
PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


BULLA 


SS. DOMINI NOSTRI 

Benedicti XIV. Pont. Max. 


APOSTOLICAE LITTERAE IN FORMA BREVIS DE NOVA RITUALIS, 

CAEREMONIALIS EPISCOPORUM, NECNON ET ROMANI PONTIFICALIS 
EDITIONE, EX QUIBUS SELEGIMUS EA, QUAE PONTIFICALE 
ROMANUM TANTUMMODO SPECTANT. 


Benedictus Papa XIV. 

AD PERPETUAM REI MEMORIAM. 

Quam ardenti studio, incredibihi sollicitudine, assidua cura, et indefesso, diuturnoque labore, 
adhibitis etiam accitisque undequaque viris in sacra doctrina disciplinaque Ecclesiastica versatis, 
aeque ac de rerum Liturgicarum peritia meritissimis, sedulam operam navaverint atque contenderint 
Praedecessores Romani Pontifices, ut Ritule Romanum, Caeremoniale Venerabilium Fratrum 
Episcoporum, et Pontificale Romanum, sive emendatis erroribus, sive correctis inordinationibus, sive 
ablatis inutilibus, sive restitutis necessariis, ad earn tandem formam normamque, iuxta quam de 
praesenti usui sunt, maximo cum omnium virorum Ecclesiaticorum commodo et utilitate 
redigerentur: praestat in primis intelligere ex ipsis praesertim Apostolicis in simili forma Brevis 
littenis eorumdem Praedecessorum Nostrorum, qui post S. Pium Papam V. felicis recordationis, 
Clemens VIII., Innocentius X., Paulus V., Urbanus VIII. et Benedictus XIII. ad gravissimum 
dignissimumque hujusmodi opus omnibus numeris absolvendum sese pro viribus addiderunt. Tenores 
autem memoratarum litterarum sunt, qui sequuntur: Ac primum quidem quae pro Rituale Romano 
statuit Paulus Papa V. Bulla incipiente, Apostolicem Sedi: Item quae pro Caeremoniali Episcoporum 
Clemens Papa VIII. Bulla incipiente, Cum novissime; Innocentius Papa X. Bulla incipiente, Etsi 
alias, quin etiam Benedictus XIII. Bulla incipiente: Licet alias; brevitatis gratia hie ommituntur 


Pro Pontificale vero Romano. 

CLEMENS PAPA VIII. Ad perpetuam rei memoriam. 

Ex quo in Ecelesia Dei multa, turn a sacris Conciliis, turn a Romanis Pontificibus Praedecessoribus 
nostnis, ad Dei gloriam augendam, et ad Catholicae fidei unitatem ubique retinendam, pie ac 
sapienter instituta sunt, nihil magis iidem Pontifices Praedecessores nostri curandum sibi esse 
statuerunt, quam ut communes Ecclesiastici muneris rationes ad propriam normam, servata 
antiquitatis atuctoritate, revocarent. 

Hac sollicitudine impulsus fel. rec. Pius Papa V. Praedecessor noster formulam primam psallendi 
Horas Canonicas et celebrandi Missas, varie prius constitutam, et a nonnullis Praedecessoribus 
nostris restitui et instaurari coeptam, ad unam pariter formam, Romano Breviavio ac Missali 
propterea summo studio ac diligentia edito, redigendam curavit. Atque hoc sane consilio alii Romani 
Pontifices, qui eumdem Pium praecesserunt, Pontificales etiam caeremonias ac ritus, quibus ejusdem 
Catholicae Ecclesiae Praesules in suorum munerum functione uterentur, certis similiter forma et 
modo praefinitis, in Romanum Pontificale retulerunt. 

Caeterum, quia eaedem Caeremoniarum ac Rituum formulae ibi expressae, postea, sive diuturnitatis 
injuria, sive Typographorum negligentia, sive alia de causa in ipso Pontificali partim immutatae, 
partim corruptae, veteris instituti atque auctoritatis graham magna ex parte amiserant; idcirco 
necessaria res visa est, ut eaedem formulae in sacris Praesulum Ecclesiasticorum muneribus 
servandae, recuperato prioris integritatis statu, omnino restituerentur, et ab omnibus praescripta forma 
aliqua ratione observarentur. 

Nos igitur ad summum Apostolatus apicem, meritis licet imparibus, evecti, praedictorum 
Romanorum Pontificum Praedecessorum nostrorum vestigiis inhaerentes, omni cura et sollicitudine 
adnitendum Nobis esse duximus, ut errores, qui quidem nee pauci, nee leves in idem Pontificale, 
depravatis passim locis, irrepserant, quam accuratissime tollerentur. 

Idem enim Pontificale corrupti et mendosi voluminis speciem adeo praeseferebat, ut (multis 
dictionibus, hinc inde partim in unam contractis, partim una in plures distincta, partim iisdem male ac 
perperam collocatis et trajectis, partem denique ipso orationis sensu mutato) dubium esset, quibus 
tandem officiis, vel laudibus iidem Ecclesiae Praesules divinum Numen prosequerentur; praeterquam 
quod in rubricis etiam sparsim turbata ordinis serie dispositis, tanta erat varietas et obscuritas, ut 
multis in locis rectene se haberent, opinione magis, quam judicio esset statuendum. 

Hanc ergo ad rem, tarn cum Ecclesiae cultu officioque nostro conjunctam, tamque eorum, qui pro 
impositi oneris debito sacris Ecclesiae muneribus vacare debent, concordiae et unitati congruentem 
examinandam et absolvendam, piis quibusdam atque insignibus viris, diu multumque in 
Pontificalibus caeremoniis et ritibus versatis, negotium dedimus, dictum Pontificale undequaque 
corrigendi et restituendi, necnon qumcumque ad exactam illius editionem spectare viderentur, 
perquirendi et praestandi. 

Cumque apud eos paterna hortatione ad hoc opus maturandum quotidie fere uteremur, re tota tandem 
ad nos perlata, et in hanc quae nunc editur, formam redacta, singulari Dei benignitate (neque enim 
aliter accipimus) Pontificale Rornanum tandem restitutum et absolutum est, atque ita ex omni parte 
dispositum (quod ii etiam, qui negotio ac muneri huic praefuere, confirmarunt) ut nihil ab antiquis 
Pontificalium codicibus, qui turn in clarioribus Urbis Ecclesiis, turn in nostra Vaticana Bibliotheca, ac 

denique in quibusdam aliis insignibus locis asservantur, alienum aut discrepans irrepserit. 

Ad quam operam in vetustis libris inter se conferendis, strenue ac fideliter navatam, id commodi 
quoque accessit, quod ii, qui ea in re industriam collocarunt, ex gravissimis scriptoribus eos demum 
auctores, qui omnium probatissimi haberentur, secuti fuerint, quodque ambiguis omnibus ac dubiis 
rebus praetermissis, eas dumtaxat, quae essent in veteris Pontificalis volumine comprehensae, 
delegerint, iis tamen exceptis, quae ad Ronianum Pontificem attinebant, quod nimirum in 
Caeremoniali Sanctae Romanae Ecclesiae sunt expressae. 

Ex rubricis vero multis detractis, quae exactiore methodo in librum Caeremoniarum Episcoporum 
sunt relata, plerisque etiam, uti necessitatis ratio postulabat, adjectis, et praeterea non paucis 
quibusdam in melius commutatis, clariusque expositis, ac denique cantu piano in aptiorem 
modulationis formam (permultis syllabis, pro temporum natura, ubi ratio eas produci et corripi 
postulabat, contra quam prius in antiquo Pontificali expressum erat, magis apposite extensis, vel 
contractis) a viris ejus rei peritis, ad hoc jussu nostro delectis, diligenter redacto, opus jam absolutum 
probavimus, et Romae edi, editumque divulgari mandavimus. 

Ut autem ipsius operis labor finem eum, ob quern est susceptus, sortiatur, utque posthac in omnibus et 
singulis Ecclesiis uno eodemque modo caremoniae et ritus Pontificales observentur; Motu proprio, et 
ex certa scientia, ac de Apostolicae potestatis plenitudine, omnia et singula Pontificalia in hunc usque 
diem in quibuscumque terrarum orbis partibus impressa et approbata, et quibusvis privilegiis 
Apostolicis munita, et decretis ac clausulis roborata, per praesente supprimimus, et abolemus, 
eorumque usum in posterum universis Ecclesiis, Monasteriis, Conventibus, Militiis, Ordinibus, et 
locis, atque etiam omnibus Patriarchis, Archiepiscopis, Episcopis, Abbatibus, et aliis Ecclesiarum 
Praelatis, caeterisque omnibus et singulis Personis Ecclesiasticis, saecularibus, et regularibus 
utriusque sexus interdicimus et prohibemus; et hoc nostrum Pontificale sic restitutum et reformatum 
in omnibus universi terrarum orbis Ecclesiis, Monasteriis, Ordinibus, et locis etiam exemptis, si quae 
sunt, recipi et observari praecipimus. 

Statuentes: Pontificale praedictum nullo unquam tempore in toto vel in parte mutandum, vel ei 
aliquid addendum, aut omnino detrahendum esse, ac quascumque personas, quae Pontificalia munera 
exercere, vel alias, quae in dicto Pontificali continentur, facere aut exsequi debent, ad ea peragenda et 
praestanda, ex hujus Pontificalis praescripto et ratione, teneri, neminemque ex iis, quibus ea 
exercendi, et faciendi munus imposituni est, nisi formulis, quae hoc ipso Pontificali continentur, 
servatis satisfacere posse. 

Onmibus igitur et singulis Patriarchis, Archiepiscopis, Episcopis, Abbatibus, et caeteris Ecclesiarum 
Praelatis, necnon aliis quibuscumque Personis Ecclesiasticis, saecularibus et regularibus utriusque 
sexus, ad quas id spectat, praecipimus ac mandamus, ut omissis, quae sic suppressimus et 
abolevimus, caeteris omnibus Pontificalibus, hoc Nostrum in suis Ecclesiis, Monasteriis, 

Conventibus, Ordinibus, Militiis, Dioecesibus et locis praedictis recipiant, illoque posthac perpetuo 
utantur. Caeterum ut praesentes litterae omnibus plenius innotescant, mandamus illas ad valvas 
Basilicae Principis Apostolorum de Urbe, et Cancellarite Apostolicae et in acie Campi Florae 
publicari earumque exemplar de more affigi. 

Volumusque praeterea, et motu atque auctoritate similibus decernimus, ut qui in Romana Curia sunt 
praesentes, lapsis duobus mensibus; qui vero intra Montes, octo: et qui ultra ubique locorum degunt, 

duodecim integre excursis, vel alias ubi venalium hujus Pontificalis voluminum notitiam et 
facultatem habuerint, sacras coeremonias et ritus in eodem Pontificali praescriptos, juxta illius 
modum et normam, in quibuscumque actibus exercere, et observare teneantur. 

Ipsarum autem litterarum exempla, manu Notarii publici, et sigillo alicujus Personae in Ecclesiastica 
dignitate constitutae, aut illius Curiae obsignata, vel in ipsis voluminibus, absque praedicto, vel alia 
quopiam adminiculo Romae impressa, earn ubique locorum et gentium fidem faciant, quam 
praesentes facerent, si essent exhibitae, vel ostensae. 

Datum Romae apud Sanctum Petrum, sub Annulo Piscatoris, die X. Februarii MDXCVI. Pontificatus 
nostri anno quinto. 

M. Vestrius Barbianus. 


Ac laudatus URBANUS VIII. Ad perpetuam rei memoriam. 

Quamvis alias fel. record. Clemens Papa Octavus Prcedecessor Noster, Pontificale Romanum tunc 
multis et non levibus erroribus scatens, piorum atque insignium virorum in Pontificalibus caeremoniis 
et ritibus versatorum opera undequaque corrigi et restitui curaverit: attamen successu temporis 
compertum est, plurimos errores denuo in Pontificale hujusmodi, Typographorum inscitia, seu 
incuria, aliave de causa irrepsisse. 

Unde curae nostrae Pastoralis esse rati sumus, ad novam ejusdem Pontificalis, quod Caeremoniarum 
et rituum, quibus Catholici Antistites in suorum munerum functione uti debent, norma exsistit, 
correctionem animum appellere. Idcirco, ut idem Pontificale denuo typis quam emendatissime 
auctoritate nostra ederetur, emendationem errorum, qui in illud, ut praefertur, irrepserunt, nonnullis 
Venerabilibus Fratribus nostris S.R.E. Cardinalibus, et aliis viris doctrina et pietate conspicuis, 
Pontificalium Caeremoniarum et rituum peritis, commisimus, quorum opera cum Pontificale 
praedictum ab oninibus, quibus scatebat, mendis et erroribus accuratissime repurgatum fuerit, Nos, ne 
tarn exacta Cardinalium, et aliorum praedictorum hac in re industria et diligentia optato frustretur 
effectu, mandavimus dilecto filio Andrem Brogiotto, Typographim nostrae Apostolicae Praefecto, 
procurationem emendati Pontificalis hujusmodi elegantibus typis, et insigni forma in lucem edendi: 
quod exemplar, qui posthac Pontificale Romanum impresserint, sequi omnes teneantur. 

Extra Urbem vero nemini licere volumus idem Pontificale in posterum typis excudere, aut evulgare, 
nisi facultate in scriptis accepta ab Inquisitoribus haereticae pravitatis, siquidem inibi fuerint; sin 
minus, ab locorum Ordinariis. 

Quod si quis quacumque forma contra praescriptum hoc Pontificale Romanum, aut Typographus 
impresserit, aut noviter impressum Bibliopola vendiderit, extra ditionem nostram Ecclesiasticam 
excommunicationis latae sententiae poenae subjaceant, a qua, nisi a Romano Pontifice (praeterquam 
in mortis articulo constituti) absolvi nequeant; in alma vero Urbe ac reliquo statu Ecclesiastico 
commorantes, quingentorum ducatorum auri de Camera ac amissionis librorum et typorum omnium 
eidem Camerae applicandorum poenas, absque alia declaratione, irremissibiliter incurrant; et 

nihilominus Pontificalia sine praedicta facultate impressa aut evulgata, eo ipso prohibita censeantur. 

Inquisitores vero, locorumque Ordinarii facultatem hujusmodi non prius concedant, quam Pontificale 
tam ante, quam post impressionem cum hoc ipso exemplari auctoritate nostra vulgato diligenter 
contulerint, et nihil in iis additum detractumque cognoverint: in ipsa autem facultate, cujus exemplum 
in fine, aut initio cujuscumque Pontificalis impressum semper addatur, mentionem manu propria 
faciant absolutae hujusmodi collationis, repertaeque inter utrumque Pontificale conformationis, sub 
poena Inquisitoribus privationis suorum officiorum, ac inhabilitatis ad ilia et alia in posterum 
obtinenda: Ordinariis vero locorum, suspensionis a Divinis, ac interdicti ab ingressu Ecclesiae; eorum 
vero Vicariis privationis Officiorum et beneficiorum suorum, et inhabilitatis ad ilia et alia in 
posterum obtinenda necnon excommunicationis absque alia declaratione incurrendae. Injungimus 
autem Nuntiis nostris ubique locorum degentibus, ut huic negotio diligenter invigilent cunctaque ad 
praescriptum hujus voluntatis nostrae confici curent. 

Non obstantibus licentiis, indultis, et privilegiis Pontificalia imprimendi quibuscumque Typographis 
per Nos, seu Romanos Pontifices Praedecessores nostros hucusque concessis, quae per praesentes 
expresse revocamus, et revocata esse volumus; necnon constitutionibus, et ordinationibus generalibus 
et specialibus in contrarium praemissorum quomodocumque editis, confirmatis, et approbatis. Quibus 
omnibus, etiamsi de illis, eorumque totis tenoribus specialis, specifica, et expressa mentio habenda 
esset, tenores hujusmodi praesentibus pro expressis habentes, hac vice dumtaxat specialiter et 
expresse derogamus, caeterisque contrariis quibuscumque. 

Volumus autem ut praesentium litterarum nostrarum exemplaribus, etiam in ipsis Pontificalibus 
impressis, vel manu alicujus Notarii publici subscriptis, et sigillo alicujus Personae in dignitate 
Ecclesiastica constitutae munitis, eadem prorsus fides adhibeatur, quae ipsis praesentibus adhiberetur 
si essent exhibitae vel ostensae. 

Datum Romae apud Sanctum Petrum, sub Annulo Piscatoris, die xvii. Junii MDCXLIV. Pontificatus 
nostri anno vigesimo primo. 

M.A. Maraldus. 


Quoniam autem Nos pro paterna caritate vehementer cupientes, ut Christi fidelibus in articulo mortis 
constitutis, quoad fieri posset, universis Apostolica Benedictio nostro nomine impertiretur, et Plenaria 
omnium peccatorum suorum Indulgentia elargiretur, per alias nostras sub plumbo litteras anno 
Incarnationis Dominicae MDCCXLVII. Nonis Aprilis Pontificatus Nostri anno septimo datas, 
omnibus Ecclesiarum Antistitibus hujusmodi facultatem sub certis modo et forma expressam 
tribuimus, atque insimul formulam Benedictionis et Indulgentiae hujusmodi dandae praescripsimus, 
quemadmodum Encyclicam etiam nostram Epistolam die xix. mensis Martii anno MDCCXLIV. ad 
dilectos filios Generales Ordinum Regularium, quibus a Sancta Sede indulta vel indulgenda erat 
facultas Pontificiam Benedictionem effundendi super populum statis diebus, scripseramus super 
modo et ritu, quibus praedicta Benedictio danda est. 

Praeterea ad nonnullas lites et controversias exortas e medio tollendas itidem per alias nostras in 
simili forma Brevis litteras confirmaveramus leges et instituta Caeremonialia jussu nostro edita pro 

Provinciarum Praesidibus, Gubernatoribus, Praelatis, et Apostolicis Vicelegatis, quae sunt tenoris 
sequentis. 

Omittitur Bulla Benedicti XIV. incipiens Quod Apostolus, de Caeremoniali disserens. 

Insuper formulam itidem Benedictionis, et Traditionis Pallii ac jurisjurandi a Procuratoribus 
absentium Archiepiscoporum antequam a dilecto Filio nostro S.R.E. Cardinali Diacono idem Pallium 
accipiant, ipsorum Archiepiscoporum nomine praestandi per nostram Constitutionem die xij. mensis 
Augusti anno MDCCXLVIII. sub plumbo expeditam statuimus. 

Porro accedit ad haec methodus quoque Scholae Sacrorum Rituum in Gregoriano Collegio Romano 
hujus almae Urbis nostrae Nobis approbantibus institutae non sine uberi per hoc tempus in Sacris 
Ritibus addiscendis profectu, aliarumque ad instar ejusdem Scholae, alibi jam erectarum, vel 
erigendarum: quae methodus multis in libris, et praecipue in decimo operum nostrorum volumine 
Romanae editionis reperitur inserta, plurimumque a Nobis commendatur, eamque plurimum studiosis 
Sacrorum Rituum prodesse compertum est. 

Ea propter cum Nobis a quamplurimis supplicatum fuerit, ut typis iterum reimprimendi Rituale 
Romanum, Caeremoniale Episcoporum, et Pontificale Romanum hujusmodi, et non solum in iisdem 
antedicta omnia a Nobis statuta addendi, verum etiam nostro jussu in lucem emittendi, licentiam de 
Apostolica benignitate et auctoritate concedere et indulgere dignaremur: Nos itaque probe scientes, et 
experientia edocti quantum prosit, ut in uno volumine simul collecta ad manus sint ea omnia, quae 
sparsim ac divisim impressa inveniuntur, et considerantes quantam hujusmodi collectio utilitatem 
memoratae Scholae Liturgicae ita Collegio Societatis Jesu ejusdem almae Urbis nostrae a Nobis 
institutae, aliisque ubique locorum erectis afferre possit, Apostolica auctoritate tenore praesentium 
communibus tot insignium Virorum ac Praesulum votis, et supplicationibus benigne annuentes, 
facultatem tribuimus et impartimur ut Rituale Romanum, Caeremoniale Episcoporum, ac Pontificale 
Romanum sub iisdem modo et forma, quibus de praesenti impressa reperiuntur, et usui sunt, una 
simul cum omnibus et singulis, quae, ut, superius relatum est, a nobis praescripta, ordinata, et publici 
etiam juris facta sunt, necnon cum saepe dicta methodo Scholae Sacrorum Rituum in Operibus nostris 
jam editis inserta jussu nostro, non obstantibus quibuscumque in contrarium facientibus, typis 
reimprimantur, et in lucem emittantur. 

Datum Romm apud Sanctam Mariam Majorem sub Annulo Piscatoris, die xxv. Martii anno 
MDCCLII, Pontificatus nostri anno duodecimo. 

Cajetanus Amatus. 

Pontificale Romanum - Ad Lectorem 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


AD LECTOREM DE RECUSO PONTIFICALI 


Vos, o Pontifices, vos o sacra nomina Mystae, 
Atque Sacerdotes, vario quos ordine Divum 
Mancipatt obsequiis ultra jurata voluntas: 

Quos votum, exortisque ligat pia regula vitae, 

Hue animum, hue oculos. Vobis heic sancta laborat 
Relligio, et Latii sancit decreta Senatus 
Multa docens, et quos praescribit Romula ritus 
Infula, et antiquum templorum insistere morem. 

Vos decet, officii quoscumque sacrata professi 
Secta vocat, Sanctas animum informare per artes, 
Atque vices Sacrorum, et debita munera templis, 
Ac sibi praescriptam populis impendere curam; 
Illic cuncta patent seu vos praescribere munus, 
Seu praestare juvat. Jam primo in limine libri 
Rore sacro puerum, et ligni sudantis olivo 
Praesul, et inscriptam perducit Chrismate frontem, 
Invictumque animum, obnixamque in praelia praestat 
Cuncta fidem. Post haec majores inserit annos 
Ordinibus: tonsis illos ad prima capillis 
Templa vovens: alios, si fani janua poscit 
Excubias, sacrisve vocat pia cura legendis: 

Sive truces genios, et conjurata nocentum 
Agmina possessis lustrali carmine membris 
Exturbare opus est, cerave liquente coruscas 
Ferre faces, at pendentes accendere lychnos. 

Sunt et quos jam prima gradus ad munera poscunt 
Magna ministeria et ritus praestare potentes. 

Inter sacra Deum, circumque altaria stantes, 
Dum sacros latices, et mystica liba Sacerdos 
Immolat, atque suo sistit se victima Patri 
Filius; aligeris numquam o concessa potestas 

Coelitibus; nec quos gentis primaeva Parentes 
Saecla tulere alias, quamvis de sanguine claro 
Abramidum, et Regnatoris simulacra futuri. 

Jamque suum jus omne, potestatemque regendi 
Conferet, unanimi si quem suffragia voto 
Optavere sibi, populisque praeesse tuendis 
Pontificem, longum solemnes stabit ad aras 
Multa precans, sacroque caput lustrabit olivo, 

Et pastorali gemma donabit et auro, 

Connubiojungens stabili, sponsaeque dicabit 
Jam proprium. Seu cum Tarpejo a Praesule munus 
Ramum, augustum, ingens, humerosque ac pectora circum 
Pallia rite dabit. Nunc quos exercita virtus 
Coenobii, tonsaeque vocat custodia gentis, 

Multa super votis, super officioque fideli 
Multa monens, manibus capiti bene fausta precatur 
Impositis, mitraeque etiam facit esse potentem. 

Seu quas virgineis Matres imponere septis 
Est opus, optantique datur Antistita turbae. 

Inde novum molitur opus, solemnia Regum 
Auspicia, et primos ternplis attollere fasces. 

Ecce gravi Rex incessu procedit, et aras 
Suppliciter venerans, regno sua jura pacisci, 
Constantesque animos in relligione Piorum 
Annuit, atque humeros oleo dextramque perunctus 
Accipit oblatum Mystis cingentibus ensem, 

Et sceptri decus, et radiantia tempora circum, 
Imperii specimen, gemmeo diademata textu. 

Jam cum prima novo signant fundamina templo, 
Attolluntque Crucem, sacrata in veste Sacerdos 
Spargens rore levi, sacraeque aspergine lymphae 
Lustrabitque locum, fundetque precantia vota, 

Ac silicem inscriptum faustis pro more sequetur 
Ominibus, stabilemque petet per saecula sedem. 

Sed cum delubri se jam fastigia coelo 
Extulerint, et digna Dei domus auspice stabit, 

Quid memorem rursus longo celebrata paratu 
Prima loci auspicia, et solemnes ordine ritus, 
Jejunasque preces, olei, et libamina sacri, 

Et super aurato lucentes stipite ceras, 
Inspersosque solo cineres, inscriptaque signa. 
Praesul ubi arcanas voces, tacitusque precatus 
Fundit humi incumbens, ac verba potentia dicit? 

Idem corporibus terram designat humandis, 
Constituitque Cruces, triplicemque in vertice figit 
Hinc atque inde facem: nebulam fumantis acerrae 
Interea, Arabiumque focis adolebit odorem. 

At cum templa scelus, saevique licentia ferri 
Polluit impulsu tetro, furiisque nefandae 
Tisiphones, cessitque animo reverentia Divum: 
Concipit ille preces, offensaque Numina terris 
Conciliat, redditque sacrae sua munia sedi, 
Atque profanatos delubro instaurat honores. 

Nunc aureos calices, et gemmea vasa dicabit 
Usum in Sacrorum, et nostris gestamina Mystis: 
Et vestes auro rigidas ac linea texa, 

Puraque sternendis mantilia devovet aris; 
Auratasque cruces, simulacraque sancta Deorum 
Spargens rore super: nee non quae pendula summis 
Turribus aera sonant, queis dat Campania nomen, 
Nolaque Paulino quondam sub praesule felix: 
Telaque in infidos vibranda potentius hostes, 

Et clypeum et loricam hamis auroque trilicem; 

Sicubi vel gentes stimulis coelestibus actas 
Isacidum tractus, Solymamque reposcere bello, 
Atque Saracenam Syrio de limite pestem 
Exturbare procul pelagi trans aequora suasit 
Relligionis amor; tunc aurea segmina textu 
Quadrifido, insutamque humeros ac pectora circum 
Multa crucem precibus, nee non lustralibus undis 
Prosequitur, laetosque vovet post bella triumphos, 
Elataque manu candentia signa coruscans 
Mittit in infidos Superis praeeuntibus hostes, 

Et certam fausto jam concipit omine palmam. 

Sed neque, qui superest, pigeat decurrere campum. 
En tibi suggestu Praesul sublimis ab alto 
Usque recurrentes fastos sacrosque quotannis 
Evulgare dies, coetu auscultante Piorum, 
Ingreditur, seu quo jejunia tempore nobis 
Esuriem indicunt, totasque adsistere luces 
Impransos, donee pronos in caerula currus 
Sol invergit, et emerito mox ingruit orbi; 

Seu qua luce redux ad vitae lumina Christus 
Moerentes socios, orbumque reviset ovile. 

Quid cum justa reos damnante Antistite sontes 
Poena premit, clausique gemunt ad limina templi 
Moesta cohors, scelerum dum longa piacula solvunt 

Impositos Cilicum textus, setasque rigentes 
Tergemino nexu, et nodosa cannabe cincti: 

Dum rursum admissis sacra ad communia Praesul 
Defletam eximit perfecto tempore labem 
Supplicibus, cunctaque animos a sorde piavit? 

Hinc disces quo more oleum mortalibus aegris 
Ante parat; seu forte aliquis natalibus undis 
Lustrandus primo sistit se ad limina templi: 

Seu jam tinctus aquis, interque adscriptus amicos 
Christiadum coetus firmari ad cuncta rogabit 
Dura fidem, sacri ceromati unguine frontem. 

Et signo crucis inscriptus. Post agmina Praesul 
Longa Sacerdotum, magnis conventibus actis 
Cogit, et officii cunctos praescripta tuendi 
Multa monens, iterumque iterumque hortatibus ambit. 
Aut cessatores urgens ad pensa ministros, 
Ignavosve docens. Sed jam quo crimina ritu 
Punirique reos leges sanxere sacrorum, 
Perlege: sive malos sacris communibus arcent, 
Officiique vices certis cessare diebus 
Praecipiunt, et Mysta gradu periturus ab alto 
Dejicitur, sacrique gerens insignia cultus, 
Paulatim ereptas vestes, ac tegmina membris 
Exuit infelix, tota et traducitur urbe. 

Caetera quid memorem, cum Praesul ovilia primum 
Et populos (si cura recens commissa reposcet) 
Laetus adit, primos Cleri excepturus honores. 

Seu cum Romulea longe legatur ab urbe 
Purpurea de gente aliquis, populosque remotos, 
Quos procul innumeris circumerrat flexibus ingens 
Sequana, Parisiasque subit solemnibus arces 
Auspiciis; vel quos diti Tagus ambit arena, 
Vistulave, et longis tendit qua Sarmata campis: 
Aut ubi rex fluviorum haud uno nomine notus 
Ister in Arctoum praeceps evolvitur aequor 
Regna per et Latio fidos sub Praesule fines, 
Queis non relligio fallax, promptumque novandi 
Ingenium ritus animis excussit avorum. 

Hinc et scire licet, Reges cum templa subibunt, 
Imperiique potens se magnam Augustus ad urbem 
Sistet ovans, prope Teutonico comitante Senatu: 
Aut proceres, aut magnanimo de sanguine Regum 
Femina pilentis Divorum in mollibus aedes 
Accedet venerans, quantos sacer ordo paratus 

Molitur, qualique praeit solemnia pompa 
Obvius Antistes coetu stipante suorum. 

Vade, liber, numquam simili procedere cultu 
Ante datum: te cinnabari minioque rubentem 
Laetius, et leges ornat Rubrica sacratas; 

Exigua tu magnarum compendia rerum 
Mole capis, quali numquam retro ante vel usu, 

Vel studio, supraque notis inscripta legendi 
Praescribit vox quaeque modum, quern longa tenorem 
Exigit, utque brevis celeri se syllaba flatu 
Prioripit accelerans, se subducitque legend. 

At te quis meritum curis pro talibus ornet 
Laudibus, aut dignos, nam quae tibi gratia plausus 
Rite ferat, cujus studiis ingentibus olim 
Ordo Sacerdotum mores insistit avitos 
Sanctius, et cunctis orandi pensa diebus 
Noster inoffenso decurrit tramite Clerus? 

Nunc et Pontifices curis insignibus ipsos 
Obstrinxisse juvat, quorum solemnia sacra 
Auspice te, retractat opus, propriasque Tiarae, 

Te curante, vices cultu meliore tuentur. 

De Confirmandis 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE CONFIRMANDIS 


Pontifex infantes, pueros, vel alios sacri baptismatis unda perfusos, confirmare volens, paratus supra 
rochettum, vel, si sit Regularis, supra superpelliceum, amictu, stola, pluviali albi coloris, et mitra, 
accedit ad faldistorium ante medium altaris, aut in alio convenienti loco sibi paratum; et in eo sedens, 
renibus altari, et facie populo versis, baculum Pastoralem in sinistra tenens, populum coram se 
stantem admonet, quod nullus alius, nisi solus Episcopus, Confirmationis ordinarius minister est. 

Nullus confirmatus debet reconfirmari. 

Nullus, qui non sit confirmatus, potest esse in confirmatione patrinus, nee pater, aut mater, maritus, 
aut uxor. 

Nullus excommunicatus, interdictus, vel gravioribus facinoribus alligatus, aut christianae fidei 
rudimentis non edoctus, ingerat se ad percipiendum hoc Sacramentum, vel ad tenendum 
confirmandum. 

Adulti deberent prius peccata confiteri, et postea confirmari, vel saltern de mortalibus, si in ea 
inciderint, conterantur. 

Hoc Sacramento contrahitur spiritualis cognatio, imipediens matrimonium contrahendum, et dirimens 
jam contractum ; quae cognatio confirmantem, et confirmatum, illiusque pattern, et matrem, ac 
tenentem non egreditur. 

Nullus praesentet nisi unum, aut duos, non plures, nisi aliter necessitas suadeat, arbitrio Episcopi. 
Confirmandi deberent esse jejuni. 

Confirmato debet ligari frons, et sic manere quousque Chrisma desiccetur, vel extergatur. 

Proinde, unusquisque confirmandus portet lineam vittam mundam, cum qua ligetur caput. 

Nullus confirmatus discedat, nisi benedictione accepta, quam Pontifex post omnium confirmationem 

dabit. 

Infantes per patrinos ante Pontificem confirmare volentem teneantur in brachiis dextris. Adulti vero, 
seu alii majores ponant pedem suum super pedem dextrum patrini sui. Et ideo, neque masculi 
feminis patrini, neque feminae masculis matrinae esse deberent. 

Quibus per ordinem ante Pontificem dispositis, Pontifex sedens lavat manus, deinde deposita mitra 
surgit, et stans versa facie ad confirmandos, junctis ante pectus manibus, confirmandis genua 
flectentibus, et manus ante pectus junctas tenentibus, dicit: 

Spiritus Sanctus superveniat in vos, et virtus Altissimi custodiat vos a peccatis. 

R. Amen. 

Deinde signans se manu dextra a fronte ad pectus signo crucis, dicit: 

V. Adjutorium nostrum in nomine Domini. 

R. Qui fecit caelum et terram. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo 

Tunc extensis versus confirmandos manibus, dicit: 

Oremus. 

Omnipotens sempiterne Deus, qui regenerare dignatus es hos famulos tuos ex aqua, et Spiritu Sancto; 
quique dedisti eis remissionem omnium peccatorum; emitte in eos septiformem Spiritum tuum 
Sanctum Paraclitum de coelis. R. Amen. 

Spiritum sapientiae, et intellects. R. Amen. 

Spiritum consilii, et fortitudinis. R. Amen. 

Spiritum scientiae, et pietatis. R. Amen. 

Adimple eos Spiritu timoris tui, et consigna eos signo Cru + eis Christi, in vitam propitiatus 
aeternam. Per eumdem Dominum nostrum Jesum Christum Filium tuum, qui tecum vivit, et regnat in 
unitate ejusdem Spiritus Sancti Deus, per omnia saecula saeculorum. R. Amen. 

Pontifex sedens super faldistorium praedictum, vel etiam, si multitudo confirmandorum id exegerit, 
dispositis illis per ordinem super gradus presbyterii, vel alibi, Pontifex stans cum mitra, illos 
confirmat per ordinem genuflexos, et uno ordine confirmato, illi surgunt, et alii genuflectunt, et 
confirmantur, et sic usque in finem. Et Pontifex inquirit sigillatim de nomine cujuslibet confirmandi, 
sibi per patrinum, vel matrinam flexis genibus praesentati, et summitate pollicis dextrae manus 
Chrismate intincta, dicit: 

N. Signo te signo Cru + eis: quod dum dicit, producit pollice signum crucis in frontem illius: deinde 
prosequitur: 

Et confirmo te Chrismate salutis: In nomine Pa + tris, et Fi + lii, et Spiritus + Sancti. R. Amen. 
Deinde leviter eum in maxilla caedit, dicens: Pax tecum. 


http://members.aol.com/liturgialatina/pontificale/008.htm (2 of 4)2006-09-16 19:12:52 


De Confirmandis 


Omnibus confirmatis, Pontifex tergit cum mica panis, et lavat pollicem, et manus super pelvim. 

Deinde aqua lotionis cum pane fundatur in piscinam sacrarii. Iterim dum lavat manus, cantatur 
sequens Antiphona, vel legitur a ministris, quod etiam in similibus servari debet. 

Confirma hoc, Deus, quod operatus es in nobis, a templo sancto tuo, quod est in Jerusalem. 

V. Gloria Patri et Filio et Spiritui Sancto. 

R. Sicut erat in principio, et nunc, et semper, et in saecula saeculorum. Amen. 

Deinde repetitur Antiphona Confirma hoc, Deus. 

Qua repetita, Pontifex deposita mitra surgit, et stans versus ad altare, junctis ante pectus manibus, 
dicit: 

V. Ostende nobis, Domine, misericordiam tuam. 

R. Et salutare tuum da nobis. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Deinde junctis adhuc ante pectus manibus, et omnibus confirmatis devote genua flectentibus, dicit: 
Oremus. 

Deus, qui Apostolis tuis Sanctum dedisti Spiritum et per eos, eorumque successores, caeteris 
fidelibus tradendum esse voluisti; respice propitius ad humilitatis nostrae famulatum, et praesta; ut 
eorum corda, quorum frontes sacro Chrismate delinivimus, et signo sanctae Crucis signavimus, idem 
Spiritus Sanctus in eis superveniens, templum gloriae suae dignanter inhabitando perficiat. Qui cum 
Patre, et Spiritu Sancto vivis, et regnas Deus, in saecula saeculorum. R. Amen. 

Deinde dicit: 

Ecce sic benedicetur omnis homo, qui timet Dominum. 

Et vertens se ad confirmatos, faciens super eos signum crucis, dicit: 

Bene + dicat vos Dominus ex Sion, ut videatis bona Jerusalem omnibus diebus vitae vestrae, et 
habeatis vitam aeternam. R. Amen. 

Expedita itaque Confirmatione, Pontifex sedens, accepta mitra, patrinis et matrinis annuntiat, quod 
instruant filios suos bonis moribus, quod fugiant mala, et faciant bona, et doceant eos Credo in Deum, 
et Pater Noster, et Ave, Maria, quoniam ad hoc sunt obligati. 

Hoc Sacramentum potest conferri minus solemniter quocumque die, hora, et loco, ex causa ad 
arbitrium Episcopi. 

Confirmatio uni tantum conferenda 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


CONFIRMATIO UNI TANTUM CONFERENDA 


Parentur vas sacri Chrismatis super pelvim una cum gossipio, gremiale ex tela alba, vas ad 
abluendum manus cum suo mantili, medulla panis, et vitta linea munda. 

Pontifex supra rochettum, vel, si sit Regularis, supra superpelliceum paratus amictu, cruce pectorale, 
stola et pluviali albi coloris, cum mitra simplici et baculo pastorali, vel si hoc Sacramentum minus 
solemniter conferatur, quacumque die, scilicet, hora, et loco, ex causa ad arbitrium Episcopi; indutus, 
ut supra, sine tamen pluviali, accedit ad faldistorium ante medium altaris, si sit in aliqua Capella, aut 
in alio convenienti loco sibi paratum, et sedens brevi sermone alloquitur adstantes et confirmandum; 
explanans eis effectus hujus Sacramenti, et conditiones ad illud valide, ac licite suscipiendum 
requisitas. 

Quo facto, lavat manus: deinde, deposita mitra surgit, et versa facie ad confirmandum ante se 
genuflexum, junctis manibus dicit: 

Spiritus Sanctus superveniat in te, et virtus Altissimi custodiat te a peccatis. R. Amen. 

Deinde signans se manu dextera a fronte ad pectus signo crucis, dicit: 

V. Adjutorium nostrum in nomine Domini. 

R. Qui fecit caelum et terram. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Tunc extensis versus confirmandum manibus, dicit: 

Oremus. 

Omnipotens sempiterne Deus, qui regenerare dignatus es hunc famulum tuum (vel hanc famulam 
tuam) ex aqua, et Spiritu Sancto, quique dedisti eis remissionem omnium peccatorum: emitte in eum 
(vel in earn) septiformem Spiritum tuum Sanctum Paraclitum de coelis. R. Amen. 

Spiritum sapientiae, et intellects. R. Amen. 

Spiritum consilii, et fortitudinis. R. Amen. 

Spiritum scientiae, et pietatis. R. Amen. 

Adimple eum (vel earn) Spiritu timoris tui, et consigna eum (vel earn) signo Cm + cis Christi, in 
vitam propitiatus aeternam. Per eumdem Dominum nostrum Jesum Christum Filium tuum, qui tecum 
vivit, et regnat in unitate ejusdem Spiritus Sancti Deus, per omnia saecula saeculorum. R. Amen. 

Pontifex, accepta mitra, sedet in faldistorio, imponitur ei gremiale album, et baculum accipit in 
sinistra; confirmandus vero coram eo genuflexus, si fuerit infans per patrinum vel matrinum stantem 
tenetur sub brachio dextero; si autem fuerit adultus, aut alius major, ponat pedem suum super pedem 
dextmm patrini sui. Et ideo, neque masculus feminae patrinus, neque femina masculo matrina esse 
deberet. 

Deinde, inquisito confirmandi nomine, et summitate pollicis dexterae manus Chrismate intincta, 
Pontifex confirmat eum, dicens: 

N. Signo te signo Cru + cis: 

Et dum hoc dicit, imposita manu dextera super caput confirmandi, producit pollice signum Crucis in 
frontem illius, deinde prosequitur: 

Et confirmo te Chrismate salutis: In nomine Pa + tris, et Fi + lii, et Spiritus + Sancti. R. Amen. 
Deinde leviter eum in maxilla caedit dicens: Pax tecum. 

Unctione peracta, patrinus vel matrina confirmati frontem, per ministrum jam extersam, ligat vitta 
linea munda; et Pontifex, deposito baculo pastorali, tergit cum mica panis, et lavat pollicem et manus 
super pelvim, et aqua lotionis cum pane funditur in piscinam sacrarii. 

Interim dum lavat manus, cantatur vel legitur a ministris sequens Antiphona: 

Confirma hoc, Deus, quod operatus es in nobis a templo sancto tuo, quod est in Jerusalem. 

V. Gloria Patri, et Filio, et Spiritui Sancto. 

R. Sicut erat in principio, et nunc, et semper, et in saecula saeculorum. Amen. 

Deinde repetitur Antiphona; qua repetita, Pontifex, deposita mitra, surgit, et stans versus ad altare, 
junctis ante pectus manibus, dicit: 

V. Ostende nobis, Domine, misericordiam tuam. 

R. Et salutare tuum da nobis. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, qui Apostolis tuis Sanctum dedisti Spiritum et per eos, eorumque successores caeteris fidelibus 
tradendum esse voluisti; respice propitius ad humilitatis nostrae famulatum, et praesta, ut illius cor, 
cujus frontem sacro Chrismate delinivimus, et signo sanctae Crucis signavimus, idem Spiritus 
Sanctus in eo (vel in ea) superveniens, templum gloriae suae dignanter inhabitando perficiat. Qui 
cum Patre, et Spiritu Sancto vivis, et regnas Deus, in saecula saeculorum. R. Amen. 

Deinde dicit: 

Ecce sic benedicetur omnis homo, qui timet Dominum. 

Et vertens se ad confirmatum, sinistra accipit pastorale, et dextera manu faciens super eum signum 
Crucis, dicit: 

Bene + dicat te Dominus ex Sion, ut videatis bona Jerusalem omnibus diebus vitae tuae, et habeas 
vitam aeternam. R. Amen. 

Expedita itaque Confirmatione, Pontifex sedens, accepta mitra, patrino, vel matrinae annuntiat, quod 
filium suum instruat bonis moribus, quod fugiat mala, et faciat bona, et doceat eum Credo in Deum, 
et Pater Noster, et Ave, Maria, quoniam ad hoc est obligatus. 

Mox sacris exuitur: et vadunt in pace omnes. 


Introductio 


Index Generalis 


Index Alphabeticus 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINIBUS CONFERENDIS 


Quando Episcopus ordinationem facere disposuerit, omnes, qui ad sacrum ministerium accedere 
voluerint, feria quarta ante ipsam ordinationem, vel quando Episcopo videbitur, ad civitatem 
evocentur. Episcopus autem a Sacerdotibus, at aliis prudentibus viris, peritis divinae legis, ac in 
ecclesiasticis functionibus exercitatis, sibi adscitis, ordinandorum genus, personam, aetatem, 
institutionem, mores, doctrinam, et fidem diligenter investiget, et examinet. 

Nullus ad Subdiaconatus Ordinem ante vigesimum secundum, ad Diaconatus ante vigesimum 
tertium, ad presbyteratus ante vigesimum quintum aetatis suae annum promoveatur. Sciant tamen 
Episcopi non singulos , in ea aetate constitutes, debere ad hos Ordines assumi, sed dignos dumtaxat at 
quorum probata vita senectus sit. Regulares quoque, nec in minori aetate, nec sine diligenti Episcopi 
examine ordinentur. 

Prima Tonsura non initientur, qui Sacramentum Confirmationis non susceperint, et fidei rudimenta 
edocti non fuerint; quique legere, et scribere nesciant, et de quibus probabilis conjectura non sit, eos 
non saecularis judicii fugiendi fraude, sed ut Deo fidelem cultum praestent, hoc vitae genus elegisse. 

Ad minores Ordines promovendi bonum a Parocho, et a magistro scholae, in qua educantur, 
testimonium habeant. Hi vero, qui ad singulos majores erunt assumendi, per mensem ante 
ordinationem Episcopum adeant, qui Parocho, aut alteri, cui magis expedire videbitur, committat, ut 
nominibus, ac desiderio eorum, qui volent promoveri, publice in Ecclesia propositis, de ipsorum 
ordinandorum natalibus, aetate, moribus et vita a fide dignis diligenter inquirat, et litteras 
testimoniales, ipsam inquisitionem factam continentes, ad ipsum Episcopum quamprimum transmittat. 

Minores Ordines iis, qui saltern Latinam linguam intelligant, per temporum interstitia, nisi aliud 
Episcopo magis expedire videretur, conferantur; ut eo accuratius, quantum sit hujus disciplinae 
pondus, possint edoceri, ac in unoquoque munere, juxta praecriptum Episcopi, se exerceant, idque in 
ea, cui adscripti erunt, Ecclesia, nisi forte ex causa studiorum absint; atque ita de gradu in gradum 
ascendant, ut in eis cum aetate vitae meritum, et doctrina major accrescat. Quod et bonorum morum 
exemplum, et assiduum in Ecclesia ministerium, atque major erga Presbyeros, et superiores Ordines 
reverentia, et crebrior, quam antea, Corporis Christi Communio maxine comprobabunt. Cumque hinc 
ad altiores gradus, et sacratissima mysteria sit ingressus, nemo iis initietur, quern non scientiae spes 
majoribus Ordinibus dignum ostendat. Hi vero non nisi post annum a susceptione postremi gradus 

minorum Ordinum, ad sacros Ordines promoveantur; nisi necessitas, aut Ecclesiae utilitas, judicio 
Episcopi, aliud exposcat. 

Subdiaconi, et Diaconi ordinentur, habentes bonum testimonium, et in minoribus Ordinibus jam 
probati, ac litteris, et iis, quae ad Ordinem exercendum pertinent, instructi. Qui sperent, Deo auctore, 
se continere posse; Ecclesiis, quibus adscribentur, inserviant; sciantque maxime decere, si saltern 
diebus Dominicis et solemnibus, cum altari ministraverint, sacram Communionem perceperint. 
Promoti ad sacrum Subdiaconatus Ordinem, si per annum saltern in eo non sint versati, ad altiorem 
gradum, nisi aliud Episcopo videatur ascendere non permittantur. Duo sacri Ordines non eodem die, 
etiam regularibus, conferantur. 

Qui pie, et fideliter in ministeriis anteactis se gesserint, et ad Presbyteratus Ordinem assumuntur, 
bonum habeant testimonium; et hi sint, qui non modo in Diaconatu, ad minus annum integrum, nisi, 
ob Ecclesiae utilitatem, ac necessitatem, aliud Episcopo videretur, ministraverint; sed etiam ad 
populum docendum ea, quae scire omnibus necessarium est ad salutem, ac administranda 
Sacramenta, diligenti examini praecedente, idonei comprobentur; atque ita pietate, et castis moribus 
conspicui, ut praeclarum bonorum operum exemplum, et vitae monita ab eis possint exspectari. 

Illegitimi sine dispensatione Apostolica, ad sacros Ordines promoveri non possunt, ad minores tamen 
possunt ex dispensatione sui Episcopi ordinarii: neque etiam furiosi, amentes, servi, homicidae, 
irregulares, insigni corporis vitio deformes, aut manci ordinari possunt. 

Examinentur de Ordine, in quo sunt constituti, et quando, et a quo ilium receperunt. 

Ecclesiae utilitatem, ac necessitatem, aliud Episcopo videretur, ministraverint; sed etiam ad populum 
docendum ea, quae scire omnibus necessarium est ad salutem, ac administranda Sacramenta, diligenti 
examini praecedente, idonei comprobentur; atque ita pietate, et castis moribus conspicui, ut 
praeclarum bonorum operum exemplum, et vitae monita ab eis possint exspectari. 

Illegitimi sine dispensatione Apostolica, ad sacros Ordines promoveri non possunt, ad rninores tamen 
possunt ex dispensatione sui Episcopi ordinarii: neque etiam furiosi, amentes, servi, homicidae, 
irregulares, insigni corporis vitio deformes, aut manci ordinari possunt. 

Examinentur de Ordine, in quo sunt constituti, et quando, et a quo ilium receperunt. 

Clericus saecularis, quamvis alias sit idoneus moribus, scientia, et aetate, ad sacros Ordines non 
promoveatur, nisi prius legitime constet eum beneficium ecclesiasticum, quod sibi ad victum honeste 
sufficiat, pacifice possidere. Id vero beneficium resignare non possit, nisi facta mentione, quod ad 
illius beneficii titulum sit promotus, neque ea resignatio admittatur, nisi constito quod aliunde vivere 
commode possit, et aliter facta resignatio nulla sit. Patrimonium vero, vel pensionem obtinentes 
ordinari posthac non possint, nisi illi, quos Episcopus judicaverit assumendos pro necessitate, vel 
commoditate Ecclesiarum suarum, eo quoque prius perspecto, patrimonium illud, vel pensionem vere 
ab eis obtineri, taliaque esse, quae eis ad vitam sustentandam satis sint: atque ilia deinceps sine 
licentia Episcopi alienari, aut exstingui, vel remitti nullatenus possint, donee beneficium eccle-sticum 
sufficiens sint adepti, vel aliunde habeant, unde vivere possint. 

Advertat diligenter Pontifex, cum Ordines confert, ne in expressione formarum, vel collatione 
instrumentorum ipsorum Ordinum deficiat; frequenter Pontificale respiciat, et mature procedat. 
Moneat ordinandos, quod instrumenta, in quorum traditione character imprimitur, tangant. Secretas 
morose dicat, ut ordinati ad Sacerdotium possint illas cum eo dicere: debent enim ex consuetudine 
concelebrare, et etiam consecrationis proferre. 

Tempora ordinationum sunt: Sabbato in omnibus Quatuor Temporibus, Sabbatum ante Dominicam 
de Passione, et Sabbatum Sanctum. 

Clericatus, seu prima Tonsura, quocumque die, hora, et loco conferri potest. 

Minores vero Ordines possunt dari singulis Dominicis et festivis diebus duplicibus ex praecepto, 
ubicumque; in mane tamen. 

Ordinandi omnes debent in Ecclesia se praesentare, cum tonsura, habitu, et paramentis Ordini suo 
convenientibus, et candelis in manu accensis. Et cum a notario Episcopi nominati fuerint, 
respondeant, Adsum, et accedant ad locum ordinationis, secundum ordinem descriptionis. 

Advertat quoque Pontifex, quod si unus tantum sit per eum ad quemcumque Ordinem promovendus, 
ilium admoneat, et alloquatur, non in plurali, ut textus dicit, sed in singulari. 

In Sabbatis Quatuor Temporum, in quibus fiunt ordinationes generales, Tonsurae fieri debent post 
Kyrie, eleison. Deinde, dicta prima Lectione, ordinantur Ostiarii. Post secundam Lectionem, 
Lectores. Post tertiam, Exorcistae. Post quartam, Acolythi. Post quintam, Subdiaconi. Finita 
Epistola, Diaconi. Et demum ante ultimum versum Tractus, vel infra Octavam Pentecostes, ante 
ultimum versum Sequentiae, ordinantur Presbyteri. 

Si ordinationes fiant in Sabbato ante Dominicam de Passione, quia unica tantum dicitur Lectio, 
Tonsurae debent fieri immediate post Introitum. Omnes minores Ordines post Kyrie, eleison. 
Subdiaconi immediate post Collectam. Diaconi post Epistolam. Presbyteri ante ultimum versum 
Tractus. 

Idem servetur, quandocumque dantur Ordines sacri extra tempora, ex dispensatione Apostolica. 

Quod si fiat inter Pascha et Pentecosten, Presbyteri ordinantur ante ultimum Versum. Si inter 
Pentecosten et Septuagesimam, ordinantur ante V. Alleluja. Et antequam ad collationem Ordinum 
procedatur, legitur mandatum Apostolicum, sive supplicatio; cujus vigore Pontifici facultas 
conceditur ordinandi; quibus lectis, dicit Pontifex, Deo gratias, et ad ordinationem procedit. 

Si vero Sabbato Sancto ordinationes fiant, Officium incipitur a prima prophetia, et continuatur, prout 
in Ordinario, usque ad Litanias inclusive, in quibus dicto, Ut omnibus fidelibus, etc. surgit ab 
accubitu Pontifex, et conversus ad ordinandos, eos benedicit, prout post Litanias infra ponitur. 
Deinde perficiuntur Litaniae, et Pontifex facit Confessionem, et dicto Kyrie, eleison, pro Missa, 
ordinat ad primam Tonsuram. Turn dicit, Gloria in excelsis Deo, etc. quo dicto, ordinat ad quatuor 
minores Ordines. Deinde dicit Orationem ordinariam, cum alia pro ordinandis, quibus dictis, ordinat 

ad Subdiaconatum. Turn dicitur Epistola, et ea dicta, ordinat Diaconos. Dicitur deinde Alleluja, cum 
suo Versu, et prima pars Tractus, quibus dictis, ordinat Presbyteros, post quorum ordinationem dicitur 
Versus, Tractus, Evangelium, et alia, prout in Ordinario. 

Quando autem Pontifex extra Missarum solemnia st promoturus aliquos ad primam Tonsuram, vel ad 
quatuor minores Ordines, sufficit quod habeat stolam supra rochettum, vel supra superpelliceum (si 
sit Regularis) et mitram simplicem. Cum autem est celebraturus pro sacris Ordinibus conferendis, 
habere debet sandalia, et omnia paramenta Pontificalia, et dicere Psalmum, Quam dilecta, etc. 

Ordinationes sacrorum Ordinum, statutis a jure temporibus, ac in Cathedrali Ecclesia, vocatis, 
praesentibusque ad id Ecclesiae Canonicis, publice celebrentur: si autem in alio dioecesis loco 
praesente Clero loci, dignior, quantum fieri poterit, Ecclesia semper adeatur. 

Cum igitur ordinationes faciendae sunt, per Sacristam, seu alium, ad quern spectat, praeparantur 
omnia, quae necessaria sunt pro Missa Pontificali. Et demum, cum tempus ordinationis instat, hora 
competenti, Pontifex cappa magna indutus, Capellano illam post eum deferente, venit ad Ecclesiam 
ubi Ordinationes fieri debent, et accedens ante altare, genuflexus ibidem aliquamdiu orat. Deinde 
vadit ad sedem, ubi paramenta capere consuevit, vel, si non sit in Ecclesia sua, ad faldistorium, ad 
cornu Epistolae sibi paratum, ubi sedens accipit omnia paramenta Pontificalia colons tempori 
convenientis, et mitram simplicem, dicens Psalmum, Quam dilecta, etc. 

Pontifex sic paratus, baculum Pastoralem in sinistra tenens, accedit ad gradus altaris, ubi depositis 
baculo et mitra, facta altari reverentia cum profunda capitis inclinatione, facit cum ministris 
Confessionem. Interim cantatur a choro Introitus, et Kyrie, eleison. Finita Confessione, Pontifex 
ascendit ad altare, illud in medio osculatur, et textum Evangelii ad sinistram; incensat altare more 
solito, resumit mitram, et revertitur ad sedem, seu ad faldistorium, ad cornu Epistolae, ubi, deposita 
mitra, et versa facie ad Altare, oblato sibi per ministrum libro, ex eo legit Introitum, et Kyrie, eleison; 
quibus dictis, sedet cum mitra, donee perficiatur a choro ultimum Kyrie, eleison. Quo finito, surgit 
Pontifex, et cum mitra ad faldistorium, ante medium altaris sibi praeparatum accedit, et in illo sedet, 
renibus altari versis. Turn Archidiaconus vocat omnes ordinandos, dicens: Accedant omnes, qui 
ordinandi sunt. 

Quibus ante altare coram Pontifice genuflexis, et in modum coronae dispositis, Archidiaconus 
publice interrogat omnes, si sint aliqui, qui forte non sint confirmati; quia non.debent ad ordinationem 
accedere, nisi prius confirmentur. Et, si aliqui confirmandi erunt, tunc depositis Pontifex annulis, et 
chirothecis, lavat manus, reassumit annulos, et confirmat, prout hababetur supra folio primo; vel si 
non erunt aliqui confirmandi, palam interdicit per unum ex suis, sub his verbis: 

Reverendissimus in Christo Pater, et Dominus, Dominus N. Dei, et Apostolicae Sedis gratia 
Episcopus N. sub excommunicationis poena praecipit, et mandat omnibus, et singulis, pro 
suscipiendis Ordinibus hie praesentibus, ne quis forsan eorum irregularis, aut alias a jure, vel ab 
homine excommunicatus, interdictus, suspensus, spurius, infamis, aut alias a jure prohibitus, sive ex 
aliena dioecesi oriundus, sine licentia sui Episcopi, aut non descriptus, examinatus, approbatus, et 
nominatus, ullo pacto audeat ad suscipiendos Ordines accedere. Et quod nullus ex ordinatis discedat, 
nisi Missa finita, et benedictione Pontificis accepta. 

Demum ad ordinationem procedat. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE CLERICO FACIENDO 


Clericus fieri potest etiam extra Missarum solemnia quocumque die, hora, et loco. 

Pro Clericis ordinandis, parentur forfices pro incidendis capillis, et bacile pro illis imponendis. Et 
quilibet ordinandorum habere debet suum superpelliceum super brachium sinistrum, et candelam in 
manu dextra. Et vocantur omnes tonsurandi nominatim, et sigillatim per notarium, et quilibet 
responded Adsum. 

Quibus ante altare coram Pontifice in faldistorio cum mitra sedente genuflexis, Pontifex surgit cum 
mitra, et dicit: 

V. Sit nomen Domini benedictum. 

R. Ex hoc nunc, et usque in saeculum. 

V. Adjutorium nostrum in nomine Domini. 

R. Qui fecit caelum et terram. 

Oremus, fratres charissimi, Dominum nostrum Jesum Christum, pro his famulis suis, qui ad 
deponendum comas capitum suorum pro ejus amore festinant, ut donet eis Spiritum Sanctum, qui 
habitum religionis in eis in perpetuum conservet, et a mundi impedimento, ac saeculari desiderio 
corda eorum defendat; ut sicut immutantur in vultibus, ita dextra manus ejus virtutis tribuat eis 
incrementa, et ab omni caecitate spirituali et humana oculos eorum aperiat, et lumen eis aeternae 
gratiae concedat. Qui vivit et regnat cum Deo Patre in unitate ejusdem Spiritus Sancti Deus, per 
omnia saecula saeculorum. 

Post haec, sedente Pontifice, schola inchoat et prosequitur Antiphonam, et Psalmum. 

Tu es, Domine, qui restitues haereditatem meam mihi. 

Psalmus 15. 

Conserva me, Domine, quoniam speravi in te: * dixi Domino: Deus meus es tu, quoniam bonorum 
meorum non eges. 

Sanctis, qui sunt in terra ejus: * mirificavit omnes voluntates meas in eis. 

Multiplicatae sunt infirmitates eorum: * postea acceleraverunt. 

Non congregabo conventicula eorum de sanguinibus: * nec memor ero nominum eorum per labia 
mea. 

Gloria Patri, et Filio: * et Spiritui Sancto. 

Sicut erat in principio, et nunc et semper: * et in saecula saeculorum. Amen. 

Repetitur tota Antiphona Tu es, Domine. 

Incepto Psalmo, Pontifex cum forficibus incidit unicuique extremitates capillorum in quatuor locis, 
videlicet, in fronte, in occipitio, et ad utramque aurem, deinde in medio capitis aliquot crines 
capillorum, et in bacile deponit; et quilibet, cum tondetur, dicit: 

Dominus pars haereditatis meae, et calicis mei: tu es, qui restitues haereditatem meam mihi. 

Omnibus tonsis, mitra deposita, surgit Pontifex, et stans versus ad illos, dicit: 

Oremus. 

Praesta, quaesumus, omnipotens Deus, ut hi famuli tui, quorum hodie comas capitum pro amore 
divino deposuimus, in tua dilectione perpetuo maneant; et eos sine macula in sempiternum custodias. 
Per Christum Dominum nostrum. R. Amen. 

Tunc schola inchoat, et prosequitur Antiphonam sequentem. Qua incepta, Pontifex sedet cum mitra: 

Hi accipient benedictionem a Domino, et misericordiam a Deo salutari suo: quia haec est generatio 
quaerentium Dominum. 

Psalmus 23. 

Domini est terra, et plenitudo ejus: * orbis terrarum, et universi qui habitant in eo. 

Quia ipse super maria fundavit eum: * et super flumina praeparavit eum. 

Quis acendet in montem Domini: * aut quis stabit in loco sancto ejus? 

Innocens manibus, et mundo corde: * qui non accepit in vano animam suam, nec juravit in dolo 
proximo suo. 

Hie accipiet benedictionem a Domino, * et misericordiam a Deo salutari suo. 

Haec est generatio quaerentium eum: * quaerentium faciem Dei Jacob. 

Attollite portas, principes, vestras, et elevamini portae aeternales: * et introibit rex gloriae. 

Quis est iste rex gloriae? * Dominus fords et potens, Dominus potens in proelio. 

Attollite portas, principes, vestras, et elevamini portae aeternales: * et introibit rex gloriae. 

Quis est iste rex gloriae? * Dominus virtutum ipse est rex gloriae. 

Gloria Patri, et Filio: * et Spiritui Sancto. 

Sicut erat in principio, et nunc et semper: * et in saecula saeculorum. Amen. 

Deinde repetitur tota Antiphona, Hi accipient, etc. 

Qua finita, surgit sine mitra Pontifex, et ad altare conversus, dicit: Oremus. 

Et Ministri dicunt: Flectamus genua. R. Levate. 

Et mox ad tonsos genuflexos versus Pontifex, dicit: 

Adesto, Domine, supplicationibus nostris, et hos famulos tuos bene + dicere dignare, quibus in tuo 
sancto nomine habitum sacrae religionis imponimus: ut, te largiente, et devoti in Ecclesia tua 
persistere, et vitam percipere mereantur aeternam. Per Christum Dominum nostrum. R. Amen. 

Tunc Pontifex sedet cum mitra, et accipiens in manu superpelliceum, dicit singulis: 

Induat te Dominus novum hominem, qui secundum Deum creatus est, in justitia et sanctitate veritatis. 

Et mox imponit illud cuilibet, repetendo, Induat te, etc. immittens usque ad scapulas; et immediate 
trahens, si unum tantum sit superpelliceum; sicque facit usque ad ultimum, qui eo totaliter induitur; si 
vero quisque suum superpelliceum habeat, singuli totaliter induuntur. 

Quo expedito, sine mitra surgit Pontifex, et versus ad illos dicit: 

Oremus. 

Omnipotens sempiterne Deus, propitiare peccatis nostris, et ab omni servitute saecularis habitus hos 
famulos tuos emunda: ut dum ignominiam saecularis habitus deponunt, tua semper in aevum gratia 
perfruantur: ut sicut similitudinem coronae tuae eos gestare facimus in capitibus, sic tua virtute 
haereditatem subsequi mereantur aeternam in cordibus: Qui cum Patre, et Spiritu Sancto vivis et 
regnas Deus, per omnia saecula saeculorum. R. Amen. 

Deinde sedet cum mitra Pontifex, et alloquitur eos sub his verbis: 

Filii charissimi, animadvertere debetis, quod hodie de foro Ecclesiae facti estis, et privilegia clericalia 
sortiti estis; cavete igitur, ne propter culpas vestras ilia perdatis; et habitu honesto, bonisque moribus 
atque operibus Deo placere studeatis. Quod ipse vobis concedat per Spiritum Sanctum suum. R. 
Amen. 

Tunc, suggerente Archidiacono, Ordinati redeunt ad loca sua. 

De Minoribus Ordinibus 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE MINORIBUS ORDINIBUS 


Quatuor minores Ordines dari possunt extra Missarum solemnia, diebus Dominicis, et Festivis 
duplicibus, sed in mane tantum. 

Ordinandi omnes ad quatuor minores Ordines esse debent superpelliceis induti, cum candela in manu 
dextera. 


De Ordinatione Ostiariorum 


De Ordinatione Lectorum 


De Ordinatione Exorcistarum 


De Ordinatione Acolythorum 


Introductio 


Index Generali s 


Index Alphabeticus 

De Ordinatione Ostiariorum 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE OSTIARIORUM 


Pro Ostiariis ordinandis parentur claves Ecclesiae. 

Pontifex, Clericis ordinatis, surgit et cum mitra ad sedem, seu ad faldistorium, in cornu Epistolae 
revertitur; ubi deposita mitra, et ad altare conversus, oblato sibi libro, cantat primam Collectam, 
deinde sedet, reassumit mitram, et cantatur prima Lectio. Interim accedunt duo Capellani, cum libro, 
et candela ante Pontificem, qui sedens cum mitra, ex eo legit Lectionem ipsam. Quibus finitis, surgit 
Pontifex, et cum mitra ad faldistorium ante medium altaris sibi praeparatum proficiscitur, et in illo 
sedet renibus altari versis. Archidiaconus vocat ordinandos, dicens: 

Accedant qui ordinandi sunt ad officium Ostiariorum. 

Et mox notarius singulos nominatim vocat, et quilibet respondet: Adsum. 

Omnibus in superpelliceis cum candelis in manibus coram Pontifice genuflexis, Pontifex admonet 
illos, dicens: 

Suscepturi, filii charissimi, officium Ostiariorum, videte, quae in domo Dei agere debeatis, Ostiarium 
oportet percutere cymbalum, et campanam; aperire Ecclesiam, et sacrarium; et librum aperire ei, qui 
praedicat. Providete igitur, ne per negligentiam vestram, illarum rerum, quae intra Ecclesiam sunt, 
aliquid depereat: certisque horis domum Dei aperiatis fidelibus; et semper claudatis infidelibus. 
Studete etiam, ut, sicut materialibus clavibus Ecclesiam visibilem aperitis, et clauditis, sic et 
invisibilem Dei domum, corda scilicet fidelium, dictis, et exemplis vestris claudatis diabolo, et 
aperiatis Deo: ut divina verba, quae audierint, corde retineant, et opere compleant, quod in vobis 
Dominus perficiat per misericordiam suam. 

Hae admonitiones non fiunt Cardinalibus, neque electis Episcopis. 

Deinde Pontifex accipit et tradit omnibus claves Ecclesiae, quas successive manu dextera singuli 
tangant, Pontifice dicente: 

Sic agite, quasi reddituri Deo rationem pro iis rebus, quae his clavibus recluduntur. 

Post haec Archidiaconus, sive alius Archidiaconi vice fungens, ducit eos ad ostium Ecclesiae, et facit 
illos claudere et aperire; tradit etiam eis funem campanarum, faciens eos campanas pulsare; deinde 

illos reducit ad Pontificem; quibus coram Pontifice genua flectentibus, stans cum mitra Pontifex 
versus ad ipsos ordinatos, dicit: 

Deum Patrem omnipotentem, fratres charissimi, suppliciter deprecemur, ut hos famulos suos bene + 
dicere dignetur, quos in officium Ostiariorum eligere dignatus est: ut sit eis fidelissima cura in domo 
Dei diebus ac noctibus, ad distinctionem certarum horarum, ac invocandum nomen Domini, 
adjuvante Domino nostro Jesu Christo, qui cum eo vivit et regnat in unitate Spiritus Sancti Deus, per 
omnia saecula saeculorum. R. Amen. 

Turn, mitra deposita, stans Pontifex, et conversus ad altare, dicit: Oremus. 

Et Ministri subjungunt: Flectamus genua. R. Levate. 

Et statim versus ad illos genuflexos, stans sine mitra, dicit: 

Domine sancte, Pater omnipotens, aeterne Deus, bene + dicere dignare hos famulos tuos in officium 
Ostiariorum, ut inter janitores Ecclesiae tuo pareant obsequio, et inter electos tuos partem tuae 
mereantur habere mercedis. Per Dominum nostrum Jesum Christum Filium tuum, qui tecum vivit et 
regnat in unitate Spiritus Sancti Deus, per omnia saecula saeculorum. R. Amen. 

Post haec ordinati, suggerente Archidiacono, redeunt ad loca sua. 


Introductio 

De Ordinatione Lectorum 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE LECTORUM 


Pro Lectoribus ordinandis paretur libri Lectionum. 

Ostiariis ordinatis, Pontifex reassumpta mitra, accedit ad sedem suam, vel ad faldistorium in cornu 
Epistolae. Interim cantatur primum Graduale, vel primum Alleluia si sit infra Octavam Pentecostes; 
et Pontifex sedens cum mitra, oblato sibi libro, et candela, legit dictum Graduale, vel Alleluia. 
Quibus dictis, surgit, deposita mitra, et versus ad altare cantat secundam Collectam. Turn sedet, 
reassumpta mitra, et cantatur secunda Lectio. Interim accedunt duo Capellani cum libro, et candela 
ante Pontificem, qui sedens cum mitra ex eo legit Lectionem ipsam. Quibus dictis, Pontifex 
revertitur ad faldistorium ante medium altaris positum, ubi sedet cum mitra, et Lectores vocantur per 
Archidiaconum, hoc modo: 

Accedant qui ordinandi sunt ad officium Lectorum. 

Et mox nominantur per notarium, ut supra dictum est. 

Quibus coram Pontifice cum candelis in manibus genuflexis, Pontifex admonet eos, dicens: 

Electi, filii charissimi, ut sitis Lectores in domo Dei nostri, officium vestrum agnoscite, et implete. 
Potens est enim Deus, ut augeat vobis gratiam perfectionis aeternae. Lectorem siquidem oportet 
legere ea quae (vel ei qui) praedicat: et lectiones cantare; et benedicere panem, et omnes fructus 
novos. Studete igitur verba Dei, videlicet Lectiones sacras, distincte et aperte, ad intelligentiam, et 
aedificationem fidelium absque omni mendacio falsitatis proferre; ne veritas divinarum Lectionum 
incuria vestra ad instructionem audientium corrumpatur. Quod autem ore legitis, corde credatis, 
atque opere compleatis; quatenus auditores vestros, verbo pariter et exemplo vestro, docere possitis. 
Ideoque, dum legitis, in alto loco Ecclesiae stetis, ut ab omnibus audiamini, et videamini, figurantes 
positione corporali, vos in alto virtutum gradu debere conversari; quatenus cunctis, a quibus 
audimini, et videmini, caelestis vitae formam praebeatis; quod in vobis Deus impleat per gratiam 
suam. 

Deinde Pontifex accipit et tradit omnibus codicem, de quo lecturi sunt, quern manu dextera tangunt, 
dicens: 

Accipite, et estote verbi Dei relatores, habituri, si fideliter et utililiter impleveritis officium vestrum, 
partem cum iis, qui verbum Dei bene administraverunt ab initio. 

Quibus expeditis, et illis genuflexis, Pontifex stans cum mitra versus ad eos, dicit: 

Oremus, fratres charissimi, Deum Patrem omnipotentem, ut super hos famulos suos, quos in Ordinem 
Lectorum dignatur assumere, bene + dictionem suam clementer effundat, quatenus distincte legant, 
quae in Ecclesia Dei legenda sunt, et eadem operibus impleant. Per Dominum nostrum Jesum 
Christum Filium suum, qui cum eo vivit et regnat in unitate Spiritus Sancti Deus, per omnia saecula 
saeculorum. R. Amen. 

Turn Pontifex, mitra deposita, stans con versus ad altare, dicit: Oremus. 

Et Ministri subjungunt: Flectamus genua. R. Levate. 

Deinde conversus ad ordinatos genuflexos, dicit sine mitra: 

Domine sancte, Pater omnipotens, aeterne Deus, bene + dicere dignare hos famulos tuos in officium 
Lectorum, ut assiduitate lectionum instructi sint, atque ordinati, et agenda dicant, et dicta opere 
impleant, ut in utroque sanctae Ecclesiae exemplo sanctitati suae consulant. Per Dominum nostrum 
Jesum Christum Filium tuum, qui tecum vivit et regnat in unitate Spiritus Sancti Deus, per omnia 
saecula saeculorum. R. Amen. 

Postea, suggerente Archidiacono, redeunt ordinati ad loca sua. 


Introductio 

De Ordinatione Exorcistarum 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE EXORCISTARUM 


Pro Exorcistis ordinandis paretur liber exorcismorum, ejus loco dari potest Pontificale, vel Missale. 

Lectoribus ordinatis, Pontifex reassumpta mitra, accedit ad sedem suam, vel ad faldistorium, in cornu 
Epistolae, ubi sedens cum mitra, oblato sibi libro, et candela, legit secundum Graduale, vel secundum 
Alleluia, si sit infra Octavam Pentecostes. Interim cantatur a choro ipsum Graduale, vel Alleluia. 

Quo finito, surgit Pontifex deposita mitra, et versus ad altare cantat tertiam Collectam. Turn sedet, 
reassumpta mitra, et cantatur tertia Lectio. Interim accedunt duo Capellani cum libro, et candela ante 
Pontificem, qui ex eo legit Lectionem ipsam. Quibus dictis, revertitur ad faldistorium ante altare, et 
sedet cum mitra. Exorcistae vero vocantur per Archidiaconum modo consueto, dicentem: 

Accedant, qui ordinandi sunt ad officium Exorcistarum. 

Et ipsi singulatim nominantur per notarium, ut prius dictum est. 

Quibus coram Pontifice cum candelis in manibus genuflexis, Pontifex admonet eos, dicens: 

Ordinandi, filii charissimi, in officium Exorcistarum, debetis noscere quid suscipitis. Exorcistam 
etenim oportet abjicere daemones; et dicere populo ut, qui non communicat, det locum; et aquam in 
ministerio fundere. Accipitis itaque potestatem imponendi manum super energumenos, et per 
impositionem manuum vestrarum, gratia Spiritus Sancti, et verbis exorcismi pelluntur spiritus 
immundi a corporibus obsessis. Studete igitur, ut, sicut a corporibus aliorum daemones expellitis, ita 
a mentibus et corporibus vestris omnem immunditiam, et nequitiam ejiciatis: ne illis succumbatis, 
quos ab aliis, vestro ministerio, effugatis. Discite per officium vestrum vitiis imperare; ne in moribus 
vestris aliquid sui juris inimicus valeat vindicare. Tunc etenim recte in aliis daemonibus imperabitis, 
cum prius in vobis eorum multimodam nequitiam superatis. Quod vobis Dominus agere concedat per 
Spiritum suum Sanctum. 

Post haec Pontifex accipit, et tradit omnibus librum, in quo scripti sunt exorcismi, cujus loco tradi 
potest Pontificale, vel Missale, quern manu dextera singuli tangunt, Pontifice dicente: 

Accipite, et commendate memoriae, et habete potestatem imponendi manus super energumenos, sive 
baptizatos, sive catechumenos. 

Postea vero, omnibus devote genuflexis, Pontifex cum mitra stans, dicit: 

Deum Patrem omnipotentem, fratres charissimi, supplices deprecemur, ut hos famulos suos bene + 
dicere dignetur in officium Exorcistarum; ut sint spirituals imperatores, ad abjiciendos daemones de 
corporibus obsessis, cum omni nequitia eorum multiformi. Per Unigenitum Filium suum Dominum 
nostrum Jesum Christum, qui cum eo vivit et regnat in unitate Spiritus Sancti Deus, per omnia 
saecula saeculorum. R. Amen. 

Tunc conversus ad altare, deposita mitra, dicit: Oremus. 

Et Ministri subjungunt: Flectamus genua. R. Levate. 

Et mox conversus ad ordinatos genuflexos, dicit: 

Domine sancte, Pater omnipotens, aeterne Deus, bene + dicere dignare hos famulos tuos in officium 
Exorcistarum; ut per impostionem manuum, et oris officium, potestatem, et imperium habeant, 
spiritus immundos coercendi; ut probabiles sint medici Ecclesiae tuae, gratia curationum, virtuteque 
caelesti confirmati. Per Dominum nostrum Jesum Christum Filium tuum, qui tecum vivit, et regnat 
in unitate Spiritus Sancti Deus, per omnia saecula saeculorum. R. Amen. 

Post haec, suggerente Archidiacono, redeunt ad loca sua. 

De Ordinatione Acolythorum 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE ACOLYTHORUM 


Pro Acolythis ordinandis parentur candelabrum cum cereo exstincto, et urceolus vacuus pro vino, pro 
Sacramento. 

Exorcistis ordinatis, Pontifex, reassumpta mitra, accedit ad sedem suam, vel ad faldistorium, in cornu 
Epistolae, ubi sedens cum mitra, oblato sibi libro, et candela, legit tertium Graduale, vel tertium 
Alleluia, si sit infra Octavam Pentecostes. Interim a choro cantatur ipsum Graduale, vel Alleluia. 

Quo finito, surgit Pontifex, deposita mitra, et versus ad altare cantat quartam Collectam. Turn sedet, 
reassumpta mitra, et cantatur quarta Lectio. Interim accedunt duo Capellani cum libro, et candela 
ante Pontificem, qui ex eo legit Lectionem ipsam. Quibus dictis, Pontifex revertitur ad faldistorium, 
ante altare, ubi sedet cum mitra. Acolythi vero vocantur per Archidiaconum: 

Accedant qui ordinandi sunt ad officium Acolythorum. 

Et mox nominantur per notarium, ut supra. 

Quibus coram Pontifice cum candelis in manibus genuflexis, Pontifex admonet eos, dicens: 

Suscepturi, filii charissimi, officium Acolythorum, pensate quod suscipitis. Acolythum etenim 
oportet ceroferarium ferre: luminaria Ecclesiae accendere; vinum et aquam ad Eucharistiam 
ministrare. Studete igitur susceptum officium digne implere. Non enim Deo placere poteritis, si 
lucem Deo manibus praeferentes, operibus tenebrarum inserviatis, et per hoc aliis exempla perfidiae 
praebeatis. Sed sicut Veritas dicit: Luceat lux vestra coram hominibus, ut videant opera vestra bona, 
et glorificent Pattern vestrum, qui in caelis est. Et sicut Apostolus Paulus ait: In medio nationis 
pravae et perversae, lucete sicut luminaria in mundo, verbum vitae continentes. Sint ergo lumbi 
vestri praecincti, et lucernae ardentes in manibus vestris, ut filii lucis sitis. Abjiciatis opera 
tenebrarum, et induamini arma lucis. Eratis enim aliquando tenebrae, nunc autem lux in Domino. Ut 
filii lucis ambulate. Quae sit vero ista lux, quam tantopere inculcat Apostolus, ipse demonstrat 
subdens: Fructus enim lucis est, in omni bonitate, et justitia, et veritate. Estote igitur solliciti in omni 
justitia, bonitate, et veritate, ut et vos, et alios, et Dei Ecclesiam illuminetis. Tunc etenim in Dei 
sacrificio digne vinum suggeretis et aquam, si vos ipsi Deo sacrificium, per castam vitam, et bona 
opera, oblati fueritis. Quod vobis Dominus concedat per misericordiam suam. 

Post haec Pontifex accipit, et tradit omnibus candelabrum cum candela exstincta, quod successive 


http://members.aol.com/liturgialatina/pontificale/016.htm (1 of 3)2006-09-16 19:14:19 



De Ordinatione Acolythorum 


manu dextera singuli tangant, Pontifice dicente: 

Accipite ceroferarium, cum cereo, et sciatis vos ad accendenda Ecclesiae luminaria mancipari, in 
nomine Domini. R. Amen. 

Turn accipit, et tradit eis urceolum vacuum, quern similiter tangere debent, dicens communiter 
omnibus: 

Accipite urceolum, ad suggerendum vinum, et aquam in Eucharistiam sanguinis Christi, in nomine 
Domini. R. Amen. 

Postea, eis genuflexis permanentibus, Pontifex stans cum mitra versus ad eos, dicit: 

Deum Patrem omnipotentem, fratres charissimi, suppliciter deprecemur, ut hos famulos suos bene + 
dicere dignetur in ordine Acolythorum: quatenus lumen visibile manibus praeferentes, lumen quoque 
spirituale moribus praebeant: adjuvante Domino nostro Jesu Christo, qui cum eo, et Spiritu Sancto 
vivit, et regnat Deus, per omnia saecula saeculorum. R. Amen. 

Turn Pontifex ad altare se convertens, deposita mitra et stans dicit: Oremus. 

Et Ministri: Flectamus genua. R. Levate. 

Et mox Pontifex conversus ad eosdem genuflexos, dicit: 

Domine sancte, Pater omnipotens, aeterne Deus, qui per Jesum Christum, Filium tuum Dominum 
nostrum, et Apostolos ejus in hunc mundum lumen claritatis tuae misisti, quique, ut mortis nostrae 
antiquum aboleres chirographum, gloriosissimae ilium crucis vexillo affigi, ac sanguinem, et aquam 
ex latere illius pro salute generis humani effluere voluisti, bene + dicere dignare hos famulos tuos in 
officium Acolythorum, ut ad accendendum lumen Ecclesiae tuae, et ad suggerendum vinum, et 
aquam ad conficiendum sanguinem Christi Filii tui in offerenda Eucharistia, sanctis altaribus tuis 
fideliter subministrent. Accende, Domine, mentes eorum, et corda ad amorem gratiae tuae, ut 
illuminati vultu splendoris tui, fideliter tibi in sancta Ecclesia deserviant. Per eumdem Christum 
Dominum nostrum. R. Amen. 

Oremus. 

Domine sancte, Pater omnipotens, aeterne Deus, qui ad Moysen, et Aaron locutus es, ut 
accenderentur lucernae in tabernaculo testimonii, bene + dicere dignare hos famulos tuos: ut sint 
Acolythi in Ecclesia tua. Per Christum Dominum nostrum. R. Amen. 

Oremus. 

Omnipotens sempiterne Deus, fons lucis, et origo bonitatis, qui per Jesum Christum Filium tuum, 
lumen verum, mundum illuminasti, ejusque passionis mysterio redemisti, bene + dicere dignare hos 
famulos tuos, quos in officium Acolythorum consecramus, poscentes clementiam tuam, ut eorum 
mentes, et lumine scientiae illustres, et pietatis tuae rore irriges; ut ita acceptum ministerium, te 
auxiliante, peragant, qualiter ad aeternam remunerationem pervenire mereantur. Per eumdem 
Christum Dominum nostrum. R. Amen. 

Post haec, suggerente Archidiacono, ordinati redeunt ad loca sua. 

De Sacris Ordinibus in Genere 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE SACRIS ORDINIBUS IN GENERE 

Sacri, et majores Ordines sunt, Subdiaconatus, Diaconatus, et Presbyteratus, ad quos ordinati omnes 
debent communicare, ideo parentur, pro eorum numero, hostiae parvae consecrandae. 

De Qrdinatione Subdiaconi 

De Qrdinatione Diaconi 

De Qrdinatione Presbyteri 

De Ordinatione Subdiaconi 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE SUBDIACONI 


Pro ordinatione Subdiaconorum parentur Calix vacuus, cum Patena superposita, Urceoli cum 
manutergio, et liber Epistolarum. 

Acolythis ordinatis, Pontifex reassumpta mitra accedit ad sedem suam, vel ad faldistorium in cornu 
Epistolae, ubi sedens cum mitra, oblato sibi libro, et candela, legit quartum Graduale, vel quartum 
Alleluia, si sit infra Octavam Pentecostes; interim a choro cantatur ipsum Graduale, vel Alleluia. 

Quo finito, surgit Pontifex, deposita mitra, et versus ad altare cantat quintam Collectam. 

Turn sedet, reassumpta mitra, et cantatur quinta Lectio. Interim accedunt duo Capellani cum libro, et 
candela ante Pontificem, qui ex eo legit Lectionem ipsam. Quibus dictis, Pontifex revertitur ad 
sedem suam, ante medium altaris; et Archidiaconus versus ad Ordinandos, dicit: 

Accedant qui ordinandi sunt Subdiaconi. 

Et notarius unumquemque illorum vocat, dicens: 

N. ad titulum Ecclesiae N. 

N. ad titulum patrimonii sui. 

Frater N. professus ordinis N. ad titulum paupertatis. 

Et sic de aliis: et quilibet vocatus, dicit Adsum, et accedit versus Episcopum. 

Debet autem quilibet ordinandorum in Subdiaconum indutus esse amictu, non tamen super caput, 
alba et cingulo, habere manipulum in manu sinistra, tunicellam super brachio sinistro, et candelam in 
manu dextera. 

Omnibus autem in Subdiaconos ordinandis competenti spatio coram Pontifice stantibus, Pontifex 
cum mitra sedens admonet eos, (nisi omnes sint Religiosi, quia tunc ista admonitio omittitur) dicens: 

Filii dilectissimi, ad sacrum Subdiaconatus Ordinem promovendi, iterum atque iterum considerare 
debetis attente, quod onus hodie ultra appetitis. Hactenus enim liberi estis, licetque vobis, pro 
arbitrio ad saecularia vota transire; quod si hunc Ordinem susceperitis, amplius non licebit a 
proposito resilire, sed Deo, cui servire, regnare est, perpetuo famulari, et castitatem illo adjuvante, 
servare oportebit, atque in Ecclesiae ministerio semper esse mancipatos. Proinde, dum tempus est, 
cogitate, et, si in sancto proposito perseverare placet, in nomine Domini, hue accedite. 

Illis tunc accedentibus, et coram Pontifice genuflexis, Archidiaconus vocat ceteros ordinandos, dicens: 
Accedant qui ordinandi sunt Diaconi, et Presbyteri. 

Quibus accedentibus, Archidiaconus ordinat eos, videlicet, Diaconandos paratos amictu, alba, 
cingulo, et manipulo, stolam in manu sinistra, dalmaticam super brachium sinistrum, et candelam in 
manu dextera tenentes, contra cornu Epistolae altaris, faciebus altari versis; et Presbyterandos paratos 
amictu, alba, cingulo, manipulo, stola in modum Diaconi, planetam super brachium sinistrum, 
mappulam albam manu sinistra, et candelam dextera tenentes contra faciem Pontificis, ac medium 
altaris, faciebus similiter altari versis. Quibus sic ordinatis, Pontifex mitra in capite tenens procumbit 
super faldistorium, in superiori gradu, sive piano altaris paratum, et omnes Ordinandi in locis super 
tapetia prosternunt se; ministri vero, et alii adstantes, genuflectunt; et schola inchoat Litanias, choro 
respondente; vel si officium fiat sine cantu, Pontifex dicit, ministris, et Capellanis respondentibus: 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genetrix, ora pro nobis. 

Sancta Virgo Virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 

Omnes sancti beatorum Spirituum ordines, orate pro nobis. 

Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 

Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thaddaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 
Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancti Fabiane et Sebastiane, orate pro nobis. 

Sancti Joannes et Paule, orate pro nobis. 

Sancti Cosma et Damiane, orate pro nobis. 

Sancti Gervasi et Protasi, orate pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes et Levitae, orate pro nobis. 
Omnes sancti Monachi, et Eremitae, orate pro nobis. 
Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes Sanctae Virgines et Viduae, orate pro nobis. 
Omnes Sancti et Sanctae Dei, intercedite pro nobis. 
Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine. 

Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 

Per adventum tuum, libera nos, Domine. 

Per nativitatem tuam, libera nos, Domine. 

Per baptismum et sanctum jejunium tuum, libera nos, Domine. 

Per crucem et passionem tuam, libera nos, Domine. 

Per mortem et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus sancti Paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus et Principibus christianis pacem et veram concordiam donare digneris, te rogamus, audi 
nos. 

Ut cuncto populo christiano pacem et unitatem largiri digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum, et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Postquam autem dictum fuerit in Litaniis: Ut omnibus fidelibus defunctis, etc. R. Te rogamus, audi 
nos, surgit Pontifex cum mitra ab accubitu, et se ad ordinandos vertens, et baculum Pastoralem in 
sinistra manu tenens, ordinandis prostratis manentibus, dicit: 

Ut hos electos bene + dicere digneris. 

R. Te rogamus, audi nos. 

Secundo dicit: Ut hos electos bene + dicere et sancti + ficare digneris. 

R. Te rogamus, audi nos. 

Tertio dicit: Ut hos electos bene + dicere, sancti + ficare, et conse + crare digneris. 

R. Te rogamus, audi nos. 

Turn iterum super faldistorium procumbit, schola perficiendi Litanias: Ut nos exaudire digneris, 
usque ad finem. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis, Domine. 

Agnus Dei, qui tollis peccata mundi, exaudi nos, Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Christe, audi nos. 

Kyrie, eleison. 

Christe, eleison. 

Kyrie, eleison. 

Quibus finitis, Pontifex surgens cum mitra, sedet super faldistorium ante medium altaris, et 
Archidiaconus dicit alta voce: Recedant in partem, qui ordinandi sunt Diaconi, et Presbyteri. 

Quibus ad aliquem locum idoneum, unde Pontificem, celebrantem videre possint transeuntibus, ad 
ordinationem Subdiaconorum proceditur. Illis itaque coram Pontifice, per ordinem, in modum 
coronae, genuflexis, Pontifex admonet eos, dicens: 

Adepturi filii dilectissimi, officium Subdiaconatus, sedulo attendite quale ministerium vobis traditur: 
Subdiaconum enim oportet aquam ad ministerium altaris praeparare: Diacono ministrare; pallas 
altaris, et corporalia abluere; Calicem, et Patenam in usum sacrificii eidem offerre. Oblationes quae 
veniunt in altare, panes propositionis vocantur. De ipsis oblationibus tantum debet in altare poni, 
quantum populo possit sufficere, ne aliquid putridum in sacrario remaneat. Pallae, quae sunt in 
substratorio altaris, in alio vase debent lavari, et in alio corporales pallae. Ubi autem corporales 
pallae lotae fuerint, nullum aliud linteamen debet lavari, ipsaque lotionis aqua in baptisterium debet 
vergi. Studete itaque, ut ista visibilia ministeria, quae diximus, nitide et diligentissime complentes, 
invisibilia horum exemplo perficiatis. Altare quidem sanctae Ecclesiae ipse est Christus, teste 
Joanne, qui in Apocalypsi sua altare aureum se vidisse perhibet, stans ante thronum, in quo, et per 
quern, oblationes fidelium Deo Patri consecrantur. Cujus altaris pallae et corporalia sunt membra 
Christi, scilicet fideles Dei, quibus Dominus, quasi vestimentis pretiosis circumdatur, ut ait Psalmista: 
Dominus regnavit, decorem indutus est. Beatus quoque Joannes in Apocalypsi vidit Filium hominis 
praecinctum zona aurea, id est, sanctorum caterva. Si itaque humana fragilitate contingat in aliquo 
fideles maculari, praebenda est a vobis aqua coelestis doctrinae, qua purificati, ad ornamentum 
altaris, et cultum divini sacrificii redeant. Estote ergo tales, qui sacrificiis divinis, et Ecclesiae Dei, 
hoc est Corpori Christi, digne servire valeatis, in vera et Catholica fide fundati; quoniam, ut ait 
Apostolus: Omne quod non est ex fide, peccatum est, schismaticum est, et extra unitatem Ecclesiae 
est. Et ideo, si usque nunc fuistis tardi ad Ecclesiam, amodo debetis esse assidui. Si usque nunc 
somnolenti, amodo vigiles. Si usque nunc ebriosi, amodo sobrii. Si usque nunc inhonesti, amodo 

casti. Quod ipse vobis praestare dignetur, qui vivit, et regnat Deus in saecula saeculorum. R. Amen. 

Deinde Pontifex accipit, et tradit omnibus Calicem vacuum, cum patena vacua superposita, quern 
successive manu dextera singuli tangunt, Pontifice dicente: 

Videte cujus ministerium vobis traditur; ideo vos admoneo, ut ita vos exhibeatis, ut Deo placere 
possitis. 

Et Archidiaconus accipit, et tradit eis urceolos cum vino, et aqua, ac bacile cum manutergio, quae 
omnia similiter tangere debent. 

Postea surgit Pontifex, et versus ad populum stans cum mitra, dicit: 

Oremus. 

Oremus Deum, ac Dominum nostrum, fratres charissimi, ut super hos servos suos, quos ad 
Subdiaconatus officium vocare dignatus est, infundat bene + dictionem suam, et gratiam: ut in 
conspectu ejus fideliter servientes, praedestinata Sanctis praemia consequantur, adjuvante Domino 
nostro Jesu Christo, qui cum eo vivit et regnat in unitate Spiritus Sancti Deus, per omnia saecula 
saeculorum. R. Amen. 

Turn deposita mitra, conversus ad altare Pontifex, dicit: Oremus. 

Et ministri: Flectamus genua. R. Levate. 

Et mox Pontifex versus ad ordinandos genuflexos, dicit sine mitra: 

Domine sancte, Pater omnipotens, aeterne Deus, bene + dicere dignare hos famulos tuos, quos ad 
Subdiaconatus officium eligere dignatus es; ut eos in sacrario tuo sancto strenuos sollicitosque 
coelestis militiae instituas excubitores, sanctisque altaribus tuis fideliter subministrent: et requiescat 
super eos Spiritus sapientiae, et intellectus; Spiritus consilii, et fortitudinis; Spiritus scientiae et 
pietatis; et repleas eos Spiritu timoris tui; et eos in ministerio divino confirmes, ut obedientes facto, 
ac dicto parentes, tuam gratiam consequantur. Per Dominum nostrum Jesum Christum Filium tuum, 
qui tecum vivit, et regnat in unitate Spiritus Sancti Deus, per omnia saecula saeculorum. R. Amen. 

Turn Pontifex sedens, accepta mitra, amictum, qui in collo ordinandorum jacet, imponit super caput 
singulis, dicens: 

Accipe amictum, per quern designator castigatio vocis: In nomine Pa + tris, et Fi + lii, et Spiritus + 
Sancti. R. Amen. 

Turn immittit manipulum in sinistrum brachium cuilibet, dicens: 

Accipe manipulum, per quern designantur fructus bonorum operum. In nomine Pa + tris, et Fi + lii, 
et Spiritus + Sancti. R. Amen. 

Post haec induit quemlibet tunica, et si tantum unica sit, immittit illam cuilibet solum usque ad 
scapulas, ac retrahens, postremum totaliter induit, dicens cuilibet: 

Tunica jucunditatis, et indumento laetitiae induat te Dominus. In nomine Pa + tris, et Fi + lii, et 

Spiritus + Sancti. R. Amen. 

Postea accipit, et tradit omnibus librum Epistolarum, manu dextera ipsum simul tangentibus, dicens: 
Accipite librum Epistolarum, et habete potestatem legendi eas in Ecclesia sancta Dei, tarn pro vivis, 
quam pro defunctis. In nomine Pa + tris, et Fi + lii, et Spiritus + Sancti. R. Amen. 

Omnibus expeditis, suggerente Archidiacono, Ordinati redeunt ad loca sua; unus tamen de noviter 
ordinatis, tunica indutus, dicet Epistolam suo tempore. 


Introductio 


Index Generalis 


Index Alphabeticus 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE DIACONI 


Subdiaconis ordinatis, Pontifex reassumpta mitra accedit ad sedem suam, vel ad faldistorium, ad 
cornu Epistolae; ubi sedens cum mitra, oblato sibi libro et candela, legit Hymnum Benedictus es, vel 
Alleluia, cum versu Benedictus es, si sit infra Octavam Pentecostes. Interim cantatur a choro dictus 
Hymnus, vel Alleluia, cum suo versu, ut supra. Quo finito, surgit Pontifex, deposita mitra, et versus 
ad altare, dicit in competenti tono Gloria in excelsis Deo, si sit infra Octavam Pentecostes, quod dum 
a choro perficitur, sedet cum mitra. Quo finito, deposita mitra, surgit, et versus ad populum dicit Pax 
vobis, vel Dominus vobiscum, si Gloria in excelsis non sit dicendum, et conversus ad altare 
Orationem Missae diei, cum Oratione pro Ordinatis et Ordinandis, sub uno Per Dominum nostrum, 
videlicet: 

Oratio. 

Exaudi, quaesumus Domine, supplicum preces, et devoto tibi pectore famulantes perpetua defensione 
custodi: ut nullis perturbationibus impediti, liberam servitutem tuis semper exhibeamus officiis. Per 
Dominum nostrum Jesum Christum Filium tuum: Qui tecum vivit et regnat, etc. 

Finita Oratione, sedet Pontifex, reassumpta mitra, et oblato sibi libro et candela, legit Epistolam. 
Interim per unum ex Subdiaconis noviter Ordinatis cantatur Epistola. Qua finita, surgit Pontifex, et 
accedit ad faldistorium ante altare cum mitra, et ibi sedet. 

Promovendi vero ad Ordinem Diaconatus per Archidiaconum vocantur, dicendo: 

Accedant, qui Ordinandi sunt ad Diaconatum. 

Et mox singulatim nominantur per Notarium, nulla tamen facta mentione de titulo. Eis igitur amictu, 
alba, cingulo, et manipulo paratis, ac stolam in sinistra manu, et candelam in dextera, ac dalmaticam 
super brachium sinistrum tenentibus, et in modum coronae coram Pontifice genuflexis, 

Archidiaconus offerens illos Pontifici, dicit: 

Reverendissime Pater, postulat sancta mater Ecclesia Catholica, ut hos praesentes Subdiaconos ad 
onus Diaconii ordinetis. 

Pontifex interrogat dicens: Scis illos dignos esse? 

Respondet Archidiaconus: Quantum humana fragilitas nosse sinit, et scio, et testificor ipsos dignos 
esse ad hujus onus officii. 

Et Pontifex dicit: Deo gratias. 

Et ad eorum Ordinationem procedit. In primis Pontifex cum mitra sedens, clero et populo annuntiat, 
dicens: 

Auxiliante Domino Deo, et Salvatore nostro Jesu Christo, eligimus hos praesentes Subdiaconos in 
ordinem Diaconii. Si quis habet aliquid contra illos, pro Deo, et propter Deum cum fiducia exeat, et 
dicat; verumtamen memor sit conditionis suae. 

Et facta aliquali mora, Pontifex convertens sermonem suum ad Ordinandos, admonet eos, dicens: 

Provehendi, filii dilectissimi, ad Leviticum ordinem cogitare magnopere ad quantum gradum 
Ecclesiae ascenditis. Diaconum enim oportet ministrare ad altare, baptizare, et praedicare. Sane in 
veteri lege ex duodecim una Tribus Levi electa est, quae speciali devotione tabernaculo Dei, ejusque 
sacrificiis, ritu perpetuo deserviret. Tantaque dignitas ipsi concessa est, quod nullus, nisi ejus stirpe, 
ad divinum ilium cultum atque officium ministraturus assugeret; adeo, ut grandi quodam privilegio 
haereditatis, et Tribus Domini esse mereretur, et dici: quorum hodie, filii dilectissimi, et nomen et 
officium tenetis, quia in ministerium tabernaculi testimonii, id est Ecclesiae Dei, eligimini in Levitico 
officio, quae semper in procinctu posita, incessabili pugna contra inimicos dimicat, unde ait 
Apostolus: Non est nobis colluctatio adversus carnem et sanguinem, sed adversus principes et 
potestates, adversus mundi rectores tenebrarum harum, contra spiritualia nequitiae, in caelestibus. 
Quam Ecclesiam Dei, veluti tabernaculum, portare et munire debetis ornatu sancto, praedicatu divino, 
exemplo perfecto. Levi quippe interpretatur additus, sive assumptus. Et vos, filii dilectissimi, qui ab 
haereditate paterna nomen accipitis, estote assumpti a carnalibus desideriis, a terrenis concupiscentiis, 
quae militant adversus animam; estote nitidi, mundi, puri, casti, sicut decet ministros Christi, et 
dispensatores mysteriorum Dei; ut digne addamini ad numerum Ecclesiastici gradus, ut haereditas et 
Tribus amabilis Domini esse mereamini. Et quia comministri et cooperatores estis Corporis et 
Sanguinis Domini, estote ab omni illecebra carnis alieni, sicut ait Scriptura: Mundamini, qui fertis 
vasa Domini. Cogitate beatum Stephanum, merito praecipuae castitatis ab Apostolis ad officium istud 
electum. Curate, ut, quibus Evangelium ore annuntiatis, vivis operibus exponatis, ut de vobis dicatur: 
Bead pedes evangelizantium pacem, evangelizantium bona. Habete pedes vestros calceatos 
Sanctorum exemplis, in praeparatione Evangelii pacis: Quod vobis Dominus concedat per gratiam 
suam. R. Amen. 

Deinde, si non sint Ordinati Subdiaconi, Ordinandi omnes prostemunt se, ubi genuflectebant; et 
Pontifice ante faldistorium suum genuflectente, dicuntur Litaniae, et Ordinandi per Pontificem 
benedicuntur, prout supra in Ordinatione Subdiaconali dictum est. 

Post haec Ordinandis ab accubitu surgentibus, genuflexis tamen manentibus, Pontifex, sedens in 
faldistorio cum mitra, intelligibili voce alloquitur clerum et populum, dicens: 

Commune votum, communis oratio prosequatur, ut hi totius Ecclesiae prece, qui ad Diaconatus 
ministerium praeparantur. Leviticae bene + dictionis ordine clarescant, et spirituali conversatione 
praefulgentes, gratia sanctificationis eluceant: Praestante Domino nostro Jesu Christo, qui cum Patre 
et Spiritu sancto vivit et regnat Deus in saecula saeculorum. R. Amen 

Deinde surgens cum mitra Pontifex, stans versus ad Ordinandos, dicit, alta voce legendo: 

Oremus, fratres charissimi, Deum Patrem omnipotentem, ut super hos famulos suos, quos ad officium 
Diaconatus dignatur assumere, benedictionis suae gratiam clementer effundat, eisque consecrationis 
indultae propitius dona conservet, et preces nostras clementer exaudiat: ut, quae nostro gerenda sunt 
ministerio, suo benignus prosequatur auxilio; et quos sacris mysteriis exsequendis pro nostra 
intelligentia credimus offerendos, sua bene + dictione sanctificet et confirmet. Per Unigenitum Filium 
suum Dominum nostrum Jesum Christum, qui cum eo et Spiritu sancto vivit et regnat Deus, per 
omnia saecula saeculorum. R. Amen. 

Deinde, deposita mitra, extensis manibus ante pectus, dicit: 

V. Per omnia saecula saeculorum. 

R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere: Domine 
sancte, Pater omnipotens, aeterne Deus, honorum dator, ordinumque distributor, atque officiorum 
dispositor; qui in te manens innovas omnia, et cuncta disponis, per verbum, virtutem, sapientiamque 
tuam Jesum Christum Filium tuum Dominum nostrum, sempiterna providentia praeparas, et singulis 
quibusque temporibus aptanda dispensas. Cujus corpus, Ecclesiam videlicet tuam, caelestium 
gratiarum varietate distinctam, suorumque connexam distinctione membrorum, per legem mirabilem 
totius compaginis unitam, in augmento templi tui crescere, dilatarique largiris; sacri muneris 
servitutem trims gradibus ministrorum nomini tuo militare constituens, electis ab initio Levi filiis, qui 
in mysticis operationibus domus tuae fidelibus excubiis permanentes, haereditatem benedictionis 
aeternae sorte perpetua possiderent. Super hos quoque famulos tuos, quaesumus Domine, placatus 
intende, quos tuis sacris altaribus servituros in officium Diaconatus suppliciter dedicamus. Et nos 
quidem, tarn quam homines divini sensus et summae rationis ignari, horum vitam, quantum possumus 
aestimamus. Te autem, Domine, quae nobis sunt ignota non transeunt, te occulta non fallunt. Tu 
cognitor es secretorum, tu scrutator es cordium. Tu horum vitam caelesti poteris examinare judicio, 
quo semper praevales, et admissa purgare, et ea, quae sunt agenda, concedere. 

Hie solus Pontifex manum dexteram extendens, ponit super caput cuilibet Ordinando: et nullus alius, 
quia non ad Sacerdotium, sed ad ministerium consecrantur, dicens singulis: 

Accipe Spiritum sanctum, ad robur, et ad resistendum diabolo, et tentationibus ejus: In nomine 

Domini. 

Postea prosequitur in primo tono, extensam tenens manum dexteram, usque in finem Praefationis. 

Emitte in eos, quaesumus Domine, Spiritum sanctum, quo in opus ministerii tui fideliter exequendi 
septiformis gratiae tuae munere roborentur. Abundet in eis totius forma virtutis, auctoritas modesta, 
pudor constans, innocentiae puritas, et spiritualis observantia disciplinae. In moribus eorum praecepta 
tua fulgeant, ut suae castitatis exemplo imitationem sanctam plebs acquirat; et bonum conscientiae 
testimonium praeferentes, in Christo firmi et stabiles perseverent, dignisque successibus de inferiori 
gradu per gratiam tuam capere potiora mereantur. 

Quod sequitur, dicit submissa vocelegendo, ita tamen ut a circumstantibus possit audiri. 

Per eumdem Dominum nostrum Jesum Christum Filium tuum: Qui tecum vivit et regnat in unitate 
Spiritus sancti Deus, per omnia saecula saeculorum. R. Amen. 

Post haec Pontifex sedet cum mitra cuilibet Ordinando ante se genuflexo, stolam quam singuli in 
manu habent, imponit successive super humerum sinistrum, dicens singulis: 

Accipe stolam + candidam de manu Dei: adimple ministerium tuum: potens est enim Deus, ut augeat 
tibi gratiam suam: Qui vivit, et regnat in saecula saeculorum. R. Amen. 

Faciens supra quemlibet eorum signum Crucis, et Ministri reflectent capita stolae, et alligent sub 
brachio dextro. 

Post haec Pontifex accipiens dalmaticam, induit ea quemlibet successive usque ad humeros; et sic fit 
usque ad ultimum, quern ea totaliter induit; et hoc, si una tantum sit dalmatica: si vero quilibet suam 
habet, tunc singulos sua totaliter induit, dicens cuilibet: 

Induat te Dominus indumento salutis, et vestimento laetitiae, et dalmatica justitiae circumdet te 
semper: In nomine Domini. R. Amen. 

Postremo Pontifex accipit, et tradit omnibus librum Evangeliorum, quern manu dextera tangunt, 
dicens: 

Accipe potestatem legendi Evangelium in Ecclesia Dei, tarn pro vivis, quam pro defunctis: In nomine 
Domini. R. Amen. 

Quo facto, Pontifex stans ad altare con versus, dicit, sine mitra: Oremus. 

Et Ministri: Flectamus genua. R. Levate. 

Et vertens se ad Ordinatos, dicit: 

Exaudi, Domine, preces nostras, et super hos famulos tuos Spiritum tuae bene + dictionis emitte: ut 
caelesti munere ditati, et tuae majestatis gratiam possint acquirere, et bene vivendi aliis exemplum 
praebere. Per Dominum nostrum Jesum Christum Filium tuum: Qui tecum vivit et regnat in unitate 
ejusdem Spiritus sancti Deus, per omnia saecula saeculorum. R. Amen. 

Oremus. 

Domine sancte, Pater fidei, spei, et gratiae, et profectuum remunerator, qui in caelestibus et terrenis, 
Angelorum ministeriis ubique dispositis, per omnia elementa voluntatis tuae diffundis effectum, hos 
quoque famulos tuos spirituali dignare illustrare affectu: ut tuis obsequiis expediti, sanctis altaribus 
tuis ministri puri accrescant; et indulgentia tua puriores, eorum gradu, quos Apostoli tui in 
septenarium numerum, beato Stephano duce ac praevio, Spiritu sancto auctore, elegerunt, digni 
existant, et virtutibus universis, quibus tibi servire oportet, instructi, tibi complaceant. Per Dominum 
nostrum Jesum Christum Filium tuum: Qui tecum vivit et regnat in unitate ejusdem Spiritus sancti 
Deus, per omnia saecula saeculorum. R. Amen. 

Deinde, cum tempus fuerit, aliquis de noviter Ordinatis dalmatica indutus, dicit Evangelium. Ordinati 
autem statim, suggerente Archidiacono, redeunt ad loca sua. 


Introductio 


Index Generali s 


Index Alphabeticus 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE PRESBYTERI 


Pro Ordinatione Presbyterorum parentur oleum catechumenorum; Calix cum vino, et aqua; Patena, et 
Hostia desuper posita; medulla panis, et bacile eum buccali pro manibus abluendis, quas singuli ad 
suas mappulas extergunt. 

Diaconis ordinatis, Pontifex ad sedendum in sede sua; vel in faldistorio in piano juxta cornu Epistolae 
accedit, et cantatur Tractus, usque ad ultimum Versum exclusive; quod si sit infra Octavam 
Pentecostes, Tractus, et Sequentia usque ad ultimum Versum exclusive. Interim accedunt duo 
Capellani eum libro, et candela ante Pontificem, qui ex eo legit ipsum Tractum, et Sequentiam, usque 
ad ultimum versum exclusive. Deinde Pontifex cum mitra revertitur ante altare, ubi sedet super 
faldistorium. 

Tunc Archidiaconus vocat ordinandos voce intelligibili dicens: 

Accedant qui ordinandi sunt ad ordinem Presbyteratus. 

Et mox nominatim leguntur per notarium, prout supra dictum est, nulla tamen de titulo facta mentione. 

Tunc illi more Diaconorum parati, amictu, alba, cingulo, stola, et manipulo, tenentes planetas super 
brachium sinistrum complicatas, et in manu dextera candelas, ac mappulas albas pro ligandis et 
lavandis manibus, ad Pontificem accedunt, et coram eo in modum coronae se disponunt. 

Tunc Archidiaconus praesentat ordinandos Pontifici, dicens: 

Reverendissime pater, postulat sancta mater Ecclesia catholica, ut hos praesentes Diaconos ad onus 
Presbyterii ordinetis. 

Et Pontifex interrogat, dicens: Scis illos esse dignos? 

Respondet Archidiaconus: 

Quantum humana fragilitas nosse sinit, et scio, et testificor ipsos dignos esse ad hujus onus officii. 
Ponfifex dicit: Deo gratias. 

Et annuntiat clero, et populo, dicens: 

Quoniam, fratres charissimi, rectori navis, et navigio deferendis eadem est, vel securitatis ratio, vel 
communis timoris, par eorum debet esse sententia, quorum causa communis exsistit. Neque enim fuit 
frustra a Patribus institutum, ut de electione illorum, qui ad regimen altaris adhibendi sunt, consulatur 
etiam populus: quia de vita, et conversatione praesentandi quod nonnumquam ignoratur a pluribus, 
scitur a paucis, et necesse est, ut facilius ei quis obedientiam exhibeat ordinato, cui assensum 
praebuerit ordinando. Horum siquidem Diaconorum in Presbyteros, auxiliante Domino, 
ordinandorum conversatio (quantum mihi videtur) probata, et Deo placita, exsistit, et digna (ut 
arbitror) ecclesiastici honoris augmento. Sed ne unum fortasse, vel paucos, aut decipiat assensio, vel 
fallat affectio, sententia est expetenda multorum. Itaque quid de eorum actibus aut moribus noveritis, 
quid de merito sentiatis, libera voce pandatis; et his testimonium Sacerdotii magis pro merito, quam 
affectione aliqua, tribuatis. Si quis igitur habet aliquid contra illos, pro Deo, et propter Deum, cum 
fiducia exeat, et dicat; verumtamen memor sit conditionis sua. 

Postea Pontifex, facta aliqua mora, convertens sermonem suum ad ordinandos admonet eos, dicens: 

Consecrandi, filii dilectissimi, in Presbyteratus officium, illud digne suscipere, ac susceptum 
laudabiliter exsequi studeatis. Sacerdotem etenim oportet offerre, benedicere, praeesse, praedicare, et 
baptizare. Cum magno quippe timore ad tantum gradum ascendendum est, ac providendum, ut 
coelestis sapientia, probi mores, et diuturna justitiae observatio ad id electos commendent. Unde 
Dominus praecipiens Moysi, ut septuaginta viros de universo Israel in adjutorium suum eligeret, 
quibus Spiritus Sancti dona divideret, suggessit: Quos tu nosti, quod senes populi sunt. Vos siquidem 
in septuaginta viris, et senibus signati estis; si per Spiritum septiformem, Decalogum legis 
custodientes, probi, et maturi in scientia similiter, et opere eritis. Sub eodem quoque mysterio, et 
eadem figura in novo Testamento Dominus septuaginta duos elegit, ac binos ante se in 
praedicationem misit; ut doceret verbo simul, et facto, ministros Ecclesiae suae, fide et opere debere 
esse perfectos; seu geminae dilectionis, Dei scilicet et proximi, virtute fundatos. Tales itaque esse 
studeatis, ut in adjutorium Moysi, et duodecim Apostolorum, Episcoporum videlicet catholicorum, 
qui per Moysen, et Apostolos figurantur, digne, per gratiam Dei, eligi valeatis. Hac certe mira 
varietate Ecclesia sancta circumdatur, ornatur, et regitur: cum alii in ea Pontifices, alii minoris ordinis 
Sacerdotes, Diaconi, et Subdiaconi, diversorum ordinum viri consecrantur; et ex multis, et aeternae 
dignitatis membris unum Corpus Christi efficitur. Itaque, filii dilectissimi, quos ad nostrum 
adjutorium fratrum nostrorum arbitrium consecrandos elegit, servate in moribus vestris, castae et 
sanctae vitae integritatem. Agnoscite quod agitis: imitamini quod tractatis; quatenus mortis 
Dominicae mysterium celebrantes, mortificare membra vestra a vitiis, et concupiscentiis omnibus 
procuretis. Sit vestra spiritualis medicina populo Dei; sit odor vitae vestrae delectamentum Ecclesiae 
Christi; ut praedicatione, atque exemplo aedificatis domum, id est, familiam Dei, quatenus nee nos de 
vestra provectione, nee vos de tanti officii susceptione damnari a Domino, sed remunerari potius 
mereamur. Quod ipse nobis concedat per gratiam suam. R. Amen. 

Si non sint factae ordinationes Subdiaconorum, vel Diaconorum, dicuntur Litaniae, ut supra in 
ordinatione Subdiaconorum dictum est. 

Post haec surgunt omnes, et ordinandis coram Pontifice binis, et binis successive genuflectentibus, 

Pontifex stans ante faldistorium suum cum mitra, et nulla Oratione, nulloque cantu praemissis, 
imponit simul utramque manum super caput cujuslibet ordinandi successive, nihil dicens. Idemque 
faciunt post eum omnes Sacerdotes, qui adsunt, quorum tres, aut plures, planetis vel saltern cum stolis 
parati, si commode fieri potest, esse deberent. 

Quo facto, tarn Pontifex, quam Sacerdotes, tenent manus dexteras extensas super illos. Et Pontifex 
stans cum mitra, dicit: 

Oremus, fratres charissimi, Deum Patrem omnipotentem, ut super hos famulos suos, quos ad 
Presbyterii munus elegit, coelestia dona multiplicet; et quod ejus dignatione suscipiunt, ipsius 
consequantur auxilio. Per Christum Dominum nostrum. R. Amen. 

Pontifex, deposita mitra, con versus ad altare, dicit: Oremus. 

Et ministri: Flectamus genua. R. Levate. 

Et mox conversus ad ordinandos, dicit: 

Exaudi nos, quaesumus, Domine Deus noster et super hos famulos tuos bene + dictionem Sancti 
Spiritus, et gratiae Sacerdotalis infunde virtutem: ut, quos tuae pietatis aspectibus offerimus 
consecrandos, perpetua muneris tui largitate prosequaris. Per Dominum nostrum Jesum Christum 
Filium tuum, qui tecum vivit, et regnat in unitate ejusdem Spiritus Sancti Deus. 

Tunc, extensis manibus ante pectus, dicit: 

Per omnia saecula saeculorum. 

R. Amen. 

Dominus vobiscum. 

R. Et cum spiritu tuo. 

Sursum corda 
R. Habemus ad Dominum. 

Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine 
sancte, Pater omnipotens, aeterne Deus, honorum auctor et distributor omnium dignitatum; per quern 
proficiunt universa, per quern cuncta firmantur, amplificatis semper in melius naturae rationalis 
incrementis, per ordinem congrua ratione dispositum. Unde et Sacerdotales gradus, atque officia 
Levitarum, Sacramentis mysticis instituta creverunt: ut cum Pontifices summos regendis populis 
praefecisses, ad eorum societatis et operis adjumentum, sequentis ordinis viros et secundae dignitatis 
eligeres. Sic in eremo per septuaginta virorum prudentium mentes, Moysi spiritum propagasti; quibus 
ille adjutoribus usus, in populo innumeras multitudines facile gubernavit. Sic et in Eleazarum et 
Ithamarum filios Aaron paternae plenitudinis abundantiam transfudisti, ut ad hostias salutares, et 
frequentioris officii Sacramenta, ministerium sufficeret Sacerdotum. Elac providentia, Domine, 
Apostolis Filii tui Doctores fidei comites addidisti, quibus illi orbem totum secundis praedicationibus 

impleverunt. Quapropter infirmitati quoque nostrae, Domine, quaesumus, haec adjumenta largire; qui 
quanto fragiliores sumus, tanto his pluribus in digemus. Da, quaesumus, omnipotens Pater, in hos 
famulos tuos Presbyterii digniitatem; innova in visceribus eorum Spiritum sanctitatis; ut acceptum a 
te, Deus, secundi meriti munus obtineant, censuramque morum ex exemplo suae conversationis 
insinuent. Sint providi cooperatores ordinis nostri; eluceat in eis totius forma justitiae, ut bonam 
rationem dispensationis sibi creditae reddituri, aeternae beatitudinis praemia consequantur. 

Quod sequitur, legat submissa voce, ita tamen quod a circumstantibus audiri possit. 

Per eumdem Dominum nostrum Jesum Christum Filium tuum, qui tecum vivit, et regnat in unitate 
ejusdem Spiritus Sancti Deus, per omnia saecula saeculorum R. Amen. 

Pontifex sedet, accepta mitra, et reflectit orarium, sive stolam ab humero sinistro cujuslibet, capiens 
partem, quaeretro pendet, et imponens super dexterum humerum, aptat earn ante pectus, in modum 
crucis, singulis dicens: 

Accipe jugum Domini; jugum enim ejus suave est, et onus ejus leve. 

Postea imponit cuilibet successive casulam usque ad scapulas, quam quilibet teneat super humeros 
complicatam, a parte anteriori deorsum dependentem, singulis dicens: 

Accipe vestem Sacerdotalem, per quam charitas intelligitur: potens est enim Deus, ut augeat tibi 
charitatem, et opus perfectum. R. Deo gratias. 

Surgit Pontifex sine mitra, et omnibus genua flectentibus, dicit: 

Deus sanctificationum omnium auctor, cujus vera consecratio, plenaque benedictio est, tu, Domine, 
super hos famulos tuos, quos ad Presbyterii honorem dedicamus, munus tuae bene + dictionis 
infunde: ut gravitate actuum, et censura vivendi probent se seniores, his instituti disciplinis, quas Tito 
et Timotheo Paulus exposuit; ut in lege tua die ac nocte meditantes, quod legerint, credant; quod 
crederint, doceant; quod docuerint, imitentur; justitiam, constantiam, misericordiam, fortitudinem, 
ceterasque virtutes in se ostendant; exemplo praebeant; admonitione confirment; ac purum et 
immaculatum ministerii sui donum custodiant; et in obsequium plebis tuae, panem et vinum in corpus 
et sanguinem Filii tui immaculata benedictione transforment; et inviolabili charitate in virum 
perfectum, in mensuram aetatis plenitudinis Christi, in die justi et aeterni judicii Dei, conscientia 
pura, fide vera, Spiritu Sancto pleni resurgant. Per eundem Dominum nostrum Jesum Christum 
Filium tuum, qui tecum vivit, et regnat in unitate ejusdem Spiritus Sancti Deus, per omnia saecula 
saeculorum. R. Amen. 

Tunc Pontifex sine mitra ante altare con versus, flexis genibus incipit alta voce, schola prosequente, 
Hymnum: 

Veni Creator Spiritus, 

Mentes tuorum visita, 

Imple superna gratis, 

Quae tu creasti, pectora. 

Surgit Pontifex, et facit ut in fine Hymni habetur, interim schola prosequitur Hymnum: qui, si propter 
ordinandorum multitudinem necesse fuerit, repetatur, omisso primo Versu: 

Qui diceris Paraclitus, 

Altissimi donum Dei, 

Fons vivus, ignis, charitas, 

Et spiritalis unctio. 

Tu septiformis munere, 

Digitus paternae dexterae, 

Tu rite promissum Patris, 

Sermone ditans guttura. 

Accende lumen sensibus, 

Infunde amorem cordibus, 

Infirma nostri corporis 
Virtute firmans perpeti. 

Hostem repellas longius, 

Pacemque dones protinus. 

Ductore sic te praevio 
Vitemus omne noxium. 

Per te sciamus da Patrem, 

Noscamus atque Filium, 

Teque utriusque Spiritum 
Credamus omni tempore. 

Deo Patri sit gloria, 

Et Filio qui a mortuis 
Surrexit, ac Paraclito, 

In saeculorum saecula. 

Amen. 

Dicto primo Versu, surgit Pontifex, et sedet in faldistorio cum mitra, et depositis chirothecis, et 
annulo Pontificali reassumpto, ponitur ei gremiale, sive mappula super gremium, et singuli ordinandi 
successive coram eo genua flectunt; et Pontifex cum oleo catechumenorum inungit unicuique ambas 
manus simul junctas, in modum crucis, producendo cum pollice suo dextero in dictum oleum intincto 
duas lineas, videlicet, a pollice dexterae manus usque ad indicem sinistrae, et a pollice sinistrae usque 
ad indicem dexterae, ungendo mox totaliter palmas, dicens, dum quemlibet inungit: 

Consecrare, et sanctificare digneris, Domine, manus istas per istam unctionem, et nostram bene + 
dictionem. R. Amen. 

Pontifex producit manu dextera signum crucis super manus illius quem ordinat, et prosequitur: 

Ut quaecumque benedixerint, benedicantur, et quaecumque consecraverint, consecrentur, et 
sanctificentur, in nomine Domini nostri Jesu Christi. 

Et quilibet ordinandus respondet: Amen. 

Turn Pontifex claudit, seu jungit manus cuilibet successive, quas sic consecratas aliquis ministrorum 
Pontificis albo panniculo lineo simul, videlicet, dexteram super sinistram alligat; et mox unusquisque 
ad suum redit; et sic clausas, et alligatas manus tenet. Omnium manibus unctis, et consecratis, 
Pontifex pollicem mica panis tergit; turn tradit cuilibet successive Calicem cum vino, et aqua, et 
Patenam superpositam cum Hostia, et ipsi illam accipiunt inter indices et medios digitos, et cuppam 
Calicis et Patenam simul tangunt, Pontifice singulis dicente: 

Accipe potestatem offerre sacrificium Deo, Missasque celebrare, tarn pro vivis, quam pro defunctis. 
In nomine Domini. R. Amen. 

His peractis, Pontifex lavat manus cum medulla panis, et aqua lotionis hujusmodi projicitur in 
sacrarium; deinde cum mitra revertitur ad sedem suum, vel ad faldistorium in cornu Epistolae, in 
piano sibi paratum, ubi sedet cum mitra. Et chorus cantat ultimum Versum Tractus, vel Sequentiae, 
sive Alleluia. Interim accedunt duo Capellani ante Pontificem cum libro et candela, qui ex eo legit 
dictum ultimum Versum Tractus, vel Sequentiae, sive Alleluia, legit etiam secrete Munda cor meum, 
etc. atque Evangelium. 

Interea unus ex Diaconis noviter ordinatis accedit ad altare cum textu Evangelii ante pectus, et dicit: 
Munda cor meum, etc. et cantat Evangeiium. Interim parantur per ministros Hostiae super altare, pro 
numero Ordinatorum in ordinibus sacris, qui omnes communicare debent, et proceditur in Missa 
ordine solito. Interea dum Offertorium cantatur, vel etiam prius, ordinati Sacerdotes poterunt lavare 
manus suas cum medulla panis, et aqua bene mundare, atque extergere mappulis illis, quibus ligatae 
erant, et aqua ablutionis hujusmodi projiciatur in sacrarium. 

Pontifex vero, Offertorio lecto, accepta mitra, vadit ad faldistorium ante medium altaris, et ibi sedens 
accipit Offertorium ab omnibus ordinatis, qui omnes accedunt bini, et bini ad Pontificem, coram quo 
genuflexi offerunt illi singulas candelas accensas, et osculantur ejus manum; primo Presbyteri, turn 
Diaconi successive, et alii suo ordine. 

Accepto singulorum Offertorio, Pontifex lavat manus, et surgit sine mitra, ac tollitur faldistorium et 
prosequitur Missam. 

Presbyteri vero ordinati, post Pontificem, vel hinc et inde, ubi magis commodum erit, in terra 
genuflexi habeant libros coram se, dicentes: Suscipe sancte Pater, etc. et omnia alia de Missa, prout 
dicit Pontifex: qui tamen bene advertat, quod Secretas morose dicat, et aliquantulum alte, ita ut 
ordinati Sacerdotes possint secum omnia dicere, et praesertim verba consecrationis, quae dici debent 
eodem momento per ordinatos, quo dicuntur per Pontificem. Secreta pro ordinatis, quae dicitur cum 
Secreta Missae diei sub uno Per Dominum, etc. 

Tuis, quaesumus Domine, operare mysteriis, ut haec tibi munera dignis mentibus offeramus. Per 
Dominum nostrum Jesum Christum Filium tuum, qui tecum vivit, et regnat in unitate Spiritus Sancti 
Deus, per omnia saecula saeculorum. R. Amen. 

Cum Pontifex dixerit orationem, Domine Jesu Christe, Qui, etc. osculatur altare, et dat primo ex 
ordinatis cujuslibet ordinis sacri ad eum succesive accedenti, et altare prius ad dexteram Pontificis 
deosculanti, pacem, dicens Pax tecum. Cui ille respondet: Et cum spiritu tuo. 

Et quilibet illorum dat sequenti sui ordinis secum ordinato, et ille alteri, et sic usque ad ultimum 
continuatur. Si autem ordinatorum parvus sit numerus, Pontifex poterit dare pacem singulis. 

Turn accedunt ordinati ad supremum gradum altaris, bini et bini. Pontifex vero ponit plures Hostias 
consecratas super Patenam, quam ori cujuslibet communicandi supponit, et singulos communicat, 
cuilibet dicens: 

Postquam vero Pontifex se communicaverit, et totum Sanguinem sumpserit, priusquam digitos abluat, 
accedunt ante altare Presbyteri, deinde Diaconi, tandem Subdiaconi; quibus ordinate dispositis, et 
genuflexis, Pontifex, facta reverentia Sacramento, et aliquantulum versus cornu Evangelii se 
retrahens, ad eos se convertit, et singuli ex Diaconis et Subdiaconis tantum dicunt submissa voce: 

Confiteor Deo omnipotenti, beatae Mariae semper Virgini, beato Michaeli Archangelo, beato Joanni 
baptistae, sanctis Apostolis Petro et Paulo, omnibus Sanctis, et tibi, pater: qua peccavi nimis 
cogitatione, verbo, et opere, mea culpa, mea culpa, mea maxima culpa. Ideo precor beatam Mariam 
semper Virginem, beatum Michaelem Archangelum, beatum Joannem baptistam, sanctos Apostolos 
Petrum et Paulum, omnes Sanctos, et te, pater, orare pro me ad Dominum Deum nostrum. 

Et si Officium fiat in cantu, unus de noviter ordinatis illud cantat. 

Et, Pontifex stans capite detecto, versus ad eos dicit intelligibili voce, nisi Officium fiat in cantu: 

Misereatur vestri omnipotens Deus, et dimissis peccatis vestris, perducat vos ad vitam aeternam. R. 
Amen. 

Indulgentiam, absolutionem, et remissionem peccatorum vestrorum, tribuat vobis omnipotens, et 
misericors Dominus. R. Amen. 

Et manu dextra signum crucis super eos communiter producit. Presbyteri ante communionem non 
dicunt Confessionem, nee datur eis Absolutio, quia concelebrant Pontifici, propterea si non sunt alii 
ordinati, Confessio et Absolntio praedictae omittuntur. 

Corpus Domini nostri Jesu Christi custodiat te in vitam aeternam. 

Quilibet respondet: Amen. 

Et priusquam communionem sumat, manum Pontificis Hostiam tenentem osculatur. 

Unus ministrorum Pontificis stat juxta cornu Epistolae altaris Calicem habens, non ilium cum quo 
Pontifex celebravit, sed alium cum vino, et mappulam mundam in manibus, ad quern singuli 
communicati accedunt, et se purificant, os extergunt, et ad partem se locant. 

Omnibus communicatis, Pontifex extergit Patenam super Calicem suum, super eum digitos abluit, 
sumit ablutionem, accipit mitram, et lavat manus. 

Pontifex, lotis manibus, mitra deposita, stans in cornu Epistolae altaris, versus ad illud inchoat in 
cantu, schola prosequente, Responsorium, quod a Septuagesima usque ad Pascha dicitum sine 
Alleluia. 

Jam non dicam vos servos, sed amicos meos, quia omnia cognovistis quae operatus sum medio vestri, 
alleluia. * Accipite Spiritum Sanctum in vobis paraclitum. * Ille est, quern Pater mittet vobis, alleluia. 
V. Vos amici mei estis, si feceritis, quae ego praecipio vobis. * Accipite Spiritum Sanctum in vobis 
paraclitum. 

V. Gloria Patri, et Filio, et Spiritui Sancto. * Ille est, quern Pater mittet vobis, alleluia. 

Incepto Responsorio, Pontifex, accepta mitra, vertit se ad Presbyteros ordinatos, qui ante altare coram 
ipso stantes profitentur fidem, quam praedicaturi sunt, dicentes: 

Credo in Deum, Patrem omnipotentem, Creatorem coeli et terrae. Et in Jesum Christum, Filum ejus 
unicum Dominum nostrum. Qui conceptus est de Spiritu Sancto, natus ex Maria Virgine, passus sub 
Pontio Pilato, crucifixus, mortuus, et sepultus: descendit ad inferos: tertia die resurrexit a mortuis: 
ascendit ad caelos, sedet ad dexteram Dei Patris omnipotentis. Inde venturus est judicare vivos, et 
mortuos. Credo in Spiritum Sanctum; sanctam Ecclesiam Catholicam; Sanctorum communionem; 
remissionem peccatorum; camis resurrectionem, vitam aeternam. Amen. 

Quo finito. Pontifex cum mitra sedens super faldistorium ante medium altaris, imponit ambas manus 
super capita singulorum coram eo genuflectentium, dicens cuilibet: 

Accipe Spiritum Sanctum, quorum remiseris peccata, remittuntur eis; et quorum retinueris, retenta 
sunt. 

Deinde explicans casulam, quam unusquisque habet super humeros complicatam, induit ilia 
quemlibet, singulis dicens: 

Stola innocentiae induat te Dominus. 

Et mox unusquisque iterum ad Pontificem accedit et genuflexus ponit manus suas junctas inter manus 
Pontificis dicentis cuilibet, si suus est Ordinarius: 

Promittis mihi, et Successoribus meis reverentiam, et obedientiam? 

Et ille respondet: Promitto. 

Si vero Pontifex non est suus Ordinarius, cum manus eorum inter suas tenet, ut praefertur, dicit 
singulis Presbyteris saecularibus: Promittis Pontifici Ordinario tuo, etc. Singulis vero Regularibus Pro 
Praelato Ordinario tuo, etc. 

Promittis Pontifici (vel Praelato) Ordinario tuo pro tempore exsistenti reverentiam, et obedientiam? 

Et ille respondet: Promitto. 

Tunc Pontifex tenens manus illius inter suas, osculatur unumquemque, dicens: 

Pax Domini sit semper tecum. 

Et ille respondet: Amen. 

His expletis, et eis ad ordinem suum reversis, Pontifex sedens cum mitra, et baculo, admonet eos, 
dicens: 

Quia res, quam tractaturi estis, satis periculosa est, filii dilectissimi, moneo vos, ut diligentur totius 
Missae ordinem, atque Hostiae consecrationem, ac fractionem, et communionem, ab aliis jam doctis 
Sacerdotibus discatis, priusquam ad celebrandum Missam accedatis. 

Pontifex surgit cum mitra, et baculo, et Presbyteris coram eo adhuc genuflexis benedicit, dicens voce 
competenti: 

Benedictio Dei omnipotentis Pa + tris, et Fi + lii, et Spiritus + Sancti descendat super vos; ut sitis 
benedicti in ordine sacerdotali; et offeratis placabiles Hostias pro peccatis, atque offensionibus populi 
omnipotenti Deo, cui est honor, et gloria per omnia saecula saeculorum. R. Amen. 

Post haec Pontifex, deposita mitra, et amoto faldistorio, convertitur ad altare, prosequitur Missam, et 
cantatur Communio; et dicitur haec Postcommunio pro ordinatis sub uno Qui vivis, cum 
Postcommunione Missae diei. 

Postcommunio. 

Quos tuis, Domino, reficis Sacramentis, continuis attolle benignus auxiliis; ut tuae redemptionis 
effectum et mysteriis capiamus, et moribus: Qui vivis et regnas cum Deo Patre in unitate Spiritus 
Sancti Deus, per omnia saecula saeculorum. R. Amen. 

Deinde dicitur Benedicamus Domino, vel Ite, Missa est, prout tempus requirit, et per Pontificem, 
Placeat tibi sancta Trinitas, etc. 

Quo dicto Pontifex, accepta mitra, et baculo Pastorali, dat benedictionem solitam, dicens Sit nomen 
Domini benedictum, etc. 

Turn sedet, et alloquitur ordinatos sub his verbis 

Filii dilectissimi, diligenter considerate Ordinem per vos susceptum, ac onus humeris vestris 
impositum; studete sancte et religiose vivere, atque omnipotenti Deo placere, ut gratiam suam possitis 
acquirere: quam ipse vobis per suam misericordiam concedere dignetur. 

Singuli ad primam Tonsuram, vel ad quatuor minores Ordines promoti, dicite semel septem Psalmos 
poenitentiales, cum Litaniis, Versiculis, et Orationibus. Ad Subdiaconatum, vel Diaconatum, 
Nocturnum talis diei. Ad Presbyteratum vero ordinati post primam vestram Missam, tres alias Missas, 
videlicet, unam de Spiritu Sancto, aliam de beata Maria semper Virgine, tertiam pro fidelibus 
defunctis dicite, et omnipotentem Deum etiam pro me orate. 

Quod illi devote suscipiunt, et respondent se facturos. 

Turn Pontifex convertit se ad altare, et dicit submissa voce: 

Dominus vobiscum. 

Initium sancti Evangelii secundum Joannem. In principio, etc. 

Signat altare, et se; et revertitur ad sedem, vel ad faldistorium, ubi exuitur sacris vestibus. Ordinati 
etiam ad Presbyteratum dicunt idem Evangelium, et in loco convenienti sacras vestes deponunt, et 
cum eis alii ordinati. 


Introductio Index Generalis Index Alphabeticus 

Liturgia Latina Index 

De Clerico Faciendo pro uno tantum 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE CLERICO FACIENDO PRO UNO TANTUM 


Pro Clerico ordinando parentur forfices ad incidendos capillos, bacile pro illis imponendis, et 
gremiale lineum album super gremium Pontificis tempore tonsurae tenendum. 

Si extra Missarum solemnia, quocumque scilicet die, hora et loco minus solemniter Tonsura 
conferatur, Pontifex supra rochettum, vel, si sit Regularis, supra superpelliceum, amictu, cruce 
pectorali, stola alba, et mitra simplici indutus, accedens ad faldistorium ante medium altaris, si sit in 
Capella seu in alio loco convenienti sibi paratum, sedet. 

Vel is immediate ante, vel post Missam privatim celebratam conferatur, Pontifex, deposito manipulo, 
casula tamen retenta, vel ea pariter exutus, accipit mitram simplicem, et accedens ad faldistorium ante 
medium altaris positum, sedens. 

Vel denique si Tonsuram tantum in privatae Missae celebratione, cum mitra simplici; aut etiam cum 
aliquo ex majoribus Ordinibus intra Missarum solemnia pontificaliter paratus conferat Episcopus: In 
Missa de Sabbato ante Dominicam Passionis, et in aliis Missis, in quibus non dicitur Gloria in 
excelsis, post Introitum, Tonsura conferri debet. In Missis vero de Quatuor Temporibus, de Sabbato 
Sancto, et in aliis Missis in quibus dicitur Gloria in excelsis, dicto, Kyrie, eleison, ad Tonsuram 
proceditur. 

Pontifice igitur sedente in faldistorio, vocatur Tonsurandus nominatim, qui respondens Adsum, 
accedit; et, facta profunda reverentia Pontifici, genuflectit coram illo, habens suum superpelliceum 
super brachium sinistrum, et candelam in manu dextera. 

Mox surgit Pontifex cum mitra, et dicit: 

V. Sit nomen Domini benedictum. 

R. Ex hoc nunc, et usque in saeculum. 

V. Adjutorium nostrum in nomine Domini. 

R. Qui fecit caelum et terram. 

Oremus, fratres charissimi, Dominum nostrum Jesum Christum, pro hoc famulo suo, qui ad 
deponendum comas capitis sui pro ejus amore festinat, ut donet eis Spiritum sanctum, qui habitum 
religionis in eo in perpetuum conservet, et a mundi impedimento ac saeculari desiderio corda eorum 

defendat: ut sicut immutatur in vultu, ita dextera manus ejus virtutis ei tribuat incrementa, et ab omni 
caecitate spirituali, et humana oculos eius aperiat, et lumen ei aeternae gratiae concedat. Qui vivit et 
regnat cum Deo Patre in unitate ejusdem Spiritus Sancti Deus, per omnia saecula saeculorum. 

Post haec, sedente Pontifice, schola seu ministri inchoant et prosequitur Antiphonam, et Psalmum 
sequentes. 

Tu es, Domine, qui restitues haereditatem meam mihi. 

Psalmus 15. 

Conserva me, Domine, quoniam speravi in te: * dixi Domino: Deus meus es tu, quoniam bonorum 
meorum non eges. 

Sanctis, qui sunt in terra ejus, * mirificavit omnes voluntates meas in eis. 

Multiplicatae sunt infirmitates eorum: * postea acceleraverunt. 

Non congregabo conventicula eorum de sanguinibus: * nee memor ero nominum eorum per labia 
mea. 

Gloria Patri, et Filio, * et Spiritui Sancto. 

Sicut erat in principio, et nunc et semper: * et in saecula saeculorum. Amen. 

Repetitur Antiphona Tu es, Domine. 

Incepto Psalmo, extenditur supra gremium Pontificis mantile album, et Pontifex cum forficibus 
incidit Tonsurando extremitates capillorum in quatuor locis videlicet: in fronte, in occipitio, et ad 
utramque aurem, deinde in medio capitis aliquot crines capillorum, et in bacile deponit, ducende eo 
qui tondetur: 

Dominus pars haereditatis meae, et calicis mei: tu es qui restitues haereditatem meam mihi. 

Tonso Clerico, Pontifex, depositis gremiali et mitra, surgit, et stans versus ad ilium, dicit: 

Oremus. 

Praesta, quaesumus, omnipotens Deus, ut hie famulus tuus, cujus hodie comas capitis pro amore 
divino deposuimus, in tua dilectione perpetuo maneat, et eum sine macula in sempiternum custodias. 
Per Christum Dominum nostrum. 

R. Amen. 

Tunc schola seu ministri inchoant et prosequitur Antiphonam et Psalmum sequentes; qua incepta, 
Pontifex sedet cum mitra: 

Hie accipiet benedictionem a Domino, et misericordiam a Deo salutari suo: quia haec est generatio 
quaerentium Dominum. 

Psalmus 23. 

Domini est terra, et plenitudo ejus: * orbis terrarum, et universi qui habitant in eo. 

Quia ipse super maria fundavit eum: * et super flumina praeparavit eum. 

Quis acendet in mentem Domini: * aut quis stabit in loco sancto ejus? 

Innocens manibus et mundo corde: * qui non accepit in vanum animam suam, nee juravit in dolo 
proximo suo. 

Hie accipiet benedictionem a Domino, * et misericordiam a Deo salutari suo. 

Haec est generatio quaerentium eum, * quaerentium faciem Dei Jacob. 

Attollite portas, principes, vestras, et elevamini portae aeternales: * et introibit Rex gloriae. 

Quis est iste Rex gloriae? * Dominus fortis et potens, Dominus potens in proelio. 

Attollite portas, principes, vestras, et elevamini portae aeternales: * et introibit Rex gloriae. 

Quis est iste Rex gloriae? * Dominus virtutum ipse est Rex gloriae. 

Gloria Patri, et Filio, * et Spiritui Sancto. 

Sicut erat in principio, et nunc et semper: * et in saecula saeculorum. Amen. 

Repetitur Antiphona, Hi accipiet, etc. 

Qua finita, Pontifex, deposita mitra, surgit, et conversus ad altare, dicit: Oremus. 

Et Ministri dicunt: Flectamus genua. R. Levate. 

Et Pontifex versus ad Tonsum, adhuc genuflexum, dicit: 

Adesto, Domine, supplicationibus nostris, et hunc famulum tuum bene + dicere dignare, cui in tuo 
sancto nomine habitum sacrae religionis imponimus: ut, te largiente, et devotus in Ecclesia tua 
persistere, et vitam percipere mereatur aeternam. Per Christum Dominum nostrum. 

R. Amen. 

Tunc Pontifex sedet cum mitra, et accipiens in manu superpelliceum, Tonsum totaliter induit, dicens: 
Induat te Dominus novum hominem, qui secundum Deum creatus est, in justitia et sanctitate veritatis. 

Quo expedito, Pontifex, deposita mitra, surgit, et, versus ad ilium dicit: 

Oremus. 

Omnipotens, sempiterne Deus, propitiare peccatis nostris, et ab omni servitute saecularis habitus hunc 
famulum tuum emunda: ut, dum ignominiam saecularis habitus deponit, tua semper in aevum gratia 
perfruatur: ut sicut similitudinem coronae tuae eum gestare facimus in capite, sic tua virtute 
haereditatem subsequi mereatur aeternam in corde: Qui cum Patre, et Spiritu Sancto vivis et regnas 
Deus, per omnia saecula saeculorum. 

R. Amen. 

Deinde Pontifex, accepta mitra, sedet et Clericum sic alloquitur: 

Fili charissime, animadvertere debes, quod hodie de foro Ecclesiae factus sis, et privilegia clericalia 
sis sortitus. Cave igitur, ne propter culpam tuam ilia perdas; et habitu honesto, bonisque moribus, 
atque operibus Deo placere studeas: Quod ipse tibi concedat per Spiritum Sanctum suum. 

R. Amen. 

Et si nullus alius ordo conferatur, subdit: 

Die semel septem Psalmos poenitentiales cum Litanias, Versiculis, et Orationibus, et omnipotentem 
Deum etiam pro me ora. 


Introductio 


Index Generali s 


Index Alphabeticus 

De Minoribus Ordinibus uni tantum conferendis 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE MINORIBUS ORDINIBUS UNI TANTUM CONFERENDIS 


Si extra Missarum solemnia, Dominicis scilicet et festivis diebus duplicibus in mane tantum, minus 
solemniter conferantur, Pontifex supra rochettum, vel, si sit Regularis, supra superpelliceum amictu, 
cruce pectorali, stola alba, et mitra simplici indutus, accedens ad faldistorium ante medium altaris sibi 
paratum, sedet. 

Vel, si immediate ante vel post Missam privatim celebratam conferatur, Pontifex, deposito manipulo, 
sine casula, vel cum ea, et mitra simplici, accedens ad faldistorium, sedet. 

Vel denique si minores tantum Ordines in privata Missae celebratione, cum mitra simplici, aut etiam 
cum aliquo ex majoribus Ordinibus intra Missarum solemnia pontificaliter paratus conferat 
Episcopus: In Missa de Sabbato ante Dominicam Passionis, et in aliis Missis, in quibus non dicitur 
Gloria in excelsis, post Kyrie, eleison, omnes minores Ordines conferantur. In Missis vero de 
Sabbato Sancto, et in aliis Missis, in quibus dicitur Gloria in excelsis, eo dicto, ad quatuor minores 
Ordines proceditur. In Missis autem de Quatuor Temporibus, dicta prima Lectione, ordinatur 
Ostiarius, post secundam Lectionem Lector, post tertiam Exorcista, post quartam Acolythus. 

Ordinandus ad quatuor minores Ordines esse debet superpelliceo indutus, cum candela in manu 
dextera. 

De Ordinatione Ostiarii 


De Ordinatione Lectoris 


De Ordinatione Exorcistae 


De Ordinatione Acolythi 

De Ordinatione Ostiarii 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE OSTIARII 


Pro Ostiario parentur claves Ecclesiae, vel Capellae, in aliqua pelvicula, et tintinnabulum, si non 
adsint campanae. 

Pontifex ante medium altaris in faldistorio sibi parato sedet, renibus altari versis, et Archidiaconus, 
aut alius minister, vocat Ordinandum, dicens: 

Accedat, qui ordinandus est ad officium Ostiariorum. 

Mox Notarius appellat eum nomine suo, qui respondens Adsum accedit, et, facta profunda Pontifici 
reverentia, genuflectit coram eo. Turn Pontifex ilium admonet, dicens: 

Suscepturus, fili charissime, officium Ostiariorum, vide quae in domo Dei agere debeas: Ostiarium 
oportet percutere cymbalum et campanam; aperire Ecclesiam et sacrarium; et librum aperire ei, qui 
praedicat. Provide igitur, ne per negligentiam tuam, illarum rerum, quae intra Ecclesiam sunt, aliquid 
depereat; certisque horis domum Dei aperias fidelibus, et semper claudas infidelibus. Stude etiam, ut 
sicut materialibus clavibus Ecclesiam visibilem aperis et claudis, sic et invisibilem Dei domum, corda 
scilicet fidelium, dictis et exemplis tuis claudas diabolo, et aperias Deo; ut divina verba, quae 
audierint, corde retineant, et opere compleant, quod tibi Dominus perficiat per misericordiam suam. 

Hujusmodi admonitiones non fiunt Cardinali, neque Episcopo electo. 

Deinde claves Ecclesiae, quas manu dextera tangit Ordinandus, ei traduntur a Pontifice dicente: 

Sic age, quasi redditurus Deo rationem pro iis rebus, quae his clavibus recluduntur. 

Post haec Archidiaconus, sive alius vices ejus tenens, ducit eum ad ostium Ecclesiae, aut Capellae, et 
facit ilium claudere et aperire; tradit etiam illi Archidiaconus funem campanarum, faciens eum 
campanas, aut, illarum defectu, campanulum pulsare; deinde reducit ilium ad Pontificem. Mox 
deposito gremiali, surgit Pontifex, et stans cum mitra versus ad ipsum coram se genuflectentem, dicit: 

Deum Patrem omnipotentem, fratres charissimi, suppliciter deprecemur, ut hunc famulum suum bene 
+ dicere dignetur, quern in officium Ostiariorum eligere dignatus est: ut sit ei fidelissima cura in 
domo Dei diebus ac noctibus, ad distinctionem certarum horarum, ac invocandum nomen Domini, 
adjuvante Domino nostro Jesu Christo, qui cum eo vivit et regnat in unitate Spiritus Sancti Deus, per 

omnia saecula saeculorum. 

R. Amen. 

Turn, mitra deposita, stat Pontifex, et conversus ad altare, dicit: Oremus. 

Ministri subjungunt: Flectamus genua. R. Levate. 

Et statim vertens se ad Ostiarium genuflexum, stans sine mitra, dicit: 

Domine sancte, Pater omnipotens, aeterne Deus, bene + dicere dignare hunc famulum tuum in 
officium Ostiariorum: ut inter janitores Ecclesiae tuo pareat obsequio, et inter electos tuos partem 
tuae mereatur habere mercedis. Per Dominum nostrum Jesum Christum Filium tuum, qui tecum vivit 
et regnat in unitate Spiritus Sancti Deus, per omnia saecula saeculorum. 

R. Amen. 

Si hie tantum Ordo conferatur, et collatio hujusmodi facta fuerit extra Missam, Pontifex statim sedet 
cum mitra, et Ordinatum alloquitur ut infra: si vero id egerit intra Missam privatim celebratam, data 
benedictione, sedens ut supra, admonet eum sub his verbis: 

Fili dilectissime, diligenter considera Ordinem per te susceptum, ac onus humeris tuis impositum; 
stude sancte, et religiose vivere atque omnipotenti Deo placere, ut gratiam suam possis acquirere; 
quam ipse tibi per suam misericordiam concedere dignetur. 

Die semel septem Psalmos poenitentiales cum Fitaniis, Versiculis, et Orationibus, et omnipotentem 
Deum etiam pro me ora. 

Si vero simul cum ipso Ordine collata fuerit Tonsura, admonet eum, ut infra post Ordinationem 
Acolythi. 


Introductio 


Index Generali s 


Index Alphabeticus 

De Ordinatione Lectoris 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE LECTORIS 


Pro Lectore ordinando paretur liber Lectionum. 

Pontifex in faldistorio ante medium altaris posito, reassumpta mitra sedet; turn Archidiaconus, vel 
alius, vocat lectorem hoc modo: 

Accedat qui Ordinandus est ad officium Lectorum. 

Mox ilium per Notarium, ut supra, nominatum et coram Pontifice genuflexum Pontifex admonet, 
dicens: 

Electus, fili charissime, ut sis Lector in domo Dei nostri, officium tuum agnoscite, et imple. Potens 
est enim Deus, ut augeat tibi gratiam perfectionis aetemae. Lectorem siquidem oportet legere ea quae 
(vel ei qui) praedicat, et lectiones cantare, et benedicere panem, et omnes fructus novos. Stude igitur 
verba Dei, videlicet Lectiones sacras, distincte et aperte, ad intelligentiam, et aedificationem fidelium, 
absque omni mendacio falsitatis proferre; ne veritas divinarum lectionum incuria tua ad instructionem 
audientium corrumpatur. Quod autem ore legis, corde credas atque opere compleas; quatenus 
auditores tuos verbo pariter et exemplo tuo docere possis. Ideoque, dum legis, in alto loco Ecclesiae 
stes, ut ab omnibus audiaris et videaris, figurans positione corporali te in alto virtutum gradu debere 
conversari; quatenus cunctis a quibus audiris, et videris, caelestis vitae formam praebeas: quod in te 
Deus impleat per gratiam suam. 

Deinde Pontifex accipit et tradit Ordinandem Codicem de quo lecturus est, quern manu dextera tangit, 
dicens: 

Accipe, et esto verbi Dei relator, habiturus, si fideliter et humiliter impleveris officium tuum, partem 
cum iis, qui verbum Dei bene administraverunt ab initio. 

Turn Pontifex cum mitra surgit, et stans versus ad ilium adhuc genuflexum, dicit: 

Oremus, fratres charissimi, Deum Patrem omnipotentem, ut super hunc famulum suum, quern in 
Ordinem Lectorum dignatur assumere, bene + dictionem suam clementer effundat: quatenus legat 
distincte quae in Ecclesia Dei legenda sunt, et eadem operibus impleat. Per Dominum nostrum Jesum 
Christum Lilium suum: qui cum eo vivit et regnat in unitate Spiritus Sancti Deus, per omnia saecula 
saeculorum. 

R. Amen. 

Turn Pontifex, mitra deposita, stans con versus ad altare, dicit: Oremus. 

Ministri subjungunt: Flectamus genua. R. Levate. 

Deinde vertens se ad Ordinatum genuflexum, dicit sine mitra: 

Domine sancte, Pater omnipotens, aeterne Deus, bene + dicere dignare hunc famulum tuum in 
officium Lectoris, ut assiduitate Lectionum instructus sit atque ordinatus, et agenda dicat, et dicta 
opere impleat, ut in utroque sanctae Ecclesiae exemplo sanctitati suae consulat. Per Dominum 
nostrum Jesum Christum Filium tuum: qui tecum vivit et regnat in unitate Spiritus Sancti Deus, per 
omnia saecula saeculorum. 

R. Amen. 

Et si hie tantum Ordo conferatur, admonet eum ut supra, sedens cum mitra. 

Si vero plures uni tantum Ordines fuerint collati, ilium alloquitur ut infra post Ordinationem 
Acolythati. 


Introductio 


Index Generali s 


Index Alphabeticus 

De Ordinatione Exorcistae 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE EXORCISTAE 


Pro Exorcista ordinanda paretur liber Exorcismorum, cujus loco dari potest Pontificale, vel Missale. 

Pontifice in faldistorio ante medium altaris posito sedente cum mitra, vocatur Exorcista per 
Archidiaconum, aut alium, modo consueto: Accedat, qui Ordinandus est ad officium Exorcistarum. 

Mox ilium per Notarium, ut supra, nominatum, et coram Pontifice genuflexum admonet Pontifex, 
dicens: 

Ordinandus, fili charissime, in officium Exorcistarum, noscere debes quid suscipis. Exorcistam 
etenim oportet abjicere daemones, et dicere populo, ut, qui non communicat, det locum; et aquam in 
ministerio fundere. Accipis itaque potestatem imponendi manum super energumenos, et per 
impositionem manuum tuarum, gratia Spiritus Sancti et verbis exorcismi, pelluntur spiritus immundi 
a corporibus obsessis. Stude igitur, ut sicut a corporibus aliorum daemones expellis, ita ab animo tuo 
et corpore omnem immunditiam et nequitiam ejicias; ne illi succumbas, quern ab aliis tuo effugas 
ministerio. Disce per officium tuum vitiis imperare; ne in tuis moribus aliquid sui juris inimicus 
valeat vindicare. Tunc etenim recte in aliis daemonibus imperabis, cum prius in teipso eorum 
multimodam superas nequitiam: quod tibi Dominus agere concedat per Spiritum suum Sanctum. 

Post haec Pontifex accipit, et tradit ei librum Exorcismorum, vel illius loco Pontificale, seu Missale, 
et dum Ordinandus librum tangit manu dextera, dicit Pontifex: 

Accipe, et commenda memoriae, et habe potestatem imponendi manus super energumenos, sive 
baptizatos, sive catechumenos. 

Mox surgit Pontifex, et stans cum mitra conversus ad ilium adhuc genuflexum, dicit: 

Deum Patrem omnipotentem, fratres charissimi, supplices deprecemur, ut hunc famulum suum bene 
+ dicere dignetur in officium Exorcistarum: ut sit spiritualis imperator, ad abjiciendos daemones de 
corporibus obsessis, cum omni nequitia eorum multiformi. Per Unigenitum Filium suum Dominum 
nostrum Jesum Christum : qui cum eo vivit et regnat in unitate Spiritus sancti Deus, per omnia 
saecula saeculorum. R. Amen. 

Turn conversus ad altare, deposita mitra, dicit: Oremus. 

Et ministri subdunt: Flectamus genua. R. Levate. 

Et conversens se ad Ordinatum genuflexum, dicit: 

Domine sancte, Pater omnipotens, aeterne Deus, bene + dicere dignare hunc famulum tuum in 
officium Exorcistarum, ut per impostionem manuum et oris officium, potestatem et imperium habeat 
spiritus immundos coercendi; ut probabilis sit medicus Ecclesiae tuae gratia curationum virtuteque 
coelesti confirmatus. Per Dominum nostrum Jesum Christum Filium tuum, qui tecum vivit et regnat 
in unitate Spiritus sancti Deus, per omnia saecula saeculorum. 

R. Amen. 

Et si hie tantum Ordo conferatur, admonet eum ut supra, sedens cum mitra. 

Si vero plures minores Ordines eidem collati fuerint, Pontifex hortatur ilium ut infra post collationem 
Acolythatus. 


Introductio 

De Ordinatione Acolythi 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE ACOLYTHI 


Pro Acolytho ordinando paretur Candelabrum cum cereo exstincto, et urceolus pro vino vacuus. 

Pontifex in faldistorio ante medium altaris, reassumpta mitra, sedet; turn Archidiaconus, vel alius 
locum ejus tenens, Acolythum vocat, dicens: 

Accedat, qui ordinandus est ad officium Acolythorum. 

Mox ilium nominantum, ut supra, et genuflexum, admonet Pontifex, dicens: 

Suscepturus, fili charissime, officium Acolythorum, pensa quod suscipis. Acolythum etenim oportet 
ceroferarium ferre; luminaria Ecclesiae accendere; vinum et aquam ad Eucharistiam ministrare. Stude 
igitur susceptum officium digne implere. Non enim Deo placere poteris, si lucem Deo manibus 
praeferens, operibus tenebrarum inservias, et per hoc aliis exempla perfidiae praebeas. Sed sicut 
Veritas dicit: Luceat lux tua coram hominibus, ut videant opera tua bona, et glorificent Patrem tuum, 
qui in caelis est. Et sicut Apostolus Paulus ait: In medio nationis pravae et perversae, luceas sicut 
luminaria in mundo, verbum vitae continens. Sint ergo lumbi tui praecincti, et lucernae ardentes in 
manibus tuis, ut sis filius lucis. Abjicias opera tenebrarum, et induaris arma lucis. Eras enim 
aliquando tenebrae, nunc autem lux in Domino, ut filius lucis ambula. Quae sit vero ista lux, quam 
tantopere inculcat Apostolus, ipse demonstrat, subdens: Fructus enim lucis est in omni bonitate, et 
justitia, et veritate. Esto igitur sollicitus in omni justitia, bonitate, et veritate, ut te, et alios, et Dei 
Ecclesiam illuminess. Tunc etenim in Dei sacrificio digne vinum suggeres et aquam, si tu ipse Deo 
sacrificium, per castam vitam et bona opera oblatus fueris: Quod tibi Dominus concedat per 
misericordiam suam. 

Post haec accipit et tradit Pontifex Acolytho candelabrum cum candela exstincta, quod ipses manu 
dextera tangit, Pontifice dicente: 

Accipe ceroferarium cum cereo, et scias te ad accendenda Ecclesiae luminaria mancipari, in nomine 
Domini. R. Amen. 

Tunc accipit, et tradit ei urceolum vacuum, quern similiter tangere debet Acolythus, et dicit Pontifex: 
Accipe urceolum, ad suggerendum vinum et aquam in Eucharistiam sanguinis Christi, in nomine 
Domini. R. Amen. 

Postea stans Pontifex stans cum mitra versus ad eum genuflexum, dicit: 

Deum Patrem omnipotentem, fratres charissimi, suppliciter deprecemur, ut hunc famulum suum bene 
+ dicere dignetur in Ordine Acolythorum: quatenus lumen visibile manibus praeferens, lumen quoque 
spirituale moribus praebeat: Adjuvante Domino nostro Jesu Christo, qui cum eo vivit et regnat in 
unitate Spiritus sancti Deus, per omnia saecula saeculorum. 

R. Amen. 

Turn Pontifex, deposita mitra, convertit se ad altare, et stans dicit: Oremus. 

Et ministri: Flectamus genua. R. Levate. 

Et mox Pontifex conversus ad Acolythum genuflexum, subdit: 

Domine sancte, Pater omnipotens, aeterne Deus, qui per Jesum Christum Filium tuum Dominum 
nostrum, et Apostolos ejus in hunc mundum lumen claritatis tuae misisti; quique, ut mortis nostrae 
antiquum aboleres chirographum, gloriosissimae ilium Crucis vexillo affigi, ac sanguinem et aquam 
ex latere illius pro salute generis humani effluere voluisti: bene + dicere dignare hunc famulum tuum 
in officium Acolythorum; ut, ad accendendum lumen Ecclesiae tuae, et ad suggerendum vinum et 
aquam ad conficiendum Sanguinem Christi Filii tui in offerenda Eucharistia, sanctis altaribus tuis 
fideliter subministret. Accende, Domine, cor ejus et mentem ad amorem gratiae tuae, ut illuminatus 
vultu splendoris tui, fideliter tibi in sancta Ecclesia deserviat. Per eumdem Christum Dominum 
nostrum. R. Amen. 

Oremus. 

Domine sancte, Pater omnipotens, aeterne Deus, qui ad Moysen et Aaron locutus es, ut accenderenur 
lucernae in tabernaculo testimonii: benedicere dignare hunc famulum tuum ut sit Acolythus in 
Ecclesia tua. Per Christum Dominum nostrum. R. Amen. 

Oremus. 

Omnipotens sempiterne Deus, fons lucis et origo bonitatis, qui per Jesum Christum Filium tuum, 
lumen verum, mundum illuminasti, ejusque passionis mysterio redemisti: bene + dicere dignare hunc 
famulum tuum, quern in officium Acolythorum consecramus, poscentes clementiam tuam, ut ejus 
mentem, et lumine scientiae illustres, et pietatis tuae rore irriges; ut ita acceptum ministerium, te 
auxiliante, peregat, qualiter ad aeternam remunerationem pervenire mereatur. Per eumdem Christum 
Dominum nostrum. R. Amen. 

Deinde, si Ordinatio peracta fuerit extra Missam, Pontifex, accepta mitra, sedet; et ad minores 
Ordines promotum monet, ut infra: si vero intra Missam, post datam benedictionem sedens cum 
mitra, eum tunc alloquitur: 

Fili dilectissime, diligenter considera Ordines per te susceptos, ac onus humeris tuis impositum; stude 
sancte et religiose vivere, atque omnipotenti Deo placere ut gratiam suam possis acquirere, quam ipse 
tibi per suam misericordiam concedere dignetur. 

Die semel septem Psalmos poenitentiales cum Litaniis, Versiculis, et Orationibus, et omnipotentem 
Deum etiam pro me ora. 

Quod ille devote suscipit, et promittit se facturum. Tandem, si collatus fuerit hie tantum Ordo, 
admonet eum, ut supra. 


Introductio 

De Ordinatione Subdiaconi 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE SUBDIACONI 


Pro Subdiacono parentur Calix vacuus cum Patena superposita similiter vacua, urceoli vino et aqua 
pleni super pelviculam, una cum manutergio, et liber Epistolarum. Parentur etiam Hostia parva, et 
velum oblongum colons albi pro Communione. 

Pontifex omnibus paramentis pontificalibus coloris temporis, et officio convenientis pro Missa 
necessario celebranda, indutus, ut Subdiaconatus Ordinem conferat in Missis de Quatuor 
Temporibus, dicta quinta Lectione: in Missis vero de Sabbatis ante Dominicam Passionis, aut 
Resurrectionis Domini, aut, ex dispensatione Apostolica, in Missis de festivo die duplici, vel de 
Dominicis, dicta Collecta cum Oratione pro Ordinandis sub una conclusione: et factis 
Commemorationibus, si quae sit faciendae; accedit cum mitra, ad faldistorium ante medium altaris 
sibi paratum, et sedet. 

Et si fuerit extra Tempora, antequam ad collationem Ordinis procedatur, legitur mandatum 
Apostolicum, sive supplicatio, cujus vigore eidem Pontifici facultas conceditur ordinandi; quibus 
lectis, dicit Pontifex Deo gratias, et ad Ordinationem procedit. 

Turn Archidiaconus, aut illius locum tenens, vocat Ordinandum, et dicit: 

Accedat, qui Ordinandus est Subdiaconus. 

Deinde Notarius sub una ex triplici formula convenienti eum vocat, dicens: 

N. ad titulum Ecclesiae N. 
vel N. ad titulum patrimonii sui, 

vel Frater N. professus Ordinis N. ad titulum paupertatis. 

Ordinandus vero, quisque sit, respondet: Adsum, et accedit versus Episcopum, quern profunda 
reverentia salutat. 

Debet autem Ordinandus in Subdiaconum indutus esse amictu (non tamen super caput, sed ita circa 
collum dimisso, ut facile possit supra cervicem reduci); item alba, et cingulo: habere etiam debet 
manipulum in manu sinistra tunicellam coloris albi super brachio item sinistro, et candelam in manu 
dextera. 

Eum itaque sic paratum competenti spatio coram Pontifice stantem, ille cum mitra, sedens admonet, 
dicens: 

Fili charissime, ad sacrum Subdiaconatus Ordinem promovendus, iterum atque iterum considerare 
debes attente, quod onus hodie ultro appetis. Hactenus enim liber es, licetque tibi, pro arbitrio ad 
saecularia vota transire; quod si hunc Ordinem susceperis, amplius non licebit a proposito resilire, sed 
Deo, cui servire regnare est, perpetuo famulari; et castitatem, illo adjuvante, servare oportebit; atque 
in Ecclesiae ministerio semper esse mancipatum. Proinde, dum tempus est, cogita, et, si in sancto 
proposito perseverare placet, in nomine Domini hue accede. 

Haec admonitio non fit Religiosis. 

Illo tunc accedente, et genua flectente coram Pontifice, si sit alius ad altiorem Ordinem promovendus, 
Archidiaconus vocat eum, dicens: Accedat qui ordinandus est Diaconus vel Presbyter. 

Mox Subdiaconandus super tapete se prosternit contra cornu Evangelii altaris, facie altari versa; 
Diaconandus autem, si adsit, contra cornu Epistolae; et Presbyterandus contra medium altaris, 
faciebus similiter altari versis. Pontifex vero cum mitra super pulvinum genuflectit ante faldistorium, 
et schola inchoa, vel si officium fiat sine cantu, Pontifex ipse incipit Litanias dicens: 

LITANIAE 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genetrix, ora pro nobis. 

Sancta Virgo Virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 

Omnes sancti beatorum Spirituum ordines, orate pro nobis. 

Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 

Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thaddaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 
Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancti Fabiane et Sebastiane, orate pro nobis. 

Sancti Joannes et Paule, orate pro nobis. 

Sancti Cosma et Damiane, orate pro nobis. 

Sancti Gervasi et Protasi, orate pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes et Levitae, orate pro nobis. 
Omnes sancti Monachi, et Eremitae, orate pro nobis. 
Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes Sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine. 

Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 

Per adventum tuum, libera nos, Domine. 

Per nativitatem tuam, libera nos, Domine. 

Per baptismum et sanctum jejunium tuum, libera nos, Domine. 

Per crucem et passionem tuam, libera nos, Domine. 

Per mortem et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus sancti Paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus et Principibus christianis pacem et veram concordiam donare digneris, te rogamus, audi 
nos. 

Ut cuncto populo christiano pacem et unitatem largiri digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum, et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Pontifex surgit cum mitra, et baculum Pastoralem in sinistra tenens, conversus ad Ordinandum, si 
fuerit solus, dicit: 

Primo: Ut hunc Electum bene + dicere digneris. 

R. Te rogamus, audi nos. 

Secundo: Ut hunc Electum bene + dicere et sancti + ficare digneris. 

R. Te rogamus, audi nos. 

Tertio: Ut hunc Electum bene + dicere, sancti + ficare, et conse + crare digneris. 

R. Te rogamus, audi nos. 

Si autem pluribus diversos Ordines conferat Pontifex supradictam benedictionem dabit in plurali 
dicens: 

Primo: Ut hos Electos bene + dicere digneris. 

R. Te rogamus, audi nos. 

Secundo: Ut hos Electos bene + dicere et sancti + ficare digneris. 

R. Te rogamus, audi nos. 

Tertio: Ut hos Electos bene + dicere, sancti + ficare, et conse + crare digneris. 

R. Te rogamus, audi nos. 

Deinde reddito baculo Pastorali, rursus ante faldistorium genuflectit Pontifex, et perficiuntur Litaniae: 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis, Domine. 

Agnus Dei, qui tollis peccata mundi, exaudi nos, Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Christe, audi nos. 

Kyrie, eleison. 

Christe, eleison. 

Kyrie, eleison. 

Quibus finitis, surgens Pontifex cum mitra sedet ut supra; si vero sit aliquis alius infra eadem 
Missarum solemnia Ordinandus, alta voce dicit Archidiaconus, aut Capellanus, vices illius gerens: 
Recedat in partem qui ordinandus est Diaconus, et Presbyter. 

Turn Pontifix Subdiaconandum ante se genuflexum admonet, dicens: 

Adepturus, fili dilectissime, officium Subdiaconatus, sedulo attende quale ministerium tibi traditur: 

Subdiaconum enim oportet aquam ad ministerium altaris praeparare: Diacono ministrare; pallas 
altaris et corporalia abluere; Calicem et Patenam in usum sacrificii eidem offerre. Oblationes, quae 
veniunt in altare, panes propositionis vocantur. De ipsis oblationibus tantum debet in altare poni, 
quantum populo possit sufficere, ne aliquid putridum in sacrario remaneat. Pallae, quae sunt in 
substratorio altaris, in alio vase debent lavari, et in alio corporales pallae. Ubi autem corporales pallae 
lotae fuerint, nullum aliud linteamen debet lavari, ipsaque lotionis aqua in baptisterium debet vergi. 
Stude itaque, ut ista visibilia ministeria, quae diximus, nitide et diligentissime complens, invisibilia 
horum exemplo perficias. Altare quidem sanctae Ecclesiae ipse est Christus, teste Joanne qui in 
Apocalypsi sua altare aureum se vidisse perhibet, stans ante thronum, in quo, et per quern oblationes 
fidelium Deo Patri consecrantur. Cujus altaris pallae et corporalia sunt membra Christi, scilicet 
fideles Dei, quibus Dominus, quasi vestimentis pretiosis circumdatur, ut ait Psalmista: Dominus 
regnavit, decorem indutus est. Beatus quoque Joannes in Apocalypsi vidit Filium hominis 
praecinctum zona aurea, id est, Sanctorum caterva. Si itaque humana fragilitate contingat in aliquo 
fideles maculari, praebenda est a te aqua caelestis doctrinae, qua purificati, ad ornamentum altaris, et 
cultum divini sacrificii redeant. Estote ergo tales, qui sacrificiis divinis et Ecclesiae Dei, hoc est, 
Corpori Christi digne servire valeas, in vera et catholica fide fundati: quoniam, ut ait Apostolus: 
Omne quod non est ex fide, peccatum est, schismaticum est, et extra unitatem Ecclesiae est. Et ideo, 
si usque nunc fuisti tardi ad Ecclesiam, amodo debes esse assiduus. Si usque nunc somnolentus, 
amodo vigil. Si usque nunc ebriosus, amodo sobrius. Si usque nunc inhonestus, amodo castus: Quod 
ipse tibi praestare dignetur, qui vivit et regnat Deus in saecula saeculorum. 

R. Amen. 

Deinde Pontifex adhuc sedens accipit, et Ordinando Calicem vacuum tradit cum patena vacua 
superposita, quern ille manu dextera tangit, Pontifice interim dicente: 

Vide cujus ministerium tibi traditur: ideo te admoneo ut ita te exhibeas, ut Deo placere possis. 

Et Archidiaconus, vel illius vices gerens, accipit et tradit ei urceolos cum vino et aqua, ac bacile cum 
manutergio; quae omnia similiter Ordinandus tangere debet. 

Postea surgit Pontifex, et versus ad populum stans cum mitra, dicit: 

Oremus. 

Oremus Deum ac Dominum nostrum, fratres charissimi, ut super hunc servum suum, quern ad 
Subdiaconatus officium vocare dignatus est, infundat bene + dictionem suam et gratiam: ut in 
conspectu ejus fideliter serviens, praedestinata Sanctis praemia consequatur, adjuvante Domino 
nostro Jesu Christo, qui cum eo vivit et regnat in unitate Spiritus sancti Deus, per omnia saecula 
saeculorum. 

R. Amen. 

Turn deposita mitra, conversus ad altare Pontifex, dicit: Oremus. 

Et Ministri: Flectamus genua. R. Levate. 

Mox Pontifex versus ad Ordinandum genuflexum, dicit sine mitra: 

Domine sancte, Pater omnipotens, aeterne Deus, bene + dicere dignare hunc famulum tuum, quern ad 
Subdiaconatus officium eligere dignatus es: ut eum in sacrario tuo sancto strenuum sollicitumque 
caelestis militiae instituas excubitorem, sanctisque altaribus tuis fideliter subministret; et requiescat 
super eum Spiritus sapientiae et intellectus, Spiritus consilii et fortitudinis, Spiritus scientiae et 
pietatis; et repleat eum Spiritu timoris tui; et eum in ministerio divino confirmes, ut obediens facto, ac 
dicto parens, tuam gratiam consequatur. Per Dominum nostrum Jesum Christum Filium tuum: Qui 
tecum vivit et regnat in unitate Spiritus sancti Deus, per omnia saecula saeculorum. 

R. Amen. 

Turn Pontifex sedens, cum mitra, accipit amictum qui in collo Ordinandi jacet imponitque super 
caput ejus, dicens: 

Accipe amictum, per quern designator castigatio vocis. In nomine Pa + tris, et Fi + lii, et Spiritus + 
Sancti. 

R. Amen. 

Turn immittit Pontifex manipulum in sinistrum brachium ejusdem dicens: 

Accipe manipulum, per quern designantur fructus bonorum operum. In nomine Pa + tris, et Fi + lii, et 
Spiritus + Sancti. 

R. Amen. 

Post haec Tunica ilium totaliter induit, dicens: 

Tunica jucunditatis, et indumento laetitiae induat te Dominus. In nomine Pa + tris, et Fi + lii, et 
Spiritus + Sancti. 

R. Amen. 

Postea tradit illi librum Epistolarum, quern tangit manu, dicente interim Pontifice: 

Accipe librum Epistolarum, et habe potestatem legendi eas in Ecclesia sancta Dei, tarn pro vivis, 
quam pro defunctis: In nomine Pa + tris, et Fi + lii, et Spiritus + Sancti. 

R. Amen. 

His peractis, Archidiacono suggerente, Subdiaconus surgit et facta Pontifici profunda reverentia, redit 
ad locum suum, et genuflectit. Turn Pontifex surgit, et accedit, si Missa legator, ad cornu Epistolae, 
ubi, deposita mitra, illam prosequitur: si vero Missa dicatur in canto, vadit ad sedem seu ad 
faldistorium; et suo loco et tempore a Subdiacono novo cantatur Epistola; et si adsit aliquis alius, 
confert Diaconatum vel Presbyteratum, ut infra. 

Lecto autem Offertorio, Pontifex, accepta mitra, in faldistorio, ante medium altaris posito, sedet: mox 
Subdiaconus candelam accensam dextra sustinens, sinistra pectori admota, accedit; turn facta 
Pontifici profunda reverentia, genuflectit, ejusque manum dexteram, dum tradit candelam, osculatur: 
deinde surgit, et facta iterum reverentia, redit ad locum suum. Facta Oblatione, Pontifex annulum et 
chirotecas deponis, et lotis manibus, resumit annulum, et surgit: sublatoque faldistorio, accedit ante 
medium altaris, ubi, deposita mitra, prosequitur Missam; Secreta diei dicitur cum Secreto pro 
Ordinato sub unico Per Dominum, etc. non omissis aliis Secretis, quae sunt dicendae. 

Dum Pontifex dicit Orationem, Domine Jesu Christe, qui dixisti, etc. Subdiaconus accedit ad 

dexteram Pontificis, et Oratione dicta, uterque simul osculatur altare; Subdiaconus tamen non ponit 
manus super altare, sed eas ante pectus plicatas retinet, (quod et de Diacono intelligendum est) et 
conversa facie ad invicem, Pontifex dat osculum pacis Subdiacono, dicens: Pax tecum. Cui ille 
respondit: Et cum spiritu tuo. Turn Subdiaconus, facta ante et post profunda reverentia Pontifici, et 
genuflexione SS. Sacramento, vadit ad locum suum. 

Postquam vero Pontifex se communicaverit, et totum Sanguinem sumpserit, priusquam se purificet, 
Palla Calix tegitur, et ultra medium Corporalis ex parte Evangelii, non extra ipsum, collocatur. Turn 
Pontifex supponit Patenam Hostiae, qua communicandus est Ordinatus; qui ante medium altaris 
accedens, genuflexus dicit intelligibili voce: Confiteor Deo, etc. quo absoluto, Pontifex, facta 
genuflexione SS. Sacramento, surgit et aliquantulum se retrahit ad cornu Evangelii; et versus ad 
Ordinatum, junctis manibus, dicit, licet unicus sit communicandus: 

Misereatur vestri omnipotens Deus, et dimissis peccatis tuis, perducat vos ad vitam aeternam. R. 
Amen. 

Indulgentiam, + absolutionem, et remissionem peccatorum vestrorum tribuat vobis omnipotens et 
misericors Dominus. R. Amen. 

Turn accedit Ordinatus ad supremum altaris gradum, ubi genuflexus, et communicaturus mappulam 
recipit; Pontifex vero versus ad altare, facit genuflexionem SS. Sacramento; deinde surgens, sinistra 
Patenam, dextera vero Hostiam reverenter accipit, quam aliquantulum elevatam tenet super Patenam, 
et conversus ad Ordinatum in medio altaris, dicit: 

Ecce Agnus Dei, ecce qui tollit peccata mundi. 

Mox ter subjungit: 

Domine, non sum dignus, ut intres sub tectum meum: sed tantum die verbo, et sanabitur anima mea. 

Et accedens, Ordinate porrigit SS. Sacramentum, faciens cum eo signum crucis super Patenam, et 
simul dicens: 

Corpus + Domini nostri Jesu Christi custodiat te in vitam aeternam. 

Et Ordinatus respondens Amen, manum Pontificis Hostiam tenentem osculatur, et communionem 
reverenter sumit, ori ejus supposita Patena. Deinde unus ministrorum purificat ilium Calice, aut alio 
vase cum vino ad hoc destinato; et cum Ordinatus os ad mappulam extersit, redit ad locum suum. 

Haec omnia simili modo servabuntur in Ordinatione Diaconi, si ipse solus fuerit ordinatus. 

Communione peracta, Pontifex colligit fragmenta cum Patena, quam super Calicem suum extergit, et 
purificationem sumit, cum digitorum ablutione; quo facto, mitram accipit, et lavat manus, quibus 
extersis, statim deposita mitra, stans in cornu Epistolae, Missam prosequitur, Postcommunioni diei, 
Ordinati Postcommunione adjuncta; sub uno Per Dominum, nec omittit alias si quae faciendae sint 
commemorationes. 

Data Benedictione, ut moris est, et reddito baculo Pastorali, sedet Pontifex in faldistorio ante medium 

altaris posito: mox Ordinatus accedit, qui facta profunda Pontifici reverentia, genuflectit; turn his 
verbis Subdiaconum aut Diaconum alloquitur Pontifex, dicens; 

Fib dilectissime, diligenter considera Ordinem per te susceptum, ac onus humeris tuis impositum: 
stude sancte et religiose vivere, atque omnipotenti Deo placere, ut gratiam suam possis acquirere, 
quam ipse tibi per misericordiam suam concedere dignetur. Ad Subdiaconatum (vel ad Diaconatum) 
ordinate, die Nocturnum tabs diei; et omnipotentem Deum etiam pro me ora. 

Quod ille reverenter suscipit ac promittit se facturum. 

Attamen, si pluribus unicuique diversus Ordo collatus fuerit, admonet eos simul, ut habetur infra 
expleta Ordinatione Presbyteri. 

Turn surgit Pontifex, et amoto faldistorio, convertit se ad cornu Evangelii, ubi, deposita mitra, dicit: 
Dominus vobiscum. Deinde, Initium sancti Evangelii secundum Joannem. In principio erat Verbum, 
et signat tabellam in qua est Evangelium; aut si deficiat signat altare et se. Mox acceptis mitris et 
baculo, prosequitur, factaque Cruci debita reverentia in infimo gradu altaris, revertitur ad sedem 
suam, vel ad faldistorium, ubi exuitur sacris vestibus. Si vero aliud Evangelium sit dicendum, illud in 
cornu Evangelii totum legit, eoque dicto, recedit ut prius. 


Introductio 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE DIACONI 


Pro Diacono paretur liber Evangeliorum, Hostia parva, ac velum album pro Communione. 

Pontifex omnibus paramentis pontificalibus, coloris tempori et officio convenientis, ad Missam 
necessario celebrandum indutus, ut Ordinationem Diaconatus conferat, in Dominicis, aut festivis 
diebus ex dispensatione apostolica, aut statutis a jure temporibus, dicta Orationi diei cum sequenti 
collecta pro Ordinando: 

Exaudi, quaesumus Domine, supplicum preces, et devoto tibi pectore famulantes perpetua defensione 
custodi: ut nullis perturbationibus impediti, liberam servitutem tuis semper exhibeamus officiis. Per 
Dominum nostrum Jesum Christum Filium tuum: Qui tecum vivit et regnat in unitate Spiritus Sancti 
Deus, per omnia saecula saeculorum. R. Amen. 

Quae semper dicutur sub uno Per Dominum etc. et factis aliis Commemorationibus, si quae sint 
faciendae, legit Epistolam: qua finita, accedens ad faldistorium ante medium altaris paratum, sedet 
cum mitra. 

Et, si hujusmodi Ordinis collatio fiat extra tempora, legitur primo loco Mandatum apostolicum, ut 
dictum est supra. 

Interim promovendus ad Ordinem Diaconatus per Archidiaconum, aut illius locum tenentem, vocatur, 
dicendo: 

Accedat, qui Ordinandus est ad Diaconatum. 

Mox Ordinandus indutus jam amictu, alba, cingulo, et manipulo, ac stolam in sinistra manu, 
dalmaticam vero coloris albi supra brachium sinistrum, et candelam in dextera tenens, per Notarium 
nominatus accedit, et, facta Pontifici profunda reverentia, genuflectit. 

Turn Archidiaconus ilium offerens Pontifici, sub his verbis loquitur, dicens: 

Reverendissime Pater, postulat sancta mater Ecclesia Catholica, ut hunc praesentem Subdiaconum ad 
onus Diaconii ordinetis. 

Pontifex interrogat dicens: Scis ilium dignum esse? 

Respondet Archidiaconus: Quantum humana fragilitas nosse sinit, et scio, et testificor ipsum dignum 
esse ad hujus onus officii. 

Mox Pontifex dicit: Deo gratias. 

Et ad ejus Ordinationem procedit. In primis Pontifex sedens cum mitra, Clero populoque annuntiat, 
dicens: 

Auxiliante Domino Deo, et Salvatore nostro Jesu Christo, eligimus hunc praesentem Subdiaconum in 
ordinem Diaconii. Si quis habet aliquid contra ilium, pro Deo, et propter Deum cum fiducia exeat, et 
dicat; verumtamen memor sit conditionis suae. 

Et facta aliquali morula, Pontifex convertit sermonem suum ad Ordinandum, admonet eum, dicens: 

Provehendus, fili dilectissime, ad Leviticum ordinem, cogita magnopere ad quantum gradum 
Ecclesiae ascendis. Diaconum enim oportet ministrare ad altare, baptizare, et praedicare. Sane in 
veteri lege ex duodecim una Tribus Levi electa est, quae speciali devotione tabernaculo Dei, ejusque 
sacrificiis, ritu perpetuo deserviret. Tantaque dignitas ipsi concessa est, quod nullus, nisi ejus stirpe, 
ad divinum ilium cultum atque officium ministraturus assugeret; adeo, ut grandi quodam privilegio 
haereditatis, et Tribus Domini esse mereretur, et dici: quorum hodie, fili dilectissime, et nomen et 
officium tenes, quia in ministerium tabernaculi testimonii, id est Ecclesiae Dei, eligeris in Levitico 
officio, quae semper in procinctu posita, incessabili pugna contra inimicos dimicat, unde ait 
Apostolus: Non est nobis colluctatio adversus carnem et sanguinem, sed adversus principes et 
potestates, adversus mundi rectores tenebrarum harum, contra spiritualia nequitiae, in caelestibus. 
Quam Ecclesiam Dei, veluti tabernaculum, portare et munire debes ornatu sancto, praedicatu divino, 
exemplo perfecto. Levi quippe interpretatur additus, sive assumptus. Et tu, fili dilectissime, qui ab 
haereditate paterna nomen accipis, esto assumptus a carnalibus desideriis, a terrenis concupiscentiis, 
quae militant adversus animam; esto nitidus, mundus, purus, castus, sicut decet ministrum Christi, et 
dispensatorem mysteriorum Dei; ut digne addaris ad numerum Ecclesiastici gradus, ut haereditas et 
Tribus amabilis Domini esse merearis. Et quia comministrus et cooperator es Corporis et Sanguinis 
Domini, esto ab omni illecebra camis alienus, sicut ait Scriptura: Mundamini, qui fertis vasa Domini. 
Cogita beatum Stephanum, merito praecipuae castitatis ab Apostolis ad officium istud electum. Cura, 
ut, quibus Evangelium ore annuntias, vivis operibus exponas, ut de te dicatur: Bead pedes 
evangelizantium pacem, evangelizantium bona. Habe pedes vestros calceatos Sanctorum exemplis, in 
praeparatione Evangelii pacis: Quod tibi Dominus concedat per gratiam suam. R. Amen. 

Deinde, si non sit Ordinatus Subdiaconus, Ordinandus Diaconus se prosternit ad cornu Epistolae, vel 
ubi genuflectebat. 

Presbyterandus vero, si adsit, vocatus, ut supra in Ordinatione Subdiaconi dictum est, procumbit ad 
ejus dexteram super tapete. Pontifex autem cum mitra ante faldistorium suum genuflectens supra 
pulvinum, recitat Litanias, vel schola cantat eas, si officum fiat in cantu, et suo loco, Ordinandus per 
Pontificem benedicetur, ut supra habetur. 


http://members.aol.com/liturgialatina/pontificale/028.htm (2 of 5)2006-09-16 21:11:30 


De Ordinatione Diaconi 


Postea Ordinando ab accubitu surgente, genuflexo tamen manente, Presbyterandus admonitus redit ad 
locum suum, et Pontifex sedens in faldistorio cum mitra, intelligibili voce alloquitur Clerum et 
populum, dicens: 

Commune votum, communis oratio prosequatur, ut hie totius Ecclesiae prece, qui ad Diaconatus 
ministerium praeparantur. Leviticae bene + dictionis ordine clarescat, et spirituali conversatione 
praefulgens, gratia sanctificationis eluceat: praestante Domino nostro Jesu Christo, qui cum Patre et 
Spiritu sancto vivit et regnat Deus in saecula saeculorum. R. Amen 

Deinde surgens cum mitra Pontifex, stans versus ad Ordinandum, dicit, alta voce legendo: 

Oremus, fratres charissimi, Deum Patrem omnipotentem, ut super hunc famulum suum, quern ad 
officium Diaconatus dignatur assumere, benedictionis suae gratiam clementer effundat, eisque 
consecrationis indultae propitius dona conservet, et preces nostras clementer exaudiat: ut, quae nostro 
gerenda sunt ministerio, suo benignus prosequatur auxilio; et quern sacris mysteriis exsequendis pro 
nostra intelligentia credimus offerendum, sua bene + dictione sanctificet et confirmet. Per 
Unigenitum Filium suum Dominum nostrum Jesum Christum, qui cum eo et Spiritu sancto vivit et 
regnat Deus, per omnia saecula saeculorum. R. Amen. 

Deinde, deposita mitra, et extensis ante pectus manibus, dicit in tono Praefationis, si officium fiat in 
cantu: 

V. Per omnia saecula saeculorum. 

R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere: Domine 
sancte, Pater omnipotens, aeterne Deus, honorum dator, ordinumque distributor, atque officiorum 
dispositor; qui in te manens innovas omnia, et cuncta disponis, per verbum, virtutem, sapientiamque 
tuam Jesum Christum Filium tuum Dominum nostrum, sempiterna providentia praeparas, et singulis 
quibusque temporibus aptanda dispensas. Cujus corpus, Ecclesiam videlicet tuam, caelestium 
gratiarum varietate distinctam, suorumque connexam distinctione membrorum, per legem mirabilem 
totius compaginis unitam, in augmento templi tui crescere, dilatarique largiris; sacri muneris 
servitutem trims gradibus ministrorum nomini tuo militare constituens, electis ab initio Levi filiis, qui 
in mysticis operationibus domus tuae fidelibus excubiis permanentes, haereditatem benedictionis 
aeternae sorte perpetua possiderent. Super hunc quoque famulum tuum, quaesumus Domine, placatus 
intende, quern tuis sacris altaribus serviturum in officium Diaconatus suppliciter dedicamus. Et nos 
quidem, tarn quam homines divini sensus et summae rationis ignari, horum vitam, quantum 
possumus, aestimamus. Te autem, Domine, quae nobis sunt ignota non transeunt, te occulta non 
fallunt. Tu cognitor es secretorum, tu scrutator es cordium. Tu horum vitam caelesti poteris 


http://members.aol.com/liturgialatina/pontificale/028.htm (3 of 5)2006-09-16 21:11:30 


De Ordinatione Diaconi 


examinare judicio, quo semper praevales, et admissa purgare, et ea, quae sunt agenda, concedere. 

Hie solus Pontifex extensam manum dexteram ponit super caput Ordinandi: dicens: 

Accipe Spiritum sanctum, ad robur, et ad resistendum diabolo, et tentationibus ejus: In nomine 
Domini. 

Deinde prosequitur, ut prius, extensam tenens manum dexteram versus Ordinandum usque in finem 
Praefationis. 

Emitte in eum, quaesumus Domine, Spiritum sanctum, quo in opus ministerii tui fideliter exequendi 
septiformis gratiae tuae munere roboretur. Abundet in eo totius forma virtutis, auctoritas modesta, 
pudor constans, innocentiae puritas, et spiritualis observantia disciplinae. In moribus ejus praecepta 
tua fulgeant, ut suae castitatis exemplo imitationem sanctam plebs acquirat; et bonum conscientiae 
testimonium praeferens, in Christo firmus et stabilis perseveret, dignisque successibus de inferiori 
gradu per gratiam tuam capere potiora mereatur. 

Quod sequitur, dicit submissa voce legendo, ita tamen ut a circumstantibus possit audiri. 

Per eumdem Dominum nostrum Jesum Christum Filium tuum: Qui tecum vivit et regnat in unitate 
Spiritus sancti Deus, per omnia saecula saeculorum. R. Amen. 

Post haec Pontifex sedens cum mitra, Ordinando ante se genuflexo porrigit osculandam Crucem, sin 
medio stolae positam, ac ipsam stolam imponit super humerum ejus sinistrum, dicens: 

Accipe stolam + candidam de manu Dei: adimple ministerium tuum: potens est enim Deus, ut augeat 
tibi gratiam suam: Qui vivit, et regnat in saecula saeculorum. R. Amen. 

Faciens supra Ordinandum signum Crucis, aliquis vero minister reflectet capita stolae, et alligabit sub 
brachio dextero. 

Deinde Pontifex accipiens Dalmaticam ea totaliter induit Ordinamdum, dicens: 

Induat te Dominus indumento salutis, et vestimento laetitiae, et dalmatica justitiae circumdet te 
semper: In nomine Domini. R. Amen. 

Postremo Pontifex accipit, et Ordinanado tradit librum Evangeliorum, quern manu dextera tangit, 
dicens: 

Accipe potestatem legendi Evangelium in Ecclesia Dei, tarn pro vivis, quam pro defunctis: In nomine 
Domini. R. Amen. 

Quo facto, Pontifex, stans sine mitra ad altare con versus, dicit: Oremus. 

Et Ministri: Flectamus genua. R. Levate. 

Deinde vertens se ad Ordinatum, dicit: 

Exaudi, Domine, preces nostras, et super hunc famulum tuum Spiritum tuae bene + dictionis emitte: 
ut caelesti munere ditatus, et tuae majestatis gratiam possit acquirere, et bene vivendi aliis exemplum 
praebere. Per Dominum nostrum Jesum Christum Filium tuum: Qui tecum vivit et regnat in unitate 
ejusdem Spiritus sancti Deus, per omnia saecula saeculorum. R. Amen. 

Oremus. 

Domine sancte, Pater fidei, spei, et gratiae, et profectuum remunerator, qui in caelestibus et terrenis 
Angelorum ministeriis ubique dispositis, per omnia elementa voluntatis tuae diffundis effectum, hunc 
quoque famulum tuum spirituali dignare illustrare affectu: ut tuis obsequiis expeditus, sanctis 
altaribus tuis minister purus accrescat; et indulgentia tua purior, eorum gradu, quos Apostoli tui in 
septenarium numerum, beato Stephano duce ac praevio, Spiritu sancto auctore, elegerunt, dignus 
existat, et virtutibus universis, quibus tibi servire oportet, instructus, tibi complaceant. Per Dominum 
nostrum Jesum Christum Filium tuum: Qui tecum vivit et regnat in unitate ejusdem Spiritus sancti 
Deus, per omnia saecula saeculorum. R. Amen. 

His peractis, Archidiacono suggerente, Diaconus surgit, factaque Pontifici profunda reverentia, redit 
ad locum suum, ibique genuflectit; et suo loco, si officium fiat in cantu, concinet Evangelium. 

Pontifex item surgit, et si Missa legatur, vadit ad cornu Epistolae, ubi, deposita mitra, illam 
prosequitur; si vero cantetur, redit ad sedem, seu faldistorium: et suo loco, et tempore, si adsit, ordinat 
Presbyterum. Diaconum autem tarn in offerendo candelam, quam in recipiendo Pacem et 
Communionem, gerit se ut dictum est supra. Excepto tamen, quod, si simul adfuerit alius Ordinatus 
in Subdiaconum, Diaconus debet semper, et in omnibus actibus ilium praecedere, et cantare etiam 
debet Confiteor, ante Communionem, quando Missa fiat in cantu. 

Data benedictione, Episcopus admonet Ordinatum in Diaconum, ut supra, et si fuerint plures, sed 
diversi, ut infra post Ordinationem Presbyteri. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ORDINATIONE PRESBYTERI 


Pro Presbytero ordinando paretur oleum Catechumenorum; calix cum vino, et aqua; patena, et hostia 
desuper posita; medulla panis, et bacile eum buccali, et manutergiis pro manibus abluendis tarn pro 
Episcopo, quam pro Ordinando: stolae saltern tres colons convenientis pro impositione manuum 
super caput Promovendi a tribus saltern Presbyteris facienda; gremiale lineum album: hostia parva, et 
velum pro communione. 

Pontifex omnibus, paramentis Pontificalibus, coloris tempori, et officio convenientis pro Missa 
necessario celebranda, indutus, ut Ordinem Presbyteratus conferat: In Missis de Quatuor Temporibus, 
et ex Indulto summi Pontificis, in Dominicis ac Festivis diebus a Dominica Septuagesimae usque ad 
Pascha exclusive, ante ultimum Versum Tractus: in Sabbato vero infra Octavam Pentecostes, et in 
Festis quae habent Sequentiam, ante ultimum sequentiae Versum: in Dominicis autem, et in Festivis 
diebus per annum, et per Adventum ante Versum Alleluja, accipit mitram, et accedens ad 
faldistorium ante medium altaris sibi paratum, sedens. 

Et si fuerit extra Tempora, ante omnia legitur Mandatum Apostolicum, ut dictum est supra. 

Interim ad Ordinem Presbyteratus promovendum more more Diaconorum paratum, amictu, alba, 
cingulo, stola, et manipulo, habentem planetam coloris albi complicatam super brachium sinistrum, 
et in manu dextera candelam, ac mappulam albam pro ligandis et tergendis manibus, illius locum 
tenens, vocat ilium, dicens: 

Accedat qui ordinandus est ad ordinem Presbyteratus. 

Mox Ordinandus per Notarium nominatus respondens Adsum, accedit, et facta Pontifici profunda 
reverentia, genuflectit. 

Tunc Archidiaconus ilium offerens Pontifici, sub his verbis loquitur, dicens: 

Reverendissime pater, postulat sancta mater Ecclesia catholica, ut hunc praesentem Diaconum ad 
onus Presbyterii ordinetis. 

Et Pontifex interrogat, dicens: Scis ilium esse dignum? 

Respondet Archidiaconus: 

Quantum humana fragilitas nosse sinit, et scio, et testificor ipsum dignum esse ad hujus onus officii. 
Ponfifex dicit: Deo gratias. 

Et annuntiat clero, et populo, dicens: 

Quoniam, fratres charissimi, rectori navis, et navigio deferendis eadem est, vel securitatis ratio, vel 
communis timoris, par eorum debet esse sententia, quorum causa communis exsistit. Neque enim fuit 
frustra a Patribus institutum, ut de electione illorum, qui ad regimen altaris adhibendi sunt, consulatur 
etiam populus: quia de vita, et conversatione praesentandi quod nonnumquam ignoratur a pluribus, 
scitur a paucis, et necesse est, ut facilius ei quis obedientiam exhibeat ordinato, cui assensum 
praebuerit ordinando. Hujus siquidem Diaconi in Presbyterum, auxiliante Domino, ordinandi 
conversatio (quantum mihi videtur) probata, et Deo placita, exsistit, et digna (ut arbitror) ecclesiastici 
honoris augmento. Sed ne unum fortasse, vel paucos, aut decipiat assensio, vel fallat affectio, 
sententia est expetenda multorum. Itaque quid de ejus actibus aut moribus noveritis, quid de merito 
sentiatis, libera voce pandatis; et his testimonium Sacerdotii magis pro merito, quam affectione 
aliqua, tribuatis. Si quis igitur habet aliquid contra ilium, pro Deo, et propter Deum, cum fiducia 
exeat, et dicat; verumtamen memor sit conditionis sua. 

Postea Pontifex, aliqua interjecta morula, convertens sermonem suum ad Ordinandum admonet eum, 
dicens: 

Consecrandus, fili dilectissimus, in Presbyteratus officium, illud digne suscipere, ac susceptum 
laudabiliter exsequi studeas. Sacerdotem etenim oportet offerre, benedicere, praeesse, praedicare, et 
baptizare. Cum magno quippe timore ad tantum gradum ascendendum est, ac providendum, ut 
coelestis sapientia, probi mores, et diuturna justitiae observatio ad id electos commendent. Unde 
Dominus praecipiens Moysi, ut septuaginta viros de universo Israel in adjutorium suum eligeret, 
quibus Spiritus Sancti dona divideret, suggessit: Quos tu nosti, quod senes populi sunt. Tu siquidem 
in septuaginta viris, et senibus signatus es; si per Spiritum septiformem, Decalogum legis custodiens, 
probus, et maturus in scientia similiter, et opere eris. Sub eodem quoque mysterio, et eadem figura in 
novo Testamento Dominus septuaginta duos elegit, ac binos ante se in praedicationem misit; ut 
doceret verbo simul, et facto, ministros Ecclesiae suae, fide et opere debere esse perfectos; seu 
geminae dilectionis, Dei scilicet et proximi, virtute fundatos. Tales itaque esse studeas, ut in 
adjutorium Moysi, et duodecim Apostolorum, Episcoporum videlicet catholicorum, qui per Moysen, 
et Apostolos figurantur, digne, per gratiam Dei, eligi valeas. Hac certe mira varietate Ecclesia sancta 
circumdatur, ornatur, et regitur: cum alii in ea Pontifices, alii minoris ordinis Sacerdotes, Diaconi, et 
Subdiaconi, diversorum ordinum viri consecrantur; et ex multis, et aeternae dignitatis membris unum 
Corpus Christi efficitur. Itaque, fili dilectissime, quern ad nostrum adjutorium fratrum nostrorum 
arbitrium consecrandum elegit, serva in moribus tuis, castae et sanctae vitae integritatem. Agnosce 
quod agis: imitare quod tractas; quatenus mortis Dominicae mysterium celebrans, mortifica membra 
tua a vitiis, et concupiscentiis omnibus procures. Sit tua spiritualis medicina populo Dei; sit odor 
vitae tuae delectamentum Ecclesiae Christi; ut praedicatione, atque exemplo aedificatis domum, id 
est, familiam Dei, quatenus nee nos de tua provectione, nee tu de tanti officii susceptione damnari a 
Domino, sed remunerari potius mereamur. Quod ipse nobis concedat per gratiam suam. R. Amen. 

Deinde, si non sit Ordinatus Subdiaconus vel Diaconus, Ordinandus Presbyter se prosternit ad cornu 
Evangelii, vel ubi genuflectebat: Pontifex vero cum mitra ante faldistorium suum genuflectit supra 
pulvinum, et cantores inchoat, vel ipse recitat Litanias; et Presbyterandum benedicit, prout, dictum 
est, ubi de Ordinatione Subdiaconi. 

Post haec Ordinando ab accubitu surgente, et ante Pontificem genuflexo manente, Pontifex, cum 
mitra, stans ante faldistorium suum, simul utramque manum super Ordinandi caput imponit, nihil 
dicens: idemque faciunt post eum omnes presbyteri praesentes, vel saltern tres superpelliceo et stola a 
colla pendente parati. Quo facto, tarn Pontifex quam Sacerdotes tenent dexteras manus extensas 
super ilium, dum solus Pontifex stans cum mitra, dicit: 

Oremus, fratres charissimi, Deum Pattern omnipotentem, ut super hunc famulum suum, quern ad 
Presbyterii munus elegit, coelestia dona multiplicet; et quod ejus dignatione suscipit, ipsius 
consequatur auxilio. Per Christum Dominum nostrum. R. Amen. 

Pontifex, deposita mitra, conversus ad altare, dicit: Oremus. 

Et ministri: Flectamus genua. R. Levate. 

Et mox vertens se ad Ordinandum dicit: 

Exaudi nos, quaesumus, Domine Deus noster et super hunc famulum tuum bene + dictionem Sancti 
Spiritus, et gratiae Sacerdotalis infunde virtutem: ut, quos tuae pietatis aspectibus offerimus 
consecrandum, perpetua muneris tui largitate prosequaris. Per Dominum nostrum Jesum Christum 
Filium tuum, qui tecum vivit, et regnat in unitate ejusdem Spiritus Sancti Deus. 

Turn, extensis manibus ante pectus, dicit in tono praefationis, si Officium fiat in cantu: 

Per omnia saecula saeculorum. 

R. Amen. 

V. Dominus vobiscum. 

R. Et cum spiritu tuo. 

V. Sursum corda 
R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine 
sancte, Pater omnipotens, aeterne Deus, honorum auctor et distributor omnium dignitatum; per quern 
proficiunt universa, per quern cuncta firmantur, amplificatis semper in melius naturae rationalis 
incrementis, per ordinem congrua ratione dispositum. Unde et Sacerdotales gradus, atque officia 
Levitarum, Sacramentis mysticis instituta creverunt: ut cum Pontifices summos regendis populis 
praefecisses, ad eorum societatis et operis adjumentum, sequentis ordinis viros et secundae dignitatis 
eligeres. Sic in eremo per septuaginta virorum prudentium mentes, Moysi spiritum propagasti; quibus 
ille adjutoribus usus, in populo innumeras multitudines facile gubernavit. Sic et in Eleazarum et 

Ithamarum filios Aaron paternae plenitudinis abundantiam transfudisti, ut ad hostias salutares, et 
frequentioris officii Sacramenta, ministerium sufficeret Sacerdotum. Hac providentia, Domine, 
Apostolis Filii tui Doctores fidei comites addidisti, quibus illi orbem totum secundis praedicationibus 
impleverunt. Quapropter infirmitati quoque nostrae, Domine, quaesumus, haec adjumenta largire; qui 
quanto fragiliores sumus, tanto his pluribus in digemus. Da, quaesumus, omnipotens Pater, in hunc 
famulum tuum Presbyterii digniitatem; innova in visceribus ejus Spiritum sanctitatis; ut acceptum a 
te, Deus, secundi meriti munus obtineat, censuramque morum ex exemplo suae conversationis 
insinuet. Sit providus cooperator ordinis nostri; elucet in eo totius forma justitiae, ut bonam rationem 
dispensationis sibi creditae redditurus, aeternae beatitudinis praemia consequatur. 

Quod sequitur, legat submissa voce, ita tamen quod a circumstantibus audiri possit: 

Per eumdem Dominum nostrum Jesum Christum Filium tuum, qui tecum vivit, et regnat in unitate 
ejusdem Spiritus Sancti Deus, per omnia saecula saeculorum R. Amen. 

His dictis, Pontifex sedet et, accepta mitra, reflectit orarium sive stolam ab humero sinistro 
Ordinandi, capiens partem, quae retro pendet, et imponens super dexterum humerum, aptat earn ante 
pectus, in modum crucis, singulis dicens: 

Accipe jugum Domini; jugum enim ejus suave est, et onus ejus leve. 

Postea imponit Ordinando casulam usque ad scapulas, quae tamen remanere debet super humeros 
complicata, a parte anteriori deorsum dependens, et interim dicit: 

Accipe vestem Sacerdotalem, per quam charitas intelligitur: potens est enim Deus, ut augeat tibi 
charitatem, et opus perfectum. R. Deo gratias. 

Surgit Pontifex sine mitra, et Ordinando genuflexo, dicit: 

Deus sanctificationum omnium auctor, cujus vera consecratio, plenaque benedictio est, tu, Domine, 
super hunc famulum tuum, quern ad Presbyterii honorem dedicamus, munus tuae bene + dictionis 
infunde: ut gravitate actuum, et censura vivendi probet se seniorem, his institutus disciplinis, quas 
Tito et Timotheo Paulus exposuit; ut in lege tua die ac nocte meditans, quod legerit, credat; quod 
crederit, doceat; quod docuerit, imitetur; justitiam, constantiam, misericordiam, fortitudinem, 
ceterasque virtutes in se ostendat; exemplo praebeat; admonitione confirmet; ac purum et 
immaculatum ministerii sui donum custodiat; et in obsequium plebis tuae, panem et vinum in corpus 
et sanguinem Filii tui immaculata benedictione transformet; et inviolabili charitate in virum 
perfectum, in mensuram aetatis plenitudinis Christi, in die justi et aeterni judicii Dei, conscientia 
pura, fide vera, Spiritu Sancto pleni resurgat. Per eundem Dominum nostrum Jesum Christum Filium 
tuum, qui tecum vivit, et regnat in unitate ejusdem Spiritus Sancti Deus, per omnia saecula 
saeculorum. R. Amen. 

Tunc Pontifex sine mitra con versus ad altare, intonat, si Officium fiat, in cantu, alias intelligibili 
voce, incipit sequentem Hymnum: 

Veni Creator Spiritus, 


http://members.aol.com/liturgialatina/pontificale/029.htm (4 of 10)2006-09-16 21:11:42 


De Ordinatione Presbyteri 


Mentes tuorum visita, 

Imple superna gratis, 

Quae tu creasti, pectora. 

Qui diceris Paraclitus, 

Altissimi donum Dei, 

Fons vivus, ignis, charitas, 

Et spiritalis unctio. 

Tu septiformis munere, 

Digitus paternae dexterae, 

Tu rite promissum Patris, 

Sermone ditans guttura. 

Accende lumen sensibus, 

Infunde amorem cordibus, 

Infirma nostri corporis 
Virtute firmans perpeti. 

Hostem repellas longius, 

Pacemque dones protinus. 

Ductore sic te praevio 
Vitemus omne noxium. 

Per te sciamus da Pattern, 

Noscamus atque Filium, 

Teque utriusque Spiritum 
Credamus omni tempore. 

Deo Patti sit gloria, 

Et Filio qui a mortuis 
Surrexit, ac Paraclito, 

In saeculorum saecula. 

Amen. 

Et statim genuflectit super pulvinum ante faldistorium, ministris cum astantibus prosequentibus usque 
ad finem. 

Finita prima stropha, surgit Pontifex, et sedet in faldistorio ante medium altaris et assumpta mitra, 
deponit annulum et chirothecas, resumit annulum, et ponitur ei gremiale sive mappula super 
gremium a ministro, et Ordinandus, accedens, facta profunda reverentia coram eo, genuflectit; et 
Pontifex cum Oleo Catechumenorum inungit ipsi ambas manus simul junctas, in modum crucis, 
producendo cum pollice suo dextero in dictum Oleum intincto duas lineas, videlicet a pollice dexterae 
manus usque ad indicem sinistrae; et a pollice sinistrae usque ad indicem dexterae, ungendo mox 
totaliter palmas, dicens: 

Consecrare, et sanctificare digneris, Domine, manus istas per istam unctionem, et nostram bene + 
dictionem. R. Amen. 

Pontifex producit manu dextera signum crucis super manus illius quern ordinat, et prosequitur: 

Ut quaecumque benedixerint benedicantur, et quaecumque consecraverint consecrentur, et 
sanctificentur, in nomine Domini nostri Jesu Christi. 

Tunc Ordinandus respondet: Amen. 

Deinde Pontifex claudit, sed jungit illi manus, quas sic consecratas aliquis ministrorum Pontificis 
albo panniculo lineo simul, videlicet dexteram super sinistram, alligat. 

Mox Pontifex, pollice mica panis exterso, sumit et Ordinando tradit Calicem cum vino et aqua, et 
Patenam superpositam cum Hostia, quae omnia ille accipit inter indices et medios digitos, cuppam 
Calicis et Patenam simul tangens, non disjunctis manibus, et Pontifex interim dicit: 

Accipe potestatem offerre sacrificium Deo, Missasque celebrare, tarn pro vivis, quam pro defunctis. 
In nomine Domini. R. Amen. 

His peractis, Ordinandus surgit, et facta Pontifici profunda reverentia, paululum recedit et genuflectit; 
Pontifex vero, amoto annulo, lavat manus cum mica panis, et aqua lotionis hujusmodi projicitur in 
sacrarium: turn acceptis chirothecis et annulo, surgit et accedit ad sedem, vel faldistorium, si Missa 
fiat in cantu, alias ad cornu Epistolae, usque ad Offertorium. Interim ordinatus Sacerdos stans lavat 
manus cum medulla panis, et aqua bene mundatas, extergit linteo illo quo erant ligatae, vel alia 
mappula, et aqua lotionis hujusmodi projicitur in sacrarium; turn genuflectit. 

Pontifex autem, lecto Offertorio, accepit mitram, et in faldistorio ante medium altaris posito sedet. 
Mox Ordinatus candelam accensam dextera sustinens, sinistra pectori admota accedit: et facta 
profunda reverentia, genuflectit, ac Pontificis manum dexteram, dum tradit candelam,osculatur: 
deinde surgit, et facta iterum reverentia, paululum retrocedens genuflectit; si vero aliquis sit ordinatus 
Diaconus, aut Subdiaconus, eadem observat ad oblationem accedens. 

Facta oblatione, Pontifex annulum et chirothecas deponit, et lotis manibus resumit annulum, et surgit; 
turn sublato faldistorio, accedit ante medium altaris, ubi, deposita mitra, prosequitur Missam. 

Sacerdos autem ordinatus post Pontificem genuflexus habeat coram se librum Missale, supra 
scabellum loctum, dicens: Suscipe sancte Pater, etc. et omnia alia de Missa, prout dicit Pontifex, qui 
bene advertat ut Secretas morose, et aliquantulum alte dicat; ita ut ordinatus Sacerdos posst secum 
omnia dicere et, praesertim verba consecrationis, quae dici debent eodem momento per Ordinatum, 
quo dicuntur per Pontificem. 

Secreta pro Ordinato, quae dicitur cum Secreta Missae diei sub uno Per Dominum, etc. 

Tuis, quaesumus Domine, operare mysteriis, ut haec tibi munera dignis mentibus offeramus. Per 
Dominum nostrum Jesum Christum Filium tuum, qui tecum vivit, et regnat in unitate Spiritus Sancti 
Deus, per omnia saecula saeculorum. R. Amen. 

Turn dicit alias Secretas, si quae dicendae sint. 

Dicta ratione, Domine Jesu Christe, qui dixisti, etc. Ordinatus accedat ad dexteram Pontificis, et 
ambo simul osculantur altare, positis manibus super illud et conversa facie ad invicem, Pontifex dat 
osculum pacis Ordinato dicens: Pax tecum. Cui ille respondet: Et cum spiritu tuo. Turn Ordinatus 
facta ante et post profunda reverentia Pontifici, et genuflexione SS. Sacramento, vadit ad locum 
suum. Si vero sit aliquis Subdiaconus, aut Diaconus ordinatus, eodem ritu pacem a Pontifice recipit; 
primum Diaconus, mox Subdiaconus, qui manus non super altare, sed ante pectus plicatas tenere 
debent. 

Postquam autem Pontifex se communicaverit, et totum Sanguinem sumpserit, priusquam Altaria 
gradum accedit, et genuflexus mappulum recipit ad Communionem sumendam. Interim Pontifex, 
Hostia consecrata, supra Patenam posita, genuflectit, surgit, ac Patenam sinsitra, Hostiam vero 
dextera reverenter accipiens, simul dicens: 

Corpus + Domini nostri Jesu Christi custodiat te in vitam aeternam. Et respondet: Amen. 

Turn manum Pontificis Hostiam tenentem osculatur, et communionem reverenter sumit, ori suo 
supposita Patena. Deinde unus ministrorum purificat Presbyterum Calice ad hoc destinato, vel eo 
potius quern paulo ante tetigerat, ex quo vinum cum aqua paratum in purificatione exhaurit. 

Si aliquis Subdiaconus, aut Diaconus ordinatus fuerit, ad Communionem accedit, eo ritu quo dictum 
est supra in Ordinatione Subdiaconi. Communione peracta, Pontifex colligit fragmenta cum Patena, 
quam super Calicem suum extergit, purificationem sumit, et digitorum ablutionem. Quo facto, 
accipit mitram et lavat manus; quibus extersis, statim deposita mitra, stans in cornu Epistolae versus 
ad illud, inchoat, ministris prosequentibus, Responsorium, quod a Septuagesima usque ad Pascha 
dicitur sine Alleluia. 

Jam non dicam vos servos, sed amicos meos, quia omnia cognovistis quae operatus sum medio vestri, 
alleluia. * Accipite Spiritum Sanctum in vobis paraclitum. * Ille est, quern Pater mittet vobis, alleluia. 
V. Vos amici mei estis, si feceritis, quae ego praecipio vobis. * Accipite Spiritum Sanctum in vobis 
paraclitum. 

V. Gloria Patri, et Filio, et Spiritui Sancto. * Ille est, quern Pater mittet vobis, alleluia. 

Incepto Responsorio, Pontifex, accepta mitra, vertit se ad Presbyterum ordinatum, qui ante altare 
coram ipso stans profitetur fidem quam praedicaturus est, dicens: 

Credo in Deum, Patrem omnipotentem, Creatorem coeli et terrae. Et in Jesum Christum, Filum ejus 
unicum Dominum nostrum. Qui conceptus est de Spiritu Sancto, natus ex Maria Virgine, passus sub 
Pontio Pilato, crucifixus, mortuus, et sepultus: descendit ad inferos: tertia die resurrexit a mortuis: 
ascendit ad caelos, sedet ad dexteram Dei Patris omnipotentis. Inde venturus est judicare vivos, et 

mortuos. Credo in Spiritum Sanctum; sanctam Ecclesiam Catholicam; Sanctorum communionem; 
remissionem peccatorum; camis resurrectionem, vitam aeternam. Amen. 

Quo finito. Pontifex cum mitra sedens super faldistorium ante medium altaris, imponit ambas manus 
super capita illius coram se genuflexi, dicens illi: 

Accipe Spiritum Sanctum, quorum remiseris peccata, remittuntur eis; et quorum retinueris, retenta 
sunt. 

Deinde explicans casulam, quam Ordinatus habet complicatam super humeros, et induit ilium, dicens: 
Stola innocentiae induat te Dominus. 

Turn Ordinatus adhuc genuflexus ponit manus suas junctas inter manus Pontificis, interim dicentis: 

Si suus sit Ordinarius. 

Promittis mihi, et Successoribus meis reverentiam, et obedientiam? 

Et ille respondet: Promitto. 

Si vero Pontifex non est suus Ordinarius, cum manus ejus inter suas tenet, ut praefertur, dicit: 
Presbyteris saecularibus: Promittis Pontifici Ordinario tuo, reverentiam et obedientiam? 

Sacerdoti vero Regulari: Promittis Praelato Ordinario tuo, etc. 

Promittis Pontifici (vel Praelato) Ordinario tuo pro tempore exsistenti reverentiam, et obedientiam? 

Et ille respondet: Promitto. 

Tunc Pontifex, adhuc tenens manus illius inter suas, osculatur ipsum, dicens: 

Pax Domini sit semper tecum. 

Et ille respondet: Amen. 

His expletis, Pontifex sedens cum mitra et baculo admonet eum, dicens: 

Quia res, quam tractaturus es, satis periculosa est, fili dilectissime, moneo te, ut diligentur totius 
Missae ordinem, atque Hostiae consecrationem, ac fractionem, et communionem, ab aliis jam doctis 
Sacerdotibus discas, priusquam ad celebrandum Missam accedas. 

Pontifex surgit cum mitra et baculo, et Presbytero coram se adhuc genuflexo benedicit, dicens voce 
competenti: 

Benedictio Dei omnipotentis Pa + tris, et Fi + lii, et Spiritus + Sancti descendat super te; ut sis 

benedictus in ordine sacerdotali; et offeras placabiles Hostias pro peccatis, atque offensionibus populi 
omnipotenti Deo, cui est honor, et gloria per omnia saecula saeculorum. R. Amen. 

Post haec, depositis baculo et mitra, et amoto faldistorio, convertitur ad altare, et prosequitur 
Missam, dicens in cornu Epistolae Communionem; et Postcommunioni Missae diei adjungitur sub 
una conclusione sequens. 

Postcommunio. 

Quos tuis, Domino, reficis Sacramentis, continuis attolle benignus auxiliis; ut tuae redemptionis 
effectum et mysteriis capiamus, et moribus: Qui vivis et regnas cum Deo Patre in unitate Spiritus 
Sancti Deus, per omnia saecula saeculorum. R. Amen. 

Deinde aliae Postcommuniones, si quae sint dicendae. Turn Pontifex subjungit: Ite, Missa est, vel 
Benedicamus Domino, prout tempus requirit; post haec: Placeat tibi sancta, etc. 

Quo dicto, Pontifex, accepta mitra, subdit: Sit nomen Domini benedictum, et alios V.: turn, accepto 
Pastorali baculo, dat solitam benedictionem. 

Qua concessa et reddito baculo, sedet Pontifex et ordinatum Sacerdotem sub his verbis alloquitur: 

Fili dilectissime, diligenter considera Ordinem per te susceptum, ac onus humeris tuis impositum; 
stude sancte et religiose vivere, atque omnipotenti Deo placere, ut gratiam suam possis acquirere: 
quam ipse tibi per suam misericordiam concedere dignetur. 

Die, post primam tuam Missam, tres alias Missas, videlicet, unam de Spiritu Sancto, aliam de beata 
Maria semper Virgine, tertiam pro fidelibus Defunctis, et omnipotentem Deum etiam pro me ora. 

Quod illi devote suscipit, et respondet se facturum. 

Verum si pluribus Ordines, sed singulis diversum, contulerit, his verbis eos universim alloquetur 
Pontifex dicens: 

Filii dilectissimi, diligenter considerate Ordinem per vos susceptum, ac onus humeris vestris 
impositum; studete sancte et religiose vivere, atque omnipotenti Deo placere, ut gratiam suam possitis 
acquirere: quam ipse vobis per suam misericordiam concedere dignetur. 

Turn ad singulos ista singulariter dicit: 

Clerico: Ad primam Tonsuram, Promote: 

vel 

IV. Minoribus initiato: Ad minores Ordines, Promote: 

Die semel septem Psalmi Poenitentiales cum Litaniis, Versiculis et Orationibus. 

Subdiacono: Ad Subdiaconatum, Ordinate: 
vel 

Diacono: Ad Diaconatum, Ordinate: 

Die Nocturnum tabs diei. 

Sacerdoti: Ad Presbyteratum vero, Ordinate: 

Post primam tuam Missam die tres alias Missas, videlicet, unam de Spiritu Sancto, aliam de beata 
Maria semper Virgine, tertiam pro fidelibus Defunctis. 

Et omnipotentem Deum etiam pro me orate. 

Quod illi devote suscipiunt, et respondent se facturos. 

Turn surgit Pontifex, et, amoto faldistorio convertit se ad cornu Evangelii, ubi, deposita mitra, dicit 
intelligibili voce: 

Dominus vobiscum. 

Initium sancti Evangelii secundum Joannem. In principio erat Verbum, etc. signat tabellam in qua est 
Evangelium, aut (si deficiat) signat altare, et se.Mox, acceptis mitra et baculo, prosequitur; factaque 
Cruci debita reverentia in infimo gradu altaris, revertitur ad sedem vel ad faldistorium, ubi exuitur 
sacris vestibus. Si aliud Evangelium sit dicendum, illud dicit in cornu Evangelii, eoque dicto, recedit, 
ut dictum est. 

Ordinatus etiam ad Presbyteratum dicunt idem Evangelium, et in loco convenienti sacras vestes 
deponit; et cum eo alii ordinati, si forte adfuerint. 


Introductio Index Generali s Index Alphabeticus 

Liturgia Latina Index 

De Consecratione Electi in Episcopum 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE CONSECRATIONE ELECTI IN EPISCOPUM 


Nemo consecrari debet, nisi prius constet Consecratori de commissione consecrandi, sive per litteras 
Apostolicas, si sit extra curiam, sive per commissionem vivae vocis oraculo, a Summo Pontifice 
Consecratori factam, si Consecrator ipse sit Cardinalis. 

Statuta die consecrationis, quae debet esse Dominica, vel Natalitium Apostolorum, vel etiam festiva, 
si Summus Pontifex hoc specialiter indulserit: et tarn Consecrator, quam Electus conveniens est, ut 
praecedenti die jejunent. 

Consecratio, si extra curiam Romanam fiat, in Ecclesia, ad quam promoti fuerint, aut in provincia, si 
commode fieri poterit, celebretur. 

In Ecclesia, ubi fiet consecratio, ornantur duae capellae, major pro Consecrante, et minor pro Electo. 
Et in majori quidem, super altari parato, ut est moris, erit crux in medio, et ad minus quatuor 
candelabra. In terra ad gradus altaris erunt tapetia strata, super quibus procumbit Electus, sed 
Consecrator, et alii genuflectent. 

Paratur etiam in loco propinquo et congruo credentia pro Consecratore, super quam erit mappa 
munda, duo candelabra; vasa ad abluendum manus cum suis mantilibus; vas cum aqua benedicta, et 
aspersorio; thuribulum cum navicella, cochleari, et incenso, si Officium fit in cantu, alias non; 
ampullae cum vino, et aqua pro sacrificio; Calix, hostiaria cum hostiis; medulla panis pro 
abstergendis manibus; sanctum Chrisma. 

Item paramenta omnia Pontificalia, colons tempori et officio Missae convenientis, videlicet, sandalia, 
amictus, alba, cingulum, crux pectoralis, stola, tunicella, dalmatica, chirothecae, planeta, mitra 
auriphrygiata, annulus Pontificalis, baculus Pastoralis, manipulus, et gremiale. 

Item paratur faldistorium ornatum pro Consecratore; et tres sedes pro Electo, et duobus Episcopis 
assistentibus; Missale et Pontificale. Consecrator habeat tres Capellanos ad minus, cum 
superpelliceis, et duos scutiferos ad credentiam. 

In capella vero minore pro Electo, quae a majore debet esse distincta, paratur altare cum cruce, et 
duos candelabris, et super illud Missale, et Pontificale; ac paramenta omnia Pontificalia albi colons, 

ut supra pro Consecratore numerata sunt; et ultra ilia, pluviale album, et prope altare credentia minor 
cum mappa munda, et vasis ad abluendum manus, et medulla panis ad extergendum manus, et caput. 

Ponuntur etiam octo mappulae ex duabus cannis panni linei subtilis, per medium scissis in 
longitudinem, quarum duae sint longitudinis sex palmorum quaelibet, aliae vero sex aequalis sint 
quantitatis. Et candelae saltern octo, unius librae quaelibet, quarum quatuor super altare 
Consecrantis, duae super ejus credentiam, et duae super altare Electi ponuntur. 

Annulus cum gemma benedicendus, et Electo tradendus, pecten ebumeus. Et pro Offertorio intortitia 
duo, quatuor librarum quodlibet, duo panes magni, et duo barilia vini; panes et barilia omentur, duo, 
videlicet, videantur argentea, et duo aurea, hinc et inde insignia Consecratoris, et Electi habentia, cum 
capello, vel cruce, vel mitra pro cujusque gradu et dignitate. 

Adsint duo ad minus Episcopi assistentes, qui induuntur rochetto, et si sint Regulares, superpelliceo, 
amictu, stola pluviali, quae cum reliquis paramentis sint coloris tempori et officio Missae 
congruentis, et mitra simplici alba, et quisque habeat suum Pontificale. 

Elora igitur competenti Consecrator, Electus, assistentes Episcopi, et alii, qui consecrationi interesse 
debent, ad Ecclesiam conveniunt, et Consecrator, facta oratione ante altare, ascendit ad sedem, si sit 
in Ecclesia sua, vel accedit ad faldistorium in capella sua, juxta cornu Epistolae praeparatum, et ibi de 
more paratur. Electus vero cum assistentibus Episcopis vadit ad capellam suam, et ibi capit 
paramenta opportuna, videlicet, si Missa cantatur, amictum, albam, cingulum, stolam in modum 
Sacerdotis, et pluviale. Si vero Officium legitur, poterit, antequam dicta paramenta accipiat, capere 
sandalia et legere Psalm. Quam dilecta, etc. Assistentes etiam Episcopi interim sua paramenta 
praedicta capiunt. Omnibus itaque paratis, Consecrator accedit ante altare, et ibi in medio sedet super 
faldistorium, vertens renes altari. Electus vero cum suo bireto ducitur sic paratus, medius inter 
assistentes sibi Episcopos paratos, et mitratos, et cum ante Consecratorem pervenerit, nudato capite, 
illud profunde inclinando, ei reverentiam facit, assistentes vero Episcopi eidem cum mitra caput 
aliquantulum inclinant. 

Turn sedent in sedibus suis, ante Consecratorem, hoc modo: Electus contra faciem Consecratoris, ita 
ut inter eos sit competens distantia. Antiquior Episcopus assistens ad dexteram Electi, junior ad 
sinistram; ita tamen, quod ipsi Assistentes ad alterutrum facies vertant. Cum sic locati fuerint, et 
aliquantulum quieverint, surgunt, Electus sine bireto, et assistentes Episcopi sine mitris, et senior 
Assistentium versus ad Consecratorem dicit: 

Reverendissime pater, postulat sancta mater Ecclesia Catholica, ut hunc praesentem Presbyterum ad 
onus Episcopatus sublevetis. 

Consecrator dicit: Habetis mandatum Apostolicum? 

Respondet Episcopus senior Assistentium: Habemus. 

Consecrator dicit: Legatur. 

Turn notarius Consecratoris accipiens mandatum de manu Episcopi assistentis, legit a principio ad 

finem. Interim sedent omnes, tectis capitibus. Mandato per notarium perlecto, Consecrator dicit: 

Deo gratias. 

Vel, si consecratio fit vigore litterarum Apostolicarum, per quas etiamjuramend per Electum 
praestandi receptio Consecratori committitur, litteris ipsis lectis, antequam Consecrator aliud dicat, 
Electus de sede sua veniens coram Consecratore genuflectit; et legit juramentum de verbo ad verbum, 
juxta tenorem commissionis praedictae praestandum, in hunc modum, videlicet: 

FORMA JURAMENTI. 

Ego N. Electus Ecclesiae N. ab hac hora in antea fidelis, et obediens ero beato Petro Apostolo, 
sanctaeque Romanae Ecclesiae et Domino nostro, Domino N. Papae N. suisque Successoribus 
canonice intrantibus. Non ero in consilio, aut consensu, vel facto, ut vitam perdant, aut membrum, 
seu capiantur mala captione, aut in eos violenter manus quomodolibet ingerantur, vel injuriae aliquae 
inferantur, quovis quaesito colore. Consilium vero, quod mihi credituri sunt, per se, aut Nuntios suos, 
seu litteras, ad eorum damnum, me sciente, nemini pandam. Papatum Romunum, et Regalia sancti 
Petri, adjutor eis ero ad retinendum, et defendendum, salvo meo ordine, contra omnem hominem. 
Legatum Apostolicae Sedis ineundo et redeundo honorifice tractabo, et in suis necessitatibus 
adjuvabo. Jura, honores, privilegia, et auctoritatem sanctae Romanae Ecclesiae, Domini nostri Papae, 
et Successorum praedictorum, conservare, defendere, augere, et promovere curabo. Neque ero in 
consilio, vel facto, seu tractatu, in quibus contra ipsum Dominum nostrum, vel eamdem Romanam 
Ecclesiam, aliqua sinistra, vel praejudicialia personarum, juris, honoris, status, et potestatis eorum 
machinentur. Et si talia a quibuscumque tractari, vel procurari novero, impediam hoc pro posse: et 
quanto citius potero, significabo eidem Domino nostro vel alteri, per quern possit ad ipsius notitiam 
pervenire. Regulas sanctorum Patrum, decreta, ordinationes seu dispositiones, reservationes, 
provisiones, et mandata Apostolica, totis viribus observabo, et faciam ab aliis observari. Haereticos, 
schismaticos, et rebelles eidem Domino nostro, vel Successoribus praedictis, pro posse persequar, et 
impugnabo. Vocatus ad synodum, veniam, nisi praepeditus fuero Canonica praepeditione. 
Apostolorum limina singulis trienniis personaliter per me ipsum visitabo; et Domino nostro, ac 
Successoribus praefatis, rationem reddam de toto meo pastorali officio, ac de rebus omnibus ad meae 
Ecclesiae statum, ad cleri et populi disciplinam, animarum denique, quae meae fidei traditae sunt, 
salutem, quovis modo pertinentibus: et vicissim mandata Apostolica humiliter recipiam, et quam 
diligentissime exsequar. Quod si legitimo impedimento detentus fuero, praefata omnia adimplebo 
per certum Nuntium ad hoc speciale mandatum habentem, de gremio mei Capituli, aut alium in 
dignitate ecclesiastica constitutum, seu alias personatum habentem: aut, his mihi deficientibus, per 
dioecesanum Sacerdotem; et clero deficiente omnino, per aliquem alium Presbyterum saecularem, vel 
regularem, spectatae probitatis, et religionis, de supradictis omnibus plene instructum. De hujusmodi 
autem impedimento docebo per legitimas probationes ad sanctae Romanae Ecclesiae Cardinalem 
proponentem in Congregatione sacri Concilii, per supradictum Nuntium transmittendas. 

Possessiones vero ad mensam meam pertinentes non vendam, nee donabo, neque impignorabo, nee 
de novo infeudabo, vel aliquo modo alienabo, etiam cum consensu Capituli Ecclesiae meae, 
inconsulto Romano Pontifice. Et si ad aliquam alienationem devenero, poenas in quadam super hoc 
edita constitutione contentas, eo ipso incurrere volo. 

Consecrator in gremio suo librum Evangeliorum ambabus manibus apertum tenens, inferiore parte 
libri Electo versa, ab eo praestationem hujusmodi juramenti recipit, Electo adhuc coram eo genuflexo 
dicente: Sic me Deus adjuvet, et haec sancta Dei Evangelia. 

Et ipsum textum Evangeliorum ambabus manibus tangente, turn, non prius, dicit Consecrator: Deo 
gratias. 

Ad hoc tempus singulorum trienniorum tenentur omnes Patriarchae, Primates, Archiepiscopi, atque 
Episcopi Itali, videlicet, vel ex Italicis insulis, unde in Italiam commodius trajici potest: veluti Siculi, 
Sardi, Corsi, et alii adjacentium provinciarum Italiae, atque etiam Dalmatiae et Graecarum, quae e 
regione ipsius Italiae, et Siciliae oris sunt. 

Ad tempus singulorum quadrienniorum Germani, Galli, Hispani, Belgae, Bohemi, Hungari, Poloni, 
Angli, Scoti, Ibemi, et ceteri omnes, qui in Europa sunt citra mare Germanicum, et Balticum, atque 
omnium Insularum maris Mediterranei. 

Ad tempus singulorum quinquenniorum, qui intra Europae fines sunt his provinciis remotiores, atque 
etiam Africani littoribus nostris adversi, atque insularum maris Oceani, Septentrionalis, et 
Occidentalis Europae, atque Africae, citra continentem novi orbis, tarn qui nunc sunt, quam qui ad 
Catholicam fidem per misericordiam Dei aliquando redierint. 

Ad tempus singulorum decenniorum Asiatici, et qui extra Asiam, et in aliis novis terris Orientalibus, 
Meridionalibus, Occidentalibus, et Septentrionalibus, tarn in Insulis, quam in Continentibus, et 
denique in quibuslibet mundi partibus exsistentes. 

Deinde Electo, et Assistentibus in locis suis (ut dictum est) sedentibus, Consecrator intelligibili voce 
legit sequentem examinationem, quae legi debet semper, sicut jacet, in singulari, etiam si plures simul 
examinentur. Assistentes vero Episcopi submissa voce dicunt quaecumque dixerit Consecrator, et 
omnes debent tunc mitras tenere, et sedere. 

EXAMEN. 

Antiqua sanctorum Patrum institutio docet, et praecipit, ut is qui ad Episcopatus ordinem eligitur, 
antea diligentissime examinetur cum omni charitate, de fide sanctae Trinitatis: et interrogetur de 
diversis causis, et moribus, quae huic regimini congruunt, ac necessaria sunt retineri secundum 
Apostoli dictum: Manus nemini cito imposueris. Et ut etiam is, qui ordinandus est, erudiatur, qualiter 
sub hoc regimine constitutum oporteat conversari in Ecclesia Dei; et ut irreprehensibiles sint, qui ei 
manus ordinationis imponunt. Eadem itaque auctoritate et praecepto, interrogamus te, dilectissime 
frater, charitate sincera, si omnem prudentiam tuam, quantum tua capax est natura, divinae Scripturae 
sensibus accommodare volueris. 

Turn Electus aliquantulum assurgens, detecto capite, respondet: Ita ex toto corde volo in omnibus 
consentire, et obedire. 

Et hoc servabit ad omnes alias responsiones sequentes. Et si plures Electi fuerint, successive quisque 

sic respondet. 

Interrogat Consecrator. 

Vis ea, quae ex divinis Scripturis intelligis, plebem, cui ordinandus es, et verbis docere, et exemplis? 
R. Volo. 

Interrogatio. 

Vis traditiones orthodoxorum Patrum, ac Decretales sanctae et Apostolicae Sedis constitutiones 
veneranter suscipere, docere, ac servare? R. Volo. 

Interrogatio. 

Vis beato Petro Apostolo, cui a Deo data est potestas ligandi, ac solvendi; ejusque Vicario Domino 
nostro, Domino N. Papae N. suisque Successoribus, Romanis Pontificibus, fidem, subjectionem, et 
obedientiam, secundum canonicam auctoritatem, per omnia exhibere? R. Volo. 

Interrogatio. 

Vis mores tuos ab omni malo temperare, et quantum poteris, Domino adjuvante, ad omne bonum 
commutare? R. Volo. 

Interrogatio. 

Vis castitatem, et sobrietatem cum Dei auxilio custodire, et docere? R. Volo. 

Interrogatio. 

Vis semper in divinis esse negotiis mancipatus, et a terrenis negotiis, vel lucris turpibus alienus 
quantum te humana fragilitas consenserit posse? R. Volo. 

Interrogatio. 

Vis humilitatem, et patientiam in teipso custodire et alios similiter docere? R. Volo. 

Interrogatio. 

Vis pauperibus, et peregrinis, omnibusque indigentibus esse propter nomen Domini affabilis, et 
misericors? R. Volo. 

Tunc dicit ei Consecrator: 

Haec omnia, et caetera bona tribuat tibi Dominus, et custodiat te, atque corroboret in omni bonitate. 

Et respondent omnes: Amen. 

Interrogatio. 

Credis, secundum intellegentiam, et capacitatem sensus tui, sanctam Trinitatem, Pattern, et Filium et 
Spiritum Sanctum, unum Deum omnipotentem, totamque in sancta Trinitate Deitatem, coessentialem, 
consubstantialem, coaeternam, et coomnipotentem, unius voluntatis, potestatis, et majestatis, 
creatorem omnium creaturarum, a quo omnia, per quern omnia, et in quo omnia, quae sunt in coelo, 
et in terra, visibilia, et invisibilia, corporalia, et spiritualia? 

R. Assentio, et ita credo. 

Interrogatio. 

Credis singulam quamque in sancta Trinitate personam unum Deum, verum, plenum, et perfectum? 

R. Credo. 

Interrogatio. 

Credis ipsum Filium Dei, Verbum Dei aeternaliter natum de Patre, consubstantialem, 
coomnipotentem et coaequalem per omnia Patri in divinitate, temporaliter natum de Spiritu Sancto ex 
Maria semper Virgine, cum anima rationali, duas habentem nativitates, unam ex Patre aeternam, 
alteram ex Matre temporalem, Deum verum, et hominem verum, proprium in utraque natura, atque 
perfectum, non adoptivum, nee phantasmaticum, sed unicum, et unum Filium Dei in duabus, et ex 
duabus naturis, sed in unius personae singularitate, impassibilem, et immortalem divininitate, sed in 
humanitate pro nobis, et pro salute nostra passum vera carnis passione, et sepultum, ac tertia die 
resurgentem a mortuis vera carnis resurrectione; die quadragesimo post resurrectionem cum carne, 
qua resurrexit, et anima ascendisse ad coelum, et sedere ad dexteram Patris; inde venturum judicare 
vivos, et mortuos; et redditurum unicuique secundum opera sua, sive bona fuerint, sive mala? R. 
Assentio, et ita per omnia credo. 

Interrogatio. 

Credis etiam Spiritum Sanctum, plenum, et perfectum, verumque Deum, a Patre et Filio 
procedentem, coaequalem, et coessentialem, coomnipotentem, et coaeternum per omnia Patri, et 
Filio? R. Credo. 

Interrogatio. 

Credis hanc sanctam Trinitatem, non tres Deos, sed unum Deum omnipotentem, aeternum, 
invisibilem, et incommutabilem? R. Credo. 

Interrogatio. 

Credis sanctam, catholicam, et apostolicam, unam esse veram Ecclesiam, in qua unum datur verum 
baptisma, et vera omnium remissio peccatorum? R. Credo. 

Interrogatio. 

Anathematizas etiam omnem haeresim, extollentem se adversus hanc sanctam Ecclesiam 
catholicam? R. Anathematizo. 

Interrogatio. 

Credis etiam veram resurrectionem ejusdem carnis, quam nunc gestas, et vitam aeternam? R. Credo. 
Interrogatio. 

Credis etiam novi, et veteris Testamenti, legis, et Prophetarum, et Apostolorum, unum esse auctorem 
Deum, ac Dominum omnipotentem? R. Credo. 

Postea Consecrator dicit: 

Haec tibi fides augeatur a Domino, ad veram, et aeternam beatitudinem, dilectissime frater in Christo. 

Et respondent omnes: Amen. 

Expleto itaque examine, praefati assistentes Episcopi ducunt Electum ad Consecratorem, coram quo 
genuflexus, ejus manum reverenter osculatur. Tunc Consecrator, deposita mitra, cum ministris ad 
altare conversus, facit, solito more, Confessionem, Electo a sinistris ejus manente: et omnes Episcopi 
ante sedes suas stantes faciunt similiter Confessionem cum Capellanis suis. Facta itaque 
Confessione, Consecrator ascendit ad altare, et osculatur illud, et Evangelium in Missa dicendum; et 
incensat altare, more solito. Deinde vadit ad sedem suam, vel faldistorium, procedit in Missa usque 
ad Alleluia, sive ultimum Versum Tractus, vel Sequentiae exclusive. 

Si vero Missa legitur, osculato altari, et Evangelio omissa incensatione, omnia praedicta legit in 
altari, et illis dictis, sive Missa legatur, sive cantetur, redit cum mitra ad sedendum in faldistorio, 
quod ante medium altaris sibi reponitur. 

Episcopi vero assistentes ducunt Electum ad capellam suam, et ibi deposito pluviali, Acolythi induunt 
ilium sandalia, ipso Psalmos, et Orationes consuetas legente, prius ilia non acceperit. Turn accipit 
crucem pectoralem, et stola ei aptatur, ut ab humeris dependeat. Deinde tunicella, dalmatica, casula, 
et manipulo induitur; quibus indutus accedit ad suum altare, ubi stans in medio medius inter 
Episcopos assistentes, detecto capite legit totum Officium Missae, usque ad Alleluia, sive ultimum 
Versum Tractus vel Sequentiae exclusive; nee vertit se ad populum cum dicit, Dominus vobiscum, ut 
in aliis Missis fieri solet. 

Propter Ordinationes Episcoporum numquam mutatur Officium diei; dicitur tamen post Collectam 
diei pro Officio Consecrationis, Collecta pro Electo, sub uno Per Dominum nostrum, etc. 

Oratio. 

Adesto supplicationibus nostris, omnipotens Deus, ut quod humilitatis nostrae gerendum est 
ministerio, tuae virtutis impleatur effectu. Per Dominum nostrum Jesum, Christum Filium tuum, qui 
tecum vivit, et regnat in unitate Spiritus Sancti Deus, per omnia saecula saeculorum. R. Amen. 

Finito Graduali, si Alleluia dicitur, alioquin dicto Tractu vel Sequentia, usque ad ultimum Versum 
exclusive, Consecrator accedit ad faldistorium ante medium altaris, et ibi sedet cum mitra; assistentes 
vero Episcopi iterum ducunt Electum ad Consecratorem, cui Electus, deposito bireto, caput profunde 
inclinans humilem reverentiam facit: Assistentes vero cum mitris se aliquantulum inclinantes, etiam 
Consecratorem venerantur. Turn sedent omnes, ut prius; et Consecrator sedens cum mitra, versus ad 
ilium, dicit: 

Episcopum oportet judicare, interpretari, consecrare, ordinare, offerre, baptizare, et confirmare. 

Deinde omnibus surgentibus, Consecrator stans cum mitra, dicit ad circumstantes: 

Oremus, fratres charissimi, ut huic Electo utilitati Ecclesiae providens benignitas omnipotentis Dei 
gratiae suae tribuat largitatem. Per Christum Dominum nostrum. R. Amen. 

Et mox Consecrator ante faldistorium suum, et assistentes Episcopi ante sedes suas cum mitris 

procumbunt; Electus vero prostemit se a sinistris Consecratoris; ministri etiam, atque alii omnes 
genuflectunt. 

Turn cantor, vel, si officium fit legendo, Consecrator incipit Litanias: 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 

Omnes sancti beatorum Spirituum ordines, orate pro nobis. 

Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 

Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 

Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastiane, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 

Omnes sancti Monachi, et Eremitae, orate pro nobis. 

Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine. 

Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 
Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 

Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et veram concordiam donare digneris, te rogamus, audi 
nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitatem Ecclesiae revocare, et infideles universos ad Evangelii lumen 
perducere digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Postquam autem dictum fuerit Ut omnibus fidelibus, defunctis, etc. R. Te rogamus, audi nos. 
Consecrator ab accubitu surgens, ad Electum conversus, baculum Pastoralem cum sinistra tenens, 
dicit sub voce Litaniarum, primo: 

Ut hunc praesentem Electum bene + dicere digneris. R. Te rogamus, audi nos. 

Secundo dicit: 

Ut hunc praesentem Electum bene + dicere, et sancti + ficare digneris. R. Te rogamus, audi nos. 
Tertio dicit: 

Ut hunc praesentem Electum bene + dicere, et sancti + ficare, et conse + crare digneris. R. Te 
rogamus, audi nos. 

Producendo semper signum crucis super ilium; idemque faciunt, et dicunt assistentes Episcopi, 
genuflexi tamen.permanentes. 

Deinde iterum procumbit Consecrator; et cantor, seu ipse, qui prius dixit, eas prosequitur usque ad 

finem. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Quibus finitis, surgunt omnes, et Consecratore ante faldistorium suum cum mitra stante, Electus 
coram eo genuflectit. 

Turn Consecrator, accepto libro Evangeliorum, ilium apertum, adjuvantibus Episcopis assistentibus, 
nihil dicens, imponit super cervicem, et scapulas Electi, ita quod inferior pars libri cervicem capitis 
Electi tangat, littera ex parte inferiori manente, quern unus ex Capellanis Electi, post ipsum 
genuflexus, quousque liber ipse eidem Electo in manus tradendus sit, continue sustinet. 

Deinde Consecrator et assistentes Episcopi ambabus manibus caput consecrandi tangunt dicentes: 
Accipe Spiritum Sanctum. 

Quo facto, Consecrator stans, deposita mitra dicit: 

Propitiare, Domine, supplicationibus nostris, et inclinato super hunc famulum tuum cornu gratiae 
sacerdotalis, bene + dictionis tuae in eum effunde virtutem. Per Dominum nostrum Jesum Christum 
Filium tuum, qui tecum vivit, et regnat in unitate Spiritus Sancti Deus: 

Deinde, extensis manibus ante pectus, dicit: 

Per omnia saecula saeculorum. R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine 
sancte, Pater omnipotens, aeterne Deus, honor omnium dignitatum, quae gloriae tuae sacris 
famulantur ordinibus. Deus, qui Moysen famulum tuum secreti familiaris affatu, inter caetera 
coelestis documenta culturae, de habitu quoque indumenti sacerdotalis instituens, electum Aaron 
mystico amictu vestiri inter sacra jussisti, ut intelligentiae sensum de exemplis priorum caperet 

secutura posteritas, ne eruditio doctrinae tuae ulli deesset aetati. Cum et apud veteres reverentiam 
ipsa significationum species obtineret, et apud nos certiora essent experimenta rerum, quam 
aenigmata figurarum. Illius namque Sacerdotii anterioris habitus, nostrae mentis ornatus est, et 
Pontificalem gloriam non jam nobis honor commendat vestium, sed splendor animarum. Quia et ilia, 
quae tunc carnalibus blandiebantur obtutibus, ea potius, quae in ipsis erant, intelligenda poscebant. 

Et idcirco huic famulo tuo, quern ad Sacerdotii ministerum elegisti, hanc, quaesumus, Domine, 
gratiam largiaris, ut quidquid ilia velamina in fulgore auri, in nitore gemmarum, et in multimodi 
operis varietate signabant, hoc in ejus moribus actibusque clarescat. Comple in Sacerdote tuo 
ministerii tui summam, et ornamentis totius glorificationis instructum, coelestis unguenti rore 
sanctifica. 

Si in Romana curia fit Consecratio, Subdiaconus Apostolicus, vel unus ex Capellanis Pontificis ligat 
caput Electi cum una ex longioribus mappulis, de octo superius dictis, et Consecrator, flexis genibus, 
versus ad altare incipit, caeteris prosequentibus, Hymnum: 

Veni Creator Spiritus, 

Mentes tuorum visita, 

Imple superna gratis, 

Quae tu creasti, pectora. 

Qui diceris Paraclitus, 

Altissimi donum Dei, 

Fons vivus, ignis, charitas, 

Et spiritalis unctio. 

Tu septiformis munere, 

Digitus paternae dexterae, 

Tu rite promissum Patris, 

Sermone ditans guttura. 

Accende lumen sensibus, 

Infunde amorem cordibus, 

Infirma nostri corporis 
Virtute firmans perpeti. 

Hostem repellas longius, 

Pacemque dones protinus. 

Ductore sic te praevio 
Vitemus omne noxium. 

Per te sciamus da Pattern, 

Noscamus atque Filium, 

Teque utriusque Spiritum 
Credamus omni tempore. 

Deo Patri sit gloria, 

Et Filio qui a mortuis 
Surrexit, ac Paraclito, 

In saeculorum saecula. 

Amen. 

Finito primo Versu, surgit Pontifex; et sedet in faldistorio ante medium altaris; capit mitram; deponit 
annulum et chirotecas; resumit annulum, et imponitur ei gremiale a ministris. Turn pollicem suum 
dextrum intingit in sanctum Chrisma, et caput Electi coram se genuflexi inungit, formans primo 
signum crucis per totam coronam, deinde reliquum coronae liniendo, interim dicens: 

Ungatur, et consecratur caput tuum coelesti benedictione, in ordine Pontificali. 

Et producens manu dextera tertio signum crucis super caput Electi, dicit: 

In nomine Pa + tris, et Fi + lii, et Spiritus + Sancti. R. Amen. 

V. Pax tibi. 

R. Et cum spiritu tuo. 

Et si plures sint consecrandi, hoc in persona cujuslibet singulariter repetit. 

Expleta unctione Pontifex pollicem cum medulla panis paululum abstergit; et finito Hymno praedicto, 
deposita mitra, surgit, et in pristina voce prosequitur, dicens: 

Hoc, Domine, copiose in caput ejus influat, hoc in oris subjecta decurrat; hoc in totius corporis 
extrema descendat, ut tui Spiritus virtus et interiora ejus repleat, et exteriora circumtegat. Abundet in 
eo constantia fidei, puritas dilectionis, sinceritas pacis. Sint speciosi munere tuo pedes ejus ad 
evangelizandum pacem, ad evangelizandum bona tua. Da ei, Domine, ministerium reconciliationis in 
verbo, et in factis, in virtute signorum et prodigiorum. Sit sermo ejus, et praedicatio, non in 
persuasibilibus humanae sapientiae verbis, sed in ostensione spiritus et virtutis. Da ei, Domine, 
claves regni coelorum ut utatur, non glorietur potestate, quam tribuis in aedificationem, non in 
destructionem. Quodcumque ligaverit super terram, sit ligatum et in coelis, et quodcumque solvent 
super terram, sit solutum et in coelis. Quorum retinuerit peccata, retenta sint, et quorum remiserit, tu 
remittas. Qui maledixerit ei, sit ille maledictus, et qui benedixerit ei, benedictionibus repleatur. Sit 
fidelis servus, et prudens, quern constituas tu, Domine, super familiam tuam, ut det illis cibum in 
tempore opportuno, et exhibeat omnem hominem perfectum. Sit sollicitudine impiger, sit spiritu 
fervens, oderit superbiam, humilitatem ac veritatem diligat, neque earn umquam deserat, aut laudibus 
aut timore superatus. Non ponat lucem tenebras, nee tenebras lucem: non dicat malum bonum, nee 
bonum malum. Sit sapientibus et insipientibus debitor; ut fructum de profectu omnium consequatur. 
Tribuas ei, Domine, cathedram Episcopalem, ad regendum Ecclesiam tuam, et plebem sibi 
commissam. Sis ei auctoritas, sis ei potestas, sis ei firmitas. Multiplica super eum bene + dictionem 
et gratiam tuam: ut ad exorandam semper misericordiam tuam tuo munere idoneus et tua gratia possit 
esse devotus. 

Deinde submissa voce dicit legendo, ita quod a circumstantibus audiri possit: 

Per Dominum nostrum Jesum Christum Filium tuum, qui tecum vivit, et regnat in unitate Spiritus 
Sancti Deus, per omnia saecula saeculorum. R. Amen 

Post haec Consecrator inchoat, schola prosequente Antiphonam: 

Unguentum in capite, quod descendit in barbam, barbam Aaron, quod descendit in oram vestimenti 
ejus: mandavit Dominus benedictionem in saeculum. 

Psalmus 132. 

Ecce quam bonum, et quam jucundum: * habitare fratres in unum. 

Sicut unguentum in capite: * quod descendit in barbam, barbam Aaron. 

Quod descendit in oram vestimenti ejus: * sicut ros Hermon, qui descendit in montem Sion. 
Quoniam illic mandavit Dominus benedictionem: * et vitam usque in saeculum. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen.. 

Deinde repetitur tota Antiphona Unguentum, etc. 

Incepta Antiphona ante Psalmum, imponitur ad collum Electi alia ex longioribus mappullis, de octo 
supradictis. Consecrator sedet; accipit mitram; et Electo ante ipsum genuflexo inungit ambas manus 
simul junctas cum Chrismate in modum Crucis, producendo cum pollice suo dextero intincto duas 
lineas; videlicet a pollice dexterae manus usque ad indicem sinistrae, et a pollice sinistrae usque ad 
indicem dexterae; et mox inungat totaliter palmas Electi, dicens: 

Ungantur manus istae de oleo sanctificato, et Chrismate sanctificationis, sicut unxit Samuel David 
Regem, et Prophetam, ita ungantur, et consecrentur. 

Et producens manu dextera ter signum crucis super manus Electi, dicit: 

In nomine Dei Pa + tris, et Fi + lii, et Spiritus + Sancti, facientes imaginem sanctae crucis Salvatoris 
nostri Jesu Christi, qui nos a morte redemit, et ad regna coelorum perduxit. Exaudi nos, pie Pater 
omnipotens, aeterne Deus; et praesta, ut, quod te rogamus, exoremus. Per eumdem Christum 
Dominum nostrum. R. Amen. 

Et prosequitur sedens: 

Deus, et Pater Domini nostri Jesu Christi, qui te ad Pontificatus sublimari voluit dignitatem, ipse te 
Chrismate, et mysticae delibutionis liquore perfundat, et spiritualis bene + dictionis ubertate 
foecundet; quidquid bene + dixeris, benedicatur; et quidquid sanctificaveris, sanctificetur; et 
consecratae manus istius, vel pollicis impositio cunctis proficiat ad salutem. R. Amen. 

Praemissis itaque expeditis, Consecratus jungit ambas manus, et dexteram super sinistram tenet, et 
eas imponit mappulae a collo dependenti. Consecrator vero abstergit paululum cum medulla panis 
pollicem; et, deposita mitra, surgit: et benedicit baculum Pastoralem, si non sit benedictus, dicens: 

Oremus. 

Sustentator imbecillitatis humanae, Deus, bene + die baculum istum; et quod in eo exterius 

designatin', interius in moribus hujus famuli tui, tuae propitiationis dementia, operetur. Per Christum 
Dominum nostrum. R. Amen. 

Deinde ilium aspergit aqua benedicta. 

Turn sedens, accepta mitra, solus tradit ilium Consecrato coram eo geuflexo, capienti ipsum inter 
indices, et medios digitos, manibus non disjunctis, Consecratore dicente: 

Accipe baculum Pastoralis officii; ut sis in corrigendis vitiis pie saeviens, judicium sine ira tenens, in 
fovendis virtutibus auditorum animos demulcens, in tranquillitate severitatis censuram non deserens. 
R. Amen. 

Quo facto, deposita mitra, surgit Consecrator, et benedicit annulum, si non sit prius benedictus, 
dicens: 

Oremus. 

Creator, et conservator humani generis, dator gratiae spiritualis, largitor aeternae salutis, tu, Domine, 
emitte bene + dictionem tuam super hunc annulum; ut quicumque hoc sacrosanctae fidei signo 
insignitus incesserit, in virtute coelestis defensionis ad aeternam vitam sibi proficiat. Per Christum 
Dominum nostrum. R. Amen. 

Turn aspergit ipsum annulum aqua benedicta, sedet cum mitra et solus annulum in digitum annularem 
dexterae manus Consecrati immittit, dicens: 

Accipe annulum fidei scilicet signaculum: quatenus sponsam Dei, sanctam videlicet Ecclesiam, 
intemerata fide ornatus, illibate custodias. R. Amen. 

Turn Consecrator accipit librum Evangeliorum de scapulis Consecrati; et, adjuvantibus ipsum 
Episcopis assistentibus, tradit eum clausum Consecrato, tangenti ilium sine apertione manuum, 
dicens: 

Accipe Evangelium, et vade, praedica populo tibi commisso; potens est enim Deus, ut augeat tibi 
gratiam suam, qui vivit et regnat in saecula saeculorum. R. Amen. 

Demum Consecrator recipit Consecratum ad osculum pacis; similiter et assistentes Episcopi singuli, 
dicentes ipsi Consecrato: Pax tibi. 

Et ipse respondet singulis: Et cum spiritu tuo. 

Tunc Consecratus, medius inter assistentes Episcopos, redit ad capellam suam, ubi abstergitur ei 
sedenti caput cum medulla panis, et cum panno mundo; deinde cum pectine mundantur, et 
complanantur capilli; postea lavat manus. Consecrator vero in faldistorio manus lavat. Deinde 
procedit in Missa usque ad Offertorium inclusive. Idem facit Consecratus in capella sua. 

Dicto Offertorio, Consecrator sedet cum mitra in faldistorio, ante medium altaris. Et Consecratus 
veniens ex sua capella, inter assistentes Episcopos medius, coram Consecratore genuflectit, et illi 
offert duo intortitia accensa, duos panes, et duo burilia vino plena, et Consecratoris praedicta 
recipientis manum reverente osculatur. 

Deinde Consecrator lavat manus, et accedit ad altare; Consecratus etiam ad posterius cornu Epistolae 
altaris ejusdem accedit: et ibi stans medius inter Episcopos assistentes ante se habens Missale suum, 
simul cum Consecratore dicit, et facit omnia, prout in Missali. 

Et ponatur una Elostia consecranda pro Consecrante, et Consecrato, et vinum consecrandum, in 
Calice, sufficiens pro utroque. 

Secreta sequens dicitur cum Secreta Missae diei sub uno Per Dominum. 

Secreta. 


Consecrator dicit: 

Suscipe, Domine, munera, quae tibi offerimus 
pro hoc famulo tuo: et propitius in eo tua dona 
custodias. Per Dominum nostrum Jesum 
Christum Filium tuum, qui tecum vivit, et regnat 
in unitate Spiritus Sancti Deus, per omnia 
saecula saeculorum. R. Amen. 


Consecratus dicit: 

Suscipe, Domine, munera, quae tibi offerimus 
pro me famulo tuo; et propitius in me tua dona 
custodias. Per Dominum nostrum Jesum 
Christum Filium tuum, qui tecum vivit, et regnat 
in unitate Spiritus Sancti Deus, per omnia 
saecula saeculorum. R. Amen. 


Infra actionem. 


Consecrator dicit: 

Hanc igitur oblationem servitutis nostrae, sed et 
cunctae familiae tuae, quam tibi offerimus, etiam 
pro hoc famulo tuo, quern ad Episcopatus 
ordinem promovere dignatus es, quaesumus, 
Domine, ut placatus accipias, et propitius in eo 
tua dona custodias; ut, quod divino munere 
consecutus est divinis effectibus exsequatur: 
diesque nostros in tua pace disponas: atque ab 
aeterna damnatione nos eripi, et in electorum 
tuorum jubeas grege numerari. Per Christum 
Dominum nostrum. R. Amen. 


Consecratus dicit: 

Hanc igitur oblationem servitutis nostrae, sed et 
cunctae familiae tuae, quam tibi offerimus, etiam 
pro me famulo tuo, quern ad Episcopatus 
ordinem promovere dignatus es,quaesumus, 
Domine, ut placatus accipias, et propitius in me 
tua dona custodias; ut, quod divino munere 
consecutus sum, divinis effectibus exsequar; 
diesque nostros in tua pace disponas; atque ab 
aeterna damnatione nos eripi, et in electorum 
tuorum jubeas grege numerari. Per Christum 
Dominum nostrum. R. Amen. 


Dicta Oratione Domine Jesu Christe, qui, etc. per Consecratorem et Consecratum, Consecratus 
accedit ad dexteram Consecratoris, et ambo osculantur altare; turn Consecrator dat pacem 

Consecrato, dicens: Pax tecum. 

Cui respondet Consecratus: Et cum spiritu tuo. 

Et dat earn Assistentibus suis, seniori primo, turn alteri, singulis dicens: Pax tibi. 

Et illi sibi respondent: Et cum spiritu tuo. 

Deinde postquam Consecrator corpus Domini sumpserit, non totum sanguinem sumit, sed solum 
partem ejus cum particula hostiae in Calicem missa. Et priusquam se purificet, communicat 
Consecratum ante se in eodem cornu capite inclinato stantem, et non genuflectentem, prius de 
corpore, turn de sanguine, deinde purificat se, postea Consecratum. Turn abluit digitos super 
Calicem, et sumit etiam ablutionem; et, assumpta mitra, lavat manus. 

Interim Consecratus cum assistentibus accedit ad posteriorem partem alterius cornu altaris, videlicet 
Evangelii, et ibi prosequitur Missam, Consecrator in cornu Epistolae. 

Postcommunio, quae dici debet cum Postcommunione diei, sub uno Per Dominum. 

Plenum, quaesumus, Domine, in nobis remedium tuae miserationis operare: ac tales nos esse perfice 
propitius et sic fove, ut tibi in omnibus placere valeamus. Per Dominum nostrum Jesum Christum 
Filium tuum, qui tecum vivit, et regnat in unitate Spiritus Sancti Deus, per omnia saecula 
saeculorum. R. Amen. 

Deinde dicto, Ite, Missa est, vel Benedicamus Domino, prout tempus requirit, Consecrator dicto in 
medio altaris Placeat, etc. accepta ibidem mitra, si non sit Archiepiscopus, et in sua provincia, stans 
versus ad altare, populo solemniter benedicit, dicens: 

Sit nomen Domini benedictum, etc. 

Data benedictione, reponitur faldistorium ante medium altaris, et Consecrator cum mitra in eo sedet: 
Consecratus vero parvum biretum in capite tenens coram eo genuflectit. Turn Consecrator, deposita 
mitra, surgit et benedicit mitram, si non sit benedicta, dicens: 

Oremus. 

Domine Deus, Pater omnipotens, cujus praeclara bonitas est, et virtus immensa, a qua omne datum 
optimum et omne donum perfectum, totiusque decoris ornamentum, bene + dicere, et sancti + ficare 
dignare hanc mitram hujus famuli tui Antistitis capiti imponendam. Per Christum Dominum 
nostrum. R. Amen. 

Et mox earn aspergit aqua benedicta; deinde sedens cum mitra, adjuvantibus ipsum assistentibus 
Episcopis, imponit earn capiti Consecrati, dicens: 

Imponimus, Domine, capiti hujus Antistitis et agonistae tui galeam munitionis et salutis, quatenus 
decorata facie, et armato capite, cornibus utriusque Testamenti terribilis appareat adversariis veritatis; 
et, te ei largiente gratiam, impugnator eorum robustus exsistat, qui Moysi famuli tui faciem ex tui 

sermonis consortio decoratam, lucidissimis tuae claritatis ac veritatis cornibus insignisti: et capiti 
Aaron Pontificis tui tiaram imponi jussisti. Per Christum Dominum nostrum. R. Amen. 

Deinde, si chirothecae non sint benedictae, surgit Consecrator mitra deposita, et eas benedicit, dicens: 

Oremus. 

Omnipotens Creator, qui homini ad imaginem tuam condito manus discretionis insignitas, tamquam 
organum intelligentiae, ad recte operandum dedisti: quas servari mundas praecepisti, ut in eis anima 
digne portaretur, et tua in eis digne consecrarentur mysteria, bene + dicere, et sancti + ficare dignare 
manuum haec tegumenta; ut quicumque ministrorum tuorum sacrorum Pontificum his velare manus 
suas cum humilitate voluerit, tarn cordis, quam operis ei munditiam tua misericordia subministret. 

Per Christum Dominum nostrum. R. Amen. 

Et aspergit eas aqua benedicta. Tunc extrahitur Consecrato annulus Pontificalis; deinde sedet 
Consecrator, et accepta mitra, adjuvantibus assistentibus Episcopis, imponit illas manibus Consecrati, 
dicens: 

Circumda, Domine, manus hujus ministri tui munditia novi hominis, qui de coelo descendit, ut 
quemadmodum Jacob dilectus tuus, pelliculis hoedorum opertis manibus, paternam benedictionem, 
oblato patri cibo, potuque gratissimo, impetravit, sic et iste, oblata per manus suas hostia salutari, 
gratiae tuae benedictionem impetrare mereatur. Per Dominum nostrum Jesum Christum Filium tuum, 
qui in similitudinem carnis peccati tibi pro nobis obtulis semetipsum. R. Amen. 

Et statim imponit ei annulum Pontificalem. Turn surgit Consecrator, et accipit Consecratum per 
manum dexteram, et primus ex assistentibus Episcopis per sinistram, et intronizat eum, ponendo 
ipsum ad sedendum in faldistorio, de quo surrexit Consecrator; vel, si id fiat in Ecclesia propria 
Consecrati, intronizat eum in sede Episcopali consueta; et Consecrator tradit ei baculum Pastoralem 
in sinistra. 

Deinde versus ad altare Consecrator, deposita mitra, stans incipit, caeteris usque ad finem 
prosequentibus, Hymnum: 

Te Deum laudamus. 

Te Dominum confitemur. 

Te aeternum Patrem * omnis terra veneratur. 

Tibi omnes Angeli, * tibi coeli et universae potestates. 

Tibi Cherubim et Seraphim * incessabili voce proclamant: 

Sanctus, 

Sanctus, 

Sanctus * Dominus Deus Sabaoth. 

Pleni sunt coeli et terra * majestatis gloriae tuae. 

Te gloriosus * Apostolorum chorus, 

Te Prophetarum * laudabilis numerus, 

Te Martyrum candidates * laudat exercitus. 

Te per orbem terrarum * sancta confitetur Ecclesia. 

Patrem * immensae majestatis. 

Venerandum tuum verum * et unicum Filium. 

Sanctum quoque * paraclitum Spiritum. 

Tu Rex gloriae * Christe. 

Tu Patris * sempiternus es Filius. 

Tu ad liberandum suscepturus hominem, * non horruisti Virginis uterum. 

Tu, devicto mortis aculeo, * aperuisti credentibus regna coelorum. 

Tu ad dexteram Dei sedes * in gloria Patris. 

Judex crederis * esse venturus. 

Te ergo, quaesumus, tuis famulis subveni, * quos pretioso sanguine redemisti. 

Aeterna fac cum Sanctis tuis * in gloria numerari. 

Salvum fac populum tuum, Domine, * et benedic haereditati tuae. 

Et rege eos, * et extolle illos usque in aeternum. 

Per singulos dies * benedicimus te. 

Et laudamus nomen tuum in saeculum, * et in saeculum saeculi. 

Dignare, Domine, die isto * sine peccato nos custodire. 

Miserere nostri, Domine, * miserere nostri. 

Fiat misericordia tua, Domine, super nos; * quemadmodum speravimus in te. 

In te, Domine, speravi; * non confundar in aeternum. 

Incepto Hymno, Consecratus ducitur ab assistentibus Episcopis cum mitris per Ecclesiam; et omnibus 
benedicit, Consecratore interim apud altare sine mitra stante in eodem loco. Cum vero Consecratus 
reversus fuerit ad sedem suam, seu faldistorium, iterum sedet, quousque finiatur Hymnus praedictus; 
Assistentes deponunt mitras, et stant apud Consecratorem. 

Finito Flymno, Consecrator stans sine mitra apud sedem, seu faldistorium a parte dextera Consecrati 
dicit: vel si Offlcium cantatur, incipit, schola prosequente, Antiphonam: 

Firmetur manus tua, et exaltetur dextera tua: justitia et judicium praeparatio sedis tuae. 

Gloria Patri, et Filio, et Spiritui Sancto: Sicut erat in principio, et nunc et semper, et in saecula 
saeculorum. Amen. 

Et repetitur tota Antiphona; qua finita, Consecrator dicit 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, omnium fidelium pastor, et rector, hunc famulum tuum, quern Ecclesiae tuae praeesse voluisti, 
propitius respice: da ei, quaesumus, verbo et exemplo, quibus praeest proficere; ut ad vitam, una cum 
grege sibi credito, perveniat sempiternam. Per Christum Dominum nostrum. R. Amen. 

His dictis, Consecrator, detecto capite, manet ad cornu Evangelii altaris, apud quern Assistentes stant 

sine mitris. 

Consecratus vero surgit, et accedens cum mitro, et baculo Pastorali ante medium altaris, versus ad 
illud, signans se cum pollice dexterae manus ante pectus, dicit: 

V. Sit nomen Domini benedictum. 

R. Ex hoc nunc et usque in saecula. 

Deinde faciens signum crucis a fronte ad pectus, dicit: 

V. Adjutorium nostrum in nomine Domini. 

R. Qui fecit coelum et terram. 

Turn elevans, ac jungens manus, et caput inclinans, dicit: 

Benedicat vos omnipotens Deus. 

Et cum dixerit Deus, vertit se ad populum et tertio super eum signans benedicit, dicens: 

Pa + ter, et Fi + lius, et Spiritus + Sanctus. R. Amen. 

Turn Consecrator accipit mitram, stans, in cornu Evangelii, versa facie ad cornu Epistolae: apud 
quern etiam stant Assistentes cum mitris; Consecratus vero accedit ad cornu Epistolae altaris; et 
ibidem cum mitra, et baculo genuflexus, versus ad Consecratorem, dicit cantando: 

Ad multos annos. 

Deinde accedens ante medium altaris, ubi iterum, ut prius genuflexus, dicit altius cantando: 

Ad multos annos. 

Postea accedit ad pedes Consecratoris, ubi tertio genuflexus, ut supra, iterum altius cantando dicit: 

Ad multos annos. 

Turn Consecrator recipit eum surgentem ad osculum pads; et similiter faciunt assistentes Episcopi, 
qui Consecratum cum mitra, et baculo Pastorali incedentem, et Evangelium sancti Joannis, In 
principio erat Verbum, etc. dicentem, post reverentiam cruci super altare factam, inter se medium 
ducentes, ad suam capellam revertuntur, ad se exuendum sacris vestibus, et interim dicit Antiphonam 
Trium puerorum, et Canticum Benedicite, etc. Consecrator vero, pacis osculo, ut praemittitur, 
Consecrato dato, dicit submissa voce: 

Dominus vobiscum. 

Initium sancti Evangelii secundum Joannem. 

In principio erat Verbum, etc. 

Signat altare, et se; et facta similiter cruci reverentia, apud sedem vel faldistorium deponit sacras 
vestes, interim etiam dicens Antiphonam Trium puerorum, et Canticum Benedicite, etc. quibus 
depositis, Consecratus Consecratori, et Assistentibus suis pro more gratias agit; et vadunt in pace 
omnes. 

Quando Electus in Patriarcham, vel Archiepiscopum consecratur, forma praemissa in omnibus 
observatur: sed per hujusmodi consecrationem non assumit sibi nomen Patriarchae, vel 

Archiepiscopi, quod per traditionem Pallii dumtaxat sibi attribuitur, usque ad quam dicitur Electus, 
etiam post consecrationem praedictam, prout infra dicetur. Electus vero in Episcopum, cum primum 
consecratus est, Episcopus vocatur, non Electus. 

In anniversario consecrationis Episcopi dicitur Missa ut in Missali Romano. 


Introductio 


Index Generalis 


Index Alphabeticus 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE PALLIO 


Cum Pallium a Sede Apostolica mittitur, Pontifex, cui res ipsa committitur, statuta die cum Electo 
convenit in Ecclesia sua, si commode fieri potest, vel alia Ecclesia suae dioecesis, vel provinciae 
magis commoda, in qua Missarum solemnia peragantur. Et, facta communione per celebrantem, 
Pallium reponitur supra medium altaris extensum, et serico, in quo involutum portatum fuit, 
coopertum. Deinde peractis Missarum solemniis, Pontifex indutus amictu, stola, pluviali, et mitra, 
sedens ante altare super faldistorio, capit juramentum fidelitatis, nomine Sedis Apostolicae, ab ipso 
Electo, omnibus Pontificalibus paramentis, ac si celebraturus esset, mitra tamen et chirotecis demptis, 
induto, anto se genuflexo, juxta formam per litteras Apostolicas traditam. 


FORMA JURAMENTI. 

Ego N. Electus Ecclesiae N. ab hac hora in antea fidelis, et obediens ero beato Petro Apostolo, 
sanctaeque Romanae Ecclesiae et Domino nostro, Domino N. Papae N. suisque Successoribus 
canonice intrantibus. Non ero in consilio, aut consensu, vel facto, ut vitam perdant, aut membrum, 
seu capiantur mala captione, aut in eos violenter manus quomodolibet ingerantur, vel injuriae aliquae 
inferantur, quovis quaesito colore. Consilium vero, quod mihi credituri sunt, per se, aut Nuntios suos, 
seu litteras, ad eorum damnum, me sciente, nemini pandam. Papatum Romunum, et Regalia sancti 
Petri, adjutor eis ero ad retinendum, et defendendum, salvo meo ordine, contra omnem hominem. 
Legatum Apostolicae Sedis ineundo et redeundo honorifice tractabo, et in suis necessitatibus 
adjuvabo. Jura, honores, privilegia, et auctoritatem sanctae Romanae Ecclesiae, Domini nostri Papae, 
et Successorum praedictorum, conservare, defendere, augere, et promovere curabo. Neque ero in 
consilio, vel facto, seu tractatu, in quibus contra ipsum Dominum nostrum, vel eamdem Romanam 
Ecclesiam, aliqua sinistra, vel praejudicialia personarum, juris, honoris, status, et potestatis eorum 
machinentur. Et si talia a quibuscumque tractari, vel procurari novero, impediam hoc pro posse: et 
quanto citius potero, significabo eidem Domino nostro vel alteri, per quern possit ad ipsius notitiam 
pervenire. Regulas sanctorum Patrum, decreta, ordinationes seu dispositiones, reservationes, 
provisiones, et mandata Apostolica, totis viribus observabo, et faciam ab aliis observari. Haereticos, 
schismaticos, et rebelles eidem Domino nostro, vel Successoribus praedictis, pro posse persequar, et 
impugnabo. Vocatus ad synodum, veniam, nisi praepeditus fuero Canonica praepeditione. 
Apostolorum limina singulis trienniis personaliter per me ipsum visitabo; et Domino nostro, ac 

Successoribus praefatis, rationem reddam de toto meo pastorali officio, ac de rebus omnibus ad meae 
Ecclesiae statum, ad cleri et populi disciplinam, animarum denique, quae meae fidei traditae sunt, 
salutem, quo vis modo pertinentibus: et vicissim mandata Apostolica humiliter recipiam, et quam 
diligentissime exsequar. Quod si legitimo impedimento detentus fuero, praefata omnia adimplebo 
per certum Nuntium ad hoc speciale mandatum habentem, de gremio mei Capituli, aut alium in 
dignitate ecclesiastica constitutum, seu alias personatum habentem: aut, his mihi deficientibus, per 
dioecesanum Sacerdotem; et clero deficiente omnino, per aliquem alium Presbyterum saecularem, vel 
regularem, spectatae probitatis, et religionis, de supradictis omnibus plene instructum. De hujusmodi 
autem impedimento docebo per legitimas probationes ad sanctae Romanae Ecclesiae Cardinalem 
proponentem in Congregatione sacri Concilii, per supradictum Nuntium transmittendas. 

Possessiones vero ad mensam meam pertinentes non vendam, nee donabo, neque impignorabo, nee 
de novo infeudabo, vel aliquo modo alienabo, etiam cum consensu Capituli Ecclesiae meae, 
inconsulto Romano Pontifice. Et si ad aliquam alienationem devenero, poenas in quadam super hoc 
edita constitutione contentas, eo ipso incurrere volo. 

Expleto juramento ab Electo, dictus Pontifex in gremio suo librum Evangeliorum ambabus manibus 
apertum tenens, inferiore parte libri Electo versa, ab eo praestationem hujusmodi juramenti recipit, et 
Electo adhuc coram eo genuflexo, dicente: 

Sic me Deus adjuvet, et haec sancta Dei Evangelia. 

Tunc Pontifex respondit: Deo gratias. 

Juramento praestito, Pontifex surgit cum mitra, et Pallium de altari accipit, et illud super humeros 
Electi adhuc ante se genuflexi imponit, dicens: 

Ad honorem omnipotentis Dei, et beatae Mariae semper Virginis, ac beatorum Apostolorum Petri, et 
Pauli, Domini nostri N. Papae N. et sanctae Romanae Ecclesiae, nee non Ecclesiae N. tibi 
commissae, tradimus tibi Pallium de corpore bead Petri sumptum, in quo est plenitudo Pontificalis 
officii, cum Patriarchalis (vel Archiepiscopalis) nominis appellatione; ut utaris eo intra Ecclesiam 
tuam certis diebus, qui exprimuntur in privilegiis ab Apostolicaa Sede concessis. In nomine Pa + tris, 
et Fi + lii, et Spiritus + Sancti. R. Amen. 

Quo dato, Pontifex, detecto capite, vadit ad cornu Evangelii altaris, et Patriarcha, vel Archiepiscopus 
surgit cum Pallio; et ascendens ad altare, crucem suam ante se habens, si sit in Ecclesia sua, vel alia 
suae dioecesis, vel provinciae, detecto capite benedicit populo solemniter, dicens: Sit nomen Domini, 
etc. 

Qua benedictione data, dimissis in Ecclesia paramentis, omnes ad sua revertuntur. 

Et, quia Pontificalis officii plenitudo confertur per Pallium, antequam obtinuerit quis Pallium, licet sit 
consecratus, non sortitur nomen Patriarchae, Primatis, aut Archiepiscopi; et non licet ei Episcopos 
consecrare; nee convocare Concilium; nee Chrisma conficere; neque Ecclesias dedicare; nee Clericos 
ordinare, etiam si Pallium in alia Ecclesia habuisset, cum oporteat petere novum Pallium. 

Potest tamen, quando vult, Missam sine Pallio, et sandaliis celebrare. 

Potest etiam hujusmodi consecrationes ante Pallii receptionem alteri committere, dummodo non sit in 
mora petendi Pallium. 

Neque ante habitum Pallium potest Electus ante se crucem deferre, sed tantum postea. 

Nee potest Patriarcha, vel Archiepiscopus uti Pallio extra suum Patriarchatum, vel provinciam, et non 
omni tempore, sed tantum in Ecclesiis, in Missarum solemniis, in Festis praecipuis, non in 
processionibus, neque in Missis pro defunctis; et quia Pallium est personale, ideo accommodari non 
potest; neque in morte alicui relinqui; sed Patriarcha, vel Archiepiscopus, cum eo sepeliri debet. 


DIES QUIBUS PALLIO UTI POTEST PATRIARCHA, SIVE ARCHIEPISCOPUS, SUNT HI: 

Nativitas Domini nostri Jesu Christi. 

Sancti Stephani Protomartyris. 

Sancti Joannis, Apostoli et Evangelistae. 

Circumcisio Domini. 

Epiphania Domini. 

Dominica in Palmis. 

Feria quinta in Coena Domini. 

Sabbatum sanctum. 

Dominica Resurrectionis cum duobus sequentibus diebus. 

Dominica in Albis. 

Ascensio Domini. 

Dominica Pentecostes. 

Festum Corporis Christi. 

Festivitates quinque beatae Mariae semper Virginis, Purificationis, Annuntiationis, Assumptionis, 
Nativitas, et Immaculatae Conceptionis. 

Nativitas Sancti Joannis Baptistae. 

Festum Sancti Joseph, 19 martii. 

Festum omnium Sanctorum. 

Festivitates omnium Apostolorum. 

Dedicationes Ecclesiarum. 

Principales Festivitates Ecclesiae suae. 

Ordinationes Clericorum. 

Consecrationes Episcoporum, Abbatum et Virginum. 

Dies anniversarius Dedicationis Ecclesiae, et Consecrationis suae. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE CONSECRATIONE PLURIUM ELECTORUM IN EPISCOPOS 


Episcopi non debent consecrari, nisi prius constet Consecratori de commissione ejus consecrandi, 
sive per litteras Apostolicas, si sit extra curiam, sive per commissionem vivae vocis oraculo, a 
Summo Pontifice Consecratori factam, si Consecrator ipse sit Cardinalis. 

Dies habendae consecrationis debet esse Dominica, vel Natalitium sanctorum Apostolorum, vel etiam 
festiva, si Summus Pontifex hoc specialiter indulserit: et tarn Consecrator, quam Electi conveniens 
est, ut praecedenti die jejunent. 

Consecratio, si extra curiam Romanam fiat, in Ecclesia, ad quam dignior ex Electis consecrandis 
promotus fuerit, aut in illius provincia, si commode fieri poterit, celebretur. 

In Ecclesia, ubi fiet consecratio, ornantur duae capellae, major pro Consecrante, et minor pro Electis. 
Et in majori quidem, super altari parato, ut est moris, erit crux in medio, sex candelabra, aut ad minus 
quatuor. In terra ad gradus altaris erunt tapetia strata, super quibus procumbunt Electi; sed 
Consecrator, et alii genuflectent. 

Paratur etiam in loco propinquo, et congruo credentia pro Consecratore, super quam erit mappa 
munda; duo candelabra; vasa ad abluendum manus, cum suis mantilibus; vas cum aqua benedicta, et 
aspersorio; thuribulum cum navicella, cochleari, et incenso, si Officium fit in cantu, alias non; 
ampullae cum vino, et aqua pro sacrificio; Calix, hostiaria cum hostiis; medulla panis pro 
abstergendis manibus; sanctum Chrisma. 

Item paramenta omnia Pontificalia, colons tempori et officio Missae convenientis, videlicet, sandalia, 
amictus, alba, cingulum, crux pectoralis, stola, tunicella, dalmatica, chirothecae, planeta, mitra 
auriphrygiata, annulus Pontificalis, baculus Pastoralis, manipulus, et gremiale. 

Item paratur non unum tantum faldistorium ornatum pro Consecratore, sed et alia, quae opus fuerint, 
pro inthronizandis Electis in fine. Parantur etia sedes pro ipsis Electis, et duobus Episcopis 
assistentibus: libri Missales, et Pontificales. Consecrator habeat tres Capellanos ad minus cum 
superpelliceis, et duos scutiferos ad credentiam. 

In capella vero minore pro Electis, quae a majore debet esse distincta, paratur altare cum cruce, et 

quatuor, aut saltern duobus candelabris; et super illud disponantur pro unoquoque Electo, ut singuli 
propias habeant, infrascriptae res. 

Missale, et Pontificale, ac paramenta omnia Pontificalia albi coloris, ut supra pro Consecratore 
numerata sunt; et ultra ilia, pluviale album pro quolibet: et prope altare alia credentia cum mappa 
munda, vasis ad abluendum manus, et medulla panis ad extergendum manus, et caput. 

Ponuntur etiam pro unoquoque ex Electis octo mappulae ex duabus cannis panni linei subtilis, per 
medium scissis in longitudinem, quarum duae sint longitudinis sex palmorum quaelibet, aliae vero 
sex, aequalis sint quantitatis. Et duodecim candelae, aut saltern octo, unius librae quaelibet, quarum 
sex aut quatuor super altare Consecrantis, duae super ejus credentiam, et quatuor, aut duae super 
altare Electorum ponuntur. 

Parentur etiam Annuli cum gemma benedicendi, et Electis tradendi; ac pectines ebumei. Et quilibet 
Electus pro Offertorio habere debet intortitia duo, quatuor librarum quodlibet, duos panes magnos, et 
duo barilia vini; panes et barilia ornentur: duo, videlicet, videantur argentea, et duo aurea, hinc et inde 
insignibus Consecratoris, suisque propriis ornata, cum capello vel cruce, vel mitra pro cujusque 
gradu, et dignitate. 

Adsint duo ad minus Episcopi assistentes, qui induuntur rochetto, et si sint Regulares, superpelliceo, 
amictu, stola pluviali, (quae cum reliquis paramentis sint coloris tempori et officio Missae 
congruentis), et mitra simplici alba, et quisque habeat suum Pontificale, et duos Capellanos 
superpelliceis indutos. 

Hora igitur competenti Consecrator, Electi, assistentes Episcopi, et alii, qui consecrationi interesse 
debent, ad Ecclesiam conveniunt, et Consecrator, facta oratione ante altare, ascendit ad sedem, si sit 
in Ecclesia sua, vel accedit ad faldistorium in capella sua, juxta cornu Epistolae praeparatum, et ibi de 
more paratur. Electi vero cum assistentibus Episcopis vadunt ad proprium capellam, et ibi capiunt 
paramenta opportuna, videlicet: si Missa cantatur, amictum, albam, cingulum, stolam in modum 
Sacerdotis, et pluviale. Si vero Officium legitur, poterunt, antequam dicta paramenta accipiat, capere 
sandalia et legere Psalm. Quam dilecta, etc. Assistentes etiam Episcopi interim sua paramenta 
praedicta capiunt. 

Omnibus itaque paratis, Consecrator accedit ante altare, et ibi in medio sedet super faldistorium 
vertens renes altari. Consecrandi autem, bireti tecti, ducuntur sic parati, medii inter assistentes sibi 
Episcopos paratos, et mitratos; et cum ante Consecratorem pervenerint, nudato capite, illud profunde 
inclinando, ei reverentiam faciunt, assistentes vero Episcopi eidem cum mitra caput aliquantulum 
inclinant. 

Turn sedent in sedibus suis ante Consecratorem, hoc modo: Electi contra faciem Consecratoris, ita ut 
inter eos, et Consecrator ipsum sit competens distantia. Antiquior Episcopus assistens ad dexteram 
Electorum, junior ad sinistram; ita tamen, quod ipsi Assistentes ad alterutrum facies vertant. Cum sic 
locati fuerint, et aliquantulum quieverint, surgunt, Electi sine bireto, et assistentes Episcopi sine 
mitris, et senior Assistentium versus ad Consecratorem dicit: 

Reverendissime pater, postulat sancta mater Ecclesia Catholica, ut hos praesentes Presbyteros ad 

onus Episcopatus sublevetis. 

Consecrator dicit: Habetis mandatum Apostolicum? 

Respondet Episcopus senior Assistentium: Habemus. 

Consecrator dicit: Legatur. 

Turn notarius Consecratoris accipiens mandatum de manu senioris Episcopi assistentis legit a 
principio ad finem. Interim sedent omnes, tectis capitibus. Mandato per notarium perlecto, 
Consecrator dicit: Deo gratias. 

Vel, si consecratio fit vigore litterarum Apostolicarum, per quas etiam juramenti per Electos 
praestandi receptio Consecratori committitur, litteris ipsis lectis, antequam Consecrator aliud dicat; 
omnes Electi de sedibus suis venientes coram Consecratore genuflectunt; et legit juramentum de 
verbo ad verbum, juxta tenorem commissionis praedictae praestandum, in hunc modum, videlicet: 

FORMA JURAMENTI. 

Ego N. Electus Ecclesiae N. ab hac hora in antea fidelis, et obediens ero beato Petro Apostolo, 
sanctaeque Romanae Ecclesiae et Domino nostro, Domino N. Papae N. suisque Successoribus 
canonice intrantibus. Non ero in consilio, aut consensu, vel facto, ut vitam perdant, aut membrum, 
seu capiantur mala captione, aut in eos violenter manus quomodolibet ingerantur, vel injuriae aliquae 
inferantur, quovis quaesito colore. Consilium vero, quod mihi credituri sunt, per se, aut Nuntios suos, 
seu litteras, ad eorum damnum, me sciente, nemini pandam. Papatum Romunum, et Regalia sancti 
Petri, adjutor eis ero ad retinendum, et defendendum, salvo meo ordine, contra omnem hominem. 
Legatum Apostolicae Sedis ineundo et redeundo honorifice tractabo, et in suis necessitatibus 
adjuvabo. Jura, honores, privilegia, et auctoritatem sanctae Romanae Ecclesiae, Domini nostri Papae, 
et Successorum praedictorum, conservare, defendere, augere, et promovere curabo. Neque ero in 
consilio, vel facto, seu tractatu, in quibus contra ipsum Dominum nostrum, vel eamdem Romanam 
Ecclesiam, aliqua sinistra, vel praejudicialia personarum, juris, honoris, status, et potestatis eorum 
machinentur. Et si talia a quibuscumque tractari, vel procurari novero, impediam hoc pro posse: et 
quanto citius potero, significabo eidem Domino nostro vel alteri, per quern possit ad ipsius notitiam 
pervenire. Regulas sanctorum Patrum, decreta, ordinationes seu dispositiones, reservationes, 
provisiones, et mandata Apostolica, totis viribus observabo, et faciam ab aliis observari. Haereticos, 
schismaticos, et rebelles eidem Domino nostro, vel Successoribus praedictis, pro posse persequar, et 
impugnabo. Vocatus ad synodum, veniam, nisi praepeditus fuero Canonica praepeditione. 
Apostolorum limina singulis (trienniis*, vel quadrienis*, vel quinquenniis*, vel decenniis*) 
personaliter per me ipsum visitabo; et Domino nostro, ac Successoribus praefatis, rationem reddam 
de toto meo pastorali officio, ac de rebus omnibus ad meae Ecclesiae statum, ad cleri et populi 
disciplinam, animarum denique, quae meae fidei traditae sunt, salutem, quovis modo pertinentibus: et 
vicissim mandata Apostolica humiliter recipiam, et quam diligentissime exsequar. Quod si legitimo 
impedimento detentus fuero, praefata omnia adimplebo per certum Nuntium ad hoc speciale 
mandatum habentem, de gremio mei Capituli, aut alium in dignitate ecclesiastica constitutum, seu 
alias personatum habentem: aut, his mihi deficientibus, per dioecesanum Sacerdotem; et clero 

deficiente omnino, per aliquem alium Presbyterum saecularem, vel regularem, spectatae probitatis, et 
religionis, de supradictis omnibus plene instructum. De hujusmodi autem impedimento docebo per 
legitimas probationes ad sanctae Romanae Ecclesiae Cardinalem proponentem in Congregatione sacri 
Concilii, per supradictum Nuntium transmittendas. 

Possessiones vero ad mensam meam pertinentes non vendam, nee donabo, neque impignorabo, nee 
de novo infeudabo, vel aliquo modo alienabo, etiam cum consensu Capituli Ecclesiae meae, 
inconsulto Romano Pontifice. Et si ad aliquam alienationem devenero, poenas in quadam super hoc 
edita constitutione contentas, eo ipso incurrere volo. 

Consecrator in gremio suo librum Evangeliorum ambabus manibus apertum tenens, inferiore parte 
libri Electis versa, ab eis praestationem hujusmodi juramenti recipit. Et primus omnius is, qui legit 
illud, adhuc genuflexus, et ipsum textum Evangeliorum ambabus manibus tangere, dicit: Sic me Deus 
adjuvet, et haec sancta Dei Evangelia. 

Mox succesive alii omnes Electi unus post alium similiter genuflexi, et librum, ut supra tangentes 
jurant. 

Et ego N. Electus Ecclesiae N. juro in omnibus, et per omnia, ut supra, in forma juramenti jam lecta, 
facere, et observare pro Ecclesia N. mihi commissa. 

Sic me Deus adjuvet, et haec sancta Dei Evangelia. 

Turn et non prius, Consecrator dicit: Deo gratias. 

* Ad hoc tempus singulorum trienniorum tenentur omnes Patriarchae, Primates, Archiepiscopi, atque 
Episcopi Itali, videlicet, vel ex Italicis insulis, unde in Italiam commodius trajici potest: veluti Siculi, 
Sardi, Corsi, et alii adjacentium provinciarum Italiae, atque etiam Dalmatiae et Graecarum, quae e 
regione ipsius Italiae, et Siciliae oris sunt. 

* Ad tempus singulorum quadrienniorum Germani, Galli, Hispani, Belgae, Bohemi, Hungari, Poloni, 
Angli, Scoti, Ibemi, et ceteri omnes, qui in Europa sunt citra mare Germanicum, et Balticum, atque 
omnium Insularum maris Mediterranei. 

* Ad tempus singulorum quinquenniorum, qui intra Europae fines sunt his provinciis remotiores, 
atque etiam Africani littoribus nostris adversi, atque insularum maris Oceani, Septentrionalis, et 
Occidentalis Europae, atque Africae, citra continentem novi orbis, tarn qui nunc sunt, quam qui ad 
Catholicam fidem per misericordiam Dei aliquando redierint. 

* Ad tempus singulorum decenniorum Asiatici, et qui extra Asiam, et in aliis novis terris 
Orientalibus, Meridionalibus, Occidentalibus, et Septentrionalibus, tarn in Insulis, quam in 
Continentibus, et denique in quibuslibet mundi partibus exsistentes. 

Deinde surgunt Electi, et cum Assistentibus in locis suis (ut dictum est) sedent tectis capitibus. 
Consecrator vero intelligibili voce legit sequentem examinationem, quae legi debet semper, sicut 
jacet, in singulari. Assistentes autem Episcopi submissa voce dicunt quaecumque dixerit 

Consecrator, et omnes debent tunc mitras tenere, et sedere. 

EXAMEN. 

Antiqua sanctorum Patrum institutio docet, et praecipit, ut is qui ad Episcopatus ordinem eligitur, 
antea diligentissime examinetur cum omni charitate, de fide sanctae Trinitatis: et interrogetur de 
diversis causis, et moribus, quae huic regimini congruunt, ac necessaria sunt retineri secundum 
Apostoli dictum: Manus nemini cito imposueris. Et ut etiam is, qui ordinandus est, erudiatur, qualiter 
sub hoc regimine constitutum oporteat conversari in Ecclesia Dei; et ut irreprehensibiles sint, qui ei 
manus ordinationis imponunt. Eadem itaque auctoritate et praecepto, interrogamus te, dilectissime 
frater, charitate sincera, si omnem prudentiam tuam, quantum tua capax est natura, divinae Scripturae 
sensibus accommodare volueris. 

Turn Electus aliquantulum assurgent nudatis capitibus: et unusquisque separatim ab altero successive 
respondet: 

Ita ex toto corde volo in omnibus consentire, et obedire. 

Et hoc idem servabitur ad omnes alias responsiones sequentes. 

Interrogat Consecrator. 

Vis ea, quae ex divinis Scripturis intelligis, plebem, cui ordinandus es, et verbis docere, et exemplis? 
R. Volo. 

Interrogatio. 

Vis traditiones orthodoxorum Patrum, ac Decretales sanctae et Apostolicae Sedis constitutiones 
veneranter suscipere, docere, ac servare? R. Volo. 

Interrogatio. 

Vis beato Petro Apostolo, cui a Deo data est potestas ligandi, ac solvendi; ejusque Vicario Domino 
nostro, Domino N. Papae N. suisque Successoribus, Romanis Pontificibus, fidem, subjectionem, et 
obedientiam, secundum canonicam auctoritatem, per omnia exhibere? R. Volo. 

Interrogatio. 

Vis mores tuos ab omni malo temperare, et quantum poteris, Domino adjuvante, ad omne bonum 
commutare? R. Volo. 

Interrogatio. 

Vis castitatem, et sobrietatem cum Dei auxilio custodire, et docere? R. Volo. 

Interrogatio. 

Vis semper in divinis esse negotiis mancipatus, et a terrenis negotiis, vel lucris turpibus alienus 
quantum te humana fragilitas consenserit posse? R. Volo. 

Interrogatio. 

Vis humilitatem, et patientiam in teipso custodire et alios similiter docere? R. Volo. 

Interrogatio. 

Vis pauperibus, et peregrinis, omnibusque indigentibus esse propter nomen Domini affabilis, et 
misericors? R. Volo. 

Tunc dicit ei Consecrator: 

Haec omnia, et caetera bona tribuat tibi Dominus, et custodiat te, atque corroboret in omni bonitate. 

Et respondent omnes: Amen. 

Interrogatio. 

Credis, secundum intellegentiam, et capacitatem sensus tui, sanctam Trinitatem, Pattern, et Filium et 
Spiritum Sanctum, unum Deum omnipotentem, totamque in sancta Trinitate Deitatem, coessentialem, 
consubstantialem, coaeternam, et coomnipotentem, unius voluntatis, potestatis, et majestatis, 
creatorem omnium creaturarum, a quo omnia, per quern omnia, et in quo omnia, quae sunt in coelo, 
et in terra, visibilia, et invisibilia, corporalia, et spiritualia? 

R. Assentio, et ita credo. 

Interrogatio. 

Credis singulam quamque in sancta Trinitate personam unum Deum, verum, plenum, et perfectum? 

R. Credo. 

Interrogatio. 

Credis ipsum Filium Dei, Verbum Dei aeternaliter natum de Patre, consubstantialem, 
coomnipotentem et coaequalem per omnia Patti in divinitate, temporaliter natum de Spiritu Sancto ex 
Maria semper Virgine, cum anima rationali, duas habentem nativitates, unam ex Patre aeternam, 
alteram ex Matte temporalem, Deum verum, et hominem verum, proprium in utraque natura, atque 
perfectum, non adoptivum, nee phantasmaticum, sed unicum, et unum Filium Dei in duabus, et ex 
duabus naturis, sed in unius personae singularitate, impassibilem, et immortalem divininitate, sed in 
humanitate pro nobis, et pro salute nostra passum vera carnis passione, et sepultum, ac tertia die 
resurgentem a mortuis vera carnis resurrectione; die quadragesimo post resurrectionem cum carne, 
qua resurrexit, et anima ascendisse ad coelum, et sedere ad dexteram Pattis; inde venturum judicare 
vivos, et mortuos; et redditurum unicuique secundum opera sua, sive bona fuerint, sive mala? R. 
Assentio, et ita per omnia credo. 

Interrogatio. 

Credis etiam Spiritum Sanctum, plenum, et perfectum, verumque Deum, a Patre et Filio 
procedentem, coaequalem, et coessentialem, coomnipotentem, et coaeternum per omnia Patti, et 
Filio? R. Credo. 

Interrogatio. 

Credis hanc sanctam Trinitatem, non tres Deos, sed unum Deum omnipotentem, aeternum, 
invisibilem, et incommutabilem? R. Credo. 

Interrogatio. 

Credis sanctam, catholicam, et apostolicam, unam esse veram Ecclesiam, in qua unum datur verum 
baptisma, et vera omnium remissio peccatorum? R. Credo. 

Interrogatio. 

Anathematizas etiam omnem haeresim, extollentem se adversus hanc sanctam Ecclesiam 
catholicam? R. Anathematizo. 

Interrogatio. 

Credis etiam veram resurrectionem ejusdem carnis, quam nunc gestas, et vitam aeternam? R. Credo. 
Interrogatio. 

Credis etiam novi, et veteris Testamenti, legis, et Prophetarum, et Apostolorum, unum esse auctorem 
Deum, ac Dominum omnipotentem? R. Credo. 

Postea Consecrator dicit: 

Haec tibi fides augeatur a Domino, ad veram, et aeternam beatitudinem, dilectissime frater in Christo. 
Et respondent omnes: Amen. 

Expleto itaque examine, praefati assistentes Episcopi ducunt Electos ad Consecratorem, coram quo 
quilibet e Consecrandis succesive genuflexus, ejus manum reverenter osculatur. Tunc Consecrator, 
deposita mitra, cum ministris ad altare conversus, facit, solito more, Confessionem, Electis ab ejus 
sinistra aliquantulum retro manentibus, et respondentibus: et omnes Episcopi ante sedes suas stantes 
faciunt similiter Confessionem cum Capellanis suis. Facta itaque Confessione, Consecrator ascendit 
ad altare, et osculatur illud, et Evangelium in Missa dicendum, et incensat altare, more solito. Deinde 
vadit ad sedem suam, vel faldistorium, procedit in Missa usque ad Alleluia, sive ultimum Versum 
Tractus, vel Sequentiae exclusive. 

Si autem Missa legitur, osculato altari, et Evangelio, omissa incensatione, omnia praedicta legit in 
altari, et illis dictis, sive Missa legatur; sive cantetur, redit cum mitra ad sedendum in faldistorio, 
quod ante medium altaris sibi reponitur. 

Episcopi vero assistentes ducunt Electos ad propriam capellam ubi depositis pluvialibus, Acolythi 
induunt eos, legentes Psalmos, et Orationes consuetas, sandalia: si prius ilia non acceperit. Turn eis 
imponitur crux pectoralis, et stola ei aptatur, ut ab humeris dependeat. Deinde tunicella, dalmatica, 
casula, et manipulo induuntur: quibus induti accedunt ad proprium altare, medii inter Episcopos 
assistentes, ubi stant in medio, et detectis capitibus legunt totum Officium Missae, usque ad Alleluia, 
sive ultimum Versum Tractus vel Sequentiae exclusive: nee vertunt se ad populum cum dicunt: 
Dominus vobiscum, ut in aliis Missis fieri solet. 

Propter Ordinationes Episcoporum numquam mutatur Officium diei; dicitur tamen post Collectam 
diei pro Officio Consecrationis, Collecta pro Electis, sub uno Per Dominum nostrum, etc. 

Oratio. 

Adesto supplicationibus nostris, omnipotens Deus, ut quod humilitatis nostrae gerendum est 
ministerio, tuae virtutis impleatur effectu. Per Dominum nostrum Jesum, Christum Filium tuum, qui 
tecum vivit, et regnat in unitate Spiritus Sancti Deus, per omnia saecula saeculorum. R. Amen. 

Finito Graduali, si Alleluia dicitur, alioquin dicto Tractu vel Sequentia usque ad ultimum Versum, 
exclusive, Consecrator accedit ad faldistorium ante medium altaris, et ibi sedet cum mitra; assistentes 
vero Episcopi iterum ducunt Electum ad Consecratorem, cui Electi, deposito bireto, caput profunde 
inclinantes, humilem reverentiam faciunt: Assistentes tamen cum mitris se aliquantulum inclinantes, 
etiam Consecratorem venerantur. Turn sedent omnes, ut prius; et Consecrator sedens cum mitra, 
versus ad illos, dicit: 

Episcopum oportet judicare, interpretari, consecrare, ordinare, offerre, baptizare, et confirmare. 

Deinde omnibus surgentibus, Electi deponunt biretum; Consecrator vero, et Assistentes, stantes cum 
mitra, dicunt ad populum: 

Oremus, fratres charissimi, ut his Electis utilitati Ecclesiae providens benignitas omnipotentis Dei 
gratiae suae tribuat largitatem. Per Christum Dominum nostrum. R. Amen. 

Et mox Consecrator ante faldistorium suum, et assistentes Episcopi ante sedes suas cum mitris 
procumbunt; Electi vero prosternunt se a sinistris Consecratoris; ita tamen, ut eidem prior illorum 
proximior sit: Ministri etiam, atque alii omnes genuflectunt. 

Turn cantor, vel, si officium fit legendo, Consecrator incipit Litanias: 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 

Omnes sancti beatorum Spirituum ordines, orate pro nobis. 

Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 

Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 
Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastiane, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 
Omnes sancti Monachi, et Eremitae, orate pro nobis. 
Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine. 

Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 

Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 

Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores , te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et veram concordiam donare digneris, te rogamus, audi 
nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitatem Ecclesiae revocare, et infideles universos ad Evangelii lumen 
perducere digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Consecrator ab accubitu surgens, ad Electos conversus, baculum Pastoralem cum sinistra tenens, dicit 
sub voce Litaniarum, primo: 

Ut hos praesentes Electos bene + dicere digneris. R. Te rogamus, audi nos. 

Secundo dicit: 

Ut hos praesentes Electos bene + dicere, et sancti + ficare digneris. R. Te rogamus, audi nos. 

Tertio dicit: 

Ut hos praesentes Electos bene + dicere, et sancti + ficare, et conse + crare digneris. R. Te rogamus, 
audi nos. 

Producendo semper signum crucis super illos; idemque faciunt, et dicunt assistentes Episcopi, 
genuflexi tamen.permanentes. 

Deinde iterum procumbit Consecrator; et cantor, seu ipse, qui prius dixit, eas prosequitur usque ad 
finem. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Quibus finitis, surgunt omnes, et Consecratore ante faldistorium suum cum mitra stante, Electi coram 
eo genuflectunt. 

Turn Consecrator, accepto libro Evangeliorum, ilium apertum, adjuvantibus Episcopis assistentibus, 
nihil dicens, imponit super cervicem, et scapulas dignioris Electi; ita quod inferior pars libri cervicem 
capitis Electi tangat, littera ex parte inferiori manente, quern unus ex Capellanis praefati Electi, post 
ipsum genuflexus, quousque liber ipse eidem Electo in manus tradendus sit, continue sustinet. 

Deinde Consecrator et assistentes Episcopi ambabus manibus caput Consecrandi tangunt dicentes: 
Accipe Spiritum Sanctum. 

Et hoc tarn in libri, et manuum impositione, quam in verborum prolatione super quolibet 
Consecrando singulariter agunt, ac repetunt. 

Quo facto, Consecrator stans, deposita mitra dicit: 


http://members.aol.com/liturgialatina/pontificale/032.htm (11 of 22)2006-09-16 21:13:25 


De Consecratione Plurium Electorum in Episcopos 


Propitiare, Domine, supplicationibus nostris, et inclinato super hos famulos tuos cornu gratiae 
sacerdotalis, bene + dictionis tuae in eos effunde virtutem. Per Dominum nostrum Jesum Christum 
Filium tuum, qui tecum vivit, et regnat in unitate Spiritus Sancti Deus: 

Deinde, extensis manibus ante pectus, dicit: 

Per omnia saecula saeculorum. R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine 
sancte, Pater omnipotens, aeterne Deus, honor omnium dignitatum, quae gloriae tuae sacris 
famulantur ordinibus. Deus, qui Moysen famulum tuum secreti familiaris affatu, inter caetera 
coelestis documenta culturae, de habitu quoque indumenti sacerdotalis instituens, electum Aaron 
mystico amictu vestiri inter sacra jussisti, ut intelligentiae sensum de exemplis priorum caperet 
secutura posteritas, ne eruditio doctrinae tuae ulli deesset aetati. Cum et apud veteres reverentiam 
ipsa significationum species obtineret, et apud nos certiora essent experimenta rerum, quam 
aenigmata figurarum. Illius namque Sacerdotii anterioris habitus, nostrae mentis ornatus est, et 
Pontificalem gloriam non jam nobis honor commendat vestium, sed splendor animarum. Quia et ilia, 
quae tunc carnalibus blandiebantur obtutibus, ea potius, quae in ipsis erant, intelligenda poscebant. 

Et idcirco his famulis tuis, quos ad Sacerdotii ministerum elegisti, hanc, quaesumus, Domine, gratiam 
largiaris; ut quidquid ilia velamina in fulgore auri, in nitore gemmarum, et in multimodi operis 
varietate signabant, hoc in eorum moribus actibusque clarescat. Comple in Sacerdotibus tuis 
ministerii tui summam, et ornamentis totius glorificationis instructos coelestis unguenti rore 
sanctifica. 

Si in Romana curia fit Consecratio, Subdiaconus Apostolicus, vel unus ex Capellanis Pontificis ligat 
caput uniuscujusque Electi cum una ex longioribus mappulis, de octo superius dictis, et Consecrator, 
stans, versus ad altare, incipit, ac statim genuflectit, prosequentibus caeteris , Hymnum: 

Veni Creator Spiritus, 

Mentes tuorum visita, 

Imple superna gratis, 

Quae tu creasti, pectora. 

Qui diceris Paraclitus, 

Altissimi donum Dei, 

Fons vivus, ignis, charitas, 

Et spiritalis unctio. 

Tu septiformis munere, 

Digitus paternae dexterae, 

Tu rite promissum Patris, 

Sermone ditans guttura. 

Accende lumen sensibus, 

Infunde amorem cordibus, 

Infirma nostri corporis 
Virtute firmans perpeti. 

Hostem repellas longius, 

Pacemque dones protinus. 

Ductore sic te praevio 
Vitemus omne noxium. 

Per te sciamus da Patrem, 

Noscamus atque Filium, 

Teque utriusque Spiritum 
Credamus omni tempore. 

Deo Patri sit gloria, 

Et Filio qui a mortuis 
Surrexit, ac Paraclito, 

In saeculorum saecula. 

Amen. 

Finita prima stropha, surgit Pontifex, et sedet in faldistorio ante medium altaris; capit mitram; deponit 
annulum et chirotecas; resumit annulum, et imponitur ei gremiale a ministris. 

Turn pollicem suum dextrum intingit in sanctum Chrisma, et caput prioris Electi coram se genuflexi 
inungit, formans primo signum crucis per totam coronam, deinde reliquum coronae liniendo, interim 
dicens: 

Ungatur, et consecratur caput tuum coelesti benedictione, in ordine Pontificali. 

Et producens manu dextera tertio signum crucis super caput Electi, dicit: 

In nomine Pa + tris, et Fi + lii, et Spiritus + Sancti. R. Amen. 

V. Pax tibi. 

R. Et cum spiritu tuo. 

Et hoc in persona cujuslibet Electi singulariter facit ac repetit. 

Expleta unctione Pontifex pollicem cum medulla panis paululum abstergit; et finito Hymno praedicto, 
deposita mitra surgit; et in pristina voce prosequitur, manibus similiter extensis ante pectus, dicens: 
Hoc, Domine, copiose in caput eorum influat; hoc in oris subjecta decurrat; hoc in totius corporis 
extrema descendat, ut tui Spiritus virtus et interiora eorum repleat, et exteriora circumtegat. Abundet 

in eis constantia fidei, puritas dilectionis, sinceritas pacis. Sint speciosi munere tuo pedes eorum ad 
evangelizandum pacem, ad evangelizandum bona tua. Da eis, Domine, ministerium reconciliationis 
in verbo, et in factis, in virtute signorum et prodigiorum. Sit sermo ejus, et praedicatio, non in 
persuasibilibus humanae sapientiae verbis, sed in ostensione spiritus et virtutis. Da eis, Domine, 
claves regni coelorum ut utantur, non glorientur potestate, quam tribuis in aedificationem, non in 
destructionem. Quodcumque ligaverint super terram, sit ligatum et in coelis; et quodcumque 
solverint super terram, sit solutum et in coelis. Quorum retinuerint peccata, retenta sint, et quorum 
remiserint, tu remittas. Qui maledixerit eis, sit ille maledictus, et qui benedixerit eis, benedictionibus 
repleatur. Sint fideles servi, et prudentes, quos constituas tu, Domine, super familiam tuam, ut dent 
illis cibum in tempore opportuno, et exhibeant omnem hominem perfectum. Sint sollicitudine 
impigri, sint spiritu ferventes, oderint superbiam, humilitatem ac veritatem diligant, neque earn 
umquam deserant, aut laudibus aut timore superati. Non ponant lucem tenebras, nee tenebras lucem: 
non dicant malum bonum, nee bonum malum. Sint sapientibus et insipientibus debitores; ut fructum 
de profectu omnium consequantur. Tribuas eis, Domine, cathedram Episcopalem, ad regendum 
Ecclesiam tuam, et plebem sibi commissam. Sis eis auctoritas, sis eis potestas, sis eis firmitas. 
Multiplica super eos bene + dictionem et gratiam tuam: ut ad exorandam semper misericordiam tuam 
tuo munere idonei et tua gratia possint esse devoti. 

Deinde jungens manus, submissa voce dicit legendo, ita quod a circumstantibus audiri possit: 

Per Dominum nostrum Jesum Christum Filium tuum, qui tecum vivit, et regnat in unitate Spiritus 
Sancti Deus, per omnia saecula saeculorum. 

R. Amen 

Post haec Consecrator inchoat, schola prosequente Antiphonam: 

Unguentum in capite, quod descendit in barbam, barbam Aaron, quod descendit in oram vestimenti 
ejus: mandavit Dominus benedictionem in saeculum. 

Psalmus 132. 

Ecce quam bonum, et quam jucundum: * habitare fratres in unum. 

Sicut unguentum in capite: * quod descendit in barbam, barbam Aaron. 

Quod descendit in oram vestimenti ejus: * sicut ros Hermon, qui descendit in montem Sion. 

Quoniam illic mandavit Dominus benedictionem: * et vitam usque in saeculum. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Deinde repetitur tota Antiphona Unguentum in capite, etc. 

Incepta Antiphona ante Psalmum, imponitur ad collum cujuslibet Electi alia ex longioribus 
mappullis, de octo supradictis. Consecrator sedet; accipit mitram, et digniori Electo ante ipsum 
genuflexo inungit ambas manus simul junctas cum Chrismate in modum Crucis, producendo cum 
pollice suo dextero intincto duas lineas; videlicet a pollice dexterae manus usque ad indicem sinistrae, 
et a pollice sinistrae usque ad indicem dexterae; et mox inungat totaliter palmas Electi, dicens: 
Ungantur manus istae de oleo sanctificato, et Chrismate sanctificationis, sicut unxit Samuel David 

Regem, et Prophetam, ita ungantur, et consecrentur. 

Et producens manu dextera ter signum crucis super manus praefati Electi, dicit: 

In nomine Dei Pa + tris, et Fi + lii, et Spiritus + Sancti, facientes imaginem sanctae crucis Salvatoris 
nostri Jesu Christi, qui nos a morte redemit, et ad regna coelorum perduxit. Exaudi nos, pie Pater 
omnipotens, aeterne Deus; et praesta, ut, quod te rogamus, exoremus. Per eumdem Christum 
Dominum nostrum. R. Amen. 

Et prosequitur sedens: 

Deus, et Pater Domini nostri Jesu Christi, qui te ad Pontificatus sublimari voluit dignitatem, ipse te 
Chrismate, et mysticae delibutionis liquore perfundat, et spiritualis bene + dictionis ubertate 
foecundet; quidquid bene + dixeris, benedicatur; et quidquid sanctificaveris, sanctificetur; et 
consecratae manus istius, vel pollicis impositio cunctis proficiat ad salutem. R. Amen. 

Praemissis itaque expeditis, Consecratus jungit ambas manus, et dexteram super sinistram tenet, et 
eas imponit mappulae a collo dependenti; et trahit se in partem. 

Turn accedunt alii successive Consecrandi unus post alterum, et Pontifex supra quemlibet eorum hoc 
idem facit, ac repetit. 

Omnium manibus unctis, Consecrator abstergit paululum cum medulla panis pollicem; et, deposita 
mitra surgit, et conversus ad altare benedicit baculos Pastorales, (si non sint benedicti) dicens: 

Oremus. 

Sustentator imbecillitatis humanae, Deus, bene + die baculos istos; et quod in eo exterius designatur, 
interius in moribus horum famulorum tuorum, tuae propitiationis dementia, operetur. Per Christum 
Dominum nostrum. R. Amen. 

Deinde illos aspergit aqua benedicta. 

Turn sedens, accepta mitra, solus tradit Consecratis coram se geuflexis, unicuique suum proprium 
baculum jam benedictum; et Consecrati ilium capiunt, ac tenent inter indices, et medios digitos, 
manibus non disjunctis: Consecratore singulariter singulis successive dicente: 

Accipe baculum Pastoralis officii, ut sis in corrigendis vitiis pie saeviens, judicium sine ira tenens, in 
fovendis virtutibus auditorum animos demulcens, in tranquillitate severitatis censuram non deserens. 
R. Amen. 

Quo facto, deposita mitra, surgit iterum Consecrator, et vertens se ad altare benedicit annulos, (si non 
sint prius benedicti) dicens: 

Oremus. 

Creator, et conservator humani generis, dator gratiae spiritualis, largitor aeternae salutis, tu, Domine, 
emitte bene + dictionem tuam super hos annulos; ut quicumque hoc sacrosanctae fidei signo 
insignitus incesserit, in virtute coelestis defensionis ad aeternam vitam sibi proficiat. Per Christum 

Dominum nostrum. R. Amen. 

Turn aspergit ipsos annulos aqua benedicta, sedet cum mitra et solus annulum in digitum annularem 
dexterae manus singulorum Consecratorum successive immittit, cuilibet dicens: 

Accipe annulum, fidei scilicet signaculum: quatenus sponsam Dei, sanctam videlicet Ecclesiam, 
intemerata fide ornatus, illibate custodias. R. Amen. 

Mox Consecrator, adjuvantibus Episcopis Assistentibus, accipit librum Evangeliorum de scapulis 
dignioris Consecrati, et eum tradit clausum eidem Consecrato, tangenti ilium sine apertione manuum, 
dicens: 

Accipe Evangelium, et vade, praedica populo tibi commisso; potens est enim Deus, ut augeat tibi 
gratiam suam, qui vivit et regnat in saecula saeculorum. R. Amen. 

Demum Consecrator recipit dictum digniorem Consecratum ad osculum pacis; ac similiter faciunt 
assistentes Episcopi; singuli dicentes ipsi Consecrato: Pax tibi. 

Et ipse respondet singulis: Et cum spiritu tuo. 

Tunc dignior Consecratus surgit, et retrahit se in partem, donee successive in singulis aliis 
Consecratis haec omnia supra praescripta per Consecratorem, et assistentes Episcopos eodem prorsus 
modo repetantur et fiant. 

Tandem his omnibus expeditis, Consecrati, medii inter assistentes Episcopos, redeuntt ad propriam 
capellam, ubi eis consedentibus abstergitur caput cum medulla panis, et cum panno mundo; deinde 
cum pectine mundantur, et complanantur capilli; postea lavant manus. 

Consecrator vero in suo faldistorio manus lavat, et resumit chirothecas, et annulum. Deinde procedit 
in Missa usque ad Offertorium inclusive; quod faciunt etiam Consecrati in propria capella. 

Dicto Offertorio, Consecrator sedet cum mitra in faldistorio, ante medium altaris. Et Consecrati 
veniunt e propria capella, inter assistentes Episcopos medii, coram Consecratore: Et eorum quilibet 
(consedentibus interim aliis) successive genuflectit ante ilium, eique offert duo intortitia accensa, 
duos panes, et duo burilia vino plena, et Consecratoris praedicta recipientis manum reverente 
osculatur. 

Peracta oblatione, Consecrator annulum, et chirothecas deponit, et lotis manibus resumit annulum: 
deposita mitra surgit, et accedit ad altare, ubi prosequitur Missam, Consecrati etiam ad posterius 
cornu Epistolae altaris ejusdem accedunt: et ibi stantes medii inter Episcopos assistentes, ita se 
disponunt, ut dignior eorum proximior sit ipsi Consecratori; ultimus autem postremum locum in 
eodem cornu prope candelabra occupet, et habentes ante se Missalia simul cum Consecratore dicunt 
et faciunt omnia, prout in Missali. 

Pro Consecrante, et Consecratis una tantum ponatur Hostia consecranda et vinum consecrandum, in 
Calice, sufficiens pro omnibus. 

Secreta sequens dicitur cum Secreta Missae diei sub uno Per Dominum. 
Secreta. 


Per Consecratorem: 

Suscipe, Domine, munera, quae tibi offerimus pro his 
famulis tuis: et propitius in eis tua dona custodias. 

Per Dominum nostrum Jesum Christum Filium tuum, 
qui tecum vivit, et regnat in unitate Spiritus Sancti 
Deus, per omnia saecula saeculorum. R. Amen. 


Unusquisque vero e Consecratis pro se ipso 
dicit: 

Suscipe, Domine, munera, quae tibi 
offerimus pro me famulo tuo; et propitius in 
me tua dona custodias. Per Dominum 
nostrum Jesum Christum Filium tuum, qui 
tecum vivit, et regnat in unitate Spiritus 
Sancti Deus, per omnia saecula saeculorum. 
R. Amen. 


Infra actionem. 


Dicit Consecrator: 

Hanc igitur oblationem servitutis nostrae, sed et 
cunctae familiae tuae, quam tibi offerimus, etiam 
pro his famulis tuis, quos ad Episcopatus ordinem 
promovere dignatus es, quaesumus, Domine, ut 
placatus accipias, et propitius in eis tua dona 
custodias; ut, quod divino munere consecuti sunt, 
divinis effectibus exsequantur: diesque nostros in 
tua pace disponas: atque ab aeterna damnatione 
nos eripi, et in electorum tuorum jubeas grege 
numerari. Per Christum Dominum nostrum. R. 
Amen. 


Quilibet autem Consecratus dicit: 

Hanc igitur oblationem servitutis nostrae, sed et 
cunctae familiae tuae, quam tibi offerimus, 
etiam pro me famulo tuo, quern ad Episcopatus 
ordinem promovere dignatus es,quaesumus, 
Domine, ut placatus accipias, et propitius in me 
tua dona custodias; ut, quod divino munere 
consecutus sum, divinis effectibus exsequar; 
diesque nostros in tua pace disponas; atque ab 
aeterna damnatione nos eripi, et in electorum 
tuorum jubeas grege numerari. Per Christum 
Dominum nostrum. R. Amen. 


Dicta Oratione Domine Jesu Christe, qui, etc. per Consecratorem et Consecratos, Consecrator 
osculatur altare, quod Consecrati ad ejus dexteram accedentes, unus post alium, similiter osculantur; 
et Consecrator dat illis successive pacem, singulis dicens: Pax tecum. 

Cui quilibet e Consecratis respondet: Et cum spiritu tuo. 

Et illam ordinatim defert Assistentibus sibi Episcopis, seniori primum, turn alteri, unicuique dicens: 
Pax tibi. 

Et illi respondent ei: Et cum spiritu tuo. 

Communionis tempore, Consecrator reponit supra corporate dimidiam partem Hostiae consecratae, et 
alteram reverenter sumit; et postquam corpus sumpserit, non totum sanguinem haurit, sed solum 
partem ejus cum particula hostiae in Calicem missa; et priusquam se purificet, dividens illam 
dimidiam Hostiae partem, ut supra reservatam, in frustula, quod opus habuerit, communicat 
Consecratos ante se in eodem cornu capite inclinato stantes, et non genuflectentes, prius de corpore, 
turn de sanguine. Deinde purificat se, postea Consecratos. Turn abluit digitos super Calicem, et 
sumit etiam ablutionem; et, assumpta mitra, lavat manus. 

Interim Consecrati cum assistentibus Episcopis accedunt ad posteriorem partem alterius cornu altaris, 
videlicet Evangelii, locantes se, ut dictum est supra; et ibi prosequuntur Missam, Consecrator in 
cornu Epistolae. 

Postcommunio, quae dici debet cum Postcommunione diei, sub uno Per Dominum. 

Plenum, quaesumus, Domine, in nobis remedium tuae miserationis operare: ac tales nos esse perfice 
propitius et sic fove, ut tibi in omnibus placere valeamus. Per Dominum nostrum Jesum Christum 
Filium tuum, qui tecum vivit, et regnat in unitate Spiritus Sancti Deus, per omnia saecula 
saeculorum. R. Amen. 

Deinde dictis per Consecratorem, et Consecratos, Ite, Missa est, vel Benedicamus Domino, prout 
tempus requirit, ac Placeat tibi, etc. Consecrator accepta mitra, si non sit Archiepiscopus, et in sua 
provincia, stans in medio versus ad altare, populo solemniter benedicturus, dicit: 

Sit nomen Domini benedictum, etc. 

Data benedictione, reponitur faldistorium ante medium altaris, et Consecrator cum mitra in eo sedet. 
Consecrati vero parvum biretum in capite tenentes coram eo genuflectunt. 

Tunc Consecrator, deposita mitra, surgit; et con versus ad altare benedicit mitras, si non sint 
benedictae, dicens: 

Oremus. 

Domine Deus, Pater omnipotens, cujus praeclara bonitas est, et virtus immensa, a qua omne datum 
optimum et omne donum perfectum, totiusque decoris ornamentum, bene + dicere, et sancti + ficare 
dignare has mitras horum famulorum tuorum Antistitum capitibus imponendas. Per Christum 
Dominum nostrum. R. Amen. 

Et mox eas aspergit aqua benedicta. 

Deinde sedens cum mitra, adjuvantibus ipsum assistentibus Episcopis, singulorum Consecratorum 
capiti propriam imponit, cuilibet dicens: 

Imponimus, Domine, capiti hujus Antistitis et agonistae tui galeam munitionis et salutis, quatenus 
decorata facie, et armato capite, cornibus utriusque Testamenti terribilis appareat adversariis veritatis; 
et, te ei largiente gratiam, impugnator eorum robustus exsistat, qui Moysi famuli tui faciem ex tui 
sermonis consortio decoratam, lucidissimis tuae claritatis ac veritatis cornibus insignisti: et capiti 
Aaron Pontificis tui tiaram imponi jussisti. Per Christum Dominum nostrum. R. Amen. 

Deinde, si chirothecae non sint benedictae, surgit Consecrator, mitra deposita, et eas benedicit, dicens: 
Oremus. 

Omnipotens Creator, qui homini ad imaginem tuam condito manus discretionis insignitas, tamquam 
organum intelligentiae, ad recte operandum dedisti: quas servari mundas praecepisti, ut in eis anima 
digne portaretur, et tua in eis digne consecrarentur mysteria, bene + dicere, et sancti + ficare dignare 
manuum haec tegumenta; ut quicumque ministrorum tuorum sacrorum Pontificum his velare manus 
suas cum humilitate voluerit, tarn cordis, quam operis ei munditiam tua misericordia subministret. 

Per Christum Dominum nostrum. R. Amen. 

Et aspergit eas aqua benedicta. 

Tunc extrahitur unicuique Consecrato annulus Pontificalis. Consecrator autem sedet, et accepta 
mitra, adjuvantibus assistentibus Episcopis, imponit illas jam benedictas manibus cujuslibet 
Consecrati, dicens singulis: 

Circumda, Domine, manus hujus ministri tui munditia novi hominis, qui de coelo descendit, ut 
quemadmodum Jacob dilectus tuus, pelliculis hoedorum opertis manibus, paternam benedictionem, 
oblato patri cibo, potuque gratissimo, impetravit, sic et iste, oblata per manus suas hostia salutari, 
gratiae tuae benedictionem impetrare mereatur. Per Dominum nostrum Jesum Christum Filium tuum, 
qui in similitudinem camis peccati tibi pro nobis obtulis semetipsum. R. Amen. 

Et statim imponit eis annulum Pontificalem. Turn surgit Consecrator, et per ministros locantur in 
medio altaris supra suppedaneum alis faldistoria. Consecratum accipit Consecratum per manum 
dexteram: et primus ex assistentibus Episcopis per sinistram, et intronizat eum, si id fiat in Ecclesia 
propria dignioris Consecrati, in sede Episcopali consueta; sin autem inthronizant eum, ponenda ipsum 
ad sedendum in faldistorio, de quo surrexit Consecrator; caeteri autem Consecrati eodem modo per 
Consecratorem, et primum Assistentem ponuntur ad sedendum super alia faldistoria; et solus 
Consecrator tradit unicuique eorum baculum Pastoralem in sinistra. 

Deinde versus ad altare Consecrator, deposita mitra, stans incipit, caeteris usque ad finem 
prosequentibus: 

Hymnum 

Te Deum laudamus. 

Te Dominum confitemur. 

Te aeternum Patrem * omnis terra veneratur. 

Tibi omnes Angeli, * tibi coeli et universae potestates. 

Tibi Cherubim et Seraphim * incessabili voce proclamant: 

Sanctus, 

Sanctus, 

Sanctus * Dominus Deus Sabaoth. 

Pleni sunt coeli et terra * majestatis gloriae tuae. 

Te gloriosus * Apostolorum chorus, 

Te Prophetarum * laudabilis numerus, 

Te Martyrum candidatus * laudat exercitus. 

Te per orbem terrarum * sancta confitetur Ecclesia. 

Patrem * immensae majestatis. 

Venerandum tuum verum * et unicum Filium. 

Sanctum quoque * paraclitum Spiritum. 

Tu Rex gloriae * Christe. 

Tu Patris * sempiternus es Filius. 

Tu ad liberandum suscepturus hominem, * non horruisti Virginis uterum. 

Tu, devicto mortis aculeo, * aperuisti credentibus regna coelorum. 

Tu ad dexteram Dei sedes * in gloria Patris. 

Judex crederis * esse venturus. 

Te ergo, quaesumus, tuis famulis subveni, * quos pretioso sanguine redemisti. 

Aeterna fac cum Sanctis tuis * in gloria numerari. 

Salvum fac populum tuum, Domine, * et benedic haereditati tuae. 

Et rege eos, * et extolle illos usque in aeternum. 

Per singulos dies * benedicimus te. 

Et laudamus nomen tuum in saeculum, * et in saeculum saeculi. 

Dignare, Domine, die isto * sine peccato nos custodire. 

Miserere nostri, Domine, * miserere nostri. 

Fiat misericordia tua, Domine, super nos; * quemadmodum speravimus in te. 

In te, Domine, speravi; * non confundar in aeternum. 

Incepto Hymno, Consecrati ducuntur ab assistentibus Episcopis cum mitris per Ecclesiam, et 
omnibus benedicunt: Consecratore interim apud altare sine mitra stante in eodem loco. Cum vero 
Consecrati ad sedem, et faldistoria respective fuerint, iterum sedent quousque finiatur Hymnus 
praedictus; Assistentes deponunt mitras, et stant apud Consecratorem. 

Finito Hymno, Consecrator stans sine mitra apud altare ad dexteram Consecratorum, in cornu scilicet 
Evangelii, versa facie ad populum dicit: vel si Offlcium cantatur, incipit, schola prosequente, 
Antiphonam: 

Firmetur manus tua, et exaltetur dextera tua: justitia et judicium praeparatio sedis tuae. 

Gloria Patri, et Filio, et Spiritui Sancto: Sicut erat in principio, et nunc et semper, et in saecula 
saeculorum. Amen. 

Et repetitur tota Antiphona; qua finita, Consecrator dicit 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, omnium fidelium pastor, et rector, hos famulos tuos, quos Ecclesiae tuae praeesse voluisti, 
propitius respice: da eis, quaesumus, verbo et exemplo, quibus praesunt proficere; ut ad vitam, una 
cum grege sibi credito, perveniant sempiternam. Per Christum Dominum nostrum. R. Amen. 

His dictis, Consecrator, detecto capite, manet ad comu Evangelii altaris, apud quem Assistentes 
similiter stant sine mitris. 

Consecrati vero surgunt, et removentibus ministris de medio altaris faldistoria, dignior eorum 
accedens cum mitra, et baculo Pastorali ante medium altaris, versus ad illud, signans se cum pollice 
dexterae manus ante pectus, dicit: 

V. Sit nomen Domini benedictum. 

R. Ex hoc nunc et usque in saecula. 

Deinde faciens signum crucis a fronte ad pectus, dicit: 

V. Adjutorium nostrum in nomine Domini. 

R. Qui fecit coelum et terram. 

Turn elevans, ac jungens manus, et caput inclinans, dicit: 

Benedicat vos omnipotens Deus. 

Et cum dixerit Deus, vertit se ad populum et tertio super eum signans benedicit, dicens: 

Pa + ter, et Fi + lius, et Spiritus + Sanctus. R. Amen. 

Caeteri autem Consecrati successive post eum similiter faciunt; et postquam omnes eodem modo, et 
forma populo benedixerint, Consecrator accipit mitram, stans in comu Evangelii versa facie ad comu 
Epistolae, apud quem etiam stant Assistentes cum mitris; Consecrati vero post datam benedictionem 
accedunt ad comu Epistolae altaris, et ibidem quilibet eorum separatim ab aliis cum mitra, et baculo 
genuflexus, versus ad Consecratorem, dicit cantando: 

Ad multos annos. 

Deinde accedens ante medium altaris, ubi iterum, ut prius genuflexus, dicit altius cantando: 

Ad multos annos. 

Postea accedit ad pedes Consecratoris, ubi tertio genuflexus, ut supra, iterum altius cantando dicit: 

Ad multos annos. 

Et continuo Consecrator recipit eum surgentem ad osculum pacis: et similiter faciunt assistentes 
Episcopi. 

His ab unoquoque eorum ordinatim peractis, Episcopi assistentes eosdem Consecratos cum mitra, et 
baculo Pastorali incedentes, et Evangelium sancti Joannis, In principio erat Verbum, etc. dicentes, 
post reverentiam cmci super altare factam, inter se medios ducentes, ad propriam capellam 
revertuntur. Consecrator vero, pacis osculo, ut praemittitur, Consecratis dato, dicit submissa voce: 
Dominus vobiscum. 

Initium sancti Evangelii secundum Joannem. 

In principio erat Verbum, etc. 

Signat altare, et se; et facta similiter cruci reverentia, apud sedem vel faldistorium deponit sacras 

vestes. 

Interim tam Consecrator quam Consecrati, dum ipsi quoque sacris se exuunt indumentis, recitant 
submissa voce Antiphonam Trium puerorum, et Canticum Benedicite, etc. 

Tandem Consecrati ad Consecratorem accedentes eidem, et Assistentibus suis, pro more, gratias 
agunt; et vadunt in pace omnes. 

Quando Electus in Patriarcham, vel Archiepiscopum consecratur, forma praemissa in omnibus 
observatur: sed per hujusmodi consecrationem non assumit sibi nomen Patriarchae, vel 
Archiepiscopi, quod per traditionem Pallii dumtaxat sibi attribuitur, usque ad quam dicitur Electus, 
etiam post consecrationem praedictam, prout infra dicetur. Electus vero in Episcopum, cum primum 
consecratus est, Episcopus vocatur, non Electus. 

In anniversario consecrationis Episcopi dicitur Missa ut in Missali Romano. 


Introductio 


Index Generalis 


Index Alphabeticus 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ABBATIS 


In primis Benedicendus provideat de mandato Apostolico, benedictionem sibi impendendam Pontifici 
committente. 

Deinde statuta die benedictionis, quae debet esse Dominica, vel festiva, tam ipse Pontifex, quam 
Electus, convenit quod die pracedenti jejunent. 

In Ecclesia, ubi benedictio fiet, omantur duae capellae, major pro Pontifice, minor pro Electo. In 
majori quidem super altari parato, ut est moris, erit crux in medio, et ad minus quatuor candelabra. In 
terra ad gradus altaris erunt tapetia strata. 

Paratur etiam in loco congruo credentia pro Pontifice, super quam erit mappa munda, duo candelabra, 
vasa ad abluendum manus cum suis mantilibus; vas cum aqua benedicta, et aspersorio; thuribulum 
cum navicella, cochleari, et incenso; ampullae pro vino, et aqua pro sacrificio; Calix, hostiaria cum 
hostiis. 

Item paramenta omnia Pontificalia colons tempori et officio Missae convenientis, videlicet: sandalia, 
amictus, alba, cingulum, crux pectoralis, stola, tunica, dalmatica, chirothecae, planeta, mitra 
auriphrygiata, annulus Pontificalis, baculus Pastoralis, et manipulus. 

Item paratur faldistorium ornatum pro Pontifice, et tria scabella, pro Electo, et duobus Abbatibus 
assistentibus, Missale, et Pontificale. Pontifex habeat Capellanos ad minus, cum superpelliceis, et 
duos scutiferos ad credentiam. In capella vero minore, quae a majori debet esse distincta, paratur cum 
cruce, et duobus candelabris, et super illud Missale, et Pontificale, ac paramenta omnia Pontificalia 
albi coloris, ut supra pro Pontifice numerata sunt. Et hoc, si Abbas benedicendus sit de mitra. Si vero 
non sit de mitra,parantur tantum paramenta Sacerdotalia, et ultra ilia, pluviale album; prope altare sit 
credentia minor cum mappa munda, et vasis ad abluendum manus. Ponuntur etiam quinque mappulae 
aequalis mensurae, factae ex una canna cum dimidia panni linei subtilis, et candelae octo, unius librae 
quaelibet, quarum quatuor super altare Pontificis, duae super ejus credentiam, et duae super altare 
Electi ponuntur. Annulus cum gemma benedicendus, et Electo tradendus; vestes monasticae, seu 
regulares, et pro Offertorio intortitia duo, quatuor librarum quodlibet, duo panes magni, et duo barilia 
vini; panes, et barilia ornentur, duo videlicet videantur argentea, et duo aurea, hinc et inde insignia 
Pontificis, et Monasterii, seu Electi habentia, cum capello, vel cruce, vel mitra pro cujusque gradu, et 

dignitate. 

Adsint duo Abbates assistentes, qui sint induti superpelliceo, stola, pluviali, et mitra simplici alba. 

Hora igitur competenti Pontifex, Electus, Assistentes, et alii, qui benedictioni interesse debent, ad 
Ecclesiam conveniunt, et Pontifex, facta oratione ante altare, ascendit ad sedem, si sit in Ecclesia sua, 
vel accedit ad faldistorium in capella sua, juxta cornu altaris Epistolae praeparatum, et ibi de more 
paratur. Interim etiam Abbates assistentes sua paramenta praadicta capiunt. Quibus sic paratis, 
Pontifex sedet cum mitra super faldistorium, ante medium altaris sibi paratum; Electus vero in habitu 
suo quotidiano medius inter Abbates assistentes paratos et mitratos, Pontifici cum debitis reverentiis 
presentatur, atque eidem mandatum Apostolicum traditur. Quo publice lecto, per Pontificis notarium, 
Electus genuflectit ante Pontificem, qui surgit, deposita mitra, et super eum dicit Orationes sequentes, 
nisi jam sit professus, 

V. Adjutorium nostrum in nomine Domini. 

R. Qui fecit caelum et terram. 

V. Dominus vobiscum. 

R. Et cum spiritu tuo. 

Oremus. 

Deus, indulgentiae Pater, qui severitatem tuae districtionis temperans, indulsisti ne filius portet 
iniquitatem patris; et qui mira dispensatione etiam malis bene utens, tuae dignationis gratiam per eos 
frequenter operaris, quasumus clementiam tuam, ut huic famulo tuo non obsistat, quod habitum 
religionis, per nos, tanta ac tali re indignos, accipit; sed ministerium, quod exterius per nos exhibetur, 
tu interius per donum Spiritus Sancti exsequaris. Per Dominum nostrum Jesum Christum Filium 
tuum, qui tecum vivit, et regnat in unitate Spiritus Sancti Deus, per omnia saecula saeculorum. 

R. Amen. 

Oremus. 

Deus, qui per coaeternum Filium tuum cuncta creasti, quique mundum peccatis inveteratum per 
mysterium sanctae incarnationis ejus renovare dignatus es: te suppliciter exoramus, ut ejusdem 
Domini nostri gratia, super hunc famulum tuum abrenuntiationem saeculi profitentem clementer 
respicere digneris; per quam in spiritu suae mentis renovatus, veterem hominem cum actibus suis 
exuat; et novum, qui secundum Deum creatus est, induere mereatur. Per eumdem Christum Dominum 
nostrum. 

R. Amen. 

Oremus. 

Domine Jesu Christe, qui es via, sine qua nemo venit ad Pattern, quaesumus clementiam tuam, ut 
hunc famulum tuum a carnalibus desideriis abstractum, per iter disciplinae regularis deducas, et qui 
peccatores vocare dignatus es, dicens: Venite ad me omnes, qui laboratis, et onerati estis, et ego vos 
reficiam: praesta ut haec vox invitationis tu ita in eo convalescat, quatenus peccatorum onera 
deponens, et quam dulcis es gustans, tua refectione sustentari mereatur. Et sicut attestari de ovibus 
tuis dignatus es, agnosce eum inter oves tuas: ut ipse te agnoscat, et alienum non sequatur, sed te; 
neque audiat vocem aliorum, sed tuam, qua dicis: Qui mihi ministrat, me sequatur. Qui vivis et 

regnas, Deus, per omnia saecula saeculorum. 

R. Amen. 

Oremus. 

Sancte Spiritus, qui te Deum, ac Dominum mortalibus revelare dignatus es, immensam tuae pietatis 
gratiam postulamus; ut, sicut ubi vis, spiras, sic et huic famulo tuo affectum devotionis indulgeas. Et 
quoniam tua sapientia est conditus, tua quoque providentia gubernetur. Quern juxta tibi consuetam 
gratiam unctio tua de omnibus doceat: et per inter cessionem sancti N. quern praecipuum hujus 
sanctae institutionis legislatorem dedisti, nee non et aliorum Sanctorum, ad quorum nomina 
professionem facit, eum a vanitate saeculi veraciter converte. Et sicut es omnium peccatorum 
remissio, ita deprimentes impietatis colligationes in eo dissolve; et ad observantiam hujus sancti 
propositi fac eum ita certatim fervere, ut in tribulationibus et angustiis, tua indeficienti consolatione 
valeat respirare; ut juste, et pie, per veram humilitatem, atque obedientiam in fraterna charitate 
fundatus, quod, te donante, hodie promittit, felici perseverantia compleat. Quod ipse praestare 
digneris, qui cum Deo Patre, sanctoque unigenito Filio ejus Domino nostro Jesu Christo, vivis et 
gloriaris, Deus, per infinita saecula seculorum. 

R. Amen. 

Deinde benedicuntur vestes, que nove afferuntur, et tenentur per unum ex ministris Electi coram 
Pontifice, qui stans sine mitra, dicit: 

V. Dominus vobiscum. 

R. Et cum spiritu tuo. 

Oremus. 

Domine Jesu Christe, qui tegumen nostrae mortalitatis induere dignatus es, obsecramus immensam 
tuae largitatis abundantiam, ut hoc genus vestimenti, quod sancti Patres ad innocentiae, vel 
humilitatis indicium abrenuntiantes seculo ferre sanxerunt, tu ita bene + dicere digneris, ut hie 
famulus tuus, qui hoc indutus fuerit vestimento, te quoque induere mereatur. Qui vivis et regnas, 
Deus, per omnia saecula saeculorum. 

R. Amen. 

Et aspergit vestes cum aqua benedicta. Post haec Pontifex sedet cum mitra, et exuit Electum veste 
saeculari, dicens: 

Exuat te Dominus veterem hominem, cum actibus suis. 

Et mox induit ilium habitum monasticum dicens: 

Induat te Dominus novum hominem, qui secundum Deum creatus est, in justitia, et sanctitate 
veritatis. 

Tunc, deposita mitra, surgit Pontifex, et dicit 
Oremus. 

Deus misericors, Deus clemens, cui cuncta bona placent, sine quo nihil boni inchoatur, nihilque boni 
perficitur; adsint nostris humillimis precibus tuae pietatis aures: et hunc famulum tuum, cui in tuo 

sancto nomine habitum sacrae religionis imponimus, a mundi impedimento, vel saeculari desiderio 
defende; et concede ei, ut in hoc sancto proposito devotus persistere, et remissione peccatorum 
percepta, ad electorum tuorum valeat pervenire consortium. Per Dominum nostrum Jesum Christum 
Filium tuum, qui tecum vivit, et regnat in unitate Spiritus Sancti Deus, per omnia saecula saeculorum. 
R. Amen. 

Quibus dictis, sedet Pontifex, et imponitur illi mitra, et electus, professionem emissurus, junctis ante 
pectus manibus, coram eo genuflexus, dicit: 

Suscipe me, Domine, secundum eloquium tuum, et vivam; et non confundas me ab exspectatione 
mea. 

Circumstantibus, vel Monachis, si sit in suo monasterio, respondentibus: 

Suscepimus, Deus, misericordiam tuam, in medio templi tui. 

V. Gloria Patri, et Filio, et Spiritui Sancto. 

R. Sicut erat in principio, et nunc, et semper, et in saecula saeculorum. Amen. 

Et hoc ter, tarn per Electum quam per circumstantes, repetitur. Deinde Electus ante altare et 
Pontificem se prosternit in terram, et dicuntur sequentes Psalmi per Pontificem sedentem cum mitra, 
circumstantibus respondentibus. 

Psalmus 47. 

Magnus Dominus, et laudabilis nimis * in civitate Dei nostri, in monte sancto ejus. 

Fundatur exsultatione universae terrae mons Sion: latera Aquilonis, civitas Regis magni. 

Deus in domibus ejus cognoscetur: * cum suscipiet earn. 

Quoniam ecce reges terrat congregati sunt * convenerunt in unum. 

Ipsi videntes sic admirati sunt, conturbati snnt, commoti sunt: * tremor apprehendit eos. 

Ibi dolores ut parturientis: * in spiritu vehementi conteres naves Tharsis. 

Sicut audivimus, sic vidimus in civitate Domini virtutum, in civitate Dei nostri * Deus fundavit earn 
in aeternam. 

Suscepimus, Deus, misericordiam tuam: * in medio templi tui. 

Secundum nomen tuum Deus, sic et laus tua in fines terrae: * justitia plena est dextera tua. 

Laetetur mons Sion, et exsultent filiae Judae: * propter judicia tua, Domine. 

Circumdate Sion, et complectimini earn: * narrate in turribus ejus. 

Ponite corda vestra in virtute ejus, * et distribuite domos ejus: ut enarretis in progenie altera. 

Quoniam hie est Deus, Deus noster in aeternum, et in saeculum saeculi: * ipse reget nos in saecula. 
Gloria Patri, et Filio, et Spiritui Sancto. 

Sicut erat in principio, et nunc, et semper, et in saecula saeculorum. Amen. 

Psalmus 50. 

Miserere mei Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 


http://members.aol.com/liturgialatina/pontificale/033.htm (4 of 7)2006-09-16 21:13:59 


De Benedictione Abbatis 


Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 
Ecce enim in iniquitatibus conceptus sum: * et in peccatis concepit me mater mea. 

Ecce enim veritatem dilexisti: * incerta et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium et laetitiam: * exultabunt ossa humiliata. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Domine labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum et humiliatum, Deus, non despicies. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc inponent super altare tuum 
vitulos. 

Gloria Patri, et Filio, et Spiritui Sancto. 

Sicut erat in principio, et nunc, et semper, et in saecula saeculorum. Amen. 

Psalmus 132. 

Ecce quam bonum, et quam jucundum: * habitare fratres in unum. 

Sicut unguentum in capite: * quod descendit in barbam, barbam Aaron. 

Quod descendit in oram vestimenti ejus: * sicut ros Hermon, qui descendit in montem Sion. 
Quoniam illic mandavit Dominus benedictionem: * et vitam usque in saeculum. 

Gloria Patri, et Filio, et Spiritui Sancto. 

Sicut erat in principio, et nunc, et semper, et in saecula saeculorum. Amen. 

Quibus finitis, Pontifex, deposita mitra, surgit et dicit: 

Pater noster. 

V. Et ne nos inducas in tentationem. 

R. Sed libera nos a malo. 

V. Salvum fac servum tuum, Domine. 

R. Deus meus, sperantem in te. 

V. Mitte ei, Domine, auxilium de sancto. 

R. Et de Sion tuere enm. 

V. Nihil proficiat inimicus in eo. 

R. Et filius iniquitatis non apponat nocere ei. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R.. Et cum spiritu tuo. 

Oremus. 

Deus, qui non vis mortem peccatoris, sed per poenitentiam, et emendationem, vitam semper inquiris; 
te suppliciter deprecamur, ut huic famulo tuo saecularibus actibus renuntianti, large tuae pietatis 
gratiam infundere digneris: quatenus castris tuis insertus, ita tibi militando, statum vitae praesentis 
percurrere valeat, ut bravium aeternae remunerationis, te donante, percipiat. Per Christum Dominum 
nostrum. 

R. Amen. 

His dictis, sedet Pontifex, et mitram accipit; ac coram eo genuflexus Electus emittens professionem, 
ex praescripto cujusque congregationis, in charta scriptam, quam in manibus tenet, et legit. 

Qua lecta, ponit chartam ipsam super altare; et iterum, ut prius, genuflectit coram Pontifice incipiente 
et schola prosequente, Antiphonam: 

Confirma hoc, Deus, quod operatus es in nobis, a templo sancto tuo quod est in Jerusalem. 

Qua dicta, Pontifex adhuc cum mitra sedens, accipit eum in congregationem, et societatem aliorum 
Monachorum sui ordinis, dicens: 

Omnes, quamvis per gratiam Baptismi fratres simus in Christo, et unum Patrem habeamus in coelo, si 
ejus praeceptis, prout possumus, obsequimur, procul dubio tunc maxime unimur, quando orationibus, 
et beneficiis invicem nos copulamus: quemadmodum in primitiva Ecclesia sancti Patres, quibus cor 
unum, et anima una erat, fecisse leguntur, quorum plures Christi amore mente accensi, possessiones, 
et facultates rerum vendentes, congregatis in unum pretiis, ad Apostolos ferebant gandentes. Quae 
Apostoli accipientes, tribuebant omnibus, prout opus erat. Sicque iste nihilominus, Deo inspirante, 
eorum exemplo commonitus, religiosorum ordinis sancti N. optat conjungi consortiis. Idcirco damus 
ei communem societatem vivendi cum illis, quantum a Domino possumus promereri, et nostrum est 
largiri: quatenus cum electis a remuneratore omnium bonorum valeat praemia repromissa percipere, 
prestante Domino nostro Jesu Christo, qui cum Patre, et Spiritu Sancto vivit, et regnat Deus, per 
omnia saecula saeculorum. 

R. Amen. 

Qua dicta, Pontifex, et omnes Monachi praesentes, recipiunt eum ad osculum pacis. 

Deinde Electus vadit ad capellam suam, in qua paratur amictu, alba, cingulo, et stola in modum 
Presbyteri, ac pluviali; et associatus medius inter duos Abbates indutos superpelliceo, stola, pluviali, 
et mitra simplici, si benedicendus sit de mitra, alias inter Priorem, et seniorem, ant duos seniores 
Religiosos sui, si adsunt, aut alterius monasterii, indutos superpelliceo, et pluviali, ducitur ad 
Pontificem in faldistorio ante altare sedentem, cui, deposito bireto, se humiliter inclinans facit 
reverentiam: Assistentes etiam, detectis capitibus, ilia inclinantes, Pontificem venerantur. Turn sedent 
omnes eo ordine, prout in consecratione Episcopi supra dictum est. Et, postquam pamum quieverint, 
surgunt omnes, capitibus detectis, et senior Assistentium, stans detecto capite versus ad Pontificem 
dicit: Adest, etc. ut infra. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ABBATIS AUCTORITATE APOSTOLICA 


Adest, reverendissime Pater, Electus monasterii N. ordinis sancti N. dioecesis N. quern ad vestram 
reverendissimam Paternitatem, ex parte conventus ejusdem monasterii, duximus praesentandum, 
humiliter postulantes a vobis, ut ipsum in Abbatem died monasterii, Auctoritate Apostolica 
commissa, dignemini ordinare. 

Pontifex interrogat eos, dicens: Habetis mandatum Apostolicum? Respondet ille: Habemus. Pontifex 
dicit: Legatur. 

Tunc notarius Pontificis accipiens mandatum a praesentante, illud legit a principio usque ad finem. 
Interim omnes sedent, tectis capitibus. Quo totaliter perlecto Pontifex dicit: Deo gratias. 

Vel si benedictio fit vigore litterarum Apostolicarum, per quas etiam juramenti receptio committitur, 
litteris lectis, antequam Pontifex aliquid dicat, Electus de scabello suo veniens, coram Pontifice 
genuflectit, et legit juramentum de verbo ad verbum, juxta formam juramenti prout infra. 

Ego N. Electus monasterii N. ordinis sancti N. dioecesis N. ab hac hora in antea fidelis, et obediens 
ero beato Petro Apostolo, sanctaeque Romanae Ecclesiae, et Domino nostro Domino N. Papae N. 
suisque successoribus canonice intrantibus. Non ero in consilio, aut consensu, vel facto, ut vitam 
perdant, aut membrum: seu capiantur mala captione; aut in eos violenter manes quomodolibet 
ingerantur; vel injuriae aliquae inferantur quovis quaesito colore. Consilium vero, quod mihi credituri 
sunt, per se, aut Nuntios suos, seu litteras, ad eorum damnum, me sciente, nemini pandam. Papatum 
Romanum, et Regalia sancti Petri adjutor eis ero ad retinendum, et defendendum, salvo meo ordine, 
contra omnem hominem. Legatum Apostolicae Sedis in eundo, et redeundo honorifice tractabo, et in 
suis necessitatibus adjuvabo. Jura, honores, privilegia, et auctoritatem sanctae Romanae Ecclesiae, 
Domini nostri Papae, et successorum praedictorum, conservare, defendere, augere, et promovere 
curabo. Neque ero in consilio, vel facto, seu tractatu, in quibus contra ipsum Dominum nostrum, vel 
eamdem Romanam Ecclesiam aliqua sinistra, vel praejudicialia personarum, juris, honoris, status, et 
potestatis eorum machinentur. Et, si talia a quibuscumque tractari, vel procurari novero, impediam 
hoc pro posse: et quanto citius potero, significabo eidem Domino nostro, vel alteri, per quern possit 
ad ipsius notitiam pervenire. Regulas sanctorum Patrum, decreta, ordinationes, seu dispositiones, 
reservationes, provisiones, et mandata Apostolica, totis viribus observabo, et faciam ab aliis 
observari. Haereticos, schismaticos, et rebelles eidem Domino nostro, vel successoribus praedictis 
pro posse persequar, et impugnabo. Vocatus ad synodum, veniam, nisi praepeditus fuero canonica 

praepeditione. Possessiones vero ad monasterium meum pertinentes non vendam, nec donabo, neque 
impignorabo, nec de novo infeudabo, vel aliquo modo alienabo, etiam cum consensu conventus 
monasterii mei, inconsulto Romano Pontifice. Et si ad aliquam alienationem devenero, poenas in 
quadam super hoc edita constitutione contentas, eo ipso incurrere volo. 

Quo per eum lecto, Pontifex supra gremium suum librum Evangeliorum apertum tenens, inferiori 
parte libri Electo versa, ab eo praestationem hujusmodi juramenti recipit, Electo dicente: Sic me Deus 
adjuvet, et haec sancta Dei Evangelia. 

Et textum Evangeliorum ambabus manibus tangente, turn, non prius, dicit Pontifex: Deo gratias. 

Deinde Electo et Assistentibus sedentibus, Pontifex intelligibili voce legit sequens examen: 

Antiqua sanctorum Patrum institutio docet, et praecipit, ut is, qui ad regimen animarum eligitur, 
examinari, et interrogari debeat de diversis causis, et moribus, quae huic regimini congruunt, ac 
necessaria sunt. Eadem igitur auctoritate, te, frater charissime, interrogamus. 

Interrogatio. 

Vis tuum sanctum propositum, et sancti N. regulam observare, tibique subjectos, ut idipsum faciant, 
diligenter instruere? 

Electus assurgens, detecto capite, ad istam, et ad omnes alias interrogationes sequentes respondet: 
Volo. 

Interrogatio. 

Vis mores tuos ab omni malo temperare, et quantum, adjuvante Domino, poteris, ad omne bonum 
commutare? Electus respondet. Volo. 

Interrogatio. 

Vis castitatem, sobrietatem, humilitatem, et patientiam, cum Dei adjutorio, in te ipso custodire, 
subditosque tuos talia docere? Electus respondet. Volo. 

Interrogatio. 

Vis res monasterii tibi commissi fideliter custodire, et in usus Ecclesiae, fratrum, pauperum, et 
peregrinorum distribuere? Electus respondet. Volo. 

Interrogatio. 

Vis sanctae matri Ecclesiae Romanae, ac Sancti'ssimo Domino nostro N. Summo Pontifici, ejusque 
successoribus fidem, subjectionem, obedientiam, et reverentiam devote, et fideliter per omnia 
perpetuo exhibere? Electus respondet. Volo. 

Si vero Benedicendus exemptus non est, neque auctoritate Apostolica, sed ab ordinario suo Pontifice 
benedicitur, post praedictas omnes interrogationes subjungitur etiam sequens, quae alias omittitur, 
quando Benedicendus est ab ordinaria jurisdictione exemptus. 

Interrogatio. 

Vis sanctae Ecclesiae N., nominando Ecclesiam Patriarchalem, Metropolitanam, seu Cathedralem, 
cujus Praelati jurisdictioni electus Abbas, seu ejus monasterium subjecti exsistunt, mihique ejusdem 
Patriarchae vel Archiepiscopo, vel Episcopo, et meis successoribus fidem, subjectionem, 
obedientiam, et reverentiam, devote, et fideliter perpetuo exhibere? Electus respondet. Volo. 

Si autem benedicendus Abbas, non exemptus auctoritate Apostolica, ab alio, quam Ordinario suo, 
Pontifice benedicitur, Pontifex benedictionem ei impensurus, loco interrogationis proxime positae, 
omissa, sequentem subjungit, dicens: Vis sanctae Ecclesiae N.nominando Ecclesiam Patriarchalem, 
Metropolitanam, seu Cathedralem, cujus Pontificis jurisdictioni electus Abbas, seu ejus monasterium 
subjecti exsistunt, illiusque Patriarchae aut Archiepiscopo, vel Episcopo, ac suis successoribus fidem, 
subjectionem, obedientiam, et reverentiam, devote, et fideliter perpetuo exhibere? Electus respondet. 
Volo. 

Subjungit Pontifex: 

Haec omnia, et cetera bona tribuat tibi Dominus, et custodiat te, atque corroboret in omni bonitate. 
Electus respondet: Amen. 

Tunc Electus ante Pontificem genuflexus osculatur ejus manum. Deinde deposita mitra, surgit 
Pontifex, et stans versus ad altare, facit Confessionem, Electo a sinistris sibi respondente. Qua finita, 
Pontifex ascendens ad altare, osculatur illud, et Evangelium in Missa dicendum; atque incensat altare 
more solito; deinde accedit ad sedem suam; et procedit in Missa ad Alleluia, sive ultimum Versum 
Tractus; vel Sequentiae exclusive. Si vero Missa legitur, osculato altari, et Evangelio, omissa 
incensatione, omnia praedicta leguntur in altari. 

Electus vero vadit cum Assistentibus ad capellam suam; ubi deposito pluviali, accipit sandalia, dicens 
Psalmos consuetos ante Missam; Turn accipit crucem pectoralem; et aptatur ei stola ut ab humeris 
dependeat; deinde sumit tunicellam, dalmaticam, planetam, et manipulum, et hoc, si ex privilegio 
mitra uti possit; qua si uti sibi licet, et prius sit professus, ac Missa legatur, potest accipere sandalia, 
et dicere Psalmum Quam dilecta, etc. ac paramenta omnia Sacerdotalia capere, dempta planeta, cujus 
loco accipit pluviale; ante inchoationem officii, eo tempore, quo Pontifex eum benedicturus 
Pontificalia paramenta recipit. Si vero non sit de mitra, deposito pluviali, et retenta Stola in modum 
Presbyteri, accipit planetam tantum. Qua indutus, stans in altari suo medius inter Assistentes, 
prosequitur Missam usque ad Alleluia, si dicitur; sive ultimum Versum Tractus vel Sequentiae 
exclusive. Et cum dicit, Dominus vobiscum, non se debet ad populum vertere. 

Missa dicitur de die cum Collecta pro Electo sub uno Per Dominum, cum Collecta diei: 

Oratio. 

Pontifex dicit: Concede, quaesumus, Domine, huic famulo tuo, ut praedicando, et exercendo quae 
recta sunt, per exemplum bonorum operum animos suorum instruat subjectorum; et aeternae 
remunerationis mercedem a te piissimo Pastore percipiat. Per Dominum nostrum Jesum Christum 
Filium tuum, qui tecum vivit, et regnat et in unitate Spiritus Sancti Deus, per omnia saecula 
saeculorum. R. Amen. 

Electus vero dicit: Concede, quaesumus, Domine, mihi famulo tuo, ut praedicando; et exercendo quae 
recta sunt, per exemplum bonorum operum animos meorum instruam subjectorum; et aeternae rei 
mercedem a Pastore percipiat. Per Dominum nostrum Jesum Christum Filium tuum, qui tecum vivit, 
et regnat in unitate Spiritus Sancti Deus, per omnia saecula saeculorum. R. Amen. 

Dicto Graduali, si Alleluia est dicendum, alioquin dicto etiam Tractu, vel Sequentia usque ad 
ultimum Versum exclusive, Pontifex sedet cum mitra in faldistorio sui ante altare, et ante eum 
reducitur Electus per assistentes; et facta Pontifici reverentia, ut prius, surgit Pontifex, et genuflexus 
cum mitra procumbit faldistorio suo. 

Assistentes genuflectunt ante scabella. Electus vero ad sinistram Pontificis prostemit se. Tunc 
cantores incipiunt, choro respondente, vel, si non sint cantores et chorus, dicit Pontifex, caeteris sibi 
respondentibus, Antiphonam: 

Ne reminiscaris, * Domine, delicta nostra, vel parentum nostrorum, neque vindictam sumas de 
peccatis nostris, Domine, Deus noster. 

Psalmus 6 

Domine, ne in furore tuo arguas me: * neque in ira tua corripias me. 

Miserere mei, Domine, quoniam infirmus sum: * sana me, Domine, quoniam conturbata sunt ossa 
mea. 

Et anima mea turbata est valde: * et tu Domine usquequo? 

Convertere, Domine, et eripe animam meam: * salvum me fac propter misericordiam tuam. 

Quoniam non est in morte qui memor sit tui: * in inferno autem quis confitebitur tibi. 

Laboravi in gemitu meo, lavabo per singulas noctes lectum meum: * in lacrimis meis stratum meum 
rigabo. 

Turbatus est a furore oculus meus: * inveteravi inter omnes inimicos meos. 

Discedite a me, omnes qui operamini iniquitatem: * quoniam exaudivit Dominus vocem fletus mei. 
Exaudivit Dominus deprecationem meam: * Dominus orationem meam suscepit. 

Erubescant et conturbentur vehementer omnes inimici mei: * convertantur, et erubescant valde 
velociter. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 31 

Bead, quorum remissae sunt iniquitates: * et quorum tecta sunt peccata. 

Beatus vir, cui non imputavit Dominus peccatum: * nec est in spiritu ejus dolus. 

Quoniam tacui, inveteraverunt ossa mea: * dum clamarem tota die. 

Quoniam die ac nocte gravata est super me manus tua: * conversus sum in aerumna mea, dum 
configitur spina. 

Delictum meum cognitum tibi feci: * et injustitiam meam non abscondi. 

Dixi: confitebor adversum me injustitiam meam Domino: * et tu remisisti impietatem peccati mei. 

Pro hac orabit ad te omnis sanctus: * in tempore opportuno. 

Verumtamen in diluvio aquarum multarum: * ad eum non approximabunt. 

Tu es refugium meum a tribulatione, quae circumdedit me: * exsultatio mea, erne me a 
circumdantibus me. 

Intellectum tibi dabo, et instruam te in via hac, qua gradieris: * firmabo super te oculos meos. 

Nolite fieri sicut equus, et mulus: * quibus non est intellects. 

In camo, et fraeno maxillas eorum constringe: * qui non approximant ad te. 

Multa flagella peccatoris: * sperantem autem in Domino misericordia circumdabit. 

Laetamini in Domino, et exsultate, justi: * et gloriamini omnes recti corde. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 37 

Domine, ne in furore tuo arguas me: * neque in ira tua corripias me. 

Quoniam sagittae tuae infixae sunt mihi: * et confirmasti super me manum tuam. 

Non est sanitas in carne mea a facie irae tuae: * non est pax ossibus meis a facie peccatorum meorum. 
Quoniam iniquitates meae supergressae sunt caput meum: * sicut onus grave gravatae sunt super me. 
Putruerunt, et corruptae sunt cicatrices meae: * a facie insipientiae meae. 

Miser factus sum et curvatus sum usque ad finem: * tota die contristatus ingrediebar. 

Quoniam lumbi mei impleti sunt illusionibus: * et non est sanitas in carne mea. 

Afflictus sum, et humiliatus sum nimis: * rugiebam a gemitu cordis mei. 

Domine, ante te omne desiderium meum: * et gemitus meus a te non est absconditus. 

Cor meum conturbatum est, dereliquit me virtus mea: * et lumen oculorum meorum, et ipsum non est 
mecum. 

Amici mei, et proximi mei: * adversum me appropinquaverunt, et steterunt. 

Et qui juxta me erant, de longe steterunt: * et vim faciebant, qui quaerebant animam meam. 

Et qui inquirebant mala mihi, locuti sunt vanitates: * et dolos tota die meditabantur. 

Ego autem tamquam surdus non audiebam: * et sicut mutus non aperiens os suum. 

Et factus sum sicut homo non audiens: * et non habens in ore suo redargutiones. 

Quoniam in te, Domine, speravi: * tu exaudies me, Domine Deus meus. 

Quia dixi: nequando supergaudeant mihi inimici mei: * et dum commoventur pedes mei, super me 
magna locuti sunt. 

Quoniam ego in flagella paratus sum: * et dolor meus in conspectu meo semper. 

Quoniam iniquitatem meam annuntiabo: * et cogitabo pro peccato meo. 

Inimici autem mei vivunt, et confirmati sunt super me: * et multiplicati sunt qui oderunt me inique. 
Qui retribuunt mala pro bonis, detrahebant mihi: * quoniam sequebar bonitatem. 

Ne derelinquas me, Domine Deus meus: * ne discesseris a me. 

Intende in adjutorium meum: * Domine, Deus salutis meae. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 50 

Miserere mei, Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 
Ecce enim in iniquitatibus conceptus sum: * et in peccatis concepit me mater mea. 

Ecce enim veritatem dilexisti: * incerta, et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium, et laetitiam: * exultabunt ossa humiliata. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Domine, labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum, et humiliatum, Deus, non despicies. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc imponent super altare tuum 
vitulos. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 101 

Domine, exaudi orationem meam: * et clamor meus ad te veniat. 

Non avertas faciem tuam a me: * in quacumque die tribulor, inclina ad me aurem tuam. 

In quacumque die invocavero te: * velociter exaudi me. 

Quia defecerunt sicut fumus dies mei: * et ossa mea sicut cremium aruerunt. 

Percussum est ut foenum, et aruit cor meum: * quia oblitus sum comedere panem meum. 

A voce gemitus mei: * adhaesit os meum carni meae. 

Similis factus sum pellicano solitudinis: * factus sum sicut nycticorax in domicilio. 

Vigilavi: * et factus sum sicut passer solitarius in tecto. 

Tota die exprobrabant mihi inimici mei: * et qui laudabant me, adversum me jurabant. 

Quia cinerem tamquam panem manducabam: * et potum meum cum fletu miscebam. 

A facie irae et indignationis tuae: * quia elevans allisisti me. 

Dies mei sicut umbra declinaverunt: * et ego sicut foenum arui. 

Tu autem, Domine, in aeternum permanes: * et memoriale tuum in generationem et generationem. 
Tu exsurgens misereberis Sion: * quia tempus miserendi ejus, quia venit tempus. 

Quoniam placuerunt servis tuis lapides ejus: * et terrae ejus miserebuntur. 

Et timebunt Gentes nomen tuum, Domine: * et omnes reges terrae gloriam tuam. 

Quia aedificavit Dominus Sion: * et videbitur in gloria sua. 

Respexit in orationem humilium: * et non sprevit precem eorum. 

Scribantur haec in generatione altera: * et populus, qui creabitur, laudabit Dominum. 

Quia prospexit de excelso sancto suo: * Dominus de caelo in terram aspexit. 

Ut audiret gemitum compeditorum: * ut solveret filios interemptorum. 

Ut annuntiet in Sion nomen Domini: * et laudem suam in Jerusalem. 

In conveniendo populos in unum: * et reges ut serviant Domino. 

Respondit ei in via virtutis suae: * paucitatem dierum meorum nuntia mihi. 

Ne revoces me in dimidio dierum meorum: * in generationem et generationem anni tui. 

Initio tu, Domine, terram fundasti: * et opera manuum tuarum sunt coeli. 

Ipsi peribunt, tu autem permanes: * et omnes sicut vestimentum veterascent. 

Et sicut opertorium mutabis eos, et mutabuntur: * tu autem idem ipse es, et anni tui non deficient. 
Filii servorum tuorum habitabunt: * et semen eorum in saeculum dirigetur. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 129 

De profundis clamavi ad te, Domine: * Domine, exaudi vocem meam. 

Fiant aures tuae intendentes: * in vocem deprecationis meae. 

Si iniquitates observaveris, Domine: * Domine, quis sustinebit? 

Quia apud te propitiatio est: * propter legem tuam sustinui te, Domine. 

Sustinuit anima mea in verbum ejus: * speravit anima mea in Domino. 

A custodia matutina usque ad noctem: * speret Israel in Domino. 

Quia apud Dominum misericordia: * et copiosa apud eum redemptio. 

Et ipse redimet Israel: * ex omnibus iniquitatibus ejus. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 142 

Domine, exaudi orationem meam, auribus percipe obsecrationem meam in veritate tua: * exaudi me 
in tua justitia. 

Et non intres in judicium cum servo tuo: * quia non justificabitur in conspectu tuo omnis vivens. 
Quia persecutus est inimicus animam meam: * humiliavit in terra vitam meam. 

Collocavit me in obscuris sicut mortuos saeculi: * et anxiatus est super me spiritus meus, in me 
turbatum est cor meum. 

Memor fui dierum antiquorum, meditatus sum in omnibus operibus tuis: * in factis manuum tuarum 
meditabar. 

Expandi manus meas ad te: * anima mea sicut terra sine aqua tibi. 

Velociter exaudi me, Domine: * defecit spiritus meus. 

Non avertas faciem tuam a me: * et similis ero descendentibus in lacum. 

Auditam fac mihi mane misericordiam tuam: * quia in te speravi. 

Notam fac mihi viam, in qua ambulem: * quia ad te levavi animam meam. 

Eripe me de inimicis meis, Domine, ad te confugi: * doce me facere voluntatem tuam, quia Deus 
meus es tu. 

Spiritus tuus bonus deducet me in terram rectam: * propter nomen tuum, Domine, vivificabis me in 
aequitate tua. 

Educes de tribulatione animam meam: * et in misericordia tua disperdes inimicos meos. 

Et perdes omnes, qui tribulant animam meam: * quoniam ego servus tuus sum. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Deinde repetitur Antiphona: 

Ne reminiscaris, Domine, delicta nostra, vel parentum nostrorum, neque vindictam sumas de peccatis 
nostris, Domine, Deus noster. 

Et subjunguntur immediate Litaniae. 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 

Omnes sancti beatorum Spirituum ordines, orate pro nobis. 

Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 

Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 

Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastiane, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 

Omnes sancti Monachi, et Eremitae, orate pro nobis. 

Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine 
Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 


http://members.aol.com/liturgialatina/pontificale/034.htm (9 of 18)2006-09-16 21:14:12 



Pontificale Romanum - De Benedictione Abbatae Auctoritate Apostolica 


Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 

Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et veram concordiam donare digneris, te rogamus, audi 
nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitatem Ecclesiae revocare, et infideles universos ad Evangelii lumen 
perducere digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Surgit ab accubitu Pontifex; et in manum sinistram accipit baculum Pastoralem, et conversus ad 
Electum dicit: 

Ut hunc praesentem Electum bene + dicere digneris. R. Te rogamus, audi nos. 

Deinde dicit: 

Ut hunc praesentem Electum bene + dicere, et sancti + ficare digneris. R. Te rogamus, audi nos. 

Producendo singulis vicibus super Electum manu dextera signum crucis; et mox redit ad accubitum, 
et perficiuntur Litaniae. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Quibus finitis, Pontifex deposita mitra, surgit, et stans versus ad Electum prostratum manentem, dicit: 
Pater noster, etc. 

V. Et ne nos inducas in tentationem. 

R. Sed libera nos a malo. 

V. Salvum fac servum tuum, Domine. 

R. Deus meus, sperantem in te. 

V. Mitte ei, Domine, auxilium de sancto. 

R. Et de Sion tuere eum. 

V. Elic accipiet benedictionem a Domino. 

R. Et misericordiam a Deo salutari suo. 

V. Memor esto congregationis tuae. 

R. Quam possedisti ab initio. 

V. Dominus custodiat introitum tuum, et exitum tuum. 

R. Ex hoc nunc et usque in saeculum. 

V. Dominus custodiat te ab omni malo. 

R. Custodiat animam tuam Dominus. 

V. Domine Deus virtutum, converte nos. 

R. Et ostende faciem tuam, et salvi erimus. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Concede, quaesumus, omnipotens Deus, affectui nostro tuae miserationis effectum; et hunc famulum 
tuum, quern ad regimen animarum eligimus, gratiae tuae dono prosequere; ut, te largiente, cum ipsa 
tibi nostra electione placeamus. Per Christum Dominum nostrum. R. Amen. 

Oremus. 

Cunctorum bonorum institutor Deus, qui per Moysen famulum tuum, ad gubernandas Ecclesias 
praepositos instituisti, tibi supplices fundimus preces, teque devotis mentibus exoramus; ut hunc 
famulum tuum, quern communis electio famulorum tuorum Abbatem ovium tuarum esse constituit, 
protectionis tuae gratia munire digneris; sicque regere subditas, commendatasque oves concedas, ut 
cum illis omnibus regna coelorum adipiscatur, quatenus te, Domine, opitulante, Apostolicis jugiter 
fultus doctrinis, centesimo cum fructu laetus introeat portas paradisi; atque a te, Domine, collaudante 
audire mereatur: Euge, serve bone et fidelis, quia super pauca fuisti fidelis, super multa te constituam, 
intra in gaudium Domini tui. Quod ipse praestare digneris, qui vivis, et regnas Deus. 

Turn surgit Electus, et ante Pontificem genuflectit, et Pontifex extensis manibus ante pectus, dicit: 

Per omnia saecula saeculorum. R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine 
sancte, Pater omnipotens, aeterne Deus, affluentem spiritum tuae bene + dictionis super hunc 
famulum tuum, nobis orantibus, propitius infunde. 

Hie Pontifex imponit ambas manus extensas, digitis non disjunctis, super caput Electi; et eas sic 
tenet, dicens: 

Ut qui per nostrae manus impositionem hodie Abbas constituitur, sanctifi + catione tua dignus, a te 
electus permaneat; et numquam postmodum a tua gratia separetur indignus. 

Hie Pontifex amovet manus de capite Electi, ac eas ante pectus extensas tenens, dicit: 

Suscipiat, te Domine, largiente, hodie in bono opere perseverantiam, in adversis constantiam, in 
tribulationibus tolerantiam, in jejuniis desiderium, in impietatibus misericordiam, in humilitate 
principatum, in superbia odium, in fide dilectionem, in doctrina pervigilantiam, in castitate 
continentiam, in luxuria abstinentiam, in varietatibus moderationem, in moribus doctrinam. Te 
tribuente, Domine, tabs in hoc ministerio perseveret, qualis Levita electus ab Apostolis sanctus 
Stephanus meru it perdurare. Totam ab hac die mundanam conversationem despiciat: tu a Domine 
bene + dictione largiente, contemnat praesentia, diligat coelestia, desideret sempiterna. Sit exemplum 
et forma justitiae, ad gubernandam regendamque Ecclesiam tuam fideliter; ut speculator idoneus inter 
suos collegas semper efficiatur. Sit magni consilii, industria censurae, et efficaci a disciplinae. Ita, te 
Domine tribuente, in omnibus mandatis tuis sine reprehensione tibi mundo corde serviens, ut ad 
bravium supernae vocationis, multiplicato foenore, cum centesimo fructu, coronaque justitiae, ad 
coelestium thesaurorum dona tua perveniat. 

Quod sequitur dicit submissa voce legendo, ita tamen, quod a circumstantibus intelligi possit. 

Praestante Domino nostro Jesu Christo, qui cum Patre, et Spiritu Sancto vivit, et regnat Deus, per 
omnia saecula saeculorum. R. Amen. 

Deinde dicit: 

Oremus. 

Deus, cui omnis potestas, et dignitas famulatur, da huic famulo tuo prosperum suae dignitatis 
effectum, in qua semper te timeat, tibique jugiter placere contendat. Per Christum Dominum nostrum. 
R. Amen. 

Oremus. 

Omnium, Domine, fons bonorum, justorumque provectuum munerator; tribue, quaesumus, huic 
famulo tuo adeptam bene gerere dignitatem; et a te sibi praestitam bonis operibus comprobare. Per 

Christum Dominum nostrum. R. Amen. 

Oremus. 

Exaudi, Domine, preces nostras, quas in conspectu tuae majestatis super hunc famulum tuum 
fundimus, qui vice tui nominis ad gubernationem ovium tuarum statuitur; ut eum respicere, et 
interveniente beato N. bene + dicere digneris, et qui ad redemptionem, et protectionem nostram de 
coelo descendisti, et mundo te verum, et summum Pastorem exhibuisti, dicens: Ego sum pastor 
bonus; te invocamus, te suppliciter deprecamur, ut huic famulo tuo, quern pastoralis officii culmen 
subire voluisti, tua bonitas adsit, et bene + dictio, omnibus diebus vitae suae. Protege eum, Domine, 
et defende ab omnibus visibilium, et invisibilium adversitatibus inimicorum; dirige gressus ejus in 
viam pacis, et justitiae; et largire tuarum dona virtutum, justitiam, temperantiam, fortitudinem, 
prudentiam, charitatem, sobrietatem, patientiam, longanimitatem, constantiam insuperabilem, fidem 
non fictam, spem inconcussam, mentem devotam, humilitatem perfectam, intelligentiam rectam, 
benignitatem, modestiam, unanimitatem, pacem, concordiam, castitatem, abstinentiam, vigilantiam, 
discretionem, rectitudinem, scientiam, pietatem, consilium, et in cunctis actibus bonis inviolatam 
perseverantiam. Aufer, Domine Jesu Christe, ab eo, quidquid pravum, et distortum est, quidquid 
saluti contrarium, quidquid animae nocivum; superbiam, jactantiam, vanam gloriam, elationem, et 
quidquid ad ultimum tibi displicens esse potest. Circumda eum interius, et exterius tuae protectionis 
auxilio; ut, te defensore, sit tutus; te protegente, securus; te docente, scius. Ostende ei viam, per quam 
ambulet; tribue ei thesaurum sapientiae, ut sciat, et habeat unde nova et vetera proferat. Fac eum in 
omnibus tua sequi vestigia et de sua ministratione gaudium bonum ut post hujus saeculi excursum, 
cum ante tribunal tuum venerit, cum multiplici fructu animarum, illud ei praemium largiaris cum 
omnibus, quos tibi praesentabit, quod fidelibus dispensatoribus tuis, pro tuo nomine laborantibus in 
terris, te promisisti daturum esse in coelis. Qui cum Patre, et Spiritu vivis, et regnas Deus, in saecula 
saeculorum. R. Amen. 

Postea sedens Pontifex, accepta mitra, dat ei ambabus manibus tangenti, et recipienti regulam, dicens: 
Accipe regulam a sanctis Patribus traditam ad regendum, custodiendumque gregem tibi a creditum, 
quantum Deus ipse te confortaverit, et fragilitas humana permiserit. Accipe gregis Dominici 
paternam providentiam, et animarum procurationem, et per divinae legis incedendo praecepta, sis ei 
dux ad coelestis haereditatis pascua, adjuvante Domino nostro Jesu Christo, qui cum Patre, et Spiritu 
Sancto vivit, et regnat Deus in saecula saeculorum. R. Amen. 

Deinde, deposita mitra, surgit Pontifex, et stans benedicit baculum Pastoralem, si non sit benedictus, 
dicens: 

Oremus. 

Sustentator imbecillitatis humanae, Deus, bene + die baculum istum; et quod in eo exterius 
designator, interius in moribus hujus famuli tui, propitiationis tuae dementia operetur. Per Christum 
Dominum nostrum. R. Amen. 

Deinde aspergit ilium aqua benedicta. Turn sedens accipit mitram: et stans tradit baculum Abbati 
coram se genuflexo ambabus manibus ilium capienti dicens: 

Accipe baculum Pastoralis officii, quern praeferas catervae tibi commissae: ut sis in corrigendis vitiis 
pie saeviens; et cum iratus fueris, misericordiae memor eris. 

Deinde, deposita mitra, surgit Pontifex, et benedicit annulum, si non sit benedictus, dicens: 

Oremus. 

Creator, et conservator humani generis, dator gratiae spiritualis, largitor aeternae salutis; tu, Domine, 
emitte bene + dictionem tuam super hunc annulum; ut quicumque hoc sacrosanctae fidei signo 
insignitus incesserit, in virtute coelestis defensionis, ad aeternam sibi proficiat salutem. Per Christum 
Dominum nostrum. R. Amen. 

Post haec aspergit annulum aqua benedicta; sedet cum mitra, et annulum in digitum annularem 
dexterae manus Abbatis immittit, dicens: 

Accipe annulum, fidei scilicet signaculum; quatenus sponsam Dei, sanctam videlicet Ecclesiam, 
intemerata fide ornatus, illibate custodias. 

Turn, deposita mitra, surgit Pontifex, et stans versus ad ilium coram se genuflexum, dicit: 

Oremus. 

Te, omnipotens et piissime Domine, deprecamur, hunc famulum tuum propitius intuere; ut, gratia tua 
auxiliante, in sua, subjectorumque conversatione praecepta sanctae regulae efficaciter studeat 
adimplere, ut una cum commisso sibi grege perpetua potiatur beatitudine. Per Christum Dominum 
nostrum. R. Amen. 

His expeditis, Pontifex accipit Abbatem ad osculum pacis. Idem faciunt Assistentes. Turn surgens 
Pontifex accedit ad altare, si Missa legitur: si vero cantatur, accedit ad sedem suam, vel ad 
faldistorium, et ibi prosequitur Missam usque ad Offertorium inclusive. 

Abbas autem redit cum Assistentibus ad capellam suam, et ibi in altari suo similiter Missam 
prosequitur usque ad Offertorium inclusive; quo dicto, Ponifex sedet ante altare in faldistorio cum 
mitra, et Abbas ante eum medius inter Assistentes reducitur, coram eo genuflexus, offert ei duo 
intortitia accensa, duos panes, et duo barilia vino plena, et Pontificis praedicta recipientis manum 
reverenter osculatur; surgit Abbas; Pontifex vero lavat manus, et accedit ad altare, ac prosequitur 
Missam, Abbas vero ante scabellum, super quod coram se habeat Missale in loco convenienti, medius 
inter Assistentes suos genuflexus, legit totam Missam, exceptis verbis consecrationis, quae non 
proferet. 

Pro Abbate benedicto, cum Secreta diei sub uno Per Dominum, 

Per Pontificem dicitur: 

Secreta. Munera nostra, quaesumus Domine, suscipe placatus; et hunc famulum tuum semper, et 
ubique misericorditer protege. Per Dominum nostrum Jesum Christum Filium tuum, qui tecum vivit, 
et regnat in unitate Spiritus Sancti Deus, per omnia saecula saeculorum. R. Amen 

Per Abbatem dicitur: 

Secreta. Munera, quaesumus, Domine, suscipe placatus, et me famulum tuum semper, et ubique 
misericorditer protege. Per Dominum nostrum Jesum Christum Filium tuum, qui tecum vivit, et 
regnat in unitate Spiritus Sancti Deus, per omnia saecula saeculorum. R. Amen 

Dicta Oratione, Domine Jesu Christe, qui, etc. per Pontificem, et Abbatem, Abbas accedit ad altare,ad 

dexteram Pontificis, et ambo osculantur altare. Turn Pontifex dat pacem Abbati, dicens: Pax tecum. 
Cui Abbas respondet: Et cum Spiritu tuo. 

Et redit ad suum scabellum, et dat pacem Assistentibus suis, primum seniori, turn alteri, singulis 
dicens: Pax tecum. Et illi respondent: Et cum spiritu tuo. 

Deinde postquam Pontifex se de Corpore, et Sanguine (quern totum sumere debet) communicaverit, 
et antequam se purificet, communicat Abbatem genuflexum de Corpore tantum. Turn Pontifex, 
accepta mitra, lavat manus; et prosequitur Missam usque ad finem. Abbas etiam in scabello suo 
Missam perficit. 

Postcommunio, quae dicitur sub uno Per Dominum, cum Postcommunione diei. 

Per Pontificem dicitur: 

Postcommunio. 

Haec nos communio, Domine, purget a crimine; et hunc famulum tuum benigna pietate conservet. 
Per Dominum nostrum Jesum Christum Filium tuum, qui tecum vivit, et regnat in unitate Spiritus 
Sancti Deus, per omnia saecula saeculorum. R. Amen. 

Per Abbatem dicitur: 

Postcommunio. 

Haec nos communio, Domine, purget a crimine: et me famlum tuum benigna pietate conservet. Per 
Dominum nostrum Jesum Christum Filium tuum, qui tecum vivit, et regnat in unitate Spiritus Sancti 
Deus, per omnia saecula saeculorum. R. Amen. 

Pontifex in fine dat benedictionem solemnem; qua data, si Abbas est de mitra, reponitur faldistorium 
ante medium altaris, et Pontifex cum mitra in eo sedet, Abbas vero biretum in capite tenens coram eo 
genuflectit. Tunc:Pontifex, deposita mitra, surgit, et benedicit mitram, si non sit benedicta, dicens: 
Oremus. 

Domine Deus, Pater omnipotens, cujus praeclara bonitas est, et virtus immensa; a quo omne datum 
optimum et omne donum perfectum, totiusque decoris ornamentum, bene + dicere, et sancti + ficare 
dignare hanc mitram hujus famuli tui Abbatis capiti imponendam. Per Christum Dominum nostrum. 
R. Amen. 

Et mox earn aspergit aqua benedicta, deinde cum mitra, imponit earn capiti Abbatis, dicens: 
Imponimus, Domine, capiti hujus famuli tui Abbatis galeam munitionis et salutis, quatenus decorata 
facie, et armato capite, cornibus utriusque Testamenti terribilis appareat adversariis veritatis; et, te ei 
largiente gratiam, impugnator eorum robustus exsistat, qui Moysi famuli tui faciem ex tui sermonis 
consortio decoratam, lucidissimis tuae claritatis ac veritatis cornibus insignisti: et capiti Aaron 
Pontificis tui tiaram imponi jussisti. Per Christum Dominum nostrum. R. Amen. 

Deinde, si chirothecae non sint benedictae, surgit Pontifex, mitra deposita, et eas benedicit, dicens: 
Oremus. 

Omnipotens Creator, qui homini ad imaginem tuam condito manus discretione insignitas, tamquam 

organum intelligentiae, ad recte operandum dedisti: quas servari mundas praecepisti, ut in eis digne 
portaretur, et tua in eis digne consecrarentur mysteria, bene + dicere, et sancti + ficare dignare haec 
tegumenta; ut quicumque ministrorum tuorum sacrorum Pontificum his velare manus suas cum 
humilitate voluerit, tam cordis, quam operis ei munditiam tua misericordia subministret. Per Christum 
Dominum nostrum. R. Amen. 

Et aspergit eas aqua benedicta. Deinde, accepta mitra, sedet et imponit illas manibus Abbatis, 
extracto prius illi annulo Pontificali, dicens: 

Circumda, Domine, manus hujus ministri tui munditia novi hominis, qui de coelo descendit, ut 
quemadmodum Jacob dilectus tuus, pelliculis haedorum opertis manibus, paternam benedictionem, 
oblato patri cibo, potuque gratissimo, impetravit, sic et iste, oblata per manus suas hostia salutari, 
gratiae tuae benedictionem impetrare mereatur. Per Dominum nostrum Jesum Christum Filium tuum, 
qui in similitudinem carnis peccati tibi pro nobis obtulit semetipsum. R. Amen. 

Et statim imponit ei annulum. Si Abbas non sit de mitra, omnia, quae post benedictionem, finita 
Missa, per Pontificem datam, posita sunt, praetermittuntur. Turn Pontifex mitram in capite tenens, 
campanis pulsantibus, si sit in monasterio Abbatis, ducit ilium etiam mitram in capite tenentem, si sit 
de mitra, ad chorum; et statuens eum in sede praedecessoris sui, et dans ei baculum Pastoralem in 
manu sinistra, dicit: 

Accipe plenam, et liberam potestatem regendi hoc monasterium, et congregationem ejus, et omnia 
quae ad illius regimen interius et exterius, spiritualiter et temporaliter pertinere noscuntur. 

Si vero benedictio fit extra monasterium suum, Pontifex statuit ilium in faidistorio, quo ipse usus est, 
ante medium altaris posito, dicens: 

Sta in justitia et sanctitate, et tene locum a Deo tibi delegatum, potens est enim Deus, ut augeat tibi 
gratiam suam. 

Et Abbas, si non sit de mitra, biretum sibi ipsi reponit. Deinde Pontifex stans a dextris Abbatis, versus 
ad altare, mitra deposita, incipit Hymnum, schola, vel clericis prosequentibus: 

Te Deum laudamus. 

Te Dominum confitemur. 

Te aeternum Patrem * omnis terra veneratur. 

Tibi omnes Angeli, * tibi coeli et universae potestates. 

Tibi Cherubim et Seraphim * incessabili voce proclamant: 

Sanctus, 

Sanctus, 

Sanctus * Dominus Deus Sabaoth. 

Pleni sunt coeli et terra * majestatis gloriae tuae. 

Te gloriosus * Apostolorum chorus, 

Te Prophetarum * laudabilis numerus, 

Te Martyrum candidatus * laudat exercitus. 

Te per orbem terrarum * sancta confitetur Ecclesia. 

Patrem * immensae majestatis. 

Venerandum tuum verum * et unicum Filium. 

Sanctum quoque * paraclitum Spiritum. 

Tu Rex gloriae * Christe. 

Tu Patris * sempiternus es Filius. 

Tu ad liberandum suscepturus hominem, * non horruisti Virginis uterum. 

Tu, devicto mortis aculeo, * aperuisti credentibus regna coelorum. 

Tu ad dexteram Dei sedes * in gloria Patris. 

Judex crederis * esse venturus. 

Te ergo, quaesumus, tuis famulis subveni, * quos pretioso sanguine redemisti. 

Aeterna fac cum Sanctis tuis * in gloria numerari. 

Salvum fac populum tuum, Domine, * et benedic haereditati tuae. 

Et rege eos, * et extolle illos usque in aeternum. 

Per singulos dies * benedicimus te. 

Et laudamus nomen tuum in saeculum, * et in saeculum saeculi. 

Dignare, Domine, die isto * sine peccato nos custodire. 

Miserere nostri, Domine, * miserere nostri. 

Fiat misericordia tua, Domine, super nos; * quemadmodum speravimus in te. 

In te, Domine, speravi; * non confundar in aeternum. 

Et manet sine mitra apud sedem usque ad finem Hymni. 

Dicto primo Versu, surgit Abbas, si sit de mitra, et circuiens per Ecclesiam, associatus a suis 
Assistentibus cum mitris, benedicit populo: rediens ad sedem, seu faldistorium, in quo sedet, et si sit 
in suo monasterio, recipit omnes monachos suos ad manus, et oris osculum, qui tamen omnes prius ei 
reverentiam exhibeant. Si vero non sit de mitra, manet sedens in sede, seu faldistorio, cooperto capite 
a principio Hymni praedicti usque ad illius finem et recipit omnes monachos suos ad osculum, ut 
supra. Finito Hymno, stans sine mitra, a dextris Abbatis cum mitra, si sit de mitra, alioquin cum 
bireto, sedentis, super eum: 

V. Confirma hoc, Deus, quod operatus es in nobis. 

R. A templo sancto tuo, quod est in Jerusalem. 

V. Salvum fac servum tuum, Domine. 

R. Deus meus, sperantem in te. 

V. Esto ei, Domine,turris fortitudinis. 

R. A facie inimici. 

V. Nihil proficiat inimicus in eo. 

R. Et filius iniquitatis non apponat nocere ei. 

V. Domine, exaudi orationem meam. 

R. Et clamor meus ad te veniat. 

V.Dominus vobiscum. 

R. Et cum spiritu tuo. 

Oremus. 

Domine, preces nostras, et super hunc famulum tuum spiritum tuae bene + dictionis emitte; ut 
coelesti munere ditatus, et tuae majestatis gratiam possit acquirere, et bene vivendi aliis exemplum 
praebere. Per Dominum nostrum Jesum Christum Filium tuum, qui tecum vivit, et regnat in unitate 
ejusdem Spiritus Sancti Deus, per omnia saecula saeculorum. R. Amen. 

His dictis, Pontifex, accepta mitra, vadit ad comu Evangelii altaris, apud quern stant Assistentes cum 
mitris. Abbas vero, si sit de mitra, surgit cum mitra, et baculo Pastorali, et accedens ante medium 
altaris, populo solemniter benedicit, dicens: Sit nomen, etc. 

Postea accedit ad cornu Epistolae altaris et ibidem cum mitra, et baculo genuflexus, versus ad 
Pontificem, dicit cantando: Ad multos annos. 

Si vero non sit de mitra, omissa benedictione, dicit: Ad multos annos, ut supra dictum est; quo dicto, 
Pontifex recipit eum surgentem ad osculum pacis. Idem faciunt Assistentes, qui deinde Abbatem, 
Evangelium sancti Joannis, In principio erat Verbum, etc. dicentem, inter se medium ad ejus 
capellam reducunt cum mitra, si ea utitur, et baculo Pastorali incedentem. Pontifex vero pacis osculo, 
ut praemittitur, Abbati dato, dicit submissa voce: 

Dominus vobiscum. 

Initium sancti Evangelii secundum Joannem, etc. 

Signat altare, et se: et apud sedem, vel faldistorium deponit sacras vestes. Quibus depositis, Abbas 
Pontifici, et Assistentibus, pro more, gratias agit; et vadunt in pace. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ABBATIS AUCTORITATE ORDINARII 


Benedicendus Abbas, si non sit provisus a Sede apostolica, sed per Ordinarium suum, aut ejus 
auctoritate benedicitur, die statuto pro ejus benedictione, ordinantur omnia, quae supra in 
benedictione Abbatis, auctoritate apostolica, posita sunt. 

Deinde Pontifex accipit omnia Pontificalia paramenta, et sedet cum mitra in faldistorio, ante medium 
altaris praeparato. 

Electus vero in sua capella indutus amictu, alba, cingulo, stola, pluviali, ac sandaliis, si illis ex 
privilegio uti possit, et Missa legenda sit, ducitur medius inter duos Abbates assistentes, 
superpelliceo, stola, pluviali, et mitra indutos, Si sint ad hoc privilegiati, coram Pontifice; cui facta 
reverentia debita, Electus prostemit se in terram ante medium altaris; et Pontifex, deposita mitra, 
surgit, et incipit, schola prosequente, Antiphonam: 

Confirma hoc, Deus, quod operatus es in nobis, a templo sancto tuo quod est in Jerusalem. 

Qua finita, incipit, et dicit cum Assistentibus usque ad finem Psalmum sequentem, quo incepto, sedet 
cum mitra. 

Psalmus 67. 

Exsurgat Deus, et dissipentur inimici ejus: * et fugiant qui oderunt eum, a facie ejus. 

Sicut deficit fumus, deficiant: * sicut fluit cera a facie ignis, sic pereant peccatores a facie Dei. 

Et justi epulentur, et exsultent in conspectu Dei: * et delectentur in laetitia. 

Cantate Deo, psalmum dicite nomini ejus: * iter facite ei, qui ascendit super occasum: Dominus 
nomen illi. 

Exsultate in conspectu ejus, * turbabuntur a facie ejus: patris orphanorum, et judicis viduarum. 

Deus in loco sancto suo: * Deus qui inhabitare facit unius moris in Domo. 

Qui educit vinctos in fortitudine, * similiter eos, qui exasperant, qui habitant in sepulcris. 

Deus cum egredereris in conspectu populi tui: * cum pertransires in deserto. 

Terra mota est, etenim coeli distillaverunt a facie Dei Sinai: * a facie Dei Israel, 

Pluviam voluntariam segregabis, Deus, hereditati tuae: * et infirmata est, tu vero perfecisti earn. 
Animalia tua habitabunt in ea: * parasti in dulcedine tua pauperi, Deus. 

Dominus dabit verbum evangelizantibus: * virtute multa. 

Rex virtutum dilecti, dilecti: * et speciei domus dividere spolia. 

Si dormiatis inter medios cleros pennae columbae deargentatae, * et posteriora dorsi ejus in pallore 
auri. 

Dum discernit coelestis reges super earn, nive dealbabuntur in Selmon: * mons Dei, mons pinguis. 
Mons coagulatus, mons pinguis: * ut quid suspicamini montes coagulatos? 

Mons in quo beneplacitum est Deo habitare in eo: * etenim Dominus habitabit in finem. 

Currus Dei decern millibus multiplex, millia laetantium: * Dominus in eis in Sina in Sancto. 
Ascendisti in altum: cepisti captivitatem: * accepisti dona in hominibus. 

Etenim non credentes, * inhabitare Dominum Deum. 

Benedictus Dominus die quotidie: * prosperum iter faciet nobis Deus salutarium nostrorum. 

Deus noster, Deus salvos faciendi: et Domini Domini exitus mortis. 

Verumtamen Deus confringet capita inimicorum suorum: * verticem capilli perambulantium in 
delictis suis. 

Dixit Dominus: Ex Basan convertam, * convertam in profundum maris. 

Ut intingatur pes tuus in sanguine: * lingua canum tuorum ex inimicis ab ipso. 

Viderunt ingressus tuos, Deus, * ingressus Dei mei: regis mei qui est in sancto. 

Praevenerunt principes conjuncti psallentibus, * in medio juvencularum tympanistriarum. 

In Ecclesiis benedicite Deo Domino, * de fontibus Israel. 

Ibi Benjamin adolescentulus: * in mentis excessu. 

Principes Juda, duces eorum: * principes Zabulon, principes Nephthali. 

Manda Deus virtuti tuae: * confirma hoc, Deus, quod operatus es in nobis. 

A templo tuo in Jerusalem, * tibi offerent reges munera. 

Increpa feras arundinis, congregatio taurorum in vaccis populorum: * ut excludant eos, qui probati 
sunt argento. 

Dissipa gentes, quae bella volunt: venient legati ex Aegypto: * Aethiopia praeveniet manus ejus Deo. 
Regna terrae cantute Deo: * psallite Domino. 

Psallite Deo, qui ascendit super coelum coeli: * ad orientem. 

Ecce dabit voci suae vocem virtutis, date gldriam Deo super Israel, * magnificentia ejus, et virtus ejus 
in nubibus. 

Mirabilis Deus in sanctis suis, Deus Israel ipse dabit virtutem, et fortitudinem plebi suae, * 
benedictus Deus. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Deinde repetitur Antiphona Confirma, etc. Turn deposita mitra surgit Pontifex, et stans versus ad 
Electum, dicit: 

V. Salvum fac servum tuum, Domine. 

R. Deus meus sperantem in te. 

V. Mitte ei, Domine, auxulium de sancto. 

R. Et de Sion tuere eum. 

V. Memor esto congregationis tuae. 

R. Quam possedisti ab initio. 

V. Domine, exaudi orationem 
R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiteme Deus, qui facis mirabilia magna solus, praetende super hunc famulum tuum, 
et super congregationes illi commissas spiritum gratiae salutaris; et, ut in veritate tibi placeat, 
perpetuum ei rorem benedictionis infunde. Per Christum Dominum nostrum. R. Amen. 

Oremus. 

Actiones nostras, quaesumus, Domine, aspirando praeveni, et adjuvando prosequere; ut cuncta nostra 
oratio, et operatio a te semper incipiat, et per te coepta finiatur. Per Christum Dominum nostrum. R. 
Amen. 

Deinde surgit Electus, et una cum Assistentihus coram Pontifice genuflectit: et prior Assistentium 
dicit Pontifici: 

Adest, reverendissime Pater, Electus monasterii N. quern ad vestram reverendissimam Patemitatem 
ex parte conventus ejusdem monasterii duximus praesentandum, humiliter postulantes a vobis, ut 
ipsum in Abbatem died monasterii dignemini ordinare. 

Tunc Pontifex interrogat eos, dicens: 

Scitis ilium esse dignum? R. Scimus, et testificamur ipsum dignum esse. 

Interrogatio. 

Fuit ejus electio canonice, et concorditer celebrata? R. Fuit. 

Pontifex dicit: Deo gratias. 

Quo dicto, surgunt omnes, et sedent in suis scabellis, et Pontifex prosequitur examen, dicens: Antiqua 
sanctorum Patrum, etc. et omnia alia fiunt. 

prout supra in benedictione Abbatis auctoritate Apostolica posita sunt. 

Finito examine, et manu Pontificis per Electum postulata, idem Electus ante Pontificem genuflexus, 
tarn se tenens schedulam scriptam, et suo pendenti sigillo sigillatam, debitae fidelitatis juramentum 
Pontifici, Ordinario suo, praestat in hunc modum: 

Ego N. monasterii N. ordinandus Abbas promitto coram Deo, et Sanctis ejus, et hac solemni fratrum 
congregatione, fidelitatem, dignamque subjectionem, obedientiam, et reverentiam matri meae 
Ecclesiae N. nominando Ecclesiam cujus jurisdictioni ordinariae subjectus exsistit, tibique N. 

Domino meo, ejusdem Ecclesiae Patriarchae, vel Archiepiscopo, aut Episcopo, et successoribus tuis, 
secundum sacrorum Canonum instituta, et prout praecipit inviolabilis auctoritas Pontificum 
Romanorum. 

Deinde librum Evangeliorum, quern Pontifex super genua sua tenet apertum, inferiori parte ejusdem 
libri Electo versa, quern ipse Electus, ambabus manibus supra scripturam positis, tangit dicens: 

Sic me Deus adjuvet, et haec sancta Dei Evangelia. 

Turn schedulam ipsam Pontifici tradit; qui ilia recepta et mitra deposita, surgit, et facit Confessionem, 
et proceditur in omnibus et per omnia prout supra ordinatum est. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ABBATISSAE 


Electa in Abbatissam, et confirmata, benedici debet in die Dominico, vel aliis, quibus consecrantur 
virgines, si non est prius consecrata, et velata; alioquin fieri potest qualibet die, hoc modo: Pontifex 
paratus omnibus Pontificalibus ornamentis apud altare majus paratum cum sua credentia, et rebus 
consuetis procedit in Missa usque ad Alleluia, si dicitur; sive ultimum Versum Tractus, vel 
Sequentiae exclusive. Interim, Electa in veste sua audiat Missam in choro quae dici debet de die, 
cum Collecta pro Electa, sub uno Per Dominum, ut infra, per Pontificem celebrantem. 

Oratio. 

Da, quaesumus, Domine, huic famulae tuae, quam virginitatis honore dignatus es decorare, inchoati 
operis consummatum effectum, et ut perfectam tibi offerat plenitudinem, initia sua perducere 
mereatur ad finem. Per Dominum nostrum Jesum Christum Filium tuum, qui tecum vivit, et regnat in 
unitate Spiritus Sancti Deus, per omnia saecula saeculorum. R. Amen. 

Dicto Graduali, seu Tractu, vel Sequentia, usque ad ultimum Versum exclusive, Pontifex accedit ad 
faldistorium ante medium altaris, et ibi sedet cum mitra. Electa vero e monasterio egressa, associata 
a duabus matronis senioribus, ac velo ante faciem demisso, Pontifici praesentata, coram eo genuflexa, 
in manibus habens schedulam scriptam, et suo pendenti sigillo sigillatam, debitae fidelitatis 
juramentum praestat Pontifici suo ordinario, in hunc modum: 

Ego N. monasterii N. ordinanda Abbatissa promitto coram Deo, et Sanctis ejus, et hac solemni 
sororum congregatione, fidelitatem, dignamque subjectionem, obedientiam, et reverentiam, matri 
meae Ecclesiae N. nominando Ecclesiam, cujus jurisdictioni ordinariae subjecta exsistit, tibique N. 
Domino meo, ejusdem Ecclesiae Patriarchae, vel Archiepiscopo, aut Episcopo, et successoribus tuis, 
secundum sacrorum Canonum instituta, et prout praecipit inviolabilis auctoritas Pontificum 
Romanorum. 

Si vero fuerit exempta, ita praestabit juramentum: 

Ego N. monasterii N. ordinis Sancti N. dioecesis N. ab hac hora in antea, fidelis, et obediens ero 
beato Petro Apostolo, sanctaeque Romanae Ecclesiae, et Domino nostro Domino N. Papae N. suisque 
successoribus canonice intrantibus, et tibi, vel pro tempore exsistenti meae religionis Superiori, 
secundum regulam sancti Patris nostri N. et praedicti Ordinis constitutiones. 

Deinde librum Evangeliorum, quern Pontifex super genua sua tenet apertum, inferiori parte ejusdem 
libri Electae versa, quern ipsa Electa, ambabus manibus supra scripturam positis, tangit dicens: 


http://members.aol.com/liturgialatina/pontificale/036.htm (1 of 10)2006-09-16 21:14:45 



Pontificale Romanum - De Benedictione Abbatissae 


Sic me Deus adjuvet, et haec sancta Dei Evangelia. 

Turn schedulam ipsam Pontifici tradit, qui surgit cum mitra, et super faldistorium procumbit. Electa 
vero prosternit se super tapete ad ejus sinistram; et chorus dicat Litanias: 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 

Omnes sancti beatorum Spirituum ordines, orate pro nobis. 

Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 

Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 

Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastiane, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 

Omnes sancti Monachi, et Eremitae, orate pro nobis. 

Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine 
Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 
Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 

Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et veram concordiam donare digneris, te rogamus, audi 
nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitatem Ecclesiae revocare, et infideles universos ad Evangelii lumen 
perducere digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Pontifex surgit cum mitra, et baculum Pastoralem in sinistra tenens, versus ad Electam dicit: 

Ut hanc praesentem Electam bene + dicere digneris. R. Te rogamus, audi nos. 

Deinde dicit: 

Ut hanc praesentem Electam bene + dicere, et sancti + ficare digneris. R. Te rogamus, audi nos. 

Turn iterum procumbit, et perficiuntur Litaniae. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Quibus finitis, surgit Pontifex, Electa adhuc prostrata manente; et stans versus ad illam, deposita 
mitra, dicit: 

Pater noster, etc. 

V. Et ne nos inducas in tentationem. 

R. Sed libera nos a malo. 

V. Salvam fac ancillam tuam, Domine. 

R. Deus meus, sperantem in te. 

V. Mitte ei, Domine, auxilium de sancto. 

R. Et de Sion tuere earn. 

V. Haec accipiet benedictionem a Domino. 

R. Et misericordiam a Deo salutari suo. 

V. Memor esto congregationis tuae. 

R. Quam possedisti ab initio. 

V. Dominus custodiat introitum tuum, et exitum tuum. 

R. Ex hoc nunc, et usque in saeculum. 

V. Dominus custodiat te ab omni malo. 

R. Custodiat animam tuam Dominus. 

V. Domine Deus virtutum, converte nos. 

R. Et ostende faciem tuam, et salvi erimus. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Concede, quaesumus, omnipotens Deus, affectui nostro tuae miserationis effectum; et hanc famulam 
tuam, quam ad regimen animarum eligis, gratiae tuae dono prosequere; ut, te largiente, ipsa tibi 
nostra electione placeamus. Per Christum Dominum nostrum. R. Amen. 

Oremus. 

Cunctorum bonorum institutor Deus, qui per Moysen famulum tuum, ad gubernandas Ecclesias 
praepositos instituisti, tibi supplices fundimus preces, teque devotis mentibus exoramus; ut hanc 
famulam tuam, quam communis electio famularum tuarum Abbatissam ovium tuarum esse constituit, 
protectionis tuae gratia munire digneris; sicque regere subditas, commendatasque oves concedas, ut 
cum illis omnibus regna coelorum adipiscatur; quatenus te, Domine, opitulante, apostolicis jugiter 
fulta Doctrinis, centesimo cum fructu laeta introeat portas paradisi, atque a te, Domine, collaudante 
audire mereatur: Euge serve bone, et fidelis, quia in pauca fuisti fidelis, super multa te constituam, 
intra in gaudium Domini tui. Quod ipse praestare digneris, qui vivis et regnas Deus: 

His dictis, Electa surgit, et ante Pontificem genuflectit, qui prosequitur, manus ante pectus extensas 
tenens, dicens: 

Per omnia saecula saeculorum. 

R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

R. Gratias agamus Domino Deo nostro. 

Vere dignum et justum est, aequum et salutare, nos tibi semper, et ubique gratias agere, Domine 
sancte, Pater omnipotens, aeteme Deus, affluentem spiritum tuae bene + dictionis super hanc 
famulam tuam, nobis orantibus, propitius infunde. 

Pontifex imponit ambas manus extensas, digitis tamen non disjunctis, super caput Electae, et eas sic 
tenet, prosequendo: 

Ut quae per nostrae manus impositionem hodie Abbatissa constituitur, sanctifi + catione tu digna, a te 
electa permaneat; et nunquam postmodum a tua gratia separetur indigna. 

Pontifex amovet manes de capite Electae, prosequens, ante pectus eas extensas tenens: 

Suscipiat, te Domine, largiente, hodie in bono opere perseverantiam, in adversis constantiam, in 
tribulationibus tolerantiam, in jejuniis desiderium, in impietatibus misericordiam, in humilitate 
principatum, in superbia odium, in fide dilectionem, in Doctrina pervigilantiam, in castitate 
continentiam, in luxuria abstinentiam, in varietatibus moderationem, in moribus doctrinam. Te 
auxiliante, Domine, talis in hoc ministerio perseveret, qualis Levita electus ab Apostolicis sanctus 
Stephanus meruit perdurare. Totam ab hac die mundanam conversationem despiciat: tua, Domine, 
bene + dictione largiente, contemnat praesentia, diligat coelestia, desideret sempitera. Sit exemplum 
et forma justitiae, ad gubernandam regendamque Ecclesiam tuam fideliter; ut speculatrix idonea inter 
suas collegas semper efficiatur. Sit magni consilii, industria censurae, et efficacia disciplinae. Ita, te, 
Domine, tribuente, in omnibus mandatis tuis sine reprehensione tibi mundo corde serviens, ut ad 
bravium supernae vocationis, multiplicato foenore, cum centesimo fructu, coronaque justitiae, ad 
coelestium thesaurorum dona tua perveniat. 

Quod sequitur dicit submissa voce, ita tamen, quod a circumstantibus audiatur. 

Praestante Domino nostro Jesu Christo, qui cum Patre, et Spiritu Sancto vivit, et regnat in saecula 
saeculorum. R. Amen. 

Turn Pontifex adhuc sine mitra, ut supra, stans dicit: 

Oremus. 

Deus, cui omnis potestas, et dignitas famulatur, da huic famulae tuae prosperum suae dignitatis 
effectum, in qua semper te timeat, tibique jugiter placere contendat. Per Christum Dominum 
nostrum. R. Amen. 


Oremus. 

Omnium, Domine, fons bonorum, justorumque provectuum munerator, tribue, quaesumus, huic 
famulae tuae adeptam bene gerere dignitatem, et a te sibi praestitam bonis operibus comprobare. Per 
Christum Dominum nostrum. R. Amen. 

Oremus. 

Concede, quaesumus, omnipotens Deus, famulae tuae, ut ostendendo, et exercendo quae recta sunt, 

per exemplum bonorum operum animas suarum instruat subjectarum: et aeternae remunerationis 
mercedem a te piissimo Pastore percipiat. Per Christum Dominum nostrum. R. Amen. 

Oremus. 

Domine Deus omnipotens, qui sororem Moysi Mariam, praeeuntem cum ceteris mulieribus, inter 
aequoreas undas cum tympanis et choris, laetam ad littus maris venire fecisti, te supplices 
deprecamur, pro hac fideli famula tua, quae hodie super universas sibi subditas Abbatissa 
constituitur; ut ita monastica, vel canonica norma tueatur cunctas famulas tuas sibi commissas, 
quatenus ad aeternam gloriam, te auxiliante, cum omnibus illis introeat laeta, ibique exsultans cum 
Angelis, canens cantica nova sequatur Agnum quocumque ierit, Jesum Christum Dominum nostrum, 
qui tecum vivit, et regnat in unitate Spiritus Sancti Deus, per omnia saecula saeculorum. R. Amen. 

Turn sedet Pontifex, accepta mitra, et tradit Abbatissae, coram se genuflexae, in manibus regulam, 
dicens: 

Accipe regulam a sanctis Patribus traditam, ad regendum, custodiendumque gregem tibi a Deo 
commissum, quantum Deus ipse te confortaverit, et fragilitas humana permiserit. Accipe gregis 
Dominici maternam providentiam, et animarum procurationem, et per divinae legis incedendo 
praecepta, sis ei dux ad coelestis hereditatis pascua, adjuvante Domino nostro Jesu Christo, qui cum 
Patre, et Spiritu Sancto vivit, et regnat Deus, in saecula saeculorum. R. Amen. 

Deinde, si prius, dum erat monialis, non fuit velata, Pontifex, deposita mitra, surgit, et benedicit 
velum, quod per unum ex ministris coram eo tenetur, dicens: 

Suppliciter te, Domine, rogamus, ut super hanc vestem ancillae tuae capiti imponendam, bene + 
dictio tua benigna descendat; et sit vestis haec benedicta, consecrata, immaculata et sancta. Per 
Christum Dominum nostrum. R. Amen. 

Oremus. 

Caput omnium fidelium, Deus, et totius corporis salvator, hoc operimentum velaminis, quod famula 
tua propter tuum, tuaeque Genitricis beatissimae Virginis Mariae amorem suo capiti est impositura, 
dextera tua sancti + fica; et hoc, quod per illud mystice datur intelligi, tua semper custodia, corpore 
pariter, et animo incontaminato custodiat; ut, quando ad perpetuam Sanctorum remunerationem 
venerit, cum prudentibus et ipsa virginibus praeparata, te perducente, ad sempiternae felicitatis 
nuptias introire mereatur. Qui vivis et regnas Deus, per omnia saecula saeculorum. R. Amen. 

Deinde aspergit velum ipsum aqua benedicta; turn sedens, accepta mitra, imponit illud super caput 
Abbatissae: ita ut dependeat super scapulas, et ante pectus, et usque ad oculos, sic dicens: 

Accipe velamen sacrum, quo cognoscaris mundum contempsisse, et te Christo Jesu veraciter, 
humiliterque, toto cordis annisu, sponsam perpetualiter subdidisse, qui te ab omni malo defendat, et 
ad vitam perducat aeternam. R. Amen. 

Si vero Abbatissa prius velata fuit, omittuntur praedicta. His finitis, surgunt omnes, et Pontifex 
procedit in Missa; quam Abbatissa in loco ad partem audit. Incepto a choro Offertorio, et per 
Pontificem lecto, sedet Pontifex in faldistorio ante medium altaris, accepta mitra; et Abbatissa, 
praecedentibus earn duobus famulis duo intortitia accensa portantibus venit de loco suo, associata a 
duabus matronis, et coram Pontifice genuflectit, ac ei successive dicta duo intortitia offert, et 
Pontificis ea recipientis manus osculatur; turn ad locum suum revertitur. 

Pontifex vero manus lavat, surgit, deposita mitra et Missam prosequitur. 


Secreta. 

Oblatis hostiis, quaesumus, Domine, praesenti famulae tuae perseverantiam perpetuae virginitatis 
accommoda; ut apertis januis, summi Regis adventu, regnum coeleste cum laetitia mereatur intrare. 
Per Dominum nostrum Jesum Christum Filium tuum, qui tecum vivit, et regnat in unitate Spiritus 
Sancti Deus, per omnia saecula saeculorum. R. Amen. 

Postquam Pontifex se communicaverit, Abbatism communicet. Turn, accepta mitra, lavet manus inde 
prosequitur Missam usque ad benedictionem exclusive. 

Postcommunio. 

Respice, Domine, famulae tuae tibi debitam servitutem, ut inter humanae fragilitatis incerta, nullis 
adversitatibus opprimatur, quae de tua protectione confidit. Per Dominum nostrum Jesum Christum 
Filium tuum, qui tecum vivit, et regnat in unitatate Spiritus Sancti Deus, per omnia saecula 
saeculorum. R. Amen. 

Dicto, Ite, Missa est, vel Benedicamus Domino, et Placeat, etc. 

Pontifex cum mitra intronizat Abbatissam in sede sit in proprio monasterio, dicit: 

Accipe plenam, et liberam potestatem regendi hoc monasterium, et congregationem ejus, et omnia, 
quae ad illius regimen interius et exterius spiritualiter et temporaliter pertinere noscuntur. 

Si vero benedictio fit extra monasterium suum, Pontifex dicit: 

Sta in justitia, et sanctitate, et tene locum a Deo tibi delegatum; potens est enim Deus, ut augeat tibi 
gratiam suam. 

Tunc Pontifex stans a dextris Abbatissae, versus ad altare, mitra deposita, incipit cantando, schola 
prosequente, Hymnum: 

Te Deum laudamus. 

Te Dominum confitemur. 

Te aeternum Patrem * omnis terra veneratur. 

Tibi omnes Angeli, * tibi coeli et universae potestates. 

Tibi Cherubim et Seraphim * incessabili voce proclamant: 

Sanctus, 

Sanctus, 

Sanctus * Dominus Deus Sabaoth. 

Pleni sunt coeli et terra * majestatis gloriae tuae. 

Te gloriosus * Apostolorum chorus, 

Te Prophetarum * laudabilis numerus, 

Te Martyrum candidatus * laudat exercitus. 

Te per orbem terrarum * sancta confitetur Ecclesia. 

Patrem * immensae majestatis. 

Venerandum tuum verum * et unicum Filium. 

Sanctum quoque * paraclitum Spiritum. 

Tu Rex gloriae * Christe. 

Tu Patris * sempiternus es Filius. 

Tu ad liberandum suscepturus hominem, * non horruisti Virginis uterum. 

Tu, devicto mortis aculeo, * aperuisti credentibus regna coelorum. 

Tu ad dexteram Dei sedes * in gloria Patris. 

Judex crederis * esse venturus. 

Te ergo, quaesumus, tuis famulis subveni, * quos pretioso sanguine redemisti. 

Aeterna fac cum Sanctis tuis * in gloria numerari. 

Salvum fac populum tuum, Domine, * et benedic haereditati tuae. 

Et rege eos, * et extolle illos usque in aeternum. 

Per singulos dies * benedicimus te. 

Et laudamus nomen tuum in saeculum, * et in saeculum saeculi. 

Dignare, Domine, die isto * sine peccato nos custodire. 

Miserere nostri, Domine, * miserere nostri. 

Fiat misericordia tua, Domine, super nos; * quemadmodum speravimus in te. 

In te, Domine, speravi; * non confundar in aeternum. 

Et dicitur totus, et Pontifex manet sine mitra apud sedem usque ad finem Hymni. Interim dum 
cantatur Hvmnus, Abbatissa revertitur ad monasterium, associata, ut supra, et a monialibus senioribus 
excipitur intra portam, atque ad chorum perducitur, ubi moniales omnes faciunt ei reverentiam, 
singulariter genuflexae ante illam, et recipiuntur ab ea benigne ad osculum. Finito Hymno, Pontifex 
stans sine mitra, sedente Abbatissa in sede sua in choro, super earn dicit: 

V. Confirma hoc, Deus, quod operatus es in nobis. 

R. A templo sancto tuo, quod est in Jerusalem. 

V. Salvum fac ancillam tuam, Domine. 

R. Deus meus, sperantem in te. 

V. Esto ei, Domine, Turris fortitudinis. 

R. A facie inimici. 

V. Nihil proficiat inimicus in ea. 

R. Et filius iniquitatis non apponat nocere ei. 

V. Domine, exaudi orationem meam. 

R. Et clamor meus ad to veniat. 

V. Dominus vobiscum. 

R. Et cum spiritu tuo. 

Oremus. 

Famulam tuam, Domine, custodia muniat pietatis, ut virginitatis sanctae propositum, quod, te 
inspirante, suscepit, te protegente, illaesum custodiat. Per Christum Dominum nostrum. R. Amen. 

Deinde Pontifex, assumpta mitra, benedicit solemniter populo, dicens: Sit nomen Domini, etc. 

Et benedictione data, vadunt omnes in pace. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ET CONSECRATIONE VIRGINUM 


Benedictio, et consecratio Virginum fieri debet in Epiphania Domini, vel in Albis Paschalibus, aut in 
Natalitiis Apostolorum, seu in Dominicis diebus. Die vero praecedenti, hora vespertina, vel etiam 
mane, antequam Pontifex ad Missam se paret, in loco convenienti, praesentantur ei Virgines 
benedicendae; qui de earum aetate, et proposito singulariter singulas, videlicet, an annum vigesimum 
quintum compleverint, si voluntatem, et propositum servandae virginitatis habeant, diligenter inquirit; 
et insuper seorsum cum qualibet de vita, et conscientia, et camis integritate. Quo facto, super altari in 
cornu Epistolae locantur pro Virginibus benedicendis vestes, vela, annuli, et torques, sive coronae, 
tempore suo Virginibus tradenda. Deputantur paranymphae matronae seniores, et propinquae earum, 
quae Virgines associant, et praecedunt, collocant, ac deducunt ad Pontificem, et reducunt. Ordinatur 
etiam in Ecclesia papilio, aut alius locus conveniens paratur, in quo Virgines ipsae conveniunt, et suo 
tempore se vestiunt benedictis vestibus. Post haec, hora congrua, Pontifex paratus omnibus 
Pontificalibus paramentis, procedit more consueto ad Missam, et in ea usque ad Alleluia, sive 
ultimum Versum Tractus, vel Sequentiae exclusive. 

Missa dicitur de die, cum Collecta pro Virginibus, sub uno Per Dominum. 

Oratio 

Da, quaesumus, Domine, his famulabus tuis, quas virginitatis honore dignatus es decorare, inchoati 
operis consummatum effectum; et, ut perfectam tibi offerant plenitudinem, initia sua perducere 
mereantur ad finem. Per Dominum nostrum Jesum Christum Filium tuum, qui tecum vivit, et regnat 
in unitate Spiritus Sancti Deus, per omnia saecula saeculorum. R. Amen. 

Dicto Graduali, Tractu, vel Sequentia, usque ad ultimum Versum exclusive, Pontifex sedet cum mitra 
super faldistorium, ante medium altaris praeparatum. Virgines vero in vestibus, quibus in monasterio 
usae sunt, sine velis, sine mantellis, et sine cucullis e monasterio egressae, associatae singulae a 
duabus matronis senioribus, et propinquis, ac velis ante faciem demissis, Ecclesiam ingrediuntur; et 
Archipresbyter superpelliceo et pluviali indutus cantat competenti voce hanc Antiphonam: 

Prudentes virgines, aptate vestras lampades, ecce sponsus venit, exite obviam ei. 

Virgines vero audientes vocem Archipresbyteri, et accendentes cereos suos, progrediuntur binae, et 
binae, Archipresbyter vero praecedens statuit eas extra chorum, ut facies ad altare majus vertant, et 

Pontificem coram altari sedentem possint videre, et ipse eas. Tunc idem Archipresbyter in parte 
Virginum stans, dicit competenti voce, in tono lectionis, ad Pontificem, Virginibus genuflectentibus: 

Reverendissime Pater, postulat sancta mater Ecclesia catholica, ut has praesentes Virgines dignemini 
benedicere, et consecrare, ac Domino nostro Jesu Christo, summi Dei Filio, desponsare. 

Pontifex interrogat, dicens: Scis illas dignas esse? 

Respondet Archipresbyter: Quantum humana fragilitas nosse sinit, credo et testificor illas dignas esse. 
Tunc Pontifex adhuc sedens cum mitra, dicit ad circumstantes: 

Auxiliante Domino Deo, et Salvatore nostro Jesu Christo, eligimus has praesentes Virgines 
benedicere, et consecrare, ac Domino nostro Jesu Christo, summi Dei Filio, desponsare. 

Deinde Pontifex vocat Virgines in cantu, dicens: Venite. 

Virgines respondent: Et nunc sequimur. 

Surgentes mox seriatim veniunt usque ad introitum chori, exterius tamen genua flectentes. 

Tunc Pontifex eas secundo altius vocat in cantu, dicens: Venite. 

Virgines surgentes respondent, similiter in cantu, dicentes: Et nunc sequimur in toto corde. 

Deinde useque ad medium chori procedunt, et ibi genua flectunt. Tunc Pontifex tertio altius vocat 
eas, in cantu, dicens: 

Venite, filiae, audite me, timorem Domini docebo vos. 

Virgines vero surgentes respondent cantantes Antiphonam: 

Et nunc sequimur in toto corde, timemus te, et quaerimus faciem tuam videre, Domine, ne confundas 
nos, sed fac nobis juxta mansuetudinem tuam, et secundum multitudinem misericordiae tuae. 

Et praemissa cantantes Virgines, magis appropinquantes ascendunt in Presbyterium; ubi omnes 
coram Pontifice genuflectunt; et capita profunde, quasi usque ad terram, inclinant. Deinde singulae 
successive caput aliquantulum erigentes, cantant etiam hunc Versum: 

Suscipe me, Domine, secundum eloquium tuum, ut non dominetur mei omnis injustitia. 

Quo per singulas dicto, surgunt omnes, et a matronis praedictis seriatim ordinantur, stantes ibidem in 
modum coronae coram Pontifice, congruo tamen spatio distantes ab eo. Tunc Pontifex hortatur illas 
publice ad amplectendum, et servandum sanctae virginitatis propositum: et mox interrogat eas palam, 
et communiter dicens: 

Vultis in sanctae virginitatis proposito perseverare? 

Et singulae respondent: Volumus. 

Tunc unaquaeque sigillatim genuflectit coram eo; et immissis manibus junctis inter ambas manus 
Pontificis, Pontifex interrogat quamlibet dicens: 

Promittis te virginitatem perpetuo servare? 

Respondet ilia: Promitto. 

Et Pontifex dicit: Deo gratias. 

Ilia vero osculatur manus Pontificis, surgitque, et ad suum locum revertitur et genuflectit. Omnibus 
autem sic per ordinem expeditis, et ad sua loca reversis, et genuflexis, Pontifex communiter omnes 
interrogat, dicens: 

Vultis benedici, et consecrari, ac Domino nostro Jesu Christo, summi Dei Filio, desponsari? 
Respondent omnes: Volumus. 

Post haec Pontifex ante altare super faldistorium procumbit cum mitra; et ministri hinc, et inde 
genuflectunt; Virgines vero post Pontificem super tapetia, in modum coronae, se prosternunt: et 
cantores incipiunt, et prosequuntur Litanias. 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 

Omnes sancti beatorum Spirituum ordines, orate pro nobis. 

Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 

Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 
Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastiane, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 
Omnes sancti Monachi, et Eremitae, orate pro nobis. 
Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine 
Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 

Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 

Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et veram concordiam donare digneris, te rogamus, audi 
nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitatem Ecclesiae revocare, et infideles universos ad Evangelii lumen 
perducere digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Et postquam dictum fuerit, Ut omnibus fidelibus, etc. et a choro responsum: R. Te rogamus, audi 
nos. Pontifex surgit cum mitra, et vertens se ad Virgines prostratas, tenens baculum Pastoralem in 
sinistra, in pristino tono dicit, primo: 

Ut praesentes ancillas tuas bene + dicere digneris. R. Te rogamus, audi nos. 

Ut praesentes ancillas tuas bene + dicere, et sancti + ficare digneris. R. Te rogamus, audi nos. 

Quibus dictis, Pontifex redit ad accubitum, cantoribus Litanias, ubi dimiserant, reassumentibus, et 
perficientibus. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Quibus finitis, surgunt omnes, et dicitur Hymnus: 

Veni Creator Spiritus, 

Mentes tuorum visita, 

Imple superna gratis, 

Quae tu creasti, pectora. 

Qui diceris Paraclitus, 

Altissimi donum Dei, 

Fons vivus, ignis, charitas, 

Et spiritalis unctio. 

Tu septiformis munere, 

Digitus paternae dexterae, 

Tu rite promissum Patris, 

Sermone ditans guttura. 

Accende lumen sensibus, 

Infunde amorem cordibus, 

Infirma nostri corporis 
Virtute firmans perpeti. 

Hostem repellas longius, 

Pacemque dones protinus. 

Ductore sic te praevio 
Vitemus omne noxium. 

Per te sciamus da Patrem, 

Noscamus atque Filium, 

Teque utriusque Spiritum 
Credamus omni tempore. 

Deo Patri sit gloria, 

Et Filio qui a mortuis 
Surrexit, ac Paraclito, 

In saeculorum saecula. 

Amen. 

Pontifice, sine mitra ante altare genuflexo, incipiente, et choro ilium prosequente usque in finem: 
primo Versu dicto, Pontifice surgente et usque ad finem ejusdem Hymni sine mitra stante. Hymno 
dicto, Virgines ad papilionem, seu ad alium locum idoneum proximiorem, ad hoc ordinatum, 
revertuntur. Pontifex vero coram altari stans, deposita mitra, benedicit Virginum vestes, dicens: 

V. Dominus vobiscum. 

R. Et cum Spiritu tuo. 

Oremus. 

Deus aeternorum bonorum fidelissime promissor, certissime persolutor, qui vestimentum salutis et 
indumentum aeternae jucunditatis tuis fidelibus promisisti, clementiam tuam suppliciter exoramus, ut 
haec indumenta, humilitatem cordis, et contemptum mundi significantia, quibus famulae tuae sancto 
visibiliter sunt informandae proposito, propitius bene + dicas; ut beatae castitatis habitum, quern, te 
inspirante, suscipiunt, te protegente, custodiant; et quas venerandae vestibus promissionis induis 
temporaliter, beata facias immortalitate vestiri. Per Dominum nostrum Jesum Christum Filium tuum, 
qui tecum vivit, et regnat in unitate Spiritus Sancti Deus, per omnia saecula saeculorum. R. Amen. 

Oremus. 

Domine Deus, bonarum virtutum dator, et omnium benedictionum largus infusor, te obnixis precibus 
deprecamur, ut has vestes bene + dicere, et sancti + ficare digneris, quas famulae tuae pro indicio 
cognoscendae religionis induere se volunt; ut inter reliquas feminas tibi cognoscantur dicatae. Per 
Christum Dominum nostrum. R. Amen. 

Oremus. 

Exaudi, omnipotens Deus, preces nostras; et has vestes, quas famulae tuae ad seipsas operiendas 
exposcunt, uberrimae benedictionis imbre perfunde, sicut perfudisti oram vestimentorum Aaron 
benedictione unguenti, profluentis a capite in barbam; et sicut benedixisti vestes omnium 
religiosorum tibi per omnia placentium, ita eas bene + dicere, et sancti + ficare digneris: ac praest, 
clementissime Pater, ut supradictis famulabus tuis sint hae vestes salutis protectio, hae cognitio 
religionis, hae initium sanctitatis, hae contra omnia tela inimici robusta defensio, ut centesimi 

muneris opulentia, perseverante continentia, ditentur. Per Christum Dominum nostrum. R. Amen. 

Et vestes aqua benedicta aspergit; quae portantur Virginibus ad locum, ad quern divertunt; ubi 
dimissis quotidianis vestibus, induunt benedictas. 

Pontifex autem stans, ut supra, benedicit vela Virginum, dicens: 

Oremus. 

Suppliciter te, Domine, rogamus, ut super has vestes ancillarum tuarum capitibus imponendas, bene + 
dictio tua benigna descendat; et sint hae vestes benedictae, consecratae, immaculatae, et sanctae. Per 
Christum Dominum nostrum. R. Amen. 

Oremus. 

Caput omnium fidelium, Deus, et totius corporis salvator, haec operimenta velaminum, quae famulae 
tuae propter tuum, tuaeque Genitricis beatissimae Virginis Mariae amorem suis capitibus sunt 
impositurae, dextera tua sancti + fica: et hoc, quod per ilia mystice datur intelligi, tua semper 
custodia, corpore pariter, et animo incontaminato custodiant; ut quando ad perpetuam Sanctorum 
remunerationem venerit, cum prudentibus et ipsae virginibus praeparatae, te perducente, ad 
sempiternae felicitatis nuptias introire mereantur. Qui vivis, et regnas Deus, per omnia saecula 
saeculorum. R. Amen. 

Et vela ipsa aqua benedicta aspergit. 

Post haec stans adhuc, ut supra, Pontifix benedicit annulos, dicens: 

Oremus. 

Creator, et conservator humani generis, dator gratiae spiritualis, et largitor humanae salutis; tu, 
Domine, emitte bene + dictionem tuam super hos annulos; ut, quae eos gestaverint, coelesti virtute 
munitae, fidem integram, fidelitatemque sinceram teneant; sicut sponsae Christi virginitatis 
propositum custodiant, et in castitate perpetua perseverent. Per Christum Dominum nostrum. R. 
Amen. 

Et aqua benedicta eos aspergit. 

Turn stans adhuc sine mitra Pontifex, benedicit torques, sive coronas, dicens: 

Oremus. 

Bene + die, Domine, ornamenta ista, et praesta, per invocationem tui nominis, ut quaecumque ea 
portaverint, si tibi fideliter servierint, coronam, quam ilia designat, in coelo percipere mereantur. Qui 
in Trinitate perfecta vivis, et regnas Deus, per omnia saecula saeculorum. R. Amen. 

Deinde eas aqua benedicta aspergit. 

His expletis, Virgines, benedictis vestibus, exceptis velis, indutae, binae et binae, seriatim redeunt ad 
Pontificem, cantantes Responsorium: 

Regnum mundi, et omnem ornatum saeculi contempsi propter amorem Domini nostri Jesu Christi: * 
Quern vidi, quem amavi, in quem credidi, quem dilexi. V. Eructavit cor meum verbum bonum, dico 
ego opera mea regi. * Quem vidi, quem amavi, in quem credidi, quem dilexi. 

Turn disponuntur a paranymphis ante altare genuflexae coram Pontifice, in modum coronae, vultibus 
demissis: Pontifex vero surgit, mitra deposita, et versus ad eas, dicit: 

Oremus. 

Respice, Domine, propitius super has famulas tuas, ut sanctae virginitatis propositum, quod, te 
inspirante, susceperunt, te gubernante, custodiant. Per Dominum nostrum Jesum Christum Filium 
tuum, qui tecum vivit, et regnat in unitate Spiritus Sancti Deus. 

Deinde dicit competenti voce, extensis manibus ante pectus, Praefationem: 

Per omnia saecula saeculorum. R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine 
sancte, Pater omnipotens, aeterne Deus, castrorum corporum benignus habitator, et incorruptarum 
Deus amator animarum. Qui humanam substantiam, in primis hominibus diabolica fraude vitiatam, 
ita in Verbo tuo, per quod omnia facta sunt, reparas, ut earn non solum ad primae originis 
innocentiam revoces, sed etiam ad experientiam aeternorum bonorum, quae novo in saeculo sunt 
habenda, perducas; et obstrictos adhuc conditione mortalium, jam ad similitudinem provehas 
Angelorum. Respice, Domine, super has famulas tuas, quae in manu tua continentiae suae 
propositum collocantes, tibi devotionem suam offerunt, a quo et ipsae vota assumpserunt. Quomodo 
enim animus mortali carne circumdatus, legem naturae, libertatem licentiae, vim consuetudinis, et 
stimulos aetatis evinceret, nisi tu, Deus, per liberum arbitrium hunc in eis amorem virginitatis 
clementer accenderes, tu hanc cupiditatem in earum cordibus benignus aleres, tu fortitudinem 
ministrares. Effusa namque in omnes gentes gratia tua, ex omni natione, quae sub coelo est, in 
stellarum innumerabilem numerum, novi Testamenti heredibus adoptatis, inter ceteras virtutes, quas 
filiis suis non ex sanguinibus, neque ex voluntate carnis, sed de Spiritu Sancto tuo genitis indidisti, 
etiam hoc donum in quas mentes de largitatis tuae fonte defluxit, ut cum honorem nuptiarum nulla 
interdicta minuisset, ac super sanctam conjugium nuptialis benedictio permaneret, exsisterent tamen 
sublimiores animae, quae in viri, ac mulieris copula fastidirent connubium, concupiscerent 
Sacramentum, nee imitarentur, quod nuptiis agitur, sed diligerent quod nuptiis praenotatur. Agnovit 
auctorem suum beata virginitas, et aemula integritatis angelicae, illius thalamo, illius cubiculo se 
devovit, qui sic perpetuae virginitatis est sponsus, quemadmodum perpetuae virginitatis est filius. 
Implorantibus ergo auxilium tuum, Domine, et confirari se benedi + ctionis tuae consecratione 
cupientibus, da protectionis tuae munimen, et regimen, ne hostis antiquus, qui excellentiora studia 

subtilioribus infestat insidiis, ad obscurandam perfectae continentiae palam, per aliquam mentis 
serpat incuriam, et rapiat de proposito virginum, quod etiam moribus decet inesse nupturam. Sit in 
eis, Domine, per donum Spiritus tui prudens modestia, sapiens benignitas, gravis lenitas, casta 
libertas. In charitate ferveant, et nihil extra te diligant. Laudabiliter vivant, laudarique non appetant. 
Te in sanctitate corporis, te in animae suae puritate glorificent. Amore te timeant, Amore tibi 
serviant. Tu eis sis honor, tu gaudium, tu voluntas; tu in moerore solatium; tu in ambiguitate 
consilium; tu in injuria defensio; in tribulatione patientia; in paupertate abundantia, in jejunio cibus; 
in infirmitate medicina. In te habeant omnia, quern diligere appetant super omnia, per te, quod sunt 
professae, custodiant. Scrutatori pectorum non corpore placiturae, sed mente, transeant in numerum 
puellarum sapientum, ut coelestem Sponsum, virtutum accensis lampadibus, cum oleo praeparationis 
exspectent, nee turbatae improviso Regis adventu, sed securae, cum lumine, et praecedentium 
Virginum choro junctae, jucundanter occurrant: et ne excludantur cum stultis, se regalem januam cum 
sapientibus Virginibus, licenter introeant, et in Agni tui perpetuo comitatu probabiles mansura 
castitate permaneant. Quatenus centesimi fructus, dono virginitatis decorari, te donante, mereantur. 

Quod sequitur, dicit submissa voce legendo; ita tamen quod a circumstantibus audiatur: 

Per Dominum nostrum Jesum Christum Filium tuum, qui tecum vivit, et regnat in unitate Spiritus 
Sancti Deus, per omnia saecula saeculorum. R. Amen. 

Turn Pontifex, accepta mitra, incipit, schola prosequente, Responsorium: 

Veni, electa mea, et ponam in te thronum meum. * Quia concupivit rex speciem tuam. V. Audi, filia, 
et vide, et inclina aurem tuam. * Quia concupivit rex speciem tuam. 

Incepto Responsorio, sedet Pontifex cum mitra, et eo finito, surgunt Virgines; et duae primae ex eis 
praesentantur a paranymphis Pontifici, coram quo humiliter genua flectunt, cantantes simul 
Antiphonam: 

Ancilla Christi sum, ideo me ostendo servilem habere personam. 

Qua dicta, Pontifex interrogat illas palam, dicens: 

Vultis persistere in sancta virginitate, quam professae estis? 

Et illae simul respondent: Volumus. 

Turn Pontifex imponit velum super caput cujuslibet quod dependeat super scapulas, et super pectus, 
et usque ad oculos, singulis dictis: 

Accipe velamen sacrum, quo cognoscaris mundum contempsisse, et te Christo Jesu veraciter 
humiliterque, toto cordis annisu, sponsam perpetualiter subdidisse, qui te ab omni malo defendat, et 
ad vitam perducat aeternam. R. Amen. 

Ambabus velatis, ambae simul genuflexae, ut erant, cantant hanc Antiphonam: 

Posuit signum in faciem meam, ut nullum praeter eum amatorem admittam. 

Quo facto, reducuntur a matronis praedictis ad loca ordinis sui, ubi prius erant; et aliae duae, quae 
post illas in ordine sequuntur, praesentantur Pontifici, coram quo simili modo genua flectunt, cantant, 

et velantur, ut primae. Omnibus autem sic velatis, deposita mitra, surgit Pontifex, et stans versus ad 
illas, dicit: 

V. Dominus vobiscum. 

R. Et cum spiritu tuo. 

Oremus. 

Famulas tuas, Domine, tuae custodia muniat pietatis, ut virginitatis sanctae propositum, quod, te 
inspirante, susceperunt, te protegente, illaesum custodiant. Qui vivis, et regnas cum Deo Patre in 
unitate Spiritus Sancti Deus, per omnia saecula saeculorum. R. Amen. 

Turn Pontifex, accepta mitra, vocat Virgines, incipiens Antiphonam, schola prosequente: 

Desponari, dilecta, veni, hiems transiit, turtur carnit, vineae florentes redolent. 

Qua incepta, sedet Pontifex cum mitra, et ea finita, illae, quae primae venerant ad recipiendum 
velum, praesentantur Pontifici a matronis praedictis, eo modo, et ordine, sicut prius. Tunc Pontifex 
accipiens annulum cum dextera sua, et dexteram manum virginiscum sinistra manu sua, et mittens 
annulum ipsum digito annulari dexterae manus Virginis, desponsat illas Jesu Christo, dicens singulis: 
Desponso te Jesu Christo, Filio summi Patris, qui te illaesam custodiat. Accipe ergo annulum fidei, 
signaculum Spiritus Sancti, ut sponsa Dei voceris, et si ei fideliter servieris, in perpetuum coroneris. 

In nomine Pa + tris, et Fi + lii, et Spiritus + Sancti. R. Amen. 

Quo facto, ambae simul genuflexae, decantant Antiphonam: 

Ipsi sum desponsata, cui Angeli serviunt, cujus pulchritudinem sol et luna mirantur. 

Qua cantata, reducuntur a matronis praedictis ad loca sua, et aliae duae, quae illas sequuntur in 
ordine, praesentantur Pontifici, coram quo genuflectunt, cantant, et desponsantur, modo praemisso. 
Omnibus ergo sic seriatim desponsatis, et ad loca sua reductis, omnes genuflexae simul levant in 
altum, et ostendunt dexteras manus cantantes hanc Antiphonam: 

Annulo suo subarrhavit me Dominus meus Jesus Christus, et tamquam sponsam decoravit me corona. 
Deinde Pontifex cum mitra surgit, et stans versus ad illas, dicit: 

Bene + dicat vos Conditor coeli, et terrae, Deus Pater omnipotens, qui vos eligere dignatus est ad 
beatae Mariae Matris Domini nostri Jesu Christi consortium; ut integram, et immaculatam 
virginitatem, quam professae estis, coram Deo, et Angelis ejus conservetis; propositum teneatis; 
castitatem diligatis; patientiam custodiatis; ut coronam virginitatis accipere mereamini. Per eumdem 
Christum Dominum nostrum. R. Amen. 

Post haec Pontifex cum mitra stans, iterum vocat illas in cantu inchoans, schola prosequente, hanc 
Antiphonam: 

Veni, Sponsa Christi, accipe coronam, quam tibi Dominus praeparavit in aeternum. 

Incepta Antiphona, sedet Pontifex cum mitra, et ea finita, praesentantur ei a paranymphis duae primae 
Virgines, ut prius, coram eo genuflexae. Ipse autem torquem, sive coronam accipiens, imponit capiti 

cujuslibet Virginis, seriatim singulis dicens: 

Accipe coronam virginalis excellentiae, ut sicut per manus nostras coronaris in terris, ita a Christo 
gloria, et honore coronari merearis in coelis. Per eumdem Christum Dominum nostrum. R. Amen. 

Et mox ambae simul decantant hanc Antiphonam: 

Induit me Dominus cyclade auro texta, et immensis monilibus ornavit me. 

Qua cantata, reducuntur a matronis praedictis ad loca sua; et aliae praesentantur, quae simili modo 
genuflectunt, cantant, et coronantur. Omnibus coronatis, et ad loca sua reductis, et stantibus, Pontifex 
deposita mitra surgit, et stans versus ad illas, dicit: 

V. Dominus vobiscum. 

R. Et cum spiritu tuo. 

Oremus. 

Da, quaesumus, omnipotens Deus, ut hae famulae tuae, quae pro spe retributionis aeternae tibi 
Domino Deo desiderant consecrare, plena fide, animoque in sancto proposito permaneant. Tribue eis, 
Domine, humilitatem, castitatem, obedientiam, charitatem et omnium bonorum operum quantitatem: 
ut ad meritum aeternae gloriae possint pervenire. Per Christum Dominum nostrum. R. Amen. 

Deinde omnibus simul genua flectentibus, Pontifex stans, ut prius, sine mitra, dicit hanc Orationem. 

Oremus. 

Te invocamus, Domine sancte, Pater omnipotens, aeterne Deus, super has famulas tuas, quae tibi 
voverunt pura mente, mundoque corde servire; ut eas sociare digneris inter illos centum quadraginta 
quatuor millia, qui virgines permanserunt, et se cum mulieribus non coinquinaverunt; in quorum ore 
dolus non est inventus; ita et has famulas tuas facias permanere immaculatas usque in finem. Per 
Immaculatum Dominum nostrum Jesum Christum Filium tuum, qui tecum vivit, et regnat in unitate 
Spiritus Sancti Deus, per omnia saecula saeculorum. R. Amen. 

Qua finita, Virgines surgentes, simul cantant Antiphonam: 

Ecce, quod concupivit, jam video, quod speravi, jam teneo: illi sum juncta in coelis, quern in terris 
posita, tota devotione dilexi. 

Post haec Pontifex, junctis ante pectus manibus, dicit super illas, stantes humiliter inclinatas, 
benedictionem. 

Deus, plasmator corporum, afflator animarum, qui nullam spernis aetatem, nullum sexum reprobas, 
nullam conditionem gratia tua ducis indignam, sed omnium aequalis creator es, et redemptor, tu has 
famulas tuas, quas ex omni numero gregis, ut bonus pastor, ad conservandam coronam perpetuae 
virginitatis, et castimoniam animae eligere dignatus es, tuae protectionis scuto circumtege, et ad 
omne opus virtutis et gloriae, magistrante sapientia, praepara, ut vincentes carnis illecebras, et illicita 
connubia recusantes, insolubilem Filii tui Domini nostri Jesu Christi copulam mereantur. Elis 
petimus, Domine, arma suggeras, non carnalia, sed Spiritus virtute potentia, ut, te muniente, earum 

sensus et membra, in earum corporibus, et animabus non possit dominari peccatum; ac sub tua gratia 
vivere cupientibus, nihil sibi defensor malorum, et inimicus bonorum de his vasis nomini tuo 
consecratis praevaleat vindicare. Omnem etiam nocivum calorem imber gratiae tuae coelestis 
extinguat, lumen vero perpetuae castitatis accendat; facies pudica scandalis non pateat, neque incautis 
occasionem tribuat negligentia delinquendi. Sitque in eis casta virginitas; sint ornatae pariter, et 
armatae fide integra, spe certa, charitate sincera; ut, praeparato animo ad continentiam, virtus tanta 
praestetur, quae superet diaboli universa figmenta; et contemnendo praesentia, futura sectentur; 
jejunia epulis carnalibus praeferant; lectiones sacras et orationes conviviis et potationibus anteponant; 
ut orationibus pastae, et eruditionibus expletae, illuminatae vigiliis, opus gratiae virginalis exerceant. 
His igitur virtutum armis has tuas famulas interius exteriusque communiens, praesta, inoffensum 
cursum virginitatis implere. Per Christum Dominum nostrum. R. Amen. 

Turn Pontifex, accepta mitra, stans dicit sequentem benedictionem super illas genuflexas. 

Benedicat vos Deus Pa + ter, et Fi + lius, et Spiritus + Sanctus omni benedictione spirituali; ut 
manentes semper incorruptae, inviolatae, et immaculatae, sub vestimento sanctae Mariae, Matris 
Domini nostri Jesu Christi, requiescat suer vos spiritus septiformis gratiae, spiritus sapientiae et 
intellectus, spiritus consilii et fortitudinis, spiritus scientiae, et pietatis: et repleat vos spiritus timoris 
Domini, fragiles solidet, invalidasque confirmet, pietate allevet, et mentes regat, vias dirigat, 
cogitationes sanctas instituat, actus probet, opere perficiat, charitate aedificet, sapientia illuminet, 
castitate muniat, scientia instruat, fide firmet, in virtute multiplicet, in sanctitate sublimet, ad 
patientiam praeparet, ad obedientiam subdat, sobrias protegat, et pudicas: in infirmitate visitet, in 
dolore relevet, in tentatione custodiat, in prosperitate temperet, in iracundia mitiget, in iniquitate 
emindet, infundat gratiam, remittat offensam, tribuat disciplinam. Ut his, et similibus virtutibus 
fultae, et sanctis operibus illustratae, ilia semper studeatis agere, quae digna fiant remuneratione. 
Ilium habeatis testem, quern habiturae estis judicem; et vos aptetis, ut praefulgentem gestetis in manu 
lampadem, intraturae sponsi thalamum, occurratis cum gaudio, et nihil in vobis reperiat foetidum, 
nihil sordidum, nihil occultum, nihil corruptum, nihil inhonestum, sed niveas, et Candidas animas, 
corporaque lucida, atque splendida; ut, cum ille dies tremendus remunerationis justorum, 
retributionisque malorum advenerit, non inveniat in vobis ultrix flamma, quod urat, sed divina pietas, 
quod coronet; quas jam in hoc saeculo conversatio religiosa mundavit, ut ad tribunal aeterni Regis 
ascensurae, celsaque palatia, cum iisdem mereamini habere protectionem, qui sequuntur Agnum, et 
cantant canticum novum sine cessatione, illic percepturae praemium post laborem, semperque 
maneatis in viventium regione. Atque ipse benedicat vos de coelis, qui per crucis passionem 
humanum genus es dignatus venire in terris redimere, Jesus Christus Dominus noster, qui cum 
aeterno Patre, et Spiritu Sancto in unitate perfecta vivit, et regnat Deus, in saecula saeculorum. R. 
Amen. 

Deinde Pontifex sedens cum mitra, publica voce anathema ponit, ne quis eas a divino servitio, quae 
vexillo castitatis subjectae sunt, abducat; nullus earum bona surripiat, sed ea cum quiete possideant, 
in hanc formam: 

Auctoritate omnipotentis Dei, et beatorum Petri et Pauli Apostolorum ejus, firmiter, et sub 
interminatione anathematis inhibemus, ne quis praesentes virgines, seu sanctimoniales a divino 
servitio, cui sub vexillo castitatis subjectae sunt, abducat, nullus earum bona surripiat, sed ea cum 
quiete possideant. Si quis autem hoc attentare praesumpserit, maledictus sit in domo, et extra 

domum; maledictus in civitate, et in agro; maledictus vigilando, et dormiendo; maledictus 
manducando, et bibendo; maledictus ambulando, et sedendo; maledicta sint caro ejus, et ossa, et a 
planta pedis usque ad verticem non habeat sanitatem. Veniat super ilium maledictio hominis, quam 
per Moysen in lege filiis iniquitatis Dominus permisit. Deleantur nomen ejus de libro viventium, et 
cum justis non scribatur. Fiat pars et hereditas ejus cum Cain fratricida, cum Dathan, et Abiron, cum 
Anania, et Saphira, cum Simone mago, et Juda proditore, et cum eis, qui dixerunt Deo: Recede a 
nobis, semitam viarum tuarum nolumus. Pereat in die judicii; devoret eum ignis perpetuus cum 
diabolo, et angelis ejus, nisi restituerit, et ad emendationem venerit. Fiat, fiat. 

Turn dicitur Alleluia, sive ultimus Versus Tractus, vel Sequentiae, et cetera usque ad Offertorium 
inclusive, Virginibus in ordine suo manentibus. 

Offertorio dicto, singulae Virgines consecratae, velatis capitibus, ad manus Pontificis in faldistorio 
ante medium altaris cum mitra sedentis, offerunt, coram eo genuflexae, quaelibet candelam accensam. 

Interim parantur pro eis tot hostiae consecrandae, quot sunt ipsae numero. Facta oblatione, Pontifex 
cum mitra sedens lavat manus; deinde, deposita mitra, surgit, et prosequitur Missam, more consueto. 

Secreta. 

Oblatis hostiis, quaesumus, Domine, praesentibus famulabus tuis perseverantiam perpetuae 
virginitatis accommoda; ut apertis januis, summi Regis adventu, regnum coeleste cum laetitia 
mereantur intrare. Per Dominum nostrum Jesum Christum Filium tuum, qui tecum vivit, et regnat in 
unitate Spiritus Sancti Deus, per omnia saecula saeculorum. R. Amen. 

Postquam Pontifex se de Corpore, et Sanguine communicaverit, turn accedunt ad supremum gradum 
altaris Virgines ipsae binae et binae, et ibidem genuflectunt; Pontifex vero singulas communicat, et 
omnibus communicatis, ipsae Virgines ante altare, ut in Missa fuerunt genuflexae, simul cantant 
Antiphonam: 

Mel et lac ex ejus ore suscepi, et sanguis ejus ornavit genas meas. 

Interim Pontifex ablutionem sumit; turn accepta mitra, stans lavat manus, deinde perficit Missam. 
Postcommunio. 

Deus, qui habitaculum tuum in corde pudico fundasti, respice super has famulas tuae, et quae 
castigationibus assiduis postulant, tua consolatione percipiant. Per Dominum nostrum Jesum 
Christum Filium tuum, qui tecum vivit, et regnat in unitate Spiritus Sancti Deus, per omnia saecula 
saeculorum. R. Amen. 

Missa finita, Pontifex dat benedictionem solemnem. 

Et quia in nonnullis monasteriis est consudetudo, quod loco Diaconissatus Virginibus consecratis 
datur facultas incipiendi horas canonicas, et legendi Officium in Ecclesia, Pontifex stans ante altare 
sine mitra, Virginibus consecratis coram eo genuflexis, dicit: 

V. Dominus vobiscum. 

R. Et cum spiritu tuo. 

Oremus. 

Exaudi, Domine, preces nostras, et super has famulas tuas spiritum tuum bene + dictionis emitte; ut 
coelesti munere ditatae, et tuae majestatis gratiam possint acquirere, et bene vivendi aliis exemplum 
praebere. Per Christum Dominum nostrum. R. Amen. 

Turn sedet Pontifex, accepta mitra, et tradit Breviarium illis, ambabus manibus ipsum tangentibus, 
dicens: 

Accipite librum, ut incipiatis horas canonicas, et legatis Officium in Ecclesia. In nomine Pa + tris, et 
Fi + lii, et Spiritus + Sancti. R. Amen. 

Surgit Pontifex, mitra deposita, et conversus ad altare incipit Hymnum Te Deum laudamus, quern 
chorus prosequitur usque ad finem. 

Te Deum laudamus. 

Te Dominum confitemur. 

Te aeternum Patrem * omnis terra veneratur. 

Tibi omnes Angeli, * tibi coeli et universae potestates. 

Tibi Cherubim et Seraphim * incessabili voce proclamant: 

Sanctus, 

Sanctus, 

Sanctus * Dominus Deus Sabaoth. 

Pleni sunt coeli et terra * majestatis gloriae tuae. 

Te gloriosus * Apostolorum chorus, 

Te Prophetarum * laudabilis numerus, 

Te Martyrum candidates * laudat exercitus. 

Te per orbem terrarum * sancta confitetur Ecclesia. 

Patrem * immensae majestatis. 

Venerandum tuum verum * et unicum Filium. 

Sanctum quoque * paraclitum Spiritum. 

Tu Rex gloriae * Christe. 

Tu Patris * sempiternus es Filius. 

Tu ad liberandum suscepturus hominem, * non horruisti Virginis uterum. 

Tu, devicto mortis aculeo, * aperuisti credentibus regna coelorum. 

Tu ad dexteram Dei sedes * in gloria Patris. 

Judex crederis * esse venturus. 

Te ergo, quaesumus, tuis famulis subveni, * quos pretioso sanguine redemisti. 

Aeterna fac cum Sanctis tuis * in gloria numerari. 

Salvum fac populum tuum, Domine, * et benedic haereditati tuae. 

Et rege eos, * et extolle illos usque in aeternum. 

Per singulos dies * benedicimus te. 

Et laudamus nomen tuum in saeculum, * et in saeculum saeculi. 

Dignare, Domine, die isto * sine peccato nos custodire. 

Miserere nostri, Domine, * miserere nostri. 

Fiat misericordia tua, Domine, super nos; * quemadmodum speravimus in te. 

In te, Domine, speravi; * non confundar in aeternum. 

Et eo finito, duae ex choro dicunt: 

V. Confirma hoc, Deus, quod operatus es in nobis. 

Respondet chorus: 

R. A templo sancto tuo, quod est in Jerusalem. 

Et Pontifex stans in cornu Epistolae altaris, conversus ad altare, ex libro ibidem super altari posito, 
dicit: 

Actiones nostras, quaesumus, Domine, aspirando praeveni, et adjuvando prosequere; ut cuncta nostra 
oratio, et operatio a te semper incipiat, et per te coepta finiatur. Per Christum Dominum nostrum. R. 
Amen. 

Post haec Virgines consecratae revertuntur ad portam monasterii, ubi Pontifex eas coram se 
genuflexas praesentat Abbatissae similiter genuflexae dicens: 

Vide, quomodo istas consecratas Deo serves, et repraesentes immaculatas; redditura pro eis rationem, 
ante tribunal sponsi earum, venturi judicis. 

Turn Pontifex redit ad Ecclesiam, dicens: 

Dominus vobiscum. 

Initium sancti Evangelii secundum Joannem. 

In principio, etc. 

Et sacris vestibus depositis, vadit in pace. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ET IMPOSITIONE PRIMARII LAPIDIS 

PRO ECCLESIA AEDIFICANDA 


Nemo Ecclesia aedificet, priusquam Pontificis judicio locus et atrium designentur, et quid ad 
luminaria, quid ad rectoris, ministrorumque stipendia sufficiat, quidque ad Ecclesiae dotem pertineat, 
definiatur; et per eum, vel ejus auctoritate, per Sacerdotem crux in loco figatur, et lapis primarius in 
fundamento ponatur. Pridie igitur lignea crux in loco, ubi debet esse altare, figatur. Sequenti vero 
die, lapis in Ecclesiae fundatione ponendus, qui debet esse quadratus et angularis, benedici debet hoc 
modo. Pontifex paratus supra rochettum, vel, si sit regularis, supra superpelliceum, amictu, alba, 
cingulo, stola, et pluviali albi coloris, et mitra simplici, et baculum Pastoralem in sinistra tenens, 
stans, cum mitra, in loco ubi Ecclesia est fundanda, benedicit sal, et aquam, dicens: 

V. Adjutorium nostrum in nomine Domini. 

R. Qui fecit coelum et terram. 

Exorcizo te, creatura salis, per Deum + vivum, per Deum + verum, per Deum + sanctum, per Deum, 
qui te per Eliseum Prophetam in aquam mitti jussit, ut sanaretur sterilitas aquae; ut efficiaris sal 
exorcizatum in salutem credentium; et sis omnibus sumentibus te sanitas animae et corporis; et 
effugiat, atque discedat a loco, in quo aspersum fueris, omnis phantasia et nequitia vel versutia 
diabolicae fraudis, omnisque spiritus immundus, adjuratus per eum qui venturus est judicare vivos et 
mortuos, et saeculum per ignem. R. Amen 

Deinde, depositis baculo Pastorali et mitra, junctis manibus dicit: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Immensam clementiam tuam, omnipotens aeterne Deus, humiliter imploramus, ut hanc creaturam 
salis, quam in usum generis humani tribuisti, bene + dicere, et sancti + ficare tua pietate digneris; ut 
sit omnibus sumentibus salus mentis et corporis; et quidquid ex eo tactum vel respersum fuerit, careat 
omni immunditia omnique impugnatione spiritualis nequitiae. Per Dominum nostrum Jesum 
Christum Filium tuum, qui tecum vivit, et regnat in unitate Spiritus Sancti Deus, per omnia saecula 

saeculorum. R. Amen. 

Turn acceptis mitra et baculo Pastorali, super aquam absolute dicit: 

Exorcizo te, creatura aquae, in nomine Dei Pa + tris omnipotentis, et in nomine Jesu Christi Fi + lii 
ejus Domini nostri, et in virtute Sancti + Spiritus, ut fias aqua exorcizata ad effugandam omnem 
potestatem inimici, et ipsum inimicum eradicare et explantare valeas, cum angelis suis apostaticis, 
per virtutem ejusdem Domini nostri Jesu Christi, qui venturus est judicare vivos et mortuos, et 
saeculum per ignem. R. Amen 

Deinde, depositis baculo Pastorali et mitra, junctis manibus dicit: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, qui ad salutem humani generis maxima quaeque Sacramenta in aquarum substantia condidisti, 
adesto propitius invocationibus nostris, et elemento huic multimodis purificationibus praeparato, 
virtutem tuae bene + dictionis infunde; ut creatura tua mysteriis tuis serviens, ad abjiciendos 
daemones, morbosque pellendos, divinae gratiae sumat effectum; ut quidquid in domibus, vel in locis 
fidelium, haec unda resperserit, careat omni immunditia, liberetur a noxa: non illic resideat spiritus 
pestilens, non aura corrumpens: discedant omnes insidiae latentis inimici, et si quid est quod aut 
incolumitati habitantium invidet, aut quieti, aspersione hujus aquae effugiat; ut salubritas per 
invocationibus defensa. Per Dominum nostrum Jesum Christum Filium tuum, qui tecum vivit, et 
regnat in unitate Spiritus Sancti Deus, per omnia saecula saeculorum. R. Amen. 

Pontifex mittit sal in aquam, in modum crucis, dicendo semel: 

Commixtio salis, et aquae pariter fiat. In nomine Pa + tris, et Fi + lii, et Spiritus + Sancti. 

R. Amen. 

V. Dominus vobiscum. 

R. Et cum spiritu tuo. 

Oremus. 

Deus, invictae virtutis auctor, et insuperabilis imperii rex ac semper magnificus triumphator, qui 
adversae dominationis vires reprimis, qui inimici rugientis saevitiam superas, qui hostiles nequitias 
potenter expugnas, te, Domine, trementes, et supplices deprecamur, ac petimus, ut hanc creaturam 
salis, et aquae dignanter aspicias, benignus illustres, pietatis tuae rore sanctifices: ut ubicumque fuerit 
aspersa, per invocationem sancti tui nominis, omnis infestatio immundi spiritus abigatur, terrorque 
venenosi serpentis procul pellatur, et praesentia Sancti Spiritus nobis misericordiam tuam 
poscentibus, ubique adesse dignetur. Per Dominum nostrum Jesum Christum Filium tuum, qui tecum 
vivit, et regnat in unitate Spiritus Sancti Deus, per omnia saecula saeculorum. R. Amen. 

Turn Pontifex accipit mitram, et schola cantat Antiphonam et Psalmum sequentes. Interim dum ea 
cantantur, Pontifex cum mitra, aspergit locum, ubi crux posita est, cum aqua per eum benedicta. 

Antiphona. 

Signum salutis pone, Domine Jesu Christe, in loco isto, et non permittas introire Angelum 
percutientem. 

Psalmus 83 

Quam dilecta tabernacula tua, Domine virtutum! * concupiscit et deficit anima mea in atria Domini. 
Cor meum, et caro mea * exsultaverunt in Deum vivum. 

Etenim passer invenit sibi domum: * et turtur nidum sibi, ubi ponat pullos suos. 

Altaria tua, Domine virtutum: * Rex meus, et Deus meus. 

Bead, qui habitant in domo tua, Domine: * in saecula saeculorum laudabunt te. 

Beatus vir, cujus est auxilium abs te: * ascensiones in corde suo disposuit in valle lacrimarum, in loco 
quern posuit. 

Etenim benedictionem dabit legislator, ibunt de virtute in virtutem: * videbitur Deus deorum in Sion. 
Domine, Deus virtutum, exaudi orationem meam: * auribus percipe Deus Jacob. 

Protector noster aspice, Deus: * et respice in faciem Christi tui. 

Quia melior est dies una in atriis tuis: * super millia. 

Elegi abjectus esse in domo Dei mei: * magis quam habitare in tabernaculis peccatorum. 

Quia misericordiam et veritatem diligit Deus: * gratiam et gloriam dabit Dominus. 

Non privabit bonis eos, qui ambulant in innocentia: * Domine virtutum, beatus homo qui sperat in te. 
Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Finitis Antiphona et Psalmo praedictis, Pontifex stans versus ad locum per eum aspersum, deposita 
mitra, dicit: 

Oremus. 

Domine Deus, qui licet coelo et terra non capiaris, domum tamen dignaris habere in terris, ubi nomen 
tuum jugiter invocetur; locum hunc, quaesumus, beatae Mariae semper Virginis, et bead N. 
(nominando Sanctum, vel Sanctam, in cujus honorem, ac nomen fundabitur Ecclesia) omniumque 
Sanctorum intercedentibus meritis, sereno pietatis tuae intuitu visita, et per infusionem gratiae tuae ab 
omni inquinamento purifica, purificatumque conserva, et qui dilecti tui David devotionem in filii sui 
Salomonis opere complevisti, in hoc opere desideria nostra perficere dignere, effugiantque omnes 
hinc nequitiae spirituales. Per Dominum nostrum Jesum Christum Filium tuum, qui tecum vivit, et 
regnat in unitate Spiritus Sancti Deus, per omnia saecula saeculorum. R. Amen. 

Post haec stand adhuc sine mitra, Pontifex benedicit primarium lapidem, dicens: 

V. Adjutorium nostrum in nomine Domini. 

R. Qui fecit coelum et terram. 

V. Sit nomen Domini benedictum. 

R. Ex hoc nunc et usque in saeculum. 

V. Lapidem quern reprobaverunt aedificantes. 

R. Hie factus est in caput anguli. 

V. Tu es Petrus. 

R. Et super hanc petram aedificabo Ecclesiam meam. 

V. Gloria Patri, et Filio, et Spiritui Sancto. 

R. Sicut erat in principio, et nunc, et semper: et in saecula saeculorum. Amen. 

Oremus. 

Domine Jesu Christe, Fili Dei vivi, qui es verus omnipotens Deus, splendor et imago aeterni Patris, et 
vita aeterna, qui es lapis angularis, de monte sine manibus abscissus, et immutabile fundamentum; 
hunc lapidem collocandum in tuo nomine confirma: et tu, qui es principium et finis, in quo principio 
Deus Pater ab initio cuncta creavit, sis, quaesumus, principium, et incrementum, et consummatio 
ipsius operis, quod debet ad laudem et gloriam tui nominis inchoari. Qui cum Patre et Spiritu Sancto 
vivis, et regnas Deus, per omnia saecula saeculorum. R. Amen. 

Oremus. 

Domine sancte, Pater omnipotens, aeterne Deus, bene + dicere dignare hunc lapidem in fundamentum 
Ecclesiae, in honorem sancti N. Per Dominum nostrum Jesum Christum Filium tuum, lapidem 
probatum, angularem, pretiosum, in fundamento fundatum, de quo dicit Apostolus: Petra autem erat 
Christus: Qui tecum et cum Spiritu Sancto vivit, et regnat Deus, per omnia saecula saeculorum. R. 
Amen. 

Tunc aspergit lapidem ipsum aqua benedicta, et accepto cultro, per singulas partes sculpit in eo 
signum crucis, dicens: 

In nomine Pa + tris, et Fi + lii, et Spiritus + Sancti. 

Quo facto, dicit: 

Oremus. 

Benedic, Domine, creaturam istam lapidis, et praesta per invocationem sancti nominis tui, ut 
quicumque ad hanc Ecclesiam aedificandam pura mente auxilium dederint, corporis santitatem, et 
animae medelam percipiant. Per Christum Dominum nostrum. R. Amen. 

Deinde ponitur in terram aliquod tapete, et desuper faldistorium, super quod Pontifex, accepta mitra, 
accumbit. 

Turn dicuntur Fitaniae usque ad finem: 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 
Omnes sancti beatorum Spirituum ordines, orate pro nobis. 
Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 
Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 
Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastiane, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 

Omnes sancti Monachi, et Eremitae, orate pro nobis. 

Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine 
Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 
Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 
Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et veram concordiam donare digneris, te rogamus, audi 
nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitatem Ecclesiae revocare, et infideles universos ad Evangelii lumen 
perducere digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Finitis Litaniis Pontifex deposita mitra surgit, et stans versus ad primarium lapidem, dicit: 

Oremus. 

Actiones nostras, quaesumus, Domine, aspirando praeveni, et adjuvando prosequere; ut cuncta nostra 
oratio et operatio a te semper incipiat, et per te coepta finiatur. Per Christum Dominum nostrum. R. 
Amen. 

Deinde, parato caemento, et caementario assistente, Pontifex cum mitra inchoat, schola prosequente, 
Antiphonam: 

Mane surgens Jacob * erigebat lapidem in titulum, fundens oleum desuper, votum vovit Domino: 
vere locus iste sanctus est, et ego nesciebam. 

Psalmus 126. 


http://members.aol.com/liturgialatina/pontificale/040.htm (7 of 12)2006-09-16 21:15:05 


Pontificale Romanum - De Benedictione et Impositione Primarii Lapidis 


Nisi Dominus aedificaverit domum: * in vanum laboraverunt qui aedificant earn. 

Nisi Dominus custodierit civitatem: * frustra vigilat qui custodit earn. 

Vanum est vobis ante lucem surgere: * surgite postquam sederitis, qui manducatis panem doloris. 
Cum dederit dilectis suis somnum: * ecce hereditas Domini filii; merces, fructus ventris. 

Sicut sagittae in manu potentis: * ita filii excussorum. 

Beatus vir qui implevit desiderium suum ex ipsis: * non confundetur cum loquetur inimicis suis in 
porta. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Quo dicto, Pontifex stans cum mitra tangit, et ponit ipsum primarium lapidem in fundamento, dicens: 

In fide Jesu Christi collacamus lapidem istum primarium in hoc fundamento: In nomine Pa + tris, et 
Fi + lii, et Spiritus + Sancti, ut vigeat vera fides hie, et timor Dei, fraternaque dilectio, ut sis hie locus 
destinatus orationi, et ad invocandum, et laudandum nomen ejusque Domini nostri Jesu Christi, qui 
cum Patre et cum Spiritu Sancto vivit, et regnat Deus, per omnia saecula saeculorum. R. Amen. 

Interim caementarius locat ipsum lapidem cum caemento, postea Pontifex spargit super lapidem 
aquam benedictam, dicens: 

Asperges me, Domine, hyssopo, et mundabor: lavabis me, et super nivem dealbabor. 

Psalmus 50 

Miserere mei, Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 
Ecce enim in iniquitatibus conceptus sum: * et in peccatis concepit me mater mea. 

Ecce enim veritatem dilexisti: * incerta, et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium, et laetitiam: * exultabunt ossa humiliata. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Domine, labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum, et humiliatum, Deus, non despicies. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc imponent super altare tuum 
vitulos. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Quo dicto, Pontifex spargit aquam benedictam per omnia fundamenta, si sunt aperta: si non sunt 
aperta, circuit aspergendo fundamenta Ecclesiae designata, hoc modo: 

Incipiens aspergere, et circuire, inchoat, schola prosequente, Antiphonam: 

O quam metuendus est locus iste! * vere non est hie aliud, nisi domus Dei, et porta coeli. 

Psalmus 86. 

Fundamenta ejus in montibus sanctis: * diligit Dominus portas Sion super omnia tabernacula Jacob. 
Gloriosa dicta sunt de te: * civitas Dei. 

Memor ero Rahab, et Babylonis: * sciendum me. 

Ecce alienigenae, et Tyrus, et populus Aethiopum: * hi fuerunt illic. 

Numquid Sion dicet: Homo, et homo natus est in ea: * et ipse fundavit earn Altissimus? 

Dominus narrabit in scripturis populorum, et principum: * horum, qui fuerunt in ea. 

Sicut laetantium omnium: * habitatio est in te. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Et repetitur Antiphona. Interim aspergendo procedit usque ad tertiam partem fundamentorum 
apertorum, seu designatorum, ubi subsistit, et repetita Antiphona, Pontifex stans ibidem, deposita 
mitra, dicit: Oremus. 

Et ministri: Flectamus genua. R. Levate. 

Omnipotens, et misericors Deus, qui Sacerdotibus tuis tantam prae ceteris gratiam contulisti, ut 
quidquid in tuo nomine digne perfecteque ab eis agitur, a te fieri credatur: quaesumus immensam 
clementiam tuam, ut quidquid modo visitaturi sumus, visites; et quidquid benedicturi sumus, 
benedicas; sitque ad nostrae humilitatis introitum, Sanctorum tuorum mentis, fuga daemonum, 

Angeli pacis ingressus. Per Christum Dominum nostrum. R. Amen. 

Deinde inchoat, schola prosequente, Antiphonam: 

Pax aeterna * ab Aeterno huic domui. Pax perennis, Verbum Patris, sit pax huic domui. Pacem pius 
Consolator huic praestet domui. 

Interim Pontifex, accepta mitra, aspergendo procedit usque ad aliam tertiam partem fundamentorum 
apertorum, seu disignatorum, ibidem subsistens; et finita Antiphona, stans cum mitra, dicit: 

Omnipotentem Deum, fratres charissimi, in cujus domo multae sunt mansiones, supplices 
deprecemur, ut locum istum nomini suo aedificandum per serenissimam pietatem suam bene + dicere, 
sancti + ficare, et conse + crare dignetur. Per Dominum nostrum Jesum Christum Filium tuum, qui 

tecum vivit, et regnat in unitate Spiritus Sancti Deus, per omnia saecula saeculorum. R. Amen. 
Deinde inchoat, schola prosequente, Antiphonam: 

Bene fundata est * domus Domini supra firmam petram. 

Psalmus 121. 

Laetatus sum in his, quae dicta sunt mihi: * In domum Domini ibimus. 

Stantes erant pedes nostri: * in atriis tuis, Jerusalem. 

Jerusalem, quae aedificatur ut civitas: * cujus participatio ejus in idipsum. 

Illuc enim ascenderunt tribus, tribus Domini: * testimonium Israel ad confitendum nomini Domini. 
Quia illic sederunt sedes in judicio: * sedes super domum David. 

Rogate quae ad pacem sunt Jerusalem: * et abundantia diligentibus te. 

Fiat pax in virtute tua: * et abundantia in turribus tuis. 

Propter fratres meos, et proximos meos, * loquebar pacem de te. 

Propter domum Domini, Dei nostri: * quaesivi bona tibi. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Et repetitur Antiphona. 

Interim Pontifex aspergendo procedit per ultimam tertiam partem fundamentorum apertorum, seu 
designatorum, revertens ad locum, in quo lapidem imposuit; ubi repetita Antiphona, stans deposita 
mitra, dicit: Oremus. 

Et ministri: Flectamus genua. R. Levate. 

Deus, qui ex omnium cohabitatione Sanctorum aeternum majestati tuae condis habitaculum, da 
aedificationi tuae incrementa coelestia; ut quod te jubente fundatur, te largiente perificiatur. Per 
Christum Dominum nostrum. R. Amen. 

Subsequenter Pontifex ibidem stans sine mitra, inchoat, schola prosequente, Hymnum: 

Veni Creator Spiritus, 

Mentes tuorum visita, 

Imple superna gratis, 

Quae tu creasti, pectora. 

Qui diceris Paraclitus, 

Altissimi donum Dei, 

Fons vivus, ignis, charitas, 

Et spiritalis unctio. 


http://members.aol.com/liturgialatina/pontificale/040.htm (10 of 12)2006-09-16 21:15:05 


Pontificale Romanum - De Benedictione et Impositione Primarii Lapidis 


Tu septiformis munere, 

Digitus paternae dexterae, 

Tu rite promissum Patris, 

Sermone ditans guttura. 

Accende lumen sensibus, 

Infunde amorem cordibus, 

Infirma nostri corporis 
Virtute firmans perpeti. 

Hostem repellas longius, 

Pacemque dones protinus. 

Ductore sic te praevio 
Vitemus omne noxium. 

Per te sciamus da Patrem, 

Noscamus atque Filium, 

Teque utriusque Spiritum 
Credamus omni tempore. 

Deo Patri sit gloria, 

Et Filio qui a mortuis 
Surrexit, ac Paraclito, 

In saeculorum saecula. 

Amen. 

Quo inchoato, Pontifex genuflectit usque ad finem primi versus. Tunc surgit, stans detecto capite 
usque ad finem Hymni, quo finito, dicit: 

Descendat, quaesumus, Dominus Deus noster, Spiritus tuus Sanctus super hanc domum 
aedificandam, qui et dona nostra, et populi tui, in ea sanctificet, et ipsius corda dignanter emundet. 
Per Christum Dominum nostrum. R. Amen. 

Oremus. 

Deus, qui in omni loco dominationis tuae clemens ac benignus dedicator assistis, exaudi nos, 
quaesumus, et concede, ut inviolabilis hujus loci permaneat constructio; et beneficia tui muneris, 
universitas fidelium quae tibi supplicat, percipere mereatur. Per Dominum nostrum Jesum Christum 
Filium tuum, qui tecum vivit, et regnat in unitate Spiritus Sancti Deus, per omnia saecula 
saeculorum. R. Amen. 

Hoc facto, accepta mitra, Pontifex, si placet, sedens ibidem in faldistorio, exhortatur populum ad 
contribuendum pro structura Ecclesiae novae, et aliis opportunis. Deinde dat benedictionem 
solemnem, dicens: V. Sit nomen Domini benedictum, etc. 

Et in fine concedit indulgentias. His expletis, si velit, parat se ad celebrandum Missam in dicto loco, 

de Sancto in cujus nomine Ecclesia fundatur. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ECCLESIA DEDICATIONE SEU CONSECRATIONE 


Ecclesiarum consecratio quamvis omni die de jure fiere possit, decentius tamen in Dominicis diebus, vel 
Sanctorum solemnitatibus fit. 

Quando autem Ecclesia fuerit dedicanda, debet Archidiaconus praenuntiare clero, et populo, quibus est 
Ecclesia consecranda; ut priusquam consecretur, jejunent. Nam Pontifex consecrans, et qui petunt sibi 
Ecclesiam consecrari, praecedenti die jejunare debent. 

Sane sero ante diem dedicationis, Pontifex parat Reliquias in altari consecrando includendas, ponens eas in 
decenti et mundo vasculo, cum tribus granis thuris; ponit etiam in eo chartulam de pergamento, scriptam sub 
hac forma: 

MDCCCC etc.... die N. mensis N. Ego N. Episcopus N. consecravi Ecclesiam, et altare hoc, in honorem 
sancti N. et Reliquias sanctorum Martyrum N. et N. in eo inclusi, et singulis Christi fidelibus, hodie unurn 
annum, et in die anniversario consecrationis hujusmodi ipsam visitantibus quadraginta dies de vera 
indulgentia, in forma Ecclesiae consueta concessi. 

Sigillans ipsum vasculum diligenter, et illud in honesto et mundo loco, vel sub tentorio ante fores Ecclesiae 
consecrandae parato ponens, et super ornatum feretrum decenter collocans, cum duobus candelabris, et 
luminaribus ardentibus. 

Celebrandaeque sunt vigiliae ante Reliquias ipsas, et canendi Nocturni, et Matutinae Laudes, in honorem 
Sanctorum, quorum Reliquiae sunt recondendae imagines vero, cruces et alia ipsa nocte remaneant in 
Ecclesia consecranda. 

Parantur etiam in Ecclesia, quae ad dedicationem ipsius Ecclesiae et altaris sunt necessaria, videlicet sanctum 
Chrisma in vasculo, et ampulla; Oleum sanctum Catechumenorum, etiam in vasculo, et ampulla; duae librae 
thuris, cujus medietas sit in granis; thuribulum cum navicula, et cochleari; vas cum prunis ardentibus; vas 
cum cineribus, pro quantitate Ecclesiae; vas cum sale; vas vini; aspersorium factum de herba hyssopi; 
mantilia ex tela grossa, ad extergendam mensam altaris, quoties expedient; coopertura linea cerata, ad 
mensuram altaris, pro quolibet altari consecrando; quinque cruces parvae etiam pro quolibet altari 
consecrando, factae de candelis cerae subtilibus; aliquae spatulae ligneae parvae, ad abradendum de altari 
combustiones candelarum, et thuris; vas in quo ipsae rasurae deponantur; calx, arena, sive tegula trita ad 
faciendum caementum, pro liniendo sepulcro Reliquiarum, et junctura mensae altaris cum stipite; 
caementarius qui hoc agat; duo intortitia accensa, quae semper praecedant Pontificem, quocumque ierit; vasa 
cum aqua, ad abluendas manus Pontificis; et medulla panis, ac mantilia, pro extergendis manibus; duae librae 
bombycis, pro extergendis crucibus unctis, quae fiunt in parietibus Ecclesiae, et in stipite altaris; duo vasa 

cum aqua benedicenda, unum extra Ecclesiam, et aliud intus in presbyterio; tobaleae novae mundae, et vasa, 
atque ornamenta ad cultum Dei, et Ecclesiae, et altaris, postquam consecrata fuerint, pertinentia, benedicenda. 

Item, depingantur in parietibus Ecclesiae intrinsecus per circuitum duodecim cruces, circa decern palmos 
super terram, videlicet tres pro quolibet ex quatuor parietibus. Et ad caput cujuslibet crucis figatur unus 
clavus, cui affigatur una candela unius unciae. Scala, super quam ascendens Pontifex possit attingere ipsas 
duodecim cruces. 

Fontes Ecclesiae in quibus conservatur aqua benedicta, vacui sint, et bene mundi. Et provideatur, quod 
Ecclesia possit exterius libere circumire. 

Pontifex mane in suo habitu quotidiano venit ad Ecclesiam; ordinat in Ecclesia consecranda, quad ordinanda 
sunt; et ejus jussu accenduntur praemissae duodecim candelae; et faldistorium ornatum ponitur supra tapete 
in medio Ecclesiae; et mox Pontifex exit ab Ecclesia, cunctis inde exire jussis, uno tantum Diacono amictu, 
alba, cingulo, et stola albi coloris parato intus remanente; et Ecclesiae fores clauduntur. 

Tunc Pontifex cum clero, et populo accedit ad locum, ubi pridie Reliquiae positae fuerunt, et ibi incipit, et 
dicit voce submissa cum clericis septem Psalmos Poenitentiales cum Antiphona Ne reminiscaris, Domine, 
induens interim amictum, albam, cingulum, stolam, et pluviale albi coloris, accipiens mitram simplicem in 
capite, et baculum Pastoralem in manu sinistra. Alter quoque Diaconus paratus similiter amictu, alba, 
cingulo, et stola albi coloris; Subdiaconus etiam amictum, albam, et cingulum indutus, Acolythi, et alii 
ministri superpelliceis parati adsint. 

Antiphona. Ne reminiscaris, Domine, delicta nostra, vel parentum nostrorum: neque vindictam sumas de 
peccatis nostris. 

Psalmus 6. 

Domine, ne in furore tuo arguas me: * neque in ira tua corripias me. 

Miserere mei, Domine, quoniam infirmus sum: * sana me, Domine, quoniam conturbata sunt ossa mea. 

Et anima mea turbata est valde: * et tu Domine usquequo? 

Convertere, Domine, et eripe animam meam: * salvum me fac propter misericordiam tuam. 

Quoniam non est in morte qui memor sit tui: * in inferno autem quis confitebitur tibi. 

Laboravi in gemitu meo, lavabo per singulas noctes lectum meum: * in lacrimis meis stratum meum rigabo. 
Turbatus est a furore oculus meus: * inveteravi inter omnes inimicos meos. 

Discedite a me, omnes qui operamini iniquitatem: * quoniam exaudivit Dominus vocem fletus mei. 

Exaudivit Dominus deprecationem meam: * Dominus orationem meam suscepit. 

Erubescant et conturbentur vehementer omnes inimici mei: * convertantur, et erubescant valde velociter. 
Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 31 

Beati, quorum remissae sunt iniquitates: * et quorum tecta sunt peccata. 

Beatus vir, cui non imputavit Dominus peccatum: * nec est in spiritu ejus dolus. 

Quoniam tacui, inveteraverunt ossa mea: * dum clamarem tota die. 

Quoniam die ac nocte gravata est super me manus tua: * conversus sum in aerumna mea, dum configitur 
spina. 

Delictum meum cognitum tibi feci: * et injustitiam meam non abscondi. 

Dixi: confitebor adversum me injustitiam meam Domino: * et tu remisisti impietatem peccati mei. 

Pro hac orabit ad te omnis sanctus: * in tempore opportuno. 

Verumtamen in diluvio aquarum multarum: * ad eum non approximabunt. 

Tu es refugium meum a tribulatione, quae circumdedit me: * exsultatio mea, erue me a circumdantibus me. 
Intellectum tibi dabo, et instruam te in via hac, qua gradieris: * firmabo super te oculos meos. 

Nolite fieri sicut equus, et mulus: * quibus non est intellects. 

In camo, et fraeno maxillas eorum constringe: * qui non approximant ad te. 

Multa flagella peccatoris: * sperantem autem in Domino misericordia circumdabit. 

Laetamini in Domino, et exsultate, justi: * et gloriamini omnes recti corde. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 37 

Domine, ne in furore tuo arguas me: * neque in ira tua corripias me. 

Quoniam sagittae tuae infixae sunt mihi: * et confirmasti super me manum tuam. 

Non est sanitas in carne mea a facie irae tuae: * non est pax ossibus meis a facie peccatorum meorum. 
Quoniam iniquitates meae supergressae sunt caput meum: * sicut onus grave gravatae sunt super me. 
Putruerunt, et corruptae sunt cicatrices meae: * a facie insipientiae meae. 

Miser factus sum et curvatus sum usque ad finem: * tota die contristatus ingrediebar. 

Quoniam lumbi mei impleti sunt illusionibus: * et non est sanitas in carne mea. 

Afflictus sum, et humiliatus sum nimis: * rugiebam a gemitu cordis mei. 

Domine, ante te omne desiderium meum: * et gemitus meus a te non est absconditus. 

Cor meum conturbatum est, dereliquit me virtus mea: * et lumen oculorum meorum, et ipsum non est mecum. 
Amici mei, et proximi mei: * adversum me appropinquaverunt, et steterunt. 

Et qui juxta me erant, de longe steterunt: * et vim faciebant, qui quaerebant animam meam. 

Et qui inquirebant mala mihi, locuti sunt vanitates: * et dolos tota die meditabantur. 

Ego autem tamquam surdus non audiebam: * et sicut mutus non aperiens os suum. 

Et factus sum sicut homo non audiens: * et non habens in ore suo redargutiones. 

Quoniam in te, Domine, speravi: * tu exaudies me, Domine Deus meus. 

Quia dixi: nequando supergaudeant mihi inimici mei: * et dum commoventur pedes mei, super me magna 
locuti sunt 

Quoniam ego in flagella paratus sum: * et dolor meus in conspectu meo semper. 

Quoniam iniquitatem meam annuntiabo: * et cogitabo pro peccato meo. 

Inimici autem mei vivunt, et confirmati sunt super me: * et multiplicati sunt qui oderunt me inique. 

Qui retribuunt mala pro bonis, detrahebant mihi: * quoniam sequebar bonitatem. 

Ne derelinquas me, Domine Deus meus: * ne discesseris a me. 

Intende in adjutorium meum: * Domine, Deus salutis meae. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 50 

Miserere mei, Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 

Ecce enim in iniquitatibus conceptus sum: * et in peccatis concepit me mater mea. 

Ecce enim veritatem dilexisti: * incerta, et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium, et laetitiam: * exultabunt ossa humiliata. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Domine, labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum, et humiliatum, Deus, non despicies. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc imponent super altare tuum vitulos. 
Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 101. 

Domine, exaudi orationem meam: * et clamor meus ad te veniat. 

Non avertas faciem tuam a me: * in quacumque die tribulor, inclina ad me aurem tuam. 

In quacumque die invocavero te: * velociter exaudi me. 

Quia defecerunt sicut fumus dies mei: * et ossa mea sicut cremium aruerunt. 

Percussum est ut foenum, et aruit cor meum: * quia oblitus sum comedere panem meum. 

A voce gemitus mei: * adhaesit os meum carni meae. 

Similis factus sum pellicano solitudinis: * factus sum sicut nycticorax in domicilio. 

Vigilavi: * et factus sum sicut passer solitarius in tecto. 

Tota die exprobrabant mihi inimici mei: * et qui laudabant me, adversum me jurabant. 

Quia cinerem tamquam panem manducabam: * et potum meum cum fletu miscebam. 

A facie irae et indignationis tuae: * quia elevans allisisti me. 

Dies mei sicut umbra declinaverunt: * et ego sicut foenum arui. 

Tu autem, Domine, in aeternum permanes: * et memoriale tuum in generationem et generationem. 

Tu exsurgens misereberis Sion: * quia tempus miserendi ejus, quia venit tempus. 

Quoniam placuerunt servis tuis lapides ejus: * et terrae ejus miserebuntur. 

Et timebunt Gentes nomen tuum, Domine: * et omnes reges terrae gloriam tuam. 

Quia aedificavit Dominus Sion: * et videbitur in gloria sua. 

Respexit in orationem humilium: * et non sprevit precem eorum. 

Scribantur haec in generatione altera: * et populus, qui creabitur, laudabit Dominum. 

Quia prospexit de excelso sancto suo: * Dominus de caelo in terram aspexit. 

Ut audiret gemitum compeditorum: * ut solveret filios interemptorum. 

Ut annuntiet in Sion nomen Domini: * et laudem suam in Jerusalem. 

In conveniendo populos in unum: * et reges ut serviant Domino. 

Respondit ei in via virtutis suae: * paucitatem dierum meorum nuntia mihi. 

Ne revoces me in dimidio dierum meorum: * in generationem et generationem anni tui. 

Initio tu, Domine, terram fundasti: * et opera manuum tuarum sunt coeli. 

Ipsi peribunt, tu autem permanes: * et omnes sicut vestimentum veterascent. 

Et sicut opertorium mutabis eos, et mutabuntur: * tu autem idem ipse es, et anni tui non deficient. 

Filii servorum tuorum habitabunt: * et semen eorum in saeculum dirigetur. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 129. 

De profundis clamavi ad te, Domine: * Domine, exaudi vocem meam. 

Fiant aures tuae intendentes: * in vocem deprecationis meae. 

Si iniquitates observaveris, Domine: * Domine, quis sustinebit? 

Quia apud te propitiatio est: * propter legem tuam sustinui te, Domine. 

Sustinuit anima mea in verbum ejus: * speravit anima mea in Domino. 

A custodia matutina usque ad noctem: * speret Israel in Domino. 

Quia apud Dominum misericordia: * et copiosa apud eum redemptio. 

Et ipse redimet Israel: * ex omnibus iniquitatibus ejus. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 142. 

Domine, exaudi orationem meam, auribus percipe obsecrationem meam in veritate tua: * exaudi me in tua 
justitia. 

Et non intres in judicium cum servo tuo: * quia non justificabitur in conspectu tuo omnis vivens. 

Quia persecutus est inimicus animam meam: * humiliavit in terra vitam meam. 

Collocavit me in obscuris sicut mortuos saeculi: * et anxiatus est super me spiritus meus, in me turbatum est 
cor meum. 

Memor fui dierum antiquorum, meditatus sum in omnibus operibus tuis: * in factis manuum tuarum 
meditabar. 

Expandi manus meas ad te: * anima mea sicut terra sine aqua tibi. 

Velociter exaudi me, Domine: * defecit spiritus meus. 

Non avertas faciem tuam a me: * et similis ero descendentibus in lacum. 

Auditam fac mihi mane misericordiam tuam: * quia in te speravi. 

Notam fac mihi viam, in qua ambulem: * quia ad te levavi animam meam. 

Eripe me de inimicis meis, Domine, ad te confugi: * doce me facere voluntatem tuam, quia Deus meus es tu. 
Spiritus tuus bonus deducet me in terram rectam: * propter nomen tuum, Domine, vivificabis me in aequitate 
tua. 

Educes de tribulatione animam meam: * et in misericordia tua disperdes inimicos meos. 

Et perdes omnes, qui tribulant animam meam: * quoniam ego servus tuus sum. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Antiphona. Ne reminiscaris, Domine, delicta nostra, vel parentum nostrorum: neque vindictam sumas de 
peccatis nostris. 

Septem Psalmis expletis, redit Pontifex cum ministris ante fores Ecclesiae consecrandae, et parato ibi alio 
super tapete faldistorio, Pontifex deposito baculo Pastorali, et stans sine mitra inchoat, et schola prosequitur, 
Antiphonam: 

Adesto Deus unus * omnipotens, Pater, Filius, et Spiritus Sanctus. 

Deinde dicit, stans eodem modo: 

Oremus. 

Actiones nostras, quaesumus, Domine, aspirando praeveni, et adjuvando prosequere; ut cuncta nostra oratio 
et operatio a te semper incipiat, et per te coepta finiatur. Per Christum Dominum nostrum. R. Amen. 

Qua dicta, Pontifex, accepta mitra, procumbit supra faldistorium ibidem praeparatum, et cantores incipiunt 
Litanias sequentes: 

LITANIAS 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 

Omnes sancti beatorum Spirituum ordines, orate pro nobis. 

Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 

Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 

Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastiane, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 

Omnes sancti Monachi, et Eremitae, orate pro nobis. 

Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine 
Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 
Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 
Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te rogamus, 
audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et veram concordiam donare digneris, te rogamus, audi nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitatem Ecclesiae revocare, et infideles universos ad Evangelii lumen perducere 
digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, te 
rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Tunc surgens Pontifex ab accubitu, et stans cum mitra, benedicit ibidem aquam, et sal: 

V. Adjutorium nostrum in nomine Domini. 

R. Qui fecit coelum et terram. 

Exorcizo te, creatura salis, per Deum + vivum, per Deum + verum, per Deum + sanctum, per Deum, qui te 
per Eliseum Prophetam in aquam mitti jussit, ut sanaretur sterilitas aquae; ut efficiaris sal exorcizatum in 
salutem credentium; et sis omnibus sumentibus te sanitas animae et corporis; et effugiat, atque discedat a 
loco, in quo aspersum fueris, omnis phantasia et nequitia vel versutia diabolicae fraudis, omnisque spiritus 
immundus, adjuratus per eum qui venturus est judicare vivos et mortuos, et saeculum per ignem. R. Amen 

Deinde, depositis baculo Pastorali et mitra, junctis manibus dicit: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Immensam clementiam tuam, omnipotens aeterne Deus, humiliter imploramus, ut hanc creaturam salis, quam 
in usum generis humani tribuisti, bene + dicere, et sancti + ficare tua pietate digneris; ut sit omnibus 
sumentibus salus mentis et corporis; et quidquid ex eo tactum vel respersum fuerit, careat omni immunditia 
omnique impugnatione spiritualis nequitiae. Per Dominum nostrum Jesum Christum Filium tuum, qui tecum 
vivit, et regnat in unitate Spiritus Sancti Deus, per omnia saecula saeculorum. R. Amen. 

Turn acceptis mitra et baculo Pastorali, super aquam absolute dicit: 

Exorcizo te, creatura aquae, in nomine Dei Pa + tris omnipotentis, et in nomine Jesu Christi Fi + lii ejus 
Domini nostri, et in virtute Sancti + Spiritus, ut fias aqua exorcizata ad effugandam omnem potestatem 
inimici, et ipsum inimicum eradicare et explantare valeas, cum angelis suis apostaticis, per virtutem ejusdem 
Domini nostri Jesu Christi, qui venturus est judicare vivos et mortuos, et saeculum per ignem. R. Amen... R. 
Amen 

Deinde, depositis baculo Pastorali et mitra, junctis manibus dicit: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Oremus. 

Deus, qui ad salutem humani generis maxima quaeque Sacramenta in aquarum substantia condidisti, adesto 
propitius invocationibus nostris, et elemento huic multimodis purificationibus praeparato, virtutem tuae bene 
+ dictionis infunde; ut creatura tua mysteriis tuis serviens, ad abjiciendos daemones, morbosque pellendos, 
divinae gratiae sumat effectum; ut quidquid in domibus, vel in locis fidelium, haec unda resperserit, careat 
omni immunditia, liberetur a noxa: non illic resideat spiritus pestilens, non aura corrumpens: discedant omnes 
insidiae latentis inimici, et si quid est quod aut incolumitati habitantium invidet, aut quieti, aspersione hujus 
aquae effugiat; ut salubritas per invocationem sancti tui nominis expedita, ab omnibus sit impugnationibus 
defensa. Per Dominum nostrum Jesum Christum Filium tuum, qui tecum vivit, et regnat in unitate Spiritus 
Sancti Deus, per omnia saecula saeculorum. R. Amen. 

Pontifex mittit sal in aquam, in modum crucis, dicendo semel: 

Commixtio salis, et aquae pariter fiat. In nomine Pa + tris, et Fi + lii, et Spiritus + Sancti. 

R. Amen. 

V. Dominus vobiscum. 

R. Et cum spiritu tuo. 

Oremus. 

Deus, invictae virtutis auctor, et insuperabilis imperii rex ac semper magnificus triumphator, qui adversae 
dominationis vires reprimis, qui inimici rugientis saevitiam superas, qui hostiles nequitias potenter expugnas, 
te, Domine, trementes, et supplices deprecamur, ac petimus, ut hanc creaturam salis, et aquae dignanter 
aspicias, benignus illustres, pietatis tuae rore sanctifices: ut ubicumque fuerit aspersa, per invocationem sancti 
tui nominis, omnis infestatio immundi spiritus abigatur, terrorque venenosi serpentis procul pellatur, et 
praesentia Sancti Spiritus nobis misericordiam tuam poscentibus, ubique adesse dignetur. Per Dominum 
nostrum Jesum Christum Filium tuum, qui tecum vivit, et regnat in unitate Spiritus Sancti Deus, per omnia 
saecula saeculorum. R. Amen. 

Expleta aquae benedictione, Pontifex stans sine mitra, aspergit se, et circumstantes cum ilia, inchoans, schola 
prosequente, Antiphonam: 

Asperges me, Domine, hyssopo, et mundabor: lavabis me, et super nivem dealbabor. 

Qua incepta, imposita sibi mitra, stans ante fores Ecclesiae, praecedentibus ipsum duobus Acolythis cum 
candelis accensis, incipit circuire ad manum dexteram, procedens cum clero, et populo, et aspergens cum ipsa 
aqua forinsecus parientes Ecclesiae, in superiori parte eorum, et coemeterium, dicens semper: 

In nomine Pa + tris, et Fi + lii, et Spiritus + Sancti. 

Interim, finita dicta Antiphona, schola cantat Responsorium: 

Fundata est domud Domini super verticem montium, et exaltata est super omnes colies, et venient ad earn 
omnes gentes, * Et dicent: Gloria tibi, Domine. 

V. Venientes autem venient cum exsultatione, portantes manipulos suos. * Et dicent: Gloria tibi, Domine. 

Expleto circuitu, Pontifex perveniens ante ostium, stans ibidem versus ad ostium, depositis aspersorio et 
mitra, dicit: Oremus. 

Et ministri, seu Diaconus: Flectamus genua. R. Levate. 

Omnipotens sempiterne Deus, qui in omni loco dominationis tuae totus assistis, totus operaris; adesto 
supplicationibus nostris, et hujus domus, cujus es fundator, esto protector; nulla hie nequitia contrariae 
potestatis obsistat, sed virtute Spiritus Sancti operante, fiat hie tibi semper purum servitium, et devota 
libertas. Per Christum Dominum nostrum. R. Amen. 

Quo dicto, Pontifex, acceptis mitra et baculo Pastorali, ad ostium Ecclesiae appropinquans, percutit illud 
semel cum inferiori parte ejusdem baculi Pastoralis, superliminare, dicens intelligibili voce: 

Attollite portas, principes, vestras, et elevamini portae aeternales, et introibit Rex gloriae. 

Diaconus intus exsistens dicit alta voce: 

Quis est iste rex gloriae? 

Pontifex responded 

Dominus fortis, et potens: Dominus potens in praelio. 

Deinde Pontifex ... 

In nomine Pa + tris, et Fi + lii, et Spiritus + Sancti. 

Interim schola cantat Responsorium: 

Benedic, Domine, domum istam, quam adeificavi nomini tuo. Venientium in loco isto: * Exaudi preces in 
excelso solio gloriae tuae. 

V. Domine, si conversus fuerit populus tuus et egerit poenitentiam, veniensque oraverit in loco isto. * Exaudi 
preces in excelso solio gloriae tuae. 

Expleto circuitu Pontifex perveniens ante ostium, stans, ibidem versus ad illud, deposits aspersorio et mitra, 
dicit: Oremus. 

Et ministri: Flectamus genua. R. Levate. 

Omnipotens sempiterne Deus, qui per Filium tuum, angularem scilicet lapidem, duos ex diverso venientes, ex 
circumcisione et praeputio parietes, duosque greges ovium sub uno eodemque pastore unisti; da famulis tuis 
per haec nostrae devotionis officia indissolubile vinculum charitatis, ut nulla divisione mentium, nullaque 
perversitatis varietate sequestrentur, quos sub unius regimine pastoris unus grex continet, uniusque, te 
custode, ovilis septa concludunt. Per Christum Dominum nostrum. R. Amen. 

Turn acceptis mitra et baculo Pastorali, appropinquans iterum ad ostium, percutit secundo, cum eodem baculo 
Pastorali, superliminare, dicens simili voce, ut prius: 

Attollite portas, principes, vestras, et elevamini portae aeternales, et introibit Rex gloriae. 

Diaconus intus exsistens, dicit: 

Quis est iste rex gloriae? 

Pontifex respondet: 

Dominus fortis, et potens: Dominus potens in praelio. 

Deinde, deposito baculo Pastorali et accepto aspersorio, circuit tertio Ecclesiam cum clero, et populo, 
incipiens ad sinistram manum, proceditque aspergens exterius cum eadem aqua parientes in media parte 
eorum, id est, circa altitudinem faciei suae, et coemeterium, dicens semper: 

In nomine Pa + tris, et Fi + lii, et Spiritus + Sancti. 

Interim schola cantat Responsorium: 

Tu, Domine universorum, qui nullam habes indigentiam, voluisti templum tuum fieri in nobis. * Conserva 
domum istam immaculatam in aeternum, Domine. 

V. Tu elegisti, Domine, domum istam ad invocandum nomen tuum in ea, ut esset domus orationis et 
obsecrationis populo tuo. * Conserva domum istam immaculatam in aeternum, Domine. 

Expleto cantu, et circuitu, cum Pontifex pervenerit ante ostium, stans ibidem versus ad illud, depositis 
aspersorio et mitra, dicit: Oremus. 

Et ministri: Flectamus genua. R. Levate. 

Omnipotens, et misericors Deus, qui Sacerdotibus tuis tantam prae ceteris gratiam contulisti, ut quidquid in 
tuo nomine digne perfecteque ab eis agitur, a te fieri credatur: quaesumus immensam clementiam tuam, ut 
quidquid modo visitaturi sumus, visites; et quidquid benedicturi sumus, benedicas; sitque ad nostrae 
humilitatis introitum, Sanctorum tuorum meritis, fuga daemonum, Angeli pacis ingressus. Per Christum 
Dominum nostrum. R. Amen. 

Turn acceptis mitra et baculo Pastorali, appropinquans tertio ostium Ecclesiae, percutit iterum superliminare 
cum eodem baculo Pastorali, dicens: 

Attollite portas, principes, vestras, et elevamini portae aeternales, et introibit Rex gloriae. 

Diaconus intus exsistens, dicit: 

Quis est iste rex gloriae? 

Pontifex, et universus clerus respondent: 

Dominus virtutum ipse est Rex gloriae. 

Adjicientes: Aperite. Aperite. Aperite. 

Pontifex facit crucem super liminare in ostio cum inferiore parte baculi Pastoralis, dicens: 

Ecce cru + cis signum, fugiant phantasmata cuncta. 

Et aperto ostio, intrat Ecclesiam solus cum ministris, clericis, et choro, et caementariis, qui collocare et linire 
debent lapidem super sepulcrum Reliquiarum, et mensam altaris, si est remota, aut separata a stipite, dimisso 
ab extra clero, et populo, et clauso Ecclesiae ostio post eos. Ingressus autem Pontifex Ecclesiam, dicit 
intelligibili voce: Pax huic domui. 

Et Diaconus, qui est intus, respondet: In introitu vestro. 

Et omnes dicunt: Amen. 

Turn schola, sive cantores cantant Antiphonam: 

Pax aeterna ab Aeterno huic domui. Pax perennis, Verbum Patris, sit pax huic domui. Pacem pius 
Consolator huic praestet domui. 

Qua dicta, cantant etiam sequentem Antiphonam: 

Zachaee, festinans descende, * quia hodie in domo tua oportet me manere. At ille festinans descendit, et 
suscepit ilium gaudens in domum suam. Hodie huic domui salus Deo facta est, alleluia. 

Haec dum cantantur, Pontifex procedit usque ad medium Ecclesiae, ubi faldistorium paratum est; et expletis 
praedictis Antiphonis, depositis baculo et mitra, flexis ibi genibus, versus ad altare majus inchoat, schola 
prosequente, Hymnum: 

Veni Creator Spiritus, 

Mentes tuorum visita, 

Imple superna gratis, 

Quae tu creasti, pectora. 

Qui diceris Paraclitus, 

Altissimi donum Dei, 

Fons vivus, ignis, charitas, 

Et spiritalis unctio. 

Tu septiformis munere, 

Digitus paternae dexterae, 

Tu rite promissum Patris, 

Sermone ditans guttura. 

Accende lumen sensibus, 

Infunde amorem cordibus, 

Infirma nostri corporis 
Virtute firmans perpeti. 

Hostem repellas longius, 

Pacemque dones protinus. 

Ductore sic te praevio 
Vitemus omne noxium. 

Per te sciamus da Patrem, 

Noscamus atque Filium, 

Teque utriusque Spiritum 
Credamus omni tempore. 

Deo Patri sit gloria, 

Et Filio qui a mortuis 
Surrexit, ac Paraclito, 

In saeculorum saecula. 

Amen. 

Finito primo versu, surgit Pontifex, et stat usque ad finem, sine mitra. 

Interim unus ex ministris spargit cinerem per pavimentum Ecclesiae, in modum crucis, faciendo ex eo lineas 
duas, quamlibet latitudinis fere unius palmi; unam ab angulo Ecclesiae ad sinistram manum per principalem 
portam intrantis, ad angulum transversum illius, id est, dexteram intrantis, ad caput Ecclesiae; et aliam ab 

angulo Ecclesiae ad dexteram manum intrantis, ad angulum transversum illius, id est, sinistram ipsius, ad 
caput Ecclesiae; vel si Ecclesia sit magna, fieri possunt lineae viginti quatuor Areolae aequali spatio distantes, 
ex cinere; et loco secundae, viginti tres. 

Finito Hymno, Pontifex accepta mitra, accumbit super faldistorium, et schola iterum incipiet et prosequitur 
Litanias sequentes, in quibus suo loco nominetur bis Sanctus ille, in cujus honore et nomine Ecclesia, vel 
altare dedicatur; et illi, quorum Reliquiae in eo includuntur: 

LITANIAE 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 

Omnes sancti beatorum Spirituum ordines, orate pro nobis. 

Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 

Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 

Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastiane, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 

Omnes sancti Monachi, et Eremitae, orate pro nobis. 

Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine 
Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 
Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 

Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te rogamus, 
audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et veram concordiam donare digneris, te rogamus, audi nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitatem Ecclesiae revocare, et infideles universos ad Evangelii lumen perducere 
digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, te 
rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Pontifex ab accubitu surgit, et baculum Pastoralem in sinistra tenens, dicit in eodem tono: Ut locum istum 
visitare digneris. 

R. Te rogamus, audi nos. 

Secundo dicit: Ut in eo Angelorum custodiam deputare digneris. 

R. Te rogamus, audi nos. 

Deinde dexteram in altum extendens, producit communiter super Ecclesiam, et altare consecrandum, ter 
succesive signum crucis, dicens primo: 

Ut ecclesiam, et altare hoc, ad honorem tuum, et nomen sancti N. consecranda bene + dicere digneris. 

R. Te rogamus, audi nos. 

Secundo dicit: Ut ecclesiam, et altare hoc, ad honorem tuum, et nomen sancti N. consecranda bene + dicere, 
et sancti + ficare digneris. 

R. Te rogamus, audi nos. 

Tertio dicit: Ut ecclesiam, et altare hoc, ad honorem tuum, et nomen sancti N. consecranda bene + dicere, et 
sancti + ficare, et conse + crare digneris. 

R. Te rogamus, audi nos. 

Quo facto, deposito baculo Pastorali, iterum accumbit super faldistorium, schola Litanias resumente, et 
perficiente: 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Finitis Litaniis Pontifex ab accubitu surgit, deposita mitra, et stans ibidem versus ad altare majus, dicit 
intelligibili voce: Oremus. 

Et ministri: Flectamus genua. R. Levate. 

Praeveniat nos, quaesumus, Domine, misericordia tua, et intercedentibus omnibus Sanctis tuis, voces nostras 
dementia tuae propitiationis anticipet. Per Christum Dominum nostrum. R. Amen. 

Alia Oratio. 

Oremus. 

Magnificare, Domine Deus noster, in Sanctis tuis, et hoc in templo tibi adificato appare, ut qui cuncta in filiis 
adoptionis operaris, ipse semper in tua haereditate lauderis. Per Christum Dominum nostrum. R. Amen. 

Finitis Orationibus, schola incipit, et prosequitur Antiphonam: 

O quam metuendus est locus iste: vere non est hie aliud, nisi domus Dei, et porta coeli. 

Canticum Zachariae. Lucae 1 

Benedictus Dominus Deus Israel: * quia visitavit et fecit redemptionem plebis suae. 

Repetitur tota Antiphona post singulum Versum. 

Et erexit cornu salutis nobis: * in domo David pueri sui. 

Sicut locutus est per os Sanctorum, * qui a saeculo sunt, prophetarum ejus. 

Salutem ex inimicis nostris, * et de manu omnium, qui oderunt nos. 

Ad faciendam misericordiam cum patribus nostris: * et memorari testamenti sui sancti. 

Jusjurandum, quod juravit ad Abraham patrem nostrum, * daturum se nobis. 

Ut sine timore, de manu inimicorum nostrorum liberati, * serviamus illi. 

In sanctitate et justitia coram ipso, * omnibus diebus nostris. 

Et tu puer, Propheta Altissimi vocaberis: * praeibis enim ante faciem Domini parare vias ejus. 

Ad dandam scientiam salutis plebi ejus, * in remissionem peccatorum eorum. 

Per viscera misericordiae Dei nostri: * in quibus visitavit nos oriens ax alto. 

Illuminare his, qui in tenebris, et in umbra mortis sedent: * ad dirigendos pedes nostros in viam pacis. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Tandem iterum Antiphona repetitur. 

Interim, dum praemissa cantantur, Pontifex, acceptis mitra et baculo Pastorali, incipiens ab angulo Ecclesiae 
ad sinistram intrantis, prout supra lineae factae sunt, cum extremitate baculi Pastoralis scribit super cineres 
alphabetum Graecum, ita distinctis litteris, ut totum spatium occupent, his videlicet: 

Deinde simili modo incipiens ab angulo Ecclesiae ad dexteram intrantis, scribit alphabetum Latinum super 
cineres distinctis litteris, his videlicet: 



Post haec Pontifex cum mitra accedit versus altare majus consecrandum, et distans ab illo, spatio congruenti, 
depositis baculo et mitra, genuflexus, competenti voce dicit: 

Deus, in adjutorium meum intende. 

Quo dicto, Pontifice surgente, Chorus respondet: 

Domine, ad adjuvandum me festina. 

Turn Pontifex stans sine mitra in eodem loco, dicit: 

Gloria Patri, et Filio, et Spiritui Sancto. 

Chorus respondet: 

Sicut erat in principio, et nunc, et semper: et in saecula saeculorum. Amen. 

Et id eisdem modo et loco, secundo, et tertio fit, voce semper altius elevata. 

Quibus dictis, Pontifex stans in eodem loco cum mitra, benedicit aliam aquam cum sale, cinere, et vino, 
incipiens absolute exorcismum sabs: 

Exorcizo te, creatura sabs, in nomine Domini nostri Jesu Christi, qui Apostobs suis ait: Vos estis sal terrae, et 
per Apostolum dicit: Sermo vester semper in gratia sale sit conditus; ut sancti + ficeris ad consecrationem 
hujus Ecclesiae, et altaris, ad expellendas omnes daemonum tentationes; et omnibus, qui ex te sumpserint, sis 
animae, et corporus tutamentum, sanitas, protectio, et confirmatio salutis. Per eumdem Dominum nostrum 
Jesum Christum Filium tuum, qui venturus est judicare vivos et mortuos, et saeculum per ignem. R. Amen. 

Deinde, deposita mitra, dicit: 

V. Dominus vobiscum. 

R. Et cum spiritu tuo. 

Oremus. 

Domine Deus, Pater omnipotens, qui hanc gratiam coebtus sab tribuere dignatus es, ut ex illo possint 
universa condiri, quae hominibus ad escam procreasti, bene + die hanc creaturam sabs, ad effugandum 
inimicum; et ei salubrem medicinam immitte, ut proficiat sumentibus ad animae et corporis sanitatem. Per 
Christum Dominum nostrum. R. Amen. 

Turn assumpta mitra, dicit absolute exorcismum aquae: 

Exorcizo te, creatura aquae, in nomine Dei Pa + tris, et Fi + lii, et Spiritus + Sancti, ut repellas diabolum a 
termino justorum, ne sit in umbracubs hujus Ecclesiae, et altaris. Et tu, Domine Jesu Christe, infunde 
Spiritum Sanctum in hanc Ecclesiam tuam, et altare; ut proficiat ad sanitatem corporum, animarumque 
adorantium te, et magnificetur nomen tuum in gentibus: et incredub corde convertantur ad te, et non habeant 
ahum Deum, praeter te Dominum solum, qui venturus es judicare vivos et mortuos, et saeculum per ignem. 

R. Amen. 

Deinde, deposita mitra, dicit: 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine Deus, Pater omnipotens, statutor omnium elementorum, qui per Jesum Christum Filium tuum 
Dominum nostrum elementum hoc aquae in salutem humani generis esse voluisti, te supplices deprecamur, 

ut, exauditis orationibus nostris, earn tuae pietatis aspectu sanct + fices; atque ita omnium spirituum 
immundorum ab ea recedat incursio, ut ubicumque fuerit in nomine tuo aspersa, gratia tuae benedictionis 
adveniat, et mala omnia, te propitiante, procul recedant. Per eumdem Dominum nostrum Jesum Christum 
Filium tuum, qui tecum vivit, et regnat Deus, per omnia saecula saeculorum. R. Amen. 

Turn stans sine mitra, dicit super cineres: 

Benedictio cinerum. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, parce poenitentibus, propitiare supplicantibus, et mittere digneris sanctum 
Angelum tuum de coelis, qui bene + dicat, et sanct + ficet hos cineres, ut sint remedium salubre omnibus 
nomen sanctum tuum humiliter implorantibus, ac semetipsos pro conscientia delictorum suorum 
accusantibus, ante conspectum divinae clementiae tuae facinora sua deplorantibus, vel serenissimam pietatem 
tuam suppliciter obnixeque flagitantibus; et praesta, per invocationem sanctissimi nominis tui, ut quicumque 
eos super se asperserint, pro redemptione peccatorum suorum, corporis sanitatem et animae tutelam 
percipiant. Per Christum Dominum nostrum. R. Amen. 

Turn Pontifex accipit sal, et miscet cineri in modum crucis, dicens: 

Commixtio salis, et cineris pariter fiat. In nomine Pa + tris, et Fi + lii, et Spiritus + Sancti. R. Amen. 

Deinde accipiens pugillum de mistura salis, et cinerum in modum crucis, ter immittit in aquam, qualibet vice 
dicens: 

Commixtio salis, cineris, et aquae pariter fiat. In nomine Pa + tris, et Fi + lii, et Spiritus + Sancti. R. Amen. 
Deinde stans sine mitra, dicit super vinum. 

Benedictio vini. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine Jesu Christe, qui in Cana Galilaeae ex aqua vinum fecisti, quique es vitis vera, multiplica super nos 
misericordiam tuam; et bene + dicere, et sancti + ficare digneris hanc creaturam vini, ut ubicumque fusum 
fuerit, vel aspersum, divinae id benedictionis tuae opulentia repleatur, et sanctificetur. Qui cum Patre et 
Spiritu Sancto vivis, et regnas Deus, per omnia saecula saeculorum. R. Amen. 

Deinde mittit, in modum crucis, vinum in aquam ipsam, dicens: 

Commixtio vini, salis, cineris et aquae pariter fiat. In nomine Pa + tris, et Fi + lii, et Spiritus + Sancti. R. 
Amen. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, creator et conservator humani generis, et dator gratiae spiritualis, ac largitor 
aeternae salutis, emitte Spiritum Sanctum tuum super hoc vinum cum aqua, sale, et cinere mixtum; ut 
armatum coelestis defensione virtutis, ad consecrationem hujus Ecclesiae et altaris tui proficiat. Per 
Dominum nostrum Jesum Christum Filium tuum, qui tecum vivit, et regnat in unitate ejusdem Spiritus Sancti 
Deus, per omnia saecula saeculorum. R. Amen. 

Turn Pontifex, assumpta mitra, dicit absolute super aquam praedictam: 

Sancti + ficare per verbum Dei unda coelestis: sancti + ficare aqua calcata Christi vestigiis; quae montibus 
pressa non clauderis; quae scopulis illisa non frangeris; quae terris diffusa non deficis. Tu sustines aridam, tu 
portas montium pondera, nee demergeris; tu coelorum vertici contineris; tu circumfusa per totum, lavas 
omnia, nee lavaris. Tu fugientibus populis Hebraeorum in molem durata constricta es: tu rursum alsis 
resoluta vorticibus Nili accolas perdis, et hostilem globum freto saeviente persequeris: una, eademque es 
salus fidelibus, et ultio criminosis. Te per Moysen percussa rupes evomuit, neque abdita cautibus latere 
potuisti, cum majestatis imperio jussa prodires: tu gestata nubibus imbre jucundo arva foecundas. Per te, 
aridis aestu corporibus, dulcis ad gratiam, salutaris ad vitam potus infunditur: tu intimis scaturiens venis, aut 
spiritum inclusa vitalem, aut succum fertilem praestas, ne siccatis exinanita visceribus solemnes neget terra 
proventus: per te initium, per te finis exsultat; vel potius ex Deo est, tuum ut terminum nesciamus; aut 
tuorum, omnipotens Deus, cujus virtutum non nescii, dum aquarum merita promimus, operum insignia 
praedicamus. Tu benedictionis auctor, tu salutis origo: te suppliciter deprecamur ac quaesumus, ut imbrem 
gratiae tuae super hanc domum cum abundantia tuae bene + dictionis infundas; bona omnia largiaris; 
prospera tribuas; adversa repellas; malorum facinorum daemonem destruas; Angelum lucis amicum, bonorum 
provisorem defensoremque constituas. Domum in tuo nomine coeptam, te adjutore perfectam, bene + dictio 
tua in longum mansuram confirmet. Tuum haec fundamenta praesidium, culmina tegumentum, ostia 
introitum, penetralia mereantur accessum. Sit per illustrationem vultus tui utilitas hominum, stabilitas 
parietum. 

Turn Pontifex accedit ad ostium Ecclesiae, et cum extremitate baculi Pastoralis facit crucem in parte 
superiori, et aliam in parte inferiori intrinsecus. 

Quo facto, deposito baculo, stans ibidem prosequitur, dicens: 

Sit positis crux invicta luminibus; utrique postes gratiae tuae inscriptione signentur; ac per multitudinem 
propitiationis tuae visitatoribus domus sit pax cum abundantia, sobrietas cum modestia, redundantia cum 
misericordia. Inquietudo omnis et calamitas longe recedant. Inopia, pestis, morbus, languor, incursusque 
malorum spirituum tua semper visitatione discedant; ut tua fusa in hoc loco visitationis gratis extensos ejus 
terminos et atria circumacta percurrat; sitque per cunctos ejus angulos ac recessus hujus gurgitis purificatio 
per lavacrum; ut semper hie laetitia quietis, gratia hospitalitatis, abundantia frugis, reverentia religionis, 
copiaque sit salutis. Et, ubi invocatur sanctum nomen tuum, bonorum omnium succedat copia, malorum 

tentamenta procul effugiant: et mereamur habere nobiscum Angelum pacis, castitatis, charitatis, ac veritatis, 
qui semper ab omnibus malis nos custodiat, protegat, et defendat. Per Dominum nostrum Jesum Christum 
Filium tuum, qui tecum vivit, et regnat in unitate Spiritus Sancti Deus, per omnia saecula saeculorum. R. 
Amen. 

Deinde redit ad dictum locum, ubi aquam benedixit, et stans ibidem versus ad altare majus, mitram in capite 
tenens, dicit: 

Deum Pattern omnipotentem, fratres charissimi, in cujus domo mansiones multae sunt, supplices deprecemur, 
ut habitaculum istud bene + dicere, et custodiri dignetur, per aspersionem hujus aquae cum vino, sale, et 
cinere mixtae. Per Dominum nostrum Jesum Christum Filium suum, qui cum eo vivit, et regnat in unitate 
ejusdem Spiritus Sancti Deus, per omnia saecula saeculorum. R. Amen. 

Post haec Pontifex procedit ad altare cum mitra; et ibidem inchoat, schola prosequente, Antiphonam 
sequentem: 


CONSECRATIO ALTARIS 


Advertendum quod, si plura altaria in eadem Ecclesia tunc fuerint consecranda, Pontifex eosdem actus, et 
caeremonias facit, sub eisdem verbis, in singularis altaribus succesive, sicut facit in primo altari. 

Introibo ad altare Dei: * ad Deum qui laetificat juventutem meam. 

Psalmus 42 

Judica me, Deus, et discerne causam meam de gente non sancta, * ab homine iniquo, et doloso erue me. 
Repetitur tota Antiphona post singulum Versum, si necesse fuerit. 

Quia tu es, Deus, fortitudo mea: * quare me repulisti? et quare tristis incedo, dum affligit me inimicus? 
Emitte lucem tuam et veritatem tuam: * ipsa me deduxerunt, et adduxerunt in montem sanctum tuum, et in 
tabernacula tua. 

Et introibo ad altare Dei: * ad Deum, qui laetificat juventutem meam. 

Confitebor tibi in cithara, Deus, Deus meus: * quare tristis es, anima mea? et quare conturbas me? 

Spera in Deo, quoniam adhuc confitebor illi: * salutare vultus mei, et Deus meus. 

Et non dicitur Gloria Patti, sed Antiphona praedicta repetitur. 

Incepta prima Antiphona, Pontifex, retenta mitra, stans ante altare intingit pollicem dexterae manus in aqua 
praedicta, ultimo per eum benedicta, et cum eo, et aqua hujusmodi facit crucem in medio tabulae altaris, 
dicens: 

Sancti + ficetur hoc altare, in honorem Dei omnipotentis, et gloriosae Virginis Mariae, atque omnium 
sanctorum, et ad nomen ac memoriam sancti N. In nomine Pa + tris, et Fi + lii, et Spiritus + Sancti. Pax tibi. 

Deinde facit ex eadem aqua cum eodem pollice quatuor cruces in quatuor cornibus altaris, repetens in 
qualibet cruce verba praemissa Sancti + ficetur hoc altare, etc. 

Facit autem primam crucem in dextera parte posteriori altaris, id est, ubi legitur Evangelium, secundam in 
sinistra parte anteriori transversa primae, tertiam in dextera anteriori, quartam in sinistra posteriori tertiae 
transversa in hunc modum: 


& I 

4- 


* 

* 3 

|| to 

* 


Quo facto, et finitis Antiphona, et Psalmo praedictis, Pontifex stans ibidem, deposita mitra, dicit: Oremus. 

Et ministri: Flectamus genua. R. Levate. 

Singulare illud propitiatorium in altare crucis pro nobis redimendis oblatum, in cujus praefiguratione 
Patriarcha Jacob lapidem erexit in titulum, quo fieret sacrificium, et portae coeli desuper aperiretur oraculum; 
supplices tibi, Domine, preces fundimus, ut lapidis hujus expolitam materiam, supernis sacrificiis 
imbuendam, ipse tuae ditari sanctificationis ubertate praecipias, qui quondam lapideis legem scripsisti in 
tabulis. Per Christum Dominum nostrum. R. Amen. 

Oratione expleta, Pontifex circuit septies tabulam altaris, aspergens earn et stipitem, de aqua praedicta ultimo 
per eum benedicta, cum aspersorio de herba hyssopi facto, hoc modo. Stans enim ante medium altaris 
inchoat Antiphonam, et schola prosequitur: 

Asperges me, * Domine, hyssopo et mundabor: lavabis me, et super nivem dealbabor. 

Psalmus 50. 

Miserere mei, Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Interim Pontifex, accepta mitra, circuit altare, illudque aspergit, et redit ad locum ante medium altaris, unde 
discesserat. 

Finitis dictis Versibus, Pontifex ibidem stans cum mitra inchoat secundo, ut prius, Antiphonam: 

Asperges me, 

Et schola prosequitur: Domine, hyssopo et mundabor: lavabis me, et super nivem dealbabor. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 

Ecce enim in iniquitatibus conceptus sum: * et in peccatis concepit me mater mea. 

Interim Pontifex circuit secundo, aspergitque et redit, ut prius; et finitis Versibus, stans cum mitra ut supra 
inchoat tertio, Antiphonam: 

Asperges me, 

Et schola prosequitur: Domine, hyssopo et mundabor: lavabis me, et super nivem dealbabor. 

Ecce enim veritatem dilexisti: * incerta, et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium, et laetitiam: * exultabunt ossa humiliata. 

Interim Pontifex circuit tertio, aspergitque et redit, ut prius; et finitis Versibus, stans cum mitra ut supra 
inchoat quarto, Antiphonam: 

Asperges me, 

Et schola prosequitur: Domine, hyssopo et mundabor: lavabis me, et super nivem dealbabor. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Interim Pontifex circuit quarto, aspergitque et redit, ut prius; et finitis Versibus, stans cum mitra ut supra 
inchoat quinto, Antiphonam: 

Asperges me, 

Et schola prosequitur: Domine, hyssopo et mundabor: lavabis me, et super nivem dealbabor. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Interim Pontifex circuit quinto, aspergitque et redit, ut prius; et finitis Versibus, stans cum mitra ut supra 
inchoat sexto, Antiphonam: 

Asperges me, 

Et schola prosequitur: Domine, hyssopo et mundabor: lavabis me, et super nivem dealbabor. 

Domine, labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum, et humiliatum, Deus, non despicies. 

Interim Pontifex circuit sexto, aspergitque et redit, ut prius; et finitis Versibus, stans cum mitra ut supra 
inchoat septimo, Antiphonam: 

Asperges me, 

Et schola prosequitur: Domine, hyssopo et mundabor: lavabis me, et super nivem dealbabor. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc imponent super altare tuum vitulos. 

Et non dicitur Gloria Patri. 

Interim Pontifex circuit septimo, aspergitque et redit, ut supra. 

Subsequenter circuit ter Ecclesiam interius, tantum aspergendo parietes ejus cum praedicta aqua benedicta, 
hoc modo: 

Finitis dictis Versibus, et septimo circuitu per Pontificem, ut supra, facto, schola cantat Antiphonam: 

Haec est domus Domini firmiter aedificata: bene fundata est super firmam petram. 

Psalmus 121. 

Laetatus sum in his, quae dicta sunt mihi: * In domum Domini ibimus. 

Stantes erant pedes nostri: * in atriis tuis, Jerusalem. 

Jerusalem, quae aedificatur ut civitas: * cujus participatio ejus in idipsum. 

Illuc enim ascenderunt tribus, tribus Domini: * testimonium Israel ad confitendum nomini Domini. 

Quia illic sederunt sedes in judicio: * sedes super domum David. 

Rogate quae ad pacem sunt Jerusalem: * et abundantia diligentibus te. 

Fiat pax in virtute tua: * et abundantia in turribus tuis. 

Propter fratres meos, et proximos meos, * loquebar pacem de te. 

Propter domum Domini, Dei nostri: * quaesivi bona tibi. 

Et non dicitur Gloria Patri. 

Interim incepta Antiphona praedicta, Pontifex cum mitra, incipiens retro altare majus, procedit ad dexteram 
partem, circuiens intrinsecus Ecclesiam, et parietes illius; aspergit earn a parte inferiori, juxta terram, rediens 
usque ad locum retro altare, unde discessit: quo facto, ac finitis Antiphona, et Psalmo praedictis, schola cantat 
Antiphonam: 

Exsurgat Deus, et dissipentur inimici ejus, et fugiant qui oderant eum a facie ejus. 

Psalmus 67. 

In ecclesiis benedicite Deo Domino, * de fontibus Israel. 

Ibi Benjamin adulescentulus, * in mentis excessu. 

Principes Juda, duces eorum: * principes Zabulon, principes Neptali. 

Manda, Deus, virtuti tuae: * confirma hoc Deus, quod operatus es in nobis. 

A templo tuo in Jerusalem, * tibi offerent reges munera. 

Increpa feras arundinis, congregatio taurorum in vaccis populorum: * ut excludant eos, qui probati sunt 
argento. 

Dissipa gentes, quae bella volunt: venient legati ex Aegypto: * Aethiopia praeveniet manus ejus Deo. 

Regna terrae, cantate Deo: * psallite Domino: 

Psallite Deo, qui ascendit super coelum coeli, * ad Orientem. 

Ecce dabit voci suae vocem virtutis, date gloriam Deo super Israel, * magnificentia ejus, et virtus ejus in 
nubibus. 

Mirabilis Deus in sanctis suis, Deus Israel ipse dabit virtutem, et fortitudinem plebi suae, * benedictus Deus. 
Et non dicitur Gloria Patri. 

Interim Pontifex secundo, per eamdem viam circuiens, aspergit parietes Ecclesiae in modo, id est, circa 
altitudinem faciei suae, rediens usque ad locum unde discessit: quo facto, ac finitis Antiphona, et Psalmo 
praedictis, schola cantat Antiphonam: 

Qui habitat in adjutorio Altissimi, * in protectione Dei caeli commorabitur. 

Psalmus 90. 

Dicet Domino: Susceptor meus es tu, et refugium meum: * Deus meus sperabo in eum. 

Quoniam ipse liberavit me de laqueo venantium, * et a verbo aspero. 

Scapulis suis obumbrabit tibi: * et sub pennis ejus sperabis. 

Scuto circumdabit te veritas ejus: * non timebis a timore nocturno. 

A sagitta volante in die, a negotio perambulante in tenebris: * ab incursu et daemonio meridiano. 

Cadent a latere tuo mille, et decern millia a dextris tuis: * ad te autem non appropinquabit. 

Verumtamen oculis tuis considerabis: * et retributionem peccatorum videbis. 

Quoniam tu es, Domine, spes mea: * altissimum posuisti refugium tuum. 

Non accedet ad te malum: * et flagellum non appropinquabit tabernaculo tuo. 

Quoniam angelis suis mandavit de te: * ut custodiant te in omnibus viis tuis. 

In manibus portabunt te: * ne forte offendas ad lapidem pedem tuum. 

Super aspidem et basiliscum ambulabis: * et conculcabis leonem et draconem. 

Quoniam in me speravit, liberabo eum: * protegam eum quoniam cognovit nomen meum. 

Clamabit ad me, et ego exaudiam eum : * cum ipso sum in tribulatione: eripiam eum et glorificabo eum. 
Longitudine dierum replebo eum: * et ostendam illi salutare meum. 

Et non dicitur Gloria Patri. 

Interim Pontifex tertio circuit Ecclesiam incipiens a sinistra parte; et aspergit parietes illius, altius quam 
secundo, rediens ad locum, unde discessit. 

Quo facto, adhuc mitram in capite tenens aspergit cum praedicta aqua pavimentum Ecclesiae per medium, 
incipiens ante altare, usque ad portam principalem, deinde per transversum, de uno pariete ad alium. 

Interim schola cantat tres sequentes Antiphonas cum suis Versiculis: 

Domus mea, domus orationis vocabitur. V. Narrabo nomen tuum fratribus meis, in medio Ecclesiae laudabo 
te. sine Gloria. 

Alia Antiphona. 

Domine, dilexi decorem domus tuae. V. Et locum habitationis gloriae tuae. sine Gloria. 

Alia Antiphona. 

Non est hie aliud nisi domus Dei, et porta coeli. 

Dictis Antiphonis praedictis, et aspersione, ut praemittitur, facta, Pontifex stans cum mitra in medio Ecclesiae 
versus ad altare majus, inchoat, et schola prosequitur, Antiphonam: 

Vidit Jacob scalam, * summitas ejus coelos tangebat, et descendentes Angelos, et dixit: Vere locus iste 
sanctus est. 

Dum cantatur Antiphona praedicta, Pontifex stans cum mitra in medio Ecclesiae aspergit aquam per 
pavimentum, versus Orientem, Occidentem Aquilonem, et Austrum. 

Finita Antiphona, Pontifex, deposita mitra, stans ibidem in medio Ecclesiae, conversus ad portam 
principalem, dicit competenti voce: Oremus. 

Et ministri: Flectamus genua. R. Levate. 

Deus, qui loca nomini tuo dicanda sanctificas, effunde super hanc orationis domum gratiam tuam; ut ab 
omnibus hie nomen tuum invocantibus, auxilium tuae misericordiae sentiatur. Per Christum Dominum 
nostrum. R. Amen. 

Turn ibidem stans, adhuc conversus ut prius, dicit: Oremus. 

Et ministri: Flectamus genua. R. Levate. 

Deus sanctificationum, omnipotens dominator, cujus pietas sine fine sentitur; Deus, qui coelestia simul et 
terrena complecteris, servans misericordiam tuam populo tuo ambulanti ante conspectum gloriae tuae: exaudi 
preces servorum tuorum; ut sint oculi tui aperti super domum istam die ac nocte: hanc quoque basilicam in 
honore sanctae et victoriosissimae crucis, et memoriam sancti tui N. sacris mysteriis institutam 
clementissimus dedi + ca; miseratus illu + stra, proprio splendore clari + fica omnemque hominem venientem 
adorare te in hoc loco placatus admitte, propitius respicere dignare, et propter nomen tuum magnum, et 
manum tuam fortem, et brachium tuum excelsum, in hoc tabernaculo tuo supplicantes libens protege, 
dignanter exaudi, aeterna defensione conserva; ut semper felices, semperque in tua religione laetantes, 
constanter in sanctae Trinitatis confessione, fide Catholica perseverent. Per Dominum nostrum Jesum 
Christum Filium tuum, qui tecum vivit, et regnat in unitate Spiritus Sancti Deus. 

Deinde stans adhuc conversus, ut prius, ibidem extensis manibus ante pectus dicit Praefationem: 

Per omnia saecula saeculorum. 

R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine sancte, Pater 
omnipotens, aeterne Deus, adesto precibus nostris, adesto Sacramentis, adesto etiam piis famulorum tuorum 
laboribus, nobisque misericordiam tuam poscentibus. Descendat quoque in hanc Ecclesiam tuam, quam sub 
invocatione sancti nominis tui, in honorem sanctae Crucis, in qua coaeternus tibi Filius tuus Dominus noster 
Jesus Christus pro redemptione mundi pati dignatus est, et memoriam Sancti tui N. nos indigni consecramus, 
Spiritus Sanctus tuus, septiformis gratiae ubertate redundans; ut quotiescumque in hac domo tua sanctum 
nomen tuum fuerit invocatum, eorum, qui te invocaverint, a te pio Domino preces exaudiantur. O beata et 
sancta Trinitas, quae omnia purificas, omnia mundas, et omnia perornas. O beata majestas Dei, quae cuncta 
imples, cuncta contines, cuncta disponis. O beata et sancta manus Dei, quae omnia sanctificas, omnia 
benedicis, omnia locupletas. O sancte Sanctorum Deus, tuam clementiam humillima devotione deposcimus, 
ut hanc Ecclesiam tuam, per nostrae humilitatis famulatum, in honorem sanctae et victoriosissimae Crucis, et 
memoriam Sancti tui N. puri + ficare, bene + dicere, et conse + crare perpetua sanctificationis ubertate 
digneris. Hie quoque Sacerdotes sacrificia tibi laudis offerant; hie fideles populi vota persolvant; hie 
peccatorum onera solvantur, fidelesque lapsi reparentur. In hac ergo, quaesumus, Domine, domo tua Spiritus 
Sancti gratia aegroti sanentur; infirmi recuparentur; claudi curentur; leprosi mundentur; caeci illuminentur; 
daemonia ejiciantur. Cunctorum hie debilium incommoda, te, Domine, annuente, pellantur, omniumque 
vincula peccatorum absolvantur. Ut omnes, qui hoc templum beneficia juste deprecaturi ingrediuntur, cuncta 
se impetrasse laetentur; ut concessa misericordia, quam precantur, perpetuo miserationis tuae munere 
glorientur. 

Quod sequitur, dicit submissa voce legendo ita tamen, quod a circumstantibus audiri possit: 

Per eumdem Dominum nostrum Jesum Christum Filium tuum, qui tecum vivit, et regnat in unitate Spiritus 
Sancti Deus, per omnia saecula saeculorum. R. Amen. 

Praefatione finita, Pontifex, accepta mitra, procedit ante altare, et ibi cum praemissa aqua benedicta facit 
maltam, seu caementum, quod mox, deposita mitra, stans ibidem benedicit, dicens: 

V. Dominus vobiscum. 

R. Et cum spiritu tuo. 

Oremus. 

Summe Deus, qui summa, et media, imaque custodis, qui omnem creaturam intrinsecus ambiendo concludis, 
sancti + fica, et bene + die has creaturas calcis, et sabuli. Per Christum Dominum nostrum. R. Amen. 

Caementum benedictum reservatur, sed residuum aquae benedictae funditur ad basim, sive pedem stipitis 
altaris per circuitum. 

Pontifex deinde procedit processionaliter cum cruce et clero ad locum in quo Reliquiae nocte praeterita 
conservatae fuerunt; et defertur Chrisma usque ad fores Ecclesiae; sed priusquam locum ipsum ingrediatur, 


http://members.aol.com/liturgialatina/pontificale/041.htm (28 of 47)2006-09-16 21:15:34 


Pontificale Romanum - De Ecclesiae Dedicatione seu Consecratione 


stans ab extra, deposita mitra, dicit: Oremus. 

Et ministri: Flectamus genua. R. Levate. 

Aufer a nobis, Domine, cunctas iniquitates nostras; ut ad Sancta Sanctorum puris mereamur mentibus 
introire. Per Christum Dominum nostrum. R. Amen. 

Deinde Pontifex, accepta mitra, locum ipsum cum Presbyteris, et clero ingrediente, schola cantat Antiphonas 
sequentes: 

O quam gloriosum est regnum, in quo cum Christo gaudent omnes Sancti, amicti stolis albis, sequuntur 
Agnum quocumque ierit. 

Alia Antiphona. 

Movete vos, Sancti Dei, de mansionibus vestris, ad loca festinate, quae vobis parata sunt. 

Alia Antiphona. 

Ecce populus custodiens judicium, et faciens veritatem, in te speraverunt, Domine, usque in aeternum. 

Alia Antiphona. 

Via Sanctorum facta est recta, et iter eorum praeparatum est. 

Psalmus 94. 

Venite, exsultemus Domino: * jubilemus Deo salutari nostro. 

Praeoccupemus faciem eius in confessione: * et in psalmis jubilemus ei. 

Quoniam Deus magnus Dominus: * et rex magnus super omnes deos. 

Quoniam non repellet Dominus plebem suam, * quia in manu eius sunt omnes fines terrae, et altitudines 
montium ipse conspicit. 

Quoniam ipsius est mare, et ipse fecit illud: * et aridam fundaverunt manus ejus. 

Venite, adoremus, et procidamus ante Deum: * ploremus coram Domino, qui fecit nos, quia ipse est Dominus 
Deus noster. 

Nos autem populus ejus: * et oves pascuae ejus. 

Hodie si vocem eius audieritis, * nolite obdurare corda vestra. 

Sicut in exacerbatione; * secundum diem temptationis in deserto. 

Ubi temptaverunt me patres vestri: * probaverunt et viderunt opera mea. 

Quadraginta annis proximus fui generationi huic: * et dixi: Semper hi errant corde. 

Ipsi vero non cognoverunt vias meas, quibus juravi in ira mea: * si introibunt in requiem meam. 

Et non dicitur Gloria Patri, vel, si magis placet, omissis omnibus praemissis Antiphonis cum Psalmo, schola 
cantat Responsorium de illo Sancto, cujus ipsae Reliquiae. Interim Pontifex manet stans juxta Reliquias. 
Finitis autem Antiphonis cum Psalmo, vel Responsorio praedictis, Pontifex stans ibidem coram Reliquiis, 
detecto capite, dicit: Oremus. 

Et ministri: Flectamus genua. R. Levate. 

Fac nos, quaesumus, Domine, sanctorum tuorum tibi specialiter dedicata membra digne contingere, quorum 
patrocinia cupimus incessanter habere. Per Christum Dominum nostrum. R. Amen. 

Turn Pontifex, accepta mitra, imponit incensum in thuribulo, et fit processio, hoc ordine. Procedunt duo 
ceroferarii cum luminaribus, deinde crux, turn clerus cantans Antiphonas subsequentes; post hos, Sacerdotes 
portantes feretrum cum Reliquiis, et juxta eos thuriferarius continuo Reliquias ipsas incensans, et immediate 
ante Reliquias ipsas praecedant aliqua intortitia, deinde Pontifex paratus cum suis ministris. 

Processione igitur locum ipsum exeunte, Pontifex inchoat primam Antiphonam, schola ipsam et omnes alias 
sequentes prosequente: 

Cum jucunditate exibitis, * et cum gaudio deducemini: nam et montes et colles exsilient, exspectantes vos 
cum gaudio, alleluia. 

Alia Antiphona. 

Surgite, Sancti Dei, de mansionibus vestris, loca sanctificate, plebem benedicite, et nos homines peccatores in 
pace custodite. 

Alia Antiphona. 

Ambulate Sancti Dei, ingredimini in civitatem Domini, aedificata est enim vobis Ecclesia nova, ubi populus 
ado rare debet majestatem Domini. 

Alia Antiphona. 

Istorum est enim regnum coelorum, qui contempserunt vitam mundi, et pervenerunt ad praemia regni, et 
laverunt stolas suas in sanguine Agni. 

Eis igitur ad Ecclesiae consecrandae fores pervenientibus, priusquam ingrediantur, dimissa ante fores 
Ecclesiae schola Antiphonas praedictas cantante, Pontifex, praecedentibus ipsum duobus ceroferariis, cruce, 
thuriferario, et Sacerdotibus feretrum Reliquiarum portantibus, circuit Ecclesiam cum ipsis Reliquiis, populo 
sequente, et clamante: 

Kyrie, eleison. 

Quo facto Pontifex sedens cum mitra in faldistorio, ante fores Ecclesiae ad id parato, brevi sermone populum 
alloquitur. 

Quanta, fratres charissimi, Ecclesiis, et Deo dicatis locis habenda sit reverentia, canones, et leges, et 
universalis religiosus fidelium cultus declarat. Nullibi enim quam in sacris basilicis, Domino offerri 
sacrificium debet. Praecipiente siquidem Domino per Moysen, tabernaculum cum mensa, atque altari, et 
aereis vasis, utensilibusque consecratum est ad divinum cultum explendum; ipsum quoque tabernaculum non 
solum sacrasse, sed oleo quoque linivisse legimus. In ipso autem tabernaculo non alii, quam sancti 
Sacerdotes, et Levitae vestibus sacris ornati Sacramenta tractabant, et pro populo oblationes offerebant. 
Postmodum tarn Reges Hebraeorum suum templum, quam Romani christiani principes basilicas a se 
constructas summa in veneratione habuerunt; immunesque ab omni vulgari strepitu, et negotio esse 

voluerunt; ut domus orationis ad aliud nullum commercium, atque usum accommodaretur. Eamque privilegii, 
et immunitatis praerogativam habere voluerunt; ut si quis temerarie sacrilegas manus apposuisset, gravissimis 
suppliciis afficeretur. Non enim justum visum est, domum Dei altissimi temerariis praesumptionibus 
expositam esse, nee latronum (juxta verbum Veritatis) speluncam esse. Locus est salutis, portus 
naufragantibus, ad quern de tempestatibus anchora jacitur. Hanc beneficia petituri adeunt, et justae eorum 
preces exaudiuntur. Capitalium criminum rei ad hanc fugientes, impunitatem facti, implorantibus 
Sacerdotibus, accipiunt. Magna ergo veneratione sacratas Domino basilicas adeatis, fratres charissimi, 
mundique facinoribus Domino oblationes cordis vestri offeratis. De quibus basilicis haec una est, cui N. et N. 
Summi Pontifices privilegia concesserunt, quam vos aedificari fecistis, (vel N. aedificari fecit) et nobis 
humiliter supplicastis, (vel supplicavit) ut earn consecrate dignaremur. Nos autem vestris (vel suis) honestis 
supplicationibus inclinati, earn in honorem omnipotentis Dei, beatae Mariae semper Virginis, et omnium 
Sanctorum, ac memoriam sancti N. dedicamus; et in ejus altari Reliquias sanctorum N. et N. Deo propitio, 
poni decrevimus, et in altari N. vel in loco N. sunt corpora, vel Reliquiae sanctorum N. et N. quae (vel quas) 
qui devote visitaverit, indulgentiam N. per N. concessam obtinebit. Vos insuper moneo, fratres charissimi, ut 
decimas quae sunt divina tributa, integre Ecclesiis et Sacerdotibus persolvatis. Has sibi Dominus ad 
universalis dominii signum reservavit. Audite sanctum Augustinum: Decimae tributa sunt egentium 
animarum. Quod si decimas dederis, non solum abundantiam fructuum recipies, sed etiam sanitatem 
corporis, et animae consequeris. Non igitur Dominus Deus praemium postulat, sed honorem. Deus enim 
noster, qui dignatus est totum dare, decimam a nobis dignatus est recipere, non sibi, sed nobis sine dubio 
profuturam. Sed si tardius dare peccatum est, quanto pejus est non dedisse? De militia, de negotio, de 
artificio redde decimas. Cum enim decimas dando, et terrena et coelestia possis praemia promereri, quare pro 
avaritia duplici benedictione fraudaris? Haec est enim Dei justissima consuetudo, ut si tu illi decimam non 
dederis, tu ad decimam revoceris. Dabis impio militi, quod non vis dare Sacerdoti; et hoc tollit fiscus, quod 
non accipit Christus. Revertimini ad me, inquit Dominus apud Prophetam, et revertar ad vos. Et dixistis: In 
quo revertemur? Si affiget homo Deum, quia vos configitis me. Et dixistis: In quo configimus te? In 
decimis, et in primitiis. Et in penuria vos maledicti estis, et me vos configitis gens tota. Inferte omnem 
decimam in horreum, et sit cibus in domo mea, et probate me super hoc, dicit Dominus: si non aperuero vobis 
cataractas coeli, et effudero vobis benedictionem usque ad abundantiam, et increpabo pro vobis devorantem, 
et non corrumpet fructum terrae vestrae; nee erit sterilis vinea in agro, dicit Dominus exercituum. Et beatos 
vos dicent omnes gentes: eritis enim vos terra desiderabilis, dicit Dominus exercituum. Evitanda est itaque 
Domini indignatio, solvendae decimae, et tributa divina persolvenda, nee pro temporali commodo amittenda 
sunt secutura bona, quae exspectantur. Memores ergo haec accipite, fratres charissimi, et intellecta pro 
desiderio complete, ut aeterna pro temporalibus accipere beneficia mereamini. 

Archidiaconus legat sequentia duo decreta sacrosancti Concilii Tridentini. 

Sessione 22 Cap. XI - De Reformat. 

Si quern clericorum, vel laicorum, quacumque is dignitate, etiam imperiali, aut regali praefulgeat, in tantum 
malorum omnium radix cupiditas occupaverit, ut alicujus Ecclesiae, seu cujusvis saecularis, vel regularis 
beneficii, Montium pietatis, aliorumque piorum locorum jurisdictiones, bona, census, ac jura etiam feudalia, 
et emphiteutica, fructus, emolumenta, seu quascumque obventiones, quae in ministrorum, et pauperum 
necessitates converti debent, per se, vel per alios, vi yel timore incusso, seu etiam per suppositas personas 
clericorum, aut laicorum, seu quacumque arte, aut quocumque quaesito colore, in proprios usus convertere, 
illosque usurpare praesumpserit, seu impedire; ne ab us, ad quos jure pertinent, percipiantur; is anathemati 
tamdiu subjaceat, quamdiu jurisdictiones, bona, res, jura, fructus, et redditus, quos occupaverit, yel qui ad 
eum quomodocumque etiam ex donatione suppositae personae pervenerint, Ecclesiae, ej usque administratori, 
sive beneficiato, integre restituerit, ac deinde a Romano Pontifice absolutionem obtinuerit. Quod si ejusdem 
Ecclesiae patronus fuerit, etiam jure patronatus, ultra praedictas poenas, eo ipso privatus exsistat. Clericus 

vero, qui nefandae fraudis, et usurpationis hujusmodi fabricator seu consentiens fuerit, eisdem poenis 
subjaceat, nec non quibuscumque beneficiis privatus sit, et ad quaecumque alia beneficia inhabilis efficiatur; 
et a suorum ordinum exsecutione, etiam post inte gram satisfactionem et absolutionem, sui Ordinarii arbitrio 
suspendatur. 

Cone Trid. Sessione 25 Cap. XII - De Reformat. 

Non sunt ferendi, qui variis artibus decimas Ecclesiis obvenientes, subtrahere moliuntur, aut qul ab aliis 
solvendas temere occupant, et in rem suam vertunt, cum decimarum solutio debita sit Deo: et qui eas dare 
noluerint aut dantes impediunt, res alienas invadunt. Praecipit igitur sancta Synodus omnibus, cujuscumque 
gradus, et conditionis sint, ad quos decimarum solutio spectat, ut eas ad quas de jure tenentur, in posterum 
Cathedrali, aut quibus cumque aliis Ecclesiis, yel personis, quibus legitime debentur, integre persolvant. Qui 
vero eas aut subtrahunt, aut impediunt, excommunicentur, nec ab hoc crimine, nisi plena restitutione secuta, 
absolvan tar. Hortatur dehinc omnes et singulos pro Christiana charitate, debitoque erga Pastores suos 
munere, ut de bonis sibi a Deo collatis, Episcopis et Parochis, qui tenuioribus praesunt Ecclesiis, large 
subvenire ad Dei laudem, atque ad Pastorum suorum, qui pro eis invigilant, dignitatem tuendam, non 
graventur. 

Postea Pontifex ad fundatorem dicat: 

Scias, frater charissime, quoniam non permittunt jura, Ecclesias sine ministris, ac dote consecrari. 
Quemadmodum enim dos matrimonium consequitur, sic et ad sustentationem ministrorum facultates 
necessariae sunt. Ea itaque ratione, frater charissime, scire volumus, quot Sacerdotes, et clericos, et qualem 
eis honorem vis exhibere, et de quo Ecclesiam dotare proponis. Et, ut intelligas, qualem tibi, atque heredibus 
tuis honorem, et commoditatem exhibet Ecclesia, scias, ut gratitudinem ipsam ad fundatores ostendat, quod a 
sanctis Patribus statutum est, in diei dedicationis anniversario solemni, fundatores et eorum haeredes in 
processionibus primos esse debere; et si casu ad egestatem pervenenint, grata recordatione, Ecclesia 
fundatoris piam liberalitatem recognoscit. 

Qui ad interrogata, prout sibi placuerit, respondet: de quo fiat publicum instrumentum, si numerus 
clericorum, honor, et dos sufficiens fuerit. 

Tunc fundator ipse, et plebs profitentur se jussa Pontificis implecturos. Deinde Pontifex jubet Deum 
deprecari pro eo, qui Ecclesiam construxit, et dotavit, et pro eo, qui earn consecrari petiit; et concedit illis 
partem in omnibus bonis, quae ibi fieri continget. 

Quo facto, Pontifice sic sedente, antequam quis Ecclesiam ingrediatur, schola cantat Responsorium: 

Erit mihi Dominus in Deum, et lapis iste, quern erexi in titulum, vocabitur domus Dei, et de universis quae 
dederis mihi, * Decimas et hostias pacificas offeram tibi. V. Si reversus fuero ad domum patris mei.* 
Decimas et hostias pacificas offeram tibi. 

Turn Pontifex, deposita mitra, surgit; et versus ad ostium Ecclesiae, ibidem stans dicit: Oremus. 

Et ministri: Flectamus genua. R. Levate. 

Domum tuam, quaesumus, Domine, clementer ingredere; et in tuorum cordibus fidelium perpetuam tibi 
construe mansionem; et praesta, ut domus haec, quae tua subsistit dedicatione solemnis, tua fiat habitatione 

sublimis. Per Christum Dominum nostrum. R. Amen. 

Qua Oratione finita, Pontifex, accepta mitra, priusquam ingrediatur, intingit pollicem dexterae manus in 
santum Chrisma, et cum eo, in modum crucis, signat ostium Ecclesiae exterius, dicens: 

In nomine Pa + tris, et Fi + lii, et Spiritus + Sancti. Porta sis benedicta, sanctificata, consecrata, consignata, 
et Domino Deo commendata; porta sis introitus salutis, et pacis; porta sis ostium pacificum, per eum, qui se 
ostium appellavit, Jesum Christum Dominum nostrum, qui cum Patre, et Spiritu Sancto vivit, et regnat Deus 
in saecula saeculorum. R. Amen. 

Quo dicto, Presbyteri elevant feretrum Reliquiarum, et ingrediendo Ecclesiam cum clero et populo 
processionaliter, Pontifex cum mitra incipit, et schola prosequitur, Antiphonam: 

Ingredimini Sancti Dei, * praeparata est enim a Domino habitatio sedis vestrae: sed et populus fidelis cum 
gaudio insequitur iter vestrum; ut oretis pro nobis majestatem Domini. Alleluia. 

Alia Antiphona. 

Gaudent in coelis animae Sanctorum, qui Christi vestigia sunt secuti; et quia pro ejus amore sanguinem suum 
fuderunt, ideo cum Christo exsultant sine fine. 

Interim processionaliter vadunt per Ecclesiam. Cum pervenerint ad altare, in quo Reliquiae sunt condendae, 
Reliquiis ipsis cum feretro prope altare positis, et luminaribus juxta illas ardentibus, Pontifex stans cum mitra 
ante altare, inchoat, schola prosequente, Antiphonam: 

Exsultabunt Sancti * in gloria, et laetabuntur in cubilibus suis. 

Psalmus 149. 

Cantate Domino canticum novum: * laus ejus in ecclesia sanctorum. 

Laetetur Israel in eo, qui fecit eum: * et filii Sion exsultent in rege suo. 

Laudent nomen ejus in choro: * in tympano, et psalterio psallant ei. 

Quia beneplacitum est Domino in populo suo: * et exaltabit mansuetos in salutem. 

Exsultabunt sancti in gloria: * laetabuntur in cubilibus suis. 

Exaltationes Dei in gutture eorum: * et gladii ancipites in manibus eorum. 

Ad faciendam vindictam in nationibus: * increpationes in populis. 

Ad alligandos reges eorum in compedibus: * et nobiles eorum in manicis ferreis. 

Ut faciant in eis judicium conscriptum: * gloria haec est omnibus sanctis ejus. 

Psalmus 150. 

Laudate Dominum in sanctis ejus: * laudate eum in firmamento virtutis ejus. 

Laudate eum in virtutibus ejus: * laudate eum secundum multitudinem magnitudinis ejus. 

Laudate eum in sono tubae: * laudate eum in psalterio, et cithara. 

Laudate eum in tympano, et choro: * laudate eum in cordis, et organo. 

Laudate eum in cymbalis benesonantibus: laudate eum in cymbalis jubilationis: * omnis spiritus laudet 
Dominum. 

Et non dicitur Gloria Patri, sed repetitur Antiphona. Qua dicta, Pontifex, deposita mitra, versus ad altare 
dicit: 

Oremus. 

Deus, qui in omni loco dominationis tuae clemens ac benignus dedicator assistis, exaudi nos, quaesumus, et 
concede, ut inviolabilis permaneat hujus loci consecratio; et beneficia tui muneris, universitas fidelium quae 
tibi supplicat, percipere mereamur. Per Christum Dominum nostrum. R. Amen. 

Turn Pontifex, accepta mitra, intingit pollicem dexterae manus in sanctum Chrisma, et cum eo signat 
confessionem, id est, sepulcrum altaris, in quo Reliquiae sunt repondendae, in quatuor angulis, faciens in 
singulis crucis, et dicens: 

Conse + cretur, et sancti + ficetur hoc sepulcrum. In nomine Pa + tris, et Fi + lii, et Spiritus + Sancti. Pax 
huic domui. 

Deinde deposita mitra, recondit veneranter vasculum ipsum cum Reliquiis, et aliis, prout hesterna die per eum 
fuit sigillatum, in sepulcro altaris; quibis reconditis, Pontifex inchoat, schola prosequente, Antiphonam: 

Sub altare Dei, * sedes accepistis Sancti Dei, intercedite pro nobis ad Dominum Jesum Christum. V. 
Exsultabunt Sancti in gloria. R. Et laetabuntur in cubilibus suis. 

Et non dicitur Gloria Patri, sed Antiphona repetitur. 

Interim dum praemissa cantantur, Pontifex sine mitra thurificat Reliquias inclusas. 

Quo facto, imposita sibi mitra, accipit tabulam seu lapidem cum quo debet claudi sepulcrum, in manum 
sinistram; et pollicem dexterae manus intingit in sanctum Chrisma; et cum eo facit in medio dictae tabulae 
sive lapidis, de subtus, signum crucis, dicens: 

Conse + cretur, et sancti + ficetur haec tabula, (vel hie lapis) per istam unctionem, et Dei benedictionem. In 
nomine Pa + tris, et Fi + lii, et Spiritus + Sancti. Pax tibi. 

Et mox Unit cum caemento, ponit, et coaptat tabulam seu lapidem super sepulcrum, claudens illud, et 
inchoans, schola prosequente, Antiphonam: 

Sub altare Dei, * audivi voces occisorum dicentium: Quare non defendis sanguinem nostrum: Et acceperunt 
divinum responsum: Adhuc sustinete modicum tempus, donee impleatur numerus fratrum vestrorum. 

Alia Antiphona. 

Corpora Sanctorum in pace sepulta sunt: et vivent nomina eorum in aeternum. V. Gloria Patri, et Filio, et 
Spiritui Sancto. R. Sicut erat in principio, et nunc, et semper: et in saecula saeculorum. Amen. 

Post haec Pontifex, deposita mitra, dicit: 

Oremus. 

Deus, qui ex omnium cohabitatione Sanctorum aeternum majestati tuae condis habitaculum, da aedificationi 
tuae incrementa coelestia; et praesta, ut quorum hie Reliquias pio amore complectimur, eorum semper meritis 

adjuvemur. Per Christum Dominum nostrum. R. Amen. 

Tunc accepta mitra, Pontifice prius incipiente, caementarii cum caemento benedicto firmant ipsam tabulam, 
seu lapidem super sepulcrum; deinde Pontifex intingit iterum pollicem dexterae manus in sanctum Chrisma, 
et cum eo format signum crucis super eamdem tabulam, sive lapidem, dicens: 

Signe + tur, et sancti + ficetur hoc altare. In nomine Pa + tris, et Fi + lii, et Spiritus + Sancti. Pax tibi. 

Turn imponit incensum in thuribulum, dicens: 

Ab illo benedicaris, in cujus honore cremaberis. In nomine Pa + tris, et Fi + lii, et Spiritus + Sancti. R. 
Amen. 

Et dextera manu producit desuper signum crucis, et deposita mitra, inchoat, schola prosequente, cantum: 

Stetit Angelus * juxta aram templi, habens thuribulum aureum in manu sua, et data sunt ei incensa multa: Et 
ascendit fumus aromatum in conspectu Dei. Alleluia. 

Interim cum mitra thrurificat altare undique ad dexterum, et sinistrum latus, ante, et desuper, donee 
praemissus cantus finiatur; quo finito, stans coram altari sine mitra, dicit: 

Oremus. 

Dirigatur oratio nostra, quaesumus, Domine, sicut incensum in conspectu tuo, et copiosa beneficia christianus 
populus assequatur; ut quicumque tibi in hoc altari sacranda libamina devotus obtulerit, vel sacrata 
susceperit; et vitae subsidia praesentis accipiat, et remissionem omnium peccatorum pariter consequatur, et 
gratiam sempiternae redemptionis percipiat. Per Christum Dominum nostrum. R. Amen. 

Post haec Pontifex, accepta mitra, sedet, et ministri extergunt mensam altaris cum linteo mundo, et mox 
Pontifex thurificat super illam in modum crucis, in medio, et in quatuor ejus cornibus; quo facto, Pontifex 
ponit iterum incensum in thuribulo, et illud benedicit, ut supra, videlicet, Ab illo benedicaris, etc. ac tradit uni 
Sacerdoti superpelliceo induto, qui continue altare circuit incensando, donee consecratio perficiatur, excepto 
eo tempore, quo Pontifex illud incensat; tunc enim Pontifici thuribulum praesentat; et per Pontificem 
thurificato, illud iterum accipit, et, ut prius, incensat. 

Turn Pontifex adhuc cum mitra stans inchoat, schola prosequente, Responsorium: 

Dirigatur * oratio mea sicut incensum in conspectu tuo, Domine. V. Elevatio manuum mearum sacrificium 
vespertinum. 

Quod dum cantatur, Pontifex circuit ter altare ad dexteram continue thurificando. 

Finita incensatione Pontifex inchoat, schola prosequente, Antiphonam: 

Erexit Jacob * lapidem in titulum fundens oleum desuper: votum vovit Deo Jacob. 

Psalmus 83. 

Quam dilecta tabernacula tua, Domine virtutum! * concupiscit et deficit anima mea in atria Domini. 

Cor meum, et caro mea * exsultaverunt in Deum vivum. 

Etenim passer invenit sibi domum: * et turtur nidum sibi, ubi ponat pullos suos. 

Altaria tua, Domine virtutum: * Rex meus, et Deus meus. 

Beati, qui habitant in domo tua, Domine: * in saecula saeculorum laudabunt te. 

Beatus vir, cujus est auxilium abs te: * ascensiones in corde suo disposuit in valle lacrimarum, in loco quem 
posuit. 

Etenim benedictionem dabit legislator, ibunt de virtute in virtutem: * videbitur Deus deorum in Sion. 

Domine, Deus virtutum, exaudi orationem meam: * auribus percipe Deus Jacob. 

Protector noster aspice, Deus: * et respice in faciem Christi tui. 

Quia melior est dies una in atriis tuis: * super millia. 

Elegi abjectus esse in domo Dei mei: * magis quam habitare in tabernaculis peccatorum. 

Quia misericordiam et veritatem diligit Deus: * gratiam et gloriam dabit Dominus. 

Non privabit bonis eos, qui ambulant in innocentia: * Domine virtutum, beatus homo qui sperat in te. 

Et non dicitur Gloria Patri, sed Antiphona repetitur. 

Dum Antiphona, et Psalmus praedicti cantantur, Pontifex stans cum mitra, intingit pollicem dexterae manus 
in oleum Catechumenorum, et cum eo facit quinque cruces, videlicet in medio altaris, et quatuor ejus 
cornibus, in locis, in quibus fecerat cruces de aqua benedicta, videlicet, primam in medio altaris, secundam in 
dextero posteriori, tertiam in sinistro anteriori, quartam in dextero anteriori, quintam in sinistro posteriori, hoc 
ordine: 



Dicens, dum singulas cruces facit: 

Sancti + ficetur et conse + cretur lapis iste. In nomine Pa + tris, et Fi + lii, et Spiritus + Sancti, in honorem 
Dei, et gloriosae Virginis Mariae, atque omnium Sanctorum, ad nomen, et memoriam sancti N. Pax tibi. 

Deinde Pontifex, accepto thuribulo a Sacerdote altare incensante, imposito et benedicto, ut prius, incenso, 
stans cum mitra inchoat, schola prosequente, Responsorium: 

Dirigatur * oratio mea sicut incensum in conspectu tuo, Domine. V. Elevatio manuum mearum sacrificium 
vespertinum. 

Quo incepto, Pontifex circuit semel altare ad dexteram, thurificando illud; deinde restituto thuribulo 
Sacerdoti, et Responsorio finito, deposita mitra, dicit: Oremus. 

Et ministri: Flectamus genua. R. Levate. 

Adsit, Domine, misericordiae tuae ineffabilis pietas, et super hunc lapidem opem tuae bene + dictionis, et 
virtutem tuae unctionis infunde; ut, te largiente, referat praemium quisquis intulerit votum. Per Christum 
Dominum nostrum. R. Amen. 

Oratione finita, Pontifex inchoat, schola prosequente, Antiphonam: 

Mane surgens Jacob * erigebat lapidem in titulum, fundens oleum desuper, votum vovit Domino: vere locus 
iste sanctus est, et ego nesciebam. 

Psalmus 91. 

Bonum est confiteri Domino: * et psallere nomini tuo, Altissime. 

Ad annuntiandum mane misericordiam tuam: * et veritatem tuam per noctem. 

In decachordo, psalterio: * cum cantico, in cithara. 

Quia delectasti me, Domine, in factura tua: * et in operibus manuum tuarum exsultabo. 

Quam magnificata sunt opera tua, Domine! * nimis profundae factae sunt cogitationes tuae. 

Vir insipiens non cognoscet: * et stultus non intelliget haec. 

Cum exorti fuerint peccatores sicut foenum: * et apparuerint omnes, qui operantur iniquitatem. 

Ut intereant in saeculum saeculi: * tu autem Altissimus in aeternum, Domine. 

Quoniam ecce inimici tui, Domine, quoniam ecce inimici tui peribunt: * et dispergentur omnes, qui operantur 
iniquitatem. 

Et exaltabitur sicut unicornis cornu meum: * et senectus mea in misericordia uberi. 

Et despexit oculus meus inimicos meos: * et in insurgentibus in me malignantibus audiet auris mea. 

Justus, ut palma florebit: * sicut cedrus Libani multiplicabitur. 

Plantati in domo Domini, * in atriis domus Dei nostri florebunt. 

Adhuc multiplicabuntur in senecta uberi: * et bene patientes erunt, ut annuntient: 

Quoniam rectus Dominus, Deus noster: * et non est iniquitas in eo. 

Et non dicitur Gloria Patri. 

Incepta Antiphona, Pontifex, accepta mitra, facit iterum quinque cruces cum pollice de eodem oleo 
Catechumenorum, in eisdem locis altaris, et eo ordine, prout prius fecit, dicens, dum singulas cruces facit: 

Sancti + ficetur et conse + cretur lapis iste. In nomine Pa + tris, et Fi + lii, et Spiritus + Sancti, in honorem 
Dei, et gloriosae Virginis Mariae, atque omnium Sanctorum, ad nomen, et memoriam sancti N. Pax tibi. 

Deinde Pontifex, accepto thuribulo a Sacerdote altare incensante, imposito et benedicto, ut prius, incenso, 
stans cum mitra inchoat iterum, schola prosequente, Responsorium: 

Dirigatur * oratio mea sicut incensum in conspectu tuo, Domine. V. Elevatio manuum mearum sacrificium 
vespertinum. 

Quo incepto, circuit iterum semel altare ad dexteram, illud incensando; quo facto, restituto thuribulo 
Sacerdoti, et Responsorio finito, Pontifex, deposita mitra, dicit: Oremus. 

Et ministri: Flectamus genua. R. Levate. 

Adesto, Domine, dedicationi hujus mensae tuae, et in earn, quae a nobis indignis sancto linita est oleo, bene + 
dictionis et sancti + ficationis tuae virtutem, et consecrationem infunde. Qui vivis et regnas Deus, per omnia 
saecula saeculorum. R. Amen. 

Alia Oratio. 

Oremus. 

Omnipotens sempiterne Deus, altare hoc, quod in honorem tuum, et in memoriam sancti tui N. nos indigni 
consecramus, virtute tuae benedictionis sanctifica; et omnibus te hie invocantibus, atque in te sperantibus, 
auxilii tui munus ostende; ut huic altari imposita munera semper accepta fieri digneris: et in eo 
Sacramentorum virtus, et votorum semper obtineatur effectus. Per Christum Dominum nostrum. R. Amen. 

Qua finita, Pontifex incipit, schola prosequente, Antiphonam: 

Unxit te Deus, * Deus tuus, oleo laetitiae prae consortibus tuis. 

Psalmus 44. 

Eructavit cor meum verbum bonum: * dico ego opera mea Regi. 

Lingua mea calamus scribae, * velociter scribentis. 

Speciosus forma prae filiis hominum, diffusa est gratia in labiis tuis: * propterea benedixit te Deus in 
aeternum. 

Accingere gladio tuo circa femur tuum, * potentissime, 

Speciem tua et pulchritudine tua * intende, prospere precede, et regna. 

Propter veritatem, et mansuetudinem, et justitiam: * et deducet te mirabiliter dextera tua. 

Sagittae tuae acutae, populi sub te cadent, * in corda inimicorum Regis. 

Sedes tua, Deus, in saeculum saeculi: * virga directionis virga regni tui. 

Dilexisti justitiam, et odisti iniquitatem: * propterea unxit te Deus, Deus tuus, oleo laetitiae prae consortibus 
tuis. 

Myrrha, et gutta, et casia a vestimentis tuis, a domibus eburneis: * ex quibus delectaverunt te filiae regum in 
honore tuo. 

Astitit regina a dextris tuis in vestitu deaurato: * circumdata varietate. 

Audi, filia, et vide, et inclina aurem tuam: * et obliviscere populum tuum, et domum patris tui. 

Et concupiscet Rex decorem tuum: * quoniam ipse est Dominus Deus tuus, et adorabunt eum. 

Et filiae Tyri in muneribus * vultum tuum deprecabuntur: omnes divites plebis. 

Omnis gloria ejus filiae Regis ab intus, * in fimbriis aureis circumamicta varietatibus. 

Adducentur Regi virgines post earn: * proximae ejus afferentur tibi. 

Afferentur in laetitia et exsultatione: * adducentur in templum Regis. 

Pro patribus tuis nati sunt tibi filii: * constitues eos principes super omnem terram. 

Memores erunt nominis tui: * in omni generatione et generationem. 

Propterea populi confitebuntur tibi in aeternum: * et in saeculum saeculi. 

Et non dicitur Gloria Patri. 

Incepta Antiphona, Pontifex, accepta mitra, iterum facit quinque cruces de sancto Chrismate cum pollice 
dexterae manus in medio tabulae altaris, et in quatuor ejus angulis, ordine supra posito, ad quamlibet crucem 
dicens: 

Sancti + ficetur et conse + cretur lapis iste. In nomine Pa + tris, et Fi + lii, et Spiritus + Sancti, in honorem 
Dei, et gloriosae Virginis Mariae, atque omnium Sanctorum, ad nomen, et memoriam sancti N. Pax tibi. 

Deinde Pontifex, accepto thuribulo a Sacerdote incensante, imposito et benedicto, ut prius, incenso, stans cum 
mitra inchoat, schola prosequente, Responsorium: 

Dirigatur * oratio mea sicut incensum in conspectu tuo, Domine. V. Elevatio manuum mearum sacrificium 
vespertinum. 

Quo incepto, Pontifex circuit semel altare ad sinistram, illud incensans, ut prius; quo incensato, restituto 
thuribulo Sacerdoti, et Antiphona finita, Pontifex, deposita mitra, dicit: Oremus. 

Et ministri: Flectamus genua. R. Levate. 

Descendat, quaesumus, Domine Deus noster, Spiritus tuus Sanctus super hoc altare, qui et dona nostra, et 
populi tui in eo sanctificet, et sumentium corda dignanter emundet. Per Christum Dominum nostrum. R. 
Amen. 

Qua dicta, Pontifex inchoat, et schola prosequitur Antiphonam: 

Sanctificavit * Dominus tabernaculum suum: quia haec est domus Dei, in quo invocabitur nomen ejus, de quo 
scriptum est: Et erit nomen meum ibi, dicit Dominus. 

Psalmus 45. 

Deus noster refugium, et virtus: * adjutor in tribulationibus, quae invenerunt nos nimis. 

Propterea non timebimus dum turbabitur terra: * et transferentur montes in cor maris. 

Sonuerunt, et turbatae sunt aquae eorum: * conturbati sunt montes in fortitudine ejus. 

Fluminis impetus laetificat civitatem Dei: * sanctificavit tabernaculum suum Altissimus. 

Deus in medio ejus, non commovebitur: * adjuvabit earn Deus mane diluculo. 

Conturbatae sunt gentes, et inclinata sunt regna: * dedit vocem suam, mota est terra. 

Dominus virtutum nobiscum: * susceptor noster Deus Jacob. 

Venite, et videte opera Domini, quae posuit prodigia super terram: * auferens bella usque ad finem terrae. 
Arcum conteret, et confringet arma: * et scuta comburet igni. 

Vacate, et videte quoniam ego sum Deus: * exaltabor in gentibus, et exaltabor in terra. 

Dominus virtutum nobiscum: * susceptor noster Deus Jacob. 

Et non dicitur Gloria Patri. 

Interim dum Antiphona, et Psalmus praedicti dicuntur, Pontifex, accepta mitra, fundit, et spargit de oleo 
Catechumenorum, et Chrismate pariter super altare, illud manu dextera confricans, liniens et perungens. 

Quo facto, incipit, schola prosequente, Antiphonam: 

Ecce odor filii mei, * sicut odor agri pleni, cui benedicit Dominus: crescere te faciat Deus meus, sicut arenam 
maris: et donet tibi de rore coeli benedictionem. 

Psalmus 86. 

Fundamenta ejus in montibus sanctis: * diligit Dominus portas Sion super omnia tabernacula Jacob. 

Gloriosa dicta sunt de te: * civitas Dei. 

Memor ero Rahab, et Babylonis: * sciendum me. 

Ecce alienigenae, et Tyrus, et populus Aethiopum: * hi fuerunt illic. 

Numquid Sion dicet: Homo, et homo natus est in ea: * et ipse fundavit earn Altissimus? 

Dominus narrabit in scripturis populorum, et principum: * horum, qui fuerunt in ea. 

Sicut laetantium omnium: * habitatio est in te. 

Et non dicitur Gloria Patri. 

Finito Psalmo, Pontifex stans cum mitra, dicit: 

Lapidem hunc, fratres charissimi, in quo unguentum sacrae unctionis effunditur, ad suscipienda populi sui 
vota, et sacrificia, oremus ut Dominus noster benedicat, et consecret, et quod est unctum a nobis, sit unctum 
in nomine ejus; ut plebis vota suscipiat, et altari per sacram unctionem perfecto, dum propitiationem 
sacrorum imponimus, ipsi propitiatores Dei esse mereamur. Per Jesum Christum Dominum nostrum, qui cum 
eo et Spiritu Sancto vivit, et regnat Deus in saecula saeculorum. R. Amen. 

Quo dicto, inchoat Antiphonam, schola ipsam et Psalmum ac sequentia Responsoria prosequente. 

Antiphona. 

Lapides pretiosi * omnes muri tui, et turres Jerusalem gemmis aedificabuntur. 

Psalmus 147. 

Lauda, Jerusalem, Dominum: * lauda Deum tuum, Sion. 

Quoniam confortavit seras portarum tuarum: * benedixit filiis tuis in te. 

Qui posuit fines tuos pacem: * et adipe frumenti satiat te. 

Qui emittit eloquium suum terrae: * velociter currit sermo ejus. 

Qui dat nivem sicut lanam: * nebulam sicut cinerem spargit. 

Mittit crystallum suum sicut buccellas: * ante faciem frigoris ejus quis sustinebit? 

Emittet verbum suum, et liquefaciet ea: * Habit spiritus ejus, et fluent aquae. 

Qui annuntiat verbum suum Jacob: * justitias, et judicia sua Israel. 

Non fecit taliter omni nationi: * et judicia sua non manifestavit eis. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Deinde dicitur Responsorium: 

Haec est Jerusalem civitas ilia magna coelestis, ornata tamquam sponsa Agni. * Quoniam tabernaculum facta 
est, alleluia. V. Portae ejus non claudentur per diem; nox enim non erit in ea. * Quoniam tabernaculum facta 
est, alleluia. 

Aliud Responsorium. 

Plateae tuae, Jerusalem, sternentur auro mundo, allelluia: et cantabitur in te canticum laetitiae, alleluia: * Et 

per omnes vicos tuos ab universis dicetur, alleluia, alleluia. V. Luce splendida fulgebis, et omnes fines terrae 
adorabunt te. * Et per omnes vicos tuos ab universis dicetur, alleluia, alleluia. 

Incepta Antiphona, interim dum ipsa, et Psalmus, ac Responsoria praedicta cantantur, Pontifex cum mitra 
incipiens retro altare, et procedens ad ejus dexteram inungit Chrismate cum pollice dextero singulas 
duodecim cruces in parietibus Ecclesiae depictas, ad unamquamque crucem dicens: 

Sancti + ficetur et conse + cretur hoc templum. In nomine Pa + tris, et Fi + lii, et Spiritus + Sancti, in 
honorem Dei, et gloriosae Virginis Mariae, atque omnium Sanctorum, ad nomen, et memoriam sancti N. Pax 
tibi. 

Et peruncta qualibet cruce, mox accepto thuribulo, illam incensat triplici ductu. 

His peractis, Pontifex ad altare revertitur, ac stans cum mitra, et thurificans super illud, inchoat, schola 
prosequente, Antiphonam: 

Aedificavit Moyses * altare Domino Deo, offerens super illud holocausta et immolans victimas, fecit 
sacrificium vespertinum in odorem suavitatis Domino Deo, in conspectu filiorum Israel. 

Qua finita, stans adhuc cum mitra, dicit: 

Dei Patris omnipotentis misericordiam supplices imploremus, fratres charissimi, ut altare hoc sacrificiis 
spiritualibus imbuendum, nostrae vocis exoratus officio praesenti bene + dictione sanctificet, atque in eo 
semper oblationes famulorum suorum studio sanctae devotionis impositas bene + dicere, et sancti + ficare 
dignentur; et spirituali placatus incenso precibus familiae suae promptus exauditor assistat. Per Christum 
Dominum nostrum. R. Amen. 

Deinde benedicit incensum super altare cremandum, stans ibidem, deposita mitra, dicens: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine, Deus omnipotens, qui assistit exercitus Angelorum cum tremore, quorum servitium spirituale et 
igneum esse cognoscitur; dignare respicere, bene + dicere, et sancti + ficare hanc creaturam incensi, ut 
omnes languores omnesque infirmitates, atque insidiae inimici odorem ejus sentientes effugiant, et separentur 
a plasmate tuo, quod pretioso Filii tui sanguine redemisti, ut numquam laedatur a morsu iniqui serpentis. Per 
eumdem Christum Dominum nostrum. R. Amen. 

Deinde aspergit ipsum aqua benedicta, et accepta mitra, format propria manu ex ipso incenso quinque cruces, 
quamlibet de quinque granis, super ilia quinque loca altaris, in quibus cruces de aqua, et oleo, ac Chrismate 
factae prius fuerunt; et super quamlibet crucem thuris ponit unam crucem factam de subtili candela, ad 
mensuram crucis de granis incensi factae, et cujuslibet crucis capita accenduntur, ut cum ipsis thus 
comburatur, et cremetur. 

Omnibus autem crucibus accensis, Pontifex, deposita mitra, flexis coram altare genibus, inchoat, schola 

prosequente: 

Alleluia. 

V. Veni, Sancte Spiritus, reple tuorum corda fidelium: et tui amoris in eis ignem accende. 

Nisi consecratio fiat inter Dominicam Septuagesimae, et festum Paschae Resurrectionis Domini nostri Jesu 
Christi: quia tunc, omisso Alleluia, dicitur Versus tantum. Quo dicto, surgit Pontifex stans ibidem versus ad 
altare sine mitra, et schola cantat Antiphonas duas sequentes. 

Antiphona. 

Ascendit fumus aromatum in conspectu Domini de manu Angeli. 

Alia Antiphona. 

Stetit Angelus juxta aram templi habens thuribulum aureum in manu sua, et data sunt ei incensa multa: Et 
ascendit fumus aromatum in conspectu Dei. 

Sine Alleluia. Quibus finitis, Pontifex adhuc stans ante altare sine mitra, dicit: Oremus. 

Et ministri: Flectamus genua. R. Levate. 

Domine sancte, Pater omnipotens, aeterne Deus, clemens, et propitius preces nostrae humilitatis exaudi, et 
respice ad hujus altaris tui holocaustum, quod non igne visibili probetur, sed infusum Sancti Spiritus tui gratia 
in odorem suavitatis ascendat, et legitime se sumentibus Eucharistia medicabilis fiat, ad vitamque proficiat 
sempiternam. Per Christum Dominum nostrum. R. Amen. 

Post haec, combustis candelis, et thure, cineres illius combustionis per unum ex ministris cum spatulis ligneis 
abraduntur, et collecti in aliquo vase projiciuntur in sacrarium. Interim Pontifex sine mitra stans ante gradus 
altaris, versus ad altare, dicit: Oremus. 

Et ministri: Flectamus genua. R. Levate. 

Deus omnipotens, in cujus honorem, ac beatissimae Virginis Mariae, et omnium Sanctorum, ac nomen et 
memoriam sancti tui N. nos indigni altare hoc consecramus, clemens et propitius preces nostrae humiliatatis 
exaudi, et praesta, ut in hac mense sint libamina tibi accepta, sint grata, sint pinguia, et Sancti Spiritus tui 
semper rore perfusa; ut omni tempore hoc in loco supplicantis tibi familiae tuae anxietates releves, 
aegritudines cures, preces exaudias, vota suscipias, desiderata confirmes, postulata concedas. Per Dominum 
nostrum Jesum Christum Filium tuum, qui tecum vivit, et regnat in unitate ejusdem Spiritus Sancti Deus. 

Deinde eodem modo stans dicit mediocri voce, extensis manibus ante pectus, Praefationem hanc: 

Per omnia saecula saeculorum. 

R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine sancte, Pater 
omnipotens, aeterne Deus: Et, ut propensiori cura, et attention famulatu tibi servitutis officia deferamus, hoc 
praesertim tempore, quo religiosarum mentium habitum ultra parietum ornatum delegisti, templum istud, in 
quo Sancti tui N. mentio habetur, bene + dicere, et sancti + ficare digneris: per cujus sacram reverentiam et 
honorem, sacratissimo nomini tuo hoc altare dedicamus. Hujus igitur, Domine, efflagitatus precibus, dignare 
hoc altare coelesti sancti + ficatione perfundere, et bene + dicere. Assistant Angeli claritatis, et Sancti 
Spiritus illustratione perfulgeat. Sit illius quoque apud te gratiae, cujus fuit illud quod Abraham, pater fidei, 
in nostrae figuram redemptionis, filium immolaturus exstruxit; quod Isaac in conspectu tuae majestatis 
instituit; quod Jacob Dominum magna videns visione erexit; ut hie orantes exaudias; hie oblata sancti + fices; 
hicque superposita bene + dicas; hie quoque benedicta distribuas. Sit ergo Ecclesiae tuae titulus sempiternus, 
sit mensa coelesti spiritualique convivio praeparata. Tu igitur, Domine, proprio ore tuo hostias super earn 
impositas bene + dicito, et benedictas suscipito. Ac nobis omnibus tribue, ut participatione earum vitam 
acquiramus sempiternam. 

Quod sequitur, dicit submissa voce legendo, ita tamen, quod a circumstantibus audiatur. 

Per Dominum nostrum Jesum Christum Filium tuum, qui tecum vivit, et regnat in unitate ejusdem Spiritus 
Sancti Deus, per omnia saecula saeculorum. R. Amen. 

Praefatione finita, Pontifex inchoat, schola prosequente, Antiphonam: 

Confirma hoc Deus, * quod operatus es in nobis a templo sancto tuo quod est in Jerusalem, alleluia. 

Psalmus 67. 

Exsurgat Deus, et dissipentur inimici ejus, * et fugiant qui oderunt eum, a facie eius. 

Sicut defecit fumus, deficiant: * sicut fluit cera a facie ignis, sic pereant peccatores a facie Dei. 

Et justi epulentur, et exsultent in conspectu Dei: * et delectentur in laetitia. 

Cantate Deo, psalmum dicite nomini ejus: * iter facite ei, qui ascendit super occasum: Dominus nomen illi. 
Exsultate in conspectu eius: * turbabuntur a facie ejus, patris orphanorum, et judicis viduarum. 

Deus in loco sancto suo: * Deus qui habitare facit unius mods in domo. 

Qui educit vinctos in fortitudine, * similiter eos, qui exasperant, qui habitant in sepulcris. 

Deus cum egredereris in conspectu populo tui, * cum pertransires in deserto: 

Terra mota est, etenim coeli distillaverunt a facie Dei Sinai, * a facie Dei Israel. 

Pluviam voluntariam segregabis, Deus, hereditati tuae: * et infirmata est, tu vero perfecisti earn. 

Animalia tua habitabunt in ea: * parasti in dulcedine tua pauperi, Deus. 

Dominus dabit verbum evangelizantibus, * virtute multa. 

Rex virtutum dilecti, dilecti: * et speciei domus dividere spolia. 

Si dormiatis inter medios cleros, pennae columbae deargentatae, * et posteriora dorsi eius in pallore auri. 
Dum discernit coelestis reges super earn, nive dealbabuntur in Selmon: * mons Dei, mons pinguis. 

Mons coagulatus, mons pinguis: * ut quid suspicamini montes coagulatos? 

Mons, in quo beneplacitum est Deo habitare in eo: * etenim Dominus habitabit in finem. 

Currus Dei decern millibus multiplex, millia laetantium: * Dominus in eis in Sina in sancto. 

Ascendisti in altum, cepisti captivitatem: * accepisti dona in hominibus: 

Etenim non credentes, * inhabitare Dominum Deum. 

Benedictus Dominus die quotidie: * prosperum iter faciet nobis Deus salutarium nostrorum. 

Deus noster, Deus salvos faciendi: * et Domini, Domini exitus mortis. 

Verumtamen Deus confringet capita inimicorum suorum: * verticem capilli perambulantium in delictis suis. 
Dixit Dominus: ex Basan convertam, * convertam in profundum maris: 

Ut intingatur pes tuus in sanguine: * lingua canum tuorum ex inimicis, ab ipso. 

Viderunt ingressus tuos Deus, * ingressus Dei mei: Regis mei qui est in sancto. 

Praevenerunt principes conjuncti psallentibus, * in medio juvencularum tympanistriarum. 

In ecclesiis benedicite Deo Domino, * de fontibus Israel. 

Ibi Benjamin adulescentulus, * in mentis excessu. 

Principes Juda, duces eorum: * principes Zabulon, principes Neptali. 

Manda, Deus, virtuti tuae: * confirma hoc Deus, quod operatus es in nobis. 

A templo tuo in Jerusalem, * tibi offerent reges munera. 

Increpa feras arundinis, congregatio taurorum in vaccis populorum: * ut excludant eos, qui probati sunt 
argento. 

Dissipa gentes, quae bella volunt: venient legati ex Aegypto: * Aethiopia praeveniet manus ejus Deo. 

Regna terrae, cantate Deo: * psallite Domino: 

Psallite Deo, qui ascendit super coelum coeli, * ad Orientem. 

Ecce dabit voci suae vocem virtutis, date gloriam Deo super Israel, * magnificentia ejus, et virtus ejus in 
nubibus. 

Mirabilis Deus in sanctis suis, Deus Israel ipse dabit virtutem, et fortitudinem plebi suae, * benedictus Deus. 
Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Incepta Antiphona, Pontifex, accepta mitra, cum pollice dexterae manus Chrismate intincto facit crucem in 
fronte altaris, nihil dicens. Quo facto, ac praedictis Antiphona, et Psalmo finitis, deposita mitra, dicit: 

Oremus. 

Majestatem tuam, Domine, humiliter imploramus, ut altare hoc sacrae unctionis libamine ad suscipienda 
populi tui munera inunctum potenter bene + dicere, et sancti + ficare digneris; ut quod nunc a nobis indignis, 
sub tui nominis invocatione, in honorem beatissimae Virginis Mariae, et omnium Sanctorum, atque in 
memoriam sancti tui N. sacrosancti Chrismatis unctione delibutum est, placeat tibi, atque altare maneat 
perpetuum; ut quidquid deinceps super illud oblatum sacrumve fuerit, dignum tibi fiat holocaustum; atque 
omnium hie offerentium sacrificia a te pio Domino benigne suscipiantur et per ea vincula peccatorum 
nostrorum absolvantur; maculae deleantur; veniae impetrentur; gratiae acquirantur: quatenus una cum 
Sanctis, et Electis tuis vitam percipere mereamur aeternam. Per Christum Dominum nostrum. R. Amen. 

Turn Pontifex, accepta mitra, cum pollice dexterae manus Chrismate intincto inungit in modum crucis 
conjunctiones mensae, seu tabulae altaris, et tituli, sive stipitis, quatuor angulis, quasi ilia conjungens, ad 
singulas cruces, dicens: 

In nomine Pa + tris, et Fi + lii, et Spiritus + Sancti. R. Amen. 

Deinde deposita mitra, dicit: 

Oremus. 

Supplices te deprecamur, omnipotens aeternae Deus, per unigenitum Filium tuum Dominum nostrum Jesum 
Christum, ut altare hoc sanctis usibus praeparatum, coelesti bene + dictione sanctifices; et, sicut 
Melchisedech Sacerdotis praecipui oblationem dignatione mirabili suscepisti, ita imposita huic novo altari 
munera, semper accepta ferre digneris; ut populus, qui in hanc Ecclesiae domum sanctam convenient, per 
haec libamina coelesti sanctificatione salvatus, animarum quoque suarum salutem perpetuam consequatur. 

Per eumdem Christum Dominum nostrum. R. Amen. 

Post haec Subdiaconi abstergunt diligenter cum mantilibus telae grossae mensam altaris; et Pontifex accedit 
ad sedem suam juxta altare, in qua cum mitra sedens fricat bene manus cum medulla panis, ac lavat, et 
exstersit. Quo facto, Subdiaconis, seu Acolythis praesentantibus ipsi Pontifici tobaleas novas, et mundas, 
vasa, et ornamenta ad cultum Dei et Ecclesiae, ac altaris consecratorum pertinentia, Pontifex, deposita mitra, 
surgit, et stans, ilia benedicit, dicens: 


BENEDICTIO TOBALEARUM, VASORUM, ET ORNAMENTORUM ECCLESIAE, ET 

ALTARIS CONSECRATORUM 


V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Omnipotens, et misericors Deus, qui ab initio utilia et necessaria hominibus creasti, templaque manu 
hominum facta nomini tuo sancto dicari, tuaeque habitationis loca vocari voluisti, quique per famulum tuum 
Moysen vestimenta Pontificalia, et Sacerdotalia, seu Levitica, et alia quaeque diversi generis ornamenta ad 
cultum et decorem tabernaculi et altaris tui fieri decrevisti; exaudi propitius preces nostras, et omnia haec 
diversarum specierum ornamenta, in usum hujus Ecclesiae tuae et altaris ad honorem et gloriam tuam 
praeparata, purificare bene + dicere, sancti + ficare, et conse + crare per nostrae humilitatis servitium 
digneris, ut divinis cultibus et sacris mysteriis apta exsistant, hisque confectioni Corporis et Sanguinis Jesu 
Christi Filii tui Domini nostri Jesu Christi Filii tui Domini nostri dignis pareatur famulatibus. Qui tecum vivit 
et regnat in unitate Spiritus Sancti Deus, per omnia saecula saeculorum. R. Amen. 

Deinde aspergit ilia aqua benedicta; turn ministri ponunt super altare Chrismale, sive pannum lineum 
ceratum, ad mensuram altaris factum; deinde vestiunt altare tobaleis, et ornamentis benedictis, ponentes 
desuper crucem, et alia ornamenta. 

Interim Pontifex stans ibidem inchoat Antiphonam primam, schola ipsam ac alias Antiphonas sequentes, et 
Responsoria cum suis Versibus, et Psalmis prosequente. 

Antiphona. 

Circumdate, Levitae, * altare Domini Dei, vestite vestimentis albis, estote, et vos, canentes hymnum novum, 
dicentes, Alleluia. 

V. Mirabilis Deus in Sanctis suis, et sanctus in omnibus operibus suis. 

V. Gloria Patri, et Filio, et Spiritui Sancto. 

R. Sicut erat in principio, et nunc, et semper, et in saecula saeculorum. Amen. 

Alia Antiphona. 

Circumdate Sion, * et complectimini earn, narrate in turribus ejus. V. Magnus Dominus et laudabilis nimis, 
in civitate Dei nostri, in monte sancto ejus. 

Deinde dicitur Responsorium. 

Induit Dominus tunica jucunditatis, et imposuit tibi coronam. * Et ornavit te ornamentis sanctis. 

V. Luce splendida fulgebis, et omnes fines terrae adorabunt coram te. * Et ornavit te ornamentis sanctis. 
Nationes ex longinquo ad te venient, et munera deferentes adorabunt Dominum; et terrain tuam in 
sanctificatione habebunt, et nomen magnum tuum invocabunt. * Et ornavit te ornamentis sanctis. 

V. Benedicti erunt, qui te aedificaverunt, tu autem laetaberis in filiis tuis, quoniam omnes benedicentur, et 
congregabuntur ad Dominum. * Et ornavit te ornamentis sanctis. 

Et non dicitur Gloria Patri, sed sequens Antiphona cantatur. 

In velamento alarum tuarum protege nos, Domine, et in laude tua gloriemur. 

Psalmus 62. 

Deus, Deus meus, * ad te de luce vigilo. 

Sitivit in te anima mea, * quam multipliciter tibi caro mea. 

In terra deserta, et invia, et inaquosa: * sic in sancto apparui tibi, ut viderem virtutem tuam, et gloriam tuam. 
Quoniam melior est misericordia tua super vitas: * labia mea laudabunt te. 

Sic benedicam te in vita mea: * et in nomine tuo levabo manus meas. 

Sicut adipe et pinguedine repleatur anima mea: * et labiis exsultationis laudabit os meum. 

Si memor fui tui super stratum meum, in matutinis meditabor in te: * quia fuisti adjutor meus. 

Et in velamento alarum tuarum exsultabo, adhaesit anima mea post te: * me suscepit dextera tua. 

Ipsi vero in vanum quaesierunt animam meam, introibunt in inferiora terrae: * tradentur in manus gladii, 
partes vulpium erunt. 

Rex vero laetabitur in Deo, laudabuntur omnes qui jurant in eo: * quia obstructum est os loquentium iniqua. 
Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Finito Psalmo, Pontifex, deposita mitra, ascendit ad altare, et facta cruci super altari positae reverentia, 
incipit, schola prosequente, Antiphonam: 

Omnis terra * adoret te Deus, et psallat tibi, psalmum dicat nomini tuo, Domine. 

Interim , dum Antiphona cantatur, Pontifex incensat altare in modum crucis: et Antiphona finita, Pontifex 
earn reincipit, et schola prosequitur; et interim iterum ipse Pontifex super altare in modum crucis incensat, 
quod et tertio facit; quo facto stans ante medium altaris, dicit: 

Oremus. 

Descendat, quaesumus, Domine Deus noster, Spiritus tuus Sanctus super hoc altare, qui et dona nostra, et 
populi tui in eo sanctificet, et sumentium corda dignanter emundet. Per Christum Dominum nostrum. R. 
Amen. 

Oremus. 

Omnipotens sempiterne Deus, altare hoc nomini tuo dedicatum coelestis virtutis benedictione sancti + fica; et 

omnibus in te sperantibus auxilii tui munus ostende; ut hie Sacramentorum virtus, et votorum obtineatur 
effectus. Per Dominum nostrum Jesum Christum Filium tuum, qui tecum vivit, et regnat in unitate Spiritus 
Sancti Deus, per omnia saecula saeculorum. R. Amen. 

V. Dominus vobiscum. 

R. Et cum spiritu tuo. 

V. Benedicamus Domino. 

R. Deo gratias. 

Quo dicto, Pontifex accedit ad sacristiam, sive sacrarium, ubi deposito pluviali, si celebrare voluerit, quod 
conveniens est, accipit sandalia, dicens Psalmum Quam dilecta, cum aliis; deinde, lotis manibus, accipit 
omnia paramenta Pontificalia albi coloris. Interim ornatur Ecclesia, et luminaria super altari; et credentia, 
atque alibi, ubi placuerit, accenduntur. 

Tunc exit Pontifex Missam celebraturus. Si vero fatigatus nimis celebrare noluerit, facit Missam solemniter 
per aliquem Sacerdotem celebrari. 

Missa dicitur prout in Missali, in ipsa die Dedicationis Ecclesiae. 

In fine Pontifex dat benedictionem solemnem, dicens: Sit nomen Domini benedictum, etc, et Indulgentias 
supra declaratas. Quibus publicatis, revertitur ad sacristiam, ubi depositis sacris vestibus, vadit in pace. 

Dein cineres per Ecclesiam aspersi, in quibus litterae Graecae et Latinae scriptae sunt, per ministros Ecclesiae 
tolluntur, et Ecclesia totaliter mundatur. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ALTARIS CONSECRATIONE, QUAE FIT SINE ECCLESIAE 

DEDICATIONE 


Ecclesiarum consecratio quamvis omni die de jure fiere possit, decentius tamen in Dominicis diebus, vel 
Sanctorum solemnitatibus fit. Sane sero ante diem dedicationis, Pontifex parat Reliquias in altari 
consecrando includendas, ponens eas in decenti et mundo vasculo, cum tribus granis thuris; ponit etiam in eo 
chartulam de pergamento, scriptam sub hac forma: 

MDCCCC etc.... die N. mensis N. Ego N. Episcopus N. consecravi Ecclesiam, et altare hoc, in honorem 
sancti N. et Reliquias sanctorum Martyrum N. et N. in eo inclusi, et singulis Christi fidelibus, hodie unurn 
annum, et in die anniversario consecrationis hujusmodi ipsam visitantibus quadraginta dies de vera 
indulgentia, in forma Ecclesiae consueta concessi. 

Sigillans ipsum vasculum diligenter, et illud in honesto et mundo loco ponens, cum duobus candelabris, et 
luminaribus ardentibus. Celebrandaeque sunt vigiliae ante Reliquias ipsas, et canendi Nocturni, et Matutinae 
Laudes, in honorem Sanctorum, quorum Reliquiae sunt recondendae. 

Parantur etiam in Ecclesia, quae ad altaris consecrationem sunt necessaria, videlicet sanctum Chrisma in 
vasculo, et ampulla; oleum sanctum Catechumenorum, etiam in vasculo, et ampulla; una libra thuris, cujus 
medietas sit in granis; thuribulum cum navicula, et cochleari; vas cum prunis ardentibus; vas aquae plenum, 
quod in presbyterio ponitur; vas cum cineribus; vas cum sale; vas vini; aspersorium factum de herba hyssopi; 
mantilia ex tela grossa, ad extergendam mensam altaris consecrandi; quinque cruces parvae factae de candelis 
cerae subtilibus; aliquae spatulae ligneae parvae, ad abradendum de altari combustiones candelarum, et 
thuris; vas in quo ipsae rasurae deponantur; calx, arena, sive tegula trita ad faciendum caementum, pro 
liniendo sepulcro Reliquiarum, et junctura mensae altaris cum stipite; caementarius qui hoc agat; duo 
intortitia accensa, quae semper praecedant Pontificem, quocumque ierit; vasa cum aqua, ad abluendas manus 
Pontificis; et medulla panis, ac mantilia, pro extergendis manibus; bombyx pro extergenda cruce, quae fit in 
stipite altaris; tobaleae novae mundae; et vasa, atque ornamenta ad cultum Dei, et altaris, postquam 
consecratum fuerit, pertinentia benedicenda. 

Pontifex mane in suo habitu quotidiano venit ad Ecclesiam; et sedens in sede ad dexteram, vel in faldistorio 
ad sinistram altaris consecrandi, incipit, et dicit voce submissa cum clericis septem Psalmos Poenitentiales 
cum Antiphona Ne reminiscaris, Domine. Induens interim amictum, albam, cingulum, stolam, et pluviale 
albi coloris, accipiens mitram simplicem in capite, et baculum Pastoralem in manu sinistra. 

Antiphona. Ne reminiscaris, Domine, delicta nostra, vel parentum nostrorum: neque vindictam sumas de 
peccatis nostris. 

Psalmus 6 

Domine, ne in furore tuo arguas me: * neque in ira tua corripias me. 

Miserere mei, Domine, quoniam infirmus sum: * sana me, Domine, quoniam conturbata sunt ossa mea. 

Et anima mea turbata est valde: * et tu Domine usquequo? 

Convertere, Domine, et eripe animam meam: * salvum me fac propter misericordiam tuam. 

Quoniam non est in morte qui memor sit tui: * in inferno autem quis confitebitur tibi. 

Laboravi in gemitu meo, lavabo per singulas noctes lectum meum: * in lacrimis meis stratum meum rigabo. 
Turbatus est a furore oculus meus: * inveteravi inter omnes inimicos meos. 

Discedite a me, omnes qui operamini iniquitatem: * quoniam exaudivit Dominus vocem fletus mei. 

Exaudivit Dominus deprecationem meam: * Dominus orationem meam suscepit. 

Erubescant et conturbentur vehementer omnes inimici mei: * convertantur, et erubescant valde velociter. 
Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 31 

Beati, quorum remissae sunt iniquitates: * et quorum tecta sunt peccata. 

Beatus vir, cui non imputavit Dominus peccatum: * nee est in spiritu ejus dolus. 

Quoniam tacui, inveteraverunt ossa mea: * dum clamarem tota die. 

Quoniam die ac nocte gravata est super me manus tua: * conversus sum in aerumna mea, dum configitur 
spina. 

Delictum meum cognitum tibi feci: * et injustitiam meam non abscondi. 

Dixi: confitebor adversum me injustitiam meam Domino: * et tu remisisti impietatem peccati mei. 

Pro hac orabit ad te omnis sanctus: * in tempore opportuno. 

Verumtamen in diluvio aquarum multarum: * ad eum non approximabunt. 

Tu es refugium meum a tribulatione, quae circumdedit me: * exsultatio mea, erue me a circumdantibus me. 
Intellectum tibi dabo, et instruam te in via hac, qua gradieris: * firmabo super te oculos meos. 

Nolite fieri sicut equus, et mulus: * quibus non est intellects. 

In camo, et fraeno maxillas eorum constringe: * qui non approximant ad te. 

Multa flagella peccatoris: * sperantem autem in Domino misericordia circumdabit. 

Laetamini in Domino, et exsultate, justi: * et gloriamini omnes recti corde. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 37 

Domine, ne in furore tuo arguas me: * neque in ira tua corripias me. 

Quoniam sagittae tuae infixae sunt mihi: * et confirmasti super me manum tuam. 

Non est sanitas in carne mea a facie irae tuae: * non est pax ossibus meis a facie peccatorum meorum. 
Quoniam iniquitates meae supergressae sunt caput meum: * sicut onus grave gravatae sunt super me. 
Putruerunt, et corruptae sunt cicatrices meae: * a facie insipientiae meae. 

Miser factus sum et curvatus sum usque ad finem: * tota die contristatus ingrediebar. 

Quoniam lumbi mei impleti sunt illusionibus: * et non est sanitas in carne mea. 

Afflictus sum, et humiliatus sum nimis: * rugiebam a gemitu cordis mei. 

Domine, ante te omne desiderium meum: * et gemitus meus a te non est absconditus. 

Cor meum conturbatum est, dereliquit me virtus mea: * et lumen oculorum meorum, et ipsum non est mecum. 
Amici mei, et proximi mei: * adversum me appropinquaverunt, et steterunt. 

Et qui juxta me erant, de longe steterunt: * et vim faciebant, qui quaerebant animam meam. 

Et qui inquirebant mala mihi, locuti sunt vanitates: * et dolos tota die meditabantur. 

Ego autem tamquam surdus non audiebam: * et sicut mutus non aperiens os suum. 

Et factus sum sicut homo non audiens: * et non habens in ore suo redargutiones. 

Quoniam in te, Domine, speravi: * tu exaudies me, Domine Deus meus. 

Quia dixi: nequando supergaudeant mihi inimici mei: * et dum commoventur pedes mei, super me magna 
locuti sunt 

Quoniam ego in flagella paratus sum: * et dolor meus in conspectu meo semper. 

Quoniam iniquitatem meam annuntiabo: * et cogitabo pro peccato meo. 

Inimici autem mei vivunt, et confirmati sunt super me: * et multiplicati sunt qui oderunt me inique. 

Qui retribuunt mala pro bonis, detrahebant mihi: * quoniam sequebar bonitatem. 

Ne derelinquas me, Domine Deus meus: * ne discesseris a me. 

Intende in adjutorium meum: * Domine, Deus salutis meae. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 50 

Miserere mei, Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 

Ecce enim in iniquitatibus conceptus sum: * et in peccatis concepit me mater mea. 

Ecce enim veritatem dilexisti: * incerta, et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium, et laetitiam: * exultabunt ossa humiliata. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Domine, labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum, et humiliatum, Deus, non despicies. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc imponent super altare tuum vitulos. 
Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 101 

Domine, exaudi orationem meam: * et clamor meus ad te veniat. 

Non avertas faciem tuam a me: * in quacumque die tribulor, inclina ad me aurem tuam. 

In quacumque die invocavero te: * velociter exaudi me. 

Quia defecerunt sicut fumus dies mei: * et ossa mea sicut cremium aruerunt. 

Percussum est ut foenum, et aruit cor meum: * quia oblitus sum comedere panem meum. 

A voce gemitus mei: * adhaesit os meum carni meae. 

Similis factus sum pellicano solitudinis: * factus sum sicut nycticorax in domicilio. 

Vigilavi: * et factus sum sicut passer solitarius in tecto. 

Tota die exprobrabant mihi inimici mei: * et qui laudabant me, adversum me jurabant. 

Quia cinerem tamquam panem manducabam: * et potum meum cum fletu miscebam. 

A facie irae et indignationis tuae: * quia elevans allisisti me. 

Dies mei sicut umbra declinaverunt: * et ego sicut foenum arui. 

Tu autem, Domine, in aeternum permanes: * et memoriale tuum in generationem et generationem. 

Tu exsurgens misereberis Sion: * quia tempus miserendi ejus, quia venit tempus. 

Quoniam placuerunt servis tuis lapides ejus: * et terrae ejus miserebuntur. 

Et timebunt Gentes nomen tuum, Domine: * et omnes reges terrae gloriam tuam. 

Quia aedificavit Dominus Sion: * et videbitur in gloria sua. 

Respexit in orationem humilium: * et non sprevit precem eorum. 

Scribantur haec in generatione altera: * et populus, qui creabitur, laudabit Dominum. 

Quia prospexit de excelso sancto suo: * Dominus de caelo in terram aspexit. 

Ut audiret gemitum compeditorum: * ut solveret filios interemptorum. 

Ut annuntiet in Sion nomen Domini: * et laudem suam in Jerusalem. 

In conveniendo populos in unum: * et reges ut serviant Domino. 

Respondit ei in via virtutis suae: * paucitatem dierum meorum nuntia mihi. 

Ne revoces me in dimidio dierum meorum: * in generationem et generationem anni tui. 

Initio tu, Domine, terram fundasti: * et opera manuum tuarum sunt coeli. 

Ipsi peribunt, tu autem permanes: * et omnes sicut vestimentum veterascent. 

Et sicut opertorium mutabis eos, et mutabuntur: * tu autem idem ipse es, et anni tui non deficient. 

Filii servorum tuorum habitabunt: * et semen eorum in saeculum dirigetur. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 129 

De profundis clamavi ad te, Domine: * Domine, exaudi vocem meam. 

Fiant aures tuae intendentes: * in vocem deprecationis meae. 

Si iniquitates observaveris, Domine: * Domine, quis sustinebit? 

Quia apud te propitiatio est: * propter legem tuam sustinui te, Domine. 

Sustinuit anima mea in verbum ejus: * speravit anima mea in Domino. 

A custodia matutina usque ad noctem: * speret Israel in Domino. 

Quia apud Dominum misericordia: * et copiosa apud eum redemptio. 

Et ipse redimet Israel: * ex omnibus iniquitatibus ejus. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 142 

Domine, exaudi orationem meam, auribus percipe obsecrationem meam in veritate tua: * exaudi me in tua 
justitia. 

Et non intres in judicium cum servo tuo: * quia non justificabitur in conspectu tuo omnis vivens. 

Quia persecutus est inimicus animam meam: * humiliavit in terra vitam meam. 

Collocavit me in obscuris sicut mortuos saeculi: * et anxiatus est super me spiritus meus, in me turbatum est 
cor meum. 

Memor fui dierum antiquorum, meditatus sum in omnibus operibus tuis: * in factis manuum tuarum 
meditabar. 

Expandi manus meas ad te: * anima mea sicut terra sine aqua tibi. 

Velociter exaudi me, Domine: * defecit spiritus meus. 

Non avertas faciem tuam a me: * et similis ero descendentibus in lacum. 

Auditam fac mihi mane misericordiam tuam: * quia in te speravi. 

Notam fac mihi viam, in qua ambulem: * quia ad te levavi animam meam. 

Eripe me de inimicis meis, Domine, ad te confugi: * doce me facere voluntatem tuam, quia Deus meus es tu. 
Spiritus tuus bonus deducet me in terram rectam: * propter nomen tuum, Domine, vivificabis me in aequitate 
tua. 

Educes de tribulatione animam meam: * et in misericordia tua disperdes inimicos meos. 

Et perdes omnes, qui tribulant animam meam: * quoniam ego servus tuus sum. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Antiphona. Ne reminiscaris, Domine, delicta nostra, vel parentum nostrorum: neque vindictam sumas de 
peccatis nostris. 

Sicque paratus, septem Psalmis expletis, Pontifex cum ministris accedit coram altari consecrando; ubi 
deposito baculo Pastorali, et stans sine mitra inchoat, et schola prosequitur, sequentem Antiphonam; quae una 
cum omnibus aliis Antiphonis et Responsoriis in hujusmodi consecratione cantandis habetur sub notis, supra 
in Consecratione altaris, quae fit in Ecclesiae Dedicatione, ubi est recurrendum, si Officium Consecrationis 
hujusmodi fit in cantu. 

Adesto, Deus, unus omnipotens, Pater, Filius, et Spiritus Sanctus. 

Deinde dicit, stans eodem modo: 

Oremus. 

Actiones nostras, quaesumus, Domine, aspirando praeveni, et adjuvando prosequere; ut cuncta nostra oratio 
et operatio a te semper incipiat, et per te coepta finiatur. Per Christum Dominum nostrum. R. Amen. 

Qua dicta, Pontifex, accepta mitra, procumbit supra faldistorium ibidem praeparatum, et cantores incipiunt 
Litanias, vel cantoribus deficientibus, Pontifex eas legit, in quibus suo loco nominetur bis Sanctus ille, in 
cujus honore, et nomine dedicatur ipsum altare, et illi, quorum Reliquiae in eo includuntur. 

LITANIAE 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 
Omnes sancti beatorum Spirituum ordines, orate pro nobis. 
Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 
Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 
Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastiane, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Fevitae, orate pro nobis. 
Omnes sancti Monachi, et Eremitae, orate pro nobis. 
Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine 
Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 

Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 

Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te rogamus, 
audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et veram concordiam donare digneris, te rogamus, audi nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitatem Ecclesiae revocare, et infideles universos ad Evangelii lumen perducere 
digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, te 
rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Pontifex ab accubitu surgit, et baculum Pastoralem in sinistra tenens, dexteram in altum extendens, producit 
communiter super aram, et stipitem altaris consecrandi ter succesive signum crucis, dicens primo: 

Ut altare hoc ad honorem tuum, et nomen sancti N. consecranda bene + dicere digneris. 

R. Te rogamus, audi nos. 

Secundo dicit: Ut altare hoc ad honorem tuum, et nomen sancti N. consecranda bene + dicere, et sancti + 
ficare digneris. 

R. Te rogamus, audi nos. 

Tertio dicit: Ut altare hoc ad honorem tuum, et nomen sancti N. consecranda bene + dicere, et sancti + ficare, 
et conse + crare digneris. 

R. Te rogamus, audi nos. 

Quo facto, deposito baculo Pastorali, iterum accumbit super faldistorium, et perficiuntur Litaniae. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Quibus finitis, ab accubitu surgit, et cum mitra accedit versus altare consecrandum, et distans ab illo spatio 
congruenti, deposita mitra, genuflexus dicit cantando, si in cantu fit officium, alioquin competenti voce dicit 
sine notis quod etiam in omnibus aliis sequentibus observatur. 

Deus, in adjutorium meum intende. 

Quo dicto, Pontifice surgente, Chorus seu ministri respondent: 

Domine, ad adjuvandum me festina. 

Tunc Pontifex stans sine mitra in eodem loco, dicit: 

Gloria Patri, et Filio, et Spiritui Sancto. 

Chorus seu ministri respondent: 

Sicut erat in principio, et nunc, et semper: et in saecula saeculorum. Amen. 

Sine Alleluia. Et id eisdem modo et loco, secundo, et tertio fit, voce semper altius elevata. Quibus dictis, 
Pontifex stans in eodem loco cum mitra, benedicit aliam aquam cum sale, cinere, et vino, incipiens absolute 

exorcismum salis: 

Exorcizo te, creatura salis, in nomine Domini nostri Jesu Christi, qui Apostolis suis ait: Vos estis sal terrae, et 
per Apostolum dicit: Sermo vester semper in gratia sale sit conditus; ut sancti + ficeris ad consecrationem 
hujus Ecclesiae, et altaris, ad expellendas omnes daemonum tentationes; et omnibus, qui ex te sumpserint, sis 
animae, et corporus tutamentum, sanitas, protectio, et confirmatio salutis. Per eumdem Dominum nostrum 
Jesum Christum Filium tuum, qui venturus est judicare vivos et mortuos, et saeculum per ignem. R. Amen. 

Deinde, deposita mitra, dicit: 

V. Dominus vobiscum. 

R. Et cum spiritu tuo. 

Oremus. 

Domine Deus, Pater omnipotens, qui hanc gratiam coelitus sali tribuere dignatus es, ut ex illo possint 
universa condiri, quae hominibus ad escam procreasti, bene + die hanc creaturam salis, ad effugandum 
inimicum; et ei salubrem medicinam immitte, ut proficiat sumentibus ad animae et corporis sanitatem. Per 
Christum Dominum nostrum. R. Amen. 

Turn assumpta mitra, dicit absolute exorcismum aquae: 

Exorcizo te, creatura aquae, in nomine Dei Pa + tris, et Fi + lii, et Spiritus + Sancti, ut repellas diabolum a 
termino justorum, ne sit in umbraculis hujus Ecclesiae, et altaris. Et tu, Domine Jesu Christe, infunde 
Spiritum Sanctum in hanc Ecclesiam tuam, et altare; ut proficiat ad sanitatem corporum, animarumque 
adorantium te, et magnificetur nomen tuum in gentibus: et increduli corde convertantur ad te, et non habeant 
alium Deum, praeter te Dominum solum, qui venturus es judicare vivos et mortuos, et saeculum per ignem. 

R. Amen. 

Deinde, deposita mitra, dicit: 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine Deus, Pater omnipotens, statutor omnium elementorum, qui per Jesum Christum Filium tuum 
Dominum nostrum elementum hoc aquae in salutem humani generis esse voluisti, te supplices deprecamur, 
ut, exauditis orationibus nostris, earn tuae pietatis aspectu sanct + fices; atque ita omnium spirituum 
immundorum ab ea recedat incursio, ut ubicumque fuerit in nomine tuo aspersa, gratia tuae benedictionis 
adveniat, et mala omnia, te propitiante, procul recedant. Per eumdem Dominum nostrum Jesum Christum 
Filium tuum, qui tecum vivit, et regnat Deus, per omnia saecula saeculorum. R. Amen. 

Turn stans sine mitra, dicit super cineres: 

Benedictio cinerum. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, parce poenitentibus, propitiare supplicantibus, et mittere digneris sanctum 
Angelum tuum de coelis, qui bene + dicat, et sanct + ficet hos cineres, ut sint remedium salubre omnibus 
nomen sanctum tuum humiliter implorantibus, ac semetipsos pro conscientia delictorum suorum 
accusantibus, ante conspectum divinae clementiae tuae facinora sua deplorantibus, vel serenissimam pietatem 
tuam suppliciter obnixeque flagitantibus; et praesta, per invocationem sanctissimi nominis tui, ut quicumque 
eos super se asperserint, pro redemptione peccatorum suorum, corporis sanitatem et animae tutelam 
percipiant. Per Christum Dominum nostrum. R. Amen. 

Turn Pontifex accipit sal, et miscet cineri in modum crucis, dicens: 

Commixtio salis, et cineris pariter fiat. In nomine Pa + tris, et Fi + lii, et Spiritus + Sancti. R. Amen. 

Deinde accipiens pugillum de mistura salis, et cinerum in modum crucis, ter immittit in aquam, qualibet vice 
dicens: 

Commixtio salis, cineris, et aquae pariter fiat. In nomine Pa + tris, et Fi + lii, et Spiritus + Sancti. R. Amen. 
Deinde stans sine mitra, dicit super vinum. 

Benedictio vini. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine Jesu Christe, qui in Cana Galilaeae ex aqua vinum fecisti, quique es vitis vera, multiplica super nos 
misericordiam tuam; et bene + dicere, et sancti + ficare digneris hanc creaturam vini, ut ubicumque fusum 
fuerit, vel aspersum, divinae id benedictionis tuae opulentia repleatur, et sanctificetur. Qui cum Patre et 
Spiritu Sancto vivis, et regnas Deus, per omnia saecula saeculorum. R. Amen. 

Deinde mittit, in modum crucis, vinum in aquam ipsam, dicens: 

Commixtio vini, salis, cineris et aquae pariter fiat. In nomine Pa + tris, et Fi + lii, et Spiritus + Sancti. R. 
Amen. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, creator et conservator humani generis, et dator gratiae spiritualis, ac largitor 
aeternae salutis, emitte Spiritum Sanctum tuum super hoc vinum cum aqua, sale, et cinere mixtum; ut 
armatum coelestis defensione virtutis, ad consecrationem hujus Ecclesiae et altaris tui proficiat. Per 
Dominum nostrum Jesum Christum Filium tuum, qui tecum vivit, et regnat in unitate ejusdem Spiritus Sancti 
Deus, per omnia saecula saeculorum. R. Amen. 

Post haec Pontifex procedit ad altare cum mitra; et ibidem inchoat, schola prosequente, Antiphonam 
sequentem: 

Introibo ad altare Dei: * ad Deum qui laetificat juventutem meam. 

Psalmus 42 

Judica me, Deus, et discerne causam meam de gente non sancta, * ab homine iniquo, et doloso erue me. 
Repetitur tota Antiphona post singulum Versum, si necesse fuerit. 

Quia tu es, Deus, fortitudo mea: * quare me repulisti? et quare tristis incedo, dum affligit me inimicus? 
Emitte lucem tuam et veritatem tuam: * ipsa me deduxerunt, et adduxerunt in montem sanctum tuum, et in 
tabernacula tua. 

Et introibo ad altare Dei: * ad Deum, qui laetificat juventutem meam. 

Confitebor tibi in cithara, Deus, Deus meus: * quare tristis es, anima mea? et quare conturbas me? 

Spera in Deo, quoniam adhuc confitebor illi: * salutare vultus mei, et Deus meus. 

Et non dicitur Gloria Patri, sed Antiphona praedicta repetitur. 

Incepta prima Antiphona, Pontifex, retenta mitra, stans ante altare intingit pollicem dexterae manus in aqua 
praedicta, per eum benedicta, et cum eo, et aqua hujusmodi facit crucem in medio tabulae altaris, dicens: 

Sancti + ficetur hoc altare, in honorem Dei omnipotentis, et gloriosae Virginis Mariae, atque omnium 
sanctorum, et ad nomen ac memoriam sancti N. In nomine Pa + tris, et Fi + lii, et Spiritus + Sancti. Pax tibi. 

Deinde facit ex eadem aqua cum eodem pollice quatuor cruces in quatuor cornibus altaris, repetens in 
qualibet cruce verba praemissa Sancti + ficetur hoc altare, etc. 

Facit autem primam crucem in dextera parte posteriori altaris, id est, ubi legitur Evangelium, secundam in 
sinistra parte anteriori transversa primae, tertiam in dextera anteriori, quartam in sinistra posteriori tertiae 
transversa in hunc modum: 

Quo facto, et finitis Antiphona, et Psalmo praedictis, Pontifex stans ibidem, deposita mitra, dicit: Oremus. 

Et ministri: Flectamus genua. R. Levate. 

Singulare illud propitiatorium in altari crucis pro nobis redimendis oblatum, in cujus praefiguratione 
Patriarcha Jacob lapidem erexit in titulum, quo fieret sacrificium, et portae coeli desuper aperiretur oraculum; 
supplices tibi, Domine, preces fundimus, ut lapidis hujus expolitam materiam, supernis sacrificiis 
imbuendam, ipse tuae ditari sanctificationis ubertate praecipias, qui quondam lapideis legem scripsisti in 
tabulis. Per Christum Dominum nostrum. R. Amen. 

Oratione expleta, Pontifex circuit septies tabulam altaris, aspergens earn, et stipitem de aqua praedicta cum 
cinere et vino benedicta, cum aspersorio de herba hyssopi facto, hoc modo. Stans cum mitra ante medium 
altaris inchoat Antiphonam, et schola prosequitur: 

Asperges me, * Domine, hyssopo et mundabor: lavabis me, et super nivem dealbabor. 

Psalmus 50. 

Miserere mei, Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Interim Pontifex, accepta mitra, circuit altare, illudque aspergit, et redit ad locum ante medium altaris, unde 
discesserat. 

Finitis dictis Versibus, Pontifex ibidem stans cum mitra inchoat secundo, ut prius, Antiphonam: 

Asperges me, 

Et schola prosequitur: Domine, hyssopo et mundabor: lavabis me, et super nivem dealbabor. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 

Ecce enim in iniquitatibus conceptus sum: * et in peccatis concepit me mater mea. 

Interim Pontifex circuit secundo, aspergitque et redit, ut prius; et finitis Versibus, stans cum mitra, ut supra 
inchoat tertio, Antiphonam: 

Asperges me, 

Et schola prosequitur: Domine, hyssopo et mundabor: lavabis me, et super nivem dealbabor. 

Ecce enim veritatem dilexisti: * incerta, et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium, et laetitiam: * exultabunt ossa humiliata. 

Interim Pontifex circuit tertio, aspergitque et redit, ut prius; et finitis Versibus praedictis, stans cum mitra ut 
supra, inchoat quarto: 

Asperges me, 

Et schola prosequitur: Domine, hyssopo et mundabor: lavabis me, et super nivem dealbabor. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Et interim Pontifex circuit quarto, aspergitque et redit, ut prius; et finitis Versibus praedictis, stans cum mitra 
ut supra, inchoat quinto: 

Asperges me, 

Et schola prosequitur: Domine, hyssopo et mundabor: lavabis me, et super nivem dealbabor. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Interim Pontifex circuit quinto, aspergitque et redit, ut prius; et finitis Versibus praedictis, stans cum mitra ut 
suprainchoat sexto: 

Asperges me, 

Et schola prosequitur: Domine, hyssopo et mundabor: lavabis me, et super nivem dealbabor. 

Domine, labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum, et humiliatum, Deus, non despicies. 

Interim Pontifex circuit sexto, aspergitque et redit, ut prius; et finitis Versibus, stans cum mitra ut supra, 
inchoat septimo: 


http://members.aol.com/liturgialatina/pontificale/043.htm (13 of 28)2006-09-16 21:17:30 


Pontificale Romanum - De Altaris Consecratione, quae fit sine Ecclesiae dedicatione 


Asperges me, 

Et schola prosequitur: Domine, hyssopo et mundabor: lavabis me, et super nivem dealbabor. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc imponent super altare tuum vitulos. 

Et non dicitur Gloria Patri. 

Interim Pontifex circuit septimo, aspergitque et redit, ut supra. 

Quo facto, Pontifex stans sine mitra ante medium altaris, dicit: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, qui es visibilium rerum omnium et invisibilium conditor, et cunctarum sanctificationum consecrator, ad 
dedicationem hujus Dominicae mensae adesse dignare; et quae sacrato oleo, et Chrismate a nobis indignis est 
linienda, et benedicenda, tuae sancti + ficationis in earn infunde virtutem et consecrationem; ut omnes qui ad 
earn te deprecaturi accesserint, tuae propitiationis auxilium sentiant. Per Christum Dominum nostrum. R. 
Amen. 

Deinde ibidem cum praemissa aqua benedicta facit maltam, seu caementum, quod mox, deposita mitra, stans 
ibidem benedicit, dicens: 

V. Dominus vobiscum. 

R. Et cum spiritu tuo. 

Oremus. 

Summe Deus, qui summa, et media, imaque custodis, qui omnem creaturam intrinsecus ambiendo concludis, 
sancti + fica, et bene + die has creaturas calcis, et sabuli. Per Christum Dominum nostrum. R. Amen. 

Caementum benedictum reservatur, sed residuum aquae benedictae funditur ad basim, sive pedem stipitis 
altaris per circuitum: Pontifex deinde procedit processionaliter cum cruce et clero ad locum in quo nocte 
praeterita conservatae Reliquiae fuerunt; sed priusquam locum ipsum ingrediatur, stans ab extra, deposita 
mitra, dicit: Oremus. 

Et ministri: Flectamus genua. R. Levate. 

Aufer a nobis, Domine, cunctas iniquitates nostras; ut ad Sancta Sanctorum puris mereamur mentibus 
introire. Per Christum Dominum nostrum. R. Amen. 

Ingressus vero sine mitra, stans juxta, et versus ad Reliquias, dicit: 

Fac nos, quaesumus, Domine, sanctorum tuorum tibi specialiter dedicata membra digne contingere, quorum 

patrocinia cupimus incessanter habere. Per Christum Dominum nostrum. R. Amen. 

Qua dicta, Pontifex sine mitra accipit reverenter vasculum Reliquiarum: turn, accepta mitra, portat eas 
solemniter et processionaliter ad altare consecrandum; vel, si sint super feretrum, per Sacerdotes ferri facit, 
inchoans, schola prosequente, Antiphonam: 

Cum jucunditate exibitis, * et cum gaudio deducemini: nam et montes et colles exsilient, exspectantes vos 
cum gaudio, alleluia. 

Poterit deinde etiam dici, si expedient, sequens Responsorium. 

Surgite, Sancti Dei, de mansionibus vestris, loca sanctificate, plebem benedicite, * et nos homines peccatores 
in pace custodite. 

V. Ambulate Sancti Dei, ingredimini in civitatem Domini, aedificata est enim vobis Ecclesia nova, ubi 
populus adorare debet majestatem Domini. 

Cumque pervenerit prope ipsum altare, deponit eas reverenter cum luminaribus super feretrum vel aliquam 
tabulam honeste ibidem paratam, luminaribus juxta illas ardentibus, et mox Pontifex cum mitra stans ante 
altare, inchoat, schola seu ministris prosequentibus, Antiphonam: 

Exsultabunt Sancti * in gloria, et laetabuntur in cubilibus suis. 

Psalmus 149. 

Cantate Domino canticum novum: * laus ejus in ecclesia sanctorum. 

Laetetur Israel in eo, qui fecit eum: * et filii Sion exsultent in rege suo. 

Laudent nomen ejus in choro: * in tympano, et psalterio psallant ei. 

Quia beneplacitum est Domino in populo suo: * et exaltabit mansuetos in salutem. 

Exsultabunt sancti in gloria: * laetabuntur in cubilibus suis. 

Exaltationes Dei in gutture eorum: * et gladii ancipites in manibus eorum. 

Ad faciendam vindictam in nationibus: * increpationes in populis. 

Ad alligandos reges eorum in compedibus: * et nobiles eorum in manicis ferreis. 

Ut faciant in eis judicium conscriptum: * gloria haec est omnibus sanctis ejus. 

Psalmus 150. 

Laudate Dominum in sanctis ejus: * laudate eum in firmamento virtutis ejus. 

Laudate eum in virtutibus ejus: * laudate eum secundum multitudinem magnitudinis ejus. 

Laudate eum in sono tubae: * laudate eum in psalterio, et cithara. 

Laudate eum in tympano, et choro: * laudate eum in cordis, et organo. 

Laudate eum in cymbalis benesonantibus: laudate eum in cymbalis jubilationis: * omnis spiritus laudet 
Dominum. 

Et non dicitur Gloria Patri, sed repetitur Antiphona Exsultabunt. Qua dicta, Pontifex, deposita mitra, versus 
ad altare dicit: 

Oremus. 

Deus, qui in omni loco dominationis tuae clemens ac benignus dedicator assistis, exaudi nos, quaesumus, et 

concede, ut inviolabilis permaneat hujus loci consecratio; et beneficia tui muneris, universitas fidelium quae 
tibi supplicat, percipere mereamur. Per Christum Dominum nostrum. R. Amen. 

Et mox Pontifex, accepta mitra, signat cum pollice dexterae manus de Chrismate confessionem, id est, 
sepulcrum altaris, in quo Reliquiae sunt repondendae, in quatuor angulis, faciens in singulis signum crucis, et 
dicens dum unamquamque crucem facit: 

Conse + cretur, et sancti + ficetur hoc sepulcrum. In nomine Pa + tris, et Fi + lii, et Spiritus + Sancti. Pax 
huic domui. 

Deinde deposita mitra, recondit ibi vasculum cum Reliquiis, et aliis in eo inclusis veneranter, inchoans, seu 
schola seu ministris prosequentibus, Antiphonam: 

Sub altare Dei sedes accepistis Sancti Dei, intercedite pro nobis ad Dominum Jesum Christum. V. 
Exsultabunt Sancti in gloria. R. Et laetabuntur in cubilibus suis. 

Et non dicitur Gloria Patri, sed repetitur Antiphona. Interim dum praemissa dicuntur, Pontifex sine mitra, 
imposito et benedicto incenso in thuribulo, et illo a Diacono accepto, thurificat Reliquias inclusas: quo facto, 
imposita sibi mitra, accipiens lapidem seu tabulam cum qua debet claudi sepulcrum, facit cum pollice crucem 
de Chrismate in medio ejus de subtus, dicens: 

Conse + cretur, et sancti + ficetur haec tabula, (vel hie lapis) per istam unctionem, et Dei benedictionem. In 
nomine Pa + tris, et Fi + lii, et Spiritus + Sancti. Pax tibi. 

Et mox ponit, et coaptat tabulam seu lapidem super sepulcrum, claudens illud, et inchoans, schola seu 
ministris prosequentibus, Antiphonam: 

Sub altare Dei audivi voces occisorum dicentium: Quare non defendis sanguinem nostrum: Et acceperunt 
divinum responsum: Adhuc sustinete modicum tempus, donee impleatur numerus fratrum vestrorum. 

Alia Antiphona. 

Corpora Sanctorum in pace sepulta sunt: et vivent nomina eorum in aeternum. V. Gloria Patri, et Filio, et 
Spiritui Sancto. R. Sicut erat in principio, et nunc, et semper: et in saecula saeculorum. Amen. 

Post haec Pontifex, deposita mitra, dicit: 

Oremus. 

Deus, qui ex omnium cohabitatione Sanctorum aeternum majestati tuae condis habitaculum, da aedificationi 
tuae incrementa coelestia; et praesta, ut quorum hie Reliquias pio amore complectimur, eorum semper meritis 
adjuvemur. Per Christum Dominum nostrum. R. Amen. 

Tunc accepta mitra, Pontifice prius incipiente, caementarii cum caemento benedicto firmant ipsam tabulam, 
seu lapidem super sepulcrum; deinde Pontifex facit crucem desuper ex Chrismate, cum pollice dexterae 
manus, dicens: 

Signe + tur, et sancti + ficetur hoc altare. In nomine Pa + tris, et Fi + lii, et Spiritus + Sancti. Pax tibi. 

Turn deposita mitra, inchoat, schola seu ministris prosequentibus Antiphonam: 

Stetit Angelus juxta aram templi, habens thuribulum aureum in manu sua, et data sunt ei incensa multa: Et 
ascendit fumus aromatum in conspectu Dei. Alleluia. 

Interim cum mitra thrurificat altare undique ad dexterum, et sinistrum latus, ante, et desuper, donee 
praemissus cantus finiatur; quo finito, stans coram altari sine mitra, dicit: 

Oremus. 

Dirigatur oratio nostra, quaesumus, Domine, sicut incensum in conspectu tuo, et copiosa beneficia christianus 
populus assequatur; ut quicumque tibi in hoc altari sacranda libamina devotus obtulerit, vel sacrata 
susceperit; et vitae subsidia praesentis accipiat, et remissionem omnium peccatorum pariter consequatur, et 
gratiam sempiternae redemptionis percipiat. Per Christum Dominum nostrum. R. Amen. 

Post haec Pontifex, accepta mitra, sedet, et ministri extergunt mensam altaris cum linteo mundo, et mox 
Pontifex thurificat super illam in modum crucis, in medio, et in quatuor ejus cornibus; quo facto, Pontifex 
ponit iterum incensum in thuribulo, et illud benedicit, ut supra, videlicet, Ab illo benedicaris, etc. ac tradit uni 
Sacerdoti superpelliceo induto, qui continue altare circuit incensando, donee consecratio perficiatur, excepto 
eo tempore, quo Pontifex illud incensat; tunc enim Pontifici thuribulum praesentat; et per Pontificem 
thurificato, illud iterum accipit, et, ut prius, incensat. Turn Pontifex adhuc cum mitra stans inchoat, schola 
seu ministris prosequentibus, Responsorium: 

Dirigatur oratio mea sicut incensum in conspectu tuo, Domine. V. Elevatio manuum mearum sacrificium 
vespertinum. 

Quod dum cantatur, Pontifex circuit ter altare ad dexteram continue thurificando. Finita incensatione 
Pontifex inchoat, schola prosequente, Antiphonam: 

Erexit Jacob lapidem in titulum fundens oleum desuper: votum vovit Deo Jacob. 

Psalmus 83. 

Quam dilecta tabernacula tua, Domine virtutum! * concupiscit et deficit anima mea in atria Domini. 

Et repetitur Antiphona post singulum Versum. 

Cor meum, et caro mea * exsultaverunt in Deum vivum. 

Etenim passer invenit sibi domum: * et turtur nidum sibi, ubi ponat pullos suos. 

Altaria tua, Domine virtutum: * Rex meus, et Deus meus. 

Beati, qui habitant in domo tua, Domine: * in saecula saeculorum laudabunt te. 

Beatus vir, cujus est auxilium abs te: * ascensiones in corde suo disposuit in valle lacrimarum, in loco quern 
posuit. 

Etenim benedictionem dabit legislator, ibunt de virtute in virtutem: * videbitur Deus deorum in Sion. 

Domine, Deus virtutum, exaudi orationem meam: * auribus percipe Deus Jacob. 

Protector noster aspice, Deus: * et respice in faciem Christi tui. 

Quia melior est dies una in atriis tuis: * super millia. 

Elegi abjectus esse in domo Dei mei: * magis quam habitare in tabernaculis peccatorum. 

Quia misericordiam et veritatem diligit Deus: * gratiam et gloriam dabit Dominus. 


http://members.aol.com/liturgialatina/pontificale/043.htm (17 of 28)2006-09-16 21:17:30 


Pontificale Romanum - De Altaris Consecratione, quae fit sine Ecclesiae dedicatione 


Non privabit bonis eos, qui ambulant in innocentia: * Domine virtutum, beatus homo qui sperat in te. 

Et non dicitur Gloria Patri, sed Antiphona repetitur. Dum Antiphona, et Psalmus praedicti dicuntur, Pontifex 
stans cum mitra, intingit pollicem dexterae manus in oleum Catechumenorum, et cum eo facit quinque 
cruces, videlicet in medio altaris, et quatuor ejus cornibus, in locis, in quibus fecerat cruces de aqua 
benedicta, videlicet, primam in medio altaris, secundam in dextero posteriori, tertiam in sinistro anteriori, 
quartam in dextero anteriori, quintam in sinistro posteriori, hoc ordine: 


& I 

1 

4 >I< 

* 


* 3 

2 * 


Dicens, dum singulas cruces facit: 

Sancti + ficetur et conse + cretur lapis iste. In nomine Pa + tris, et Fi + lii, et Spiritus + Sancti, in honorem 
Dei, et gloriosae Virginis Mariae, atque omnium Sanctorum, ad nomen, et memoriam sancti N. Pax tibi. 

Deinde Pontifex, accepto thuribulo a Sacerdote altare incensante, imposito et benedicto, ut prius, incenso, 
stans cum mitra inchoat, schola seu ministris prosequentibus, Responsorium: 

Dirigatur oratio mea sicut incensum in conspectu tuo, Domine. V. Elevatio manuum mearum sacrificium 
vespertinum. 

Quo incepto, Pontifex circuit semel altare ad dexteram, thurificando illud; deinde restituto thuribulo 
Sacerdoti, et Responsorio finito, sine mitra, dicit: Oremus. 

Et ministri: Flectamus genua. R. Levate. 

Adsit, Domine, misericordiae tuae ineffabilis pietas, et super hunc lapidem opem tuae bene + dictionis, et 
virtutem tuae unctionis infunde; ut, te largiente, referat praemium quisquis intulerit votum. Per Christum 
Dominum nostrum. R. Amen. 

Oratione finita, Pontifex inchoat, et schola seu ministri prosequuntur, Antiphonam: 

Mane surgens Jacob erigebat lapidem in titulum, fundens oleum desuper, votum vovit Domino: vere locus 
iste sanctus est, et ego nesciebam. 

Psalmus 91. 

Bonum est confiteri Domino: * et psallere nomini tuo, Altissime. 

Et repetitur Antiphona post singulum Versum. 

Ad annuntiandum mane misericordiam tuam: * et veritatem tuam per noctem. 

In decachordo, psalterio: * cum cantico, in cithara. 

Quia delectasti me, Domine, in factura tua: * et in operibus manuum tuarum exsultabo. 

Quam magnificata sunt opera tua, Domine! * nimis profundae factae sunt cogitationes tuae. 

Vir insipiens non cognoscet: * et stultus non intelliget haec. 

Cum exorti fuerint peccatores sicut fcenum: * et apparuerint omnes, qui operantur iniquitatem. 

Ut intereant in saeculum saeculi: * tu autem Altissimus in aeternum, Domine. 

Quoniam ecce inimici tui, Domine, quoniam ecce inimici tui peribunt: * et dispergentur omnes, qui operantur 
iniquitatem. 

Et exaltabitur sicut unicornis cornu meum: * et senectus mea in misericordia uberi. 

Et despexit oculus meus inimicos meos: * et in insurgentibus in me malignantibus audiet auris mea. 

Justus, ut palma florebit: * sicut cedrus Libani multiplicabitur. 

Plantati in domo Domini, * in atriis domus Dei nostri florebunt. 

Adhuc multiplicabuntur in senecta uberi: * et bene patientes erunt, ut annuntient: 

Quoniam rectus Dominus, Deus noster: * et non est iniquitas in eo. 

Et non dicitur Gloria Patri, sed Antiphona repetitur. Interim Pontifex, accepta mitra, facit iterum quinque 
cruces cum pollice de eodem oleo Catechumenorum, in eisdem locis altaris, et eo ordine, prout prius fecit, 
dicens, dum singulas cruces facit: 

Sancti + ficetur et conse + cretur lapis iste. In nomine Pa + tris, et Fi + lii, et Spiritus + Sancti, in honorem 
Dei, et gloriosae Virginis Mariae, atque omnium Sanctorum, ad nomen, et memoriam sancti N. Pax tibi. 

Deinde Pontifex, accepto thuribulo a Sacerdote altare incensante, imposito et benedicto, ut prius, incenso, 
stans cum mitra inchoat iterum, schola seu ministris prosequentibus, Responsorium: 

Dirigatur oratio mea sicut incensum in conspectu tuo, Domine. V. Elevatio manuum mearum sacrificium 
vespertinum. 

Quo incepto, Pontifex circuit iterum semel altare ad dexteram, illud incensando; quo facto, restituto thuribulo 
Sacerdoti, et Responsorio finito, Pontifex, deposita mitra, dicit: Oremus. 

Et ministri: Flectamus genua. R. Levate. 

Adesto, Domine, dedicationi hujus mensae tuae, et in earn, quae a nobis indignis sancto linita est oleo, bene + 
dictionis et sancti + ficationis tuae virtutem, et consecrationem infunde. Qui vivis et regnas Deus, per omnia 
saecula saeculorum. R. Amen. 

Alia Oratio. 

Oremus. 

Omnipotens sempiterne Deus, altare hoc, quod in honorem tuum, et in memoriam sancti tui N. nos indigni 
consecramus, virtute tuae benedictionis sanctifica; et omnibus te hie invocantibus, atque in te sperantibus, 
auxilii tui munus ostende; ut huic altari imposita munera semper accepta fieri digneris: et in eo 

Sacramentorum virtus, et votorum semper obtineatur effectus. Per Christum Dominum nostrum. R. Amen. 
Qua finita, Pontifex incipit, schola seu ministris prosequentibus, Antiphonam: 

Unxit te Deus, * Deus tuus, oleo laetitiae prae consortibus tuis. 

Psalmus 44. 

Eructavit cor meum verbum bonum: * dico ego opera mea Regi. 

Et repetitur Antiphona post singulum Versum. 

Lingua mea calamus scribae, * velociter scribentis. 

Speciosus forma prae filiis hominum, diffusa est gratia in labiis tuis: * propterea benedixit te Deus in 
aeternum. 

Accingere gladio tuo circa femur tuum, * potentissime, 

Speciem tua et pulchritudine tua * intende, prospere precede, et regna. 

Propter veritatem, et mansuetudinem, et justitiam: * et deducet te mirabiliter dextera tua. 

Sagittae tuae acutae, populi sub te cadent, * in corda inimicorum Regis. 

Sedes tua, Deus, in saeculum saeculi: * virga directionis virga regni tui. 

Dilexisti justitiam, et odisti iniquitatem: * propterea unxit te Deus, Deus tuus, oleo laetitiae prae consortibus 
tuis. 

Myrrha, et gutta, et casia a vestimentis tuis, a domibus eburneis: * ex quibus delectaverunt te filiae regum in 
honore tuo. 

Astitit regina a dextris tuis in vestitu deaurato: * circumdata varietate. 

Audi, filia, et vide, et inclina aurem tuam: * et obliviscere populum tuum, et domum patris tui. 

Et concupiscet Rex decorem tuum: * quoniam ipse est Dominus Deus tuus, et adorabunt eum. 

Et filiae Tyri in muneribus * vultum tuum deprecabuntur: omnes divites plebis. 

Omnis gloria ejus filiae Regis ab intus, * in fimbriis aureis circumamicta varietatibus. 

Adducentur Regi virgines post earn: * proximae ejus afferentur tibi. 

Afferentur in laetitia et exsultatione: * adducentur in templum Regis. 

Pro patribus tuis nati sunt tibi filii: * constitues eos principes super omnem terram. 

Memores erunt nominis tui: * in omni generatione et generationem. 

Propterea populi confitebuntur tibi in aeternum: * et in saeculum saeculi. 

Et non dicitur Gloria Patri. 

Incepta Antiphona, Pontifex, accepta mitra, iterum facit quinque cruces de sancto Chrismate cum pollice 
dexterae manus in medio tabulae altaris, et in quatuor ejus angulis, ordine supra posito, ad quamlibet crucem 
dicens: 

Sancti + ficetur et conse + cretur lapis iste. In nomine Pa + tris, et Fi + lii, et Spiritus + Sancti, in honorem 
Dei, et gloriosae Virginis Mariae, atque omnium Sanctorum, ad nomen, et memoriam sancti N. Pax tibi. 

Deinde Pontifex, accepto thuribulo a Sacerdote incensante, imposito et benedicto, ut prius, incenso, stans cum 
mitra inchoat, schola seu ministris prosequentibus, Responsorium: 

Dirigatur oratio mea sicut incensum in conspectu tuo, Domine. V. Elevatio manuum mearum sacrificium 

vespertinum. 

Quo incepto, Pontifex circuit semel altare ad sinistram, illud incensans, ut prius; quo incensato, restituto 
thuribulo Sacerdoti, et Antiphona finita, Pontifex, deposita mitra, dicit: Oremus. 

Et ministri: Flectamus genua. R. Levate. 

Descendat, quaesumus, Domine Deus noster, Spiritus tuus Sanctus super hoc altare, qui et dona nostra, et 
populi tui in eo sanctificet, et sumentium corda dignanter emundet. Per Christum Dominum nostrum. R. 
Amen. 

Qua dicta, Pontifex inchoat, et schola seu ministris prosequuntur Antiphonam: 

Sanctificavit Dominus tabernaculum suum: quia haec est domus Dei, in quo invocabitur nomen ejus, de quo 
scriptum est: Et erit nomen meum ibi, dicit Dominus. 

Psalmus 45. 

Deus noster refugium, et virtus: * adjutor in tribulationibus, quae invenerunt nos nimis. 

Et repetitur Antiphona post singulum Versum. 

Propterea non timebimus dum turbabitur terra: * et transferentur montes in cor maris. 

Sonuerunt, et turbatae sunt aquae eorum: * conturbati sunt montes in fortitudine ejus. 

Fluminis impetus laetificat civitatem Dei: * sanctificavit tabernaculum suum Altissimus. 

Deus in medio ejus, non commovebitur: * adjuvabit earn Deus mane diluculo. 

Conturbatae sunt gentes, et inclinata sunt regna: * dedit vocem suam, mota est terra. 

Dominus virtutum nobiscum: * susceptor noster Deus Jacob. 

Venite, et videte opera Domini, quae posuit prodigia super terram: * auferens bella usque ad finem terrae. 
Arcum conteret, et confringet arma: * et scuta comburet igni. 

Vacate, et videte quoniam ego sum Deus: * exaltabor in gentibus, et exaltabor in terra. 

Dominus virtutum nobiscum: * susceptor noster Deus Jacob. 

Et non dicitur Gloria Patri, sed Antiphona repetitur. Interim dum Antiphona, et Psalmus praedicti dicuntur, 
Pontifex, accepta mitra, fundit, et spargit de oleo Catechumenorum, et Chrismate pariter super altare, illud 
manu dextera confricans, liniens et perungens. Quo facto, incipit, schola seu ministris prosequentibus, 
Antiphonam: 

Ecce odor filii mei, sicut odor agri pleni, cui benedicit Dominus: crescere te faciat Deus meus, sicut arenam 
maris: et donet tibi de rore coeli benedictionem. 

Psalmus 86. 

Fundamenta ejus in montibus sanctis: * diligit Dominus portas Sion super omnia tabernacula Jacob. 
Gloriosa dicta sunt de te: * civitas Dei. 

Memor ero Rahab, et Babylonis: * sciendum me. 

Ecce alienigenae, et Tyrus, et populus Aethiopum: * hi fuerunt illic. 

Numquid Sion dicet: Homo, et homo natus est in ea: * et ipse fundavit earn Altissimus? 

Dominus narrabit in scripturis populorum, et principum: * horum, qui fuerunt in ea. 

Sicut laetantium omnium: * habitatio est in te. 

Et non dicitur Gloria Patri. 

Finito Psalmo, Pontifex stans cum mitra, dicit: 

Lapidem hunc, fratres charissimi, in quo unguentum sacrae unctionis effunditur, ad suscipienda populi sui 
vota, et sacrificia, oremus ut Dominus noster bene + dicat, et conse + cret, et quod est unctum a nobis, sit 
unctum in nomine ejus; ut plebis vota suscipiat, et altari per sacram unctionem perfecto, dum propitiationem 
sacrorum imponimus, ipsi propitiatores Dei esse mereamur. Per Jesum Christum Dominum nostrum, qui cum 
eo et Spiritu Sancto vivit, et regnat Deus in saecula saeculorum. R. Amen. 

Quo dicto, inchoat, schola seu ministris prosequentibus, Antiphonam: 

Aedificavit Moyses altare Domino Deo, offerens super illud holocausta et immolans victimas, fecit 
sacrificium vespertinum in odorem suavitatis Domino Deo, in conspectu filiorum Israel. 

Qua finita, stans adhuc cum mitra, dicit: 

Dei Patris omnipotentis misericordiam supplices imploremus, fratres charissimi, ut altare hoc sacrificiis 
spiritualibus imbuendum, nostrae vocis exoratus officio praesenti bene + dictione sanctificet, atque in eo 
semper oblationes famulorum suorum studio sanctae devotionis impositas bene + dicere, et sancti + ficare 
dignentur; et spirituali placatus incenso precibus familiae suae promptus exauditor assistat. Per Christum 
Dominum nostrum. R. Amen. 

Deinde benedicit incensum super altare cremandum, stans ibidem, deposita mitra, dicens: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine, Deus omnipotens, qui assistit exercitus Angelorum cum tremore, quorum servitium spirituale et 
igneum esse cognoscitur; dignare respicere, bene + dicere, et sancti + ficare hanc creaturam incensi, ut 
omnes languores omnesque infirmitates, atque insidiae inimici odorem ejus sentientes effugiant, et separentur 
a plasmate tuo, quod pretioso Filii tui sanguine redemisti, ut numquam laedatur a morsu iniqui serpentis. Per 
eumdem Christum Dominum nostrum. R. Amen. 

Deinde aspergit ipsum aqua benedicta, et accepta mitra, format propria manu ex ipso incenso quinque cruces, 
quamlibet de quinque granis, super ilia quinque loca altaris, in quibus cruces de aqua, et oleo, ac Chrismate 
factae prius fuerunt; et super quamlibet crucem thuris ponit unam crucem factam de subtili candela, ad 
mensuram crucis de granis incensi factae, et cujuslibet crucis capita accenduntur, ut cum ipsis thus 
comburatur, et cremetur. Omnibus autem crucibus accensis, Pontifex, deposita mitra, flexis coram altare 
genibus, inchoat, schola seu ministris prosequentibus: 

Alleluia. 

V. Veni, Sancte Spiritus, reple tuorum corda fidelium: et tui amoris in eis ignem accende. 

Nisi consecratio fiat inter Dominicam Septuagesimae, et festum Paschae Resurrectionis Domini nostri Jesu 
Christi: quia tunc, omisso Alleluia, dicitur Versus tantum. Quo dicto, surgit Pontifex stans ibidem versus ad 
altare sine mitra, et schola seu ministri cantant Antiphonas duas sequentes. 

Antiphona. 

Ascendit fumus aromatum in conspectu Domini de manu Angeli. 

Alia Antiphona. 

Stetit Angelus juxta aram templi habens thuribulum aureum in manu sua, et data sunt ei incensa multa: Et 
ascendit fumus aromatum in conspectu Dei. 

Quibus finitis, Pontifex adhuc stans ante altare sine mitra, dicit: Oremus. 

Et ministri: Flectamus genua. R. Levate. 

Domine sancte, Pater omnipotens, aeterne Deus, clemens, et propitius preces nostrae humilitatis exaudi, et 
respice ad hujus altaris tui holocaustum, quod non igne visibili probetur, sed infusum Sancti Spiritus tui gratia 
in odorem suavitatis ascendat, et legitime se sumentibus Eucharistia medicabilis fiat, ad vitamque proficiat 
sempiternam. Per Christum Dominum nostrum. R. Amen. 

Post haec, combustis candelis, et thure, cineres illius combustionis per unum ex ministris cum spatulis ligneis 
abraduntur, et collecti in aliquo vase projiciuntur in sacrarium. Interim Pontifex sine mitra stans ante gradus 
altaris, versus ad altare, dicit: Oremus. 

Et ministri: Flectamus genua. R. Levate. 

Deus omnipotens, in cujus honorem, ac beatissimae Virginis Mariae, et omnium Sanctorum, ac nomen et 
memoriam sancti tui N. nos indigni altare hoc consecramus, clemens et propitius preces nostrae humiliatatis 
exaudi, et praesta, ut in hac mense sint libamina tibi accepta, sint grata, sint pinguia, et Sancti Spiritus tui 
semper rore perfusa; ut omni tempore hoc in loco supplicantis tibi familiae tuae anxietates releves, 
aegritudines cures, preces exaudias, vota suscipias, desiderata confirmes, postulata concedas. Per Dominum 
nostrum Jesum Christum Filium tuum, qui tecum vivit, et regnat in unitate ejusdem Spiritus Sancti Deus. 

Deinde eodem modo stans dicit mediocri voce, extensis manibus ante pectus, hanc Praefationem: 

Per omnia saecula saeculorum. 

R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine sancte, Pater 
omnipotens, aeterne Deus, et clemens: cujus nee initium, nee finis advertitur; qui quantus es, tantus esse 
voluisti, sanctus scilicet, ac mirabilis Deus, cujus majestatem elementa non capiunt. Te benedicimus, te 
supplices deprecamur, ut tibi sit altare hoc, sicut illud quod Abel salutaris mysterii in passione praecursor, 
jugulatus a fratre, novo sanguine imbuit, et sacravit. Sit tibi, Domine, altare hoc, sicut illud quod Abraham 
pater noster, qui videre te meruit, fabricavit, et invocato tuo nomine, consecravit. In quo sacerdos 
Melchisedech sacrificii formam triumphalis expressit. Sit tibi, Domine, altare hoc, sicut illud, super quod 
Abraham seminarium fidei nostrae Isaac filium suum, dum tibi toto corde credidit, toto corde imposuit. In 
quo salutaris mysterii sacramentum dominicae Passionis ostensum est, dum offertur Filius, Agnus occiditur. 
Sit tibi, Domine, altare hoc, sicut illud quod Isaac puteum profundae puritatis inveniens, abundantiae ei 
nomen imponens, tuae majestati dicavit. Sit tibi, Domine, altare hoc, sicut ille lapis quern Jacob supponens 
capiti suo, ascendentes et descendentes Angelos per scalae mysterium, somno revelante, cognovit. Sit tibi, 
Domine, altare hoc, sicut illud quod Moyses, susceptis mandatis, in praefiguratione Apostolica, duodecim 
lapidum constructione firmavit. Sit tibi, Domine, altare hoc, sicut illud quod Moyses septem dierum 
purificatione mundavit, et coelesti tuo colloquio, Sancta Sanctorum vocavit. Sicut locutus es ad Moysen, 
dicens: Si quis tetigerit altare hoc, sanctificatus habeatur. Sit in hoc ergo altari innocentiae cultus, immoletur 
superbia, iracundia juguletur, luxuria, omnisque libido feriatur, offeratur pro turturibus sacrificium castitatis, 
et pro pullis columbarum innocentiae sacrificium. 

Quod sequitur, dicit submissa voce legendo, ita tamen, quod a circumstantibus audiri possit. 

Per Dominum nostrum Jesum Christum Filium tuum, qui tecum vivit, et regnat in unitate ejusdem Spiritus 
Sancti Deus, per omnia saecula saeculorum. R. Amen. 

Praefatione finita, Pontifex, accepta mitra, inungit cum pollice dexterae manus Chrismate intincto, frontem 
altaris in modum crucis, inchoans, schola seu ministris prosequentibus, Antiphonam: 

Confirma hoc Deus, quod operatus es in nobis a templo sancto tuo quod est in Jerusalem, alleluia. 

Psalmus 67. 

Exsurgat Deus, et dissipentur inimici ejus, * et fugiant qui oderunt eum, a facie eius. 

Sicut defecit fumus, deficiant: * sicut fluit cera a facie ignis, sic pereant peccatores a facie Dei. 

Et justi epulentur, et exsultent in conspectu Dei: * et delectentur in laetitia. 

Cantate Deo, psalmum dicite nomini ejus: * iter facite ei, qui ascendit super occasum: Dominus nomen illi. 
Exsultate in conspectu eius: * turbabuntur a facie ejus, patris orphanorum, et judicis viduarum. 

Deus in loco sancto suo: * Deus qui habitare facit unius moris in domo. 

Qui educit vinctos in fortitudine, * similiter eos, qui exasperant, qui habitant in sepulcris. 

Deus cum egredereris in conspectu populo tui, * cum pertransires in deserto: 

Terra mota est, etenim coeli distillaverunt a facie Dei Sinai, * a facie Dei Israel. 

Pluviam voluntariam segregabis, Deus, hereditati tuae: * et infirmata est, tu vero perfecisti earn. 

Animalia tua habitabunt in ea: * parasti in dulcedine tua pauperi, Deus. 

Dominus dabit verbum evangelizantibus, * virtute multa. 

Rex virtutum dilecti, dilecti: * et speciei domus dividere spolia. 

Si dormiatis inter medios cleros, pennae columbae deargentatae, * et posteriora dorsi eius in pallore auri. 
Dum discernit coelestis reges super earn, nive dealbabuntur in Selmon: * mons Dei, mons pinguis. 

Mons coagulatus, mons pinguis: * ut quid suspicamini montes coagulatos? 

Mons, in quo beneplacitum est Deo habitare in eo: * etenim Dominus habitabit in finem. 

Currus Dei decern millibus multiplex, millia laetantium: * Dominus in eis in Sina in sancto. 

Ascendisti in altum, cepisti captivitatem: * accepisti dona in hominibus: 

Etenim non credentes, * inhabitare Dominum Deum. 

Benedictus Dominus die quotidie: * prosperum iter faciet nobis Deus salutarium nostrorum. 

Deus noster, Deus salvos faciendi: * et Domini, Domini exitus mortis. 

Verumtamen Deus confringet capita inimicorum suorum: * verticem capilli perambulantium in delictis suis. 
Dixit Dominus: ex Basan convertam, * convertam in profundum maris: 

Ut intingatur pes tuus in sanguine: * lingua canum tuorum ex inimicis, ab ipso. 

Viderunt ingressus tuos Deus, * ingressus Dei mei: Regis mei qui est in sancto. 

Praevenerunt principes conjuncti psallentibus, * in medio juvencularum tympanistriarum. 

In ecclesiis benedicite Deo Domino, * de fontibus Israel. 

Ibi Benjamin adulescentulus, * in mentis excessu. 

Principes Juda, duces eorum: * principes Zabulon, principes Neptali. 

Manda, Deus, virtuti tuae: * confirma hoc Deus, quod operatus es in nobis. 

A templo tuo in Jerusalem, * tibi offerent reges munera. 

Increpa feras arundinis, congregatio taurorum in vaccis populorum: * ut excludant eos, qui probati sunt 
argento. 

Dissipa gentes, quae bella volunt: venient legati ex Aegypto: * Aethiopia praeveniet manus ejus Deo. 

Regna terrae, cantate Deo: * psallite Domino: 

Psallite Deo, qui ascendit super coelum coeli, * ad Orientem. 

Ecce dabit voci suae vocem virtutis, date gloriam Deo super Israel, * magnificentia ejus, et virtus ejus in 
nubibus. 

Mirabilis Deus in sanctis suis, Deus Israel ipse dabit virtutem, et fortitudinem plebi suae, * benedictus Deus. 
Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Quo dicto, Pontifex, deposita mitra, dicit: 

Oremus. 

Majestatem tuam, Domine, humiliter imploramus, ut altare hoc sacrae unctionis libamine ad suscipienda 
populi tui munera inunctum potenter bene + dicere, et sancti + ficare digneris; ut quod nunc a nobis indignis, 
sub tui nominis invocatione, in honorem beatissimae Virginis Mariae, et omnium Sanctorum, atque in 
memoriam sancti tui N. sacrosancti Chrismatis unctione delibutum est, placeat tibi, atque altare maneat 
perpetuum; ut quidquid deinceps super illud oblatum sacrumve fuerit, dignum tibi fiat holocaustum; atque 
omnium hie offerentium sacrificia a te pio Domino benigne suscipiantur et per ea vincula peccatorum 
nostrorum absolvantur; maculae deleantur; veniae impetrentur; gratiae acquirantur: quatenus una cum 
Sanctis, et Electis tuis vitam percipere mereamur aeternam. Per Christum Dominum nostrum. R. Amen. 

Turn Pontifex, accepta mitra, cum pollice dexterae manus Chrismate intincto inungit in modum crucis 
conjunctiones mensae, seu tabulae altaris, et tituli, sive stipitis, quatuor angulis, quasi ilia conjungens, ad 
singulas cruces, dicens: 

In nomine Pa + tris, et Fi + lii, et Spiritus + Sancti. R. Amen. 

Deinde deposita mitra, dicit: 

Oremus. 

Supplices te deprecamur, omnipotens aeternae Deus, per unigenitum Filium tuum Dominum nostrum Jesum 
Christum, ut altare hoc sanctis usibus praeparatum, coelesti bene + dictione sanctifices; et, sicut 
Melchisedech Sacerdotis praecipui oblationem dignatione mirabili suscepisti, ita imposita huic novo altari 

munera, semper accepta ferre digneris; ut populus, qui in hanc Ecclesiae domum sanctam convenient, per 
haec libamina coelesti sanctificatione salvatus, animarum quoque suarum salutem perpetuam consequatur. 
Per eumdem Christum Dominum nostrum. R. Amen. 

Post haec Subdiaconi abstergunt diligenter cum mantilibus telae grossae mensam altaris; et Pontifex accedit 
ad sedem suam juxta altare, in qua cum mitra sedens fricat bene manus cum medulla panis, ac lavat, et 
exstersit. Quo facto, Subdiaconis, seu Acolythis praesentantibus ipsi Pontifici tobaleas novas, et mundas, 
vasa, et ornamenta ad cultum Dei et Ecclesiae, ac altaris consecrati pertinentia, Pontifex, deposita mitra, 
surgit, et stans, ilia benedicit, dicens: 


BENEDICTIO TOBALEARUM, VASORUM, ET ORNAMENTORUM ECCLESIAE, ET 

ALTARIS CONSECRATi 


V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Omnipotens, et misericors Deus, qui ab initio utilia et necessaria hominibus creasti, templaque manu 
hominum facta nomini tuo sancto dicari, tuaeque habitationis loca vocari voluisti, quique per famulum tuum 
Moysen vestimenta Pontificalia, et Sacerdotalia, seu Levitica, et alia quaeque diversi generis ornamenta ad 
cultum et decorem tabernaculi et altaris tui fieri decrevisti; exaudi propitius preces nostras, et omnia haec 
diversarum specierum ornamenta, in usum hujus Ecclesiae tuae et altaris ad honorem et gloriam tuam 
praeparata, purificare bene + dicere, sancti + ficare, et conse + crare per nostrae humilitatis servitium 
digneris, ut divinis cultibus et sacris mysteriis apta exsistant, hisque confectioni Corporis et Sanguinis Jesu 
Christi Filii tui Domini nostri Jesu Christi Filii tui Domini nostri dignis pareatur famulatibus. Qui tecum vivit 
et regnat in unitate Spiritus Sancti Deus, per omnia saecula saeculorum. R. Amen. 

Deinde aspergit ilia aqua benedicta; turn ministri ponunt super altare Chrismale, sive pannum lineum 
ceratum, ad mensuram altaris factum; deinde vestiunt altare tobaleis, et ornamentis benedictis, ponentes 
desuper crucem, et alia ornamenta. 

Interim Pontifex stans ibidem inchoat Antiphonam primam, schola seu ministris prosequentibus ipsam, et 
alias Antiphonas sequentes, et Responsoria cum suis Versibus, et Psalmis. 

Antiphona. 

Circumdate, Levitae, altare Domini Dei, vestite vestimentis albis, estote, et vos, canentes hymnum novum, 
dicentes, Alleluia. 

V. Mirabilis Deus in Sanctis suis, et sanctus in omnibus operibus suis. 

V. Gloria Patri, et Filio, et Spiritui Sancto. 

R. Sicut erat in principio, et nunc, et semper, et in saecula saeculorum. Amen. 

Alia Antiphona. 

Circumdate Sion, et complectimini earn, narrate in turribus ejus. V. Magnus Dominus et laudabilis nimis, in 
civitate Dei nostri, in monte sancto ejus. 

Deinde dicitur Responsorium. 

Induit Dominus tunica jucunditatis, et imposuit tibi coronam. * Et ornavit te ornamentis sanctis. 

V. Luce splendida fulgebis, et omnes fines terrae adorabunt coram te. * Et ornavit te ornamentis sanctis. 
Nationes ex longinquo ad te venient, et munera deferentes adorabunt Dominum; et terrain tuam in 
sanctificatione habebunt, et nomen magnum tuum invocabunt. * Et ornavit te ornamentis sanctis. 

V. Benedicti erunt, qui te aedificaverunt, tu autem laetaberis in filiis tuis, quoniam omnes benedicentur, et 
congregabuntur ad Dominum. * Et ornavit te ornamentis sanctis. 

Antiphona. 

In velamento alarum tuarum protege nos, Domine, et in laude tua gloriemur. 

Psalmus 62. 

Deus, Deus meus, * ad te de luce vigilo. 

Sitivit in te anima mea, * quam multipliciter tibi caro mea. 

In terra deserta, et invia, et inaquosa: * sic in sancto apparui tibi, ut viderem virtutem tuam, et gloriam tuam. 
Quoniam melior est misericordia tua super vitas: * labia mea laudabunt te. 

Sic benedicam te in vita mea: * et in nomine tuo levabo manus meas. 

Sicut adipe et pinguedine repleatur anima mea: * et labiis exsultationis laudabit os meum. 

Si memor fui tui super stratum meum, in matutinis meditabor in te: * quia fuisti adjutor meus. 

Et in velamento alarum tuarum exsultabo, adhaesit anima mea post te: * me suscepit dextera tua. 

Ipsi vero in vanum quaesierunt animam meam, introibunt in inferiora terrae: * tradentur in manus gladii, 
partes vulpium erunt. 

Rex vero laetabitur in Deo, laudabuntur omnes qui jurant in eo: * quia obstructum est os loquentium iniqua. 
Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Finito Psalmo, Pontifex, deposita mitra, ascendit ad altare, et facta cruci super altari positae reverentia, 
incipit, schola seu ministris prosequentibus, Antiphonam: 

Omnis terra adoret te Deus, et psallat tibi, psalmum dicat nomini tuo, Domine. 

Interim dum Antiphona cantatur, Pontifex incensat super altare in modum crucis: et Antiphona finita, 
Pontifex earn reincipit, et schola prosequitur; et interim iterum ipse Pontifex super altare in modum crucis 
incensat, quod et tertio facit; quo facto, stans ante medium altaris, dicit: 

Oremus. 

Descendat, quaesumus, Domine Deus noster, Spiritus tuus Sanctus super hoc altare, qui et dona nostra, et 
populi tui in eo sanctificet, et sumentium corda dignanter emundet. Per Christum Dominum nostrum. R. 
Amen. 

Oremus. 

Omnipotens sempiterne Deus, altare hoc nomini tuo dedicatum coelestis virtutis benedictione sancti + fica; et 
omnibus in te sperantibus auxilii tui munus ostende; ut hie Sacramentorum virtus, et votorum obtineatur 
effectus. Per Dominum nostrum Jesum Christum Filium tuum, qui tecum vivit, et regnat in unitate Spiritus 
Sancti Deus, per omnia saecula saeculorum. R. Amen. 

V. Dominus vobiscum. 

R. Et cum spiritu tuo. 

V. Benedicamus Domino. 

R. Deo gratias. 

Quo dicto, Pontifex accedit ad sacristiam, sive sacrarium, ubi, deposito pluviali, parat se ad celebrandam 
Missam, si voluerit, vel facit per aliquem Sacerdotem in dicto altari consecrato solemniter celebrari. Missa 
dicitur ut in Missali, in ipsa die Dedicationis Altaris. 

Finita Missa, Pontifex dat benedictionem solemnem, et indulgentias; exuit se sacris vestibus, et vadit in pace. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ALTARIS PORTATILIS CONSECRATIONE 


Altaris portatilis consecratio potest fieri quocumque die, et loco, jejuno tamen stomacho. 

Parantur in loco ubi consecratio hujusmodi fieri debet, in primis aliquae Reliquiae cum tribus granis incensi 
in altari recludendae; sanctum Chrisma in vasculo, et ampulla; Oleum sanctum Catechumenorum etiam in 
vasculo, et ampulla; media libra thuris, cujus medietas sit in granis; thuribulum cum navicula, et cochleari; 
vas cum prunis ardentibus; vas aquae mundae; vas cum cineribus; vas cum sale; vas vini; aspersorium factum 
de herba hyssopi; mantilia ex tela grossa ad extergendum altare consecrandum, quoties expedient; quinque 
cruces parvae factae de candelis cerae subtilibus; aliquae spatulae ligneae parvae, ad abradendum de altari 
combustiones candelarum et thuris; vas, in quo ipsae rasurae deponantur; duo candelabra cum duobus cereis 
continuo ardentibus prope Reliquias; vas cum aqua ad abluendas manus Pontificis, et medulla panis, ac 
mantilia pro extergendis manibus. 

Pontifex igitur, paratus amictu, alba, cingulo, stola, pluviali albi coloris, et mitra smplici, si consecrationem 
hujusmodi publice facere velit, vel, si camera sua aut alio loco secreto stolam habeat super rochettum, vel 
supra superpelliceum, si sit regularis, ab humeris dependentem, et mitram simplicem, stans ante tabulam 
ipsam, sive altare consecrandum positum super aliquam mensam, vel altare, mitram in capite tenens, absolute 
dicit: 

Deum omnipotentem, fratres charissimi, votis exsultantibus deprecemur, ut qui per omnem mundum fidem 
sparsit, et Ecclesiam congregavit, qui est lapis de monte sine manibus abscessus, qui angularem compagem 
solidavit, hanc petram serenus illustret, eamque aeterno lumine irrigatam ita multiplicibus et diversis 
charismatibus locupletet, ut super illam, administrandam sui Corporis hostiam bene + dicat, et suscipiat 
consecratam. Qui cum Deo Patre vivit, et regnat in unitate Spiritus Sancti Deus, per omnia saecula 
saeculorum. R. Amen. 

Deinde, detecto capite, genuflexus ante altare consecrandum, dicit: 

Deus, in adjutorium meum intende. 

Quo dicto, Pontifice surgente, chorus responded 
Domine, ad adjuvandum me festina. 

Tunc Pontifex, stans sine mitra in eodem loco, dicit: 

Gloria Patri, et Filio, et Spiritui Sancto. 

Chorus respondet: 

Sicut erat in principio, et nunc, et semper: et in saecula saeculorum. Amen. 

Et id eisdem modo et loco secundo, et tertio fit, voce semper altius elevata. 

Quibus dictis, Pontifex stans in eodem loco cum mitra benedicit aquam cum sale, cinere, et vino, incipiens 
absolute exorcismum sabs: 

Exorcizo te, creatura sabs, in nomine Domini nostri Jesu Christi, qui Apostobs suis ait: Vos estis sal terrae, et 
per Apostolum dicit: Sermo vester semper in gratia sale sit conditus; ut sancti + ficeris ad consecrationem 
hujus altaris, ad expellendas omnes daemonum tentationes; et omnibus, qui ex te sumpserint, sis animae, et 
corporus tutamentum, sanitas, protectio, et confirmatio salutis. Per eumdem Dominum nostrum Jesum 
Christum Filium tuum, qui venturus est judicare vivos et mortuos, et saeculum per ignem. R. Amen. 

Deinde, deposita mitra, dicit: 

V. Dominus vobiscum. 

R. Et cum spiritu tuo. 

Oremus. 

Domine Deus, Pater omnipotens, qui hanc gratiam coebtus sab tribuere dignatus es, ut ex illo possint 
universa condiri, quae hominibus ad escam procreasti, bene + die hanc creaturam sabs, ad effugandum 
inimicum; et ei salubrem medicinam immitte, ut proficiat sumentibus ad animae et corporis sanitatem. Per 
Christum Dominum nostrum. R. Amen. 

Turn assumpta mitra, dicit absolute exorcismum aquae: 

Exorcizo te, creatura aquae, in nomine Dei Pa + tris, et Fi + lii, et Spiritus + Sancti, ut repellas diabolum a 
termino justorum, ne sit in umbracubs hujus altaris. Et tu, Domine Jesu Christe, infunde Spiritum Sanctum in 
hoc altare; ut proficiat ad sanitatem corporum, animarumque adorantium te, et magnificetur nomen tuum in 
gentibus: et incredub corde convertantur ad te, et non habeant alium Deum, praeter te Dominum solum, qui 
venturus es judicare vivos et mortuos, et saeculum per ignem. R. Amen. 

Deinde, deposita mitra, dicit: 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine Deus, Pater omnipotens, statutor omnium elementorum, qui per Jesum Christum Filium tuum 
Dominum nostrum elementum hoc aquae in salutem humani generis esse voluisti, te supplices deprecamur, 
ut, exauditis orationibus nostris, earn tuae pietatis aspectu sancti + fices; atque ita omnium spirituum 
immundorum ab ea recedat incursio, ut ubicumque fuerit in nomine tuo aspersa, gratia tuae benedictionis 
adveniat, et mala omnia, te propitiante, procul recedant. Per eumdem Dominum nostrum Jesum Christum 
Filium tuum, qui tecum vivit, et regnat Deus, per omnia saecula saeculorum. R. Amen. 

Turn stans sine mitra, dicit super cineres: 

Benedictio cinerum. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, parce poenitentibus, propitiare supplicantibus, et mittere digneris sanctum 
Angelum tuum de coelis, qui bene + dicat, et sancti + ficet hos cineres, ut sint remedium salubre omnibus 
nomen sanctum tuum humiliter implorantibus, ac semetipsos pro conscientia delictorum suorum 
accusantibus, ante conspectum divinae clementiae tuae facinora sua deplorantibus, vel serenissimam pietatem 
tuam suppliciter obnixeque flagitantibus; et praesta, per invocationem sanctissimi nominis tui, ut quicumque 
eos super se asperserint, pro redemptione peccatorum suorum, corporis sanitatem et animae tutelam 
percipiant. Per Christum Dominum nostrum. R. Amen. 

Turn Pontifex accipit sal, et miscet cineri in modum crucis, dicens: 

Commixtio salis, et cineris pariter fiat. In nomine Pa + tris, et Fi + lii, et Spiritus + Sancti. R. Amen. 

Deinde accipiens pugillum de mistura salis, et cinerum in modum crucis, ter immittit in aquam, qualibet vice 
dicens: 

Commixtio salis, cineris, et aquae pariter fiat. In nomine Pa + tris, et Fi + lii, et Spiritus + Sancti. R. Amen. 
Deinde stans sine mitra, dicit super vinum. 

Benedictio vini. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine Jesu Christe, qui in Cana Galilaeae ex aqua vinum fecisti, quique es vitis vera, multiplica super nos 
misericordiam tuam; et bene + dicere, et sancti + ficare digneris hanc creaturam vini, ut ubicumque fusum 
fuerit, vel aspersum, divinae id benedictionis tuae opulentia repleatur, et sanctificetur. Qui cum Patre et 
Spiritu Sancto vivis, et regnas Deus, per omnia saecula saeculorum. R. Amen. 

Deinde mittit, in modum crucis, vinum in aquam ipsam, dicens: 

Commixtio vini, salis, cineris et aquae pariter fiat. In nomine Pa + tris, et Fi + lii, et Spiritus + Sancti. R. 
Amen. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, creator et conservator humani generis, et dator gratiae spiritualis, ac largitor 
aeternae salutis, emitte Spiritum Sanctum tuum super hoc vinum cum aqua, sale, et cinere mixtum; ut 
armatum coelestis defensione virtutis, ad consecrationem hujus altaris tui proficiat. Per Dominum nostrum 
Jesum Christum Filium tuum, qui tecum vivit, et regnat in unitate ejusdem Spiritus Sancti Deus, per omnia 
saecula saeculorum. R. Amen. 

Aqua igitur benedicta, Pontifex, retenta mitra, stans ante altare intingit pollicem dexterae manus in aqua 
praedicta, per eum benedicta, et cum eo, et aqua hujusmodi facit crucem in medio tabulae altaris, dicens: 

Sancti + ficetur, et conse + cretur haec tabula. In nomine Pa + tris, et Fi + lii, et Spiritus + Sancti. Pax tibi. 

Deinde facit ex eadem aqua cum eodem pollice quatuor cruces in quatuor cornibus altaris, repetens in 
qualibet cruce verba praemissa Sancti + ficetur, et conse + cretur haec tabula etc. 

Facit autem primam crucem in dextera parte posteriori lapidis, id est, Evangelii, secundam in sinistra parte 
anteriori transversa primae, tertiam in dextera anteriori, quartam in sinistra posteriori tertiae transversa in 
hunc modum: 

Quo facto, inchoat, ministris prosequentibus, Antiphonam: 

Asperges me, Domine, hyssopo et mundabor: lavabis me, et super nivem dealbabor. 

Psalmus 50. 

Miserere mei, Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 
Ecce enim in iniquitatibus conceptus sum: * et in peccatis concepit me mater mea. 

Ecce enim veritatem dilexisti: * incerta, et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium, et laetitiam: * exultabunt ossa humiliata. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Domine, labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum, et humiliatum, Deus, non despicies. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc imponent super altare tuum vitulos. 

Et non dicitur Gloria Patri. Sed repetitur antiphona Asperges me, ut supra. 

Interim dum dicunt Antiphona, et Psalmus praedicti, Pontifex cum mitra aspergit cum aspersorio de herba 
hyssopi facto de ipsa aqua tabulam, per ejus circuitum tribus vicibus. Quo facto, tabula abstergitur cum 
mundo panno linto; deinde Pontifex, deposita mitra, dicit: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, qui es visibilium omnium rerum et invisibilium conditor, et cunctarum sanctificationum consecrator, ad 
dedicationem hujus Dominicae mensae adesse dignare; et quae sacrato oleo, et Chrismate a nobis indignis est 
linienda, et benedicenda, tuae sancti + ficationis in earn infunde virtutem et consecrationem; ut omnes qui ad 
earn te deprecaturi accesserint, tuae propitiationis auxilium sentiant. Per Christum Dominum nostrum. R. 
Amen. 

Turn inchoat, ministris prosequentibus, Antiphonam: 

Dirigatur oratio mea sicut incensum in conspectu tuo, Domine. 

Qua incepta, Pontifex, accepta mitra, thurificat tertio tabulam per circuitum ejus. Finita incensatione, 

Pontifex inchoat, ministris prosequentibus, Antiphonam: 

Erexit Jacob lapidem in titulum fundens oleum desuper: votum vovit Deo Jacob. 

Psalmus 83. 

Quam dilecta tabernacula tua, Domine virtutum! * concupiscit et deficit anima mea in atria Domini. 

Cor meum, et caro mea * exsultaverunt in Deum vivum. 

Etenim passer invenit sibi domum: * et turtur nidum sibi, ubi ponat pullos suos. 

Altaria tua, Domine virtutum: * Rex meus, et Deus meus. 

Beati, qui habitant in domo tua, Domine: * in saecula saeculorum laudabunt te. 

Beatus vir, cujus est auxilium abs te: * ascensiones in corde suo disposuit in valle lacrimarum, in loco quem 
posuit. 

Etenim benedictionem dabit legislator, ibunt de virtute in virtutem: * videbitur Deus deorum in Sion. 

Domine, Deus virtutum, exaudi orationem meam: * auribus percipe Deus Jacob. 

Protector noster aspice, Deus: * et respice in faciem Christi tui. 

Quia melior est dies una in atriis tuis: * super millia. 

Elegi abjectus esse in domo Dei mei: * magis quam habitare in tabernaculis peccatorum. 

Quia misericordiam et veritatem diligit Deus: * gratiam et gloriam dabit Dominus. 

Non privabit bonis eos, qui ambulant in innocentia: * Domine virtutum, beatus homo qui sperat in te. 

Et non dicitur Gloria Patri. 

Dum Antiphona et Psalmus dicuntur, Pontifex stans cum mitra, intingit pollicem dexterae manus in oleum 
Catechumenorum, et cum eo facit quinque cruces, videlicet in medio altaris, et quatuor ejus cornibus, in locis, 
in quibus fecerat cruces de aqua benedicta, videlicet, primam in medio altaris, secundam in dextero posteriori, 
id est, Evangelii, tertiam in sinistro anteriori, quartam in dextero anteriori, quintam in sinistro posteriori, hoc 
ordine: 

Dicens, dum singulas cruces facit: 

Sancti + ficetur et conse + cretur haec tabula. In nomine Pa + tris, et Fi + lii, et Spiritus + Sancti. Pax tibi. 
Deinde Pontifex inchoat, ministris prosequentibus, Antiphonam: 

Dirigatur oratio mea sicut incensum in conspectu tuo, Domine. 

Et dum Antiphona dicitur, Pontifex thurificat tabulam per circuitum; deinde, restituto thuribulo, et Antiphona 
finita, deposita mitra, dicit: Oremus. 

Et ministri: Flectamus genua. R. Levate. 

Adsit, Domine, misericordiae tuae ineffabilis pietas, et super hunc lapidem opem tuae bene + dictionis, et 
virtutem tuae unctionis infunde; ut, te largiente, referat praemium quisquis intulerit votum. Per Christum 
Dominum nostrum. R. Amen. 

Oratione finita, Pontifex inchoat, ministris prosequentibus, Antiphonam: 

Mane surgens Jacob erigebat lapidem in titulum, fundens oleum desuper, votum vovit Domino: vere locus 
iste sanctus est, et ego nesciebam. 

Psalmus 91. 

Bonum est confiteri Domino: * et psallere nomini tuo, Altissime. 

Ad annuntiandum mane misericordiam tuam: * et veritatem tuam per noctem. 

In decachordo, psalterio: * cum cantico, in cithara. 

Quia delectasti me, Domine, in factura tua: * et in operibus manuum tuarum exsultabo. 

Quam magnificata sunt opera tua, Domine! * nimis profundae factae sunt cogitationes tuae. 

Vir insipiens non cognoscet: * et stultus non intelliget haec. 

Cum exorti fuerint peccatores sicut foenum: * et apparuerint omnes, qui operantur iniquitatem. 

Ut intereant in saeculum saeculi: * tu autem Altissimus in aeternum, Domine. 

Quoniam ecce inimici tui, Domine, quoniam ecce inimici tui peribunt: * et dispergentur omnes, qui operantur 
iniquitatem. 

Et exaltabitur sicut unicornis cornu meum: * et senectus mea in misericordia uberi. 

Et despexit oculus meus inimicos meos: * et in insurgentibus in me malignantibus audiet auris mea. 

Justus, ut palma florebit: * sicut cedrus Libani multiplicabitur. 

Plantati in domo Domini, * in atriis domus Dei nostri florebunt. 

Adhuc multiplicabuntur in senecta uberi: * et bene patientes erunt, ut annuntient: 

Quoniam rectus Dominus, Deus noster: * et non est iniquitas in eo. 

Et non dicitur Gloria Patri. 

Incepta Antiphona, Pontifex, accepta mitra, facit iterum quinque cruces cum pollice de eodem oleo 
Catechumenorum, in eisdem locis altaris, et eo ordine, prout prius fecit, dicens, dum singulas cruces facit: 

Sancti + ficetur et conse + cretur haec tabula. In nomine Pa + tris, et Fi + lii, et Spiritus + Sancti. Pax tibi. 

Deinde Pontifex inchoat, ministris prosequentibus, Antiphonam: 

Dirigatur oratio mea sicut incensum in conspectu tuo, Domine. 

Interim dum Antiphona dicitur, Pontifex, retenta mitra, thurificat iterum semel tabulam per circuitum. Quo 
facto, Pontifex, deposita mitra, dicit: Oremus. 

Et ministri: Flectamus genua. R. Levate. 

Adesto, Domine, dedicationi hujus mensae tuae, et in earn, quae a nobis indignis sancto linita est oleo, bene + 
dictionis et sancti + ficationis tuae virtutem, et consecrationem infunde. Qui vivis et regnas Deus, per omnia 
saecula saeculorum. R. Amen. 

Qua finita, Pontifex incipit, schola seu ministris prosequentibus, Antiphonam: 

Unxit te Deus, * Deus tuus, oleo laetitiae prae consortibus tuis. 

Psalmus 45. 

Deus noster refugium, et virtus: * adjutor in tribulationibus, quae invenerunt nos nimis. 

Propterea non timebimus dum turbabitur terra: * et transferentur montes in cor maris. 

Sonuerunt, et turbatae sunt aquae eorum: * conturbati sunt montes in fortitudine ejus. 

Fluminis impetus laetificat civitatem Dei: * sanctificavit tabernaculum suum Altissimus. 

Deus in medio ejus, non commovebitur: * adjuvabit earn Deus mane diluculo. 

Conturbatae sunt gentes, et inclinata sunt regna: * dedit vocem suam, mota est terra. 

Dominus virtutum nobiscum: * susceptor noster Deus Jacob. 

Venite, et videte opera Domini, quae posuit prodigia super terram: * auferens bella usque ad finem terrae. 
Arcum conteret, et confringet arma: * et scuta comburet igni. 

Vacate, et videte quoniam ego sum Deus: * exaltabor in gentibus, et exaltabor in terra. 

Dominus virtutum nobiscum: * susceptor noster Deus Jacob. 

Et non dicitur Gloria Patri. 

Incepta Antiphona, Pontifex, accepta mitra, iterum facit quinque cruces de sancto Chrismate cum pollice 
dexterae manus in medio tabulae altaris, et in quatuor ejus angulis, ordine supra posito, ad quamlibet crucem 
dicens: 

Sancti + ficetur et conse + cretur haec tabula. In nomine Pa + tris, et Fi + lii, et Spiritus + Sancti. Pax tibi. 

Deinde Pontifex, accepto thuribulo a Sacerdote incensante, imposito et benedicto incenso, stans cum mitra 
inchoat, schola seu ministri prosequuntur, Antiphonam: 

Dirigatur oratio mea sicut incensum in conspectu tuo, Domine. 

Qua incepta, Pontifex, retenta mitra, iterum thurificat tabulam per circuitum; deinde, deposita mitra, dicit: 
Oremus. 

Et ministri: Flectamus genua. R. Levate. 

Exaudi nos, Deus noster, et precum nostrarum libenter accipe vota, et altare hoc ad celebranda divina 
mysteria praeparatum coelestis unguenti odore asperge, et aromata divinae sanctificationis illi infunde; et 
sicut lapidem Jacob patriarchae erectum unguenti perfusione dicasti, et angelicis visionibus per scalam gradus 
Ecclesiae figurasti, sic quoque super hunc lapidem altari coaptandum coelestis gratiam sancti + ficationis 
immitte; ut dum tibi super eum sacri Corporis et Sanguinis unigeniti Filii tui mysteria consecrantur, 
petentibus peccata dimittantur, et merentibus influas gratiam sempiternam. Per Christum Dominum 
nostrum. R. Amen. 

Oratione dicta, Pontifex, accepta mitra, intingit pollicem dexterae manus in sanctum Chrisma, et cum eo 
signat confessionem, id est, sepulcrum, in quo Reliquiae sunt reponendae, in medio formando signum, dicens: 

Conse + cretur, et sancti + ficetur hoc sepulcrum. In nomine Pa + tris, et Fi + lii, et Spiritus + Sancti. Pax 
huic domui. 

Deinde, deposita mitra, recondit veneranter Reliquias cum tribus granis thuris in tabula, sive altari, et 
sepulcrum Reliquiarum hujusmodi claudit. Quo facto, adhuc stans sine mitra, dicit: 

Oremus. 

Deus, qui ex omnium cohabitatione Sanctorum aeternum majestati tuae condis habitaculum, da aedificationi 
tuae incrementa coelestia; et praesta, ut quorum hie Reliquias pio amore complectimur, eorum semper meritis 
adjuvemur. Per Christum Dominum nostrum. R. Amen. 

Turn inchoat Pontifex, schola seu ministris prosequentibus, Antiphonam: 

Ecce odor filii mei, sicut odor agri pleni, cui benedicit Dominus: crescere te faciat Deus meus, sicut arenam 
maris: et donet tibi de rore coeli benedictionem. 

Psalmus 86. 

Fundamenta ejus in montibus sanctis: * diligit Dominus portas Sion super omnia tabernacula Jacob. 

Gloriosa dicta sunt de te: * civitas Dei. 

Memor ero Rahab, et Babylonis: * sciendum me. 

Ecce alienigenae, et Tyrus, et populus Aethiopum: * hi fuerunt illic. 

Numquid Sion dicet: Homo, et homo natus est in ea: * et ipse fundavit earn Altissimus? 

Dominus narrabit in scripturis populorum, et principum: * horum, qui fuerunt in ea. 

Sicut laetantium omnium: * habitatio est in te. 

Et non dicitur Gloria Patri. 

Dum Antiphona, et Psalmus praedicti dicuntur, Pontifex, accepta mitra, fundit, et spargit oleum 
Catechumenorum, et sanctum Chrisma, manu dextera confricans, liniens, et perungens totum lapidem. 

Finito Psalmo, Pontifex stans cum mitra, dicit: 

Lapidem hunc, fratres charissimi, in quo unguentum sacrae unctionis effunditur, ad suscipienda populi sui 
vota, et sacrificia, oremus ut Dominus noster bene + dicat, et conse + cret, et quod est unctum a nobis, sit 
unctum in nomine ejus; ut plebis vota suscipiat, et altari per sacram unctionem perfecto, dum propitiationem 
sacrorum imponimus, ipsi propitiatores Dei esse mereamur. Per Jesum Christum Dominum nostrum, qui cum 
eo et Spiritu Sancto vivit, et regnat Deus in saecula saeculorum. R. Amen. 

Quo dicto, inchoat, schola seu ministris prosequentibus, Antiphonam: 

Aedificavit Moyses altare Domino Deo, offerens super illud holocausta et immolans victimas, fecit 
sacrificium vespertinum in odorem suavitatis Domino Deo, in conspectu filiorum Israel. 

Qua finita, stans adhuc cum mitra, dicit: 

Dei Patris omnipotentis misericordiam supplices imploremus, fratres charissimi, ut altare hoc sacrificiis 
spiritualibus imbuendum, nostrae vocis exoratus officio praesenti bene + dictione sanctificet, atque in eo 
semper oblationes famulorum suorum studio sanctae devotionis impositas bene + dicere, et sancti + ficare 
dignentur; et spirituali placatus incenso precibus familiae suae promptus exauditor assistat. Per Christum 
Dominum nostrum. R. Amen. 

Deinde benedicit incensum super altare cremandum, stans ibidem, deposita mitra, dicens: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine, Deus omnipotens, qui assistit exercitus Angelorum cum tremore, quorum servitium spirituale et 
igneum esse cognoscitur; dignare respicere, bene + dicere, et sancti + ficare hanc creaturam incensi, ut 
omnes languores omnesque infirmitates, atque insidiae inimici odorem ejus sentientes effugiant, et separentur 
a plasmate tuo, quod pretioso Filii tui sanguine redemisti, ut numquam laedatur a morsu iniqui serpentis. Per 
eumdem Christum Dominum nostrum. R. Amen. 

Deinde aspergit ipsum aqua benedicta, et accepta mitra, format propria manu ex ipso incenso quinque cruces, 
quamlibet de quinque granis, super ilia quinque loca altaris, in quibus cruces de aqua, et oleo, ac Chrismate 
factae prius fuerunt; et super quamlibet crucem thuris ponit unam crucem factam de subtili candela, ad 
mensuram crucis de granis incensi factae, et cujuslibet crucis capita accenduntur, ut cum ipsis thus 
comburatur, et cremetur. Omnibus autem crucibus accensis, Pontifex, deposita mitra, flexis coram altare 
genibus, inchoat, schola seu ministris prosequentibus: 

Alleluia. V. Veni, Sancte Spiritus, reple tuorum corda fidelium: et tui amoris in eis ignem accende. 

Nisi consecratio fiat inter Dominicam Septuagesimae, et festum Paschae Resurrectionis Domini nostri Jesu 
Christi: quia tunc, omisso Alleluia, dicitur Versus tantum. Quo dicto, surgit Pontifex stans ibidem versus ad 
altare sine mitra, et schola seu ministri cantant Antiphonas duas sequentes. 

Ascendit fumus aromatum in conspectu Domini de manu Angeli. 

Alia Antiphona. 

Stetit Angelus juxta aram templi habens thuribulum aureum in manu sua, et data sunt ei incensa multa: Et 
ascendit fumus aromatum in conspectu Dei. Sine Alleluia. 

Quibus finitis, Pontifex adhuc stans ante altare sine mitra, dicit: Oremus. 

Et ministri: Flectamus genua. R. Levate. 

Hujus altaris, Domine, holocaustum Sancti Spiritus tui gratia infusum in odorem tuae suavituatis ascendat. 

Per Christum Dominum nostrum. R. Amen. 

Post haec, combustis candelis, et thure, cineres illius combustionis per unum ex ministris cum spatulis ligneis 
abraduntur, et collecti in aliquo vase projiciuntur in sacrarium. Interim Pontifex sine mitra stans ante gradus 
altaris, versus ad altare, dicit: Oremus. 

Et ministri: Flectamus genua. R. Levate. 

Supplices tibi, Domine Deus, Pater omnipotens, preces effundimus, ut metalli hujus expolitam materiam 
supernis sacrificiis imbuendam ipse tuae ditare sancti + ficationis ubertate digneris, qui quondam legem in 
tabulis scripsisti lapideis. Per Dominum nostrum Jesum Christum Filium tuum, qui tecum vivit, et regnat in 

unitate ejusdem Spiritus Sancti Deus. 

Deinde eodem modo stans dicit mediocri voce, extensis manibus ante pectus, hanc Praefationem: 

Per omnia saecula saeculorum. 

R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine sancte, Pater 
omnipotens, aeterne Deus: Qui post offendicula lapsus primi hominis instituisti tibi offerri propitiatorii 
delibamenta libaminis; ut culpa quae praecesserat per superbiam, futuris temporibus expiaretur per munera, 
quibus honorarentur altaria, honorificarentur et templa. Quod tibi primus Noe praeparavit officio, rursus 
Abraham immolaturus filium, dehinc Jacob erigens et ungens lapidem in titulum. Te redemptor mundi 
exoramus, ut lapidem istum, seu mensam, in honorem tuum, gloriosaeque Virginis Mariae, et omnium 
Sanctorum conse + crare, et sancti + ficare digneris benedictionis tuae illapsu, manibus nostris opem tuae 
benedictionis infundens, et sacri hujus mysterii sicut institutor, ita etiam et sanctificator appare, qui te 
angularem lapidem, et saxum sine manibus abscissum nomirari voluisti. Inhaereas hie placido aeternae 
majestatis obtutu, ut quidquid sacro ritu super hoc immolabitur, sicut Melchisedech oblatum tibi placeat 
holocaustum. Adsit misericordiae tuae ineffabilis pietas: ut, te largiente, referat praemium, quisquis intulerit 
votum. 

Quod sequitur, dicit submissa voce legendo, ita tamen, quod a circumstantibus audiri possit. 

Per Dominum nostrum Jesum Christum Filium tuum, qui tecum vivit, et regnat in unitate ejusdem Spiritus 
Sancti Deus, per omnia saecula saeculorum. R. Amen. 

Praefatione finita, Pontifex inchoant, et schola seu ministri prosequuntur, Antiphonam: 

Confirma hoc Deus, quod operatus es in nobis a templo sancto tuo quod est in Jerusalem. 

V. Gloria Patri, et Filio, et Spiritui Sancto. R. Sicut erat in principio, et nunc, et semper: et in saecula 
saeculorum. Amen. 

Deinde repetitur Antiphona. Qua dicta, Pontifex sine mitra dicit: 

Oremus. 

Quaesumus, omnipotens Deus, universarum rerum rationabilis artifex, qui inter ceteras creaturarum formas 
lapideum metallum ad obsequium tui sacrificii condidisti, ut legitimae libationi praepararetur altare: annue 
dignanter, ut quidquid hie oblatum sacratumve fuerit, nomini tuo assurgat, Religioni proficiat, spei innitatur, 
et fidei sit honori. Per Christum Dominum nostrum. R. Amen. 

Postea inchoat, schola seu ministris prosequentibus, Antiphonam: 

Omnis terra adoret * te, Deus, et psallat tibi: psalmum dicat nomini tuo, Domine. 

Qua incepta, Pontifex, accepta mitra, thurificat super tabulam in modum crucis, deinde, deposita mitra, dicit: 
Oremus. 

Descendat, quaesumus, Domine Deus noster, Spiritus tuus Sanctus super hoc altare, qui et dona nostra, et 
populi tui in eo sanctificet, et sumentium corda dignanter emundet. Per Christum Dominum nostrum. R. 
Amen. 

Postremo extergitur tabula per ministros cum panno lineo. Turn Pontifex parat se ad celebrandum si voluerit, 
vel facit per aliquem Sacerdotem super dictam tabulam consecratam Missam celebrari. 

Missa dicitur ut in Missali, in ipsa die Dedicationis altaris. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ALTARIUM PORTATILIUM CONSECRATIONE 


Altarium portatilium consecratio potest fieri quocumque die, et loco, jejuno tamen stomacho. 

Parantur in loco ubi consecratio hujusmodi fieri debet, in primis aliquae Reliquiae cum tribus granis incensi 
in altari recludendae; sanctum Chrisma in vasculo, et ampulla; Oleum sanctum Catechumenorum etiam in 
vasculo, et ampulla; sufficiens quantitas thuris, cujus medietas sit in granis; thuribulum cum navicula, et 
cochleari; vas cum prunis ardentibus; vas aquae mundae; vas cum cineribus; vas cum sale; vas vini; 
aspersorium factum de herba hyssopi; mantilia ex tela grossa ad extergenda altaria consecranda, quoties 
expedient; quinque cruces parvae factae de candelis cerae subtilibus; aliquae spatulae ligneae parvae, ad 
abradendum de quolibet altari combustiones candelarum et thuris; vas, in quo ipsae rasurae deponantur; duo 
candelabra cum duobus cereis continuo ardentibus prope Reliquias; vas cum aqua ad abluendas manus 
Pontificis, et medulla panis, ac mantilia pro extergendis manibus. 

Pontifex igitur, paratus amictu, alba, cingulo, stola, pluviali albi coloris, et mitra smplici, si consecrationem 
hujusmodi publice facere velit, vel, si camera sua aut alio loco secreto, stolam habeat super rochettum, vel 
supra superpelliceum, si sit regularis, ab humeris dependentem, et mitram simplicem, stans ante tabulas ipsas, 
sive altaria consecranda posita super aliquam mensam, vel altare, mitram in capite tenens, absolute dicit: 

Deum omnipotentem, fratres charissimi, votis exsultantibus deprecemur, ut qui per omnem mundum fidem 
sparsit, et Ecclesiam congregavit, qui est lapis de monte sine manibus abscessus, qui angularem compagem 
solidavit, has petras serenus illustret, eamque aeterno lumine irrigatam ita multiplicibus et diversis 
charismatibus locupletet, ut super illas, administrandam sui Corporis hostiam bene + dicat, et suscipiat 
consecratam. Qui cum Deo Patre vivit, et regnat in unitate Spiritus Sancti Deus, per omnia saecula 
saeculorum. R. Amen. 

Deinde, detecto capite, genuflexus ante altare consecrandum, dicit: 

Deus, in adjutorium meum intende. 

Quo dicto, Pontifice surgente, chorus respondet: 

Domine, ad adjuvandum me festina. 

Tunc Pontifex, stans sine mitra in eodem loco, dicit: 

Gloria Patri, et Filio, et Spiritui Sancto. 

Chorus respondet: 


http://members.aol.com/liturgialatina/pontificale/047.htm (1 of 12)2006-09-16 21:18:44 



Pontificale Romanum - De Altarium Portatilium Consecratione 


Sicut erat in principio, et nunc, et semper: et in saecula saeculorum. Amen. Sine Alleluia. 

Et id eisdem modo et loco secundo, et tertio fit, voce semper altius elevata. 

Quibus dictis, Pontifex stans in eodem loco cum mitra benedicit aquam cum sale, cinere, et vino, incipiens 
absolute exorcismum salis: 

Exorcizo te, creatura salis, in nomine Domini nostri Jesu Christi, qui Apostolis suis ait: Vos estis sal terrae, et 
per Apostolum dicit: Sermo vester semper in gratia sale sit conditus; ut sancti + ficeris ad consecrationem 
horum altarium, ad expellendas omnes daemonum tentationes; et omnibus, qui ex te sumpserint, sis animae, 
et corporus tutamentum, sanitas, protectio, et confirmatio salutis. Per eumdem Dominum nostrum Jesum 
Christum Filium tuum, qui venturus est judicare vivos et mortuos, et saeculum per ignem. R. Amen. 

Deinde, deposita mitra, dicit: 

V. Dominus vobiscum. 

R. Et cum spiritu tuo. 

Oremus. 

Domine Deus, Pater omnipotens, qui hanc gratiam coelitus sali tribuere dignatus es, ut ex illo possint 
universa condiri, quae hominibus ad escam procreasti, bene + die hanc creaturam salis, ad effugandum 
inimicum; et ei salubrem medicinam immitte, ut proficiat sumentibus ad animae et corporis sanitatem. Per 
Christum Dominum nostrum. R. Amen. 

Turn assumpta mitra, dicit absolute exorcismum aquae: 

Exorcizo te, creatura aquae, in nomine Dei Pa + tris, et Fi + lii, et Spiritus + Sancti, ut repellas diabolum a 
termino justorum, ne sit in umbraculis horum altarium. Et tu, Domine Jesu Christe, infun de Spiritum 
Sanctum in haec altaria; ut proficiat ad sanitatem corporum, animarumque adorantium te, et magnificetur 
nomen tuum in gentibus: et increduli corde convertantur ad te, et non habeant alium Deum, praeter te 
Dominum solum, qui venturus es judicare vivos et mortuos, et saeculum per ignem. R. Amen. 

Deinde, deposita mitra, dicit: 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine Deus, Pater omnipotens, statutor omnium elementorum, qui per Jesum Christum Filium tuum 
Dominum nostrum elementum hoc aquae in salutem humani generis esse voluisti, te supplices deprecamur, 
ut, exauditis orationibus nostris, earn tuae pietatis aspectu sancti + fices; atque ita omnium spirituum 
immundorum ab ea recedat incursio, ut ubicumque fuerit in nomine tuo aspersa, gratia tuae benedictionis 
adveniat, et mala omnia, te propitiante, procul recedant. Per eumdem Dominum nostrum Jesum Christum 
Filium tuum, qui tecum vivit, et regnat Deus, per omnia saecula saeculorum. R. Amen. 

Turn stans sine mitra, dicit super cineres: 

Benedictio cinerum. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, parce poenitentibus, propitiare supplicantibus, et mittere digneris sanctum 
Angelum tuum de coelis, qui bene + dicat, et sancti + ficet hos cineres, ut sint remedium salubre omnibus 
nomen sanctum tuum humiliter implorantibus, ac semetipsos pro conscientia delictorum suorum 
accusantibus, ante conspectum divinae clementiae tuae facinora sua deplorantibus, vel serenissimam pietatem 
tuam suppliciter obnixeque flagitantibus; et praesta, per invocationem sanctissimi nominis tui, ut quicumque 
eos super se asperserint, pro redemptione peccatorum suorum, corporis sanitatem et animae tutelam 
percipiant. Per Christum Dominum nostrum. R. Amen. 

Turn Pontifex accipit sal, et miscet cineri in modum crucis, dicens: 

Commixtio salis, et cineris pariter fiat. In nomine Pa + tris, et Fi + lii, et Spiritus + Sancti. R. Amen. 

Deinde accipiens pugillum de mistura salis, et cinerum in modum crucis, ter immittit in aquam, qualibet vice 
dicens: 

Commixtio salis, cineris, et aquae pariter fiat. In nomine Pa + tris, et Fi + lii, et Spiritus + Sancti. R. Amen. 
Deinde stans sine mitra, dicit super vinum. 

Benedictio vini. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine Jesu Christe, qui in Cana Galilaeae ex aqua vinum fecisti, quique es vitis vera, multiplica super nos 
misericordiam tuam; et bene + dicere, et sancti + ficare digneris hanc creaturam vini, ut ubicumque fusum 
fuerit, vel aspersum, divinae id benedictionis tuae opulentia repleatur, et sanctificetur. Qui cum Patre et 
Spiritu Sancto vivis, et regnas Deus, per omnia saecula saeculorum. R. Amen. 

Deinde mittit, in modum crucis, vinum in aquam ipsam, dicens: 

Commixtio vini, salis, cineris et aquae pariter fiat. In nomine Pa + tris, et Fi + lii, et Spiritus + Sancti. R. 
Amen. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, creator et conservator humani generis, et dator gratiae spiritualis, ac largitor 
aeternae salutis, emitte Spiritum Sanctum tuum super hoc vinum cum aqua, sale, et cinere mixtum; ut 
armatum coelestis defensione virtutis, ad consecrationem horum altarium tuorum proficiat. Per Dominum 
nostrum Jesum Christum Filium tuum, qui tecum vivit, et regnat in unitate ejusdem Spiritus Sancti Deus, per 
omnia saecula saeculorum. R. Amen. 

Aqua igitur benedicta, Pontifex, retenta mitra, stans ante altaria intingit pollicem dexterae manus in aqua 
praedicta, per eum benedicta, et cum eo, et aqua hujusmodi facit crucem in medio primae tabulae, vel altaris, 
dicens: 

Sancti + ficetur, et conse + cretur haec tabula. In nomine Pa + tris, et Fi + lii, et Spiritus + Sancti. Pax tibi. 

Deinde facit ex eadem aqua cum eodem pollice quatuor cruces in quatuor cornibus altaris, repetens in 
qualibet cruce verba praemissa Sancti + ficetur, et conse + cretur haec tabula etc. 

Facit autem primam crucem in dextera parte posteriori lapidis, id est, Evangelii, secundam in sinistra parte 
anteriori transversa primae, tertiam in dextera anteriori, quartam in sinistra posteriori tertiae transversa in 
hunc modum: 


* I 


4 * j 


* 


3 


• 2 * 

_ 

Eodem modo deinceps easdem aspersiones faciet super singulos reliquos lapides. 

Quo facto, inchoat, ministris prosequentibus, Antiphonam: 

Asperges me, Domine, hyssopo et mundabor: lavabis me, et super nivem dealbabor. 

Psalmus 50. 

Miserere mei, Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 

Ecce enim in iniquitatibus conceptus sum: * et in peccatis concepit me mater mea. 

Ecce enim veritatem dilexisti: * incerta, et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium, et laetitiam: * exultabunt ossa humiliata. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Domine, labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum, et humiliatum, Deus, non despicies. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc imponent super altare tuum vitulos. 

Et non dicitur Gloria Patri. Sed repetitur antiphona Asperges me, ut supra. 

Interim dum dicuntur Antiphona, et Psalmus praedicti, Pontifex cum mitra aspergit cum aspersorio de herba 
hyssopi facto de ipsa aqua primam tabulam, per ejus circuitum tribus vicibus. Deinde aspergit reliquas 
omnes tabulas, ut primam. Quo facto, tabulae absterguntur cum mundo panno linto; deinde Pontifex, 
deposita mitra, dicit: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, qui es visibilium omnium rerum et invisibilium conditor, et cunctarum sanctificationum consecrator, ad 
dedicationem harum Dominicarum mensarum adesse dignare; et quae sacrato oleo, et Chrismate a nobis 
indignis sunt liniendae, et benedicendae tuae sancti + ficationis in eas infunde virtutem et consecrationem; ut 
omnes qui ad eas te deprecaturi accesserint, tuae propitiationis auxilium sentiant. Per Christum Dominum 
nostrum. R. Amen. 

Turn inchoat, ministris prosequentibus, Antiphonam: 

Dirigatur oratio mea sicut incensum in conspectu tuo, Domine. 

Qua incepta, Pontifex, accepta mitra, thurificat tertio primam tabulam per circuitum ejus. Deinde prosequitur 
eodem modo thurificare secundam tabulam, turn tertiam, quartam et reliquias usque ad ultimam. Finita 
incensatione, Pontifex inchoat, ministris prosequentibus, Antiphonam: 

Erexit Jacob lapidem in titulum fundens oleum desuper: votum vovit Deo Jacob. 

Psalmus 83. 

Quam dilecta tabernacula tua, Domine virtutum! * concupiscit et deficit anima mea in atria Domini. 

Cor meum, et caro mea * exsultaverunt in Deum vivum. 

Etenim passer invenit sibi domum: * et turtur nidum sibi, ubi ponat pullos suos. 

Altaria tua, Domine virtutum: * Rex meus, et Deus meus. 

Beati, qui habitant in domo tua, Domine: * in saecula saeculorum laudabunt te. 

Beatus vir, cujus est auxilium abs te: * ascensiones in corde suo disposuit in valle lacrimarum, in loco quem 
posuit. 

Etenim benedictionem dabit legislator, ibunt de virtute in virtutem: * videbitur Deus deorum in Sion. 

Domine, Deus virtutum, exaudi orationem meam: * auribus percipe Deus Jacob. 

Protector noster aspice, Deus: * et respice in faciem Christi tui. 

Quia melior est dies una in atriis tuis: * super millia. 

Elegi abjectus esse in domo Dei mei: * magis quam habitare in tabernaculis peccatorum. 

Quia misericordiam et veritatem diligit Deus: * gratiam et gloriam dabit Dominus. 

Non privabit bonis eos, qui ambulant in innocentia: * Domine virtutum, beatus homo qui sperat in te. 

Et non dicitur Gloria Patri. 

Dum Antiphona et Psalmus dicuntur, Pontifex stans cum mitra, intingit pollicem dexterae manus in oleum 
Catechumenorum, et cum eo facit quinque cruces super primam tabulam, videlicet in medio altaris, et quatuor 
ejus cornibus, in locis, in quibus fecerat cruces de aqua benedicta, videlicet, primam in medio altaris, 
secundam in dextero posteriori, id est, Evangelii, tertiam in sinistro anteriori, quartam in dextero anteriori, 
quintam in sinistro posteriori, hoc ordine: 

Dicens, dum singulas cruces facit: 

Sancti + ficetur et conse + cretur haec tabula. In nomine Pa + tris, et Fi + lii, et Spiritus + Sancti. Pax tibi. 

Expletis quinque unctionibus super tabulam primam, Pontifex prosequitur unctiones efficere super tabulam 
secundam, dein super tertiam, et super reliquias. 

Deinde Pontifex inchoat, ministris prosequentibus, Antiphonam: 

Dirigatur * oratio mea sicut incensum in conspectu tuo, Domine. 

Et dum Antiphona dicitur, Pontifex thurificat semel tabulam primam per circuitum; deinde secundam et 
reliquas, et restitute) thuribulo, et Antiphona finita, deposita mitra, dicit: Oremus. 

Et ministri: Flectamus genua. R. Levate. 

Adsit, Domine, misericordiae tuae ineffabilis pietas, et super has tabulas opem tuae bene + dictionis, et 
virtutem tuae unctionis infunde; ut, te largiente, referat praemium quisquis intulerit votum. Per Christum 
Dominum nostrum. R. Amen. 

Oratione finita, Pontifex inchoat, ministris prosequentibus, Antiphonam: 

Mane surgens Jacob * erigebat lapidem in titulum, fundens oleum desuper, votum vovit Domino: vere locus 
iste sanctus est, et ego nesciebam. 

Psalmus 91. 

Bonum est confiteri Domino: * et psallere nomini tuo, Altissime. 

Ad annuntiandum mane misericordiam tuam: * et veritatem tuam per noctem. 

In decachordo, psalterio: * cum cantico, in cithara. 

Quia delectasti me, Domine, in factura tua: * et in operibus manuum tuarum exsultabo. 

Quam magnificata sunt opera tua, Domine! * nimis profundae factae sunt cogitationes tuae. 

Vir insipiens non cognoscet: * et stultus non intelliget haec. 

Cum exorti fuerint peccatores sicut foenum: * et apparuerint omnes, qui operantur iniquitatem. 

Ut intereant in saeculum saeculi: * tu autem Altissimus in aeternum, Domine. 

Quoniam ecce inimici tui, Domine, quoniam ecce inimici tui peribunt: * et dispergentur omnes, qui operantur 
iniquitatem. 

Et exaltabitur sicut unicornis cornu meum: * et senectus mea in misericordia uberi. 

Et despexit oculus meus inimicos meos: * et in insurgentibus in me malignantibus audiet auris mea. 

Justus, ut palma florebit: * sicut cedrus Libani multiplicabitur. 

Plantati in domo Domini, * in atriis domus Dei nostri florebunt. 

Adhuc multiplicabuntur in senecta uberi: * et bene patientes erunt, ut annuntient: 

Quoniam rectus Dominus, Deus noster: * et non est iniquitas in eo. 

Et non dicitur Gloria Patri. 

Incepta Antiphona, Pontifex, accepta mitra, facit iterum quinque cruces cum pollice de eodem oleo 
Catechumenorum, in eisdem locis primi altaris, et eo ordine, prout prius fecit, dicens, dum singulas cruces 
facit: 

Sancti + ficetur et conse + cretur haec tabula. In nomine Pa + tris, et Fi + lii, et Spiritus + Sancti. Pax tibi. 

Et ita facit Pontifex in reliquis altaribus, ordine supradicto. 

Deinde Pontifex inchoat, ministris prosequentibus, Antiphonam: 

Dirigatur * oratio mea sicut incensum in conspectu tuo, Domine. 

Interim dum Antiphona dicitur, Pontifex, retenta mitra, thurificat iterum semel tabulas omnes unam post 
aliam, per circuitum. Quo facto, Pontifex, deposita mitra, dicit: Oremus. 

Et ministri: Flectamus genua. R. Levate. 

Adesto, Domine, dedicationi hujus mensarum tuarum, et in eas, quae a nobis indignis sancto linitae sunt oleo, 
bene + dictionis et sancti + ficationis tuae virtutem, et consecrationem infunde. Qui vivis et regnas Deus, per 
omnia saecula saeculorum. R. Amen. 

Qua finita, Pontifex incipit, schola seu ministris prosequentibus, Antiphonam: 

Unxit te Deus, * Deus tuus, oleo laetitiae prae consortibus tuis. 

Psalmus 45. 

Deus noster refugium, et virtus: * adjutor in tribulationibus, quae invenerunt nos nimis. 

Propterea non timebimus dum turbabitur terra: * et transferentur montes in cor maris. 

Sonuerunt, et turbatae sunt aquae eorum: * conturbati sunt montes in fortitudine ejus. 

Fluminis impetus laetificat civitatem Dei: * sanctificavit tabernaculum suum Altissimus. 

Deus in medio ejus, non commovebitur: * adjuvabit earn Deus mane diluculo. 

Conturbatae sunt gentes, et inclinata sunt regna: * dedit vocem suam, mota est terra. 

Dominus virtutum nobiscum: * susceptor noster Deus Jacob. 

Venite, et videte opera Domini, quae posuit prodigia super terram: * auferens bella usque ad finem terrae. 
Arcum conteret, et confringet arma: * et scuta comburet igni. 

Vacate, et videte quoniam ego sum Deus: * exaltabor in gentibus, et exaltabor in terra. 

Dominus virtutum nobiscum: * susceptor noster Deus Jacob. 

Et non dicitur Gloria Patri. 

Incepta Antiphona, Pontifex, accepta mitra, iterum facit quinque cruces de sancto Chrismate cum pollice 
dexterae manus in medio tabulae uniuscujusque altaris successive, et in quatuor ejus angulis ordine supra 
posito, ad quamlibet crucem dicens: 

Sancti + ficetur et conse + cretur haec tabula. In nomine Pa + tris, et Fi + lii, et Spiritus + Sancti. Pax tibi. 

Deinde Pontifex, accepto thuribulo a Sacerdote incensante, imposito et benedicto incenso, stans cum mitra 
inchoat, schola seu ministri prosequuntur, Antiphonam: 

Dirigatur oratio mea sicut incensum in conspectu tuo, Domine. 

Qua incepta, Pontifex, retenta mitra, iterum semel thurificat tabulas unam post aliam, per circuitum; deinde, 
deposita mitra, dicit: Oremus. 

Et ministri: Flectamus genua. R. Levate. 

Exaudi nos, Deus noster, et precum nostrarum libenter accipe vota, et altaria haec ad celebranda divina 
mysteria praeparatum coelestis unguenti odore asperge, et aromata divinae sanctificationis illi infunde; et 
sicut lapidem Jacob patriarchae erectum unguenti perfusione dicasti, et angelicis visionibus per scalam gradus 
Ecclesiae figurasti, sic quoque super hos lapides altaribus coaptandos coelestis gratiam sancti + ficationis 
immitte; ut dum tibi super eos sacri Corporis et Sanguinis unigeniti Filii tui mysteria consecrantur, petentibus 
peccata dimittantur, et merentibus influas gratiam sempiternam. Per Christum Dominum nostrum. R. Amen. 

Oratione dicta, Pontifex, accepta mitra, intingit pollicem dexterae manus in sanctum Chrisma, et cum eo 
signat confessionem, id est, sepulcrum primae tabulae in quo Reliquiae sunt reponendae, in medio formando 
signum crucis dicens: 

Conse + cretur, et sancti + ficetur hoc sepulcrum. In nomine Pa + tris, et Fi + lii, et Spiritus + Sancti. Pax 
huic domui. 

Et ita Pontifex efficit unctiones super tabulam secundam et reliquias. 

Deinde, deposita mitra, recondit veneranter Reliquias cum tribus granis thuris in unaquaque tabula, sive altari 
et sepulcrum Reliquiarum hujusmodi claudit. Quo facto, adhuc stans sine mitra, dicit: 

Oremus. 

Deus, qui ex omnium cohabitatione Sanctorum aeternum majestati tuae condis habitaculum, da aedificationi 
tuae incrementa coelestia; et praesta, ut quorum hie Reliquias pio amore complectimur, eorum semper meritis 
adjuvemur. Per Christum Dominum nostrum. R. Amen. 

Turn inchoat Pontifex, schola seu ministris prosequentibus, Antiphonam: 

Ecce odor filii mei, sicut odor agri pleni, cui benedicit Dominus: crescere te faciat Deus meus, sicut arenam 
maris: et donet tibi de rore coeli benedictionem. 

Psalmus 86. 

Fundamenta ejus in montibus sanctis: * diligit Dominus portas Sion super omnia tabernacula Jacob. 

Gloriosa dicta sunt de te: * civitas Dei. 

Memor ero Rahab, et Babylonis: * sciendum me. 

Ecce alienigenae, et Tyrus, et populus Aethiopum: * hi fuerunt illic. 

Numquid Sion dicet: Homo, et homo natus est in ea: * et ipse fundavit earn Altissimus? 

Dominus narrabit in scripturis populorum, et principum: * horum, qui fuerunt in ea. 

Sicut laetantium omnium: * habitatio est in te. 

Et non dicitur Gloria Patri. 

Dum Antiphona, et Psalmus praedicti dicuntur, Pontifex, accepta mitra, fundit, et spargit oleum 
Catechumenorum, et sanctum Chrisma, manu dextera confricans, liniens, et perungens totum primum 
lapidem; idemque facit successive in reliquis. 

Finito Psalmo, Pontifex stans cum mitra, dicit: 

Lapides hos, fratres charissimi, in quibus unguentum sacrae unctionis effunditur, ad suscipienda populi sui 
vota, et sacrificia, oremus ut Dominus noster bene + dicat, et conse + cret, et quod est unctum a nobis, sit 
unctum in nomine ejus; ut plebis vota suscipiat, et altaribus per sacram unctionem perfectis, dum 
propitiationem sacrorum imponimus, ipsi propitiatores Dei esse mereamur. Per Jesum Christum Dominum 
nostrum, qui cum eo et Spiritu Sancto vivit, et regnat Deus in saecula saeculorum. R. Amen. 

Quo dicto, inchoat, schola seu ministris prosequentibus, Antiphonam: 

Aedificavit Moyses * altare Domino Deo, offerens super illud holocausta et immolans victimas, fecit 
sacrificium vespertinum in odorem suavitatis Domino Deo, in conspectu filiorum Israel. 

Qua finita, stans adhuc cum mitra, dicit: 

Dei Patris omnipotentis misericordiam supplices imploremus, fratres charissimi, ut altaria haec sacrificiis 
spiritualibus imbuenda, nostrae vocis exoratus officio praesenti bene + dictione sanctificet, atque in eis 
semper oblationes famulorum suorum studio sanctae devotionis impositas bene + dicere, et sancti + ficare 
dignentur; et spirituali placatus incenso precibus familiae suae promptus exauditor assistat. Per Christum 
Dominum nostrum. R. Amen. 

Deinde benedicit incensum super altaribus cremandum, stans ibidem, deposita mitra, dicens: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine, Deus omnipotens, qui assistit exercitus Angelorum cum tremore, quorum servitium spirituale et 
igneum esse cognoscitur; dignare respicere, bene + dicere, et sancti + ficare hanc creaturam incensi, ut 
omnes languores omnesque infirmitates, atque insidiae inimici odorem ejus sentientes effugiant, et separentur 
a plasmate tuo, quod pretioso Filii tui sanguine redemisti, ut numquam laedatur a morsu iniqui serpentis. Per 
eumdem Christum Dominum nostrum. R. Amen. 

Deinde aspergit ipsum aqua benedicta, et accepta mitra, format propria manu ex ipso incenso quinque cruces, 
quamlibet de quinque granis, super ilia quinque loca uniuscujusque altaris, in quibus cruces de aqua, et oleo, 
ac Chrismate factae prius fuerunt; et super quamlibet crucem thuris ponit unam crucem factam de subtili 
candela, ad mensuram crucis de granis incensi factae, et cujuslibet crucis capita accenduntur, ut cum ipsis 
thus comburatur, et cremetur. Omnibus autem crucibus accensis, Pontifex, deposita mitra, flexis coram altare 
genibus, inchoat, schola seu ministris prosequentibus: 

Alleluia. V. Veni, Sancte Spiritus, reple tuorum corda fidelium: et tui amoris in eis ignem accende. 

Nisi consecratio fiat inter Dominicam Septuagesimae, et festum Paschae Resurrectionis Domini nostri Jesu 
Christi: quia tunc, omisso Alleluia, dicitur Versus tantum. 

Quo dicto, surgit Pontifex stans ibidem versus ad altaria sine mitra, et schola seu ministri cantant Antiphonas 
duas sequentes. 

Ascendit fumus aromatum in conspectu Domini de manu Angeli. 

Alia Antiphona. 

Stetit Angelus juxta aram templi habens thuribulum aureum in manu sua, et data sunt ei incensa multa: Et 
ascendit fumus aromatum in conspectu Dei. Sine Alleluia. 

Quibus finitis, Pontifex adhuc stans ante altaria sine mitra, dicit: Oremus. 

Et ministri: Flectamus genua. R. Levate. 

Horum altarium, Domine, holocaustum Sancti Spiritus tui gratia infusum in odorem tuae suavituatis 
ascendat. Per Christum Dominum nostrum. R. Amen. 

Post haec, combustis candelis, et thure, cineres illius combustionis per unum ex ministris cum spatulis ligneis 
abraduntur, et collecti in aliquo vase projiciuntur in sacrarium. Interim Pontifex sine mitra stans ante gradus 
altaris, versus ad altaria, dicit: Oremus. 

Et ministri: Flectamus genua. R. Levate. 

Supplices tibi, Domine Deus, Pater omnipotens, preces effundimus, ut metalli hujus expolitam materiam 
supernis sacrificiis imbuendam ipse tuae ditare sancti + ficationis ubertate digneris, qui quondam legem in 
tabulis scripsisti lapideis. Per Dominum nostrum Jesum Christum Filium tuum, qui tecum vivit, et regnat in 
unitate ejusdem Spiritus Sancti Deus. 

Deinde eodem modo stans dicit mediocri voce, extensis manibus ante pectus, dicit Praefationem hanc: 

Per omnia saecula saeculorum. 

R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine sancte, Pater 
omnipotens, aeterne Deus: Qui post offendicula lapsus primi hominis instituisti tibi offerri propitiatorii 
delibamenta libaminis; ut culpa quae praecesserat per superbiam, futuris temporibus expiaretur per munera, 
quibus honorarentur altaria, honorificarentur et templa. Quod tibi primus Noe praeparavit officio, rursus 
Abraham immolaturus filium, dehinc Jacob erigens et ungens lapidem in titulum. Te redemptor mundi 
exoramus, ut lapides istos, seu mensas, in honorem tuum, gloriosaeque Virginis Mariae, et omnium 
Sanctorum conse + crare, et sancti + ficare digneris benedictionis tuae illapsu, manibus nostris opem tuae 
benedictionis infundens, et sacri hujus mysterii sicut institutor, ita etiam et sanctificator appare, qui te 
angularem lapidem, et saxum sine manibus abscissum nomirari voluisti. Inhaereas hie placido aeternae 
majestatis obtutu, ut quidquid sacro ritu super his immolabitur, sicut Melchisedech oblatum tibi placeat 
holocaustum. Adsit misericordiae tuae ineffabilis pietas: ut, te largiente, referat praemium, quisquis intulerit 
votum. 

Quod sequitur, dicit submissa voce legendo, ita tamen, quod a circumstantibus audiri possit. 

Per Dominum nostrum Jesum Christum Filium tuum, qui tecum vivit, et regnat in unitate ejusdem Spiritus 
Sancti Deus, per omnia saecula saeculorum. R. Amen. 

Praefatione finita, Pontifex inchoat, et schola seu ministri prosequuntur, Antiphonam: 

Confirma hoc Deus, quod operatus es in nobis a templo sancto tuo quod est in Jerusalem. 

V. Gloria Patri, et Filio, et Spiritui Sancto. R. Sicut erat in principio, et nunc, et semper: et in saecula 
saeculorum. Amen. 

Deinde repetitur Antiphona. Qua dicta, Pontifex sine mitra, dicit: 

Oremus. 

Quaesumus, omnipotens Deus, universarum rerum rationabilis artifex, qui inter ceteras creaturarum formas 
lapideum metallum ad obsequium tui sacrificii condidisti, ut legitimae libationi praepararetur altare: annue 
dignanter, ut quidquid hie oblatum sacratumve fuerit, nomini tuo assurgat, Religioni proficiat, spei innitatur, 
et fidei sit honori. Per Christum Dominum nostrum. R. Amen. 

Postea inchoat, schola seu ministris prosequentibus, Antiphonam: 

Omnis terra adoret * te, Deus, et psallat tibi: psalmum dicat nomini tuo, Domine. 

Qua incepta, Pontifex, accepta mitra, thurificat super unamquamque tabulam successive in modum crucis, 
deinde, deposita mitra, dicit: 

Oremus. 

Descendat, quaesumus, Domine Deus noster, Spiritus tuus Sanctus super haec altaria, qui et dona nostra, et 
populi tui in eis sanctificet, et sumentium corda dignanter emundet. Per Christum Dominum nostrum. R. 
Amen. 

Postremo exterguntur tabulae per ministros cum pannis lineis. Turn Pontifex parat se ad celebrandum si 
voluerit, vel facit per aliquem Sacerdotem super unam ex dictis tabulis consecratis Missam celebrari. 

Missa dicitur ut in Missali, in ipsa die Dedicationis altaris. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


RITUS ET FORMULA BREVIOR CONSECRATIONIS ALTARIUM 
PORTATILIUM EX APOSTOLICO INDULTO 


Altarium portatilium consecratio potest fieri quocumque die et loco. 

Parantur in loco, ubi consecratio hujusmodi fieri debet, in primis aliquae Reliquiae sanctorum Martyrum, cum 
tribus granis incensi in altari consecrando includendae; sanctum Chrisma in vasculo; Oleum sanctum 
Catechumenorum etiam in vasculo; vas aquae mundae, vas cum cineribus, vas cum sale, vas vini; 
aspersorium factum de herba hyssopi; mantilia ex tela ad extergendas aras quoties expedient; caementum ad 
firmandum operculum sepulcri; spatulae lineae ad abradendum caementum; bombyx pro extergendis 
unctionibus; vas cum aqua ad abluendas manus Pontificis; et medulla panis ac mantilia pro extergendis 
manibus. 

Reliquiae sanctorum Martyrum super aliqua mensa inter duo candelabra cum candelis accensis collocentur. 

quinque cruces parvae factae de candelis cerae subtilibus; aliquae spatulae ligneae parvae, ad abradendum de 
quolibet altari combustiones candelarum et thuris; vas, in quo ipsae rasurae deponantur; duo candelabra cum 
duobus cereis continuo ardentibus prope Reliquias; vas 

Pontifex indutus rochettum et stola alba, accedit versus altaria, et, loco congruenti stans, benedicit aquam 
cum sale, cinere, et vino, incipiens absolute exorcismum salis. 

Exorcizo te, creatura salis, in nomine Domini nostri Jesu Christi, qui Apostolis suis ait: Vos estis sal terrae, et 
per Apostolum dicit: Sermo vester semper in gratia sale sit conditus; ut sancti + ficeris ad consecrationem 
hujus altaris (horum altarium), ad expellendas omnes daemonum tentationes; et omnibus, qui ex te 
sumpserint, sis animae, et corporus tutamentum, sanitas, protectio, et confirmatio salutis. Per eumdem 
Dominum nostrum Jesum Christum Filium tuum, qui venturus est judicare vivos et mortuos, et saeculum per 
ignem. R. Amen. 

Deinde dicit: 

V. Dominus vobiscum. 

R. Et cum spiritu tuo. 

Oremus. 

Domine Deus, Pater omnipotens, qui hanc gratiam coelitus sali tribuere dignatus es, ut ex illo possint 
universa condiri, quae hominibus ad escam procreasti, bene + die hanc creaturam salis, ad effugandum 
inimicum; et ei salubrem medicinam immitte, ut proficiat sumentibus ad animae et corporis sanitatem. Per 
Christum Dominum nostrum. R. Amen. 

Turn procedit absolute exorcismum aquae: 

Exorcizo te, creatura aquae, in nomine Dei Pa + tris, et Fi + lii, et Spiritus + Sancti, ut repellas diabolum a 
termino justorum, ne sit in umbraculis hujus altaris ( horum altarium). Et tu, Domine Jesu Christe, infunde 
Spiritum Sanctum in hoc altare (haec altaria); ut proficiat ad sanitatem corporum, animarumque adorantium 
te, et magnificetur nomen tuum in gentibus: et increduli corde convertantur ad te, et non habeant alium 
Deum, praeter te Dominum solum, qui venturus es judicare vivos et mortuos, et saeculum per ignem. R. 
Amen. 

Deinde dicit: 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine Deus, Pater omnipotens, statutor omnium elementorum, qui per Jesum Christum Filium tuum 
Dominum nostrum elementum hoc aquae in salutem humani generis esse voluisti, te supplices deprecamur, 
ut, exauditis orationibus nostris, earn tuae pietatis aspectu sancti + fices; atque ita omnium spirituum 
immundorum ab ea recedat incursio, ut ubicumque fuerit in nomine tuo aspersa, gratia tuae benedictionis 
adveniat, et mala omnia, te propitiante, procul recedant. Per eumdem Dominum nostrum Jesum Christum 
Filium tuum, qui tecum vivit, et regnat Deus, per omnia saecula saeculorum. R. Amen. 

Turn dicit super cineres: 

Benedictio cinerum. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, parce poenitentibus, propitiare supplicantibus, et mittere digneris sanctum 
Angelum tuum de coelis, qui bene + dicat, et sancti + ficet hos cineres, ut sint remedium salubre omnibus 
nomen sanctum tuum humiliter implorantibus, ac semetipsos pro conscientia delictorum suorum 
accusantibus, ante conspectum divinae clementiae tuae facinora sua deplorantibus, vel serenissimam pietatem 
tuam suppliciter obnixeque flagitantibus; et praesta, per invocationem sanctissimi nominis tui, ut quicumque 
eos super se asperserint, pro redemptione peccatorum suorum, corporis sanitatem et animae tutelam 
percipiant. Per Christum Dominum nostrum. R. Amen. 

Turn accipit sal, et miscet cineri in modum crucis, dicens: 

Commixtio salis, et cineris pariter fiat. In nomine Pa + tris, et Fi + lii, et Spiritus + Sancti. R. Amen. 

Deinde accipiens pugillum de mixtura salis et cinerum, mittit in aquam in modum crucis, dicens: 

Commixtio salis, cineris, et aquae pariter fiat. In nomine Pa + tris, et Fi + lii, et Spiritus + Sancti. R. Amen. 
Deinde dicit super vinum. 

Benedictio vini. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine Jesu Christe, qui in Cana Galilaeae ex aqua vinum fecisti, quique es vitis vera, multiplica super nos 
misericordiam tuam; et bene + dicere, et sancti + ficare digneris hanc creaturam vini, ut ubicumque fusum 
fuerit, vel aspersum, divinae id benedictionis tuae opulentia repleatur, et sanctificetur. Qui cum Patre et 
Spiritu Sancto vivis, et regnas Deus, per omnia saecula saeculorum. R. Amen. 

Deinde mittit, in modum crucis, vinum in aquam ipsam, dicens: 

Commixtio vini, salis, cineris et aquae pariter fiat. In nomine Pa + tris, et Fi + lii, et Spiritus + Sancti. R. 
Amen. 

V. Domine exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, creator et conservator humani generis, et dator gratiae spiritualis, ac largitor 
aeternae salutis, emitte Spiritum Sanctum tuum super hoc vinum cum aqua, sale, et cinere mixtum; ut 
armatum coelestis defensione virtutis, ad consecrationem hujus altaris tui ( horum altarium tuorum) proficiat. 
Per Dominum nostrum Jesum Christum Filium tuum, qui tecum vivit, et regnat in unitate ejusdem Spiritus 
Sancti Deus, per omnia saecula saeculorum. R. Amen. 

Deinde Consecrator aspergit cum aspersorio, de herba hyssopi facto, de ipsa aqua, singulas tabulas, interim 
dicens: 

Asperges me, Domine, hyssopo et mundabor: lavabis me, et super nivem dealbabor. 

Psalmus 50. 

Miserere mei, Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 

Ecce enim in iniquitatibus conceptus sum: * et in peccatis concepit me mater mea. 

Ecce enim veritatem dilexisti: * incerta, et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium, et laetitiam: * exultabunt ossa humiliata. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Domine, labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum, et humiliatum, Deus, non despicies. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc imponent super altare tuum vitulos. 

Et non dicitur Gloria Patri. Sed repetitur antiphona. 

Ant. Asperges me, Domine, hyssopo et mundabor: lavabis me, et super nivem dealbabor. 

Post haec, extersa ara linteo mundo, Pontifex cum oleo Catechumenorum facit quinque cruces super primam 
tabulam, videlicet, primam in medio altaris, secundam in dextero cornu posteriore ejusdem altaris, id est 
Evangelii, tertiam in sinistro anteriori, quartam in dextero anteriori, quintam in sinistro posteriori, hoc ordine: 
tertiae transversa in hunc modum: 


>J< 2 


5* 




*4 


3 * 


Dicens, dum singulas cruces facit, 

Sancti + ficetur, et conse + cretur haec tabula. In nomine Pa + tris, et Fi + lii, et Spiritus + Sancti. Pax tibi. 

Deinde facit ex eadem aqua cum eodem pollice quatuor cruces in quatuor cornibus altaris, repetens in 
qualibet cruce verba praemissa Sancti + ficetur, et conse + cretur haec tabula etc. 

Expletis quinque unctionibus super tabulam primam, Pontifex prosequitur unctiones super reliquas tabulas. 

Postea consecrator iterum facit quinque cruces de sancto Chrismate in medio tabulae uniuscujusque altaris 
successive et in quatuor ejus angulis, ordine supra posito, ad quamlibet crucem dicens: 

Sancti + ficetur, et conse + cretur haec tabula. In nomine Pa + tris, et Fi + lii, et Spiritus + Sancti. Pax tibi. 

Pontifex, cum sancto Chrismate, signat sepulcrum primae tabulae, in quo Reliquiae sunt reponendae, in 
medio, formando signum, dicens: 

Conse + cretur, et sancti + ficetur haec tabula. In nomine Pa + tris, et Fi + lii, et Spiritus + Sancti. Pax tibi. 
Et ita Pontifex efficit unctiones super reliquas tabulas. 

Deinde recondit Reliquias cum tribus granis thuris in unaquaque tabula, et sepulcrum Reliquiarum claudit. 
Tunc Pontifex dicit: 

Oremus. 

Deus, qui ex omnium cohabitatione Sanctorum aeternum majestati tuae condis habitaculum, da aedificationi 
tuae incrementa coelestia; et praesta, ut quorum hie Reliquias pio amore complectimur, eorum semper meritis 
adjuvemur. Per Christum Dominum nostrum. R. Amen. 

Oremus. 

Descendat, quaesumus, Domine Deus noster, Spiritus tuus Sanctus super hoc altare (haec altaria), qui et dona 
nostra, et populi tui in eo (eis) sanctificet, et sumentium corda dignanter emundet. Per Christum Dominum 
nostrum. R. Amen. 

Post haec diligenter bombyce et mantilibus telae ara abstergitur, et Pontifex lavat manus et extergit. 

Missa, si commode id fieri potest, dicitur ut in Missali, in ipsa die Dedicationis Altaris. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


PONTIFICALIS RITUS PRO BAPTISMO PARVULORUM 


Pontifex infantem, vel infantes, sive pueros, sacri Baptismatis unda immergere, seu perfundere 
volens, solids indumentis in Secretario, vel alibi, ad ejus libitum, pluvialique violacei colons, et mitra 
simplici paratus, et baculo Pastorali accepto, Capellanis, vel aliis Presbyteris, et Clericis, 
superpelliceis indutis, qui ei assistant ac ministrent, praecedentibus, ad Ecclesiae portam, extra quam 
exspectant, qui infantes baptizandos detulerunt, procedit: ibique, deposito baculo, sedet cum mitra in 
faldistorio, ad ejusdem portae limen, cum strato, et violacea veste praeparato. Sicque sedens cum 
mitra, interrogat infantem, positum super brachium dextrum illius, qui eum defert, ilium nomine 
proprio, eidem imposito, appellando, et dicens: (Si plures fuerint baptizandi, dicat singulariter 
singulis). 

N. Quid petis ab Ecclesia Dei? 

Patrinus respondet: Fidem. 

Pontifex: Fides quid tibi praestat? 

Patrinus respondet: Vitam aeternam. 

(Etiam singulariter singulis). 

Pontifex: Si igitur vis ad vitam ingredi, serva mandata: Diliges Dominum Deum tuum ex toto corde 
tuo, et ex tota anima tua, et ex tota mente tua, et proximum tuum sicut teipsum. 

Deinde surgat cum mitra, et ter exsufflet leniter in faciem infantis, et dicat semel: (Singulariter 
singulis). 

Exi ab eo (vel ab ea), immunde spiritus, et da locum Spiritui Sancto Paraclito. 

Postea sedeat cum mitra, et pollice faciat signum crucis in fronte, et in pectore infantis dicens: 

Accipe signum Crucis tarn in fronte + quam in corde +: sume fidem coelestium praeceptorum, et tabs 
esto moribus, ut templum Dei jam esse possis. 

Surgat inde, deposita mitra, et, stans dicat orationem manibus junctis, quod etiam in reliquis 
orationibus observet. (In plurali pro omnibus). 

Oremus. 

Preces nostras, quaesumus, Domine, clementer exaudi, et hunc electum tuum N. Crucis Dominicae 
impressione signatum, perpetua virtute custodi: ut magnitudinis gloriae tuae rudimenta servans, per 

custodiam mandatorum tuorum ad regenerationis gloriam pervenire mereatur. Per Christum 
Dominum nostrum. R. Amen. 

(Singulariter singulis). Deinde imponat manum super caput infantis, et adhuc sine mitra dicat: (In 
plurali pro omnibus). 

Oremus. 

Omnipotens sempiterne Deus, Pater Domini nostri Jesu Christi, respicere dignare super hunc 
famulum tuum N. quern ad rudimenta fidei vocare dignatus es: omnem caecitatem cordis ab eo 
expelle; disrumpe omnes laqueos satanae, quibus fuerat colligatus; aperi ei, Domine, januam pietatis 
tuae, ut, signo sapientiae tuae imbutus, omnium cupiditatum foetoribus careat, et ad suavem odorem 
praeceptorum tuorum laetus tibi in Ecclesia tua deserviat, et proficiat de die in diem. Per eumdem 
Christum Dominum nostrum. R. Amen. 

Deinde benedicturus sal (quod semel benedictum alias ad eumdem usum deservire potest) accepta 
mitra, stans dicat: (Sine mutatione pro omnibus). 


BENEDICTIO SALIS. 

Exorcizo te, creatura salis, in nomine Dei Patris omnipotentis +, et in caritate Domini nostri Jesu 
Christi +, et in virtute Spiritus Sancti +, exorcizo te per Deum vivum +, per Deum verum +, per 
Deum sanctum +, per Deum +, qui te ad tutelam humani generis procreavit, et populo venienti ad 
credulitatem per servos suos consecrari praecepit, ut in nomine sanctae Trinitatis efficiaris salute 
Sacramentum ad effugandum inimicum. 

Hie deponat mitram, et adhuc stans prosequatur: 

Proinde rogamus te, Domine Deus noster, ut hanc creaturam salis sanctificando sanctifices +, et 
benedicendo benedicas + , ut fiat omnibus accipientibus perfecta medicina, permanens in visceribus 
eorum, in nomine ejusdem Domini nostri Jesu Christi, qui venturus est judicare vivos, et mortuos, et 
saeculum per ignem. R. Amen. 

Deinde sedeat cum mitra, et accipiens modicum salis benedicti, immittat in os infantis dicens: 
(Singulariter singulis). 

N. Accipe sal sapientiae: propitiatio sit tibi in vitam aeternam. R. Amen. 

Pontifex: Pax tecum. 

R. Et cum spiritu tuo. 

Surgat inde, deposita mitra, et dicat: (In plurali pro omnibus). 

Oremus. 

Deus patrum nostrorum, Deus universae conditor veritatis, te supplices exoramus, ut hunc famulum 

tuum N. respicere digneris propitius, et hoc primum pabulum salis gustantem, non diutius esurire 
permittas, quo minus cibo expleatur coelesti; quatenus sit semper spiritu fervens, spe gaudens, tuo 
semper nomini serviens. Perdue eum, Domine, quaesumus, ad novae regenerationis lavacrum, ut 
cum fidelibus tuis promissionum tuarum aeterna praemia consequi mereatur. Per Christum Dominum 
nostrum. R. Amen. 

Accepta mitra, adhuc stans, dicit Exorcismum. 

Exorcizo te, immunde spiritus, in nomine Pa + tris, et Fi + lii, et Spiritus + Sancti, ut exeas, et recedas 
ab hoc famulo Dei N. Ipse enim tibi imperat, maledicte damnate, qui pedibus super mare ambulavit, 
et Petro mergenti dexteram porrexit. Ergo, maledicte diabole, recognosce sententiam tuam, et da 
honorem Deo vivo, et vero, da honorem Jesu Christo, Filio ejus, et Spiritui Sancto: et recede ab hoc 
famulo Dei N. quia istum sibi Deus, et Dominus noster Jesus Christus ad suam sanctam gratiam et 
benedictionem, fontemque Baptismatis vocare dignatus est. 

Retenta mitra, adhuc stans, et pollice in fronte signans infantem, dicit: (Singulariter singulis). 

Et hoc signum sanctae Cru + cis, quod nos frond ejus damus, tu, maledicte diabole, numquam audeas 
violare. Per eumdem Christum Dominum nostrum. R. Amen. 

(Singulis). Mox, deposita mitra, et adhuc stans, impositaque manu super caput infantis, dicit: (In 
plurali pro omnibus). 

Oremus. 

Aeternam, ac justissimam pietatem tuam deprecor, Domine sancte, Pater omnipotens, aeterne Deus, 
auctor luminis, et veritatis, super hunc famulum tuum N. ut digneris ilium illuminare lumine 
intelligentiae tuae: munda eum, et sanctifica: da ei scientiam veram, ut dignus gratia Baptismi tui 
effectus teneat firmam spem, consilium rectum, doctrinam sanctam. Per Christum Dominum 
nostrum. R. Amen. 

Accipit mitram, et imposita extrema parte stolae super infantem, introducit eum in Ecclesiam, 
praecedentibus omnibus, qui cum eo venerant, dicens 
(In plurali pro omnibus). 

N. Ingredere in templum Dei ut habeas partem cum Christo in vitam aeternam. R. Amen. 

Cum fuerint Ecclesiam ingressi, Pontifex deponit mitram, et procedens ad fontem, usque ad cancellos 
exclusive, cum susceptoribus, dicit clara voce simul cum illis: 

Credo in Deum, Patrem omnipotentem, creatorem coeli et terrae. Et in Jesum Christum, Filium ejus 
unicum, Dominum nostrum. Qui conceptus est de Spiritu Sancto, natus ex Maria Virgine. Passus sub 
Pontio Pilato, crucifixus, mortuus, et sepultus: descendit ad inferos, tertia die resurrexit a mortuis, 
ascendit ad coelos, sedet ad dexteram Dei Patris omnipotentis: inde venturus est judicare vivos et 
mortuos. Credo in Spiritum Sanctum, sanctam Ecclesiam Catholicam, Sanctorum communionem, 
remissionem peccatorum, carnis resurrectionem, vitam aeternam. Amen. 

Pater noster, qui es in coelis, sanctificetur nomen tuum: adveniat regnum tuum: fiat voluntas tua sicut 
in coelo, et in terra. Panem nostrum quotidianum da nobis hodie; et dimitte nobis debita nostra, sicut 

et nos dimittimus debitoribus nostris et ne nos inducas in tentationem; sed libera nos a malo. Amen. 

Deinde accipit mitram, et priusquam accedat ad Baptisterium, terga vertens ad ipsum, extra cancellos, 
dicat versus infantem: 

EXORCISMUS. 

Exorcizo te, omnis spiritus immunde, in nomine Dei Patris omnipotentis +, et in nomine Jesu Christi, 
Fulii ejus, Domini et judicis nostri +, et in virtute Spiritus Sancti +, ut discedas ab hoc plasmate Dei. 
N. quod Dominus noster ad templum sanctum suum vocare dignatus est, ut fiat templum Dei vivi, et 
Spiritus Sanctus habitet in eo. Per eumdem Christum Dominum nostrum, qui venturus est judicare 
vivos et mortuos, et saeculum per ignem. R. Amen. 

Mox cum mitra, et adhuc stans, digito accipiat de saliva oris sui, et tangat aures, et flares infantis. 
Tangendo vero aurem dexteram, et sinistram, dicat (Singulariter singulis). Ephphetha, quod est, 
adaperire. 

Deinde tangat nares, dicens: In odorem suavitatis. Tu autem effugare, diabole, appropinquabit enim 
judicium Dei. 

Postea sedens ibidem cum mitra, interrogat baptizandum nominatim, dicens: 

N. Abrenuntias satanae? 

Patrinus respondet: Abrenuntio. 

Pontifex: Et omnibus operibus ejus? 

Respondet Patrinus: Abrenuntio. 

Pontifex: Et omnibus pompis ejus? 

Respondet Patrinus: Abrenuntio. 

Deinde Pontifex adhuc sedens cum mitra, intingit pollicem in oleo Catechumenorum, et infantem 
ungit in pectore, et inter scapulas, in modum crucis, dicens semel: Ego te linio + oleo salutis in 
Christo Jesu Domino nostro, ut habeas vitam aeternam. R. Amen. 

Deinde pollicem, et inuncta loca abstergit bombacio, vel re simili. Mox depositis mitra simplici, 
pluviali et stola violaceis, accipit stolam, et pluviale albi coloris, et mitram auriphrygiatam, et tunc 
ingreditur Capellam Baptisterii, ubi, sedens ante ostium Fontis, interrogat, expresso nomine, 
baptizandum, Patrino respondente: N. Credis in Deum Pattern omnipotentem, creatorem coeli et 
terrae? 

Patrinus respondet: Credo. 

Pontifex: Credis in Jesum Christum, Filium ejus unicum, Dominum nostrum, natum, et passum? 
Patrinus respondet: Credo. 

Pontifex: Credis in Spiritum Sanctum, sanctam Ecclesiam Catholicam, Sanctorum communionem, 
remissionem peccatorum, carnis resurrectionem vitam aeternam? 

Patrinus respondet: Credo. 

Subinde, expresso nomine baptizandi, Pontifex adhuc sedens cum mitra, dicit: N. Vis baptizari? 

Patrinus respondet: Volo. 

Si baptizet per immersionem, Pontifex mitram retinens, surgit, et accipit infantem: et advertens ne 
laedatur, caute caput ejus immergit in aquam, et trina mersione baptizans, semel tantum dicit: 

N. Ego te baptizo in nomine Pa + tris, et Fi + lii, et Spiritus + Sancti. 

Mox Patrinus, vel Matrina, vel uterque simul infantem de sacro Fonte levant suscipientes ilium de 
manu Pontificis. 

Si vero Pontifex per infusionem baptizet, Patrino, vel Matrina, vel utroque (si ambo admittantur) 
infantem tenente, Pontifex, adhuc sedens cum mitra vasculum, vel urceolum accipit cum aqua 
baptismali,. et aiiquo Capellano lancem supponente ad recipiendam aquam, ter de ea fundit super 
caput infantis in modum Crucis, et simul verba proferens, semel tantum distincte et attente dicit: 

N. Ego te baptizo in nomine Pa + tris, fundat primo, et Fi + lii, fundat secundo, et Spiritus + Sancti, 
fundat tertio. 

Si vero dubitatur, an infans fuerit baptizatus, utatur hac forma: 

N. Si non es baptizatus, ego te baptizo in nomine Pa + tris, et Fi + lii, et Spiritus + Sancti. 

(Singulis). Deinde Pontifex sedens, et retinens mitram, intingit pollicem in sacro Chrimate, et ungit 
infantem in summitate capitis in modum crucis, dicens: 

Deus omnipotens, Pater Domini nostri Jesu Christi, qui te regeneravit ex aqua, et Spiritu Sancto, 
quique dedit tibi remissionem omnium pecca torum, (hie inungit) ipse te liniat Chrismate salutis + in 
eodem Christo Jesu Domino nostro in vitam aeternam. R. Amen. 

Pontifex: Pax tibi. R. Et cum spiritu tuo. 

Turn bombacio, aut re simili, abstergit pollicem suum, et locum inunctum. Deinde etiam sedens cum 
mitra: imponit capiti infantis linteolum candidum, loco vestis albae, dicens: 

Accipe vestem candidam, quam immaculatam perferas ante tribunal Domini nostri Jesu Christi, ut 
habeas vitam aeternam. R. Amen. 

Postea, pariter sedendo cum mitra, dat infanti, vel Patrino, candelam accensam, dicens: 

Accipe lampadem ardentem, et irreprehensibilis custodi Baptismum tuum; serva Dei mandata, ut cum 
Dominus venerit ad nuptias, possis occurrere ei, una cum omnibus Sanctis, in aula coelesti, 
habeasque vitam aeternam et vivas in saecula saeculorum. R. Amen. 

Postremo dicit, etiam sedendo cum mitra: 

N. Vade in pace, et Dominus sit tecum. R. Amen. 

Ac demum, sedens adhuc cum mitra, moneat susceptores de spirituali cognatione, quam contraxerunt 
cum baptizato baptizatique patre, et matre; et de obligatione, quam habent, ubi opus fuerit, opportune 
docendi baptizatum tamquam filium spinitualem, fidei rudimenta; unde ad hujusmodi munus, qui ea 
ignorant, non admittantur. 

Si vero fuerint plures baptizandi, masculi, seu feminae, in Catechismo masculi statuantur ad 
dexteram, feminae vero ad sinistram; omnia pariter dicantur, ut supra in proprio genere, et in numero 

plurali. Quod si fuerint masculi et feminae simul baptizandi, omnia dicantur in numero plurali, sed in 
genere masculino, etiam si sint plures feminae, quam masculi. 

Quaedam vero non in numero plurali pro omnibus, sed in numero singulari pro singulis dici oportet; 
in genere tamen masculino pro masculis, et in genere femineo pro feminis, ut notatur in Rituali 
Romano in rubrica post Baptismum parvulorum; sed nos pro majori commoditate adnotavimus in 
propriis locis in rubricis parenthesi notatis, ita ut, quando dicitur in tali rubrica: Singulariter singulis, 
intellige quod ilia verba, vel actiones usque ad aliam rubricam dici vel fieri debent singulariter 
singulis, et primum masculis, deinde feminis, mutato solum genere, ut dictum est supra. Quando 
vero in simili rubrica dicitur: In plurali pro omnibus, intellige quod ilia verba usque ad aliam 
rubricam dici debent semel, sed pro omnibus in plurali, mutato solum genere, si omnes sint feminae. 

Pontifex demum, completo baptismate, sedens adhuc cum mitra, lavat manus more solito; et inde 
eodem comitatu, eodemque modo, quo baptizaturus accessit, eo, unde venerat, revertitur. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


PONTIFICALIS RITUS PRO BAPTISMO ADULTORUM 


Pontifex, adultos sacri Baptismatis unda mergere seu perfundere volens, prius diligenter inquirat. 

An adulti baptizandi in Christiana fide, ac sancti moribus sint instructi, et an scientes, et volentes ad 
Baptismum accedant. 

Ne quis, jam baptizatus, imperitia, vel errore, aut ad quaestum, vel ob aliam causam, fraude, dolove, 
iterum baptizari velit. 

In Sabbato Sancto Paschatis, vel Pentecostes, hujusmodi Baptismum solemniter ministrari curet; nisi, 
Catechumeni, rite instructi, Baptismum suum in longum tempus differri aegre ferant. 

Cum igitur hujusmodi Baptismus ministrandus erit, disponantur, suis locis sequentia: 

In Secretario: Altare cum Cruce, et candelabris cum cereis: baculus Pastoralis a latere Epistolae. 

Super altare autem: Mitra simplex, pectorale, pluviale, et stola colons violacei, Crux pectoralis, 
cingulus albi coloris, alba, amictus, et si Pontifex erit Regularis, superpelliceum: omnia velo serico 
violaceo cooperta. 

Item faldistorium cum veste, et pulvinis violaceis super tapete, ante idem altare. 

Insuper sedes Pontificalis cum pulvino violaceo, et tapete, si Pontifex erit in propria Ecclesia. 

In Abaco ejusdem Secretarii: Bacile, et buccale cum aqua. Mappae pro gremio, et manibus. 
Candelabra duo cum cereis. Clava, Cardinalitia, si Pontifex erit S.R. E. Cardinalis; liber hie, et bugia. 

In Presbyterio, et Choro: Altare cum pallio violaceo, Cruce, et candelabris cum cereis. Faldistorium 
cum veste, et pulvinis violaceis super tapete. Sedes Pontificalis, tecta violaceis, si Pontifex, ut supra, 
erit in propria Ecclesia. 

Ad valvas Ecclesiae, et ad ostium cancellorum Baptisterii: Faldistorium coopertum veste violacea, 
super strato. 

In Baptisterio: Fons late patens pro immersione Catechumeni. Faldistorium cum veste alba et tria 
scabella circa illud super tapete, intra cancellos ante ostium Fontis. 

In Abaco ejusdem Baptisterii: Pelvicula cum sale, Vascula duo, cum bombacio madido sanctis Oleis, 
alterum Chrismatis, alterum Catechumenorum. Bombacium siccum pro abstersione locorum 
inunctorum. Paramenta albi colons, videlicet, mitra auriphrygiata, pluviale, et stola, cooperta velo 
serico albo. Chrismalia, seu candidi linteoli, et vestes candidae pro numero Neophytorum. Item et 
cerei eisdem tradendi. Vasa cum mica panis ad lavandas manus. Mappae ad eas tergendas, et pro 
gremio. Pontifex igitur, paratis omnibus de mane, in secretario lavat prius manus, deinde super 
rochettum, sive superpelliceum, si sit Regularis, accipit amictum, albam, cingulum, Crucem 
pectoralem, stolam, ac pluviale violacei coloris, pectorale, et mitram. 

Postmodum, cum to to Clero suae Ecclesiae, ordine processionali accedit ante altare majus, vel 
ejusdem Secretarii, ubi genuflexus super faldistorio, deposita mitra, genuflectentibus pariter omnibus, 
pias mente ad Deum preces effundat, ut tantum Sacramentum digne valeat ministrare. 

Deinde, ad implorandum divinum auxilium, surgens, se signat, et dicit: 

Deus, in adjutorium meum intende. 

R. Domine, ad adjuvandum me festina. 

Gloria Patri, et Filio, et Spiritui Sancto. 

R. Sicut erat in principio, et nunc, et semper, et in saecula saeculorum. Amen. 

Postea stans ibidem, incipiat prosequentibus Clericis, Antiphonam: 

Effundam super vos aquam mundam, et mundabimini ab omnibus inquinamentis vestris, dicit 
Dominus. 

Psalmus 8. 

Domine, Dominus noster: * quam admirabile est nomen tuum in universa terra? 

Incoepto Psalmo, Pontifex, accepta mitra, sedebit vel in sede, si fuerit in propria Ecclesia, vel in 
faldistorio in piano Epistolae. 

Quoniam elevata est magnificentia tua: * super coelos. 

Ex ore infantium, et lactentium perfecisti laudem propter inimicos tuos, * ut destruas inimicum, et 
ultorem. 

Quoniam videbo coelos tuos, opera digitorum tuorum: * lunam, et Stellas, quae tu fundasti. 

Quid est homo, quod memor es ejus? * aut filius hominis quoniam visitas eum? 

Minuisti eum paulo minus ab Angelis, gloria et honore coronasti eum: * et constituisti eum super 
opera manuum tuarum. 

Omnia subjecisti sub pedibus ejus: * oves, et boves universas, insuper et pecora campi. 

Volucres coeli, et pisces maris: * qui perambulant semitas maris. 

Domine, Dominus noster: * quam admirabile est nomen tuum in universa terra! 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 28. 

Afferte Domino, filii Dei: * afferte Domino filios arietum 

Afferte Domino gloriam et honorem, afferte Domino gloriam nomini ejus: * adorate Dominum in 
atrio sancto ejus. 

Vox Domini super aquas, Deus majestatis intonuit: * Dominus super aquas multas. 

Vox Domini in virtute: * vox Domini in magnificentia. 

Vox Domini confringentis cedros: * et confringet Dominus cedrus Libani. 

Et commmnuet eas tamquam vitulum Libani: * et dilectus quemadmodum filius unicornium. 

Vox Domini intercidentis flammam ignis: * vox Domini concutientis desertum, et commovebit 
Dominus desertum Cades. 

Vox Domini praeparantis cervos, et revelabit condensa: * et in templo ejus omnes dicent gloriam. 
Dominus diluvium inhabitare facit: * et sedebit Dominus Rex in aeternum. 

Dominus virtutem populo suo dabit: * Dominus benedicet populo suo in pace. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 41. 

Quemadmodum desiderat cervus ad fontes aquarum: * ita desiderat anima mea ad te, Deus. 

Sitivit anima mea ad Deum fortem vivum: * quando veniam, et apparebo ante faciem Dei? 

Fuerunt mihi lacrimae meae panes die ac nocte: * dum dicitur mihi quotidie: ubi est Deus tuus? 
Flaec recordatus sum, et effudi in me animam meam: * quoniam transibo in locum tabernaculi 
admirabilis, usque ad domum Dei. 

In voce exsultationis, et confessionis: * sonus epulantis. 

Quare tristis es, anima mea? * et quare conturbas me? 

Spera in Deo, quoniam adhuc confitebor illi: * salutare vultus mei, et Deus meus. 

Ad meipsum anima mea conturbata est: * propterea memor ero tui de terra Jordanis, et Hermoniim 
monte modico. 

Abyssus abyssum invocat, * in voce cataractarum tuarum. 

Omnia excelsa tua, et fluctus tui * super me transierunt. 

in die mandavit Dominus misericordiam suam: * et nocte canticum ejus. 

Apud me oratio Deo vitae meae: * dicam Deo: Susceptor meus es. 

Quare oblitus es mei? * et quare contristatus incedo, dum affligit me inimucus? 

Dum confringuntur ossa mea: * exprobraverunt mihi, qui tribulant me inimici mei. 

Dum dicunt mihi per singulos dies: ubi est Deus tuus? * quare tristis es, anima mea? et quare 
conturbas me? 

Spera in Deo, quoniam adhuc confitebor illi, * salutare vultus mei, et Deus meus. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Et repetitur Antiphona: 

Effundam super vos aquam mundam, et mundabimini ab omnibus inquinamentis vestris, dicit 
Dominus. 

Completa Antiphona, Pontifex, deposita mitra, surgit, et stans versus altare, dicit: 

Kyrie, eleison. Christe, eleison. Kyrie, eleison. 

Pater noster, secreto usque ad 
V. Et ne nos inducas in tentationem. 

R. Sed libera nos a malo.* 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, qui dedisti famulis tuis in confessione verae fidei, aeternae Trinitatis 
gloriam agnoscere, et in potentia majestatis adorare Unitatem: quaesumus, ut ejusdem fidei firmitate, 
ab omnibus semper muniamur adversis. 

Oratio. 

Adesto supplicationibus nostris, omnipotens Deus, et quod humilitatis nostrae gerendum est 
ministerio, tuae virtutis impleatur effectu. 

Oratio. 

Da, quaesumus, Domine, electo nostro, (In plurali pro pluribus, et in genere masculino, nisi omnes 
sint feminae), ut sanctis edoctus mysteriis, et renovetur fonte Baptismatis, et inter Ecclesiae tuae 
membra numeretur. Per Christum Dominum nostrum. R. Amen. 

Deinde Pontifex, accepta mitra, et baculo Pastorali, procedit cum toto suo Clero, ut supra, ad fores 
Ecclesiae: ibique in limine, deposito baculo, et retenta mitra, sedet in faldistorio. Catechizandus vero 
extra limen genuflectit, e regione Pontificis. Et si sint plures mares, et feminae, illi ad dexteram 
Pontificis, hae vero ad sinistram statuantur. 

Turn Pontifex, sedens cum mitra, interrogat Catechumenum: (Singulariter singulis, si plures, usque 
ad Orationem). Quo nomine vocaris? 

Catechumenus respondet: N. 

Pontifex: N. Quid petis ab Ecclesia Dei? 

Respondet Catechumenus: Fidem. 

Pontifex: Fides quid tibi praestat? 

Respondet Catechumenus: Vitam aeternam. 

Pontifex: Si vis habere vitam aeternam, serva mandata. Diliges Dominum Deum tuum ex toto corde 

tuo, et ex tota anima tua, et ex tota mente tua, et proximum tuum, sicut teipsum: in his duobus 
mandatis tota Lex pendet et Prophetae. Fides autem est, ut unum Deum in Trinitate, et Trinitatem in 
Unitate venereris, neque confundendo personas, neque substantiam separando. Alia est enim persona 
Patris, alia Filii, alia Spiritus Sancti, sed horum trium una est substantia, et nonnisi una Divinitas. 

Et rursus interrogat: N. Abrenuntias satanae? 

Respondet Catechumenus: Abrenuntio. 

Interrogat: Et omnibus operibus ejus? 

Respondet: Abrenuntio. 

Interrogat: Et omnibus pompis ejus? 

Respondet: Abrenuntio. 

Deinde Pontifex interrogat de Symbolo Fidei, dicens: Credis in Deum, Patrem omnipotentem, 
creatorem coeli et terrae. 

Repondet: Credo. 

Interrogat: Credis in Jesum Christum, Filium ejus unicum, Dominum nostrum, natum et passum? 
Respondet: Credo. 

Interrogat: Credis et in Spiritum Sanctum, sanctam Ecclesiam Catholicam, Sanctorum 
communionem, remissionem peccatorum, carnis resurrectionem, et vitam aeternam? 

Respondet: Credo. 

Tunc Pontifex surgit cum mitra, et exsufflat ter in faciem ejus, semel dicens: 

Exi ab eo, spiritus immunde, et da locum Spiritui Sancto Paraclito. 

Hie in modum Crucis halet in faciem ipsius, et dicat: 

N. Accipe spiritum bonum per istam insufflationem, et Dei benedictionem +. Pax tibi. 

R. Et cum spiritu tuo. 

Deinde Pontifex sedet cum mitra, et facit Crucem cum pollice in fronte, et in pectore Catechumeni, 
dicens: 

N. Accipe signum Crucis tarn in fronte +, quam in corde +; sume fidem coelestium praeceptorum. 
Tabs esto moribus, ut templum Dei jam esse possis: ingressusque Ecclesiam Dei evasisse te laqueos 
mortis, laetus agnosce. 

Et si Catechumenus venit de Gentilitatis errore, seu de Ethnicis, et idololatris, dicat: 

Horresce idola, respue simulacra. 

Si ex Hebraeis, dicat: 

Horresce judaicam perfidiam, respue hebraicam superstitionem. 

Si ex Mahumetanis dicat: 

Horresce mahumeticam perfidiam, respue pravam sectam infidelitatis. 

Si ex Haereticis, et in ejus baptismo debita forma servata non sit, dicat: 

Horresce haereticam pravitatem, respue nefarias sectas impiorum N. 

Exprimens proprio nomine sectam, de qua venit. 

Inde prosequatur: 

Cole Deum Patrem omnipotentem, et Jesum Christum, Filium ejus unicum, Dominum nostrum, qui 
venturus est judicare vivos, et mortuos, et saeculum per ignem. R. Amen. 

Si Catechumeni fuerint plures, Pontifex singulariter singulos interrogabit, repetendo: Quo nomine 
vocaris? et, ut supra, caetera perficiendo. 

Deinde surgit, et, deposita mitra, dicit: (In plurali pro pluribus). Oremus. 

Te deprecor, Domine sancte, Pater omnipotens, aeterne Deus, ut huic famulo tuo N. qui in hujus 
saeculi nocte vagatur incertus, ac dubius, viam veritatis, et agnitionis tuae jubeas demonstrari: 
quatenus, reseratis oculis cordis sui te unum Deum Patrem in Filio, et Filium in Patre cum Spiritu 
Sancto, recognoscat, atque hujus confessionis fructum, et hie, et in futuro saeculo percipere 
mereatur. Per Christum Dominum nostrum. R. Amen. 

Mox sedens cum mitra signat signo Crucis cum pollice in fronte dicens: (Singulariter singulis). 

Signo tibi frontem +, ut suscipias Crucem Domini. 

In auribus: Signo tibi aures +, ut audias divina praecepta. 

In oculis: Signo tibi ocubos +, ut videas claritatem Dei. 

In naribus: Signo tibi nares +, ut odorem suavitatis Christi sentias. 

In ore: Signo tibi os +, ut loquaris verba vitae. 

In pectore: Signo tibi pectus +, ut credas in Deum. 

In scapulis: Signo tibi scapulas +, ut suscipias jugum servitutis ejus. 

In toto corpore: illud non tangens, manu producit signum Crucis, et dicit: 

Signo te totum in nomine Patris +, et Filii +, et Spiritus + Sancti, ut habeas vitam aeternam, et vivas 
in saecula saeculorum. R. Amen. 

Deinde, deposita mitra, surgit et dicat: (In plurali pro pluribus). Oremus. 

Oratio. 

Preces nostras, quaesumus, Domine, clementer exaudi, et hunc electum tuum N. Crucis Dominicae, 
cujus impressione eum signamus, virtute custodi, ut magnitudinis gloriae tuae rudimenta servans per 
custodiam mandatorum tuorum, ad regenerationis gloriam pervenire mereatur. Per Christum 
Dominum nostrum. R. Amen. 

Oremus. 

Oratio. 

Deus, qui humani generis ita es conditor, ut sis etiam reformator, propitiare populis adoptivis; et novo 
testamento sobolem novae prolis adscribe, ut filii promissionis, quod non potuerunt assequi per 

naturam, gaudeant suscepisse per gratiam. Per Christum Dominum nostrum. R. Amen. 

(Singulis). Turn imponit manum super caput Electi, et stans sine mitra dicit: (In plurali pro 
pluribus). Oremus. 

Omnipotens sempiterne Deus, Pater Domini nostri Jesu Christi, respicere digneris super hunc 
famulum tuum N. quern ad rudimenta fidei vocare dignatus es: omnem caecitatem cordis ab eo 
expelle: disrumpe omnes laqueos satanae, quibus fuerat colligatus: aperi ei, Domine, januam pietatis 
tuae, ut, signo sapientiae tuae imbutus, omnium cupiditatum foetoribus careat, et ad suavem odorem 
praeceptorum tuorum laetus tibi in Ecclesia tua deserviat, et proficiat de die in diem, ut idoneus 
efficiatur accedere ad gratiam Baptismi tui, percepta medicina. Per eumdem Christum Dominum 
nostrum. R. Amen. 

Deinde, stans cum mitra, benedicit sal: (sine mutatione). 

BENEDICTIO SALIS DANDI CATECHUMENO. 

Exorcizo te, creatura sabs, in nomine Dei Patris omnipotentis +, et in caritate Domini nostri Jesu 
Christi +, et in virtute Spiritus Sancti +, exorcizo te per Deum vivum +, per Deum verum +, per 
Deum sanctum +, per Deum +, qui te ad tutelam humani generis procreavit, et populo venienti ad 
credulitatem per servos suos consecrari praecepit; ut in nomine sanctae Trinitatis efficiaris salutare 
Sacramentum ad effugandum inimicum. 

Hie deposita mitra, et adhuc stans, prosequitur, dicens: 

Proinde rogamus te, Domine Deus noster, ut hanc creaturam sabs sanctificando sanctifices +, et 
benedicendo benedicas +, ut fiat omnibus accipientibus perfecta medicina, permanens in visceribus 
eorum, in nomine ejusdem Domini nostri Jesu Christi, qui venturus est judicare vivos, et mortuos, et 
saeculum per ignem. R. Amen. 

Quod si Catechumenus fuerit Gentilis, sive ex idololatris venenit ad fidem, benedicto sale, antequam 
ejus medicinam gustet, Pontifex, adhuc stans sine mitra, addat sequentem orationem, quae tamen pro 
venientibus ex Hebraeis, vel aliis, ut supra, non dicitur. (In plurali pro pluribus). 

Oremus. 

Domine sancte, Pater omnipotens, aeterne Deus, qui es, qui eras, et qui permanes usque in finem, 
cujus origo nescitur, nee finis comprehendi potest: te supplices invocamus super hunc famulum tuum 
N. quern liberasti de errore Gentilium, et conversatione turpissima; dignare exaudire eum, qui tibi 
cervices suas humiliat ad lavacri fontem, ut renatus ex aqua, et Spiritu Sancto, exspoliatus veterem 
hominem, induat novum, qui secundum te creatus est; accipiat vestem incorruptam, et immaculatam, 
tibique Deo nostro servire mereatur. Per Christum Dominum nostrum. R. Amen. 

Tunc Pontifex sedet cum mitra, et pollice, ac indice accipit de ipso sale, et immittit in os 
Catechumeni, dicens: (Singulariter singulis). 

N. Accipe sal sapientiae, propitiatio sit tibi in vitam aeternam. R. Amen. 

Pax tibi. R. Et cum spiritu tuo. 

Deinde sine mitra surgit,et stans dicit: (In plurali pro pluribus). Oremus. 

Deus patrum nostrorum, Deus universae conditor veritatis, te supplices exoramus, ut hunc famulum 
tuum N. respicere digneris propitius, et hoc primum pabulum salis gustantem, non diutius esurire 
permittas, quo minus cibo expleatur coelesti; quatenus sit semper spiritu fervens, spe gaudens, tuo 
semper nomini serviens. Perdue eum, Domine, quaesumus, ad novae regenerationis lavacrum, ut 
cum fidelibus tuis promissionum tuarum aeterna praemia consequi mereatur. Per Christum Dominum 
nostrum. R. Amen. 

Si inter Catechumenos adsint feminae, recedant ipsae in partem quousque tertio dicatur masculis Ora, 
Electe, etc, et hi signati fuerint in fronte. 

Deinde Pontifex sedet cum mitra, et dicat Catechumeno stand: (In plurali pro pluribus, masculis 
tantum). 

Ora, Electe, flecte genua, et die Pater noster. 

Et Electus, genuflexo, orat, et dicit: Pater noster, etc. Et cum dixerit usque ad Sed libera nos a malo, 
inclusive, Pontifex dicit: Leva, comple orationem tuam, et die: Amen. 

Electus surgens, respondet: Amen. 

Pontifex dicit Patrino: Signa eum. Deinde Electo: Accede. 

Et Patrinus pollice signat eum in fronte, dicens: In nomine Patris, et Filii, et Spiritus Sancti. 

Et Pontifex pariter faciet Crucem in fronte ejus, dicens: In nomine Patris, et Filii, et Spinitus Sancti. 

(Singulis). Postea Pontifex sine mitra surgit, et stans imponit manum super Electum, et dicit: (In 
plurali pro pluribus masculis). Oremus. 

Oratio. 

Deus Abraham, Deus Isaac, Deus Jacob, Deus, qui Moysi famulo tuo in monte Sinai apparuisti, et 
filios Israel de terra Aegypti eduxisti, deputans eis Angelum pietatis tuae, qui custodiret eos die ac 
nocte: te, quaesumus, Domine, ut mittere digneris sanctum Angelum tuum de coelis, qui similiter 
custodiat et hunc famulum tuum N., et perducat eum ad gratiam Baptismi tui. Per Christum 
Dominum nostrum. R. Amen. 

Deinde accipit mitram, et adhuc stans dicit: (In plurali pro pluribus). 

EXORCISMUS. 

Ergo, maledicte diabole, recognosce sententiam tuam, et da honorem Deo vivo, et vero; da honorem 
Jesu Christo, Filio ejus, et Spiritui Sancto: 

et recede ab hoc famulo Dei N. quia istum sibi Deus, et Dominus noster Jesus Christus ad suam 
sanctam gratiam, fontemque Baptismatis vocare dignatus est; et hoc signum sanctae Crucis +, 

(Signat singulos.) 

Quod nos frond ejus damus, tu, maledicte diabole, numquam audeas violare. Per eumdem Christum 
Dominum nostrum, qui venturus est judicare vivos, et mortuos, et saeculum per ignem. R. Amen. 

Pontifex sedet, retenta mitra, et dicit secundo Electo: (In plurali pro pluribus masculis). 

Ora, Electe, flecte genua, et die: Pater noster. 

Et Electus, genu flexo, orat et dicit: Pater noster. 

Et cum dixerit usque ad Sed libera nos a malo, inclusive. 

Pontifex dicit: Leva, comple orationem tuam, et die: Amen. 

Electus surgens, respondet: Amen. 

Pontifex dicit Patrino: Signa eum. 

Deinde Electo: Accede. 

Et Patrinus pollice signat eum in fronte, dicens: In nomine Patris, et Filii, 

Et Pontifex pariter faciet Crucem in fronte ejus, dicens: In nomine Patris, 

Postea Pontifex sine mitra surgit, et stans imponit manum super Electum, 
pluribus). Oremus. 

Deus, immortale praesidium omnium postulantium liberatio supplicum, pax rogantium, vita 
credentium, resurrectio mortuorum, te invoco super hunc famulum tuum N. qui, Baptismi tui donum 
petens, aeternam consequi gratiam spirituali regeneratione desiderat: accipe eum, Domine, et quia 
dignatus es dicere: Petite, et accipietis, quaerite, et invenietis, pulsate, et aperietur vobis: petenti 
praemium porrige, et januam pande pulsanti, ut aeternam coelestis lavacri benedictionem consecutus, 
promissa tui muneris regna percipiat. Qui cum Patre, et Spiritu Sancto vivis, et regnas Deus in 
saecula saeculorum. R. Amen. 

Inde accipit mitram, et adhuc stans, dicit: (In plurali pro pluribus). 

EXORCISMUS. 

Audi, maledicte satana, adjuratus per nomen aeterni Dei et Salvatoris nostri Jesu Christi, Filii ejus, 
cum tua victus invidia tremens, gemensque discede; nihil tibi sit commune cum servo Dei N. jam 
coelestia cogitante, renuntiaturo tibi, et saeculo tuo et beatae immortalitati victuro. Da igitur 
honorem advenienti Spiritui Sancto, qui ex summa coeli arce descendens, proturbatis fraudibus tuis, 
divino fonte purgatum pectus, sanctificatum Deo templum, et habitaculum perficiat, ut ab omnibus 


et Spiritus Sancti. 
et Filii, et Spiritus Sancti. 
et dicit: (In plurali pro 

penitus noxiis praeteritorum criminum liberatus servus Dei, gratias perennes Deo referat semper, et 
benedicat nomen sanctum ejus in saecula saeculorum. R. Amen. 

Pontifex sedet, retenta mitra, et tertio dicit Electo: (In plurali pro pluribus masculis). 

Ora, Electe, flecte genua, et die Pater noster. 

Et Electus, genu flexo, orat, et dicit: Pater noster. 

Et cum dixerit usque ad Sed libera nos a malo, inclusive. 

Pontifex dicit: Leva, comple orationem tuam et die: Amen. 

Electus, surgens, respondet: Amen. 

Pontifex dicit Patrino: Signa eum. 

Deinde Electo: Accede. 

Et Patrinus pollice signat eum in fronte dicens: In nomine Patris, et Fulii, et Spiritus Sancti. 

Et Pontifex pariter facit signum Crucis in fronte ejus, dicens: (In plurali pro pluribus). 

In nomine Patris, et Filii, et Spiritus Sancti. 

Deinde surgens, retenta mitra, imponit manum super Electum dicens: (In plurali pro pluribus). 
EXORCISMUS. 

Exorcizo te, immunde spiritus, in nomine Patris +, et Filii +, et Spinitus + Sancti, ut exeas, et recedas 
ab hoc famulo Dei N. ipse enim tibi imperat, maledicte damnate, qui pedibus super mare ambulavit, 
et Petro mergenti dexteram porrexit. 

EXORCISMUS. 

Ergo, maledicte diabole, recognosce sententiam tuam, et da honorem Deo vivo, et vero; da honorem 
Jesu Christo, Filio ejus, et Spiritui Sancto: 

et recede ab hoc famulo Dei N. quia istum sibi Deus, et Dominus noster Jesus Christus ad suam 
sanctam gratiam, fontemque Baptismatis vocare dignatus est: et hoc signum sanctae Crucis +, (Signat 
singulos). 

Quod nos fronti ejus damus, tu, maledicte diabole, nunquam audeas violare. Per eumdem Christum 
Dominum nostrum: qui venturus est judicare vivos et mortuos, et saeculum per ignem. R. Amen. 

Si, ut supra, adsint feminae, retrahunt se masculi in partem, et accedunt feminae ante Pontificem, et 
stant. 

Pontifex igitur, sedens cum mitra, dicit Catechumenae: (In plurali pro pluribus). 

Ora, Electa, flecte genua, et die: Pater noster. 

Et Electa, genuflexo, orat et dicit: Pater noster, etc. 

Et cum dixerit usque ad Sed libera nos a malo, inclusive, 

Pontifex dicit: Leva, comple orationem tuam, et die: Amen. 

Electa surgens, respondet: Amen. 

Pontifex dicit Patrino: Signa earn. 

Deinde dicit Electae: Accede. 

Et Patrinus pollice signat Electam in fronte, dicens: In 

Et Pontifex pariter faciet signum Crucis in fronte ejus, 

Sancti. 

(Singulis si plures). 

Deinde Pontifex, surgens, sine mitra, imponit manum super Electam, et dicit: (In plurali pro 
pluribus). Oremus. 

Oratio. 

Deus coeli, Deus terrae, Deus Angelorum, Deus Archangelorum, Deus Patriarcharum, Deus 
Prophetarum, Deus Apostolorum, Deus Martyrum, Deus Confessorum, Deus Virginum, Deus 
omnium bene viventium; Deus, cui omnis lingua confitetur, et omne genu flectitur, coelestium, 
terrestrium, et infernorum: te invoco, Domine, super hanc famulam tuam N. ut earn custodire, et 
perducere digneris ad gratiam Baptismi tui. Per Christum Dominum nostrum. R. Amen. 

Deinde cum mitra, et adhuc stans dicit: (In plurali pro pluribus). 

EXORCISMUS. 

Ergo, maledicte diabole, recognosce sententiam tuam, et da honorem Deo vivo, et vero; da honorem 
Jesu Christo, Filio ejus, et Spiritui Sancto: 

et recede ab hac famula Dei N. quia istam sibi Deus, et Dominus foster Jesus Christus ad suam 
sanctam gratiam, fontemque Baptismatis vocare dignatus est: et hoc signum sanctae Crucis +, (Signat 
singulas, si plures). 

Quod nos fronti ejus damus, tu, maledicte diabole, numquam audeas violare. Per eumdem Christum 
Dominum nostrum, qui venturus est judicare vivos, et mortuos, et saeculum per ignem. R. Amen. 

Deinde, sedens Pontifex cum mitra, dicit iterum Electae: (In plurali si plures). 

Ora, Electa, flecte genua, et die: Pater noster. 

Et Electa genu flexo, orat et dicit: Pater noster. 

Et cum dixerit usque ad Sed libera nos a malo, inclusive, 


nomine Patris, et Filii, et Spiritus Sancti. 
dicens: In nomine Patris, et Filii, et Spiritus 

Pontifex dicit: Leva, comple orationem tuam, et die: Amen. 

Electa surgens, respondet: Amen. 

Pontifex dicit Patrino: Signa earn. 

Deinde dicit Electae: Accede. 

Et Patrinus pollice signat Electam in fronte, dicens: In nomine Patris, et Filii, et Spinitus Sancti. 

Et Pontifex pariter faciet signum Crucis in fronte ejus, dicens: In nomine Patris, et Filii, et Spiritus 
Sancti. 

(Singulis si plures). 

Postea Pontifex surgit, et stans sine mitra imponit manum super caput Electae,et dicit: (In plurali pro 
pluribus). Oremus. 

Deus Abraham, Deus Isaac, Deus Jacob, Deus, qui Moysi famulo tuo in monte Sinai apparuisti, et 
filios Israel de terra Aegypti eduxisti, deputans eis Angelum pietatis tuae, qui custodiret eos die ac 
nocte: te, quaesumus, Domine, ut mittere digneris sanctum Angelum tuum de coelis, qui similiter 
custodiat et hanc famulam tuam N. et perducat earn ad gratiam Baptismi tui. Per Christum Dominum 
nostrum. R. Amen. 

Postea sedet, accepta mitra, et dicit tertio Electae: (In plurali si plures). 

Ora, Electa, flecte genua, et die Pater noster. 

Et Electa, genu flexo, orat et dicit: Pater noster. 

Et cum dixerit usque ad Sed libera nos a malo, inclusive, 

Pontifex dicit: Leva, comple orationem tuam, et die: Amen. 

Electa surgens, respondet: Amen. 

Pontifex dicit Patrino: Signa earn. 

Deinde dicit Electae: Accede. 

Et Patrinus pollice signat Electam in fronte, dicens: In nomine Patris, et Filii, et Spiritus Sancti. 

Et Pontifex pariter faciet signum Crucis in fronte ejus, dicens: In nomine Patris, et Filii, et Spiritus 
Sancti. 

(Singulis si plures). 

Postea surgit, et stans cum mitra, imponit manum super caput Electae, et dicit: (In plurali, si plures). 
EXORCISMUS. 

Exorcizo te, immunde spiritus, per Patrem +, et Filium +, et Spiritum + Sanctum, ut exeas et recedas 
ab hac famula Dei N. ipse enim tibi imperat, maledicte damnate, qui caeco nato oculos aperuit, et 
quatriduanum Lazarum de monumento suscitavit. 

EXORCISMUS. 

Ergo, maledicte diabole, recognosce sententiam tuam, et da honorem Deo vivo, et vero; da honorem 
Jesu Christo, Filio ejus, et Spiritui Sancto; et recede ab hac famula Dei N. quia istam sibi Deus, et 
Dominus noster Jesus Christus ad suam sanctam gratiam, fontemque Baptismatis vocare dignatus est; 
et hoc signum sanctae Crucis +, 

(Signat singulas, si plures). 

Quod nos fronti ejus damus, tu, maledicte diabole, numquam audeas violare. Per eumdem Christum 
Dominum nostrum, qui venturus est judicare vivos et mortuos, et saeculum per ignem. R. Amen. 

Postmodum accedunt iterum masculi, qui se retraxerant: et ipsi ad dexteram, feminae vero ad 
sinistram Pontificis, ut in principio, disponuntur. 

Pontifex igitur, deposita mitra, surgit, et imposita manu super Elect um, vel, si sint plures, super 
singulos, tarn masculos, quam feminas, stans, dicit: (In plurali pro pluribus tarn masculis, quam 
feminis). 

Oremus. 

Aeternam, ac justissimam pietatem tuam deprecor, Domine sancte, Pater omnipotens, aeterne Deus, 
auctor luminis, et veritatis, super hunc famulum tuum N. ut digneris eum, illuminare lumine 
intelligentiae tuae: munda eum, et sanctifica: da ei scientiam veram, ut dignus efficiatur accedere ad 
gratiam Baptismi tui, teneat firmam spem, consilium rectum, doctrinam sanctam, ut aptus sit ad 
percipiendam gratiam tuam. Per Christum Dominum nostrum. R. Amen. 

Pontifex sedet, et mitram accipit. Interim Clerus, qui ante Pontificem stabat ingreditur Ecclesiam, et 
dirigit se ad Baptisterium, et extra cancellos ejusdem se disponit. 

Deinde Pontifex surgens cum mitra, sinistra manu sua apprehendens dexteram Electi prope brachium, 
vel ei porrigens extremam partem stolae, ex humero sinistro pendentis, introducit eum in Ecclesiam. 

Si autem Baptizandi erunt plures, Pontifex vel porrigit singulis extremam partem stolae, vel trahit 
ilium, quern manu tenet, et ille secundum, et secundus tertium, etc. pariformiter ducat. 

Dum autem Pontifex ilium, vel illos introducit, dicat: (In plurali pro pluribus). 

N. ingredere in sanctam Ecclesiam Dei, ut accipias benedictionem coelestem a Domino Jesu Christo 
et habeas partem cum illo, et Sanctis ejus. R. Amen. 

Si plures, omnes simul. Ingressus Ecclesiam, Electus procumbit, seu prosternit se in pavimento, et 
adorat, deinde surgit. 

(Singulis si plures). Tunc Pontifex, deposita mitra, adhuc stans, imponit manum super caput Electi, 
et simul cum eo recitat Symbolum Apostolorum, et orationem Dominicam. (Si plures, simul recitant). 

Credo in Deum, Patrem omnipotentem, creatorem coeli et terrae. Et in Jesum Christum, Fhum ejus 
unicum, Dominum nostrum. Qui conceptus est de Spiritu Sancto, natus ex Maria Virgine, passus sub 
Pontio Pilato, crucifixus, mortuus, et sepultus. Descendit ad inferos, tertia die resurrexit a mortuis. 
Ascendit ad coelos, sedet ad dexteram Dei Patris omnipotentis. Inde venturus est judicare vivos, et 
mortuos. Credo in Spiritum Sanctum: sanctam Ecclesiam Catholicam: Sanctorum communionem: 
remissionem peccatorum: camis resurrectionem vitam aeternam. Amen. 

Pater noster, qui es in coelis, sanctificetur nomen tuum: adveniat regnum tuum: fiat voluntas tua sicut 
in coelo, et in terra. Panem nostrum quotidianum da nobis hodie; et dimitte nobis debita nostra, sicut 
et nos dimittimus debitoribus nostris: et ne nos inducas in tentationem; sed libera nos a malo. Amen. 

Interim Pontifex accedit ad faldistorium, extra Baptisterium, et versis renibus ostio cancellorum, 
accepta mitra, et adhuc stans, (Singulis, si plures) imponat rursus manum super caput Electi, et dicat. 
(In plurali pro pluribus). 

EXORCISMUS. 

Nee te latet, satana, imminere tibi poenas, imminere tibi tormenta, imminere tibi diem judicii, diem 
supplicii sempiterni, diem, qui venturus est velut clibanus ardens, in quo tibi, atque universis angelis 
tuis praeparatus sempiternus erit interitus. Proinde, damnate, atque damnande, da honorem Deo vivo 
et vero, da honorem Jesu Christo Filio ejus, da honorem Spiritui Sancto Paraclito, in cujus nomine, 
atque virtute, praecipio tibi, quicumque es, spiritus immunde, ut exeas, et recedas ab hoc famulo Dei 
N. quern hodie idem Deus, et Dominus noster Jesus Christus ad suam sanctam gratiam, et 
benedictionem, fontemque Baptismatis dono vocare dignatus est, ut fiat ejus templum per aquam 
regenerationis, in remissionem omnium peccatorum. In nomine ejusdem Domini nostri Jesu Christi, 
qui venturus est judicare vivos, et mortuos, et saeculum per ignem. R. Amen. 

(Singulorum, si plures). Pontifex, adhuc stans ibidem cum mitra, pollice accipit de saliva oris sui, et 
tangit aures, et nares Electi. 

Tangendo vero aurem dexteram, et sinistram, dicat: Ephpheta, quod est, adaperire. 

Deinde tangens flares, dicat: in odorem suavitatis. Et subdit: Tu autem effugare, diabole: 
appropinquabit enim judicium Dei. 

Postea Pontifex, sedens cum mitra, interrogat Electum, (Singulos, si plures) dicens: 

Pontifex: Quis vocaris? Electus respondet N. 

Pontifex interrogat: N. Abrenuntias satanae? 

Electus respondet: Abrenuntio. 

Pontifex interrogat: Et omnibus operibus ejus 
Electus respondet: Abrenuntio. 

Pontifex interrogat: Et omnibus pompis ejus? 

Electus respondet: Abrenuntio. 

Tunc Pontifex, adhuc sedens cum mitra, intingit pollicem dexterae manus in oleo sancto 

Catechumenorum, et inungit Electum in modum Crucis, primum in pectore, deinde inter scapulas, 
dicens: (Singulos, si plures). 

Ego te linio + Oleo salutis in Christo Jesu Domino nostro in vitam aeternam. R. Amen. Pax tibi. R. 
Et cum spiritu tuo. 

Mox bombacio, vel re simili, Pontifex tergit pollicem, et abstersis similiter locis inunctis, subjungit, 
dicens: 

Exi, immunde spiritus, et da honorem Deo vivo et vero. Fuge, immunde spiritus, et da locum Jesu 
Christo Filio ejus. Recede, immunde spiritus, et da locum Spiritui Sancto Paraclito. 

Pontifex, depositis mitra, pectorali, ac pluviali, et stola colons violacei, accipit stolam et phuviale 
coloris albi, resumit pectorale, et accipit mitram auriphrygiatam: et tunc ingreditur cum suis ministris 
Baptisterium, secum ducens Electum, vel Electos. 

Ibidem inde ante ostium Fontis sedens cum mitra, interrogat Electum, (Singulos, si plures). 

Pontifex: Quis vocaris? Electus respondet: N. 

Pontifex interrogat: Credis in Deum, Pattern omnipotentem, creatorem coeli et terrae? 

Electus respondet: Credo. 

Pontifex interrogat: Credis in Jesum Christum, Filium ejus unicum, Dominum nostrum, natum et 
passum? 

Electus respondet: Credo. 

Pontifex interrogat: Credis et in Spiritum Sanctum, sanctam Ecclesiam Catholicam, Sanctorum 
communionem, remissionem peccatorum, carnis resurrectionem, et vitam aeternam? 

Electum respondet: Credo. 

Pontifex iterum interrogat: Quid petis? 

Electus respondet: Baptismum. 

Pontifex interrogat: Vis baptizari? 

Electus respondet: Volo. 

Tunc, si Baptismus fieri debeat per immersionem (prout in sancta Metropolitana Ecclesia 
Beneventana, ac ferme in omnibus CXLII. Parochialibus ejusdem, ex Decreto I. Concilii Provincialis 
Beneventani de anno MDCXCIII. sub Archiepiscopo Cardinali Ursino; cum in earumdem Baptisteriis 
unicum vas cum aqua baptismali consurgat) Pontifex stans cum mitra, accipit Electum per brachia, 
prope humeros; et superiori parte corporis nudatum, reliqua honeste contectum, per ilium, vel caput 
ejus mergendo, et toties elevando, baptizet sub trina immersione, sanctam Trinitatem semel tantum 
invocando, distincte, et attente dicens: 

N. Ego te baptizo in nomine Pattis +, mergat semel, et Filii +, mergat iterum, et Spiritus + Sancti, 
mergat tertio. Patrino vel Matrina, vel utroque eum tenente, vel tangente. 

Et cum Electus surrexit de fonte, Patrinus, vel Matrina cum linteo in manibus, suscipit eum de manu 
Pontificis, ac tergit. 

Cum plures sunt Electi, singillatim, ut supra, singuli interrogantur, et baptizantur. Si sunt mares et 
feminae, primum mares, deinde feminae. 

Si vero Baptismus fiat per infusionem, (ut in Ecclesiis in quibus, ultra vas cum aqua Baptismali, 
habetur aliud, in quod aqua ex Baptizati capite defluit) tunc Patrinus, vel Matrina, vel uterque, si 
admittantur, admota manu, tenent, seu tangunt Electum, vel Electam, ante Pontificem, laxatis a collo 
vestibus, apertum caput flexis genibus inclinantem. 

Pontifex autem, sedens cum mitra, hausta, aliquo vasculo, vel urceolo, aqua Baptismali de fonte, cum 
ea, sub trina supra caput, in modum Crucis, infusione, baptizet Electum, seu Electam, in nomine 
sanctae Trinitatis dicens: 

N. Ego te baptizo in nomine Patris +, fundat primo, et Filii +, fundat secundo, et Spiritus + Sancti, 
fundat tertio. 

Si aqua, quae ex capite Baptizati defluit, minime in Sacrarium Baptisterii dilabatur: tunc ipsa 
recipiatur in subjecta aliqua pelvi per unum ex Cappellanis Pontificis sustentata, ac postmodum in 
Sacrarium praedictum projiciatur. 

Verum, si probabiliter dubitetur, an Electus fuerit baptizatus, Pontifex dicat et baptizet, ut supra: 

N. Si non es baptizatus, ego te baptizo in nomine Patris +, et Filii +, et Spinitus + Sancti. 

Pontifex deinde, sedens cum mitra, intingat pollicem dexterum in sacrum Chrisma, et perungat 
verticem Electi in modum Crucis, dicens: (Singulorum, si plures). 

Deus omnipotens, Pater Domini nostri Jesu Christi, qui te regeneravit ex aqua, et Spiritu Sancto, 
quique dedit tibi remissionem omnium peccatorum, (Hie inungit) ipse te lineat Chrismate salutis + in 
eodem Christo Jesu Domino nostro, in vitam aeternam. R. Amen. Pax tecum. R. Et cum spiritu tuo. 

Tunc bombacio, vel re simili, Pontifex, pollicem tergit, et imponit capiti Electi Chrismale, seu 
candidum linteolum: et dat illi vestem candidam, dicens: (Singulis, si plures). 

Accipe vestem candidam, et immaculatam quam perferas ante tribunal Domini nostri Jesu Christi, ut 
habeas vitam aeternam. R. Amen. 

Electus praedicto linteolo abstergitur, et in loco remoto deponit priores vestes, et induitur novis albi 
coloris, vel saltern exteriore Candida, quam a Pontifice accepit, et redit ante Pontificem. 

Pontifex autem, sedens, ut supra, cum mitra, dat illi cereum, seu candelam accensam in manu dextera, 
dicens: 

Accipe lampadem ardentem, et irreprehensibiis custodi Baptismum tuum: serva Dei mandata, ut, cum 
Dominus venerit ad nuptias, possis occurrere ei in aula coelesti, in vitam aeternam. R. Amen. 

Ipse vero Neophytus cereum accensum in manibus teneat usque in finem, praeterquam dum 
confirmatur. 

Postremo Pontifex, adhuc sedens cum mitra, dicit: N. Vade in pace, et Dominus sit tecum. R. Amen. 

Tandem Pontifex, sedens ut supra, hortatur Neophytum ad baptismalem gratiam custodiendam: atque 
admonet susceptores.de spirituali cognatione, quam contraxerunt cum Baptizato, Baptizatique patre, 

et matre: quae cognatio impedit matrimonium contrahendum, ac dirimit contractum. 

Completo Baptismate, Pontifex adhuc sedens cum mitra, lavat manus more solito; et inde ordine 
processionali revertitur in Secretarium, vel accedit ad altare. 

Ibidem a Pontifice Neophyti Confirmationis Sacramento initiantur, ut in Pontificali: et successive in 
Missa, vel per ipsum Pontificem, vel per alium celebrata, cui ipsi intersint, sanctissimam 
Communionem devote suscipiant. 

Pontifex demum deponit sacras vestes, et gratiis Deo peractis, recedit in pace. 


Title Page Index Generali s Index Alphabeticus 

Liturgia Latina Index 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


PONTIFICALIS RITUS PRO SUPPLENDIS OMISSIS SUPER 

INFANTEM BAPTIZATUM 


Cum urgente mortis periculo, vel alia cogente necessitate parvulus, sacris precibus, ac caeremoniis 
praetermissis, fuerit baptizatus, ubi convaluerit, vel cessaverit periculum, et ad Ecclesiam delatus 
fuerit, omissa omnia suppleantur. Pontifex itaque solids indumentis in Secretario, vel alibi ad ejus 
libitum, Pluvialique violacei coloris, et mitra simplici paratus, et baculo Pastorali accepto, Capellanis, 
vel aliis Presbyteris, et Clericis, superpelliceis indutis, qui ei assistant, ac ministrent, praecedentibus, 
ad Ecclesiae portam, extra quam exspectant, qui infantem, vel infantes detulerunt, procedit, ibique, 
deposito baculo, sedet cum mitra in faldistorio, ad ejusdem portae limen, cum strato, et violacea veste 
praeparato. Sicque sedens cum mitra, interrogat infantem positum super brachium dextrum illius, qui 
eum defert, ilium nomine proprio, eidem imposito, appellando, et dicens: (Si plures fuerint dicat 
singulariter singulis). 

N. Quid petis ab Ecclesia Dei? 

Patrinus Catechesis respondet: Fidem. 

Pontifex: Fides quid tibi praestat? 

Patrinus respondet: Vitam aeternam. 

(Etiam singulariter singulis). 

Pontifex: Si igitur vis ad vitam ingredi, serva mandata: Diliges Dominum Deum tuum ex toto corde 
tuo, et ex tota anima tua, et ex tota mente tua, et proximum tuum sicut teipsum. 

Deinde surgat cum mitra, et ter exsufflet leniter in faciem infantis, et dicat semel: (Singulariter 
singulis). 

Exi ab eo immunde spiritus, et da locum Spiritui Sancto Paraclito. 

Postea sedeat cum mitra, et cum pollice faciat signum Crucis in fronte, et in pectore infantis dicens: 
(Singulariter singulis). 

Accipe signum Crucis tarn in fronte + quam in corde +: sume fidem coelestium praeceptorum, et tabs 
esto moribus, ut templum Dei jam esse possis. 

Surgat inde, deposita mitra, et, stans dicat orationem manibus junctis, quod etiam in reliquis 
orationibus observet. (In plurali pro omnibus). 

Oremus. 

Preces nostras, quaesumus, Domine, clementer exaudi, et hunc electum tuum N. Cracis Dominicae 
impressione signatum, perpetua virtute custodi: ut magnitudinis gloriae tuae rudimenta servans, per 
custodiam mandatorum tuorum ad regenerationis gloriam pervenire mereatur. Per Christum 
Dominum nostrum. R. Amen. 

(Singulariter singulis). Deinde imponat manum super caput infantis, et adhuc sine mitra dicat: (In 
plurali pro omnibus). 

Oremus. 

Omnipotens sempiterne Deus, Pater Domini nostri Jesu Christi, respicere dignare super hunc 
famulum tuum N. quern ad rudimenta fidei vocare dignatus es: omnem caecitatem cordis ab eo 
expelle; disrumpe omnes laqueos satanae, quibus fuerat colligatus; aperi ei, Domine, januam pietatis 
tuae, ut, signo sapientiae tuae imbutus, omnium cupiditatum foetoribus careat, et ad suavem odorem 
praeceptorum tuorum laetus tibi in Ecclesia tua deserviat, et proficiat de die in diem, ut idoneus sit 
frui gratia Baptismi, quern suscepit, salis percepta medicina. Per eumdem Christum Dominum 
nostrum. R. Amen. 

Deinde benedicturus sal (quod semel benedictum alias ad eumdem usum deservire potest), accepta 
mitra, stans dicat: (Sine mutatione pro omnibus). 


BENEDICTIO SALIS. 

Exorcizo te, creatura salis, in nomine Dei Patris omnipotentis +, et in caritate Domini nostri Jesu 
Christi +, et in virtute Spiritus Sancti +, exorcizo te per Deum vivum +, per Deum verum +, per 
Deum sanctum +, per Deum +, qui te ad tutelam humani generis procreavit, et populo venienti ad 
credulitatem per servos suos consecrari praecepit, ut in nomine sanctae Trinitatis efficiaris salute 
Sacramentum ad effugandum inimicum. 

Hie deponat mitram, et adhuc stans prosequatur: 

Proinde rogamus te, Domine Deus noster, ut hanc creaturam salis sanctificando sanctifices +, et 
benedicendo benedicas + , ut fiat omnibus accipientibus perfecta medicina, permanens in visceribus 
eorum, in nomine ejusdem Domini nostri Jesu Christi, qui venturus est judicare vivos, et mortuos, et 
saeculum per ignem. R. Amen. 

Deinde sedeat cum mitra, et accipiens modicum salis benedicti, immittat in os infantis dicens: 
(Singulariter singulis). 

N. Accipe sal sapientiae: propitiatio sit tibi in vitam aeternam. R. Amen. 

Pontifex: Pax tecum. 

R. Et cum spiritu tuo. 

Surgat inde, deposita mitra, et dicat: (In plurali pro omnibus). 

Oremus. 

Deus patrum nostrorum, Deus universae conditor veritatis, te supplices exoramus, ut hunc famulum 
tuum N. respicere digneris propitius, et hoc primum pabulum salis gustantem, non diutius esurire 
permittas, quo minus cibo expleatur coelesti; quatenus sit semper spiritu fervens, spe gaudens, tuo 
semper nomini serviens. Perdue eum, Domine, quaesumus, ad novae regenerationis lavacrum, ut 
cum fidelibus tuis promissionum tuarum aeterna praemia consequi mereatur. Per Christum Dominum 
nostrum. R. Amen. 

Accepta mitra, adhuc stans, dicit Exorcismum. 

Exorcizo te, immunde spiritus, in nomine Pa + tris, et Fi + lii, et Spiritus + Sancti, ut exeas, et recedas 
ab hoc famulo Dei N. Ipse enim tibi imperat, maledicte damnate, qui pedibus super mare ambulavit, 
et Petro mergenti dexteram porrexit. Ergo, maledicte diabole, recognosce sententiam tuam, et da 
honorem Deo vivo, et vero, da honorem Jesu Christo, Filio ejus, et Spiritui Sancto: et recede ab hoc 
famulo Dei N. quia istum sibi Deus, et Dominus noster Jesus Christus ad suam sanctam gratiam et 
benedictionem, fontemque Baptismatis vocare dignatus est. 

Retenta mitra, adhuc stans, et pollice in fronte signans infantem, dicit: (Singulariter singulis). 

Et hoc signum sanctae Cru + cis, quod nos frond ejus damus, tu, maledicte diabole, numquam audeas 
violare. Per eumdem Christum Dominum nostrum. R. Amen. 

(Singulis). Mox, deposita mitra, et adhuc stans, impositaque manu super caput infantis, dicit: (In 
plurali pro omnibus). 

Oremus. 

Aeternam, ac justissimam pietatem tuam deprecor, Domine sancte, Pater omnipotens, aeterne Deus, 
auctor luminis, et veritatis, super hunc famulum tuum N. ut digneris ilium illuminare lumine 
intelligentiae tuae: munda eum, et sanctifica: da ei scientiam veram, ut dignus gratia Baptismi tui 
effectus teneat firmam spem, consilium rectum, doctrinam sanctam, ut aptus sit ad retinendam 
gratiam Baptismi tui. Per Christum Dominum nostrum. R. Amen. 

Accipit mitram, et imposita extrema parte stolae super infantem, introducit eum in Ecclesiam, 
praecedentibus omnibus, qui cum eo venerant, dicens 
(In plurali pro omnibus). 

N. Ingredere in templum Dei, ut habeas partem cum Christo in vitam aeternam. R. Amen. 

Cum fuerint Ecclesiam ingressi, Pontifex deponit mitram, et procedens ad Fontem usque ad cancellos 
exclusive, cum susceptoribus, dicit clara voce cum illis: 

Credo in Deum, Patrem omnipotentem, creatorem coeli et terrae. Et in Jesum Christum, Filium ejus 
unicum, Dominum nostrum. Qui conceptus est de Spiritu Sancto, natus ex Maria Virgine. Passus sub 
Pontio Pilato, crucifixus, mortuus, et sepultus: descendit ad inferos, tertia die resurrexit a mortuis, 
ascendit ad coelos, sedet ad dexteram Dei Patris omnipotentis: inde venturus est judicare vivos et 

mortuos. Credo in Spiritum Sanctum, sanctam Ecclesiam Catholicam, Sanctorum communionem, 
remissionem peccatorum, carnis resurrectionem, vitam aeternam. Amen. 

Pater noster, qui es in coelis, sanctificetur nomen tuum: adveniat regnum tuum: fiat voluntas tua sicut 
in coelo, et in terra. Panem nostrum quotidianum da nobis hodie; et dimitte nobis debita nostra, sicut 
et nos dimittimus debitoribus nostris et ne nos inducas in tentationem; sed libera nos a malo. Amen. 

Deinde accipit mitram, et priusquam accedat ad Baptisterium terga vertens ad ipsum extra cancellos, 
dicat versus infantem: 

EXORCISMUS. 

Exorcizo te, omnis spiritus immunde, in nomine Dei Patris omnipotentis +, et in nomine Jesu Christi, 
Filii ejus, Domini et judicis nostri +, et in virtute Spiritus Sancti +, ut discedas ab hoc plasmate Dei. 
N. quod Dominus noster ad templum sanctum suum vocare dignatus est, ut fiat templum Dei vivi, et 
Spiritus Sanctus habitet in eo. Per eumdem Christum Dominum nostrum, qui venturus est judicare 
vivos et mortuos, et saeculum per ignem. R. Amen. 

Mox cum mitra, et adhuc stans, digito accipiat de saliva oris sui, et tangat aures, et flares infantis. 
Tangendo vero aurem dexteram, et sinistram, dicat: (Singulariter singulis). Ephphetha, quod est, 
adaperire. 

Deinde tangat nares, dicens: In odorem suavitatis. Tu autem effugare, diabole, appropinquabit enim 
judicium Dei. 

Postea sedens ibidem cum mitra, interrogat baptizandum nominatim, dicens: 

N. Abrenuntias satanae? 

Patrinus respondet: Abrenuntio. 

Pontifex: Et omnibus operibus ejus? 

Respondet Patrinus: Abrenuntio. 

Pontifex: Et omnibus pompis ejus? 

Respondet Patrinus: Abrenuntio. 

Deinde Pontifex sedens adhuc cum mitra, intingit pollicem in oleo Catechumenorum, et infantem 
ungit in pectore, et inter scapulas, in modum crucis, dicens semel: Ego te linio + oleo salutis in 
Christo Jesu Domino nostro, ut habeas vitam aeternam. R. Amen. 

Deinde pollicem, et inuncta loca abstergit bombacio, vel re simili. Mox depositis mitra simplici, 
pluviali et stola violaceis, accipit stolam, et pluviale albi coloris, et mitram auriphrygiatam, et tunc 
ingreditur Capellam Baptisterii, ubi, sedens ante ostium Fontis, interrogat, expresso nomine, 
baptizandum, Patrino respondente: (Singulis) 

N. Credis in Deum Pattern omnipotentem, creatorem coeli et terrae? 

Patrinus respondet: Credo. 

Pontifex: Credis in Jesum Christum, Filium ejus unicum, Dominum nostrum, natum, et passum? 
Patrinus respondet: Credo. 

Pontifex: Credis in Spiritum Sanctum, sanctam Ecclesiam Catholicam, Sanctorum communionem, 
remissionem peccatorum, carnis resurrectionem vitam aeternam? 

Patrinus respondet: Credo. 

Pontifex sedens, et retinens mitram, intingit pollicem in sacro Chrimate, et ungit infantem (quern 
Patrinus vel Matrina, vel uterque simul tenent) in summitate capitis in modum crucis, dicens: 

Deus omnipotens, Pater Domini nostri Jesu Christi, qui te regeneravit ex aqua, et Spiritu Sancto, 
quique dedit tibi remissionem omnium pecca torum, (Hie inungit) ipse te liniat Chrismate salutis + in 
eodem Christo Jesu Domino nostro in vitam aeternam. R. Amen. 

Turn bombacio, vel re simili, abstergit pollicem, et locum inunctum. Deinde etiam sedens cum mitra: 
imponit capiti infantis linteolum candidum, loco vestis albae, dicens: 

Accipe vestem candidam, quam immaculatam perferas ante tribunal Domini nostri Jesu Christi, ut 
habeas vitam aeternam. R. Amen. 

Postea pariter sedendo cum mitra, dat infanti, vel Patrino, candelam accensam, dicens: 

Accipe lampadem ardentem, et irreprehensibilis custodi Baptismum tuum; serva Dei mandata, ut cum 
Dominus venerit ad nuptias, possis occurrere ei, una cum omnibus Sanctis, in aula coelesti, 
habeasque vitam aeternam et vivas in saecula saeculorum. R. Amen. 

Postremo dicit, etiam sedendo cum mitra: 

N. Vade in pace, et Dominus sit tecum. R. Amen. 

Si vero fuerint plures infantes, masculi seu feminae, in Catechismo masculi statuantur ad dexteram, 
feminae vero ad sinistram; et omnia pariter dicantur, ut supra, in proprio genere, et in numero plurali. 
Quod si simul fuerint masculi, et feminae, omnia dicuntur in numero plurali, sed in genere masculino, 
etiam si sint plures feminae, quam masculi. 

Quaedam vero non in numero plurali pro omnibus, sed in numero singulari pro singulis dici oportet; 
in genere tamen masculino pro masculis, et in genere feminino pro feminis, ut notatur in Rituali 
Romano in rubrica post Baptismum parvulorum; sed nos, pro majori commoditate adnotavimus in 
propriis locis, in rubricis parenthesi notatis; ita ut quando dicitur in tali rubrica: Singulariter singulis, 
intellige quod ilia verba, vel actiones, usque ad aliam rubricam dici, vel fieri debent singulariter 
singulis, et primum masculis, deinde feminis, mutato solum genere, ut dictum est supra. 

Quando vero in simili rubrica dicitur: In plurali pro omnibus, intellige quod ilia verba usque ad aliam 
rubricam dici debent semel, sed pro omnibus in plurali, mutato solum genere, si omnes sint feminae. 

Pontifex demum, completo caeremoniis, adhuc sedens cum mitra, lavat manus more solito; et inde 
eodem comitatu, eodemque modo, quo accessit, eo, unde venerat, revertitur. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


PONTIFICALIS RITUS PRO SUPPLENDIS OMISSIS SUPER 

BAPTIZATUM ADULTUM 


Pontifex sacras preces et caeremonias in adulti Baptismo omissas supplere volens, sequentia suis 
locis disponantur. 

In Secretario: Altare cum Cruce, et candelabris cum cereis: baculus Pastoralis a latere Epistolae. 

Super altare: Mitra simplex, pectorale, pluviale, et stola coloris violacei, Crux pectoralis, cingulus 
albi coloris, alba, amictus, et si Pontifex erit Regularis, superpelliceum: omnia velo serico violaceo 
cooperta. 

Item faldistorium cum veste, et pulvinis violaceis super tapete, ante idem altare. 

Insuper sedes Pontificalis cum pulvino violaceo et tapete, si Pontifex erit in propria Ecclesia. 

In Abaco ejusdem Secretarii: Bacile, et buccale cum aqua. Mappae pro gremio, et manibus. 
Candelabra duo cum cereis. Clava, Cardinalitia, si Pontifex erit S.R. E. Cardinalis; liber hie, et bugia. 

In Presbyterio, et Choro: Altare cum pallio violaceo, Cruce, et candelabris cum cereis. Faldistorium 
cum veste, et pulvinis violaceis super tapete. Sedes Pontificalis, tecta violaceis, si Pontifex, ut supra, 
erit in propria Ecclesia. 

Ad valvas Ecclesiae, et ad ostium cancellorum Baptisterii: Faldistorium coopertum veste violacea, 
super strato. 

In Baptisterio: Faldistorium cum veste alba, et tria scabella circa illud super tapete, intra cancellos 
ante ostium Fontis. 

In Abaco ejusdem Baptisterii: Pelvicula cum sale, Vascula duo cum bombacio madido sanctis Oleis, 
alterum Chrismatis, alterum Catechumenorum. Bombacium siccum pro abstersione locorum 
inunctorum. Paramenta albi coloris, videlicet, mitra auriphrygiata, pluviale, et stola, cooperta velo 
serico albo. Chrismalia, seu candidi linteoli, et vestes candidae pro numero Neophytorum. Item et 
cerei eisdem tradendi. Vasa cum mica panis ad lavandas manus. Mappae ad eas tergendas, et pro 

gremio. 

Pontifex igitur, paratis omnibus de mane, in secretario lavat prius manus, deinde super rochettum, 
sive superpelliceum, si sit Regularis, accipit amictum, albam, cingulum, Crucem pectoralem, stolam, 
ac pluviale violacei coloris, pectorale, et mitram. 

Postmodum, cum toto Clero suae Ecclesiae, ordine processionali accedit ante Altare majus, vel 
ejusdem Secretarii, ubi, genuflexus super faldistorio, deposita mitra, genuflectentibus pariter 
omnibus, pias mente ad Deum preces effundat, ut tantum Sacramentum digne valeat ministrare. 

Deinde, ad implorandum divinum auxilium, surgens, se signat, et dicit: 

V. Deus, in adjutorium meum intende. 

R. Domine, ad adjuvandum me festina. 

V. Gloria Patri, et Filio, et Spiritui Sancto. 

R. Sicut erat in principio, et nunc, et semper, et in saecula saeculorum. Amen. 

Postea, stans ibidem, incipiat, prosequentibus Clericis, Antiphonam: 

Effundam super vos aquam mundam, et mundabimini ab omnibus inquinamentis vestris, dicit 
Dominus. 

Deinde Psalmi. 

Psalmus 8. 

Domine, Dominus noster: * quam admirabile est nomen tuum in universa terra? 

Quoniam elevata est magnificentia tua: * super coelos. 

Ex ore infantium, et lactentium perfecisti laudem propter inimicos tuos, * ut destruas inimicum, et 
ultorem. 

Quoniam videbo coelos tuos, opera digitorum tuorum: * lunam, et Stellas, quae tu fundasti. 

Quid est homo, quod memor es ejus? * aut filius hominis quoniam visitas eum? 

Minuisti eum paulo minus ab Angelis, gloria et honore coronasti eum: * et constituisti eum super 
opera manuum tuarum. 

Omnia subjecisti sub pedibus ejus: * oves, et boves universas, insuper et pecora campi. 

Volucres coeli, et pisces maris: * qui perambulant semitas maris. 

Domine, Dominus noster: * quam admirabile est nomen tuum in universa terra! 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 28. 

Afferte Domino, filii Dei: * afferte Domino filios arietum 

Afferte Domino gloriam et honorem, afferte Domino gloriam nomini ejus: * adorate Dominum in 
atrio sancto ejus. 

Vox Domini super aquas, Deus majestatis intonuit: * Dominus super aquas multas. 

Vox Domini in virtute: * vox Domini in magnificentia. 

Vox Domini confringentis cedros: * et confringet Dominus cedrus Libani. 

Et commmnuet eas tamquam vitulum Libani: * et dilectus quemadmodum filius unicornium. 

Vox Domini intercidentis flammam ignis: * vox Domini concutientis desertum, et commovebit 
Dominus desertum Cades. 

Vox Domini praeparantis cervos, et revelabit condensa: * et in templo ejus omnes dicent gloriam. 
Dominus diluvium inhabitare facit: * et sedebit Dominus Rex in aeternum. 

Dominus virtutem populo suo dabit: * Dominus benedicet populo suo in pace. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 41. 

Quemadmodum desiderat cervus ad fontes aquarum: * ita desiderat anima mea ad te, Deus. 

Sitivit anima mea ad Deum fortem vivum: * quando veniam, et apparebo ante faciem Dei? 

Fuerunt mihi lacrimae meae panes die ac nocte: * dum dicitur mihi quotidie: ubi est Deus tuus? 
Haec recordatus sum, et effudi in me animam meam: * quoniam transibo in locum tabernaculi 
admirabilis, usque ad domum Dei. 

In voce exsultationis, et confessionis: * sonus epulantis. 

Quare tristis es, anima mea? * et quare conturbas me? 

Spera in Deo, quoniam adhuc confitebor illi: * salutare vultus mei, et Deus meus. 

Ad meipsum anima mea conturbata est: * propterea memor ero tui de terra Jordanis, et Hermoniim 
monte modico. 

Abyssus abyssum invocat, * in voce cataractarum tuarum. 

Omnia excelsa tua, et fluctus tui * super me transierunt. 

in die mandavit Dominus misericordiam suam: * et nocte canticum ejus. 

Apud me oratio Deo vitae meae: * dicam Deo: Susceptor meus es. 

Quare oblitus es mei? * et quare contristatus incedo, dum affligit me inimucus? 

Dum confringuntur ossa mea: * exprobraverunt mihi, qui tribulant me inimici mei. 

Dum dicunt mihi per singulos dies: ubi est Deus tuus? * quare tristis es, anima mea? et quare 
conturbas me? 

Spera in Deo, quoniam adhuc confitebor illi, * salutare vultus mei, et Deus meus. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Et repetitur Antiphona: 

Effundam super vos aquam mundam, et mundabimini ab omnibus inquinamentis vestris, dicit 
Dominus. 

Completa Antiphona, Pontifex, deposita mitra, surgit, et stans versus altare, dicit: 

Kyrie, eleison. Christe, eleison. Kyrie, eleison. 

Pater noster, secreto usque ad 
V. Et ne nos inducas in tentationem. 

R. Sed libera nos a malo. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, qui dedisti famulis tuis in confessione verae fidei, aeternae Trinitatis 
gloriam agnoscere, et in potentia majestatis adorare Unitatem: quaesumus, ut ejusdem fidei firmitate, 
ab omnibus semper muniamur adversis. 

Oratio. 

Adesto supplicationibus nostris, omnipotens Deus, et quod humilitatis nostrae gerendum est 
ministerio, tuae virtutis impleatur effectu. 

Oratio. 

Da, quaesumus, Domine, electo nostro, (In plurali pro pluribus, et in genere masculino, nisi omnes 
sint feminae), ut, sanctis edoctus mysteriis, et renovetur fonte Baptismatis, et inter Ecclesiae tuae 
membra numeretur. Per Christum Dominum nostrum. R. Amen. 

Deinde Pontifex, accepta mitra, et baculo Pastorali, procedit cum toto suo Clero, ut supra, ad fores 
Ecclesiae: ibique in limine, deposito baculo, et retenta mitra, sedet in faldistorio. Catechizandus vero 
extra limen genuflectit, e regione Pontificis. Et si sint plures mares, et feminae, illi ad dexteram 
Pontificis, hae vero ad sinistram statuantur. 

Turn Pontifex, sedens cum mitra, interrogat Catechumenum: (Singulariter singulis, si plures, usque ad 
Orationem). Quo nomine vocaris? 

Respondet Electus: N. 

Pontifex: N. Quid petis ab Ecclesia Dei? 

Respondet Electus: Fidem. 

Pontifex: Fides quid tibi praestat? 

Respondet Electus: Vitam aeternam. 

Pontifex: Si vis habere vitam aeternam, serva mandata. Diliges Dominum Deum tuum ex toto corde 
tuo, et ex tota anima tua, et ex tota mente tua, et proximum tuum, sicut teipsum: in his duobus 
mandatis tota Lex pendet et Prophetae. Fides autem est, ut unum Deum in Trinitate, et Trinitatem in 
Unitate venereris, neque confundendo personas, neque substantiam separando. Alia est enim persona 
Patris, alia Filii, alia Spiritus Sancti, sed horum trium una est substantia, et non nisi una Divinitas. 

Et rursus interrogat: N. Abrenuntias satanae? 

Respondet Electus: Abrenuntio. 

Interrogat: Et omnibus operibus ejus? 

Respondet: Abrenuntio. 

Interrogat: Et omnibus pompis ejus? 

Respondet: Abrenuntio. 

Deinde Pontifex interrogat de Symbolo Fidei, dicens: Credis in Deum, Patrem omnipotentem, 
creatorem coeli et terrae. 

Repondet: Credo. 

Interrogat: Credis in Jesum Christum, Filium ejus unicum, Dominum nostrum, natum et passum? 
Respondet: Credo. 

Interrogat: Credis et in Spiritum Sanctum, sanctam Ecclesiam Catholicam, Sanctorum 
communionem, remissionem peccatorum, carnis resurrectionem, et vitam aeternam? 

Respondet: Credo. 

Tunc Pontifex surgit cum mitra, et exsufflat ter in faciem ejus, semel dicens: 

Exi ab eo, spiritus immunde, et da locum Spiritui Sancto Paraclito. 

Hie in modum Crucis halet in faciem ipsius, et dicat: 

N. Accipe spiritum bonum per istam insufflationem, et Dei benedictionem +. Pax tibi. 

R. Et cum spiritu tuo. 

Deinde Pontifex sedet cum mitra, et facit Crucem cum pollice in fronte, et in pectore Catechumeni, 
dicens: 

N. Accipe signum Crucis tarn in fronte +, quam in corde +; sume fidem coelestium praeceptorum. 
Tabs esto moribus, ut templum Dei jam esse possis: ingressusque Ecclesiam Dei evasisse te laqueos 
mortis, laetus agnosce. 

Et si Electus venit de Gentilitatis errore, seu de Ethnicis, et Idololatris, dicat: 

Horresce idola, respue simulacra. 

Si ex Hebraeis, dicat: 

Horresce judaicam perfidiam, respue hebraicam superstitionem. 

Si ex Mahumetanis dicat: 

Horresce mahumeticam perfidiam, respue pravam sectam infidelitatis. 

Si ex Haereticis, et in ejus baptismo debita forma servata non sit, dicat: 

Horresce haereticam pravitatem, respue nefarias sectas impiorum N. 

Exprimens proprio nomine sectam, de qua venit. 

Inde prosequatur: 

Cole Deum Patrem omnipotentem, et Jesum Christum, Filium ejus unicum, Dominum nostrum, qui 
venturus est judicare vivos, et mortuos, et saeculum per ignem. R. Amen. 

Si Electi fuerint plures, Pontifex singulariter singulos interrogabit, repetendo: Quo nomine vocaris? 
et, ut supra, caetera perficiendo. 

Deinde surgit, et, deposita mitra, dicit: (In plurali pro pluribus). Oremus. 

Te deprecor, Domine sancte, Pater omnipotens, aeterne Deus, ut huic famulo tuo N. qui in hujus 
saeculi nocte vagatur incertus, ac dubius, viam veritatis, et agnitionis tuae jubeas demonstrari: 
quatenus, reseratis oculis cordis sui te unum Deum Patrem in Filio, et Filium in Patre cum Spiritu 
Sancto, recognoscat, atque hujus confessionis fructum, et hie, et in futuro saeculo percipere 
mereatur. Per Christum Dominum nostrum. R. Amen. 

Mox sedens cum mitra signat signo Crucis cum pollice in fronte dicens: (Singulariter singulis). 

Signo tibi frontem +, ut suscipias Crucem Domini. 

In auribus: Signo tibi aures +, ut audias divina praecepta. 

In oculis: Signo tibi ocubos +, ut videas claritatem Dei. 

In naribus: Signo tibi nares +, ut odorem suavitatis Christi sentias. 

In ore: Signo tibi os +, ut loquaris verba vitae. 

In pectore: Signo tibi pectus +, ut credas in Deum. 

In scapulis: Signo tibi scapulas +, ut suscipias jugum servitutis ejus. 

In toto corpore: illud non tangens, manu producit signum Crucis, et dicit: 

Signo te totum in nomine Patris +, et Filii +, et Spiritus + Sancti, ut habeas vitam aeternam, et vivas 
in saecula saeculorum. R. Amen. 

Deinde, deposita mitra, surgit et dicat: (In plurali pro pluribus). Oremus. 

Oratio. 

Preces nostras, quaesumus, Domine, clementer exaudi, et hunc electum tuum N. Crucis Dominicae, 
cujus impressione eum signamus, virtute custodi, ut magnitudinis gloriae tuae rudimenta servans per 
custodiam mandatorum tuorum, ad regenerationis gloriam pervenire mereatur. Per Christum 
Dominum nostrum. R. Amen. 

Oremus. 

Oratio. 

Deus, qui humani generis ita es conditor, ut sis etiam reformator, propitiare populis adoptivis; et novo 
testamento sobolem novae prolis adscribe, ut filii promissionis, quod non potuerunt assequi per 
naturam, gaudeant suscepisse per gratiam. Per Christum Dominum nostrum. R. Amen. 

(Singulis). Turn imponit manum super caput Electi, et stans sine mitra dicit: (In plurali pro 
pluribus). Oremus. 

Omnipotens sempiterne Deus, Pater Domini nostri Jesu Christi, respicere digneris super hunc 
famulum tuum N. quern ad rudimenta fidei vocare dignatus es: omnem caecitatem cordis ab eo 
expelle: disrumpe omnes laqueos satanae, quibus fuerat colligatus: aperi ei, Domine, januam pietatis 
tuae, ut, signo sapientiae tuae imbutus, omnium cupiditatum foetoribus careat, et ad suavem odorem 

praeceptorum tuorum laetus tibi in Ecclesia tua deserviat, et proficiat de die in diem, ut idoneus 
efficiatur accedere ad gratiam Baptismi tui, percepta medicina. Per eumdem Christum Dominum 
nostrum. R. Amen. 

Deinde, stans cum mitra, benedicit sal. (Sine mutatione). 

BENEDICTIO SALIS DANDI CATECHUMENO. 

Exorcizo te, creatura salis, in nomine Dei Patris omnipotentis +, et in caritate Domini nostri Jesu 
Christi +, et in virtute Spiritus Sancti +, exorcizo te per Deum vivum +, per Deum verum +, per 
Deum sanctum +, per Deum +, qui te ad tutelam humani generis procreavit, et populo venienti ad 
credulitatem per servos suos consecrari praecepit; ut in nomine sanctae Trinitatis efficiaris salutare 
Sacramentum ad effugandum inimicum. 

Hie deposita mitra, et adhuc stans, prosequitur, dicens: 

Proinde rogamus te, Domine Deus noster, ut hanc creaturam salis sanctificando sanctifices +, et 
benedicendo benedicas +, ut fiat omnibus accipientibus perfecta medicina, permanens in visceribus 
eorum, in nomine ejusdem Domini nostri Jesu Christi, qui venturus est judicare vivos, et mortuos, et 
saeculum per ignem. R. Amen. 

Quod si Electus fuerit Gentilis, sive ex Idololatris venenit ad fidem, benedicto sale, antequam ejus 
medicinam gustet, Pontifex, adhuc stans sine mitra, addat sequentem orationem, quae tamen pro 
venientibus ex Hebraeis, vel aliis, ut supra, non dicitur. (In plurali pro pluribus). 

Oremus. 

Domine sancte, Pater omnipotens, aeterne Deus, qui es, qui eras, et qui permanes usque in finem, 
cujus origo nescitur, nee finis comprehendi potest: te supplices invocamus super hunc famulum tuum 
N. quern liberasti de errore Gentilium, et conversatione turpissima; dignare exaudire eum, qui tibi 
cervices suas humiliat ad lavacri fontem, ut renatus ex aqua, et Spiritu Sancto, exspoliatus veterem 
hominem, induat novum, qui secundum te creatus est; accipiat vestem incorruptam, et immaculatam, 
tibique Deo nostro servire mereatur. Per Christum Dominum nostrum. R. Amen. 

Tunc Pontifex sedet cum mitra, et pollice, ac indice accipit de ipso sale, et immittit in os 
Catechumeni, dicens: (Singulariter singulis). 

N. Accipe sal sapientiae, propitiatio sit tibi in vitam aeternam. R. Amen. 

Pax tibi. R. Et cum spiritu tuo. 

Deinde sine mitra surgit,et stans dicit: (In plurali pro pluribus). Oremus. 

Deus patrum nostrorum, Deus universae conditor veritatis, te supplices exoramus, ut hunc famulum 
tuum N. respicere digneris propitius, et hoc primum pabulum salis gustantem, non diutius esurire 
permittas, quo minus cibo expleatur coelesti; quatenus sit semper spiritu fervens, spe gaudens, tuo 
semper nomini serviens. Perdue eum, Domine, quaesumus, ad novae regenerationis lavacrum, ut 
cum fidelibus tuis promissionum tuarum aeterna praemia consequi mereatur. Per Christum Dominum 

nostrum. R. Amen. 

Si inter Electos adsint feminae, recedant ipsae in partem, quousque tertio dicatur masculis Ora, 
Electe, etc, et hi signati fuerint in fronte. 

Deinde Pontifex sedet cum mitra, et dicat Electo stand: (In plurali pro pluribus, masculis tantum). 
Ora, Electe, flecte genua, et die Pater noster. 

Et Electus, genu flexo, orat, et dicit: Pater noster, etc. Et cum dixerit usque ad Sed libera nos a malo, 
inclusive, Pontifex dicit: Leva, comple orationem tuam, et die: Amen. 

Electus surgens, respondet: Amen. 

Pontifex dicit Patrino: Signa eum. Deinde Electo: Accede. 

Et Patrinus pollice signat eum in fronte, dicens: In nomine Patris, et Filii, et Spiritus Sancti. 

Et Pontifex pariter faciet Crucem in fronte ejus, dicens: In nomine Patris, et Filii, et Spinitus Sancti. 

(Singulis). Postea Pontifex sine mitra surgit, et stans imponit manum super Electum, et dicit: (In 
plurali pro pluribus masculis). Oremus. 

Oratio. 

Deus Abraham, Deus Isaac, Deus Jacob, Deus, qui Moysi famulo tuo in monte Sinai apparuisti, et 
filios Israel de terra Aegypti eduxisti, deputans eis Angelum pietatis tuae, qui custodiret eos die ac 
nocte: te, quaesumus, Domine, ut mittere digneris sanctum Angelum tuum de coelis, qui similiter 
custodiat et hunc famulum tuum N., et perducat eum ad gratiam Baptismi tui. Per Christum 
Dominum nostrum. R. Amen. 

Deinde accipit mitram, et adhuc stans dicit: (In plurali pro pluribus). 

EXORCISMUS. 

Ergo, maledicte diabole, recognosce sententiam tuam, et da honorem Deo vivo, et vero; da honorem 
Jesu Christo, Filio ejus, et Spiritui Sancto: 

et recede ab hoc famulo Dei N. quia istum sibi Deus, et Dominus noster Jesus Christus ad suam 
sanctam gratiam, fontemque Baptismatis vocare dignatus est; et hoc signum sanctae Crucis +, 

(Signat singulos.) 

Quod nos fronti ejus damus, tu, maledicte dia bole, numquam audeas violare. Per eumdem Christum 
Dominum nostrum, qui venturus est judicare vivos, et mortuos, et saeculum per ignem. R. Amen. 

Pontifex sedet, retenta mitra, et dicit secundo Electo: (In plurali pro pluribus masculis). 

Ora, Electe, flecte genua, et die: Pater noster. 

Et Electus, genu flexo, orat et dicit: Pater noster. 

Et cum dixerit usque ad Sed libera nos a malo, inclusive. 

Pontifex dicit: Leva, comple orationem tuam, et die: Amen. 

Electus surgens, respondet: Amen. 

Pontifex dicit Patrino: Signa eum. 

Deinde Electo: Accede. 

Et Patrinus pollice signat eum in fronte, dicens: In nomine Patris, et Filii, et Spiritus Sancti. 

Et Pontifex pariter faciet Crucem in fronte ejus, dicens: In nomine Patris, et Filii, et Spiritus Sancti. 

Postea Pontifex sine mitra surgit, et stans imponit manum super Electum, et dicit: (In plurali pro 
pluribus). Oremus. 

Deus, immortale praesidium omnium postulantium liberatio supplicum, pax rogantium, vita 
credentium, resurrectio mortuorum, te invoco super hunc famulum tuum N. qui, Baptismi tui donum 
petens, aeternam consequi gratiam spirituali regeneratione desiderat: accipe eum, Domine, et quia 
dignatus es dicere: Petite, et accipietis, quaerite, et invenietis, pulsate, et aperietur vobis: petenti 
praemium porrige, et januam pande pulsanti, ut aeternam coelestis lavacri benedictionem consecutus, 
promissa tui muneris regna percipiat. Qui cum Patre, et Spiritu Sancto vivis, et regnas Deus in 
saecula saeculorum. R. Amen. 

Inde accipit mitram, et adhuc stans, dicit: (In plurali pro pluribus). 

EXORCISMUS. 

Audi, maledicte satana, adjuratus per nomen aeterni Dei et Salvatoris nostri Jesu Christi, Filii ejus, 
cum tua victus invidia tremens, gemensque discede; nihil tibi sit commune cum servo Dei N. jam 
coelestia cogitante, renuntiaturo tibi, et saeculo tuo et beatae immortalitati victuro. Da igitur 
honorem advenienti Spiritui Sancto, qui ex summa coeli arce descendens, proturbatis fraudibus tuis, 
divino fonte purgatum pectus, sanctificatum Deo templum, et habitaculum perficiat, ut ab omnibus 
penitus noxiis praeteritorum criminum liberatus servus Dei, gratias perennes Deo referat semper, et 
benedicat nomen sanctum ejus in saecula saeculorum. R. Amen. 

Pontifex sedet, retenta mitra, et tertio dicit Electo: (In plurali pro pluribus masculis). 

Ora, Electe, flecte genua, et die Pater noster. 

Et Electus, flexo genu, orat, et dicit: Pater noster. 

Et cum dixerit usque ad Sed libera nos a malo, inclusive. 

Pontifex dicit: Leva, comple orationem tuam et die: Amen. 

Electus, surgens, respondet: Amen. 

Pontifex dicit Patrino: Signa eum. 

Deinde Electo: Accede. 

Et Patrinus pollice signat eum in fronte dicens: In nomine Patris, et Fulii, et Spiritus Sancti. 

Et Pontifex pariter facit signum Crucis in fronte ejus, dicens: (In plurali pro pluribus). 

In nomine Patris, et Filii, et Spiritus Sancti. 

Deinde surgens, retenta mitra, imponit manum super Electum dicens: (In plurali pro pluribus). 
EXORCISMUS. 

Exorcizo te, immunde spiritus, in nomine Patris +, et Filii +, et Spinitus + Sancti, ut exeas, et recedas 
ab hoc famulo Dei N. ipse enim tibi imperat, maledicte damnate, qui pedibus super mare ambulavit, 
et Petro mergenti dexteram porrexit. 

EXORCISMUS. 

Ergo, maledicte diabole, recognosce sententiam tuam, et da honorem Deo vivo, et vero; da honorem 
Jesu Christo, Filio ejus, et Spiritui Sancto: 

et recede ab hoc famulo Dei N. quia istum sibi Deus, et Dominus noster Jesus Christus ad suam 
sanctam gratiam, fontemque Baptismatis vocare dignatus est: et hoc signum sanctae Crucis +, 

(Signat singulos). 

Quod nos fronti ejus damus, tu, maledicte diabole, nunquam audeas violare. Per eumdem Christum 
Dominum nostrum: qui venturus est judicare vivos et mortuos, et saeculum per ignem. R. Amen. 

Si, ut supra, adsint feminae, retrahunt se masculi in partem, et accedunt feminae ante Pontificem, et 
stant. 

Pontifex igitur, sedens cum mitra, dicit Catechumenae: (In plurali pro pluribus). 

Ora, Electa, flecte genua, et die: Pater noster. 

Et Electa, genu flexo, orat et dicit: Pater noster, etc. 

Et cum dixerit usque ad Sed libera nos a malo, inclusive, 

Pontifex dicit: Leva, comple orationem tuam, et die: Amen. 

Electa surgens, respondet: Amen. 

Pontifex dicit Patrino: Signa earn. 

Deinde dicit Electae: Accede. 

Et Patrinus pollice signat Electam in fronte, dicens: In nomine Patris, et Filii, et Spiritus Sancti. 

Et Pontifex pariter faciet signum Crucis in fronte ejus, dicens: In nomine Patris, et Filii, et Spiritus 
Sancti. 

(Singulis si plures). 

Deinde Pontifex, surgens, sine mitra, imponit manum super Electam, et dicit: (In plurali pro 
pluribus). Oremus. 

Oratio. 

Deus coeli, Deus terrae, Deus Angelorum, Deus Archangelorum, Deus Patriarcharum, Deus 
Prophetarum, Deus Apostolorum, Deus Martyrum, Deus Confessorum, Deus Virginum, Deus 
omnium bene viventium; Deus, cui omnis lingua confitetur, et omne genu flectitur, coelestium, 
terrestrium, et infernorum: te invoco, Domine, super hanc famulam tuam N. ut earn custodire, et 
perducere digneris ad gratiam Baptismi tui. Per Christum Dominum nostrum. R. Amen. 

Deinde cum mitra, et adhuc stans dicit: (In plurali pro pluribus). 

EXORCISMUS. 

Ergo, maledicte diabole, recognosce sententiam tuam, et da honorem Deo vivo, et vero; da honorem 
Jesu Christo, Filio ejus, et Spiritui Sancto: 

et recede ab hac famula Dei N. quia istam sibi Deus, et Dominus foster Jesus Christus ad suam 
sanctam gratiam, fontemque Baptismatis vocare dignatus est: et hoc signum sanctae Crucis +, 
(Signat singulas, si plures). 

Quod nos fronti ejus damus, tu, maledicte diabole, numquam audeas violare. Per eumdem Christum 
Dominum nostrum, qui venturus est judicare vivos, et mortuos, et saeculum per ignem. R. Amen. 

Deinde, sedens Pontifex cum mitra, dicit iterum Electae: (In plurali si plures). 

Ora, Electa, flecte genua, et die: Pater noster. 

Et Electa genu flexo, orat et dicit: Pater noster. 

Et cum dixerit usque ad Sed libera nos a malo, inclusive, 

Pontifex dicit: Leva, comple orationem tuam, et die: Amen. 

Electa surgens, respondet: Amen. 

Pontifex dicit Patrino: Signa earn. 

Deinde dicit Electae: Accede. 

Et Patrinus pollice signat Electam in fronte, dicens: In nomine Patris, et Filii, et Spinitus Sancti. 

Et Pontifex pariter faciet signum Crucis in fronte ejus, dicens: In nomine Patris, et Filii, et Spiritus 
Sancti. 

(Singulis si plures). 

Postea Pontifex surgit, et stans sine mitra imponit manum super caput Electae,et dicit: (In plurali pro 
pluribus). Oremus. 

Deus Abraham, Deus Isaac, Deus Jacob, Deus, qui Moysi famulo tuo in monte Sinai apparuisti, et 
filios Israel de terra Aegypti eduxisti, deputans eis Angelum pietatis tuae, qui custodiret eos die ac 
nocte: te, quaesumus, Domine, ut mittere digneris sanctum Angelum tuum de coelis, qui similiter 
custodiat et hanc famulam tuam N. et perducat earn ad gratiam Baptismi tui. Per Christum Dominum 
nostrum. R. Amen. 

Postea sedet, accepta mitra, et dicit tertio Electae: (In plurali si plures). 

Ora, Electa, flecte genua, et die Pater noster. 

Et Electa, genu flexo, orat et dicit: Pater noster. 

Et cum dixerit usque ad Sed libera nos a malo, inclusive, 

Pontifex dicit: Leva, comple orationem tuam, et die: Amen. 

Electa surgens, respondet: Amen. 

Pontifex dicit Patrino: Signa earn. 

Deinde dicit Electae: Accede. 

Et Patrinus pollice signat Electam in fronte, dicens: In nomine Patris, et Filii, et Spiritus Sancti. 

Et Pontifex pariter faciet signum Crucis in fronte ejus, dicens: In nomine Patris, et Filii, et Spiritus 
Sancti. 

(Singulis si plures). 

Postea surgit, et stans cum mitra, imponit manum super caput Electae, et dicit: (In plurali, si plures). 
EXORCISMUS. 

Exorcizo te, immunde spiritus, per Patrem +, et Filium +, et Spiritum + Sanctum, ut exeas et recedas 
ab hac famula Dei N. ipse enim tibi imperat, maledicte damnate, qui caeco nato oculos aperuit, et 
quatriduanum Lazarum de monumento suscitavit. 

EXORCISMUS. 

Ergo, maledicte diabole, recognosce sententiam tuam, et da honorem Deo vivo, et vero; da honorem 
Jesu Christo, Filio ejus, et Spiritui Sancto; et recede ab hac famula Dei N. quia istam sibi Deus, et 
Dominus noster Jesus Christus ad suam sanctam gratiam, fontemque Baptismatis vocare dignatus est; 
et hoc signum sanctae Crucis +, 

(Signat singulas, si plures). 

Quod nos fronti ejus damus, tu, maledicte diabole, numquam audeas violare. Per eumdem Christum 
Dominum nostrum, qui venturus est judicare vivos et mortuos, et saeculum per ignem. R. Amen. 

Postmodum accedunt iterum masculi, qui se retraxerant: et ipsi ad dexteram, feminae vero ad 
sinistram Pontificis, lit in principio, disponuntur. 

Pontifex igitur, deposita mitra, surgit, et imposita manu super Elect um, vel, si sint plures, super 
singulos, tarn masculos, quam feminas, stans, dicit: (In plurali pro pluribus tarn masculis, quam 
feminis). 

Oremus. 

Aeternam, ac justissimam pietatem tuam deprecor, Domine sancte, Pater omnipotens, aeterne Deus, 
auctor luminis, et veritatis, super hunc famulum tuum N. ut digneris eum, illuminare lumine 
intelligentiae tuae: munda eum, et sanctifica: da ei scientiam veram, ut dignus efficiatur accedere ad 
gratiam Baptismi tui, teneat firmam spem, consilium rectum, doctrinam sanctam, ut aptus sit ad 
percipiendam gratiam tuam. Per Christum Dominum nostrum. R. Amen. 

Pontifex sedet, et accipit mitram. Interim Clerus, qui ante Pontificem stabat ingreditur Ecclesiam, et 
dirigit se ad Baptisterium, et extra cancellos ejusdem se disponit. 

Deinde Pontifex surgens cum mitra, sinistra manu sua apprehendens dexteram Electi prope brachium, 
vel ei porrigens extremam partem stolae, ex humero sinistro pendentis, introducit eum in Ecclesiam. 

Si autem Baptizandi erunt plures, Pontifex vel porrigit singulis extremam partem stolae, vel trahit 
ilium, quern manu tenet, et ille secundum, et secundus tertium, etc. pariformiter ducat. 

Dum autem Pontifex ilium, vel illos introducit, dicat: (In plurali pro pluribus). 

N. Ingredere in sanctam Ecclesiam Dei, ut accipias benedictionem coelestem a Domino Jesu Christo 
et habeas partem cum illo, et Sanctis ejus. R. Amen. 

(Si plures, omnes simul.) Ingressus Ecclesiam, Electus procumbit, seu prosternit se in pavimento, et 
adorat, deinde surgit. 

(Singulis si plures). Tunc Pontifex, deposita mitra, adhuc stans, imponit manum super caput Electi, 
et simul cum eo recitat Symbolum Apostolorum, et orationem Dominicam. (Si plures, simul recitant). 

Credo in Deum, Patrem omnipotentem, creatorem coeli et terrae. Et in Jesum Christum, Fhum ejus 
unicum, Dominum nostrum. Qui conceptus est de Spiritu Sancto, natus ex Maria Virgine, passus sub 
Pontio Pilato, crucifixus, mortuus, et sepultus. Descendit ad inferos, tertia die resurrexit a mortuis. 
Ascendit ad coelos, sedet ad dexteram Dei Patris omnipotentis. Inde venturus est judicare vivos, et 
mortuos. Credo in Spiritum Sanctum: sanctam Ecclesiam Catholicam: Sanctorum communionem: 
remissionem peccatorum: camis resurrectionem vitam aeternam. Amen. 

Pater noster, qui es in coelis, sanctificetur nomen tuum: adveniat regnum tuum: fiat voluntas tua sicut 
in coelo, et in terra. Panem nostrum quotidianum da nobis hodie; et dimitte nobis debita nostra, sicut 
et nos dimittimus debitoribus nostris: et ne nos inducas in tentationem; sed libera nos a malo. Amen. 

(Singulis, si plures). Interim Pontifex accedit ad faldistorium, extra Baptisterium, et versis renibus 
ostio cancellorum, accepta mitra, et adhuc stans, imponat rursus manum super caput Electi, et dicat: 
(In plurali pro pluribus). 

EXORCISMUS. 

Nee te latet, satana, imminere tibi poenas, imminere tibi tormenta, imminere tibi diem judicii, diem 
supplicii sempiterni, diem, qui venturus est velut clibanus ardens, in quo tibi, atque universis angelis 
tuis praeparatus sempiternus erit interitus. Proinde, damnate, atque damnande, da honorem Deo vivo 
et vero, da honorem Jesu Christo Filio ejus, da honorem Spiritui Sancto Paraclito, in cujus nomine, 
atque virtute, praecipio tibi, quicumque es, spiritus immunde, ut exeas, et recedas ab hoc famulo Dei 
N. quern hodie idem Deus, et Dominus noster Jesus Christus ad suam sanctam gratiam, et 
benedictionem, fontemque Baptismatis dono vocare dignatus est, ut fiat ejus templum per aquam 
regenerationis, in remissionem omnium peccatorum. In nomine ejusdem Domini nostri Jesu Christi, 
qui venturus est judicare vivos, et mortuos, et saeculum per ignem. R. Amen. 

(Singulorum, si plures). Pontifex, adhuc stans ibidem cum mitra, pollice accipit de saliva oris sui, et 
tangit aures, et nares Electi. 

Tangendo vero aurem dexteram, et sinistram, dicat: Ephpheta, quod est, adaperire. 

Deinde tangens flares, dicat: in odorem suavitatis. Et subdit: Tu autem effugare, diabole: 
appropinquabit enim judicium Dei. 

Postea Pontifex, sedens cum mitra, interrogat Electum, (Singulos, si plures) dicens: 

Pontifex: Quis vocaris? Electus respondet: N. 

Pontifex interrogat: N. Abrenuntias satanae? 

Electus respondet: Abrenuntio. 

Pontifex interrogat: Et omnibus operibus ejus 
Electus respondet: Abrenuntio. 

Pontifex interrogat: Et omnibus pompis ejus? 

Electus respondet: Abrenuntio. 

Tunc Pontifex, adhuc sedens cum mitra, intingit pollicem dexterae manus in oleo sancto 
Catechumenorum, et inungit Electum in modum Crucis, primum in pectore, deinde inter scapulas, 
dicens: (Singulos, si plures). 

Ego te linio + Oleo salutis in Christo Jesu Domino nostro in vitam aeternam. R. Amen. V. Pax tibi. 
R. Et cum spiritu tuo. 

Mox bombacio, vel re simili, Pontifex tergit pollicem, et abstersis similiter locis inunctis, subjungit, 
dicens: 

Exi, immunde spiritus, et da honorem Deo vivo et vero. Fuge, immunde spiritus, et da locum Jesu 
Christo Filio ejus. Recede, immunde spiritus, et da locum Spiritui Sancto Paraclito. 

Pontifex, depositis mitra, pectorali, ac pluviali, et stola colons violacei, accipit stolam et phuviale 
coloris albi, resumit pectorale, et accipit mitram auriphrygiatam: et tunc ingreditur cum suis ministris 
Baptisterium, secum ducens Electum, vel Electos. 

Ibidem inde ante ostium Fontis sedens cum mitra, interrogat Electum, (Singulos, si plures). 

Pontifex: Quis vocaris? Electus respondet: N. 

Pontifex interrogat: Credis in Deum, Pattern omnipotentem, creatorem coeli et terrae? 

Electus respondet: Credo. 

Pontifex interrogat: Credis in Jesum Christum, Filium ejus unicum, Dominum nostrum, natum et 
passum? 

Electus respondet: Credo. 

Pontifex interrogat: Credis et in Spiritum Sanctum, sanctam Ecclesiam Catholicam, Sanctorum 
communionem, remissionem peccatorum, carnis resurrectionem, et vitam aeternam? 

Electum respondet: Credo. 

Pontifex, adhuc sedens cum mitra, intingat pollicem dexterum in sacrum Chrisma, et perungat 
verticem Electi in modum Crucis, dicens: (Singulorum, si plures). 

Deus omnipotens, Pater Domini nostri Jesu Christi, qui te regeneravit ex aqua, et Spiritu Sancto, 
quique dedit tibi remissionem omnium peccatorum, (Hie inungit) ipse te lineat Chrismate salutis + in 
eodem Christo Jesu Domino nostro, in vitam aeternam. R. Amen. V. Pax tecum. R. Et cum spiritu 
tuo. 

Tunc bombacio, vel re simili, Pontifex, pollicem tergit, et imponit capiti Electi Chrismale, seu 
candidum linteolum: et dat illi vestem candidam, dicens: (Singulis, si plures). 

Accipe vestem candidam, et immaculatam quam perferas ante tribunal Domini nostri Jesu Christi, ut 
habeas vitam aeternam. R. Amen. 

Electus praedicto linteolo abstergitur, et in loco remoto deponit priores vestes, et induitur novis albi 
coloris, vel saltern exteriore Candida, quam a Pontifice accepit, et redit ante Pontificem. 

Pontifex autem, sedens, ut supra, cum mitra, dat illi cereum, seu candelam accensam in manu dextera, 
dicens: 

Accipe lampadem ardentem, et irreprehensibiis custodi Baptismum tuum: serva Dei mandata, ut, cum 
Dominus venerit ad nuptias, possis occurrere ei in aula coelesti, in vitam aeternam. R. Amen. 

Ipse vero Neophytus Cereum accensum in manibus teneat usque in finem, praeterquam dum 
confirmatur. 

Postremo Pontifex, adhuc sedens cum mitra, dicit: N. Vade in pace, et Dominus sit tecum. R. Amen. 

Tandem Pontifex, sedens ut supra, hortatur Neophytum ad Baptismalem gratiam custodiendam. 

Inde adhuc sedens, lavat manus, more solito; turn, ordine Processionali, revertitur in Secretarium, vel 
accedit ad altare. 

Ibidem a Pontifice Neophyti (si sint confirmandi), praemissa, si opus fuerit, Sacramentali 
Confessione, Confirmationis Sacramento initiantur, ut in Pontificali: et successive in Missa, vel per 
ipsum Pontificem, vel per alium celebrata, cui ipsi intersint, sanctissimam communionem devote 
suscipiant. 

Pontifex demum deponit sacras vestes, et gratiis Deo peractis, recedit in pace. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


RITUS PONTIFICALIS PRO CELEBRANDO SACRAMENTO 

MATRIMONII 


Altare decentiori pallio coloris albi, tobaleisque mundis ometur cum tapete super gradus extenso, et 
pulvinari ad genuflectendum. Paretur quoque faldistorium super ipsum altare, quatuor saltern 
candelabra cum cereis albis, et Crux in medio illorum. 

Paretur etiam abacus sive credentia, super qua erunt vas aquae benedictae cum aspersorio; pelvicula 
pro deponendo annulo, dum benedicitur; bugia cum candela; Liber hie, sive Rituale Romanum, et si 
benedicuntur nuptiae, parentur quoque omnia ad Missam necessaria cum hostiis pro communione 
Sponsi et Sponsae; velum ante ipsos communionis; tempore extendendum; vas cum vino, et mappula 
pro illorum purificatione: instrumentum ad osculum pacis cum velo coloris ceteris paramentis 
missalibus uniformis, ad ipsius manubrium appenso. 

Super altari in medio: Pluviale cum stola coloris albi, Crux pectoralis, cingulum, alba, amictus, et 
omnia oblongo ejusdem coloris velo cooperiuntur: mitra auriphrygiata, et velum pro ministro de ea 
inserviente: et baculus Pastoralis, si eo utatur. 

Adsint ad minus quatuor Capellani superpelliceis induti, et duo testes; quorum nomina excipientur in 
scriptis. 

Scribentur etiam in pagella nomina cum Sponsi, turn Sponsae, quam accedentem ad contrahendum 
Matrimonium cohonestari decet praesentia parentum vel propinquorum. 

His omnibus ordinatis, Pontifex accedit ad altare, aliquantulum orat genuflexus; et si erit Missam 
celebraturus, accedit ad Sedem si fuerit in Ecclesia propria, vel ad faldistorium, in cornu Epistolae 
altaris paratum, ubi sedens recitat Psalmum Quam dilecta, cum suis Capellanis. 

Post orationes lavat manus et induitur supra rochettum, vel supra superpelliceum, si fuerit Regularis, 
amictu, alba, cingulo, Cruce pectorali, stola, et pluviali coloris albi, deinde accipiet formale, si eo 
utatur, mitram et baculum Pastoralem; ascendit ad altare, quod in medio osculatur. Turn, deposito 
baculo, sedet super faldistorio, ante medium altaris allato, renibus ipsi altari conversis. 

Vocantur Sponsus et Sponsa, qui debito venerationis actu accedentes coram Pontifice genuflectunt; 
muliere ad sinistram viri stante. 

Pontifex adhuc cum mitra sedens, eos sigillatim interrogat coram tribus, vel, duobus testibus de 
consensu in matrimonium; proprio quemque nomine vocans, et, patrio sermone alloquens primo 
virum, mox mulierem, in hunc modum: 

N. vis accipere N. hie praesentem in tuam legitimam uxorem juxta Ritum sanctae Matris Ecclesiae? 
Respondeat Sponsus: Volo. 

Recepto viri consensu per verbum: Volo, vel aliud sensibile signum, mulierem interrogat: 

N. vis accipere N. hie praesentem in tuum legitimum maritum juxta Ritum sanctae Matris Ecclesiae? 

Recepto mulieris consensu, quae similiter respondere debet: Volo. 

Nec sufficit consensus unius, sed debet esse amborum, et expressus aliquo signo sensibili, sive fiat 
per se, sive per procuratorem. 

Mutuo igitur contrahentium consensu intellecto, Pontifex jubet eos invicem jungere dexteras, dicens: 

Ego conjugo vos in matrimonium. In nomine Pa + tris, et Fi + lii, et Spiritus + Sancti. R. Amen. 

Vel aliis verbis utatur juxta receptum uniuscujusque provinciae ritum: postea surgens cum mitra, eos 
aspersit aqua benedicta. Mox deposita mitra, et ad altare conversus, annulum super pelvicula sibi 
oblatum benedicat. 


BENEDICTIO ANNULI. 

V. Adjutorium nostrum in nomine Domini. 

R. Qui fecit coelum et terram. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Benedic + , Domine, annulum hunc, quern nos in tuo nomine bene + dicimus, ut quae cum gestaverit, 
fidelitatem integram suo sponso tenens, in pace et voluntate tua permaneat, atque in mutua caritate 
semper vivat. Per Christum Dominum nostrum. R. Amen. 

Deinde Pontifex aspergat annulum aqua benedicta in modum crucis: postea iterum sedeat accepta 
mitra: et tradat annulum benedictum Sponso, qui statim ilium ponit in digito annulari sinistrae manus 
Sponsae, Pontifice dicente: 

In nomine Pa + tris, et Fi + lii, et Spiritus + Sancti. Amen. 

Turn cantatur, vel legitur sequens Antiphona, Pontifice adhuc cum mitra sedente: 

Antiphona. 

Confirma hoc, Deus, quod operatus es in nobis a templo sancto tuo, quod est in Jerusalem. 

V. Gloria Patri, et Filio, et Spiritui Sancto. 

R. Sicut erat in principio, et nunc, et semper, et in saecula saeculorum. Amen. 

Et repetitur vel legitur Antiphona Confirma hoc. 

Qua repetita, Pontifex, deposita mitra, surgit, et stans versus ad Sponsum et Sponsam, dicit super eos 
manibus junctis: 

Kyrie, eleison. Christe, eleison. Kyrie, eleison. Pater noster, etc. secreto. 

V. Et ne nos inducas in tentationem. 

R. Sed libera nos a malo. 

V. Salvos fac servos tuos. 

R. Deus meus, sperantes in te. 

V. Mitte eis, Domine, auxilium de sancto. 

R. Et de Sion tuere eos. 

V. Esto eis, Domine, turris fortitudinis. 

R. A facie inimici. 

V. Domine, exaudi orationem meam.: 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Respice, quaesumus, Domine, super hos famulos tuos, et institutis tuis, quibus propagationem humani 
generis ordinasti, benignus assiste; ut, qui, te auctore, junguntur, te auxiliante, serventur. Per 
Christum Dominum nostrum. R. Amen. 

His expletis, si benedicendae sint nuptiae, aliquantulum recedentibus in partem Conjugibus Pontifex 
parat se ad Missam, ut, infra dicetur sin minus, absoluta supradicta oratione, iterum sedet, accipit 
mitram, et gravi sermone alloquitur Sponsum et Sponsam adhuc coram se genuflexos, admonendo 
eos, ut sibi invicem fidem servent: orationis tempore, et praesertim jejuniorum ac solemnitatum, casti 
permaneant et vir uxorem, atque uxor virum diligat, et in timore Dei maneant. 

Postea, accepto aspersorio, surgit, et super eos iterum fundit aquam benedictam. 


DE BENEDICTIO NUPTIARUM 

Si, contracto jam Matrimonio, Pontifex, celebraturus sit Missam, ut nuptias beneclicat, quae 
numquam benedicuntur, si mulier sit vidua; post orationem supradictam, si celebrationi Matrimonii 
ipse adstitit, descendit ante altare, ubi, depositis mitra, et pluviali, induit paramenta missalia coloris 
tempori congruentis. 

Si fuerit dies Dominica, vel festum de praecepto, aut occurrat officium primae vel secundae classis, 

Missa erit de Dominica, vel festo cum commemoratione pro Sponso et Sponsa: in aliis vero diebus, 
etiamsi ritu duplicis majoris vel minoris, Missa erit pro Sponso et Sponsa ex votivis in fine Missalis. 

Pontifex legit totam Missam usque ad Pater noster, inclusive; quo absoluto, antequam dicat: Libera 
nos, quaesumus, Domine, facta sanctissimo Sacramento genuflexione, convertit se versus Sponsum et 
Sponsam, ante altare genuflexos et stans in cornu Epistolae dicit super eos sequentes orationes, 
manibus junctis: 

Oremus. 

Propitiare, Domine, supplicationibus nostris, et institutis tuis, quibus propagationem humani generis 
ordinasti, benignus assiste: ut quod te auctore jungitur, te auxiliante servetur. Per Dominum nostrum 
Jesum Christum Filium tuum, qui tecum vivit, et regnat in unitate Spiritus Sancti Deus, per omnia 
saecula saeculorum. R. Amen. 


Oremus. 

Deus, qui potestate virtutis tuae de nihilo cuncta fecisti: qui, dispositis universitatis exordiis, homini, 
ad imaginem Dei facto, ideo inseparable mulieris adjutorium condidisti, ut femineo corpori de virili 
dares carne principium, docens, quod ex uno placuisset institui, numquam licere disjungi. Deus, qui 
tarn excellenti mysterio conjugalem copulam consecrasti, ut Christi et Ecclesiae Sacramentum 
praesignares in foedere nuptiarum: Deus, per quern mulier jungitur viro, et societas principaliter 
ordinata, ea benedictione donatur, quae sola nec per originalis peccati poenam, nec per diluvii est 
ablata sententiam: respice propitius super hanc famulam tuam, quae maritali jungenda consortio, tua 
se expetit protectione muniri: sit in ea jugum dilectionis et pacis fidelis et casta nubat in Christo, 
imitatrixque sanctarum permaneat feminarum; sit amabilis viro suo, ut Rachel: sapiens, ut Rebecca: 
longaeva et fidelis, ut Sara: nihil in ea ex actibus suis ille auctor praevaricationis usurpet: nexa fidei, 
mandatisque permaneat: uni thoro juncta, contactus illicitos fugiat: muneat infirmitatem suam robore 
disciplinae; sit verecundia gravis, pudore venerabilis, doctrinis coelistibus erudita, sit foecunda in 
sobole, sit probata et innocens: et ad Beatorum requiem, atque ad coelestia regna perveniat: et videant 
ambo filios filiorum suorum, usque in tertiam et quartam generationem: et ad optatam perveniant 
senectutem. Per eumdem Dominum nostrum Jesum Christum Filium tuum, qui tecum vivit et regnat 
in unitate Spiritus Sancti Deus, per omnia saecula saeculorum. R. Amen. 

Turn Pontifex reversus ad medium altaris dicat: Libera nos, quaesumus, Domine, et reliqua more 
solito; et postquam sumpserit sanguinem, communicet Sponsos, et prosequatur Missam. 

Dicto Benedicamus Domino, vel si Missae illius diei conveniat: Ite, Missa est, antequam populo 
benedicat, conversus ad Sponsum et Sponsam coram altari genuflexos; dicit sine mitra, et manibus 
junctis sequentem orationem: 

Deus Abraham, Deus Isaac, et Deus Jacob sit vobiscum: et ipse adimpleat benedictionem suam in 
vobis: ut videatis filios filiorum vestrorum usque ad tertiam, et quartam generationem: et postea 
vitam aeternam habeatis sine fine, adjuvante Domino nostro Jesu Christo, qui cum Patre, et Spiritu 
Sancto vivit et regnat Deus, per omnia saecula saeculorum. R. Amen. 

Pontifex sedet cum mitra, et eos moneat sermone gravi ut sibi invicem servent fidem: orationis 
tempore, et praesertim jejuniorum ac solemnitatum, casti maneant: et vir uxorem, atque uxor virum 

diligat et in timore Dei permaneant. Postea surgens eos aspergat aqua benedicta, et, deposita mitra, et 
dicto Placeat tibi, sancta Trinitas, etc., ex more benedicit subdens: Sit nomen Domini benedictum, 
etc., et dat benedictionem, more solito: et legit, ut solitum est, Evangelium sancti Joannis: In 
principio erat Verbum, etc. 

Ceterum si quae Provinciae aliis, ultra praedictas, laudabilibus consuetudinibus, et caeremoniis in 
celebrando Matrimonii Sacramento utuntur, eas sancta Tridentina Synodus optat retineri. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


RITUS ET FORMULA ABSOLUTIONS ET BENEDICTIONS 
PONTIFICALS POST HOMILIAM SEU SERMONEM INFRA 
MISSAE SOLEMNIS CELEBRATIONEM 


Finito sermone, Diaconus qui cantavit Evangelium, conversus ad Episcopum stantem cum mitra, 
cantabit confessionem in tono prout habetur in Rituali Romano, et dum dicet tibi Pater, et te Pater, si 
fuerit Canonicus profunde se inclinabit, si non fuerit Canonicus, genuflectet. 

Finita Confessione per Diaconum, Episcopus sedet, et sermocinator, qui in pulpito dum cantatur 
Confessio genuflectet, surgens publicabit Indulgentiam in forma sequenti, videlicet: 

Reverendissimus in Christo Pater et Dominus, Dominus N. Dei et Apostolicae Sedis gratia hujus 
sanctae N. Ecclesiae Episcopus, dat, et concedit omnibus hie praesentibus quadraginta dies de vera 
Indulgentia in forma Ecclesiae consueta. Rogate Deum pro felici statu Sanctissimi Domini nostri N. 
divina Providentia Papae N. Dominationis suae Reverendissimae, et sanctae Matris Ecclesiae. 

Publicata Indulgentia, Episcopus, deposita mitra, surget et leget ex libro in tono Orationis versus 
populum, ut infra: 

Precibus, et meritis beatae Mariae semper Virginis, bead Michaelis Archangeli, bead Joannis 
Baptistae, Sanctorum Apostolorum Petri et Pauli, et omnium Sanctorum, misereatur vestri 
omnipotens Deus, et dimissis peccatis vestris, perducat vos ad vitam aeter nam. R. Amen. 

Indulgentiam, absolutionem, et remissionem peccatorum vestrorum tribuat vobis omnipotens, et 
misericors Dominus. R. Amen. 

Deinde reassumpta mitra, benedicens populo more consueto, dicet: 

Et benedictio Dei omnipotentis Pa + tris, et Fi + lii, et Spiritus + Sancti descendat super vos, et 
maneat semper. R. Amen. 

Si autem erit Archiepiscopus, statim publicata Indulgentia, Capellanus portabit ante ilium Crucem, 
quam genuflexus tenebit, et Archiepiscopus surgens, deposita mitra, prius Cruci caput profunde 
inciinabit, et deinde adhuc stans prosequetur Precibus, etc. et sic, detecto capite, solemniter benedicet. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


RITUS ET FORMULA BENEDICTIONIS APOSTOLICAE 


Ritus, et forma, a Patriarchis, Primatibus, Archiepiscopis et Episcopis pro impertienda Benedictione, 
una cum plenaria Indulgentia post Missarum solemnia, triplici signo crucis emisso, et in Episcopali 
throno cum mitra, caeterisque sacris paramentis indutus, circumstantibus ministris, adhibendus, quod 
congrue de Praelatis inferioribus intelligatur, talis esse debet. 

Expleta in utraque solemnitate Missae solemnis celebratione, in primis alta voce per ministrum 
superpelliceo indutum legantur litterae Apostolicae, quibus Indulgentia plenaria conceditur, una cum 
potestate Benedictionem Apostolicam super populum effundendi, ut de delegatione adstantibus 
constet, et concessio ex latino sermone in vulgarem ad populi intelligentiam, translata recitetur. 

Postea Episcopu surgens, juxta Ritum in Caeremoniali Episcoporum expressum, dicet: 

Precibus, et meritis beatae Mariae semper Virginis, bead Michaelis Archangeli, bead Joannis 
Baptistae, et sanctorum Apostolorum Petri et Pauli et omnium Sanctorum, Misereatur vestri 
omnipotens Deus, et dimissi omnibus peccatis vestris, perdiicat vos Jesu Christus ad vitam aeternam. 
R. Amen. 

Indulgentiam, absolutionem, et remissionem omnium peccatorum vestrorum, spatium verae, et 
fructuosae poenitentiae, cor semper poenitens, et emendationem vitae, perseverantiam in bonis 
operibus tribuat vobis omnipotens, et misericors Dominus. R. Amen. 

Benedictio Dei omnipotentis Pa + tris, et Fi + lii, et Spiritus + Sancti descendat super vos, et maneat 
semper. R. Amen. 

Demum post impertitam benedictionem publicabitur latino, et vemaculo idiomate concessio plenaria 
Indulgentiae, sequenti formula: 

Attends facultatibus a Sanctissimo in Christ Patre et Domino nostro Domino N. divina providentia 
Papa N. in enuntiatis Apostolicis Litteris expressis, dads Reverendissimo Domino, Domino N. Dei, et 
Apostolicae Sedis gratiae hujus sanctae N. Ecclesiae Antistiti, eadem Dominatio sua Reverendissima, 
Summi Pontificis nomine, dat et concedi omnibus hie praesentibus vere poenitentibus, et confessis, 
ac sacra communione refectis Indulgentiam Plenariam in forma Ecclesiae consueta: rogate igitur 
Deum pro felici statu Sanctissimi Domini nostri Papae, Dominationis suae Reverendissimae, et 
sanctae Matris Ecclesiae. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


ORDO BENEDICTIONIS AQUAE PRO RECONCILIATIONE 
ECCLESIAE AB EPISCOPO FACIENDAE 


Benedictio hujus aquae fieri potest omni die. Parantur pro Episcopo faldistorium super tapete, 
rochettum, stola, et mitra simplex. Insuper, supra mensam tobalea coopertam parantur unum vas cum 
sale, vas cum aqua benedicenda; vas cum cineribus; et vas vini. 

Pontifex omatus rochetto (vel, si Regularis sit, superpelliceo) assumet stolam et mitram, deinde prope 
faldistorium stans cum mitra, aquae benedictionem exorcismo salis incipiens, dicet absolute: 

V. Adjutorium nostrum in nomine Domini. 

R. Qui fecit coelum et terram. 

Exorcizo te, creatura salis, in nomine Domini nostri Jesu Christi, qui Apostolis suis ait: Vos estis sal 
terrae, et per Apostolum dicit: Sermo vester semper in gratia sale sit conditus; ut sancti + ficeris ad 
reconciliationem Ecclesiae, ad expellendas omnes daemonum tentationes; et omnibus, qui ex te 
sumpserint, sis animae, et corporis tutamentum, sanitas, protectio, et confirmatio salutis. Per 
eumdem Dominum nostrum Jesum Christum Filium tuum, qui venturus est judicare vivos et mortuos, 
et saeculum per ignem. R. Amen. 

Deinde deposita mitra, dicit: 

V. Dominus vobiscum. 

R. Et cum spiritu tuo. 

Oremus. 

Domine Deus, Pater omnipotens, qui hanc gratiam coelitus sali tribuere dignatus es, ut ex illo possint 
universa condiri, quae hominibus ad escam procreasti, bene + die hanc creaturam salis, ad 
effugandum inimicum; et ei salubrem medicinam immitte, ut proficiat sumentibus ad animae et 
corporis sanitatem. Per Christum Dominum nostrum. R. Amen. 

Turn assumpta mitra, dicit absolute exorcismum aquae. 

Exorcizo te, creatura aquae, in nomine Dei Pa + tris, et Fi + lii, et Spiritus + Sancti, ut repellas 
diabolum a termino justorum, ne sit in umbraculis Ecclesiae. Et tu, Domine Jesu Christe, infunde 
Spiritum Sanctum in Ecclesiam tuam, ut proficiat ad sanitatem corporum, animarumque adorantium 
te, et magnificetur nomen tuum in gentibus: et increduli corde convertantur ad te, et non habeant 

alium Deum, praeter te Dominum solum, qui venturus es judicare vivos et mortuos, et saeculum per 
ignem. R. Amen. 

Deinde, deposita mitra, dicit: 

V. Domine, exaudi orationem 
R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine Deus, Pater omnipotens, statutor omnium elementorum, qui per Jesum Christum Filium 
tuum Dominum nostrum elementum hoc aquae in salutem humani generis esse voluisti, te supplices 
deprecamur, ut, exauditis orationibus nostris, earn tuae pietatis aspectu sancti + fices; atque ita 
omnium spirituum immundorum ab ea recedat incursio, ut ubicumque fuerit in nomine tuo aspersa, 
gratia tuae benedictionis adveniat, et mala omnia, te propitiante, procul recedant. Per eumdem 
Dominum nostrum Jesum Christum Filium tuum, qui tecum vivit, et regnat Deus, per omnia saecula 
saeculorum. R. Amen. 

Turn stans sine mitra, dicit super cineres: 

BENEDICTIO CINERUM. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, parce paenitentibus, propitiare supplicantibus, et mittere digneris 
sanctum Angelum tuum de coelis, qui bene + dicat, et sancti + ficet hos cineres, ut sint remedium 
salubre omnibus nomen sanctum tuum humiliter implorantibus, ac semetipsos pro conscientia 
delictorum suorum accusantibus, ante conspectum divinae clementiae tuae facinora sua 
deplorantibus, vel serenissimam pietatem tuam suppliciter obnixeque flagitantibus; et praesta, per 
invocationem sanctissimi nominis tui, ut quicumque eos super se asperserint, pro redemptione 
peccatorum suorum, corporis sanitatem et animae tutelam percipiant. Per Christum Dominum 
nostrum. R. Amen. 

Turn Pontifex accipit sal, et miscet cineri in modum crucis, dicens: 

Commixtio salis, et cineris pariter fiat: In nomine Pa + tris, et Fi + lii, et Spiritus + Sancti. R. Amen. 

Deinde accipiens pugillum de mistura salis; et cinerum, in modum crucis ter immittit in aquam, 
qualibet vice dicens: 

Commixtio salis, cineris, et aquae pariter fiat. In nomine Pa + tris, et Fi + lii, et Spiritus + Sancti. R. 
Amen. 

Deinde stans sine mitra, dicit super vinum: 

BENEDICTIO VINE 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine Jesu Christe, qui in Cana Galilaeae ex aqua vinum fecisti, quique es vitis vera, multiplica 
super nos misericordiam tuam; et bene + dicere, et sancti + ficare digneris hanc creaturam vini, ut 
ubicumque fusum fuerit, vel aspersum, divinae id benedictionis tuae opulentia repleatur, et 
sanctificetur. Qui cum Patre, et Spiritu Sancto vivis, et regnas Deus, per omnia saecula saeculorum. 
R. Amen. 

Deinde mittit, in modum crucis, vinum in aquam ipsam, dicens: 

Commixtio vini, salis, cineris et aquae pariter fiat: In nomine Pa + tris, et Fi + lii, et Spiritus + 
Sancti. R. Amen. 

V. Domine, exaudi orationem meam. 

R. Et clamor meus ad te veniat. 

V. Dominus vobiscuim 
R. Et cum spiritu tuo. 

Oremus. 

Omnipotens sempiterne Deus, creator et conservator humani generis, et dator gratiae spiritualis, ac 
largitor aeternae salutis, emitte Spiritum Sanctum tuum super hoc vinum cum aqua, sale, et cinere 
mixtum; ut armatum caelestis defensione virtutis, ad reconciliationem Ecclasiae tuae proficiat. Per 
Dominum nostrum Jesum Christum Filium tuum, qui tecum vivit, et regnat in unitate ejusdem 
Spiritus Sancti Deus, per omnia saecula saeculorum. R. Amen. 

Expleta oratione, Pontifex, deposita stola et rochetto, vadit in pace. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE COEMETERII BENEDICTIONE 


Die praecedenti ponuntur in coemeterio benedicendo quinque ligneae cruces, videlicet una altior in 
medio, et quatuor aliae, quaelibet ad staturam hominis, quarum una in extremitate coemeterii ante 
crucem mediam, alia in alia extremitate coemeterii retro crucem mediam, tertia in tertia extremitate a 
dextris, et quarta in quarta extremitate coemeterii a sinistris crucis mediae: et ante quamlibet ex dictis 
quinque crucibus ponitur seu figitur in terram aliquod lignum in ejus summitate aptum ad affigendum 
illi tres candelas, trium unciarum quamlibet, vel circa; scala super quam ascendens Pontifex possit 
attingere summitates ipsarum crucem; vas magnum aqua plenum benedicenda; et vas cum sale. 

Mane vero Pontifex in sacristia paratus amictu, alba, cingulo, stola, pluviali albi coloris, mitra 
simplici, et baculo Pastorali, accedit cum ministris ad coemeterium benedicendum, ubi faldistorium 
ante crucem in medio positam sibi paratur, super quo residens facit populo brevem sermonem de 
sanctitate et libertate coemeterii. 

Quo facto, affiguntur et accenduntur quindecim candelae, tres ante quamlibet crucem super ligna, ut 
supra ordinata; quibus ardentibus, Pontifex ante mediam crucem et candelas stans, deposita mitra, 
dicit: 

Oremus. 

Omnipotens Deus, qui es custos animarum, et tutela salutis, et fides credentium, respice propitius ad 
nostrae servitutis officium; ut ad introitum nostrum purgetur, bene + dicatur, sancti + ficetur, et conse 
+ cretur hoc coemeterium, ut humana corpora hie post vitae cursum quiescentia, in magno judicii die 
simul cum felicibus animabus mereantur adipisci vitae perennis gaudia. Per Christum Dominum 
nostrum. R. Amen. 

Et mox ante ipsam crucem super faldistorio Pontifex, accepta mitra, accumbit; et cantor incipit et 
prosequitur Litanias. 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 
Omnes sancti beatorum Spirituum ordines, orate pro nobis. 
Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 
Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 
Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastiane, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 

Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 

Omnes sancti Monachi, et Eremitae, orate pro nobis. 

Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine 
Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 

Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 

Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et veram concordiam donare digneris, te rogamus, audi 
nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitatem Ecclesiae revocare, et infideles universos ad Evangelii lumen 
perducere digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Pontifex surgit ab accubitu, et baculum Pastoralem in sinistra tenens, producit signum crucis super 
coemeterium, dicens primo: 

Ut haec coemeterium purgare, et bene + dicere digneris. R. Te rogamus, audi nos. 

Secundo dicit: 

Ut haec coemeterium purgare, bene + dicere, et sancti + ficare digneris. R. Te rogamus, audi nos. 
Tertio dicit: 

Ut haec coemeterium purgare, bene + dicere, sancti + ficare, et conse + crare digneris. R. Te 
rogamus, audi nos. 

Quo facto, redit ad accubitum, cantore Litanias perficiente. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Quibus finitis surgit cum mitra ab accubitu Pontifex, et stans juxta aquam ibidem in vase paratam, 


http://members.aol.com/liturgialatina/pontificale/061.htm (4 of 13)2006-09-16 21:21:23 


Pontificale Romanum - De Coemeterii Benedictione 


benedicit earn, et sal simpliciter, hoc modo: 

V. Adjutorium nostrum in nomine Domini. 

R. Qui fecit coelum et terram. 

Exorcizo te, creatura salis, per Deum + vivum, per Deum + verum, per Deum + sanctum, per Deum, 
qui te per Eliseum Prophetam in aquam mitti jussit, ut sanaretur sterilitas aquae; ut efficiaris sal 
exorcizatum in salutem credentium; et sis omnibus sumentibus te sanitas animae et corporis; et 
effugiat, atque discedat a loco, in quo aspersum fueris, omnis phantasia et nequitia vel versutia 
diabolicae fraudis, omnisque spiritus immundus, adjuratus per eum qui venturus est judicare vivos et 
mortuos, et saeculum per ignem. R. Amen 

Deinde depositis baculo Pastorali et mitra, junctis manibus dicit: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Immensam clementiam tuam, omnipotens aeterne Deus, humiliter imploramus, ut hanc creaturam 
salis, quam in usum generis humani tribuisti, bene + dicere, et sancti + ficare tua pietate digneris; ut 
sit omnibus sumentibus salus mentis et corporis; et quidquid ex eo tactum vel respersum fuerit, careat 
omni immunditia omnique impugnatione spiritualis nequitiae. Per Dominum nostrum Jesum 
Christum Filium tuum, qui tecum vivit, et regnat in unitate Spiritus Sancti Deus, per omnia saecula 
saeculorum. R. Amen. 

Turn acceptis mitra et baculo Pastorali, super aquam absolute dicit: 

Exorcizo te, creatura aquae, in nomine Dei Pa + tris omnipotentis, et in nomine Jesu Christi Fi + lii 
ejus Domini nostri, et in virtute Sancti + Spiritus, ut fias aqua exorcizata ad effugandam omnem 
potestatem inimici, et ipsum inimicum eradicare et explantare valeas, cum angelis suis apostaticis, 
per virtutem ejusdem Domini nostri Jesu Christi, qui venturus est judicare vivos et mortuos, et 
saeculum per ignem. R. Amen. 

Deinde, depositis baculo Pastorali et mitra, junctis manibus dicit: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, qui ad salutem humani generis maxima quaeque Sacramenta in aquarum substantia condidisti, 
adesto propitius invocationibus nostris, et elemento huic multimodis purificationibus praeparato, 

virtutem tuae bene + dictionis infunde; ut creatura tua mysteriis tuis serviens, ad abjiciendos 
daemones, morbosque pellendos, divinae gratiae sumat effectum; ut quidquid in domibus, vel in locis 
fidelium, haec unda resperserit, careat omni immunditia, liberetur a noxa: non illic resideat spiritus 
pestilens, non aura corrumpens: discedant omnes insidiae latentis inimici, et si quid est quod aut 
incolumitati habitantium invidet, aut quieti, aspersione hujus aquae effugiat; ut salubritas per 
invocationem sancti tui nominis expedita, ab omnibus sit impugnationibus defensa. Per Dominum 
nostrum Jesum Christum Filium tuum, qui tecum vivit, et regnat in unitate Spiritus Sancti Deus, per 
omnia saecula saeculorum. R. Amen. 

Pontifex mittit sal in aquam, in modum crucis, dicendo semel: 

Commixtio salis, et aquae pariter fiat. In nomine Pa + tris, et Fi + lii, et Spiritus + Sancti. R. Amen. 

V. Dominus vobiscum. 

R. Et cum spiritu tuo. 

Oremus. 

Deus, invictae virtutis auctor, et insuperabilis imperii rex ac semper magnificus triumphator, qui 
adversae dominationis vires reprimis, qui inimici rugientis saevitiam superas, qui hostiles nequitias 
potenter expugnas, te, Domine, trementes, et supplices deprecamur, ac petimus, ut hanc creaturam 
salis, et aquae dignanter aspicias, benignus illustres, pietatis tuae rore sanctifices: ut ubicumque fuerit 
aspersa, per invocationem sancti tui nominis, omnis infestatio immundi spiritus abigatur, terrorque 
venenosi serpentis procul pellatur, et praesentia Sancti Spiritus nobis misericordiam tuam 
poscentibus, ubique adesse dignetur. Per Dominum nostrum Jesum Christum Filium tuum, qui tecum 
vivit, et regnat in unitate Spiritus Sancti Deus, per omnia saecula saeculorum. R. Amen. 

Aqua igitur taliter benedicta, Pontifex accedens ad crucem ante mediam positam, mitra ibidem 
deposita, inchoat, schola prosequente, Antiphonam: 

Asperges me, Domine, hyssopo, et mundabor: lavabis me, et super nivem dealbabor. 

Psalmus 50. 

Miserere mei, Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 
Ecce enim in iniquitatibus conceptus sum: * et in peccatis concepit me mater mea. 

Ecce enim veritatem dilexisti: * incerta, et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium, et laetitiam: * exultabunt ossa humiliata. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Domine, labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum, et humiliatum, Deus, non despicies. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc imponent super altare tuum 
vitulos. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Et repetitur Antiphona Asperges me. 

Dum Antiphona et Psalmus dicuntur, Pontifex, accepta mitra, circuit et perambulat totum locum 
coemeterii, incipiens circuire ad ejus dexteram, aspergens aquam benedictam undique. Expleto autem 
circuitu, rediens ante crucem, quae est ante medium, deposita mitra, respiciens ad ipsam crucem, dicit 

Oremus. 

Deus, qui es totius orbis conditor, et humani generis redemptor, cunctarumque creaturarum 
visibilium, et invisibilium perfectus dispositor, te supplici voce ac puro corde exposcimus, ut hoc 
coemeterium sive polyandrum; in quo farnulorum famularumque tuarum corpora quiescere debent 
post curricula hujus vitae labentia, pur + gare, bene + dicere, et sancti + ficare digneris; quique 
remissionem omnium peccatorum per tuam magnam misericordiam in te confidentibus praestitisti, 
corporibus quoque eorum in hoc coemeterio quiescentibus, et tubam primi Archangeli hie 
exspectantibus consolationem perpetuam largiter impertire. Per Christum Dominum nostrum. R. 
Amen. 

Deinde thurificat ipsam crucem, et figit in summitate ipsius unam ex tribus candelis ardentibus, et 
alias duas similiter ardentes in duobus brachiis ejusdem crucis. Quo facto, accepta mitra, accedit ad 
crucem retro mediam positam, aspergendo semper aquam benedictam per coemeterium, interim 
dicens cum ministris sequentes Psalmos: 

Psalmus 6. 

Domine, ne in furore tuo arguas me: * neque in ira tua corripias me. 

Miserere mei, Domine, quoniam infirmus sum: * sana me, Domine, quoniam conturbata sunt ossa 
mea. 

Et anima mea turbata est valde: * et tu Domine usquequo? 

Convertere, Domine, et eripe animam meam: * salvum me fac propter misericordiam tuam. 

Quoniam non est in morte qui memor sit tui: * in inferno autem quis confitebitur tibi. 

Laboravi in gemitu meo, lavabo per singulas noctes lectum meum: * in lacrimis meis stratum meum 
rigabo. 

Turbatus est a furore oculus meus: * inveteravi inter omnes inimicos meos. 

Discedite a me, omnes qui operamini iniquitatem: * quoniam exaudivit Dominus vocem fletus mei. 

Exaudivit Dominus deprecationem meam: * Dominus orationem meam suscepit. 

Erubescant et conturbentur vehementer omnes inimici mei: * convertantur, et erubescant valde 
velociter. 

Et non dicitur Gloria Patri. 

Psalmus 31 

Bead, quorum remissae sunt iniquitates: * et quorum tecta sunt peccata. 

Beatus vir, cui non imputavit Dominus peccatum: * nee est in spiritu ejus dolus. 

Quoniam tacui, inveteraverunt ossa mea: * dum clamarem tota die. 

Quoniam die ac nocte gravata est super me manus tua: * conversus sum in aerumna mea, dum 
configitur spina. 

Delictum meum cognitum tibi feci: * et injustitiam meam non abscondi. 

Dixi: confitebor adversum me injustitiam meam Domino: * et tu remisisti impietatem peccati mei. 
Pro hac orabit ad te omnis sanctus: * in tempore opportuno. 

Verumtamen in diluvio aquarum multarum: * ad eum non approximabunt. 

Tu es refugium meum a tribulatione, quae circumdedit me: * exsultatio mea, erue me a 
circumdantibus me. 

Intellectum tibi dabo, et instruam te in via hac, qua gradieris: * firmabo super te oculos meos. 

Nolite fieri sicut equus, et mulus: * quibus non est intellects. 

In camo, et fraeno maxillas eorum constringe: * qui non approximant ad te. 

Multa flagella peccatoris: * sperantem autem in Domino misericordia circumdabit. 

Laetamini in Domino, et exsultate, justi: * et gloriamini omnes recti corde. 

Et non dicitur Gloria Patri. 

Quibus expletis, Pontifex stans ante ipsam crucem, deposita mitra, dicit: 

Oremus. 

Domine sancte, Pater omnipotens, aeterne Deus, trina Majestas, et una Deitas, Pater, et Filius, et 
Spirits Sanctus, justitiae auctor, veniae largitor, bonorum dator, sanctitatis origo, charismatum 
distributor, omniumque ad te venientium pius receptor: praesta propitius, ut hoc coemeterium, in 
honorem nominis tui compositum, bene + dici, et sancti + ficari concedas; qui beato Abrahae 
Patriarchae famulo tuo terram, a filiis Hebron comparatam, in sepulturam benedixisti; et qui populo 
Israelitico promissionis tellurem in aevo durantem concessisti, famulorum famularumque tuarum 
corporibus in hoc coemeterium intrantibus qui quietis sedem, et ab omni incursione malorum 
spirituum tutelam benignus largitor tribuas; ut post animarum, corporumque resurrectionem 
coadunatam, te donante atque concedente, beatitudinem sempiternam percipere mereantur, qui in 
Trinitate perfecta vivis et regnas Deus, per omnia saecula saeculorum. R. Amen. 

Turn thurificat ipsam crucem, et figit in summitate ejus unam ex tribus candelis ardentibus, et alias 
duas in duobus brachiis ejusdem crucis, et, accepta mitra, vadit ad crucem ad dexteram mediae 
positam, aspergendo aquam benedictam per coemeterium, et dicendo cum ministris sequentem 
Psalmum: 

Psalmus 37 

Domine, ne in furore tuo arguas me: * neque in ira tua corripias me. 

Quoniam sagittae tuae infixae sunt mihi: * et confirmasti super me manum tuam. 

Non est sanitas in carne mea a facie irae tuae: * non est pax ossibus meis a facie peccatorum meorum. 
Quoniam iniquitates meae supergressae sunt caput meum: * sicut onus grave gravatae sunt super me. 
Putruerunt, et corruptae sunt cicatrices meae: * a facie insipientiae meae. 

Miser factus sum et curvatus sum usque ad finem: * tota die contristatus ingrediebar. 

Quoniam lumbi mei impleti sunt illusionibus: * et non est sanitas in carne mea. 

Afflictus sum, et humiliatus sum nimis: * rugiebam a gemitu cordis mei. 

Domine, ante te omne desiderium meum: * et gemitus meus a te non est absconditus. 

Cor meum conturbatum est, dereliquit me virtus mea: * et lumen oculorum meorum, et ipsum non est 
mecum. 

Amici mei, et proximi mei: * adversum me appropinquaverunt, et steterunt. 

Et qui juxta me erant, de longe steterunt: * et vim faciebant, qui quaerebant animam meam. 

Et qui inquirebant mala mihi, locuti sunt vanitates: * et dolos tota die meditabantur. 

Ego autem tamquam surdus non audiebam: * et sicut mutus non aperiens os suum. 

Et factus sum sicut homo non audiens: * et non habens in ore suo redargutiones. 

Quoniam in te, Domine, speravi: * tu exaudies me, Domine Deus meus. 

Quia dixi: nequando supergaudeant mihi inimici mei: * et dum commoventur pedes mei, super me 
magna locuti sunt 

Quoniam ego in flagella paratus sum: * et dolor meus in conspectu meo semper. 

Quoniam iniquitatem meam annuntiabo: * et cogitabo pro peccato meo. 

Inimici autem mei vivunt, et confirmati sunt super me: * et multiplicati sunt qui oderunt me inique. 
Qui retribuunt mala pro bonis, detrahebant mihi: * quoniam sequebar bonitatem. 

Ne derelinquas me, Domine Deus meus: * ne discesseris a me. 

Intende in adjutorium meum: * Domine, Deus salutis meae. 

Et non dicitur Gloria Patri. 

Quo dicto, Pontifex stans ante ipsam crucem deposita mitra, dicit: 

Oremus. 

Domine Deus, pastor aeternae gloriae, lux et honor sapientiae, custos et vigor prudentiae, salus 
aegrotantium, valetudo potentium, moestorum solamen, vita justorum, gloria humilium; te supplices 
flagitamus, ut hoc servorum tuorum coemeterium ab omni spurcitiae inquinamento et immundorum 
spirituum insidiis custodire, mundare, et bene + dicere digneris, atque corporibus humanis in hunc 
locum advenientibus sinceritatem perpetuam tribuere non desinas, ut quicumque Baptismi 
Sacramentum perceperint, et in fide Catholica usque ad vitae terminum perseverantes fuerint, atque 
decursu hujus aevi termino, corpora sua in hoc coemeterio requiei commendaverint, angelicis tubis 
concrepantibus, animae simul cum corporibus praemia coelestium gaudiorum percipiant sempiterna. 
Per Christum Dominum nostrum. R. Amen. 

Psalmus 101 

Domine, exaudi orationem meam: * et clamor meus ad te veniat. 

Non avertas faciem tuam a me: * in quacumque die tribulor, inclina ad me aurem tuam. 

In quacumque die invocavero te: * velociter exaudi me. 

Quia defecerunt sicut fumus dies mei: * et ossa mea sicut cremium aruerunt. 

Percussum est ut foenum, et aruit cor meum: * quia oblitus sum comedere panem meum. 

A voce gemitus mei: * adhaesit os meum carni meae. 

Similis factus sum pellicano solitudinis: * factus sum sicut nycticorax in domicilio. 

Vigilavi: * et factus sum sicut passer solitarius in tecto. 

Tota die exprobrabant mihi inimici mei: * et qui laudabant me, adversum me jurabant. 

Quia cinerem tamquam panem manducabam: * et potum meum cum fletu miscebam. 

A facie irae et indignationis tuae: * quia elevans allisisti me. 

Dies mei sicut umbra declinaverunt: * et ego sicut foenum arui. 

Tu autem, Domine, in aeternum permanes: * et memoriale tuum in generationem et generationem. 

Tu exsurgens misereberis Sion: * quia tempus miserendi ejus, quia venit tempus. 

Quoniam placuerunt servis tuis lapides ejus: * et terrae ejus miserebuntur. 

Et timebunt Gentes nomen tuum, Domine: * et omnes reges terrae gloriam tuam. 

Quia aedificavit Dominus Sion: * et videbitur in gloria sua. 

Respexit in orationem humilium: * et non sprevit precem eorum. 

Scribantur haec in generatione altera: * et populus, qui creabitur, laudabit Dominum. 

Quia prospexit de excelso sancto suo: * Dominus de caelo in terram aspexit. 

Ut audiret gemitum compeditorum: * ut solveret filios interemptorum. 

Ut annuntiet in Sion nomen Domini: * et laudem suam in Jerusalem. 

In conveniendo populos in unum: * et reges ut serviant Domino. 

Respondit ei in via virtutis suae: * paucitatem dierum meorum nuntia mihi. 

Ne revoces me in dimidio dierum meorum: * in generationem et generationem anni tui. 

Initio tu, Domine, terram fundasti: * et opera manuum tuarum sunt coeli. 

Ipsi peribunt, tu autem permanes: * et omnes sicut vestimentum veterascent. 

Et sicut opertorium mutabis eos, et mutabuntur: * tu autem idem ipse es, et anni tui non deficient. 

Filii servorum tuorum habitabunt: * et semen eorum in saeculum dirigetur. 

Et non dicitur Gloria Patri. 

Quo dicto, stans ante ipsam crucem deposita mitra, dicit: 

Oremus. 

Domine Jesu Christe, qui corpus humanum de terra pro anglica reparatione formasti, et in te pro 
redemptione assumpsisti, in terram pro conditione carnis resolvis, et de terra pro immortalitate 
resuscitabis: hanc terram, quaesumus, ad usum sepulturae de benedictione tui sepulti corporis conse + 
crare dignare; et in Baptismate tibi consepultos, in natura carnis hie consepeliendos, sub spe tuae 
resurrectionis in tuae redemptionis misericordia requiescere concede. Qui venturus es judicare vivos 
et mortuos, et saeculum per ignem. R. Amen. 

Turn thurificat ipsam crucem, et figit in ejus summitate unam de tribus candelis ardentibus, et alias 
duas in duobus brachiis ejusdem crucis; et, accepta mitra, revertitur ad crucem mediam, aspergendo 
semper per coemeterium aquam benedictam, dicendo cum ministris sequentes Psalmos : 

Psalmus 129 

De profundis clamavi ad te, Domine: * Domine, exaudi vocem meam. 

Fiant aures tuae intendentes: * in vocem deprecationis meae. 

Si iniquitates observaveris, Domine: * Domine, quis sustinebit? 

Quia apud te propitiatio est: * propter legem tuam sustinui te, Domine. 

Sustinuit anima mea in verbum ejus: * speravit anima mea in Domino. 

A custodia matutina usque ad noctem: * speret Israel in Domino. 

Quia apud Dominum misericordia: * et copiosa apud eum redemptio. 

Et ipse redimet Israel: * ex omnibus iniquitatibus ejus. 

Et non dicitur Gloria Patri. 

Psalmus 142 

Domine, exaudi orationem meam, auribus percipe obsecrationem meam in veritate tua: * exaudi me 
in tua justitia. 

Et non intres in judicium cum servo tuo: * quia non justificabitur in conspectu tuo omnis vivens. 
Quia persecutus est inimicus animam meam: * humiliavit in terra vitam meam. 

Collocavit me in obscuris sicut mortuos saeculi: * et anxiatus est super me spiritus meus, in me 
turbatum est cor meum. 

Memor fui dierum antiquorum, meditatus sum in omnibus operibus tuis: * in factis manuum tuarum 
meditabar. 

Expandi manus meas ad te: * anima mea sicut terra sine aqua tibi. 

Velociter exaudi me, Domine: * defecit spiritus meus. 

Non avertas faciem tuam a me: * et similis ero descendentibus in lacum. 

Auditam fac mihi mane misericordiam tuam: * quia in te speravi. 

Notam fac mihi viam, in qua ambulem: * quia ad te levavi animam meam. 

Eripe me de inimicis meis, Domine, ad te confugi: * doce me facere voluntatem tuam, quia Deus 
meus es tu. 

Spiritus tuus bonus deducet me in terram rectam: * propter nomen tuum, Domine, vivificabis me in 
aequitate tua. 

Educes de tribulatione animam meam: * et in misericordia tua disperdes inimicos meos. 

Et perdes omnes, qui tribulant animam meam: * quoniam ego servus tuus sum. 

Et non dicitur Gloria Patri. 

Quo dicto, Pontifex stans ante ipsam crucem mediam, deposita mitra, dicit: 

Oremus. 

Adesto, quaesumus, Domine Deus, obsequiis nostris, in nomine tuo hunc locum visitantibus, et 
nostrae fragilitatis ministerio; et sicut benedixisti per manus servorum tuorum Abrahae, Isaac et 
Jacob terram sepulturae suae peregrinantibus, ita, quaesumus, Domine, bene + dicere, sancti + ficare, 
et conse + crare digneris hoc coemiterium pretio unigeniti Filii tui Domini nostri Jesu Christi 
Sanguinis typice comparatum, ad nostrae peregrinationis corpora quiescenda, donee per eumdem 

Dominum nostrum Jesum Christum de pulvere ad gloriam dones resurgenda. Qui tecum vivit, et 
regnat in unitate Spiritus Sancti Deus. 

Deinde mediocri voce, extensis manibus ante pectus, dicit Praefationem: 

Per omnia saecula saeculorum. R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine 
sancte, Pater omnipotens, aeterne Deus: per Christum Dominum nostrum. Qui est dies aeternus, lux 
indeficiens, claritas sempiterna. Qui sic sequaces suos in lucem praecipit ambulare, ut noctis aeternae 
valeant caliginem evadere, et ad lucis patriam feliciter pervenire. Qui per humanitatem assumptam 
Lazarum flevit, per divinitatis potentiam vitae reddidit, atque humanum genus, quadrifida 
peccatorum mole obrutum, ad vitam reduxit. Per quern te, Domine, suppliciter deprecamur, ut qui in 
hoc sepelientur polyandro, in novissimo, cum tubae perstrepuerint Angelorum, a peccatorum nexibus 
absoluti, et aeternae felicitati redditi, et Sanctorum coetibus connumerati, te, qui es vita aeterna, 
benignum et misericordem inveniant, ut te auctorem vitae exsultantes cum omnibus Sanctis 
collaudent. 

Quod sequitur dicit submissa voce legendo, ita tamen, quod a circumstantibus audiatur. 

Per eumdem Dominum nostrum Jesum Christum Filium tuum, qui tecum vivit, et regnat in unitate 
Spiritus Sancti Deus, per omnia saecula saeculorum. R. Amen. 

Turn thurificat crucem ipsam, et figit in summitate ejus unam de tribus candelis ardentibus, et alias 
duas in duobus brachiis ejusdem crucis. Quo facto, stans versus ad ipsam crucem, dicit: 

Oremus. 

Et ministri: Flectamus genua. R. Levate. 

Domine sancte Pater omnipotens, aeterne Deus, locorum omnium sanctificator, et in melius 
reformator, a quo et per quern omnis benedictio de coelis descendit in terras; bene + dicere dignare 
locum istum, ut sit polyandrum seu coemeterium, dulcis requies et pausatio mortuorum; quorum 
animae, quarum corpora hie sepulta, vel sepelienda sunt, jucunditatis tuae dulcedine potiantur; 
sintque interim in superna Jerusalem gaudentes et laetantes, donee in magno judicii die de sepulcris 
propria corpora recipiant, et sic venienti Domino ad judicandum obviam cum fructu bonae 
operationis occurrant. Per Dominum nostrum Jesum Christum Filium tuum, qui tecum vivit, et 
regnat in unitate Spiritus Sancti Deus, per omnia saecula saeculorum. R. Amen. 

His peractis, Pontifex solemniter benedicit populo, dicens: Sit nomen Domini benedictum, etc. 

Deinde intrat Ecclesiam, et, si velit, parat se ad Missam: si vero celebrare noluerit, facit per aliquem 
Sacerdotem solemniter celebrari. 

Missa dicitur de die, et cum Oratione diei dicitur sub uno Per Dominum nostrum, sequens Oratio: 

Deus, cujus miseratione animae fidelium requiescunt, huic coemeterio, quaesumus, Domine, 
Angelum tuum sanctum deputa custodem; et quorum quarumque corpora hie sepeliuntur, animas 
eorum ab omnibus absolve vinculis delictorum, ut in te semper cum Sanctis tuis sine fine laetentur. 
Per Dominum nostrum Jesum Christum Filium tuum, qui tecum vivit, et regnat in unitate Spiritus 
Sancti Deus, per omnia saecula saeculorum. R. Amen. 

Cum Secreta diei dicitur sub uno Qui vivis, sequens Secreta: 

Munera, Domine, oblata sanctifica, et qui te ipsum in sepulcro poni voluisti, et exemplum resurgendi 
fidelibus tuis largiri dignatus es, da, quaesumus, fidelium tuorum animabus hie in te quiescentibus, 
veniam peccatorum; ut haec salutaris hostia sit remedium et requies animarum eorum, et corporum. 
Qui vivis, et regnas cum Deo Patre in unitate Spiritus Sancti Deus, per omnia saecula saeculorum. R. 
Amen. 

Cum Postcommunio diei dicitur sub uno Per Dominum nostrum, sequens Postcommunio: 

Muneribus sacris satiati, quaesumus, Domine Deus noster, ut plebs tua, quae in futuro a morte 
corporis resurrectura creditur, te miserante, a morte animae resurgere mereatur. Per Dominum 
nostrum Jesum Christum Filium tuum, qui tecum vivit, et regnat in unitate Spiritus Sancti Deus, per 
omnia saecula saeculorum. R. Amen. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ECCLESIAE, ET COEMETERII RECONCILIATIONE. 


Ecclesiae et coemeterii reconciliatio omni die fieri potest. 

In primis in mane diei qua reconciliatio fieri debet, paratur faldistorium super tapete in medio 
coemeterii, et altare Ecclesiae omnino nudatur. Parantur etiam duo vasa cum aqua, unum in 
coemeterio, et aliud in Ecclesia in Presbyterio, et ibidem unum vas vini; vas cum sale; vas cum 
cineribus; et aspersorium de herba hyssopi factum. Providetur etiam quod Ecclesia possit libere 
circuiri. Si vero Ecclesia tantum sit reconcilianda, paratur faldistorium super tapete ante portam 
principalem Ecclesiae, et ibidem vas cum aqua, et aspersorium de herba hyssopi factum, ac alia in 
Ecclesia, quae supra sunt ordinata. 

Quibus omnibus sic paratis, Pontifex in sacristia, vel alio condecenti loco omatus amictu, alba, 
cingulo, stola, pluviali albo, mitra simplici, et baculo Pastorali, procedit ad coemeterium, si est 
reconciliandum, alias ante portam principalem Ecclesiae; ubi stans juxta faldistorium sibi paratum, 
benedicit aquam ibidem in vasa positam simpliciter cum sale, prout habetur supra in Coemeterii 
benedictione. Aqua igitur benedicta. Pontifex sine mitra inchoat, schola prosequente, Antiphonam 
(cum cantu): 

Asperges me, * Domine, hyssopo, et mundabor: lavabis me, et super nivem dealbabor. 

Psalmus 50. Miserere, ut supra, in Coemeterii benedictione. 

Quo finito, Antiphona repetitur. Interim dum Antiphona, et Psalmus dicuntur, Pontifex, accepta mitra 
aspergit cum ipsa aqua in circuitu de foris Ecclesiam, et coemeterium simul, aspergendo aquam 
alternatim nunc ad murum Ecclesiae, nunc ad terram coemeterii, et specialiter loca contaminata. Quo 
facta, rediens ad locum ubi aquam benedixit, stans deposita mitra, dicit: Oremus. 

Omnipotens et misericors Deus, qui Sacerdotibus tuis tantam prae ceteris gratiam contulisti, ut 
quidquid in tuo nomine digne perfecteque ab eis agitur, a te fieri credatur, quaesumus immensam 
clementiam tuam, ut quod modo visitatari sumus, visites, et quidquid benedicturi sumus, bene + 
dicas; sitque ad nostrae humilitatis introitum, Sanctorum tuorum meritis, fuga daemonum, Angeli 
pacis ingressus. Per Christum Dominum nostrum. R. Amen. 

Deinde iterum dicit: Oremus. 

Et ministri: Flectamus genua. R. Levate. 

Aufer a nobis, quaesumus, Domine, cunctas iniquitates nostras; ut ad loca tuo sancto nomini 
purificanda puris mereamur mentibus introire. Per Christum Dominum nostrum. R. Amen. 

Et si Ecclesia reconciliatur sine coemeterio, omittitur sequens Oratio. Si vero Ecclesia simul cum 
coemeterio reconciliatur, Pontifex, finita praecedente, mox dicit: Oremus. 

Et ministri: Flectamus genua. R. Levate. 

Domine pie, qui agrum figuli pretio sanguinis tui in sepulturam peregrinorum comparari voluisti; 
quaesumus, dignanter reminiscere clementissimi hujus mysterii tui; tu es enim, Domine, figulus 
noster, tu quietis nostrae ager; tu agri hujus es pretium; tu dedisti etiam et suscepisti; tu de pretio, et 
in pretio tui vivifici sanguinis nos requiescere donasti. Tu ergo, Domine, qui es offensionis nostrae 
dementissimus indultor, exspectantissimus judicator, judicii tui superabundantissimus miserator, 
judicium tuae justae severitatis abscondens post miserationem tuae piae redemptionis, adesto 
exauditor et effector nostrae reconciliationis; hocque coemeterium, mausoleum peregrinorum tuorum, 
coelestis patriae incolatum exspectantium, benignus purifica, et reconcilia; et hie tumulatorum et 
tumulandorum corpora de potentia et pietate tuae resurrectionis ad gloriam incorruptionis non 
damnans, sed glorificans resuscita. Qui venturus es judicare vivos, et mortuos, et saeculum per 
ignem. R. Amen. 

Postea cantor incipit Litanias, ut supra, et Pontifex, accepta mitra, ingreditur Ecclesiam cum Clero, 
cantando eas: acceditque ante altare majus, coram quo paratur ei faldistorium, super quod Pontifex 
cum mitra procumbit. Cumque dictum fuerit: Ut omnibus fidelibus, etc. R. Te rogamus, audi nos. 

Pontifex surgit de accubitu, et baculum Pastoralem in sinistra tenens, producit signum crucis super 
altare, Ecclesiam, et coemeteritium, dicens: 

Ut hanc Ecclesiam, et altare hoc, ac coemeterium purgare, et recon + cilare digneris. R. Te rogamus, 
audi nos. 

Secundo dicit: 

Ut hanc Ecclesiam, et altare hoc, ac coemeterium purgare, recon + ciliare, et sancti + ficare digneris. 
R. Te rogamus, audi nos. 

Tertio dicit: 

Ut hanc Ecclesiam, et altare hoc, ac coemeterium purgare, recon + ciliare, sancti + ficare, et conse + 
crare digneris. R. Te rogamus, audi nos. 

Si autem coemeterium non sit pollutum, et sic neque reconciliandum, non fit de coemeterio mentio. 
Quibus dictis, iterum super faldistorio accumbit, cantore Litanias resumente et perficiente. Quibus 
finitis, Pontifex surgit et, deposita mitra, stans versus ad dictum altare, dicit: Oremus. 

Et ministri: Flectamus genua. R. Levate. 

Deus, qui peccati viteris hereditariam mortem, in qua posteritatis genus omne successerat, Christi 
Filii tui Domini nostri passione solvisti: da propitius, ut conformes eidem effecti, sicut imaginem 
terreni parentis naturae necessitate portavimus, ita imaginem coelestis gratiae sanctificatione 
portamus, per virtutem ejusdem Christi Filii tui Domini nostri, qui tecum vivit, et regnat in unitate 
Spiritus Sancti Deus, per omnia saecula saeculorum. R. Amen. 

Deinde Pontifex genuflectit ante faldistorium praedictum, et sine mitra cantando dicit, prout etiam 
habetur supra in Consecratione Altaris: 

Deus, in adjutorium meum intende. 

Tunc surgit Pontifex, et Chorus respondet: 

Domine, ad adjuvandum me festina. 

Tunc Pontifex stans sine mitra, dicit: 

Gloria Patri, et Filio, et Spiritui Sancto. 

Chorus respondet: 

Sicut erat in principio, et nunc, et semper: et in saecula saeculorum. Amen, absque Alleluia. 

Idem fit eisdem modo et loco secundo, et tertio, voce semper altius elevata. Quibus dictis, Pontifex 
stans in eodem loco, accepta mitra, benedicit aliam aquam ibidem in Presbyterio in aliquo vase 
paratam cum sale, cinere, et vino, incipiens absolute: Exorcizo te, creatora salis. Prout habetur supra 
in Consecratione Altaris portatilis, usque ad Orationem Omnipotens sempiterne Deus, creator et 
conservator humani generis, etc. inclusive. 

Qua dicta, Pontifex inchoat, schola prosequente, Antiphonam: 

Exsurgat, Deus, et dissipentur inimici e jus, et fugi ant, qui oderunt eum, a facie ejus. 

Incepta Antiphona. Pontifex facit ut in fine Psalmi habetur. 

Psalmus 67. 

In Ecclesiis benedicite Deo Domino, * de fontibus Israel. 

Repetitur Antiphona post singulum Versum. 

Ibi Benjamin adulescentulus, * in mentis excessu. 

Principes Juda, duces eorum: * principes Zabulon, principes Nephthali. 

Manda, Deus, virtuti tuae: * confirma hoc, Deus, quod operatus es in nobis. 

A templo tuo in Jerusalem, * tibi offerent reges munera. 

Increpa feras arundinis: congregatio taurorum in vaccis populorum: * ut excludant eos, qui probati 
sunt argento. 

Dissipa gentes, quae bella volunt: venient legati ex Aegypto: * Aethiopia praeveniet manus ejus Deo. 
Regna terrae, cantate Deo: * psallite Domino. 

Psallite Deo, qui ascendit super coelum coeli, * ad Orientem. 

Ecce dabit voci suae vocem virtutis, date gloriam Deo super Israel, * magnificentia ejus, et virtus ejus 
in nubibus. 

Mirabilis Deus in sanctis suis, Deus Israel ipse dabit virtutem, et fortitudinem plebi suae, * 
benedictus Deus. 

Et non dicitur Gloria Patri, sed Antiphona repetitur. 

Interim dum Antiphona et Psalmus praedicti dicuntur, Pontifex, accepta mitra, circuit ter Ecclesiam 
intrinsecus, aspergendo in primo circuitu parietes in superiori parte; in secundo autem in inferiori 
parte eorum; in tertio vero pavimentum Ecclesiae; aspergit etiam specialiter loca contaminata, quando 
Ecclesia principaliter est polluta, vel violata. 

Quo facto, Pontifex stans in Presbyterio cum mitra versus ad altare, dicit: 

Deum indultorem criminum, Deum sorditum mundatorem, Deum, qui corruptum peccatis 
originalibus mundum adventus sui nitore purificavit, fratres charissimi, supplices deprecemur, ut 
contra diaboli furentis insidias fords nobis propugnator assistat; ut si quid ejus virosa calliditate 
quotidianis insectationibus maculatum in isto loco corruptumque fuerat, efficiatur coelesti 
miseratione purgatum, quia sicut illius est solidum perfectumque quassare, ita auctoris est nostri lapsa 
restituere, nutantia stabilire, et corrupta purgare. Qui cum Deo Patre, et Spiritu Sancto vivit, et regnat 
Deus. 

Deinde, deposita mitra, mediocri voce, extensis manibus ante pectus, dicit Praefationem: 

Per omnia saecula saeculorum. R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine 
sancte, Pater omnipotens, aeterne Deus: Cujus immensa bonitas, ut non habuit principium ita nee 
terminum habebit. Qui divina naturalique pietatis plenus, eligis in nobis magis restituere perdita quam 
percutere peritura. Et si quid aut negligentia polluit aut ira commitit, aut stimulat ebrietas aut libido 
subvertit hoc, Domine, dementi patientia sustines; ut ante per gratiam purifices, quam percutias per 
furorem. Et operis tui providus plasmator eligis potius erigere jacentia, quam puniri damnanda. Te, 
Domine, supplices deprecamur, ut hujus tabernaculi receptaculum placatus aspicias, et altare tuum, 
quod insectantis est inimici fraude pollutum, per infusionem gratiae coelestis purifices, purificatum 
possideas, possessumque, ne deinceps aliqua labe sordescat, custodias. Absint in posterum omnes 
nequitiae spirituales, et eliminentur: exstinguantur antiqui serpentis invidia, et cum omnibus 
fraudibus suis diaboli turma propellatur. Efferat secum maculam quam ingessit, et perennibus 
quandoque suppliciis deputandus operum suorum semina secum colligat peritura. Nihil hie in 
posterum noceat praeteriti culpa contagii, nihil sit quod remaneat inimici fraude pollutum 
quandoquidem spiritus tui est infusione purgatum. Resurgat ecclesiae tuae pura simplicitas, et candor 

innocentiae hactenus maculatus, dum receperit gratiam, resurgat ad gloriam: ut populorum fidelium 
hie turba conveniens, dum petitionis ingerit vota, votorum sentiat se obtinuisse suffragia. 

Quod sequitur dicit submissa voce legendo, ita tamen quod a circumstantibus audiri possit. 

Per Dominum nostrum Jesum Christum Filium tuum, qui tecum vivit, et regnat in unitate Spiritus 
Sancti Deus, per omnia saecula saeculorum. R. Amen. 

Post haec Pontifex, accepta mitra, ascendit ad altare, et ibi inchoat, schola prosequente, Antiphonam: 
Introibo ad altare Dei: * ad Deum qui laetificat juventutem meam. 

Psalmus 42. 

Judica me, Deus, et discerne causam meam de gente non sancta, * ab homine iniquo, et doloso erue 
me. 

Quia tu es, Deus, fortitudo mea: * quare me repulisti? et quare tristis incedo, dum affligit me 
inimicus? 

Emitte lucem tuam et veritatem tuam: * ipsa me deduxerunt, et adduxerunt in montem sanctum tuum, 
et in tabernacula tua. 

Et introibo ad altare Dei: * ad Deum, qui laetificat juventutem meam. 

Confitebor tibi in cithara, Deus, Deus meus: * quare tristis es, anima mea? et quare conturbas me? 
Spera in Deo, quoniam adhuc confitebor illi: * salutare vultus mei, et Deus meus. 

Et non dicitur Gloria Patri, sed Antiphona repetitur. Qua repetita, Pontifex, deposita mitra, dicit: 
Oremus. 

Et ministri: Flectamus genua. R. Levate. 

Deus, qui in omni loco dominationis tuae clemens ac benignus purificator assistis, exaudi nos, 
quaesumus, et concede, ut in posterum inviolabilis hujus loci permaneat consecratio: et tui muneris 
beneficia universitas fidelium, quae supplicat, percipere mereatur. Per Christum Dominum nostrum. 
R. Amen. 

Deinde stans ibidem inchoat, schola prosequente, Antiphonam (cum cantu, sine alleluia): 

Confirma hoc, Deus, quod operatus es in nobis, a templo sancto tuo. quod est in Jerusalem. 

Incepta Antiphona, Pontifex accipit mitram, stans cum ea in dicto loco, usque ad finem Psalmi. 
Psalmus 67. 

Exsurgat Deus, et dissipentur inimici ejus, * et fugiant qui oderunt eum, a facie eius. 

Sicut defecit fumus, deficiant: * sicut fluit cera a facie ignis, sic pereant peccatores a facie Dei. 

Et justi epulentur, et exsultent in conspectu Dei: * et delectentur in laetitia. 

Cantate Deo, psalmum dicite nomini ejus: * iter facite ei, qui ascendit super occasum: Dominus 
nomen illi. 

Exsultate in conspectu eius: * turbabuntur a facie ejus, patris orphanorum, et judicis viduarum. 

Deus in loco sancto suo: * Deus qui habitare facit unius moris in domo. 

Qui educit vinctos in fortitudine, * similiter eos, qui exasperant, qui habitant in sepulcris. 

Deus cum egredereris in conspectu populo tui, * cum pertransires in deserto: 

Terra mota est, etenim coeli distillaverunt a facie Dei Sinai, * a facie Dei Israel. 

Pluviam voluntariam segregabis, Deus, hereditati tuae: * et infirmata est, tu vero perfecisti earn. 
Animalia tua habitabunt in ea: * parasti in dulcedine tua pauperi, Deus. 

Dominus dabit verbum evangelizantibus, * virtute multa. 

Rex virtutum dilecti, dilecti: * et speciei domus dividere spolia. 

Si dormiatis inter medios cleros, pennae columbae deargentatae, * et posteriora dorsi eius in pallore 
auri. 

Dum discernit coelestis reges super earn, nive dealbabuntur in Selmon: * mons Dei, mons pinguis. 
Mons coagulatus, mons pinguis: * ut quid suspicamini montes coagulatos? 

Mons, in quo beneplacitum est Deo habitare in eo: * etenim Dominus habitabit in finem. 

Currus Dei decern millibus multiplex, millia laetantium: * Dominus in eis in Sina in sancto. 
Ascendisti in altum, cepisti captivitatem: * accepisti dona in hominibus: 

Etenim non credentes, * inhabitare Dominum Deum. 

Benedictus Dominus die quotidie: * prosperum iter faciet nobis Deus salutarium nostrorum. 

Deus noster, Deus salvos faciendi: * et Domini, Domini exitus mortis. 

Verumtamen Deus confringet capita inimicorum suorum: * verticem capilli perambulantium in 
delictis suis. 

Dixit Dominus: ex Basan convertam, * convertam in profundum maris: 

Ut intingatur pes tuus in sanguine: * lingua canum tuorum ex inimicis, ab ipso. 

Viderunt ingressus tuos Deus, * ingressus Dei mei: Regis mei qui est in sancto. 

Praevenerunt principes conjuncti psallentibus, * in medio juvencularum tympanistriarum. 

In ecclesiis benedicite Deo Domino, * de fontibus Israel. 

Ibi Benjamin adulescentulus, * in mentis excessu. 

Principes Juda, duces eorum: * principes Zabulon, principes Nephthali. 

Manda, Deus, virtuti tuae: * confirma hoc, Deus, quod operatus es in nobis. 

A templo tuo in Jerusalem, * tibi offerent reges munera. 

Increpa feras arundinis: congregatio taurorum in vaccis populorum: * ut excludant eos, qui probati 
sunt argento. 

Dissipa gentes, quae bella volunt: venient legati ex Aegypto: * Aethiopia praeveniet manus ejus Deo. 
Regna terrae, cantate Deo: * psallite Domino. 

Psallite Deo, qui ascendit super coelum coeli, * ad Orientem. 

Ecce dabit voci suae vocem virtutis, date gloriam Deo super Israel, * magnificentia ejus, et virtus ejus 
in nubibus. 

Mirabilis Deus in sanctis suis, Deus Israel ipse dabit virtutem, et fortitudinem plebi suae, * 
benedictus Deus. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Quo dicto, Pontifex, deposita mitra, stans adhuc ibidem dicit: Oremus. 

Deus, qui Ecclesiam tuam sanctam, de omnibus mundi finibus congregatam, per tui lateris admirabile 
sacramentum cunctarum gentium matrem esse dixisti, quam etiam populorum varietate depictam, 
sanctorum Martyrum tuorum meritis decorasti; bene + die, Domine, quaesumus, Sanctorum tuorum 
opitulante suffragio, tarn altare, quod eorum exornatur, te juvante, Reliquiis, quam Ecclesiam, ac 
fidelium tuorum tibi pie offerentium vota in ilia sanctifica. Qui cum Deo Patre, et Spiritu Sancto 
vivis, et regnas Deus in saecula saeculorum. R. Amen. 

Turn Pontifex benedicit populo solemniter, dicens: 

Sit nomen Domini benedictum, etc. 

Deinde, si velit, parat se ad celebrandum Missam. Sed si celebrare noluerit, facit per aliquem 
Sacerdotem solemniter Missam celebrari. 

Missa dicitur de die, et cum Oratione diei dicitur sequens Collecta sub uno Per Dominum. 

Oratio. 

Deus, qui dixisti: Domus mea domus orationis vocabitur, domum istam infidelium spurcitiis 
contaminatam mundare, et sanctificare digneris, et omnium preces et vota hoc in loco ad te 
clamantium clementer exaudias, et benignus suscipias. Per Dominum nostrum Jesum Christum 
Filium tuum, qui tecum vivit et regnat in unitate Spiritus Sancti Deus, per omnia saecula saeculorum. 
R. Amen. 

Secreta. 

Haec hostia, quaesumus, Domine, et locum istum ab omnibus immunditiis expurget, et supplicationes 
nostras semper et ubique reddat tibi acceptas. Per Dominum nostrum Jesum Christum Filium tuum, 
qui tecum vivit et regnat in unitate Spiritus Sancti Deus, per omnia saecula saeculorum. R. Amen. 

Postcommunio. 

Percipientes, Domine, munera salutis aeternre supplices exoramus, ut templum hoc et coemeterium 
ab infidelium inquinamentis emundatum, benedictione tua maneat sanctificatum, et pectora nostra ab 
omni sorde vitiorum alienata, tibique devota semper exsistant. Per Dominum nostrum Jesum 
Christum Filium tuum, qui tecum vivit et regnat in unitate Spiritus Sancti Deus, per omnia saecula 
saeculorum. R. Amen. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE RECONCILIATIONE COEMETERII, SINE ECCLESIAE 

RECONCILIATIONE. 


Quando coemeterium benedictum violatum seu pollutum, separatum est ab Ecclesia, et propterea ipsa 
non habetur pro violata vel polluta, reconciliatio coemeterii fieri poterit quocumque die, hoc ordine: 

In mane diei, qua reconciliatio fieri debebit, parantur in medio coemeterii faldistorium pro Pontifice, 
et vas aquae mundae benedicendae, et vas salis; deinde hora convenienti Pontifex indutus in sacristia, 
aut alio convenienti loco, amictu, alba, cingulo, stola, pluviali albi coloris, et mitra simplici, baculum 
Pastoralem in manu tenens, accedit ad medium coemeterii, ubi supra faldistorium omatum 
procumbit; et cantores ibidem incipiunt, et prosequuntur Litanias, ut supra; in quibus cum dictum 
fuerit: Ut omnibus fidelibus, etc. R. Te rogamus, audi nos. 

Pontifex surgit cum mitra, et baculum Pastoralem in manu sinistra tenens, producit signum crucis 
super coemeterium, dicens: 

Ut hoc coemeterium recon + ciliare digneris. R. Te rogamus, audi nos. 

Secundo dicit: 

Ut hoc coemeterium recon + ciliare, et sancti + ficare digneris. R. Te rogamus, audi nos. 

Tertio dicit: 

Ut hoc coemeterium recon + ciliare, sancti + ficare, et conse + crare digneris. R. Te rogamus, audi 
nos. 

Quibus dictis, Pontifex iterum super faldistorium procumbit, cantoribus Litanias perficientibus. 
Quibus finitis, surgit Pontifex ab accubitu, et benedicit ibi sal et aquam simpliciter, prout habetur 
supra in Coemeterii Benedictione. Quo facto, Pontifex in eodem loco stans sine mitra inchoat, schola 
prosequente, Antiphonam (cum cantu): 

Asperges me, Domine, hyssopo, et mundabor lavabis me, et super nivem dealbabor. 

Psalmus 50. 

Miserere mei, Deus: * secundum magnam misericordiam tuam, ut supra. 

Et dicitur totus sine Gloria Patri. 

Incepta Antiphona, Pontifex mitram accipit, et dum Antiphona, et Psalmus praedicti dicuntur, circuit 
totum coemeterium incipiens ad ejus dexteram, aspergens semper, et ubique aquam benedictam cum 
aspersorio, et potissime in loco, ubi pollutio, vel violatio commissa est. Quo peract, redit ad locum, 
ubi Litanae dictae fuerunt. Finito Psalmo praedicto, et coemeterio undique asperso, Pontifex stans 
ante faldistorium suum, deposita mitra, dicit: Oremus. 

Et ministri: Flectamus genua. R. Levate. 

Domine pie, qui agrum figuli pretio sanguinis tui in sepulturam peregrinorum comparari voluisti; 
quaesumus, dignanter reminiscere clementissimi hujus mysterii tui; tu es enim, Domine, figulus 
noster, tu quietis nostrae ager; tu agri hujus es pretium; tu dedisti etiam et suscepisti; tu de pretio, et 
in pretio tui vivifici sanguinis nos requiescere donasti. Tu ergo, Domine, qui es offensionis nostrae 
dementissimus indultor, exspectantissimus judicator, judicii tui superabundantissimus miserator, 
judicium tuae justae severitatis abscondens post miserationem tuae piae redemptionis, adesto 
exauditor et effector nostrae reconciliationis; hocque coemeterium, mausoleum peregrinorum tuorum, 
coelestis patriae incolatum exspectantium, benignus purifica, et reconcilia; et hie tumulatorum et 
tumulandorum corpora de potentia et pietate tuae resurrectionis ad gloriam incorruptionis non 
damnans, sed glorificans resuscita. Qui venturus es judicare vivos, et mortuos, et saeculum per 
ignem. R. Amen. 

Elis dictis, Pontifex stans in loco praedicto, dat benedictionem solemnem populo, dicens: 

Sit nomen Domini benedictum, etc. 

Turn redit ad sacristiam, aut alium locum, in quo paramenta accepit, ubi depositis sacris vestibus, 
vadit in pace. 

De Patenae et Calicis Consecratione 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE PATENAE ET CALICIS CONSECRATIONE 


Pontifex ad consecrationem Calicis, vel cujuslibet indumenti, seu ornamenti ecclesiastici procedere 
volens, debet semper stolam circa collum habere, et mitram tenere poterit ubi convenit. 
Quandocumque enim Episcopalia agit, episcopalibus, non sacerdotalibus, debet esse paramentis 
ornatus. Omnium quoque mobilium Benedictiones hujusmodi possunt fieri, ubi Pontifici placuerit, et 
omni die. 

In Patenae igitur consecratione, pro qua parandum est sanctum Chrisma, et vas aquae benedictae cum 
aspersorio, Pontifex stans cum mitra, dicit: 

V. Adjutorium nostrum in nomine Domini. 

R. Qui fecit coelum et terram. 

Oremus, fratres charissimi, ut divinae gratiae benedictio consecret, et sanctificet hanc Patenam, ad 
confringendum in ea corpus Domini nostri Jesu Christi, qui crucis passionem sustinuit pro nostrum 
omnium salute. 

Turn, deposita mitra, dicit: 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, qui legalium institutor es hostiarum, quique inter eas conspersam 
similaginem deferri in Patenis aureis et argenteis ad altare tuum jussisti, bene + dicere, sancti + 
ficare, et conse + crare digneris hanc Patenam, in administrationem Eucharistiae Jesu Christi Filii tui, 
qui pro nostra omniumque salute seipsum tibi Deo Patri in patibulo crucis elegit immolari, ac tecum 
vivit et regnat in unitate Spiritus Sancti Deus, per omnia saecula saeculorum. R. Amen. 

Turn Pontifex, accepta mitra, facit cum pollice dexterae manus Chrismate intincto crucem super 
Patenam, ab ora in oram, et mox linit, et perungit totam ejus superficiem cum ipso pollice, dicens: 
Conse + crare, et sancti + ficare digneris, Domine Deus, Patenam hanc per istam unctionem, et 
nostram bene + dictionem in Christo Jesu Domino nostro, qui tecum vivit et regnat in unitate Spiritus 
Sancti Deus, per omnia saecula saeculorum. R. Amen. 

De Patenae et Calicis Consecratione 


Deinde stans adhuc cum mitra procedit ad benedictionem Calicis, dicens: 

Oremus, fratres charissimi, ut Deus, et Dominus noster Calicem istum in usum ministerii sui 
consecrandum coelestis gratiae inspiratione sanctificet, et ad humanam consecrationem plenitudinem 
divini favoris accommodet. Per Christum Dominum nostrum. R. Amen. 

Turn, deposita mitra, dicit: 

V. Dominus vobiscum. 

R. Et cum spiritu tuo. 

Oremus 

Dignare, Domine Deus noster, Calicem hunc bene + dicere, in usum ministerii tui pia famulatus 
devotione formatum, et ea sancti + ficatione perfundere, qua Melchisedech famuli tui sacratum 
Calicem perfudisti, et quod arte vel metalli natura effici non potest altaribus tuis dignum, fiat tua bene 
+ dictione sanctificatum. Per Christum Dominum nostrum. R. Amen. 

Deinde, accepta mitra, facit crucem cum pollice dexterae manus de Chrismate intra ipsum Calicem a 
labio ejus in labium, et mox linit, et perungit interim ipsum totum, dicens: 

Conse + crare, et sancti + ficare digneris, Domine Deus, Calicem hunc per istam unctionem, et 
nostram bene + dictionem in Christo Jesu Domino nostro, qui tecum vivit et regnat in unitate Spiritus 
Sancti Deus, per omnia saecula saeculorum. R. Amen. 

Turn, deposita mitra, dicit super Calicem, et Patenam: 

V. Dominus vobiscum. 

R. Et cum spiritu tuo. 

Oremus 

Omnipotens sempiterne Deus, manibus nostris, quaesumus, opem tuae benedictionis infunde, ut per 
nostram bene + dictionem hos vasculum et Patena sanctificentur, et Corporis et Sanguinis Domini 
nostri Jesu Christi novum sepulcrum Sancti Spiritus gratia efficiantur. Per eumdem Dominum 
nostrum Jesum Christum Filium tuum, qui tecum vivit et regnat in unitate ejusdem Spiritus Sancti 
Deus, per omnia saecula saeculorum. R. Amen. 

Demum aspergit Calicem et Patenam cum aqua benedicta, quod fieri debet in omnibus quarumlibet 
benedictionibus rerum. Quo facto, abstergi facit per aliquem Sacerdotem Patenam, et Calicem cum 
mica panis, et bene mundari; deinde extersiones projiciuntur in ignem, vel sacrarium. 

Pontificale Romanum - De Benedictione Sacerdotalium Indumentorum in Genere 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE SACERDOTALIUM INDUMENTORUM IN 

GENERE 


Pontifex sacerdotalia indumenta benedicere volens, stans sine mitra, dicit: 

V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, qui per Moysen famulum tuum, pontificalia et sacerdotalia, seu 
levitica vestimenta ad explendum in conspectu tuo ministerium eorum, ad honorem et decorem 
nominis tui fieri decrevisti; adesto propitius invocationibus nostris, ut haec indumenta sacerdotalia, 
desuper irrigante gratia tua, ingenti benedictione per nostrae humilitatis servitium puri + ficare, bene 
+ dicere, et conse +crare digneris, ut divinis cultibus et sacris mysteriis apta et benedicta exsistant; his 
quoque sacris vestibus Pontifices et Sacerdotes seu Levitae tui induti, ab omnibus impulsionibus seu 
tentationibus malignorum spirituum muniti et defensi esse mereantur, tuisque mysteriis apte et 
condigne servire, et inhaerere, atque in his tibi placide et devote perseverare tribue. Per Christum 
Dominum nostrum. R. Amen. 

Alia oratio. 

Oremus 

Deus invictae virtutis triumphator, et omnium rerum creator ac sanctificator, intende preces nostras, 
et haec indumenta leviticae, sacerdotalis, et pontificalis gloriae ministris tuis fruenda tuo ore proprio 
bene + dicere, sancti + ficare, et conse + crare digneris, omnesque eis utentes tuis mysteriis aptos, et 
tibi in eis devote ac laudabiliter servientes, gratos efficere digneris. Per Dominum nostrum Jesum 
Christum Filium tuum, qui tecum vivit et regnat in unitate ejusdem Spiritus Sancti Deus, per omnia 
saecula saeculorum. R. Amen. 

Deinde aspergit ipsa indumenta aqua benedicta. 

Pontificale Romanum - Benedictio Specialis cujuslibet Indumenti 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


BENEDICTIO SPECIALIS CUJUSLIBET INDUMENTI 


V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus 

Deus omnipotens, bonarum virtutum dator, et omnium benedictionum largus infusor, supplices te 
rogamus, ut manibus nostris opem tuae benedictionis infundas, et has caligas, et sandalia, vel 
amictum, vel albam, vel cingulum, vel stolam, vel manipulum, vel tunicellam, vel dalmaticam, vel 
planetam, divino cultui praeparatam, virtute Sancti Spiritus bene + dicere, sancti + ficare, et conse + 
crare digneris, et omnibus ea, vel eo, vel eis utentibus gratiam sanctificationis sacri mysterii tui 
benignus concede; ut in conspectu tuo sancti et immaculati atque irreprehensibiles appareant, et 
auxilium misericordiae tuae acquirant. Per Dominum nostrum Jesum Christum Filium tuum, qui 
tecum vivit et regnat in unitate ejusdem Spiritus Sancti Deus, per omnia saecula saeculorum. R. 
Amen. 

Deinde aspergit ea aqua benedicta. 

De Benedictione Mapparum 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE MAPPARUM SEU LINTEAMINUM SACRI 

ALTARIS 


Pontifex mappas seu linteamina sacri altaris benedicturus, stans sine mitra, dicit: 

V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Exaudi, Domine, preces nostras, et haec linteamina sacri altaris usui praeparata bene + dicere, et 
sancti + ficare digneris. Per Christum Dominum nostrum. R. Amen. 

Oremus 

Domine, Deus omnipotens, qui Moysen famulum tuum ornamenta et linteamina facere per 
quadraginta dies docuisti, quae etiam Maria textuit, et fecit in usum ministerii tabernaculi foederis, 
bene + dicere, sancti + ficare, et conse + crare digneris haec linteamina ad tegendum involvendumque 
altare gloriosissimi Filii tui Domini nostri Jesu Christi, qui tecum vivit et regnat in unitate Spiritus 
Sancti Deus, per omnia saecula saeculorum. R. Amen. 

Deinde aspergit ea aqua benedicta. 

De Benedictione Corporalium 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE CORPORALIUM 


Pontifex corporalia benedicere volens, stans sine mitra, dicit: 

V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Clementissime Domine, cujus inenarrabilis est virtus, cujus mysteria arcanis mirabilibus celebrantur, 
tribue, quaesumus, ut hoc linteamen tuae propitiationis bene + dictione sanctificetur, ad 
consecrandum super illud Corpus et Sanguinem Dei et Domini nostri Jesu Christi Filii tui, qui tecum 
vivit et regnat in unitate Spiritus Sancti Deus, per omnia saecula saeculorum. R. Amen. 

Alia Oratio 

Oremus. 

Omnipotens sempiterne Deus, bene + dicere, sancti + ficare, et conse + crare digneris linteamen istud 
ad tegendum involvendumque Corpus et Sanguinem Domini nostri Jesu Christi Filii tui, qui tecum 
vivit et regnat in unitate Spiritus Sancti Deus, per omnia saecula saeculorum. R. Amen. 

Alia Oratio 

Oremus. 

Omnipotens Deus, manibus nostris opem tuae benedictionis infunde, ut per nostram bene + dictionem 
hoc linteamen sanctificetur, et Corporis ac Sanguinis Redemptoris nostri, novum sudarium, Spiritus 
Sancti gratia efficiatur. Per eumdem Dominum nostrum Jesum Christum Filium tuum, qui tecum 
vivit et regnat in unitate Spiritus Sancti Deus, per omnia saecula saeculorum. R. Amen. 

Deinde aspergit ea aqua benedicta. 

De Benedictione Novae Crucis 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE NOVAE CRUCIS 


Nova Crux, seu tabula in qua Crucifixus est depictus, hoc modo benedicitur. Paratis thure, 
thuribuloque cum igne, et aqua benedicta, Pontifex paratus super rochettum, amictu, stola, pluviali 
rubri coloris, et mitra simplici, stans sine mitra, dicit: 

V. Adjutorium nostrum in nomine Domini. 

R. Qui fecit caelum et terram. 

V. Dominus vobiscum. 

R. Et cum spiritu tuo. 

Oremus 

Bene + die, Domine Jesu Christe, hanc Crucem, per quam eripuisti mundum a potestate daemonum, 
et superasti Passione tua suggestorem peccati, qui gaudebat in praevaricatione primi hominis per ligni 
vetiti sumptionem. Qui cum Deo Patre, et Spiritu Sancto vivis et regnas in saecula saeculorum. R. 
Amen. 

Alia Oratio 

Oremus 

Rogamus te, Domine sancte, Pater omnipotens, sempiterne Deus: ut digneris bene + dicere hoc 
lignum Crucis ut sit remedium salutare generi humano; sit soliditas fidei, profectus bonorum operum, 
redemptio animarum; sit solamen et protectio ac tutela contra saeva jacula inimicorum. Per Dominum 
nostrum Jesum Christum Filium tuum, qui tecum vivit et regnat in unitate Spiritus Sancti Deus. 

Deinde dicit voce mediocri, extensis manibus ante pectus, Praefationem: 

Per omnia saecula saeculorum. 

R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

De Benedictione Novae Crucis 


R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine 
sancte, Pater omnipotens, aeterne Deus, cujus sanctum ac terribile nomen inter ceteras visibiles 
creaturas, ligna quoque fructifera laudare ac benedicere non cessant: Qui in figuram unigenitae 
sapientiae tuae, ligno vitae a principio paradisum voluptatis ornasti, ut ejusdem fructus sacro mysterio 
protoparentes nostri generis mortem cavere, et vitam admoneres obtinere perpetuam: quique nos 
vetitae arboris attractu justae morti addictos, ejusdem coaeternae tibi sapientiae Dei et Domini nostri 
Jesu Christi innoxia morte ad mitam misericorditer revocare dignatus es: te supplices exoramus, ut 
hoc singulare signum, quod ad exemplum primi illius sacratissimi vexilli, quo pretioso Filii tui 
Sanguine triumphasti, fidelium tuorum devotione compactum erectumque est, coelesti tua bene + 
dictione sanctificare digneris; ut omnibus hie genua flectentibus, ac tuae majestati supplicantibus, 
largior et cordis compunctio, et admissorum indulgentia concedatur; atque intercedente ipsa 
victoriosissima unigeniti Filii tui Passione, et tibi placita postulare, et citius valeant postulata 
percipere. Da, quaesumus, clementissime Pater, in quo vivimus, movemur, et sumus, ut quoties es 
triumphum divinae humilitatis, quae superbiam nostri hostis dejecit, oculis intuemur, quotiesque 
mente recolimus, et contra hostem ipsum fiduciam fortitudinis, et majorem tibi devotae humilitatis 
gratiam consequamur. Quatenus in illo tremendo tuae majestatis examine, cum paventibus elementis, 
coelorumque commotis virtutibus, signum istud glorificum Redemptionis nostrae apparuerit in coelo, 
ipsi de morte ad vitam transire, ac perpetua beatae resurrectionis videre gaudia mereamur. 

Quod sequitur dicit submissa voce legendo, ita tamen quod a circumstantibus audiri possit. 

Per eumdem Dominum nostrum Jesum Christum Filium tuum, qui tecum vivit et regnat in unitate 
Spiritus Sancti Deus, per omnia saecula saeculorum. R. Amen. 

Oremus. 

Deus, qui beatae Crucis patibulum, quod prius erat scelestis ad poenam, convertisti redemptis ad 
vitam; concede plebi tuae ejus vallari praesidio, cujus est armata vexillo. Sit ei Crux fidei 
fundamentum, spei suffragium, in adversis defensio, in prosperis adjuvamen; sit ei in hostes victoria, 
in civitate custodia, in campis protectio, in domo fultura; ut per earn pastor in futuro gregem 
conservet incolumen, quae nobis, Agno + vincente, conserva est in salutem. Per eumdem Dominum 
nostrum Jesum Christum Filium tuum, qui tecum vivit et regnat in unitate Spiritus Sancti Deus, per 
omnia saecula saeculorum. R. Amen. 

Alia Oratio 

Sancti + fica, Domine Jesu Christe, signaculum istud Passionis tuae, ut sit inimicis tuis obstaculum, et 
credentibus in te perpetuum efficiatur victoriae vexillum. Qui cum Deo Patre vivis, et regnas in 
unitate Spiritus Sancti Deus, per omnia saecula saeculorum. R. Amen. 

Turn offertur Pontifici thus in navicula, aut alio vase, quod Pontifex stans sine mitra benedicit, dicens: 
Oremus. 

Domine, Deus omnipotens, cui assistit exercitus Angelorum cum tremore, quorum servitium 
spirituale et igneum esse cognositur, dignare respicere, bene + dicere, et sancti + ficare hanc creatuam 

incensi; ut omnes languores, omnesque infirmitates atque insidiae inimici odorem ejus sentientes 
effugiant, et separentur a plasmate tuo; ut numquam laedatur a morsu antiqui serpentis, quod pretioso 
Filii tui Sanguine redemisti. Per eumdem Christum Dominum nostrum. R. Amen. 

Quo facto, Pontifex imponit thus in thuribulum. Deinde aspergit crucem aqua benedicta, et mox earn 
incensat. Turn dicit adhuc stans sine mitra: 

Sanctificetur lignum istud, in nomine Pa + tris, et Fi + lii, et Spiritus + Sancti: et benedictio illius 
ligni, in quo membra sancta Salvatoris suspensa sunt, sit in isto ligno; ut orantes, inclinantesque se 
propter Deum ante istam crucem, inveniant corporis et animae sanitatem. Per eumdem Dominum 
nostrum Jesum Christum Filium tuum, qui tecum vivit et regnat in unitate Spiritus Sancti Deus, per 
omnia saecula saeculorum. R. Amen. 

Turn Pontifex, flexis ante crucem genibus, ipsam devote adorat, et osculatur. Idem faciunt quicumque 
alii voluerint. 

Si vero crux est metallo, vel lapide, loco praecedentis Orationis, videlicet, Sanctificetur, etc. Pontifex 
stans sine mitra, dicit sequentem Orationem: 

Deus gloriae, Deus excelse Sabaoth, fortissime Emmanuel, Deus Pater veritatis, pater sapientiae, 
pater beatudinis, pater illuminationis ac vigilationis nostrae, qui mundum regis, qui cuncta regna 
disponis, qui es bonorum collator munerum, et bonorum omnium attributor; cui omnes gentes, populi, 
tribus, et linguae serviunt; cui assistuit omnis Angelorum legio; qui largiris famulis tuis fidem et 
laudem tui nominis, ut debita tibi oblata persolvant, cui prius fides offerentium complacet, deinde 
sacrificatur oblatio, quaesumus, exorabilem misericordiae tuae pietatem, ut sancti + fices tibi hoc 
signum crucis et conse + cres, quod tota mentis devotione famulorum tuorum religiosa fides 
construxit, trophaeum scilicet victoriae tuae ac redemptionis nostrae, quod in amorem Christi 
triumphalis gloria consecravit. Aspice hoc signum crucis insuperabile, per quod diaboli est exinanita 
potestas, mortalium restituta libertas: quae licet fuerit aliquando in poenam, sed nunc versa est in 
honorem per gratiam; et quae reos quondam puniebat supplicio, nunc et noxios absolvit a debito. Et 
tibi quid per hoc placere potuit, nisi id per quod tibi placuit nos redimere? Et nullum tibi debitum 
amplius munus est, quam quod tibi tunc corporis dedicavit affixio; nee tibi est magis familiaris 
oblatio, quam quae familiari manuum tuarum extensione sacrata est. Illis ergo manibus hanc crucem 
accipe, quibus illam amplexus es; et de sanctitate illius hanc sancti + fica; et sucuti per illam mundus 
expiatus est a reatu, ita offerentium famulorum tuorum animae devotissimae hujus crucis merito, 
omni careant perpetrato peccato; et tuae verae crucis obtectu, enitescant successibus assiduis 
triumphatores. Radiet hie unigeniti Filii tui Domini nostri splendor divinitatis in auro; emicet gloria 
passionis ejus in ligno; in cruce rutilet nostrae mortis redemptio; in crystalli splendore vitae nostrae 
purificatio. Sit suorum protectio, spei certa fiducia; eos simul cum gente et plebe, fide confirmet; spe 
et pace consociet; augeat triumphis; amplificet in secundis; proficiat eis ad perpetuitatem temporis, ad 
vitam aeternitatis; ut eos temporali florentes gloria muniat, et ad perpetuam redemptos coronam, ad 
regna coelestia potenti virtute perducat. Praesta, per propitiationem Sanguinis ejus, per ipsum 
datorem, qui seipsum dedit redemptonem pro multis, qui se hostiam pro delictis offerre dignatus est, 
qui exaltatus in ligno crucis suae, principatus et potestates humiliavit, qui tecum sidereo considet 
throno, indissolubili connexione Spiritus Sancti, per infinita saecula saeculorum. R. Amen. 

Turn Pontifex, flexis ante crucem genibus, ipsam devote adorat, et osculatur; idem faciunt quicumque 
alii voluerint. 

De Benedictione Crucis Pectoralis 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE CRUCIS PECTORALIS 


Ad benedicendam Crucem pectoralem, Pontifex potest uti forma assignata pro Benedictione Crucis 
profiscentium in subsidium Terrae sanctae, ut infra . 

Pontificale Romanum - De Benedictione Imaginis BVM 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE IMAGINIS BEATAE MARIAE VIRGINIS 


Pontifex benedicturus Imaginem beatae Mariae Virginis, paratus supra rochettum, amictu, stola, 
pluviali albi coloris, et mitra simplici, stans sine mitra, dicit: 

V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Deus, qui de beatae Mariae Virginis utero Verbum tuum, angelo nuntiante, carnem suscipere voluisti: 
praesta supplicibus tuis; ut qui vere earn Genitricem Dei credimus, ejus apud te intercessionibus 
adjuvemur. Per eumdem Christum Dominum nostrum. R. Amen. 

Quo facto, aspergit figuram aqua benedicta. Deinde inchoat, schola prosequente, Antiphonam Sub 
tuum praesidium. 

Qua incepta, et dum cantatur, thurificat Imaginem ipsam ter ducens thuribulum. Deinde sedet, 
reassumpta mitra, donee compleantur Antiphonae et Psalmi sequentes: 

Antiphona 

Sub tuum praesidium, * confugimus sancta Dei Genitrix: nostras deprecationes ne despicias in 
necessitatibus; sed a periculis cunctis libera nos semper, Virgo gloriosa et benedicta. 

Tempore Paschali, Antiphona 

Alleluia, alleluia. 

Psalmus 86. 

Fundamenta ejus in montibus sanctis: * diligit Dominus portas Sion super omnia tabernacula Jacob. 

Gloriosa dicta sunt de te: * civitas Dei. 

Memor ero Rahab, et Babylonis: * sciendum me. 

Ecce alienigenae, et Tyrus, et populus Aethiopum: * hi fuerunt illic. 

Numquid Sion dicet: Homo, et homo natus est in ea: * et ipse fundavit earn Altissimus? 

Dominus narrabit in scripturis populorum, et principum: * horum, qui fuerunt in ea. 

Sicut laetantium omnium: * habitatio est in te. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Deinde dicitur Antiphona. 

Ave Maria, gratia plena, Dominus tecum: benedicta tu in mulieribus. Alleluia. 

Psalmus 122 

Ad te levavi oculos meos: * qui habitas in coelis. 

Ecce sicut oculi servorum: * in manibus dominorum suorum. 

Sicut oculi ancillae in manibus dominae suae: * ita oculi nostri ad Dominum, Deum nostrum, donee 
misereatur nostri. 

Miserere nostri, Domine, miserere nostri: * quia multum repleti sumus despectione. 

Quia multum repleta est anima nostra: * opprobrium abundantibus, et despectio superbis. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Finitis Antiphonis, et Psalmis praedictis, Pontifex surgit, deposita mitra, et dicit: 

Oremus. 

Deus, qui virginalem aulam beatae Mariae virginis, in qua habitares, eligere dignatus es: da, 
quaesumus, ut sua nos defensione munitos, jucundos facias suae interesse commemorationi. Qui 
vivis et regnas cum Deo Patre in unitate Spiritus Sancti Deus, per omnia saecula saeculorum. R. 
Amen. 

Deinde Pontifex incipit Antiphonam, schola prosequente. Qua incepta, sedet cum mitra, donee 
perficiatur Antiphona. 

O gloriosa Dei Genitrix * Virgo semper Maria, quae Dominum omnium meruisti portare, et Regem 
Angelorum sola virgo lactare, nostri, quaesumus, pia memorare, et pro nobis Jesum Christum 
deprecare; ut tuis fulti patrociniis, ad coelestia regna mereamur pervenire. 

Canticum B. Mariae Virginis 

Magnificat: * anima mea Dominum. 

Et exsultavit spiritus meus: * in Deo, salutari meo. 

Quia respexit humilitatem ancillae suae: * ecce enim ex hoc beatam me dicent omnes generationes. 
Quia fecit mihi magna, qui potens est: * et sanctum nomen ejus. 

Et misericordia ejus, a progenie in progenies: * timentibus eum. 

Fecit potentiam in brachio suo: * dispersit superbos mente cordis sui. 

Deposuit potentes de sede: * et exaltavit humiles. 

Esurientes implevit bonis: * et divites dimisit inanes. 

Suscepit Israel puerum suum: * recordatus misericordiae suae. 

Sicut locutus est ad patres nostros: * Abraham, et semini ejus in saecula. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Finita Antiphona, surgit Pontifex, sine mitra stans usque ad finem Cantici. Quo finito, dicit: 

Oremus. 

Deus, qui de beatae Mariae Virginis utero, Verbum tuum angelo nuntiante carnem suscipere voluisti: 
praesta supplicibus tuis, ut qui vere earn Genitricem Dei credimus, ejus apud te intercessionibus 
adjuvemur. Per eumdem Christum Dominum nostrum. R. Amen. 

Oremus. 

Omnipotens sempiterne Deus, clementissima cujus dispensatione cuncta creantur ex nihilo; hanc 
imaginem in honorem piissimae Genitricis Filii tui Domini nostri Jesu Christi venerabiliter adaptatam 
bene + dicere et sancti + ficare digneris; et praesta, misericordissimae Pater, per invocationem 
nominis tui, atque ejusque unigeniti Filii tui Domini nostri Jesu Christi, quern pro salute generis 
humani, integritate Virginis Mariae servata, incarnari voluisti, quatenus precibus ejusdem 
sacratissimae Virginis, quicumque eamdem misericordiae Reginam et gratiosissimam Dominam 
nostram coram hac effigie suppliciter honorare studuerint, et de instantibus periculis eruantur, et in 
conspectu divinae majestatis tuae de commissis et omissis veniam impetrent; ac mereantur in 
praesenti gratiam quam desiderant adipisci: et in future perpetua salvatione cum electis tuis valeant 
gratulari. Per eumdem Dominum nostrum Jesum Christum Filium tuum, qui tecum vivit et regnat in 
unitate Spiritus Sancti Deus, per omnia saecula saeculorum. R. Amen. 

Ultimo aspergit Imaginem aqua benedicta. 

De Benedictione Imaginum 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE IMAGINUM ALIORUM SANCTORUM 


Pontifex stans sine mitra, dicit: 

V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, qui Sanctorum tuorum imagines seu effigies sculpi aut pingi non 
reprobas, ut quoties illas oculis corporis intuemur, toties eorum actus et sanctitatem ad imitandum 
memoriae oculis meditemur, hanc, quaesumus, imaginem, seu sculpturam in honorem, et memoriam 
bead N. Apostoli tui, vel Martyris, vel Confessoris, aut Pontificis, vel Virginis adaptatam bene + 
dicere et sancti + ficare digneris; et praesta, ut quicumque coram ilia ipsum gloriosissimum 
Apostolum tuum, vel Martyrem, vel Confessorem, aut Pontificem, vel Virginem suppliciter colere et 
honorare studuerit, illius precibus ac obtentu, a te gratiam in praesenti, et aeternam gloriam obtineat 
in futurum. Per Dominum nostrum Jesum Christum Filium tuum, qui tecum vivit et regnat in unitate 
Spiritus Sancti Deus, per omnia saecula saeculorum. R. Amen. 

Ultimo aspergit eas aqua benedicta. 

De Benedictione Sacrorum Vasorum 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE SACRORUM VASORUM 

ET ALIORUM ORNAMENTORUM IN GENERE 


Pontifex sacra vasa, vel alia omamenta benedicere volens, stans sine mitra, dicit: 

V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Exaudi, Domine, Pater clementissime, preces nostras, et haec purificanda vasa et ornamenta, sacri 
altaris atque Ecclesiae tuae sacri ministerii usui praeparata, bene + dicere et sancti + ficare digneris. 
Per Christum Dominum nostrum. R. Amen. 

Oremus. 

Omnipotens sempiterne Deus, a quo omnia immunda purgantur, et in quo omnia purgata clarescant, 
supplices omnipotentiam tuam invocamus ut ab his vasis et ornamentis, qui tibi offerunt famuli tui, 
omnis spiritus immundus confusus longe discedat, et per tuam bene + dictionem ad usum et 
ministerium sancti altaris, et Ecclesiae tuae sanctificata permaneant. Per Christum Dominum 
nostrum. R. Amen. 

Deinde aspergit ea aqua benedicta. 

De Benedictione Tabemaculi 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE TABERNACULI 

SIVE VASCULI PRO SACROSANCTA EUCHARISTIA CONSERVANDA 

Pontifex tabemaculum sive vasculum pro conservanda sacrosancta Eucharistia benedicere volens, 
stans sine mitra, dicit: 

V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, majestatem tuam supplices deprecamur, ut vasculum hoc pro corpore 
Filii tui Domini nostri Jesu Christi in eo condendo fabricatum, bene + dictionis tuae gratia dicare 
digneris. Per eumdem Dominum nostrum Jesum Christum Filium tuum, qui tecum vivit et regnat in 
unitate Spiritus Sancti Deus, per omnia saecula saeculorum. R. Amen. 

Turn aspergit illud aqua benedicta. 

De Benedictione Capsarum pro Reliquiis 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE CAPSARUM PRO RELIQUIIS, ET ALMS 

SANCTUARIIS INCLUDENDIS 


Pontifex capsas pro Reliquiis, et aliis sanctuariis includendis, benedicere volens, stans cum mitra, 
dicit: 

V. Adjutorium nostrum in nomine Domini. 

R. Qui fecit coelum et terram. 

Oremus, dilectissimi nobis, Deum Pattern omnipotentem, ut qui omnia per unigenitum Filium suum 
in virtute Spiritus Sancti valde bona creavit, ipse nobis indignus ad consecrationem harum capsarum 
Reliquiis Sanctorum suorum condendis paratarum, rorem gratiae suae clementer infundere dignetur. 
Per Dominum nostrum Jesum Christum Filium tuum, qui tecum vivit et regnat in unitate Spiritus 
Sancti Deus. 

Deinde, deposita mitra, extensis manibus ante pectus, dicit Praefationem. 

Per omnia saecula saeculorum. 

R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper et ubique gratias agere, Domine 
sancte, Pater omnipotens, aeterne Deus inaestimabilis, Deus ineffabilis, Deus misericordiarum, et 
totius consolationis. Qui Moysi famulo tuo praecepisti, ut juxta exemplar quod ei in monte 
demonstrasti, arcam de lignis imputribilibus construeret, et earn auro mundissimo circumdaret, in qua 
urna aurea manna coelesti plena, cum tabulis testamenti digito majestatis tuae conscriptis, in 
testimonium futuris generationibus servari deberet. Quique nostris saeculis eadem sacratius 
intelligenda manifestasti, dum corpus unici Filii tui, opere Spiritus Sancti de incorrupta Virgine 

conceptum, et anima rationali vivificatum, omni plenitudine divinitatis replesti: te suppliciter 
imploramus, omnipotens Deus, Pater Domini nostri Jesu Christi, ex quo omnis petemitas in coelo et 
in terra nominatur, ut haec vascula Sanctorum tuorum pignoribus praeparata, eisdem Sanctis tuis 
intercedentibus, coelesti bene + dictione perfundere digneris; quatenus qui horum patrocinia 
requirunt, ipsis intercedentibus, cuncta sibi adversantia, te adjuvante, superare, et omnia commode 
profutura, abundantia largitatis tuae mereantur invenire. Et sicut illi, te, Domine, inspirante, 
spiritualium nequitiarum versutias cavere, et humanitus exquisita tormenta non solum contemnere, 
sed etiam penitus evincere, Christo Domino confortante, potuerunt; ita ipsorum merita venerantibus, 
et Reliquias humiliter amplectentibus, contra diabolum, et angelos ejus, contra fulmina et 
tempestates, contra grandines, et varias pestes, contra corruptum aerem, et mortes hominum, vel 
animalium, contra fures et latrones, sive gentium incursiones, contra malas bestias, et serpentium, ac 
reptantium diversissimas formas, contra malorum hominum adinventiones pessimas, eorumdem 
Sanctorum tuorum precibus complactus, dexteram invictae potentiae tuae ad depulsionem nocivorum 
et largitatem proficuorum semper et ubique propitius extende. 

Quod sequitur dicit submissa voce legendo, ita tamen quod a circumstantibus possit audiri. 

Per eumdem Dominum nostrum Jesum Christum Filium tuum, qui tecum vivit et regnat in unitate 
Spiritus Sancti Deus, per omnia saecula saeculorum. R. Amen. 

Turn adhuc stans sine mitra, dicit: 

V. Dominus vobiscum. 

R. Et cum spiritu tuo. 

Oremus. 

Domine, Deus omnipotens, qui ut murmur insani populi compesceres, et sacerdotium Aaron tibi 
placitum comprobares, virgam ejus aridam germinare, et flores fructiferos producere fecisti, 
eamdemque in area testamenti pro signo virtutis tuae poni jussisti; sed et nobis eodem praesagio 
Christum in ara crucis arefactum, tertia die resurrectione reflorescere, et in Ecclesia novissimo 
tempore resuscitanda, per mortem suam die ac nocte fructificare demonstrasti; te, quaesumu, 
indulgentissime generis humani provisor, ut haec vascula Sanctorum tuorum receptaculo praeparata, 
ita gratuita gratia sanctifices, ut ubicumque in tuo nomine perlata fuerint, intercedentibus habitatorum 
ipsorum meritis, cuncta adversa repellas, et nullifices, et omnia utilia multiplices atque custodias; 
quatenus fideles tui magnitudine sive universitate beneficiorum tuorum, in parte modica Reliquiarum, 
integra Sanctorum corpora se percepisse gratulentur; et per temporalia loca ipsorum precibus 
impensa, ad aeterna cum eis gaudia possidenda fiducialius animentur. Per eumdem Dominum 
nostrum Jesum Christum Filium tuum, qui tecum vivit et regnat in unitate Spiritus Sancti Deus, per 
omnia saecula saeculorum. R. Amen. 

Turn aspergit eas aqua benedicta. 

Pontificale Romanum - De Benedictione Signi vel Campanae 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE SIGNI VEL CAMPANAE 


Signum vel Campana debet benedici, antequam ponatur in campanili, hoc ordine. In primis debet 
Campana ipsa ita suspendi, et situari, ut commode possit intus et extra tangi, tractari, et circuiri; 
deinde prope ipsam Campanam benedicendam paratur Pontifici faldistorium; vas aquae 
benedicendae; aspersorium; vas cum sale; lintea munda ad extergendum Campanam, quando opus 
fuerit; vas Olei sancti infirmorum; sanctum Chrisma; thymiama; thus; myrrha, et thuribulum cum 
igne. Diaconus etiam accipit amictum, albam, cingulum, manipulum, stolam, et dalmaticam albi 
coloris. Quibus ordinatis, Pontifex in sacristia, aut alio convenienti loco paratus amictu, alba, 
cingulo, stola, pluviali albi coloris, et mitra simplici, baculum Pastoralem manu gestans, venit prope 
Campanam, ubi sedens super faldistorium ibidem sibi paratum, dicit cum ministris Psalmos 
sequentes, videlicet: 

Psalmus 50 

Miserere mei, Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 
Ecce enim in iniquitatibus conceptus sum: * et in peccatis concepit me mater mea. 

Ecce enim veritatem dilexisti: * incerta, et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium, et laetitiam: * exultabunt ossa humiliata. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Domine, labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum, et humiliatum, Deus, non despicies. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc imponent super altare tuum 

vitulos. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 53 

Deus, in nomine tuo salvum me fac: * et in virtute tua judica me 
Deus, exaudi orationem meam: * auribus percipe verba oris mei. 

Quoniam alieni insurrexerunt adversum me, et fortes quaesierunt animam meam: * et non 
proposuerunt Deum ante conspectum suum. 

Ecce enim Deus adjuvat me: * et Dominus susceptor est animae meae. 

Averte mala inimicis meis: * et in veritate tua disperde illos. 

Voluntarie sacrificabo tibi: et confitebor nomini tuo, Domine, quoniam bonum est. 

Quoniam ex omni tribulatione eripuisti me: * et super inimicos meos despexit oculus meus. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 56 

Miserere mei, Deus, miserere mei: * quoniam in te confidit anima mea. 

Et in umbra alarum tuarum sperabo, * donee transeat iniquitas. 

Clamabo ad Deum altissimum, * Deum qui benefecit mihi. 

Misit de coelo et liberavit me: * dedit in opprobrium conculcantes me. 

Misit Deus misericordiam suam, et veritatem suam: * et eripuit animam meam de medio catulorum 
leonum: dormivi conturbatus. 

Filii hominum dentes eorum arma et sagittae: et lingua eorum gladius acutus. 

Exaltare super coelos, Deus, * et in omnem terram gloria tua. 

Laqueum paraverunt pedibus meis: * et incurvaverunt animam meam. 

Foderunt ante faciem meam foveam: * et inciderunt in earn. 

Paratum cor meum, Deus, paratum cor meum: * cantabo et psalmum dicam. 

Exsurge, gloria mea, exsurge, psalterium et cithara: * exsurgam diluculo. 

Confitebor tibi in populis, Domine: * et psalmum dicam tibi in gentibus. 

Quoniam magnificata est usque ad coelos misericordia tua, * et usque ad nubes veritas tua. 

Exaltare super coelos Deus: * et super omnem terram gloria tua. 

Gloria Patri, et Filio: * et Spiritui Sancto. 

Sicut erat in principio, et nunc et semper: * et in saecula saeculorum. Amen. 

Psalmus 66 

Deus misereatur nostri, et benedicat nobis: * illuminet vultum suum super nos, et misereatur nostri. 
Ut cognoscamus in terra viam tuam: * in omnibus gentibus salutare tuum. 

Confiteantur tibi populi, Deus: * confiteantur tibi populi omnes. 

Laetentur et exultent Gentes: * quoniam judicas populos in aequitate, et Gentes in terra diriges. 
Confiteantur tibi populi, Deus, confiteantur tibi populi omnes: * terra dedit fructum suum. 
benedicat nos Deus, Deus noster, benedicat nos Deus: * et metuant eum omnes fines terrae. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 69 

Deus in adjutorium meum intende: * Domine ad adiuvandum me festina. 

Confundantur, et revereantur * qui quaerunt animam meam. 

Avertantur retrorsum et erubescant: * qui volunt mihi mala. 

Avertantur statim erubescentes, * qui dicunt mihi: Euge, euge. 

Exsultent et laetentur in te omnes, qui quaerunt te, * et dicant semper: Magnificetur Deus, qui 
diligunt salutare tuum. 

Ego vero egenus, et pauper sum: Deus, adjuva me. 

Adiutor meus, et liberator meus es tu: * Domine ne moreris. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 85 

Inclina, Domine, aurem tuam, et exaudi me: * quoniam inops, et pauper sum ego. 

Custodi animam meam, quoniam sanctus sum: * salvum fac servum tuum, Deus meus, sperantem in 
te. 

Miserere mei, Domine, quoniam ad te clamabo tota die: * laetifica animam servi tui, quoniam ad te, 
Domine, animam meam levavi. 

Quoniam tu, Domine, suavis, et mitis: * et multae misericordiae omnibus invocantibus te. 

Auribus percipe, Domine, orationem meam: * et intende voci deprecationis meae. 

In die tribulationis meae clamavi ad te: * quia exaudisti me. 

Non est similis tui in diis, Domine: * et non est secundum opera tua. 

Omnes gentes quascumque fecisti, venient, et adorabunt coram te, Domine: * et glorificabunt nomen 
tuum. 

Quoniam magnus es tu, et faciens mirabilia: * tu es Deus solus. 

Deduc me, Domine, in via tua, et ingrediar in veritate tua: * laetetur cor meum, ut timeat nomen tuum. 
Confitebor tibi, Domine, Deus meus, in toto corde meo: * et glorificabo nomen tuum in aeternum. 
Quia misericordia tua magna est super me: * et eruisti animam meam ex inferno inferiori. 

Deus, iniqui insurrexerunt super me, et synagoga potentium quaesierunt animam meam: * et non 
proposuerunt te in conspectu suo. 

Et tu, Domine, Deus miserator, et misericors: * patiens et multae misericordiae, et verax. 

Respice in me, et miserere mei: * da imperium tuum puero tuo: et salvum fac filium ancillae tuae. 

Fac mecum signum in bonum, ut videant qui oderunt me, et confundantur: * quoniam tu, Domine, 
adiuvasti me, et consolatus es me. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 129 

De profundis clamavi ad te, Domine: * Domine, exaudi vocem meam. 

Fiant aures tuae intendentes: * in vocem deprecationis meae. 

Si iniquitates observaveris, Domine: * Domine, quis sustinebit? 

Quia apud te propitiatio est: * propter legem tuam sustinui te, Domine. 

Sustinuit anima mea in verbum ejus: * speravit anima mea in Domino. 

A custodia matutina usque ad noctem: * speret Israel in Domino. 

Quia apud Dominum misericordia: * et copiosa apud eum redemptio. 

Et ipse redimet Israel: * ex omnibus iniquitatibus ejus. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Expletis Psalmis, surgit Pontifex, et stans cum mitra benedicit sal, et aquam dicens: 

V. Adjutorium nostrum in nomine Domini. 

R. Qui fecit coelum et terram. 

Exorcizo te, creatura salis, per Deum + vivum, per Deum + verum, per Deum + sanctum, per Deum, 
qui te per Eliseum Prophetam in aquam mitti jussit, ut sanaretur sterilitas aquae; ut efficiaris sal 
exorcizatum in salutem credentium; et sis omnibus sumentibus te sanitas animae et corporis; et 
effugiat, atque discedat a loco, in quo aspersum fueris, omnis phantasia et nequitia vel versutia 
diabolicae fraudis, omnisque spiritus immundus, adjuratus per eum qui venturus est judicare vivos et 
mortuos, et saeculum per ignem. R. Amen 

Deinde depositis baculo Pastorali et mitra, junctis manibus dicit: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Immensam clementiam tuam, omnipotens aeterne Deus, humiliter imploramus, ut hanc creaturam 
salis, quam in usum generis humani tribuisti, bene + dicere, et sancti + ficare tua pietate digneris; ut 
sit omnibus sumentibus salus mentis et corporis; et quidquid ex eo tactum vel respersum fuerit, careat 
omni immunditia omnique impugnatione spiritualis nequitiae. Per Dominum nostrum Jesum 
Christum Filium tuum, qui tecum vivit, et regnat in unitate Spiritus Sancti Deus, per omnia saecula 
saeculorum. R. Amen. 

Turn acceptis mitra et baculo Pastorali, super aquam absolute dicit: 

Exorcizo te, creatura aquae, in nomine Dei Pa + tris omnipotentis, et in nomine Jesu Christi Fi + lii 
ejus Domini nostri, et in virtute Sancti + Spiritus, ut fias aqua exorcizata ad effugandam omnem 
potestatem inimici, et ipsum inimicum eradicare et explantare valeas, cum angelis suis apostaticis, 
per virtutem ejusdem Domini nostri Jesu Christi, qui venturus est judicare vivos et mortuos, et 
saeculum per ignem. R. Amen. 

Deinde, depositis baculo Pastorali et mitra, junctis manibus dicit: 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, qui ad salutem humani generis maxima quaeque Sacramenta in aquarum substantia condidisti, 
adesto propitius invocationibus nostris, et elemento huic multimodis purificationibus praeparato, 
virtutem tuae bene + dictionis infunde; ut creatura tua mysteriis tuis serviens, ad abjiciendos 
daemones, morbosque pellendos, divinae gratiae sumat effectum; ut quidquid in domibus, vel in locis 
fidelium, haec unda resperserit, careat omni immunditia, liberetur a noxa: non illic resideat spiritus 
pestilens, non aura corrumpens: discedant omnes insidiae latentis inimici, et si quid est quod aut 
incolumitati habitantium invidet, aut quieti, aspersione hujus aquae effugiat; ut salubritas per 
invocationem sancti tui nominis expedita, ab omnibus sit impugnationibus defensa. Per Dominum 
nostrum Jesum Christum Filium tuum, qui tecum vivit, et regnat in unitate Spiritus Sancti Deus, per 
omnia saecula saeculorum. R. Amen. 

Qua dicta, Pontifex adhuc sine mitra stans, dicit absolute sequentem Orationem: 

Bene + die, Domine, hanc aquam benedictione coelesti, et assistat super earn virtus Spiritus Sancti; ut 
cum hoc vasculum, ad invitandos filios sanctae Ecclesiae praeparatum, in ea fuerit tinctum, 
ubicumque sonuerit hoc tintinnabulum, procul recedat virtus insidiantium, umbra phantasmatum, 
incursio turbinum, percussio fulminum, laesio tonitruorum, calamitas tempestatum, omnisque spiritus 
procellarum; et cum clangorem illius audierint filii Christianorum, crescat in eis devotionis 
augmentum, ut festinantes ad piae matris Ecclesiae gremium, cantent tibi in Ecclesia Sanctorum 
canticum novum, deferentes in sono praeconium tubae, modulationem psalterii, suavitatem organi, 
exsultationem tympani, jucunditatem cymbali; quatenus in templo sancto gloriae tuae suis obsequiis 
et precibus invitare valeant multitudinem exercitus Angelorum. Per Dominum nostrum Jesum 
Christum Filium tuum, qui tecum vivit et regnat in unitate ejusdem Spiritus Sancti Deus, per omnia 
saecula saeculorum. R. Amen. 

Post haec Pontifex mittit sal in aquam, in modum crucis, dicendo semel: 

Commixtio salis, et aquae pariter fiat. In nomine Pa + tris, et Fi + lii, et Spiritus + Sancti. R. Amen 

V. Dominus vobiscum. 

R. Et cum spiritu tuo. 

Oremus. 

Deus invictae virtutis auctor, et insuperabilis imperii rex, ac semper magnificus triumphator; qui 
adversae dominationis vires reprimis; qui inimici rugientis saevitiam superas; qui hostiles nequitias 
potenter expugnas; te, Domine, trementes et supplices deprecamur, ac petimus, ut hanc creaturam 
salis et aquae dignanter aspicias, benignus illustres, pietatis tuae rore sanctifices; ut ubicumque fuerit 

aspersa, per invocationem sancti tui nominis, omnis infestatio immundi spiritus abigatur, terrorque 
venenosi serpentis procul pellatur; et praesentia Sancti Spiritus nobis misericordiam tuam poscentibus 
ubique adesse dignetur. Per Dominum nostrum Jesum Christum Filium tuum, qui tecum vivit et 
regnat in unitate ejusdem Spiritus Sancti Deus, per omnia saecula saeculorum. R. Amen. 

His peractis, Pontifex, accepta mitra, incipit lavare Campanam cum dicta aqua; et ministri 
prosequuntur lotionem; lavantes earn totaliter intus, et extra, deinde cum linteo mundo abstergunt; 
Pontitice interim cum mitra sedente, et cum aliis ministris dicente Psalmum, cum aliis sequentibus. 

Psalmus 145 

Lauda, anima mea, Dominum, laudabo Dominum in vita mea: * psallam Deo meo quamdiu fuero. 
Nolite confidere in principibus: * in filiis hominum, in quibus non est salus. 

Exibit spiritus ejus, et revertetur in terram suam: * in ilia die peribunt omnes cogitationes eorum. 
Beatus, cujus Deus Jacob adjutor ejus, spes ejus in Domino Deo ipsius: * qui fecit coelum et terram, 
mare et omnia, quae in eis sunt. 

Qui custodit veritatem in saeculum, facit judicium injuriam patientibus: * dat escam esurientibus. 
Dominus solvit compeditos: * Dominus illuminat caecos. 

Dominus erigit elisos: * Dominus diligit justos. 

Dominus custodit advenas, pupillum et viduam suscipiet: * et vias peccatorum disperdet. 

Regnabit Dominus in saecula, Deus tuus, Sion: * in generationem et generationem. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 146 

Laudate Dominum quoniam bonus est psalmus: * Deo nostro sit jucunda, decoraque laudatio. 
Aedificans Jerusalem Dominus: * dispersiones Israel congregabit. 

Qui sanat contritos corde: * et alligat contritiones illorum. 

Qui numerat multitudinem stellarum: * et omnibus eis nomina vocat. 

Magnus Dominus noster, et magna virtus ejus: * et sapientiae ejus non est numerus. 

Suscipiens mansuetos Dominus: * humilians autem peccatores usque ad terram. 

Praecinite Domino in confessione: * psallite Deo nostro in cithara. 

Qui operit caelum nubibus: * et parat terrae pluviam. 

Qui producit in montibus foenum: * et herbam servituti hominum. 

Qui dat jumentis escam ipsorum: * et pullis corvorum invocantibus eum. 

Non in fortitudine equi voluntatem habebit: * nee in tibiis viri beneplacitum erit ei. 

Beneplacitum est Domino super timentes eum: * et in eis, qui sperant super misericordia ejus. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 147 

Lauda, Jerusalem, Dominum: * lauda Deum tuum, Sion. 

Quoniam confortavit seras portarum tuarum: * benedixit filiis tuis in te. 

Qui posuit fines tuos pacem: * et adipe frumenti satiat te. 

Qui emittit eloquium suum terrae: * velociter currit sermo ejus. 

Qui dat nivem sicut lanam: * nebulam sicut cinerem spargit. 

Mittit crystallum suum sicut buccellas: * ante faciem frigoris ejus quis sustinebit? 

Emittet verbum suum, et liquefaciet ea: * flabit spiritus ejus, et fluent aquae. 

Qui annuntiat verbum suum Jacob: * justitias, et judicia sua Israel. 

Non fecit taliter omni nationi: * et judicia sua non manifestavit eis. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 148 

Laudate Dominum de coelis: * laudate eum in excelsis. 

Laudate eum, omnes Angeli ejus: * laudate eum, omnes virtutes ejus. 

Laudate eum, sol et luna: * laudate eum, omnes stellae et lumen. 

Laudate eum, coeli coelorum: * et aquae omnes, quae super coelos sunt, laudent nomen Domini. 
Quia ipse dixit, et facta sunt: * ipse mandavit, et creata sunt. 

Statuit ea in aeternum, et in saeculum saeculi: * praeceptum posuit, et non praeteribit. 

Laudate Dominum de terra, * dracones, et omnes abyssi. 

Ignis, grando, nix, glacies, spiritus procellarum: * quae faciunt verbum ejus: 

Montes, et omnes colles: * ligna fructifera, et omnes cedri. 

Bestiae, et universa pecora: * serpentes, et volucres pennatae: 

Reges terrae, et omnes populi: * principes, et omnes judices terrae. 

Juvenes, et virgines : senes cum junioribus laudent nomen Domini: * quia exaltatum est nomen ejus 
solius. 

Confessio ejus super caelum et terram: * et exaltavit cornu populi sui. 

Hymnus omnibus sanctis ejus: * filiis Israel, populo appropinquanti sibi. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 149. 

Cantate Domino canticum novum: * laus ejus in ecclesia sanctorum. 

Laetetur Israel in eo, qui fecit eum: * et filii Sion exsultent in rege suo. 

Laudent nomen ejus in choro: * in tympano, et psalterio psallant ei. 

Quia beneplacitum est Domino in populo suo: * et exaltabit mansuetos in salutem. 

Exsultabunt sancti in gloria: * laetabuntur in cubilibus suis. 

Exaltationes Dei in gutture eorum: * et gladii ancipites in manibus eorum. 

Ad faciendam vindictam in nationibus: * increpationes in populis. 

Ad alligandos reges eorum in compedibus: * et nobiles eorum in manicis ferreis. 

Ut faciant in eis judicium conscriptum: * gloria haec est omnibus sanctis ejus. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 150. 

Laudate Dominum in sanctis ejus: * laudate eum in firmamento virtutis ejus. 

Laudate eum in virtutibus ejus: * laudate eum secundum multitudinem magnitudinis ejus. 

Laudate eum in sono tubae: * laudate eum in psalterio, et cithara. 

Laudate eum in tympano, et choro: * laudate eum in cordis, et organo. 

Laudate eum in cymbalis benesonantibus: laudate eum in cymbalis jubilationis: * omnis spiritus 
laudet Dominum. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Quibus finitis, surgit Pontifex cum mitra, et cum pollice dexterae manus facit ab extra supra 
Campanam de Oleo sancto infirmorum signum crucis: quo facto, deposita mitra, dicit 

Oremus. 

Deus, qui per beatum Moysen legiferum famulum tuum tubas argenteas fieri praecepisti, quibus dum 
Sacerdotes tempore sacrificii clangerent, sonitu dulcedinis populus monitus ad te adorandum fieret 
praeparatus, et ad celebranda sacrificia conveniret; quarum clangore hortatus ad bellum, molimina 
prosterneret adversantium; praesta, quaesumus; ut hoc vasculum sanctae tuae Ecclesiae praeparatum 
sancti + ficetur a Spiritu Sancto, ut per illius tactum fideles invitentur ad praemium. Et cum melodia 
illius auribus insonuerit populorum, crescat in eis devotio fidei; procul pellantur omnes insidiae 
inimici, fragor grandinum, procella turbinum, impetus tempestatum; temperentur infesta tonitrua; 
ventorum flabra fiant salubriter, ac moderate suspensa; prosternat aereas potestates dextera tuae 
virtutis; ut hoc audientes tintinnabulum contremiscant, et fugiant ante sanctae crucis Filii tui in eo 
depictum vexillum, cui flectitur omne genu, coelestium, terrestrium, et infernorum, et omnis lingua 
confitetur, quod ipse Dominus noster Jesus Christus, absorpta morte per patibulum crucis, regnat in 
gloria Dei Patris, cum eodem Patre, et Spiritu Sancto, per omnia saecula saeculorum. R. Amen. 

Pontifex, accepta mitra, extergit cum linteo mundo crucem a se factam. Deinde inchoat, schola 
prosequente, Antiphonam. 

Vox Domini * super aquas multas, Deus majestatis intonuit: Dominus super aquas multas. 

Psalmus 28 

Afferte Domino, filii Dei: * afferte Domino filios arietum. 

Afferte Domino gloriam et honorem, afferte Domino gloriam nomini ejus: * adorate Dominum in 
atrio sancto ejus. 

Vox Domini super aquas, Deus majestatis intonuit: * Dominus super aquas multas. 

Vox Domini in virtute: * vox Domini in magnificentia. 

Vox Domini confringentis cedros: * et confringet Dominus cedros Libani. 

Et comminuet eas tamquam vitulum Libani: * et dilectus quemadmodum filius unicomium. 

Vox Domini intercidentis flammam ignis: * vox Domini concutientis desertum: et commovebit 
Dominus desertum Cades. 

Vox Domini praeparantis cervos, et revelabit condensa: * et in templo ejus omnes dicent gloriam. 
Dominus diluvium inhabitare facit: * et sedebit Dominus Rex in aeternum. 

Dominus virtutem populo suo dabit: * Dominus benedicet populo suo in pace. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Deinde repetitur Antiphona. Interim Pontifex cum mitra stans facit cum pollice dexterae manus de 
Oleo sancto infirmorum septem cruces exterius super Campanam, et deintus cum Chrismate quatuor 
pari distantia, dicens, dum quamlibet crucem facit: 

Sancti + ficetur, et conse + cretur, Domine, signum istud. In nomine Pa + tris, et Fi + lii, et Spiritus + 
Sancti. In honorem sancti N. Pax tibi. 

Deinde finitis Antiphona, et Psalmo, ac factis crucibus praedictis, Pontifex stans, deposita mitra, 
dicit: 

Oremus. 

Omnipotens sempiterne Deus, qui ante arcam foederis per clangorem tubarum, muros lapideos, 
quibus adversantium cingebatur exercitus, cadere fecisti: tu hoc tintinnabulum coelesti bene + 
dictione perfunde; ut ante sonitum ejus longius effugentur ignita jacula inimici, percussio fulminum, 
impetus lapidum, laesio tempestatum; ut ad interrogationem propheticam, quid est tibi mare, quod 
fugisti? suis motibus cum Jordanico retroactis fluento respondeant: A facie Domini mota est terra, a 
facie Dei Jacob, qui convertit petram in stagna aquarum, et rupem in fontes aquarum. Non ergo 
nobis, Domine, non nobis, sed nomini tuo da gloriam, super misericordia tua; ut cum praesens 
vasculum, sicut reliqua altaris vasa, sacro Chrismate tangitur, Oleo sancto ungitur, quicumque ad 
sonitum ejus convenerint, ab omnibus inimici tentationibus liberi, semper fidei Catholicae documenta 
sectentur. Per Dominum nostrum Jesum Chnistum Filium tuum, qui tecum vivit et regnat in unitate 
Spiritus Sancti Deus, per omnia saecula saeculorum. R. Amen. 

Turn sedet Pontifex, et accepta mitra, imponit in thuribulo thymiama, thus, et myrrham, si haberi 
possunt, alioquin, quae ex ipsis habentur: quibus impositis, thuribulum ipsum supponitur Campanae, 
seu signo, ut totum fumum recipiat, schola interim cantante Antiphonam: 

Deus, in sancto via tua: quis Deus magnus sicut Deus noster? 

Psalmus 76 

Viderunt te aquae, Deus, viderunt te aquae: * et timuerunt, et turbatae sunt abyssi. 

Multitudo sonitus aquarum: * vocem dederunt nubes. 

Etenim sagittae tuae transeunt: * vox tonitrui tui in rota. 

Illuxerunt coruscationes tuae orbi terrae: * commota est et contremuit terra. 

In mari via tua, et semitae tuae in aquis multis: * et vestigia tua non cognoscentur. 

Deduxisti sicut oves populum tuum, * in manu Moysi et Aaron. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Quibus dictis, deposita mitra, surgit Pontifex, et dicit: 

Oremus. 

Omnipotens dominator Christe, quo secundum carnis assumptionem dormiente in navi, dum oborta 
tempestas mare conturbasset, te protinus excitato et imperante, dissiluit, tu necessitatibus populi tui 
benignus succurre; tu hoc tintinnabulum Sancti Spiritus rore perfunde; ut ante sonitum illius semper 
fugiat bonorum inimicus: invitetur ad fidem populus Christianus; hostilis terreatur exercitus; 
confortetur in Domino per illud populus tuus convocatus: ac sicut Davidica cithara delectatus desuper 
descendat Spiritus Sanctus; atque ut Samuele agnum lactentem mactante in holocaustum regis aeterni 
imperii, fragor aurarum turbam regulit adversantium: ita dum hujus vasculi sonitus transit per nubila, 
Ecclesiae tuae conventum manus conservet angelica; fruges credentium, mentes et corpora salvet 
protectio sempiterna. Per te, Christe Jesu, qui cum Deo Patre vivis et regnas in unitate ejusdem 
Spiritus Sancti Deus, per omnia saecula saeculorum. R. Amen. 

Demum Diaconus, sacris vestibus albi colons paratus, dicit: 

V. Dominus vobiscum. 

R. Et cum spiritu tuo. 

+ Sequentia sancti Evangelii secundum Lucam. 

Cap. 10. 

In illo tempore: Intravit Jesus in quoddam castellum: et mulier quaedam Martha nomine, excepit 
ilium in domum suam, et huic erat soror nomine Maria, quae etiam sedens secus pedes Domini, 
audiebat verbum illius. Martha autem satagebat circa frequens ministerium: quae stetit, et ait: 
Domine, non est tibi curae quod soror mea reliquit me solam ministrare? Die ergo illi, ut me 
adjuvet. Et respondens dixit illi Dominus: Martha, Martha, sollicita es, et turbaris erga plurima. 

Porro unum est necessarium. Maria optimam partem elegit, quae non auferetur ab ea. 

Finito Evangelio, Pontifex osculatur librum Evangeliorum per unum ex ministris sibi porrectum. 

Turn producit super Campanam benedictam signum crucis, et reassumpta mitra, discedens revertitur 
ad locum, ubi paramenta accepit, in quo dimissis sacris vestibus, vadit in pace. 

De Benedictione et Impositione Crucis 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ET IMPOSITIONE CRUCIS 

PROFICISCENTIBUS IN SUBSIDIUM, ET DEFENSIONEM FIDEI 
CHRISTIANAE, SEU RECUPERATIONEM TERRAE SANCTAE 


Profecturus in subsidium, et defensionem fidei Christianae, seu recuperationem Terrae sanctae, 
genuflectit ante Pontificem, coram quo unus ministrorum tenet crucem benedicendam illi 
imponendam. Turn Pontifex stans sine mitra, dicit supra Crucem: 

V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Omnipotens Deus, qui crucis signum pretioso Filii tui Sanguine dedicasti, quique per eamdem 
crucem Filii tui Domini nostri Jesu Christi mundum redimere voluisti, et per virtutem ejusdem 
venerabilis crucis humanum genus ab antiqui hostis chirographo liberasti; te suppliciter exoramus, ut 
digneris hanc crucem paterna pietate bene + dicere, et coelestem ei virtutem, et gratiam impertire, ut 
quicumque earn in passionis et crucis Unigeniti tui signum ad tutelam corporis, et animae super se 
gestaverit, coelestis gratiae plenitudinem in ea, et munimen valeat tuae benedictionis accipere. 
Quemadmodum virgam Aaron ad rebellium perfidiam repellendam benedixisti, ita et hoc signum tua 
dextera bene + die; et contra omnes diabolicas fraudes virtutem ei tuae defensionis impendas: ut 
portantibus illud animae pariter, et corporis prosperitatem conferat salutarem, et spiritualia in eis dona 
multiplicet. Per eumdem Christum Dominum nostrum. R. Amen. 

Deinde Pontifex aspergit Crucem ipsam aqua benedicta, et super recepturum ipsam dicit: 

Oremus. 

Domine Jesu Christe, Fili Dei vivi, qui es verus et omnipotens Deus, splendor, et imago Patris, et vita 
aeterna; qui tuis discipulis asseruisti, ut quicumque vult post te venire, semetipsum abneget, et suam 
crucem tollens te sequatur, quaesumus immensam clementiam tuam, ut hunc famulum tuum, qui 
juxta verbum tuum seipsum abnegare, suamque crucem tollere, et te sequi, ac contra inimicos nostros 

pro salute populi tui electi properare, et pugnare desiderat, semper, et ubique protegas, ac a periculis 
omnibus eruas, et a vinculo peccatorum absolvas, acceptumque votum ad effectum deducas optatum. 
Tu, Domine, qui es via, veritas, et vita, et in te sperantium fortitudo, ejus iter bene disponas, et 
prospera cuncta concedas; ut inter praesentis saeculi angustias, tuo semper auxilio gubernetur. Mitte 
ei, Domine, Angelum tuum Raphaelem, qui Tobiae comes fuit in itinere suo, ejusque patrem a 
corporis caecitate liberavit, in eundo et redeundo sit ei defensor contra omnes visibiles et invisibiles 
hostis insidias, et omnem mentis et corporis ab eo caecitatem repellat. Qui cum Deo Patre, et Spiritu 
Sancto vivis et regnas Deus, per omnia saecula saeculorum. R. Amen. 

Turn Pontifex sedens, accepta mitra, imponet illi Crucem dicens: 

Accipe signum crucis. In nomine Pa + tris, et Fi + lii et Spiritus + Sancti, in figuram crucis, 
passionis, et mortis Christi, ad tui corporis, et animae defensionem: ut divinae bonitatis gratia post 
iter expletum, salvus et emendatus ad tuos valeas remeare. Per Christum Dominum nostrum. R. 
Amen. 

Demum Pontifex aspergit cruce signatum aqua benedicta, qui genuflexus osculatur manum Pontificis, 
et discedit. 

De Benedictione Armorum 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ARMORUM 


Pontifex benedicturus arma, quae aliquis ministrorum coram eo tenet, aut supra altare vel aliquam 
mensam ponuntur, stans sine mitra, dicit: 

V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Benedictio Dei omnipotentis Pa + tris, et Fi + lii, et Spiritus + Sancti, descendat super haec arma, et 
super induentem ea, quibus ad tuendam justitiam induatur. Rogamus te, Domine Deus, ut ilium 
protegas, et defendas, qui vivis et regnas Deus, per omnia saecula saeculorum. R. Amen. 

Alia Oratio. 

Oremus. 

Deus omnipotens, in cujus manu victoria plena constitit, quique etiam David ad expugnandum 
rebellem Goliam vires mirabiles tribuisti, clementiam tuam humili prece deposcimus, ut haec arma 
almifica pietate bene + dicere digneris; et concede famulo tuo N. eadem gestare cupienti, ut ad 
munimen, ac defensionem sanctae matris Ecclesiae, pupillorum, et viduarum, contra visibilium et 
invisibilium hostium impugnationem, ipsis libere et victoriose utatur. Per Christum Dominum 
nostrum. R. Amen. 

Deinde aspergit ea aqua benedicta. 

De Benedictione Ensis 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ENSIS 


Pontifex ensem benedicere volens, illo cui tradendus est coram eo genuflectente, quern unus ex 
ministris coram eo tenet, stans sine mitra, dicit: 

V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Bene + dicere digneris, quaesumus, Domine, ensem istum; et hunc famulum tuum, qui eum, te 
inspirante, suscipere desiderat, pietatis tuae custodia munias, et illaesum custodias. Per Christum 
Dominum nostrum. R. Amen. 

Deinde aspergat ensem aqua benedicta. Turn sedens, accepta mitra, tradit eum illi, cui tradendus est, 
genuflexo coram eo permanente, dicens: 

Accipe ensem istum, in nomine Pa + tris, et Fi + lii, et Spiritus + Sancti, et utaris eo ad defensionem 
tuam, ac sanctae Dei Ecclesiae, et ad confusionem inimicorum crucis Christi, ac fidei christianae; et 
quantum humana fragilitas permiserit, cum eo neminem injuste laedas; quod ipse tibi praestare 
dignetur, qui cum Patre, et Spiritu Sancto vivit et regnat Deus in saecula saeculorum. R. Amen. 

De Benedictione et traditione vexilli bellici 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ET TRADITIONE VEXILLI BELLICI 


Pontifex Vexillum bellicum, quod unus ex ministris coram eo tenet, benedicere volens, stans sine 
mitra, dicit: 

V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, qui es cunctorum benedictio, et triumphantium fortitudo; respice 
propitius ad preces humilitatis nostrae, et hoc Vexillum, quod bellico usui praeparatum est, coelesti 
bene + dictione sanctifica; ut contra adversarias, et rebelles nationes sit validum, tuoque munimine 
circumseptum, sitque inimicis christiani populi terribile, atque in te confidentibus solidamentum, et 
certa fiducia victoriae. Tu enim es Deus, qui conteris bella, et coelestis praesidii sperantibus in te 
praestas auxilium. Per unicum Filium tuum, Christum Dominum nostrum, qui tecum vivit et regnat 
in unitate Spiritus Sancti Deus, per omnia saecula saeculorum. R. Amen. 

Deinde aspergit Vexillum aqua benedicta. Turn sedens, accepta mitra, genuflexo coram eo, illo, cui 
Vexillum tradendum est, consignat ei ipsum Vexillum, dicens: 

Accipe Vexillum coelesti benedictione sanctificatum, sitque inimicis populi Christiani terribile, et det 
tibi Dominus gratiam, ut ad ipsius nomen et honorem, cum illo hostium cuneos potenter penetres 
incolumis et securis. 

Deinde det ei osculum pacis, dicens: Pax tibi. Qui, accepto Vexillo, osculatur manus Pontificis, 
surgit et discedit. 

Pontificale Romanian - De Publicatione Festorum Mobilium in Epiphania Domini 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE PUBLICATIONE FESTORUM MOBILIUM IN EPIPHANIA 

DOMINI 


In Epiphania Domini, cantato Evangelio, Archidiaconus, sive aliquis Canonicus, vel Beneficiatus, aut 
alius, juxta consuetudinem loci, pluviali paratus, ascendet ambonem, vel pulpitum, et ibidem, vel in alio 
loco ubi cantari solet Evangelium, e vetusto Ecclesiae sanctae institute publicabit Festa mobilia anni 
currentis juxta infrascriptam formulam, et diem Synodi dioecesanae suo loco promulgabit, licet in formula 
infrascripta Dominica secunda post Pascha notata sit. 

Noveritis, fratres carissimi, quod annuente Dei misericordia, sicut de Nativitate Domini nostri Jesu Christi 
gavisi sumus, ita et de Resurrectione ejusdem Salvatoris nostri gaudium vobis annuntiamus. Die prima 
(vel alia, prout occurrit) (Januarii vel Februarii ) erit Dominica in Septuagesima. Vigesima (vel alia quae 
occurrit, uti et in sequentibus ) (Februarii, Martii, ejusdem ) dies Cinerum, et initium jejunii sacratissimae 
Quadragesimae. ... (Martii, Aprilis ) sanctum Pascha Domini nostri Jesu Christi cum gaudio celebrabitis. 
Dominica secunda post Pascha dioecesana Synodus habebitur ... (Aprilis, Maii, Junii) erit Ascensio 
Domini nostri Jesu Christi. ... (Maii, Junii, ejusdem ) Festum Pentecostes. ... (ejusdem, Junii ) Festum 
sacratissimi Corporis Christi. ... (Novembris, Decembris) Dominica prima Adventus Domini nostri Jesu 
Christi, cui est honor et gloria, in saecula saeculorum. Amen. 

De Expulsione Publice Poenitentium in Feria Quarta Cinerum 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE EXPULSIONE POENITENTIUM AB ECCLESIA IN FERIA 

QUARTA CINERUM 


In capite Quadragesimae solemniter poenitentes de Ecclesia ejiciuntur hoc modo: 

Poenitentes, quibus secundum jus vel consuetudinem, pro gravioribus criminibus solemnis 
poenitentia est imponenda, hac die hora quasi tertia conveniunt ab Ecclesiam Cathedralem, in vilibus 
vestimentis, nudis pedibus, et vultibus ad terram demissis, quorum nomina scribi debent; accipientes 
poenitentiam juxta modum culpae ab Episcopi Poenitentiario, vel ab aliis, quibus hoc officium 
commissum est; et postea omnes emittuntur, et manent ante foras Ecclesiae. Pontifex interim, dicta 
Sexta, si non sit celebraturus, paratur supra rochettum (vel, si sit regularis, supra superpelliceum) 
amictu, alba, cingulo, stola, pluviali violaceis, mitra simplici, et baculo Pastorali. Si autem Pontifex 
est celebraturus, dum dicitur Nona, more solito acipit sandalia, et caetera paramenta Pontificalia, 
usque ad dalmaticam inclusive et desuper pluviale coloris violacei, et mitram simplicem; et benedicit 
cineres, atque imponit. Quibus peractis, Pontifex cum ministris, schola, et toto Clero, cruce, aqua 
benedicta, et duobus cereis praecedentibus, egreditur chorum circa medium Ecclesiae, ubi parata sit 
sedes. Tunc Clerus dividitur per duos choros, hinc, inde, versus valvas Ecclesiae. Poenitentes vero 
omnes ingressi prostemunt se cum lacrimis in Ecclesiae pavimento coram Pontifice inter utrumque 
chorum. Tunc Pontifex sedens cum mitra, vel Archipresbyter stans, imponit cineres super capita 
singulorum dicens: 

Memento homo, quia pulvis es, et in pulverem reverteris: age poenitentiam, ut habeas vitam aeternam. 

Et unus ex Canonicis aspergit eos aqua benedicta. Postea Pontifex stans, deposita mitra, benedicit 
cilicia, in hunc modum: 

V. Adjutorium nostrum in nomine Domini. 

R. Qui fecit coelum et terram. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 


http://members.aol.com/liturgialatina/pontificale/085.htm (1 of 10)2006-09-16 21:27:11 



De Expulsione Publice Poenitentium in Feria Quarta Cinerum 


Oremus. 

Omnipotens, et misericors Deus, qui peccatoribus pietatis tuae misericordiam quaerentibus hoc 
indumento vestitis, misericordiam tuam et veniam tribuisti, obsecramus clementiam tuam, ut hoc 
indumentum, quod vocatur cilicium, bene + dicere, et sancti + ficare digneris; ut quicumque eo pro 
peccatis suis indutus fuerit, et misericordiam tuam imploraverit, veniam et indulgentiam tuae sanctae 
misericordiae consequatur. Per Christum Dominum nostrum. R. Amen. 

Aspergantur aqua benedicta. Benedictis ciliciis, Pontifex capita eorum cooperit cum eis, dicens: 

Apud Dominum misericordia est, et apud Deum redemptio; ita enim lapsis hominibus subvenit, non 
solum per Baptismi, et Confirmationis gratiam, set etiam per Poenitentiae medicinam, ut spiritus 
humanus vita reparetur aeterna. R. Deo gratias. 

Quo facto, Pontifex incipit Antiphonam: 

Ne reminiscaris, Domine, delicta nostra, vel parentum nostrorum; neque vindictam sumas de peccatis 
nostris, Domine Deus noster. 

Et super faldistorium accumbit, et ministri, et totus populus, et poenitentes prosternunt se in terram, et 
pro ipsorum poenitentium absolutione dicunt septem Psalmos Poenitentiales altematim: 


SEPTEM PSALMI POENITENTIALES 

Psalmus 6 

Domine, ne in furore tuo arguas me: * neque in ira tua corripias me. 

Miserere mei, Domine, quoniam infirmus sum: * sana me, Domine, quoniam conturbata sunt ossa 
mea. 

Et anima mea turbata est valde: * et tu Domine usquequo? 

Convertere, Domine, et eripe animam meam: * salvum me fac propter misericordiam tuam. 
Quoniam non est in morte qui memor sit tui: * in inferno autem quis confitebitur tibi. 

Laboravi in gemitu meo, lavabo per singulas noctes lectum meum: * in lacrimis meis stratum meum 
rigabo. 

Turbatus est a furore oculus meus: * inveteravi inter omnes inimicos meos. 

Discedite a me, omnes qui operamini iniquitatem: * quoniam exaudivit Dominus vocem fletus mei. 
Exaudivit Dominus deprecationem meam: * Dominus orationem meam suscepit. 

Erubescant et conturbentur vehementer omnes inimici mei: * convertantur, et erubescant valde 
velociter. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 31 

Bead, quorum remissae sunt iniquitates: * et quorum tecta sunt peccata. 

Beatus vir, cui non imputavit Dominus peccatum: * nec est in spiritu ejus dolus. 

Quoniam tacui, inveteraverunt ossa mea: * dum clamarem tota die. 

Quoniam die ac nocte gravata est super me manus tua: * conversus sum in aerumna mea, dum 
configitur spina. 

Delictum meum cognitum tibi feci: * et injustitiam meam non abscondi. 

Dixi: confitebor adversum me injustitiam meam Domino: * et tu remisisti impietatem peccati mei. 

Pro hac orabit ad te omnis sanctus: * in tempore opportuno. 

Verumtamen in diluvio aquarum multarum: * ad eum non approximabunt. 

Tu es refugium meum a tribulatione, quae circumdedit me: * exsultatio mea, erue me a 
circumdantibus me. 

Intellectum tibi dabo, et instruam te in via hac, qua gradieris: * firmabo super te oculos meos. 

Nolite fieri sicut equus, et mulus: * quibus non est intellects. 

In camo, et fraeno maxillas eorum constringe: * qui non approximant ad te. 

Multa flagella peccatoris: * sperantem autem in Domino misericordia circumdabit. 

Laetamini in Domino, et exsultate, justi: * et gloriamini omnes recti corde. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 37 

Domine, ne in furore tuo arguas me: * neque in ira tua corripias me. 

Quoniam sagittae tuae infixae sunt mihi: * et confirmasti super me manum tuam. 

Non est sanitas in carne mea a facie irae tuae: * non est pax ossibus meis a facie peccatorum meorum. 
Quoniam iniquitates meae supergressae sunt caput meum: * sicut onus grave gravatae sunt super me. 
Putruerunt, et corruptae sunt cicatrices meae: * a facie insipientiae meae. 

Miser factus sum et curvatus sum usque ad finem: * tota die contristatus ingrediebar. 

Quoniam lumbi mei impleti sunt illusionibus: * et non est sanitas in carne mea. 

Afflictus sum, et humiliatus sum nimis: * rugiebam a gemitu cordis mei. 

Domine, ante te omne desiderium meum: * et gemitus meus a te non est absconditus. 

Cor meum conturbatum est, dereliquit me virtus mea: * et lumen oculorum meorum, et ipsum non est 
mecum. 

Amici mei, et proximi mei: * adversum me appropinquaverunt, et steterunt. 

Et qui juxta me erant, de longe steterunt: * et vim faciebant, qui quaerebant animam meam. 

Et qui inquirebant mala mihi, locuti sunt vanitates: * et dolos tota die meditabantur. 

Ego autem tamquam surdus non audiebam: * et sicut mutus non aperiens os suum. 

Et factus sum sicut homo non audiens: * et non habens in ore suo redargutiones. 

Quoniam in te, Domine, speravi: * tu exaudies me, Domine Deus meus. 

Quia dixi: nequando supergaudeant mihi inimici mei: * et dum commoventur pedes mei, super me 
magna locuti sunt 

Quoniam ego in flagella paratus sum: * et dolor meus in conspectu meo semper. 

Quoniam iniquitatem meam annuntiabo: * et cogitabo pro peccato meo. 

Inimici autem mei vivunt, et confirmati sunt super me: * et multiplicati sunt qui oderunt me inique. 
Qui retribuunt mala pro bonis, detrahebant mihi: * quoniam sequebar bonitatem. 

Ne derelinquas me, Domine Deus meus: * ne discesseris a me. 

Intende in adjutorium meum: * Domine, Deus salutis meae. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 50 

Miserere mei, Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 
Ecce enim in iniquitatibus conceptus sum: * et in peccatis concepit me mater mea. 

Ecce enim veritatem dilexisti: * incerta, et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium, et laetitiam: * exultabunt ossa humiliata. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Domine, labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum, et humiliatum, Deus, non despicies. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc imponent super altare tuum 
vitulos. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 101 

Domine, exaudi orationem meam: * et clamor meus ad te veniat. 

Non avertas faciem tuam a me: * in quacumque die tribulor, inclina ad me aurem tuam. 

In quacumque die invocavero te: * velociter exaudi me. 

Quia defecerunt sicut fumus dies mei: * et ossa mea sicut cremium aruerunt. 

Percussum est ut foenum, et aruit cor meum: * quia oblitus sum comedere panem meum. 

A voce gemitus mei: * adhaesit os meum carni meae. 

Similis factus sum pellicano solitudinis: * factus sum sicut nycticorax in domicilio. 

Vigilavi: * et factus sum sicut passer solitarius in tecto. 

Tota die exprobrabant mihi inimici mei: * et qui laudabant me, adversum me jurabant. 

Quia cinerem tamquam panem manducabam: * et potum meum cum fletu miscebam. 

A facie irae et indignationis tuae: * quia elevans allisisti me. 

Dies mei sicut umbra declinaverunt: * et ego sicut foenum arui. 

Tu autem, Domine, in aeternum permanes: * et memoriale tuum in generationem et generationem. 
Tu exsurgens misereberis Sion: * quia tempus miserendi ejus, quia venit tempus. 

Quoniam placuerunt servis tuis lapides ejus: * et terrae ejus miserebuntur. 

Et timebunt Gentes nomen tuum, Domine: * et omnes reges terrae gloriam tuam. 

Quia aedificavit Dominus Sion: * et videbitur in gloria sua. 

Respexit in orationem humilium: * et non sprevit precem eorum. 

Scribantur haec in generatione altera: * et populus, qui creabitur, laudabit Dominum. 

Quia prospexit de excelso sancto suo: * Dominus de caelo in terram aspexit. 

Ut audiret gemitum compeditorum: * ut solveret filios interemptorum. 

Ut annuntiet in Sion nomen Domini: * et laudem suam in Jerusalem. 

In conveniendo populos in unum: * et reges ut serviant Domino. 

Respondit ei in via virtutis suae: * paucitatem dierum meorum nuntia mihi. 

Ne revoces me in dimidio dierum meorum: * in generationem et generationem anni tui. 

Initio tu, Domine, terram fundasti: * et opera manuum tuarum sunt coeli. 

Ipsi peribunt, tu autem permanes: * et omnes sicut vestimentum veterascent. 

Et sicut opertorium mutabis eos, et mutabuntur: * tu autem idem ipse es, et anni tui non deficient. 
Filii servorum tuorum habitabunt: * et semen eorum in saeculum dirigetur. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 129 

De profundis clamavi ad te, Domine: * Domine, exaudi vocem meam. 

Fiant aures tuae intendentes: * in vocem deprecationis meae. 

Si iniquitates observaveris, Domine: * Domine, quis sustinebit? 

Quia apud te propitiatio est: * propter legem tuam sustinui te, Domine. 

Sustinuit anima mea in verbum ejus: * speravit anima mea in Domino. 

A custodia matutina usque ad noctem: * speret Israel in Domino. 

Quia apud Dominum misericordia: * et copiosa apud eum redemptio. 

Et ipse redimet Israel: * ex omnibus iniquitatibus ejus. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Psalmus 142 

Domine, exaudi orationem meam, auribus percipe obsecrationem meam in veritate tua: * exaudi me 
in tua justitia. 

Et non intres in judicium cum servo tuo: * quia non justificabitur in conspectu tuo omnis vivens. 
Quia persecutus est inimicus animam meam: * humiliavit in terra vitam meam. 

Collocavit me in obscuris sicut mortuos saeculi: * et anxiatus est super me spiritus meus, in me 
turbatum est cor meum. 

Memor fui dierum antiquorum, meditatus sum in omnibus operibus tuis: * in factis manuum tuarum 
meditabar. 

Expandi manus meas ad te: * anima mea sicut terra sine aqua tibi. 

Velociter exaudi me, Domine: * defecit spiritus meus. 

Non avertas faciem tuam a me: * et similis ero descendentibus in lacum. 

Auditam fac mihi mane misericordiam tuam: * quia in te speravi. 

Notam fac mihi viam, in qua ambulem: * quia ad te levavi animam meam. 

Eripe me de inimicis meis, Domine, ad te confugi: * doce me facere voluntatem tuam, quia Deus 

meus es tu. 

Spiritus tuus bonus deducet me in terram rectam: * propter nomen tuum, Domine, vivificabis me in 
aequitate tua. 

Educes de tribulatione animam meam: * et in misericordia tua disperdes inimicos meos. 

Et perdes omnes, qui tribulant animam meam: * quoniam ego servus tuus sum. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Deinde repetitur Antiphona. 

Ne reminiscaris, Domine, delicta nostra, vel parentum nostrorum; neque vindictam sumas de peccatis 
nostris, Domine Deus noster. 

Postea dicuntur Litaniae. 


LITANIAE 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 
Omnes sancti beatorum Spirituum ordines, orate pro nobis. 
Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 
Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 
Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastiane, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 
Omnes sancti Monachi, et Eremitae, orate pro nobis. 
Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 
Omnes Sancti et Sanctae Dei, intercedite pro nobis. 
Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine. 

Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 

Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 

Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et veram concordiam donare digneris, te rogamus, audi 
nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitatem Ecclesiae revocare, et infideles universos ad Evangelii lumen 
perducere digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Quibus finitis, Pontifex dicit super ipsos poenitentes: 

Pater noster. Et reliqua secreto. 

V. Et ne nos inducas in tentationem. 

R. Sed libera nos a malo.Domine. 

V. Salvos fac servos tuos, et ancillas tuas. 

R. Deus meus, sperantes in te. 

V. Mitte eos, Domine, auxilium de sancto. 

R. Et de Sion tuere eos. 

V. Nihil proficiat inimicus in eis. 

R. Et filius iniquitatis non apponat nocere eis. 

V. Esto eis, Domine, turris fortitudinis. 

R. A facie inimici. 

V. Domine Deus virtutum, convert nos. 

R. Et ostende faciem tuam, et salvi erimus. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Exaudi, Domine,preces nostras, et confitentium tibi parce peccatis, ut quos conscientiae reatus 
accusat, indulgentia tuae miserationis absolvat. Per Christum Dominum nostrum. R. Amen. 

Oremus. 

Praeveniat hoc famulos tuos, (vel has famulas tuas), quaesumus, Domine, misericordia tua, ut omnes 
iniquitates eorum celeri indulgentia deleantur. Per Christum Dominum nostrum. R. Amen. 

Oremus. 

Adesto, Domine, supplicationibus nostris, nee sit ab his famulis (vel famulabus) tuis, clementiae tuae 
longinqua miseratio; sana vulnera eorumque dimitte peccata; ut ab omnibus iniquitatibus expiati, tibi, 
Domine, semper valeant adhaerere. Per Christum Dominum nostrum. R. Amen. 

Oremus. 

Domine, Deus noster, qui offensione nostra non viceris, sed satisfactione placaris; respice, 
quaesumus, ad hos famulos tuos, (vel has famulas tuas,) qui, (vel quae) se tibi peccasse graviter 
confitentur; tuum est enim absolutionem criminum dare, et veniam praestare peccantibus, qui dixisti, 
te poenitentiam malle peccatorum, quam mortem; concede ergo, Domine, ut tibi poenitentiae 

excubias celebrent, et correctis actibus suis, conferri sibi a te sempiterna gaudia gratulentur. Per 
Christum Dominum nostrum. R. Amen. 

His peractis, surgunt poenitentes, et facit eis Pontifex sermonem; ostendens qualiter Adam propter 
peccatum ejectus est de paradiso, et multa maledicta in eum congesta sunt; et qualiter, ejus exemplo, 
ipsi de Ecclesia ad tempus ejiciendi sunt. Quo facto, accipiat unum ex eis per dexteram manum; et 
omnes alii similiter se manibus tenentes, candelas accensas in manibus habentes, subsequantur eum; 
et ita eos ejiciat de Ecclesia, cum lacrimis dicens: 

Ecce ejicimini vos hodie a liminibus sanctae matris Ecclesiae propter peccata, et scelera vestra, sicut 
Adam primus homo ejectus est de paradiso propter transgressionem suam. 

Et interim schola cantat Responsorium. 

In sudore vultus tui vesceris pane tuo, dicit Dominus ad Adam, cum operatus fueris terram, non dabit 
fructus suos: * Sed spinas et tribulos germinabit tibi. V. Pro eo quod audisti vocem uxoris tuae plus, 
quam me: maledicta terra in opere tuo, non dabit fructus suos. * Sed spinas et tribulos germinabit tibi. 

Aliud Responsorium. 

Ecce Adam quasi unus ex nobis factus est, sciens bonum, et malum: * Videte, ne forte sumat de ligno 
vitae, et vivat in aeternum. V. Fecitque Dominus Adae tunicam pelliceam, et induit eum, et ait. * 
Videte, ne forte sumat de ligno vitae, et vivat in aeternum. Gloria Patri, et Filio, et Spiritui Sancto. * 
Videte, ne forte sumat de ligno vitae, et vivat in aeternum. 

Et sic eis extra ejectis, et ante valvas Ecclesiae genibus flexis gemendo manentibus. Pontifex in 
limine ostii stans moneat eos, quod de Domini misericordia non desperent, sed jejuniis, orationibus, 
peregrinationibus, eleemosynis, et aliis bonis operibus invigilent, ut Dominus ad dignum fructum 
verae poenitentiae eos perducat; quodque feria quinta in Coena Domini redeant, quoniam tunc in 
sanctam Ecclesiam reducentur, quam usque tunc ingredi non praesumant. Et mox Pontifice cum 
processione ad chorum redeunte, valvae Ecclesiae ante oculos eorum clauduntur, et incipitur Missa, 
et proceditur ordine suo. 


Introductio 


Index Generali s 


Index Alphabeticus 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


ORDO AD SYNODUM 


Sacerdotes et Clerici universi qui ad Synodum de jure vel consuetudine venire tenentur, conveniunt in 
civitate, vel alio loco, prout Pontifex ordinaverit. 

Prima autem die Synodi Pontifex summo mane cappam indutus, ab universo Clero cum superpelliceis 
comitatus, ad Ecclesiam pergit; paratur in sede; celebrat Missam de Spiritu Sancto, et praebet Clero 
sacram Communionem. Qua finita, paratur faldistorium ante medium altaris, juxta inferiorem 
gradum, per quern ad altare ascenditur; et alia sedes in piano altaris (poterit tamen faldistorium suo 
tempore, loco secundae sedis, cum tempus erit, poni). Pontifex vero supra rochettum, vel si sit 
Regularis, supra superpelliceum amictu, stola, pluviali rubeo, et mitra pretiosa induitur, quibus 
paratus, baculum Pastoralem manu ferens, accedit coram altari; Diacono et Subdiacono paratis rubeis 
ornamentis, ac si in Missa servire deberent, ipsum hinc et inde associantibus, et ibi ante faldistorium 
sibi paratum genuflexus, deposita mitra, incipit, schola prosequente, Antiphonam: 

Exaudi nos, Domine, * quoniam benigna est misericordia tua: et secundum multitudinem 
miserationum tuarum respice nos, Domine. 

Psalmus 68. 

Salvum me fac, Deus: * quoniam intraverunt aquae usque ad animam meam. 

Incepto Psalmo, sedet Pontifex, accepta mitra, et sic manet quousque finiatur Psalmus, et Antiphona 
repetatur. 

Infixus suum in limo profundi: * et non est substantia. 

Veni in altitudinem maris: * et tempestas demersit me. 

Laboravi clamans, raucae factae sunt fauces meae: * defecerunt oculi mei, dum spero in Deum meum. 
Multiplicati sunt super capillos capitis mei, * qui oderunt me gratis. 

Confortati sunt qui persecuti sunt me inimici mei injuste: * quae non rapui, tunc exsolvebam. 

Deus, tu scis insipientiam meam: * et delicta mea a te non sunt abscondita. 

Non erubescant in me qui exspectant te, Domine, * Domine virtutum. 

Non confundantur super me * qui quaerunt te, Deus Israel. 

Quoniam propter te sustinui opprobrium: * operuit confusio faciem meam. 

Extraneus factus sum fratribus meis, * et peregrinus filiis matris meae. 

Quoniam zelus domus tua comedit me: * et opprobria exprobrantium tibi ceciderunt super me. 

Et operui in jejunio animam meam: * et factum est in opprobrium mihi. 

Et posui vestimentum meum cilicium: * et factus sum illis in parabolam. 

Adversum me loquebantur qui sedebant in porta: * et in me psallebant qui bibebant vinum. 

Ego vero orationem meam ad te, Domine: * tempus beneplaciti Deus. 

In multitudine misericordiae tuae exaudi me, * in veritate salutis tuae. 

Eripe me de luto, ut non infigar, * libera me ab iis qui oderunt me, et de profundis aquarum. 

Non me demergat tempestas aquae, neque absorbeat me profundum: * neque urgeat super me puteus 
os suum. 

Exaudi me, Domine, quoniam benigna est misericordia tua: * secundum multitudinem miserationum 
tuarum respice in me. 

Et ne avertas faciem tuam a puero tuo: * quoniam tribulor, velociter exaudi me. 

Intende animae meae, et libera earn: * propter inimicos meos eripe me. 

Tu scis improperium meum, et confusionem meam, * et reverentiam meam. 

In conspectu tuo sunt omnes qui tribulant me: * improperium exspectavit cor meum, et miseriam. 

Et sustinui qui simul contristaretur, et non fuit: * et qui consolaretur, et non inveni. 

Et dederunt in escam meam fel: * et in siti mea potaverunt me aceto. 

Fiat mensa eorum coram ipsis in laqueum, * et in retributiones, et in scandalum. 

Obscurentur oculi eorum ne videant: * et dorsum eorum semper incurva. 

Effunde super eos iram tuam: * et furor irae tuae comprehendat eos. 

Fiat habitatio eorum deserta: * et in tabernaculis eorum non sit qui inhabitet. 

Quoniam quern tu percussisti, persecuti sunt: * et super dolorem vulnerum meorum addiderunt. 
Appone iniquitatem super iniquitatem eorum: * et non intrent in justitiam tuam. 

Deleantur de libro viventium: * et cum justis non scribantur. 

Ego sum pauper et dolens: * salus tua, Deus, suscipit me. 

Laudabo nomen Dei cum cantico: * et magnificabo eum in laude. 

Et placebit Deo super vitulum no vellum, * cornua producentem et ungulas. 

Videant pauperes et laetentur: * quaerite Deum, et vivet anima vestra. 

Quoniam exaudivit pauperes Dominus: * et vinctos suos non despexit. 

Laudent ilium coeli et terra, * mare, et omnia reptilia in eis. 

Quoniam Deus salvam faciet Sion: * et aedificabuntur civitates Juda. 

Et inhabitabunt ibi: * et hereditate acquirent earn. 

Et semen servorum ejus possidebit earn, * et qui diligunt nomen ejus, habitabunt in ea. 

Gloria Patri. Sicut erat, etc. 

Finito Psalmo, et repetita Antiphona, Pontifex surgit, deposita mitra, et versus ad altare, dicit: 
Oremus. 

Adsumus, Domine Sancte Spiritus, adsumus, peccati quidem immanitate detenti, sed in nomine tuo 
specialiter aggregati: veni ad nos, adesto nobis; dignare illabi cordibus nostris: doce nos, quid 
agamus; quo gradiamur, ostende; quid efficiamus, operare. Esto solus et suggestor, et effector 
judiciorum nostrorum, qui solus cum Deo Patre, et ejus Filio nomen possides gloriosum: non nos 
patiaris perturbatores esse justitiae, qui summe diligis aequitatem; ut sinistrum nos non ignorantiae 
trahat; non favor inflectat; non acceptio muneris, vel personae corrumpat: sed junge nos tibi 
efficaciter solius tuae gratiae dono, ut simus in te unum, et in nullo deviamus a vero; quatenus in 
nomine tuo collecti, sic in cunctis teneamus cum moderamine pietatis justitiam, ut hie a te in nullo 

dissentiat sententia nostra, et in futuro pro bene gestis consequamur praemia sempiterna. 

Respondetur ab omnibus: Amen. 

Oremus. 

Omnipotens sempiterne Deus, qui misericordia tua nos incolumes in hoc loco specialiter aggregasti; 
merites nostras, quaesumus, Paraclitus, qui a te procedit, illuminet, et inducat in omnem, sicut tuus 
promisit Filius, veritatem; cunctosque in tua fide, et caritate corroboret; ut excitati a temporali 
synodo, proficiamus ad terrae felicitatis augmentum. Per eumdem Dominum nostrum Jesum 
Christum Filium tuum, qui tecum vivit et regnat in unitate ejusdem Spiritus Sancti Deus, per omnia 
saecula saeculorum. R. Amen. 

Finita Oratione, Pontifex, accepta mitra, procumbit supra faldistorium praedictum, aliis omnibus 
genuflectentibus; et Cantores dicunt Litanias, prout habentur supra. Et postquam dictum fuerit: Ut 
omnibus fidelibus defunctis, etc. R. Te rogamus, audi nos. 

Pontifex surgit, et baculum Pastoralem in sinistra tenens, stans versus ad Synodum, dicit: 

Ut hanc praesentem Synodum visitare, disponere, et bene + dicere digneris. R. Te rogamus, audi nos. 

Producens signum crucis pariter super omnes; quo facto, iterum accumbit, Cantoribus Litanias 
perficientibus. Quibus dictis, surgunt omnes, et Pontifex, deposita mitra, dicit stans versus ad altare, 
Oremus. 

Et ministri: Flectamus genua. R. Levate. 

Da, quaesumus, Ecclesiae tuae, misericors Deus, ut Spiritu Sancto congregata, secura tibi devotione 
servire mereatur. Per Dominum nostrum Jesum Christum Filium tuum, qui tecum vivit et regnat in 
unitate ejusdem Spiritus Sancti Deus, per omnia saecula saeculorum. R. Amen. 

Deinde Pontifex, accepta mitra, ascendit ad sedem sibi paratam in piano altaris, ita ut in ea sedens 
dorsum suum vertat ad altare. Et imponit incensum in thuribulum, et benedicit more solito. Diaconus 
dalmatica indutus, praecedentibus thuriferario, et duobus ceroferariis, et Subdiacono tunicella induto, 
paramentis rubeis, benedictione accepta a Pontifice, cantat in loco convenienti: 

+ Sequentia sancti Evangelii secundum Lucam. 

Cap. 9. 

In illo tempore: Convocatis Jesus duodecim Apostolis, dedit illis virtutem, et potestatem super omnia 
daemonia, et ut languores curarent. Et misit illos praedicare regnum Dei, et sanare infirmos. Et ait ad 
illos: Nihil tuleritis in via, neque virgam, neque peram, neque panem, neque pecuniam, neque duas 
tunicas habetis. Et in quamcumque domum intraveritis, ibi manete, et inde ne exeatis. Et quicumque 
non receperint vos, exeuntes de civitate ilia, etiam pulverem pedum vestrorum excitite in testimonium 
super illos. Egressi autem circuibant per castilla evangelizantes, et curantes ubique. 

Quo finito, liber Evangeliorum apertus per Subdiaconum portatur Pontifici per eum osculandus, qui 

et deinde incensatur. Quo facto, Pontifex ipse ante sedem suam praedictam, deposita mitra, versus ad 
altare, atque alii omnes in locis suis genuflectunt. 

Turn Pontifex hie genuflexus incipit cantando, schola prosequente, Hymnum: 

Modus VIII. 

Veni Creator Spiritus, 

Mentes tuorum visita, 

Imple superna gratis, 

Quae tu creasti, pectora. 

Qui diceris Paraclitus, 

Altissimi donum Dei, 

Fons vivus, ignis, charitas, 

Et spiritalis unctio. 

Tu septiformis munere, 

Digitus paternae dexterae, 

Tu rite promissum Patris, 

Sermone ditans guttura. 

Accende lumen sensibus, 

Infunde amorem cordibus, 

Infirma nostri corporis 
Virtute firmans perpeti. 

Hostem repellas longius, 

Pacemque dones protinus. 

Ductore sic te praevio 
Vitemus omne noxium. 

Per te sciamus da Pattern, 

Noscamus atque Filium, 

Teque utriusque Spiritum 
Credamus omni tempore. 

Deo Patti sit gloria, 

Et Filio qui a mortuis 
Sun-exit, ac Paraclito, 

In saeculorum saecula. 

Amen. 

Expleto Hymno, omnes sedent in silentio, et Pontifex, accepta mitra, sedens in sede praedicta supra, 
in piano altaris posita, eos, si placet, in hanc sententiam alloquitur. 

Venerabiles consacerdotes, et fratres nostri carissimi, praemissis Deo precibus, oportet ut ea, quae de 
divinis officiis, vel sacris Ordinibus, aut etiam de nostris moribus, et necessitatibus ecclesiasticis a 
nobis conferenda sunt, cum caritate et benignitate unusquisque vestrum suscipiat, summaque 
reverentia, quantum valet, Domino adjuvante, percipiat, vel quae emendatione digna sunt, omni 
devotione unusquisque fideliter studeat emendare: et si cui forte quod dicetur, aut agetur, displiceat, 
sine aliquo scrupulo contentionis, palam coram omnibus conferat: quatenus, Domino mediante, et hoc 
ad optimum statum perveniat; ita ut nee discordans contentio ad subversionem justitiae locum 
inveniat, neque iterum in perquirenda veritate vigor nostri ordinis, vel sollicitudo tepescat. 

Post allocutionem hujusmodi, vel prius, prout magis placuerit Pontifici, fit per aliquem virum doctum 
idoneum sermo, in quo tractatur de disciplina ecclesiastica, de divinis mysteriis et de correctione 
morum in Clero secundum ea, quae Pontifici videbuntur. Et post sermonem, querelae, si quae sint, 
audiuntur. 

Deinde Archidiaconus ex suggesto alta voce legit decreta sacri Concilii Tridentini de residentia, et de 
professione Fidei, quam tunc emittent omnes, qui ad earn tenentur, in manibus Pontificis, juxta 
formam infra positam; item de eligendis Examinatoribus qui statim nominantur, et approbantur, et 
jurant in manibus Pontificis, demum de eligendis Judicibus causarum, qui similiter proponuntur, ut 
supra. 

Postremo caritative monentur omnes, quod durante Synodo honeste se habeant in omnibus, et extra; 
ita quod eorum conversatio ceteris sit merito in exemplum. Quo facto, surgit Pontifex, et solemniter 
omnibus benedicit, dicens: Sit nomen Domini benedictum, etc., more consueto; qua data, discedunt 
omne s. 

FORMA JURAMENTI. 

Ego N. firma fide credo, et profiteor omnia, et singula quae continentur in symbolo fidei, quo sancta 
Romana Ecclesia utitur; videlicet, Credo in unum Deum, Patrem omnipotentem, factorem coeli et 
terrae, visibilium omnium, et invisibilium. Et in unum Dominum Jesum Christum, Filium Dei 
unigenitum. Et ex Patre natum, ante omnia saecula. Deum de Deo, lumen de lumine, Deum verum de 
Deo vero. Genitum, non factum, consubstantialem Patri, per quern omnia facta sunt. Qui propter nos 
homines, et propter nostram salutem descendit de coelis. Et incarnatus est de Spiritu Sancto ex Maria 
Virgine: et homo factus est. Crucifixus etiam pro nobis, sub Pontio Pilato passus, et sepultus est. Et 
resurrexit tertia die, secundum Scripturas. Et ascendit in coelum; sedet ad dexteram Patris. Et iterum 
venturus est cum gloria judicare vivos, et mortuos; cujus regni non erit finis. Et in Spiritum Sanctum 
Dominum, et vivificantem; qui ex Patre Filioque procedit. Qui cum Patre et Filio simul adoratur, et 
conglorificatur: qui locutus est per Prophetas. Et unam sanctam Catholicam et Apostolicam 
Ecclesiam. Confiteor unum baptisma in remissionem peccatorum. Et exspecto resurrectionem 
mortuorum. Et vitam venturi saeculi. Amen. Apostolicas, et Ecclesiasticas traditiones, reliquisque 
ejusdem Ecclesiae observationes, et constitutiones firmissime admitto et amplector. 

Iterum sacram Scripturam juxta eum sensum, quern tenuit ut tenet sancta mater Ecclesia, cujus est 
judicare de vero sensu et interpretatione sacrarum Scripturarum, admitto; nee etiam umquam nisi 

juxta unanimem consensum Patrum accipiam et interpretabor. 

Profiteor quoque septem esse vere et proprie Sacramenta novae legis, a Jesu Christo Domino nostro 
instituta, atque ad salutem humani generis, licet non omnia singulis necessaria, scilicet Baptismum, 
Confirmationem, Eucharistiam, Poenitentiam, Extremam Unctionem, Ordinem, et Matrimonium; 
illaque gratiam conferre, et ex his Baptismum, Confirmationem, et Ordinem, sine sacrilegio reiterum 
non posse. Receptos quoque et approbatos Ecclesiae Catholicae ritus, in supradictorum omnium 
Sacramentorum solemni administratione recipio et admitto: omnia et singula quae de peccato 
originali, et de justificatione, in Sacrosancta Tridentina Synodo definita et declarata fuerunt, 
amplector et recipio. 

Profiteor pariter in Missa offerri Deo verum, proprium, et propitiatorium sacrificiu m, pro vivis, et 
defunctis; atque in sanctissimo Eucharistiae Sacramanto esse vere, realiter et substantialiter Corpus, 
et Sanguinem, una cum anima, et divinitate Domini nostri Jesu Christi, fierique conversionem totius 
substantiae panis in Corpus, et totius substantiae vini in Sanguinem, quam conversionem Catholica 
Ecclesia Transsubstantiationem appellat. 

Fateor etiam sub altera tantum specie, totum atque integrum Christum, verumque Sacramentum sumi. 
Constanter teneo Purgatorium esse, animasque ibi detentas fidelium suffrages juvari. Similiter et 
Sanctos una cum Christo regnantes, venerandos atque invocandos esse; eosque orationes Deo pro 
nobis offerre; atque eorum reliquias esse venerandas. Firmissime assero imagines Christi, ac 
Deiparae semper Virginis, necnon aliorum Sanctorum habendas et retinendas esse, atque eis debitum 
honorem ac venerationem impertiendam. Indulgentiarum etiam potestatem a Christo in Ecclesia 
relictam fuisse illarumque usum Christiano populo maxime salutarem esse affirmo. Sanctam 
Catholicam, et Apostolicam Romanam Ecclesiam, omnium Ecclesiarum matrem, et magistram 
agnosco; Romanoque Pontifici, beati Petri Apostolorum principis successori, ac Jesu Christi Vicario 
veram obedientiam spondeo, ac juro. Cetera item omnia a sacris Canoni bus, et oecumenicis 
Conciliis, ac praecipue a sacrosancta Tridentina Synodo et ab oecumenico Concilio Vaticano tradita, 
definita, et declarata, praesertim de Romani Pontificis primatu et infallibili magisterio indubitanter 
recipio atque profiteor; simulque contraria omnia, atque haereses quascumque ab Ecclesia damnatas, 
et rejectas, et anathematizatas, ego pariter damno, rejicio, et anathematizo. Hanc veram Catholicam 
fidem, extra quam nemo salvus esse potest, quam in praesenti sponte profiteor, et veraciter teneo, 
eamdem integram, et inviolatam, usque ad extremum vitae spiritum, constantissime (Deo adjuvante) 
retinere, et confiteri, atque a meis subditis, vel illis, quorum cura ad me in munere meo spectabit, 
teneri, doceri, et praedicari, quantum in me erit, curaturum. Ego idem N. spondeo, voveo, ac juro. Sic 
me Deus adjuvet, et haec sancti Dei Evangelia. 

Secunda die convenientibus iterum omnibus in Ecclesia, finita Missa, Pontifex, paratus ut supra, 
procedit coram altari, Diacono et Subdiaco no, paratis ut supra, ipsum associantibus, et ibi in 
faldistorio ante medium altaris juxta inferiorem gradum sibi parato genuflexus, deposita mitra, 
inchoat, schola prosequente, Antiphonam: 

Propitius esto peccatis nostris, Domine, nequando dicant Gentes: Ubi est Deus eorum? 

Finita Antiphona, et incepto Psalmo, sedet Pontifex, reassumpta mitra, usque ad finem Psalmi. 

Psalmus 78. 

Deus, venerunt gentes in hereditatem tuam, polluerunt templum sanctum tuum: * posuerunt 
Jerusalem in porno rum custodiam. 

Posuerunt morticina servorum tuorum, escas volatilibus coeli: * carnes sanctorum tuorum bestiis 
terrae. 

Effuderunt sanguinem eorum tamquam aquam in circuitu Jerusalem: * et non erat qui sepeliret. 

Facti sumus opprobrium vicinis nostris: * subsannatio et illusio his, qui in circuitu nostro sunt. 
Usquequo, Domine, irasceris in finem: * accendetur velut ignis zelus tuus? 

Effunde iram tuam in Gentes, quae te non noverunt: * et in regna, quae nomen tuum non 
invocaverunt. 

Quia comederunt Jacob: * et locum ejus desolaverunt. 

Ne memineris iniquitatum nostrarum antiquarum, cito anticipent nos misericordiae tuae: * quia 
pauperes facti sumus nimis. 

Adjuva nos, Deus salutaris noster: et propter gloriam nominis tui, Domine, libera nos: * et propitius 
esto peccatis nostris, propter nomen tuum. 

Ne forte dicant in Gentibus: Ubi est Deus eorum? * et innotescat in nationibus coram oculis nostris. 
Ultio sanguinis servorum tuorum, qui effusus est: * introeat in conspectu tuo gemitus compeditorum. 
Secundum magnitudinem brachii tui, * posside filios mortificatorum. 

Et redde vicinis nostris septuplum in sinu eorum: * improperium ipsorum, quod exprobraverunt tibi, 
Domine. 

Nos autem populiis tuus, et oves pascuae tuae, * confitebimur tibi in saeculum. 

In generationem et generationem * annuntiabimus laudem tuam. 

Gloria Patri. Sicut erat, etc. 

Deinde, finito Psalmo, et repetita Antiphona, Pontifex, deposita mitra, surgit, et stans versus ad altare, 
dicit: 

Oremus. 

Nostrorum tibi, Domine, curvantes genua cordium, quaesumus, ut bonum quod in nobis a te 
requiritur exsequamur; scilicet, ut prompta tecum sollicitudine gradientes, discretionis arduae subtile 
judicium faciamus; ac misericordiam diligentes, clareamus studiis tibi placitae actionis. Per Christum 
Dominum nostrum. R. Amen. 

Oremus. 

Mentibus nostris, quesumus, Domine, Spiritum Sanctum benignus infunde, quatenus in nomine tuo 
collecti, sic in cunctis teneamus cum moderamine pietatis justitiam, ut hie a te in nullo dissentiat 
voluntas nostra, sed semper rationabilia meditantes, quae tibi sunt placita, et dictis exsequamur, et 
factis. Per Dominum nostrum Jesum Christum Filium tuum, qui tecum vivit et regnat in unitate 
ejusdem Spiritus Sancti Deus, per omnia saecula saeculorum. R. Amen. 

Oremus. 

Et ministri dicunt: Flectamus genua. R. Levate. 

Deus, qui nos justitiam loqui, et quae recta sunt, praecipis judicare; tribue nobis, ut neque iniquitas in 
ore, nee pravitas inveniatur in mente; ut puro cordi purior sermo consentiat, ostendatur in opere 
justitia, neque appareat dolus in lingua, sed ex corde veritas proferatur. Per Dominum nostrum Jesum 
Christum Filium tuum, qui tecum vivit et regnat in unitate Spiritus Sancti Deus, per omnia saecula 
saeculorum. R. Amen. 

Post haec Pontifex, accepta mitra, ascendit ad planum altaris, et sedet in sede, seu faldistorio ibidem 
sibi parato. 

Turn accedit Diaconus cum thuriferario, et Pontifex imponit incensum; deinde Diacono benedicit, qui 
procedens ad locum consuetum signat, incensat et cantat Evangelium, ut heri, Pontifice ante sedem 
praedictam sine mitra verso ad Diaconum stante. 

+ Sequentia sancti Evangelii secundum Lucam. 

Cap. 10 

In illo tempore: Designavit Dominus et alios septuaginta duos: et misit illos binos ante faciem suam 
in omnem civitatem, et locum, quo erat ipse venturus. Et dicebat illis: Messis quidem multa, operarii 
autem pauci. Rogate ergo Dominum messis ut mittat operarios in messem suam. Ite ecce ego mitto 
vos sicut agnos inter lupos. Nolite portare sacculum, neque peram, neque calceamenta, et neminem 
per viam salutaveritis. In quamcumque domum intraveritis, primum dicite: Pax huic domui: et si ibi 
fuerit filius pacis, requiescet super ilium pax vestra: sin autem, ad vos revertatur. In eadem autem 
domo manete edentes, et bibentes, quae apud illos sunt: dignus est enim operarius mercede sua. 

Nolite transire de domo in domum. Et in quamcumque civitatem intraveritis, et susceperint vos, 
manducate quae apponantur vobis: et curate infirmos, qui in ilia sunt, et dicite illis: Appropinquavit in 
vos regnum Dei. 

Quo finito, et per Pontificem libro osculato, et ipso incensato, Pontifex sine mitra ante sedem 
praedictam versus ad altare, ac aliis omnibus in suis locis genuflexis, incipit, schola prosequente, 
Hymnum: 

Veni, creator Spiritus. 

Et dicitur totus, ut supra. Quern schola prosequitur, ut in primo die. Finito primo versu, Pontifex 
surgit, stans versus ad altare, detecto capite usque ad finem Hymni. Simili modo faciunt omnes alii. 
Expleto Hymno, omnes sedeant in silentio. 

Tunc Pontifex sedens in sede praedicta cum mitra, Synodum his verbis alloquitur, si velit: 

Venerabiles, et dilectissimi fratres nostri, oportet ut sicut hesterna die admonuimus benignam 
mansuetudinem vestram de divinis ofiiciis, et sacris altaris gradibus, aut etiam de moribus, et 
necessitatibus ecclesiasticis, quaecumque emendanda, vel renovanda sunt, charitas omnium vestrum, 
ubicumque noverit aliqua emendatione condigna, in medium proferre non ambigat; ut per vestrae 
charitatis studium, Domino largiente, ad optimum perveniant statum, ad laudem, et gloriam nominis 

Jesu Christi Domini nostri. 

Post allocutionem hujusmodi, vel prius, si magis placet Pontifici, fit sermo per aliquem doctum 
idoneum, in quo iterum tractetur de disciplina ecclesiastica, et aliis, de quibus Pontifici videbitur. 
Deinde Archidiaconus alta voce legit Apostolicas Constitutiones ibi non promulgatas, vel alias, pro 
Pontificis arbitrio. Quo finito, leguntur Constitutiones per Synodum approbandae; quibus lectis, 
habito scrutinio, quae placent, per Patres confirmantur. His peractis, Pontifex surgens benedicit 
omnibus solemniter, ut heri. Deinde omnes discedunt. 

Die tertia, conventione facta in Ecclesia, finita Missa, Pontifex paratus, ut heri, assistentibus sibi 
Diacono et Subdiacono paratis, genuflexus in faldistorio juxta inferiorem gradum ante medium altaris 
sibi parato, deposita mitra, incipit, schola prosequente, Antiphonam (cum cantu): 

Exaudi nos, Domine, quoniam benigna est misericordia tua: et secundum multitudinem miserationum 
tuorum respice nos, Domine. 

Psalmus 68. 

Salvum me fac, Deus; * quoniam intraverunt aquae usque ad animam meam. 

Et dicitur totus, prout habetur supra in primo die. 

Deinde repetitur Antiphona. Incepto Psalmo, Pontifex sedet, et accipit mitram, sic manens quousque 
Psalmus finiatur, et Antiphona repetatur; qua repetita, deposita mitra, surgit, et stans versus ad altare, 
dicit: 

Oremus. 

Ad te, Domine, interni clamoris vocibus proclamantes, unanimiter postulamus, ut respectu tuae 
gratiae solidati, praecones veritatis efficiamur intrepidi, tuumque valeamus verbum cum omni fiducia 
loqui. Per Dominum nostrum Jesum Christum Filium tuum, qui tecum vivit et regnat in unitate 
Spiritus Sancti Deus, per omnia saecula saeculorum. R. Amen. 

Oremus. 

Omnipotens sempiterne Deus, qui sacro verbi tui oraculo promisisti, ubi duo, vel tres in nomine tuo 
congregati essent, te medium fore; adesto coetui nostro propitius, et cor nostrum illumina misericors, 
ut a bono misericordiae tuae nullatenus aberramus, sed rectum justitiae tuae tramitem in omnibus 
teneamus. Per Dominum nostrum Jesum Christum Filium tuum, qui tecum vivit et regnat in unitate 
Spiritus Sancti Deus, per omnia saecula saeculorum. R. Amen. 

Oremus. 

Et ministri dicunt: Flectamus genua. R. Levate. 

Deus, qui populis tuis et indulgentia consulis, et amore dominaris; da spiritum sapientiae tuae, quibus 
dedisti regimen disciplinae: ut de profectu sanctarum ovium fiant gaudia aeterna pastorum. Per 

Dominum nostrum Jesum Christum Filium tuum, qui tecum vivit et regnat in unitate Spiritus Sancti 
Deus, per omnia saecula saeculorum. R. Amen. 

Post haec Pontifex, accepta mitra, ascendit ad planum altaris, sedens in sede, seu faldistorio ibidem 
sibi parato. Turn accedit Diaconus cum thuriferario, et Pontifex imponit incensum; deinde benedicit 
Diacono, qui procedens ad locum consuetum signat, incensat, et cantat Evangelium, ut heri, Pontifice 
ante sedem praedictam sine mitra verso ad Diaconum stante. 

+ Sequentia sancti Evangelii secundum Matthaeum. 

Cap. 18. 

In illo tempore: Dixit Jesus discipulis suis: Si peccaverit in te frater tuus, vade, et corripe eum inter te, 
et ipsum solum. Si te audierit, lucratus eris fratrem tuum. Si autem te non audierit, adhibe tecum 
adhuc unum, vel duos, ut in ore duorum vel trium testium stet omne verbum. Quod si non audierit 
eos: die Ecclesae. Si autem Ecclesiam non audierit, sit tibi sicut ethnicus, et publicanus. Amen dico 
vobis, quaecumque alligaveritis super terram, erunt ligata et in coelo: et quaecumque solveritis super 
terram, erunt soluta et in coelo. Iterum dico vobis: quia si duo ex vobis consenserint super terram, de 
omni re quamcumque petierint, fiet illis a Patre meo, qui in coelis est. Ubi enim sunt duo vel tres 
congregati in nomine meo, ibi sum in medio eorum. Tunc accedens Petrus ad eum, dixit: Domine, 
quoties peccabit in me frater meus, et dimittam ei? usque septies? Dicit illi Jesus: Non dico tibi usque 
septies; sed usque septuagies septies. 

Quo finito, et per Pontificem libro osculato, et ipso incensato, Pontifex sine mitra ante sedem 
praedictam versus ad altare, atque aliis omnibus in locis suis genuflexis, incipit, schola prosequente, 
Hymnum: 

Veni, creator Spiritus. 

Et dicitur totus, ut supra. 

Finito primo Versu, Pontifex surgens, stat versus ad altare, detecto capite usque ad finem Hymni. 
Simili modo faciunt omnes alii. Expleto Hymno, omnes sedent in silentio. Tunc Pontifex sedens in 
sede praedicta cum mitra, Concilium seu Synodum his verbis alloquitur, si velit. Poterit tamen 
hujusmodi allocutionem omittere, et quod ejus loco, si placebit, per aliquem doctum idoneum, de his 
quae in allocutione continentur, et aliis opportunis, sermo fiat, committere. 

Venerabiles, et dilectissimi fratres, convenit, ut ea quae de ecclesiasticis officiis et Sacerdotalibus 
gradibus, vel etiam Canonicis sanctionibus, propter diversas occupationes, aut (quod negare non 
possumus) propter nostram, aliorumque desidiam, non tarn plene, ut oportet, exsecuta sunt; omnium 
nostrum unanimi consensu et voluntate requirantur, et humiliter coram caritate vestra recitentur; ut 
quae digna sunt emendatione ad meliorem statum, auxiliante Domino, perducantur. Et cui fortasse 
aliquid, quod digestum est, displicet, caritati vestrae cum benignitate et modestia intimare non 
differat; quatenus totum quod synodali conventione nostra statutum fuerit vel renovatum, absque 
omni contrarietate, concordia sanctae pacis ab omnibus teque custodiatur, ac teneatur, ad augmentum 

aeternae beatitudinis omnium nostrum. 

Post haec leguntur Constitutiones, si quae sint per Synodum approbandae; quibus lectis, et per Patres, 
si placet, confirmatis, atque omnibus terminatis, Pontifex sedens cum mitra omnium orationibus se 
commendat. Deinde leguntur nomina omnium qui Synodo interesse debent, et praesentes ad sua 
nomina surgunt, et respondent singuli: Adsum. 

Absentes vero notantur, et per Pontificem debita poena mulctantur. Demum Pontifex adhuc in sede 
praedicta cum mitra sedens, si placet, congregatos admonet, et exhortatur sub hujusmodi verbis: 

Fratres dilectissimi, et Sacerdotes Domini, Cooperatores Ordinis nostri estis. Nos, quamvis indigni, 
locum Aaron tenemus, vos autem locum Eleazari, et Ithamari. Nos vice duodecim Apostolorum 
fungimur, vos ad formam septuaginta duorum discipulorum estis. Nos pastores vestri sumus, vos 
autem pastores animarum vobis commissarum. Nos de vobis rationem reddituri sumus summo Pastori 
nostro Domino Jesu Christo, vos de plebibus vobis commendatis. Et ideo, fratres dilectissimi, videte 
periculum vestrum. Admonemus itaque, et obsecramus fraternitatem vestram, ut quae vobis 
suggerimus, memorite commendetis, et opere exercere studeatis. In primis admonemus, ut vita et 
conversatio vestra sit irreprehensibilis. In domibus vestris mulieres non cohabitent. Omni nocte ad 
nocturnas horas surgite. Officium vestrum horis certis decantate. Nullus, nisi jejunus, Missam 
celebret, et non in vestibus communibus, sed sacris, et nitidis, amictu, alba, cingulo, manipulo, stola, 
et casula, quae ad alios usus non serviant. Missas religiose celebrate: Corpus, et Sanguinem Domini 
nostri Jesu Christi cum omni reverentia, et tremore sumite. Corporalia mundissima sint. Vasa sacra 
propriis manibus abluite, et extergite diligenter. Nulla femina ad altare Domini accedat, nee calicem 
Domini tangat. Altare sit coopertum mundis linteis, saltern tribus diversis. Et desuper nihil ponatur, 
nisi reliquiae, ac res sacrae, et pro sacrificio opportunae. Missale, Breviarium, et Martyrologium 
unusquisque habeat. Ecclesiae vestrae bene sint coopertae, et mundae. In sacristiis sive secretariis, aut 
juxta altare majus, sit locus praeparatus ad infundendum aquam ablutionis corporalium, et vasorum 
sacrorum, ac manuum postquam sanctum Chrisma, aut oleum Catechumenorum, vel Infirmorum 
tractaveritis. Ibique pendeat vas cum aqua munda, pro lavandis manibus Sacerdotum, et aliorum qui 
rem sanctam et officium divinum sunt peracturi, et prope, linteum mundum ad illas abstergendum. 
Atria Ecclesiae sint bene munita. Nullus sine scitu, et consensu nostro, per potestatem saecularem, 
Ecclesiam obtineat. Nullus Ecclesiam, ad quam intitulatus est dimittat, et ad aliam quaestus gratia se 
transferat. Nullus plures Ecclesias sine titulo, et contra sacrorum Canonum dispositiones nancisci 
praesumat. Nullatenus etiam una Ecclesia inter plures dividatur. Nullus extra Ecclesiam in locis non 
consecratis celebret. Nullus alterius parochianum, nisi itinerantem, et tunc de Rectoris sui licentia ad 
communionem recipiat. Nullus in alterius parochia absque proprii Sacerdotis licentia ei missam 
celebret. In celebratione, quisque Calicem, et oblata, non circulo, aut digitorum vacillatione, ut 
quidam faciunt, sed junctis et extensis digitis cruce signet, sicque benedicat. Calix, et patena sint 
aurei, vel argentei, non aerei, aut aurichalcei, vitrei, vel lignei. Quisque Presbyter clericum habeat, vel 
scholarem, qui cum eo Psalmos cantet, Epistolam, et Lectionem legat, et in Missa respondeat. Ipse 
quoque Presbyter infirmos visitet, et reconciliet, et juxta Apostolum propria manu communicet, oleo 
sancto inungat. Nullus praesumat tradere communionem laico aut feminae, ad deferendum infirmo. 
Nullus pro baptizandis infantibus, sive adultis, aut infirmis reconciliandis, aut mortuis sepeliendis, 
praemium vel munus exigat. Per negligentiam vestram nullus infans sine Baptismo, et adultus sine 
Communione pereat. Nullus vestrum sit ebriosus, aut litigiosus. Nullus arma ferat. Nullus canum, aut 
avium jocis inserviat; nullus in tabernis bibat. Quisque vestrum, quantum sapit, de Evangelio 

Dominico et ceteris festivis diebus suae plebi annuntiet. Verbum Domini praedicate. Curam 
pauperum, peregrinorum, vidua rum, et orphanorum habete, ipsosque peregrinos ad prandium 
vestrum vocate. Estote hospitales, aliis exinde bonum exemplum praebentes. Singulis diebus 
Dominicis ante Missam, aquam, qua populus aspergatur, benedicite, ad quod vas proprium habete. 
Vasa sacra et vestimenta sacerdotalia, nolite negotiatori aut tabernario in pignus dare. Minus digne 
poenitentem cujuscumque rei gratia ad reconciliationem non adducite, neque ei reconciliationis 
testimonium perhibete. Usuras non exigite. Nec facultates vestras post ordinationem vestram 
acquisitas alienate, quoniam Ecclesiae sunt. Nullus etiam res, possessiones, aut mancipium Ecclesae 
vendere, commutare, aut quocumque ingenio praesumat alienare. Nullus decimam alterius recipiat. 
Nullus poenitentem, carnem manducare, aut vinum bibere invitet, nisi pro eo tunc eleemosynam 
fecerit. Quisque fontes baptismales lapideos habeat bene mundos; quos si habere non poterit, vas 
aliud ad hoc opus solum deputatum teneat. Omnibus parochianis vestris Symbolum, et Orationem 
Dominicam insinuate. Jejunia Quadragesimae Quatuor Temporum, et alia Ecclesiae mandata 
significate observanda. Ante Quadragesimam quarta feria populum ad confessionem invitate, et 
confessis juxta qualitatem criminum poenitentiam injungite. Tribus temporibus in anno, id est, 
Nativitate Domini, Pascha, et Pentecoste, omnes fideles accedere ad communionem corporis Domini 
nostri Jesu Christi admonete, et ne omittat, quin saltern in Pascha communicet. Certis temporibus 
conjugatos abstinere ab uxoribus exhortamini. Nullus vestrum rubeis, aut viridibus, vel laicalibus 
vestibus utatur. Dies Dominicam, et caeteras festivitates, absque opere servili, a vespera in vesperam 
celebrari docete. Cantus, et choreas mulierum in atrio Ecclesiae prohibete. Incantationes super 
mortuos nocturnis horis a vulgo fieri consuetas sub contestatione Dei omnipotentis vetate. Cum 
excommunicatis nolite communicare: Nec quis vestrum in eorum praesentia celebrare praesumat, 
quod etiam plebi nuntiate. Et nullus ex plebe uxorem domum ducat, nisi prius nuptiae temporibus ab 
Ecclesia permissis publice fuerint celebratae. Quod nullus ad raptam, vel consanguineam accedat, aut 
alterius sponsam ducat, omnimodis prohibete. Porcarios, et alios pastores, saltern Dominica die 
faciatis venire ad Missam. Patrinos, ut filiolos Symbolum et Orationem Dominicam doceant, aut 
doceri faciant, exhortamini. Sacramentum Eucharistiae, sanctum Chrisma, et Oleum 
Catechumenorum, ac sanctum, seu Infirmorum, in Ecclesia in loco mundo, condecenti, et securo, sub 
sera, et fida custodia diligenter servate. Quisque vestrum expositionem Symboli et Orationis 
Dominicae juxta orthodoxorum Patrum traditiones penes se habeat, easque atque Orationes 
Missarum, et Epistolas, Evangelia, et Canonem bene intelligat, ex quibus praedicando, populum sibi 
commissum sedulo instruat, et maxime non bene credentem. Introitum Missae, Orationes, Epistolam, 
Graduale, Evangelium, Symbolum, et cetera non secreta, alta et intelligibili voce proferat. Secreta 
vero, et Canonem, morose et distincte submissa voce legat. Psalmorum verba, et distinctiones, 
regulariter cum Canticis consuetis intelligibiliter pronuntiet. Symbolum sancti Athanasii de Trinitate 
et fide Catholica memoriter teneat. Exorcismos, et Orationes ad Catechumenos faciendos, ac reliquas 
preces super masculum, et feminam, pluraliter, vel singulariter, respective, distincte proferat. 

Ordinem baptizandi, et ad succurrundum infirmis, reconciliationis, et commendationis animae, et in 
agendis exsequiis defunctorum, juxta modum canonicum observet. Exorcismos, et benedictiones salis 
et aquae pertinenter legat. Canticum diurnum, et nocturnum sciat. Computum etiam minorem ad 
inveniendum litteram Dominicalem, tempus intervalli diei Paschae, et majorum mobilium Festorum 
non ignoret. Volumus autem, fratres dilectissimi, quatenus quae nostra percepistis traditione, bonis 
studeatis operibus adimplere, praestante Domino nostro Jesu Christo, cui cum Patre, et Spiritu 
Sancto, est honor et gloria in saecula saeculorum. 

Turn Pontifex, dimissa mitra, surgit, et stans versus ad altare, dicit absolute: 

Oremus. 

Nulla est, Domine, humanae conscientiae virtus, quae inoffense possit tute voluntatis judicia experiri, 
et ideo, quia imperfectum nostrum vident oculi tui, perfectioni deputa, misericors Deus, quod 
perfecto aequitatis fine concludere peroptamus; te in nostris principiis occursorem poposcimus, te in 
hoc fine judiciorum nostrorum indultorem nostris excessibus speramus, scilicet, ut ignorantiae parcas, 
errori indulgeas, ut perfectis votis perfectam operis efficaciam largiaris: et quia conscientia 
remordente tabescimus, ne aut ignorantia nos traxerit in errorem, aut praeceps forsitan voluntas 
impulerit justitiam declinare; hoc te poscimus, te rogamus, ut si quid offensionis in hac Synodi 
celebritate contraximus, te miserante, indulgentiam sentiamus: ut in eo, quod soluturi sumus 
aggregatam Synodum, a cunctis primum absolvemur nostrorum nexibus delictorum: qualiter, et 
transgressores venia, et confitentes tibi subsequitur remuneratio sempiterna. Per Christum Dominum 
nostrum. R. Amen. 

Deinde benedicit solemniter omnibus, dicens: 

Sit nomen Domini benedictum, etc. 

Et dat indulgentiam. Quibus peractis, Archidiaconus stans juxta Pontificem, dicit alta voce: 
Recedamus cum pace. 

Et respondent omnes: In nomine Christi. 

Tunc omnes pariter surgentes, Pontificem cappa indutum cum superpelliceis ad domum reducunt. Si 
vero in primo die vel in secundo omnia negotia Synodi expediuntur: approbatis omnibus, et 
conclusione Synodi facta, Pontifex sedens cum mitra, ut supra, commendat se omnium orationibus, et 
leguntur nomina interesse debentium, admonentur per Pontificem congregrati, et alia fiunt, prout 
supra sunt ordinata. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


ORDO SUSPENSIONS, RECONCILIATIONS, DEPOSITIONS, 
DISPENSATIONS, DEGRADATIONS, ET RESTITUTIONS 

SACRORUM ORDINUM. 


Praenotandum est, quod Clericus quandoque suspenditur, quandoque deponitur, quandoque 
degradatur. Suspenditur quis quandoque ab homine, quandoque a jure, et quandoque ad tempus, 
quandoque in perpetuum. 

Ab homine, quando Praelatus sic in scriptis pronuntiat: 

Quia constat te tale quid commisisse, ideo ab officio, et exsecutione Ordinum tuorum te suspendimus. 
Vel quando fit in genere, dicit: 

Quicumque tale quid fecerit, aut non fecerit ipsum in his scriptis suspendimus, vel in his scriptis 
noverit se suspensum. 

Hujusmodi autem suspensionis sententia taliter revocatur: 

Quia de tali negotio, propter quod suspensionis sententiam incurreras, emendationem plenam, et 
poenitentiam condignam egisti, ideo sententiam suspensionis hujusmodi misericorditer relaxamus. 

Illud autem sciendum est, quod simpliciter et sine temporis praefinitione ab homine vel a jure 
suspensus perpetuo intelligitur esse suspensus; ad tempus vero suspensus, utpote donee poenituerit, 
vel a crimine abstinuerit, eo ipso, quod abstinet, vel poenitet, exsecutionem sui officii recuperat; nee 
alia est reconciliatio, seu sententiae suspensionis relaxatio necessaria. Ad haec Clerici publice 
delinquentes, et enormiter, exsecutionem sui Ordinis secundum Canones perdunt; et etiam post 
peractam poenitentiam ab exsecutione suorum Ordinum suspensi remanent; adeo, quod absque 
dispensatione et reconciliatione non possunt in illis licite ministrare, neque ad majores Ordines 
promoveri, praecipue si de hoc convicti fuerint in judicio, et puniti. Episcopi tamen possunt in 
adulteriis, et aliis criminibus, quae sunt minora, et generaliter ubicumque a jure expresse non 
prohibentur, post peractam poenitentiam, vel partem ipsius, cum talibus dispensare, et eos 
reconciliare; quae reconciliatio, et dispensatio fit hoc modo: 

Quamvis tale enorme crimen publice commiseris, quod confessus es (vel de quo convictus es) et in 
judicio condemnatus, propter quod secundum juris rigorem merueras ab officio, et beneficio amoved, 
et propterea non vales ulterius secundum Canones in tuis Ordinibus licite ministrare: quia tamen 

defectus nostri temporis antiquam non patitur Canonum manere censuram, eligentes potius de 
misericordia, quam de severitate reddere rationem; idcirco vitam tuam planius agnoscentes, et 
meliora. ut saluti viciniora de te de cetero verisimiliter exspectantes, de misericordia quae 
superexaltat judicium, hanc poenam auctoritate nobis in hac parte a jure concessa tibi duximus 
relaxandam, et relaxamus. Indulgentes tibi, ut, hoc non obstante, licite possis ad superiores Ordines 
conscendere, et in susceptis etiam Ordinibus licite ministrare. Infamiam insuper canonicam propter 
hoc per te contractam penitus abolentes, et restituentes te in integrum pristino statui, ac famae. 

Circa depositionem vero notandum est, quod si agitur ut deponatur quis a beneficio, solus Episcopus 
hoc potest. Sicut potest deponere ab Ordine cum Capitulo suo, sive ab ipso Capitulo deputatis, et 
etiam solus ex consuetudine. Et similiter Episcopus cum Capitulo suo deponit ab Ordine Clericos 
primae tonsurae, et in minoribus Ordinibus constitutos, si post hujusmodi verbalem depositionem 
secutura sit actualis degradatio. Et si isto modo agitur, in depositione Subdiaconi, vel Diaconi ab 
Ordine requiritur numerus trium Episcoporum, ultra proprium Episcopum, in examine, et in 
definitione; et sex in causa Presbvteri, excepta causa haeresis. In depositione vero Episcopi ab 
ordinatione exigitur numerus duodecim Episcoporum praeter Metropolitanum, qui debet esse 
tertiusdecimus, qui omnes possint procedere contra Episcopum usque ad conclusionem tantum, et 
definitio tarn circa condemnationem, quam absolutionem, reservatur Papae. Sed in ipsa actuali 
degradatione non requiritur numerus Episcoporum. Et praemissa de numero Episcoporum adhibendo 
procedunt, si agitur ex potestate ordinaria. Dictabitur autem sententia depositionis ab Ordine, si 
intenditur, ut post earn sequatur actualis degradatio nomine Episcopi ordinarii, cum praesentia 
Capituli, sive cum consilio, et assensu Episcoporum respective, prout earn requirit, in hunc modum, 
videlicet: 

Quia nobis evidenter, et legitime constat, te tale crimen, seu flagitium, commisisse, quod non solum 
grave, verum etiam damnabile est, et damnosum, idcirco de talium consilio, et assensu ab omni 
ordine, et privilegio clericali te sententialiter perpetuo duximus deponendum, et deponimus. 

Per talem itaque sententiam taliter depositus, omni Ordinum, tarn majorum, quam minorum 
exsecutione perpetuo est exutus. 

Verum si Episcopus deponens, evidenter agnoverit in posterum emendationem vitae et morum 
depositi, vel forte sententiam suam injustam fuisse; poterit ei de jure misericorditer restituere 
Graduum et Ordinum exsecutionem, qua privatus exstiterat; quae restitutio debet fieri in Ecclesia, in 
qua Episcopus elegerit hoc facere, sive sit Cathedralis, sive alia et coram altari, quia et ibi Ordinum 
gradus distribuuntur; et potest fieri per Episcopum solum cum Capitulo suo, non solum in Quatuor 
temporibus, verum etiam quolibet tempore, et sine Missae celebratione; et tarn restituens, quam 
restituendus debent esse jejuni. 

Depositus ergo, qui restitutionem privilegii clericalis, et exsecutionis quatuor minorum Ordinum 
petierit, vestibus suis consuetis indutus debet genua flectere coram Pontifice parato amictu, stola, 
pluviali, tempori convenientibus, et mitra simplici, baculum Pastoralem in manu tenente, et in 
faldistorio ante medium altaris sedente, qui, deposita mitra, surgit, et stans versus ad ilium coram se 
genuflexum, dicit: 

V. Deus, in adjutorium meum intende. 

R. Domine, ad adjuvandum me festina. 

V. Gloria Patri, et Filio, et Spiritui Sancto. 

R. Sicut erat in principio, et nunc, et semper.et in saecula saeculorum. Amen. 

Et haec secundo, et tertio dicuntur. Deinde subjungit Pontifex: 

Kyrie, eleison. Christe, eleison. Kyrie, eleison. 

Pater noster, reliqua secreto. Deinde: 

V. Et ne nos inducas in tentationen. 

R. Sed libera nos a malo. 

V. Salvum fac servum tuum, Domine. 

R. Deus meus sperantem in te. 

V. Mitte ei, Domine, auxilium de sancto. 

R. Et de Sion tuere cum. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, qui in sanctis habitas, et pia corda non deseris, suscipe propitius orationem nostram, et hunc 
famulum tuum, quern delictorum catena constringit, miseratio tuae pietatis absolvat. Per Christum 
Dominum nostrum. R. Amen. 

Turn sedet Pontifex, accepta mitra, et super caput illius coram eo genuflexi imponit manum dexteram, 
dicens: 

In nomine Domini. Ego, licet peccator, tamen Episcopus, auctoritate a Deo mihi concessa, per hanc 
manus impositionem restituo tibi charissimo filio privilegium clericale, et exsecutionem Ordinis et 
gradus Ostiariatus, Lectoratus, Exorcistatus, atque Acolythatus, quibus fueras juste privatus et ab eis 
depositus; ut amodo possis digne custodire ostia domus Domini cum omnibus, quae intra retinentur; 
et distincte legere de codice, audiente populo Dei; et abhinc in antea habeas potestatem imponiendi 
manus super energumenos, sive baptizatos, sive Catechumenos, et ut deinceps possis digne accendere 
luminaria Ecclesiae, et ante Evangelium portare. Praestante Domino nostro Jesu Christo, qui vivit et 
regnat in unitate Spiritus Sancti Deus, per omnia saecula saeculorum. R. Amen. 

Deinde Pontifex adhuc cum mitra sedens benedicit illi, dicens: 

Benedictio Dei omnipotentis Pa + tris, et Fi + lii, et Spiritus + Sancti, descendat super te, et maneat 
semper. R. Amen. 

Quo facto, ille osculatur manum dexteram Pontificis, surgensque discedit. 

Exsecutionis Subdiaconatus, et minorum Ordinum, ac privilegii clericalis restitutio fit similiter per 
omnia, prout supra, usque ad manus impositionem, ad quam Pontifex cum mitra sedens, dicit: 

In nomine Domini. Ego, licet peccator, tamen Episcopus, per hanc manus impositionem restituo tibi 
dilectissimo filio privilegium clericale, et exsecutionem Ordinum et gratuum Ostiariatus, Lectoratus, 
Exorcistatus, Acolythatus, et Subdiaconatus, quibus fueras juste privatus, et eis depositus, ut amodo 
digne possis custodire ostia domus Domini cum omnibus, quae intra retinentur: et distincte legere de 
codice, audiente populo Dei; et abhinc in antea habeas potestetem imponendi manus super 
energumenos, sive baptizatos, sive Catechumenos; et possis digne accendere luminaria Ecclesiae, et 
ante Evangelium portare; ac legere Prophetias, Epistolas ad Missas, et ministrare Diacono, ac 
Presbytero, vel Episcopo. Praestante eodem Domino nostro Jesu Christo, qui vivit et regnat in unitate 
Spiritus Sancti Deus, per omnia saecula saeculorum. R. Amen. 

Turn benedicit ei, ut supra; quo facto, ille osculatur manum dexteram Pontificis, surgensque discedit. 

Exsecutionis vero Diaconatus, Subdiaconatus, et minorum Ordinum, ac privilegii clericalis restitutio 
fit similiter per omnia, prout supra, usque ad manus impositionem, ad quam Pontifex sedens cum 
mitra dicit: 

In nomine Domini. Ego, licet peccator, tamen Episcopus, per hanc manus impositionem restituo tibi 
dilectissimo filio privilegium clericale, et exsecutionem Ordinum et graduum Ostiaratus, Lectoratus, 
Exorcistatus. Acolythatus, Subdiaconatus, et Diaconatus, quibus fueras juste privatus, et ab eis 
depositus, ut modo possis digne custodire ostia domus Domini, cum omnibus, quae intra retinentur; et 
distincte legere de Codice, audiente populo Dei; et habeas potestatem impontendi manus super 
energumenos, sive baptizatos, sive Catechumenos; et possis digne accendere luminaria Ecclesiae, et 
ante Evangelium portaire; ac legere Prophetias, et Epistolas, ac Lectionem Evangelicam ad Missas, et 
in eis ministrare Presbytero, vel Episcopo, et fiudere aquam in Eucharistiam Sanguinis Christi. 
Praestante eodem Domino nostro Jesu Christo, qui vivit et regnat in unitate Spiritus Sancti Deus, per 
omnia saecula saeculorum. R. Amen. 

Turn benedicit ei, ut supra; quo facto, ille osculatur manum dexteram Pontificis, surgensque discedit. 

Exsecutionis autem Presbyteratus, Diaconatus, Subdiaconatus, et minorum Ordinum, et privilegii 
clericalis restitutio fit similiter, prout supra, usque ad manus impositionem, in qua Pontifex cum mitra 
sedens dicit 

In nomine Domini. Ego, quamvis peccator, tamen Episcopus, per hanc manus impositionem restituo 
tibi dilectissimo filio privilegium clericale, et exsecutionem Ordinum et graduum Ostiariatus, 
Lectoratus, Exorcistatus, Acolythatus, Subdiaconatus, Diaconatus, et Presbyteratus, quibus fueras 
juste depositus et privatus; ut amodo possis digne custodire ostia domus Domini cum omnibus, quae 
intra retinentur; et distincte legere de Codice, audiente populo Dei; et abhinc in antea habeas 
potestatem imponendi manus super energumenos, sive baptizatos, sive Catechumenos; et possis digne 
accendere lumnaria Ecclesiae, et ante Evangelium portare: et legere prophetias, et Epistolas, ac 
Lectionem Evangelicam ad Missas, et in eis ministrare Diacono, Presbytero, et Episcopo, et fudere 
aquam in Eucharistiam Sanguinis Christi; ac Missas celebrare pro vivis, ac defunctis, acceptaibiles 
quoque Hostias offerre Deo, et ministerium Presbyterale devote perficere. Praestente eodem Domino 
nostro Jesu Christo, qui vivit et regnat Deus, in saecula saeculorum. R. Amen. 

Turn benedicit ei, ut supra; quo facto, ille osculatur manum dexteram Pontificis, surgensque discedit. 


Degredationis Forma 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DEGRADATIONS FORMA. 


Nunc degradationem subjicimus. 

Si Clericus secundum primam formam sententialiter depositus, incorrigibilis appareat, debet 
excommunicari. Et si postmodum in profundum malorum veniens contempserit, tunc, ut cum 
Ecclesia non habeat ultra quid faciat, Pontifex debet ilium degradare, et curiae saeculari relinquere, 
quae degradatio fit hoc modo: 

Degradandus, indumentis sacerdotalibus, si Sacerdos sit, indutus, vel diaconalibus, si sit Diaconus; et 
sic de reliquis Ordinibus et indumentis, offertur Pontifici. Pontifex vero quasi exsequendo sententiam 
depositionis in ilium dudum prolatam, praesente judice saeculari, cui degradandus debet relinqui, 
publice abradit cum vitro vel cultello vel alio hujus modi, leviter sine sanguinis effusione, loca 
manuum illius quae in collatione Ordinum inuncta fuerunt, et etiam tonsuram, si velit. Et 
consequenter seriatim, et sigillatim detrahit illi omnia insignia, sive sacra omamenta, quae in 
Ordinum susceptione recepit, et demum exuit ilium habitu clericali, et induit laicali, dicens publice 
judici saeculari praesenti, ut ilium propter scelera sua sic depositum, degradatum, exspoliatum, et 
exauctoratum in suum, si velit, forum recipiat. 

Et est notandum, quod in hac exsecutione sententiae non est necessaria Coepiscoporum praesentia, 
nec etiam refert, sive in Ecclesia fiat, sive extra in platea, sive Pontifex degradans indutus sit 
Pontificalibus omamentis, sive non; et talis degradatio, solemnis depositio vocatur, proprie tamen 
loquendo, quis a dignitatibus, et honoribus deponitur, sed ab Ordinibus degradatur; et post talem 
degradationem, juste et rite factam, solus Romanus Pontifex cum tali dispensat. Episcopus tamen ante 
ipsam insignium detractionem, et etiam post sententiae depositionis prolationem dispensare, et 
restituere solo verbo potest, sicut et verbaliter depositus fuit, ut praemissum est. 

Sed si, priusquam saecularis judex in ilium animadverterit, talis depositio, et degradatio injusta, vel 
nulla inveniatur, tunc non solum verbo, sed etiam facto secundum ea, quae praemissa sunt, 
dispensatio et restitutio fiat, et insignia sibi detracta seriatim, sigillatim, et solemniter ei coram altari 
restituantur. Et, si sit Episcopus, recuperabit orarium, baculum, annulum, sandalia, mitram, et alia 
insignia Pontificalia; si Presbyter, orarium et planetam; si Diaconus, orarium, et dalmaticam; si 
Subdiaconus, tunicellam, et manipulum. Et reliqui gradus in restitutione sua recuperant ea, quae, cum 
ordinarentur, receperunt. Poterit tamen (quod convenientius videtur) ad aliorum terrorem actualis 
degradatio sic fieri. 

In primis in publico extra Ecclesiam paratur aliquis eminens congruentis spatii locus, pro 
degradatione facienda; supra quem ordinatur una credentia simplici tobalea cooperta, supra quam 
ponuntur ampulla vini, ampulla aquae, calix cum patena, et hostia; unum vas vini, unum vas aquae: 
liber Evangeliorum, liber Epistolarum: bacile cum buccali, et mantili; unum candelabrum cum 
candela exstincta; liber Exorcismorum; liber Lectionum; claves; Antiphonarium; forcipes, cultellus, 
aut vitrum: paramenta pro degradando, videlicet, si degradandus sit Archiepiscopus, ordinentur super 
dictam credentiam superpelliceum; sandalia, cum caligis; amictus; alba: cingulum; manipulus; 
tunicella: stola; dalmatica; chirothecae; alia stola; planeta; mitra; annulus pontificalis: pallium; 
baculus Pastoralis; et aliqua vestis habitus saecularis. Si vero degradandus non sit Archiepiscopus, 
sed Episcopus tantum, omisso pallio, ponuntur super credentiam omnia alia praedicta. Si vero 
Presbyter tantum, omissis pallio et aliis pontificalibus paramentis praedictis, ponuntur ibidem omnia 
alia praedicta. Idem in aliis Ordinibus, etiam in ordinatione credentiae observatur. Item paratur in 
dicto loco faldistorium pro Pontifice degradatore, sedilia pro Officialibus. Vocantur, et ibidem adsint 
ministri Pontificis; judex saecularis, cui degradatus commitatur; notarius, qui processum 
degradationis legit (si opus erit, vel Pontifici placet) et barbitonsor. 

Hora congruenti ducitur degradandus, sive sit Archiepiscopus, sive quicumque alius, quotidiano suo 
habitu indutus, super dictum locum ad hoc praeparatum; ubi cum fuerit, solvitur, et liber ibidem 
manet. Turn a Clericis induitur omnibus paramentis sui Ordinis, ut praemittitur supra credentiam 
Ordine suo positis; incipiendo a superpelliceo, et continuando usque ad ultimum paramentum sui 
Ordinis. Quo sic induto, Pontifex degradator indutus amictu, alba, cingulo, stola, et pluviali rubeis, ac 
mitra simplici, baculum Pastoralem in sinistra tenens, ascendit ad locum praedictum, et ibidem sedet 
in faldistorio, in convenienti loco sibi parato, versus ad populum, astante sibi judice saeculari. 

Turn degradandus, sive Archiepiscopus fuerit, sive alius, omnibus sui Ordinis vestibus sacris indutus, 
et singulis ornamentis omatus, habens in manibus omamentum ad Ordinem suum spectans, ac si 
deberet in suo officio ministrare, adducitur ante Pontificem, coram quo genuflectit. 

Turn Pontifex, ut supra sedens, populo in vulgari notificat degradationis hujusmodi causam; deinde 
contra degradandum sententiam fert in haec verba, si sit Sacerdos, aut Diaconus, aut Subdiaconus, vel 
Clericus, et prius hujusmodi sententia lata non sit. 

In nomine Pa + tris,et Fi + lii, et Spiritus + Sancti. Amen. Ouia nos N., Dei et Apostolicae Sedis 
gratia Episcopus N. per viam accusationis, vel, denuntiationis, aut inquisitionis cognoscentes de 
crimine N. contra N. Presbyterum, vel Diaconum, vel Subdiaconum, seu Clericum propter ipsius 
confessionem, vel legitimas probationes, evidenter invenimus eum ipsum crimen commisisse, quod 
cum non solum grande sed etiam damnabile, et damnatum sit, et adeo enorme, quod exinde non 
tantum divina majestas offensa, sed et uni versa civitas commota est, et ob hoc indignus officio, et 
beneficio ecclesiastico sit redditus, idcirco nos auctoritate Dei omnipotentis, Patris, et Filii, et Spiritus 
Sancti, et nostra, ipsum omni hujusmodi officio, et beneficio ecclesiastico sententialiter perpetuo 
privamus in his scriptis, ipsumque ab illis verbe deponimus, et pronuntiamus realiter et actualiter 
secundum traditionem Canonum deponendum, et degredandum. 

Qua sententia sic, ut praefertur, lata, Pontifex degredator aufert ab illo singula omamenta sibi juxta 
Ordinem suum tradita, inchoando ab ultimo ornamento, et descendendo gradatim, continuans usque 

ad primum, quod in prima Tonsura sibi datum fuit, hoc ordine: 

Degradatio ab Qrdine Pontificali 

Degradatio ab Ordine Presbyteratus 

Degradatio ab Qrdine Diaconatus 

Degradatio ab Qrdine Subdiaconatus 

Degradatio ab Qrdine Acolythatus 

Degradatio ab Qrdine Exorcistatus 

Degradatio ab Qrdine Lectoratus 

Degradatio ab Qrdine Qstiariatus 

Degradatio a Prima Tonsura 


DEGRADATIO AB ORDINE PONTIFICALI 


Si degradandus sit Archiepiscopus, Pontifex degradator aufert ab eo pallium, sic dicendo: 
Praerogativa pontificalis dignitatis, quae in pallio designatur, te exuimus, quia male usus es ea. 

Deinde, vel si degradatus sit Episcopus tantum, Pontifex degradator amovet ei mitram, dicendo: 

Mitra, pontificalis dignitatis videlicet ornatu, quia earn male praesidendo foedasti, tuum caput 
denudamus. 

Deinde unus ex ministris tradit degradando librum Evangeliorum, quern Pontifex degradator aufert de 
manibus degradandi, dicens: 

Redde Evangelium; quia praedicandi officio, quo spreta Dei gratia te indignum fecisti, te juste 
privamus. 

Deinde Pontifex degradator amovet annulum de digito degradandi, sic dicens: 

Annulum, fidei scilicet signaculum, tibi digne subtrahimus, quia ipsam sponsam Dei Ecclesiam 
temere violasti. 

Turn unus ex ministris tradit degradando in manus baculum Pastoralem, quern mox Pontifex 
degradator to Hit de manibus degradandi, dicens: 

Auferimus a te baculum Pastoralem, ut inde correctionis officium, quod turbasti, non valeas exercere. 

Deinde extractis sibi per ministros chirothecis, Pontifex degradator abradit degradando pollices et 
manus leviter cum cultello, aut vitro dicens: 

Sic spiritualis benedictionis, et delibutionis mysticae gratia, quantum in nobis est, te privamus, ut 
sacrificandi et benedicendi perdas officium, et effectum. 

Post haec Pontifex cum eodem cultello aut vitro abradit leviter caput degradandi, dicens: 
Consecrationem, et benedictionem, atque unctionem tibi traditam radendo delemus, et te ab ordine 
pontificali, quo inhabilis es redditus, abdicamus. 

Turn degradando per ministros extrahuntur sandalia. 


DEGRADATIO AB ORDINE PRESBYTERATUS 


Ministri tradunt in manus degradandi Calicem cum vino, et aqua, ac Patena, et Hostia, quern Pontifex 
degradator aufert de manibus degradandi, dicens: 

Amovemus a te, quin potius amotam esse ostendimus, potestatem offerendi Deo sacrificium, 
Missamque celebrandi pro vivis, quam pro defunctis. 

Deinde Pontifex degradator abradit leviter cum cultello vel vitro, pollices et indices utriusque manus 
degradandi, dicens: 

Potestatem sacrificandi, consecrandi, et benedicendi, quam in unctione manuum et pollicum recepisti, 
tibi tollimus hac rasura. 

Quo dicto, Pontifex degradator accipit casulam sive planetam per posteriorem partem caputii, et 
degradandum exuit, dicens: 

Veste sacerdotali charitatem signante te merito exspoliamus, quia ipsam, et omnem innocentiam 
exuisti. 

Turn Pontifex degradator aufert a degradando stolam, dicens: 

Signum Domini per hanc stolam turpiter abjecisti, ideoque ipsam a te amovemus, quern inhabilem 
reddimus ad omne sacerdotale officium excercendum. 


DEGRADATIO AB ORDINE DIACONATUS 


Ministri tradunt degradando in manus librum Evangeliorum, quern Pontifex degradator tollit de 
manibus ejus, dicens: 

Amovemus a te potestatem legendi Evangelium in Ecclesia Dei, quia id non competit, nisi dignis. 

Turn Pontifex degradator exuit degradandum dalmatica, dicens: 

Levitico ordine te privamus, quia tuum in eo ministerium non implevisti. 

Deinde Pontifex degradator amovet degradando stolam de humeris, projiciens earn post tergum, 
dicens: 

Stolam candidam, quam acceperas immaculatam in conspectu Domini perferendam, quia non sic 
cognito mysterio, exemplum conversationis tuae fidelibus praebuisti, ut plebs dicata Christi nomine 
posset exinde imitationem acquirere, juste a te amovemus, omne Diaconatus officium tibi prohibentes. 


DEGRADATIO AB ORDINE SUBDIACONATUS 


Ministri tradunt in manus degradandi librum Epistolarum, quern Pontifex degradator de manibus 
illius accipit, dicens: 

Auferimus tibi potestatem legendi Epistolam in Ecclesia Dei, quia hoc ministerio indignus es redditus. 
Turn Pontifex degradator exuit degradandum tunicella, dicens: 

Tunica subdiaconali te exuimus, cujus cor et corpus, timor Domini castus et sanctus in aeternum 
permanens, non constringit. 

Deinde Pontifex degradator accipit a degradando manipulum, dicens: 

Depone manipulum; quia per fructus bonorum operum, quos designat, non expugnasti spirituales 
insidias inimici. 

Turn Pontifex tangens amictum degradandi, dicit: 

Quia vocem tuam non castigasti, ideo amictum a te auferimus. 

Post haec unus ex ministris tradit in manus degradandi urceolos cum vino, et aqua, ac bacile cum 
manutergio, ac Calicem vacuum cum patena. Turn Archidiaconus tollit de manu degradandi urceolos 
cum vino, et aqua, ac bacile cum buccali, et manutergio. Pontifex vero Calicem vacuum, et patenam 
tollit, dicens: 

Potestatem introeundi sacrarium, tangendi pallas, vasa, et alia indumenta sacra, omneque 
Subdiaconatus ministerium exercendi, a te amovemus. 

Deinde ministri exuunt degradandum cingulum, albam, et amictum. 


DEGRADATIO AB ORDINE ACOLYTHATUS 

Unus ex ministris tradit in manus degradandi urceolum vacuum, quem Pontifex degradator tollit de 
manibus illius, dicens: 

Immunde, vinum et aquam ad Eucharistiam de cetero non ministres. 

Turn unus ministrorum tradit in manus degradandi candelabrum cum cereo exstincto, quod Pontifex 
degradator accipit de manibus illius, dicens: 

Dimitte perferendi visibile lumen officium, quia praebere spirituale moribus neglexisti, atque 
universum Acolythatus officium hie depone. 


DEGRADATIO AB ORDINE EXORCISTATUS 


Unus ex ministris tradit degradando in manus librum Exorcismorum, quem Pontifex degradator tollit 
de manibus illius, dicens: 

Privamus te potestate imponendi manus super energumenos, et daemones de obsessis corporibus 
expellendi, omni tibi Exorcistatus officio interdicto. 


DEGRADATIO AB ORDINE LECTORATUS 


Unus ministrorum tradit degradando in manus librum Lectionum, quem Pontifex degradator tollit de 
manibus illius, dicens: 

In Ecclesia Dei non legas ulterius, aut cantes; nee panes aut fructus novos ullatenus benedicas, quia 
tuum officium non implevisti fideliter et devote. 


DEGRADATIO AB ORDINE OSTIARIATUS 


Unus ex ministris tradit degradando in manus claves Ecclesiae, quas Pontifex degradator tollit de 
manibus illius, dicens: 

Quia in clavibus errasti, claves dimitte; et quia ostia cordis tui male daemonibus obserasti, amovemus 
a te officium Ostiarii; ut non percutias cymbalum; non aperias Ecclesiam, non sacrarium, non librum 
amplius praedicanti. 

DEGRADATIO A PRIMA TONSURA 


Pontifex degradator extrahit degradando superpelliceum, dicens: 

Auctoritate Dei omnipotentis, Patris, et Filii, et Spiritus Sancti, ac nostra, tibi auferimus habitum 
clericalem, et nudamus te religionis ornatu, ac deponimus, degradamus, spoliamus, et exuimus te 
omni Ordine, beneficio, et privilegio clericali; et velut clericalis professionis indignum, redigimus te 
in servitutem, et ignominiam habitus saecularis, ac status. 

Turn Pontifex degradator cum forficibus tondere incipit, et per barbitonsorem ibidem praesentem 
totaliter tonderi facit caput degradandi, dicens: 

Te velut ingratum filium a sorte Domini, ad quam vocatus fueras, abjicimus, et coronam tui capitis 
regale quidem signum Sacerdotii, de tuo capite amovemus, propter tui regiminis pravitatem. 

Turn ministri Pontificis exuunt degradatum veste, et habitu clericali, et ipsum induunt habitum 
saecularem. Quo facto, si fuerit tabs casus, quo degradatus tradi debeat Curiae saeculari, Pontifex 
degradator degradatum amplius non tangit, sed in hunc modum contra ipsum pronuntiat, dicens: 
Pronuntiamus, ut hunc exutum omni Ordine ac privilegio clericali, Curia saecularis in suum forum 
recipiat degradatum. 

Turn Pontifex degradator efficaciter, et ex corde, et omni instantia, pro miserrimo illo derelicto 
intercedit apud judicem saecularem, ut citra mortis periculum, vel mutilationis, contra degradatum 
sententiam moderetur, dicens: 

Domine judex, rogamus vos cum omni affectu, quo possumus, ut amore Dei, pietatis et misericordiae 
intuitu, et nostrorum interventu precaminum, miserrimo huic nullum mortis vel mutilationis 
periculum inferatis. 

Quo facto, ministri Curiae saecularis degradatum sub sua custodia recipiunt, et discedunt. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


ORDO EXCOMMUNICANDI ET ABSOLVENDI 


Notandum quod triplex est excommunicatio, videlicet, minor, major, et anathema. Minor 
excommunicatio contrahitur per solam participationem cum excommunicato, et a tali potest simplex 
Sacerdos absolvere absque juratoria cautione; taliter autem excommunicatus confiteatur proprio 
Sacerdoti, dicens: 

Confiteor Deo, et tibi N. quod sum excommunicatus, quia participavi tali excommunicato in oratione, 
vel locutione, vel bibendo, vel comedendo cum eo. 

Sacerdos vero absolvens eum, dicit hujusmodi verba: 

Auctoritate Dei omnipotentis, et mihi concessa, absolvo te a vinculo hujus excommunicationis, quam 
confessus es, et a qualibet alia simili (si qua teneris), in quantum possum et debeo; ac restituo te 
ecclesiasticis Sacramentis. In nomine Pat + ris, et Fi + lio, et Spiritus + Sancti. R. Amen. 


Major Excommunicatio 

Major vero excommunicatio, quam Pontifex per sententiam scriptam legendo promulgat, hoc modo 
profertur: 

Cum ego N. talem primo, secundo, tertio, et quarto, ad malitiam convincendam, legitime monuerim, 
ut tale quid faciat, vel non faciat, ipse vero mandatum hujusmodi contempserit adimplere; quia nihil 
videretur obedientia prodesse humilibus, si contemptus contumacibus non obesset: idcirco auctoritate 
Dei omnipotentis Patris, et Filii, et Spiritus Sancti, et beatorum Apostolorum Petri et Pauli, et 
omnium Sanctorum, exigente ipsius contumacia, ipsum excommunico in his scriptis, et tamdiu ipsum 
vitandum denuntio, donee adimpleverit, quod mandatur; ut spiritus ejus in die judicii salvus fiat. 

Circa absolutionem vero ab hac majori excommunicatione, sive a Canone, sive ab homine prolata, 
tria sunt specialiter attendenda. Primum est, ut excommunicatus juret ante omnia parere mandatis 
Ecclesiae, et ipsius absolventis, super eo propter quod excommunicationis vinculo est ligatus; et si 

propter manifestam offensam excommunicatus sit, quod ante omnia satisfaciat competenter. 

Secundum est, ut reconcilietur, quod fieri debet hoc modo. Excommunicatus namque (ubi sic fieri 
solitum est) exitus usque ad camisiam ante fores Ecclesiae, coram Pontifice ipsum absolvere volente, 
qui indutus amictum, stolam, pluviale violaceum, et mitram simplicem, sedet super faldistorium ante 
principalem portam Ecclesiae sibi paratum, genuflexus detecto capite humiliter absolutionem petit. 
Pontifex vero primum accipit ab eo juramentum de parendo mandatis Ecclesiae: deinde accepta in 
dextera manu virga, dicit Psalmum: 

Psalmus 50. 

Miserere mei Deus: * secundum magnam misericordiam tuam. 

Et secundum multitudinem miserationum tuarum: *dele iniquitatem meam. 

Amplius lava me ab iniquitate mea: * et a peccato meo munda me. 

Quoniam iniquitatem meam ego cognosco: * et peccatum meum contra me est semper. 

Tibi soli peccavi, et malum coram te feci: * ut justificeris in sermonibus tuis et vincas cum judicaris. 
Ecce enim in iniquitatibus conceptus sum: * et in peccatis concepit me mater mea. 

Ecce enim veritatem dilexisti: * incerta et occulta sapientiae tuae manifestasti mihi. 

Asperges me hyssopo, et mundabor: * lavabis me et super nivem dealbabor. 

Auditui meo dabis gaudium et laetitiam: * exultabunt ossa humiliata. 

Averte faciem tuam a peccatis meis: * et omnes iniquitates meas dele. 

Cor mundum crea in me, Deus: * et spiritum rectum innova in visceribus meis. 

Ne projicias me a facie tua: * et Spiritum Sanctum tuum ne auferas a me. 

Redde mihi laetitiam salutaris tui: * et spiritu principali confirma me. 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * exultabit lingua mea justitiam tuam. 

Domine labia mea aperies: * et os meum annuntiabit laudem tuam. 

Quoniam si voluisses sacrificium, dedissem utique: * holocaustis non delectaberis. 

Sacrificium Deo spiritus contribulatus: * cor contritum et humiliatum, Deus, non despicies. 

Benigne fac, Domine, in bona voluntate tua Sion: * ut aedificentur muri Jerusalem. 

Tunc acceptabis sacrificium justitiae, oblationes et holocausta: * tunc inponent super altare tuum 
vitulos. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Psalmus 66 

Deus misereatur nostri, et benedicat nobis: * illuminet vultum suum super nos, et misereatur nostri. 
Ut cognoscamus in terra viam tuam: * in omnibus gentibus salutare tuum. 

Confiteantur tibi populi, Deus: * confiteantur tibi populi omnes. 

Laetentur et exultent Gentes: * quoniam judicas populos in aequitate, et Gentes in terra diriges. 
Confiteantur tibi populi, Deus, confiteantur tibi populi omnes: * terra dedit fructum suum. 

Benedicat nos Deus, Deus noster, benedicat nos Deus: * et metuant eum omnes fines terrae. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Et in quolibet Versu Pontifex cum virga leviter inter scapulas verberat absolvendum. Finitis Psalmis, 
deposita mitra, surgit Pontifex, et dicit: 

Kyrie, eleison. Christe, eleison. Kyrie, eleison. 

Pater noster, reliqua secreto. 

Deinde dicit: Et ne nos inducas in tentationem. 

R. Sed libera nos a male. 

V. Salvum fac servum tuum, (vel ancillam tuam), Domine. 

R. Deus meus, sperantem in te. 

V. Nihil proficiat inimicus in eo (vel in ea). 

R. Et filius iniquitatis non nocebit ei. 

V. Esto ei, Domine, turris fortitudinis. 

R. A facie inimici. 

V. Domine, exaudi orationem meam 
R. Et clamor meus ad te veniat. 

V. Dominus vobiscum. 

R. Et cum spiritus tuo. 

Oremus. 

Deus, cui proprium est misereri semper, et parcere, suscipe deprecationem nostram, et hunc famulum 
tuum (vel famulam tuam), quern (vel quam) excommunicationis catena constringit, miseratio tuae 
pietatis clementer absolvat. Per Christum Dominum nostrum. R. Amen. 

Oremus. 

Praesta, quaesumus, Domine, huic famulo tuo, (vel famulae tuae) dignum poenitentiae fructum, ut 
Ecclesiae tuae sanctae, a cujus integritate deviaverat peccando, admissorum veniam consequendo, 
reddatur innoxius ( vel innoxia). Per Christum Dominum nostrum. R. Amen. 

Deinde sedet Pontifex, et, accepta mitra, dicit: 

Auctoritate Dei omnipotentis, et beatorum Apostolorum Petri et Pauli, atque Ecclesiae suae sanctae, 
et ea qua fungor, absolvo te a vinculo tabs excommunicationis, qua ex tali causa ligatus ( vel ligata) 
eras. In nomine Pa + tris, et Fi + lii, et Spiritus + Sanctus. R. Amen. 

Deinde surgit Pontifex cum mitra, et apprehendens absolutum per dexteram manum, introducit eum 
in Ecclesiam, dicens: 

Reduco te in gremium sanctae Matris Ecclesiae, et ad consortium et communionem totius 
Christianitatis, a quibus fueras per excommunicationis sententiam eliminatus (vel eliminata); et 
restituo te participationi ecclesiasticorum Sacramentorum. In nomine Pa + tris, et Fi + lii, et Spiritus 
+ Sanctus. R. Amen. 

Tertium est, quod absoluto fieri debent justa et rationabilia praecepta. Circa quod considerandum est, 
utrum ipse fuerit ligatus a Canone, vel ab homine. Si a Canone, satisfacto ei, quern laesit 
injungendum est sibi, ne ulterius contra ilium Canonem faciat. Quandoque tamen cogendus est de 

jure sufficienter super hoc cavere. Si vero excommunicatus Auctoritate Apostolica habeat temporale 
impedimentum, quominus ad Sedem Apostolicam accedere possit, et propterea ab Ordinario 
absolvatur; tunc injungendum est absoluto, ut statim, impedimento cessante, debeat se Summo 
Pontifici praesentare, vel ejus Legato, mandatum illius super hoc impleturus; quod tamen in pueris, et 
mulieribus, et similibus non servatur, qui sicut perpetuum habent impedimentum, perpetuo 
excusantur. Si vere aliquis ligatus est ab homine, et tunc aut offensa ejus est manifesta, tunc 
satisfacere debet, priusquam absolvatur; aut est dubia, et tunc, si post absolutionem apparuerit, ipsum 
injuste fuisse ligatum, nihil omnino praecipiendum est ei. Si vero apparuerit, ipsum juste fuisse 
ligatum, praecipiendum est ei, quod satisfaciat competenter. 


Anathema 

Quando vero anathema id est, solemnis excommunicatio pro gravioribus culpis fieri debet, Pontifex 
paratus amictu, stola, pluviali violaceo, et mitra simplici, assistentibus sibi duodecim Presbyteris 
superpelliceis indutis, et tarn ipso, quam Presbyteris candelas ardentes in manibus tenentibus, sedet 
super faldistorium ante altare majus, aut alio loco publico, ubi magis sibi placebit, et ibi pronuntiat, et 
profert anathema, hoc modo: 

Quia N. diabolo suadente, christianum promissionem, quam in Baptismo professus est, per 
apostasiam postponens, Ecclesiam Dei devastare, ecclesiastica bona diripere ac pauperes Christi 
violenter opprimere non veretur; idcirco solliciti, ne per negligentiam pastoralem pereat, pro quo in 
tremendo judicio, ante Principem Pastorum Dominum nostrum Jesum Christum rationem reddere 
compellamur, juxta quod Dominus ipse terribiliter comminatus dicens: Si non annuntiaveris iniquo 
iniquitatem suam, sanguinem ejus de manu tua requiram, monuimus eum canonice, primo, secundo, 
tertio, et etiam quarto, ad ejus malitiam convincendam, ipsum ad emendationem, satisfactionem, et 
poenitentiam invitantes, et paterno affectu corripientes. Ipse vero, proh dolor! monita salutaria 
spernens, Ecclesiae Dei quam laesit, superbiae spiritu inflatus, satisfacere dedignatur. Sane praeceptis 
Dominicis atque Apostolicis informamur, quid de hujusmodi praevaricatoribus agere nos oporteat. 

Ait enim Dominus: Si manus tua vel pes tuus scandalizat te, abscinde eum, et projice abs te. Et 
Apostolus inquit: Auferte malum ex vobis. Et iterum: Si is qui frater nominatur, est fornicator, aut 
avarus, aut idolis serviens, aut maledicus, aut ebriosus, aut rapax, cum ejusmodi nee cibum sumere. 

Et Joannes prae ceteris dilectus Christi discipulus, talem nefarium hominem salutare prohibet, dicens: 
Nolite recipere eum in domum nee AVE ei dixeritis. Qui enim dicit illi AVE, communicat operibus 
ejus malignis. Dominica itaque atque Apostolica praecepta adimplentes, membrum putridum et 
insanabile, quod medicinam non recipit, ferro excommunicationis ab Ecclesiae corpore abscindamus, 
ne tarn pestifero morbo reliqua corporis membra, veluti veneno inficiantur. Igitur quia monita nostra, 
crebrasque exhortationes contempsit, quia tertio secundum Dominicum praeceptum vocatus, ad 
emendationem, et poenitentiam venire despexit, quia culpam suam nee cogitavit, nee confessus est, 
nee missa legatione excusationem aliquam praetendit, nee veniam postulavit, sed diabolo cor ejus 
indurante, in incoepta malitia perseverat, juxta quod Apostolus dicit: Secundum duritiam suam, et cor 
impoenitens thesaurizat sibi iram in die irae: idcirco eum cum universis complicibus, fautoribusque 
suis, judicio Dei omnipotentis Patris, et Filii, et Spiritus Sancti, et beati Petri principis Apostolorum, 
et omnium Sanctorum, necnon et mediocritatis nostrae auctoritate, et potestate ligandi et solvendi in 
coelo et in terra nobis divinitus collata, a pretiosi Corporis et Sanguinis Domini perceptione, et a 

societate omnium Christianorum separamus, et a liminibus sanctae matris Ecclesiae in coelo et in 
terra excludimus, et excommunicatum et anathematizatum esse decernimus; et damnatum cum 
diabolo, et angelis ejus, et omnibus reprobis in ignem aeternum judicamus; donee a diaboli laqueis 
resipiscat, et ad emendationem, et poenitentiam redeat, et Ecclesiae Dei, quam laesit, satisfaciat, 
tradentes eum satanae in interitum carnis, ut spiritus ejus salvus fiat in die judicii. 

Et omnes respondent: 

Fiat. Fiat. Fiat. 

Quo facto, tarn pontifex, quam Sacerdotes debent projicere in terram candelas ardentes, quas in 
manibus tenebant. Deinde Epistola Presbyteris per Parochias, et etiam vicinis Episcopis mittatur, 
continens nomen excommunicati, et excommunicationis causam, ne quis per ignorantiam ulterius illi 
communicet, et ut excommunicationis occasio omnibus auferatur. 


Si vero anathematizatus, poenitentia ductus, veniam postulare voluerit, et emendationem promitter, 
Pontifex qui eum excommunicaverit, paratus ut supra, ante januas Ecclesiae venit, sedens idibem in 
faldistorio sibi parato, et duodecim Presbyteri superpelliceis induti eum hinc inde circumstare debent. 
Adsint etiam illi, quibus injuria vel damnum est illatum, et ibidem secundum leges divinas omne 
damnum commissum emendetur. Turn anathematizatus genuflectit coram Pontifice, quern interrogat 
Pontifex, si poenitentiam, prout Canones praecipiunt pro perpetratis sceleribus, suscipere velit? Ille 
tunc genuflexus veniam postulat, culpam confitetur, poenitentiam implorat, et de futuris cautelam 
spondet. Tunc Pontifex sedens cum mitra, dicit cum ministris septem Psalmos Poenitentiales. 
Pontifice quandoque ilium leviter inter scapulas verberante: finitis Psalmis, Pontifex, deposita mitra, 
surgit, et dicit: 

Kyrie, eleison. Christe, eleison. Kyrie, eleison. 

Pater noster, reliqua secreto. 

Deinde dicit: Et ne nos inducas in tentationem. 

R. Sed libera nos a male. 

V. Salvum fac servum tuum, (vel ancillam tuam), Domine. 

R. Deus meus, sperantem in te. 

V. Nihil proficiat inimicus in eo (vel in ea). 

R. Et filius iniquitatis non nocebit ei. 

V. Esto ei, Domine, turris fortitudinis. 

R. A facie inimici. 

V. Domine, exaudi orationem meam 
R. Et clamor meus ad te veniat. 

V. Dominus vobiscum. 

R. Et cum spiritus tuo. 

Oremus. 

Deus, cui proprium est misereri semper, et parcere, suscipe deprecationem nostram, et hunc famulum 

tuum (vel famulam tuam), quern (vel quam) excommunicationis catena constringit, miseratio tuae 
pietatis clementer absolvat. Per Christum Dominum nostrum. R. Amen. 

Oremus. 

Praesta, quaesumus, Domine, huic famulo tuo, (vel famulae tuae) dignum poenitentiae fructum, ut 
Ecclesiae tuae sanctae, a cujus integritate deviaverat peccando, admissorum veniam consequendo, 
reddatur innoxius ( vel innoxia). Per Christum Dominum nostrum. R. Amen. 

Deinde sedet Pontifex, et, accepta mitra, dicit: 

Auctoritate Dei omnipotentis, et beatorum Apostolorum Petri et Pauli, atque Ecclesiae suae sanctae, 
et ea qua fungor, absolvo te a vinculo talis excommunicationis, qua ex tali causa ligatus ( vel ligata) 
eras. In nomine Pa + tris, et Fi + lii, et Spiritus + Sanctus. R. Amen. 

Turn surgit cum mitra Pontifex, et apprehendens absolutum per dexteram manum, introducit eum in 
Ecclesiam usque ante gradus majoris altaris, interim dicens: 

Reduco te in gremium sanctae Matris Ecclesiae, et ad consortium et communionem totius 
Christianitatis, a quibus fueras per excommunicationis sententiam eliminatus (vel eliminata); et 
restituo te participationi ecclesiasticorum Sacramentorum. In nomine Pa + tris, et Fi + lii, et Spiritus 
+ Sanctus. R. Amen. 

Quo dicto, et cum ante gradus majoris altaris pervenerint, ille ibidem in inferiori gradu altaris 
genuflectit. Pontifex vero ascendit ad altare, ubi stans versus ad introductum, deposita mitra, absolute 
dicit: 

Oremus. 

Majestatem tuam, quaesumus, Domine sancte, Pater omnipotens, aeterne Deus, qui non mortem 
peccatorum, sed poenitentiam semper inquiris, respice flentem famulum tuum, attende prostratum, 
ejusque planctum in gaudium tua miseratione converte; scinde delictorum saccum, et indue eum 
laetitia salutari; ut post longam peregrinationis famem, de sanctis Altaribus satietur, ingressusque 
cubiculum Regis in ipsius aula benedicat nomen gloriae tuae semper. Per Christum Dominum 
nostrum. R. Amen. 

Oremus. 

Deus misericors, Deus clemens, qui secundum multitudinem miserationum tuarum peccata 
poenitentium deles, et praeteritorum criminum culpas venia tuae miserationis evacuas, respice 
propitius super hunc famulum tuum, et remissionem sibi omnium peccatorum suorum tota cordis 
devotione poscentem, deprecatus exaudi; renova in eo, piissime Pater, quidquid terrena fragilitate 
corruptum, seu diabolica fraude violatum est, et unitati corporis Ecclesiae membrum perfecta 
remisssione restitue. Miserere, Domine, gemituum, miserere lacrimarum ejus, et non habentem 
fiduciam, nisi in misericordia tua, ad tuae Sacramentum reconciliationis admitte. Per Christum 
Dominum nostrum. R. Amen. 

Deinde Pontifex producit signum crucis super introductum, qui surgit, et discedit. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


ORDO AD RECONCILIANDUM APOSTATAM, SCHISMATICUM 

VEL HAERETICUM 


Pontifex apostatam, schismaticum, vel haereticum reconciliare volens, paratus amictu, stola, pluviali 
albo, et mitra simplici, sedet super faldistorium ante foras Ecclesiae sibi paratum, coram quo 
genuflectit reconciliandus, quern interrogat Pontifex de fide, dicens: 

Credis duodecim Articulos Fidei? 

Ille respondet: Credo. 

Pontifex interrogat: Credis in Deum Patrem omnipotentem, creatorem coeli et terrae? 

Ille respondet: Credo. 

Pontifex interrogat: Credis et in Jesum Christum Filium ejus unicum Dominum nostrum? 

Ille respondet: Credo. 

Pontifex interrogat: Credis quod conceptus est de Spiritu Sancto, natus ex Maria Virgine? 

Ille respondet: Credo. 

Pontifex interrogat: Credis quod passus est sub Pontio Pilato, crucifixus, mortuus, et sepultus? 

Ille respondet: Credo. 

Pontifex interrogat: Credis quod descendit ad inferos? 

Ille respondet: Credo. 

Pontifex interrogat: Credis quod tertia die resurrexit a mortuis? 

Ille respondet: Credo. 

Pontifex interrogat: Credis, quod ascendit ad coelos, et sedet ad dexteram Dei Patris omnipotentis? 
Ille respondet: Credo 

Pontifex interrogat: Credis quod venturus est judicare vivos, et mortuos? 

Ille respondet: Credo. 

Pontifex interrogat: Credis in Spiritum Sanctus? 

Ille respondet: Credo. 

Pontifex interrogat: Credis sanctam Ecclesiam Catholicam, Sanctorum communionem? 

Ille respondet: Credo. 

Pontifex interrogat: Credis remissionem omnium peccatorum? 

Ille respondet: Credo. 

Pontifex interrogat: Credis carnis resurrectionem et vitam aeternam? 

Ille respondet: Credo. 

Deinde Pontifex surgit cum mitra, et super ilium genuflexum dicit absolute, incipiens: 

Exorcizo te, immunde spiritus, per Deum Pattern omnipotentem, et per Jesum Christum Filium ejus, 
et per Spiritum Sanctum, ut recedas ab hoc famulo Dei, quern Deus et Dominus noster ab erroribus et 
perceptionis tuis liberare, et ad sanctam matrem Ecclesiam Catholicam atque Apostolicam revocare 
dignatur. Ipse tibi imperet, maledicte ac damnate, qui pro salute hominum passus, mortuus, et 
sepultus est, te atque omnes vires tuas superavit, ac resurgens coelos ascendit, inde venturus judicare 
vivos et mortuos, et saeculum per ignem. 

Tunc signat ilium cum pollice dexterae manus in fronte signo crucis, dicens: 

Accipe signum crucis Christi, atque Christianitatis, quod prius acceptum non custodivisti, sed male 
deceptus abnegasti. 

Deinde surgit ille, et Pontifex retenta mitra, sinista sua ilium apprehendit per manum dexteram, 
dicens: 

Ingredere in Ecclesiam Dei, a qua incaute aberrasti; ac evasisse te laqueos mortis agnosce; horresce 
idola; respue omne pravitatem, sive superstitionem haereticam, vel gentilem, aut judaicam. Cole 
Deum Pattern omnipotentem, et Jesum Christum Filium ejus, et Spiritum Sanctum, unum, vivum, et 
verum Deum, sanctam, et individuam Trinitatem. 

Turn introducit ilium in Ecclesiam per manum, ut eum apprehendit, usque ad altare majus, coram quo 
in infimo gradu ille genuflectit. Pontifex vero ascendit ad medium altaris, ubi deposita mitra, stans 
versus ad ilium, dicti absolute: 

Omnipotens sempiterne Deus, hanc ovem tuam de faucibus lupi tua virtute subtractam, paterna recipe 
pietate, et gregi tuo reforma pia benignitate; ne de familiae tuae damno inimicus exsultet, se de 
conversione et liberatione ejus, Ecclesia tua ut pia mater de filio reperto gratuletur. Per Christum 
Dominum nostrum. R. Amen. 

Oremus. 

Deus, qui hominem ad imaginem tuam conditum misericorditer reparas, quem mirabiliter creasti; 
respice propitius super hunc famulum tuum, ut, quod hujus ignorantiae caecitate, hostili et diabolica 
fraude surreptum est, indulgentiae tuae pietatis ignoscat, et absolvat; et altaribus sacris, recepta 
veritatis tuae communione, reddatur. Per Christum Dominum nostrum. R. Amen. 

Deinde sedet ibidem Pontifex super faldistoriuo, et, accepta mitra, interrogat ilium iterum de Fide 
Catholica, dicens: 

Credis in Deum Pattern omnipotentem, creatorem coeli, et terrae? 

Respondet ille: Credo 

Interrogatio: Credis et in Jesum Christum ejus Filium unicum, Dominum nostrum, natum, et passum? 
Respondet: Credo 

Interrogatio: Credis et in Spiritum Sanctum, sanctam Ecclesiam Catholicam, Sanctorum 
communionem, remissionem peccatorum, carnis resurrectionem, et vitam aeternam post mortem? 
Respondet: Credo 

Postea interrogat Pontifex: Homo, abrenuntias satanae, et angelis ejus? 

Respondet: Abrenuntio. 

Interrogatio: Abrenuntio etiam omni sectae gentilitatis, vel haereticae pravitatis, sive judaicae 
superstitionis? 

Respondet: Abrenuntio. 

Interrogatio: Vis esse, et vivere in unitate sanctae Fidei Catholicae? 

Respondet: Volo. 

Tunc, deposita mitra, surgit Pontifex, et reconciliatus accedit ad pedes ejus, coram eo genuflectens, 
Pontifex vero imponit manum dexteram super caput illius, dicens: 

Oremus. 

Domine Deus omnipotens, Pater Domini nostri Jesu Christi, qui dignatus es hunc famulum tuum ab 
errore gentilitatis, vel mendacio haereticae pravitatis, sive judaicae superstitionis clementer eruere, et 
ad Ecclesiam tuam sanctam revocare; tu, Domine, emitte in eum Spiritum Sanctum Paraclitum de 
coelis. R. Amen. 

Spiritum sapientiae et intellectus. R. Amen. 

Spiritum consilii et fortitudinis. R. Amen. 

Spiritum scientiae et pietatis. R. Amen. 

Adimple eum lumine splendoris tui, et in nomine ejusdem Domini nostri Jesu Christi signetur signo 
cru + cis in vitam aeternam. R. Amen. 

Post haec, si reconciliatus sit is qui praecipuus et notabilis fautor schismatis exsistit, genuflexus, ut 
supra, facit publice professionem, et adjurationem, Pontifice cum mitra in faldistorio ante altare 
sedente, dicens: 

Ego N. comperto divisionis laqueo quo tenebar, diutina mecum deliberatione pertractans, prona et 
spontanea voluntate ad unitatem Sedis Apostolicae, divina gratia duce, reversus sum: ne vero non 
pura mente, seu simulata reversus estimer, spondeo sub ordinis mei casu, et anathematis obligatione, 
atque promitto tibi, tali Episcopo, et per te sancto Petro Apostolorum principi, atque sanctissimo in 
Christo Patri, et Domino nostro, Domino N. Papae N. et successoribus suis, me umquam quorumlibet 
suasionibus, vel quocumque alio modo, ad schisma, de quo Redemptoris nostri gratia liberatione 
ereptus sum, reversurum, sed semper in unitate Ecclesiae Catholicae, et in communione Romani 
Pontificis per omnia permansurum: unde jurans dico per Deum omnipotentem, et sancta Dei 
Evangelia, me in unitate et communione praemissis inconcusse mansurum. Et si (quod absit) ab hac 
me unitate aliqua occasione, vel argumento divisero, perjurii reatum incurrens aeternae obligatus 
poenae inveniar, et cum auctore schismatis habeam in futuro saeculo portionem. 

Deinde super librum Evangeliorum, quern Pontifex ante se tenet apertum, ponit ambas manus 
extensas, junctis digitis, dicens: 

Sic me Deus adjuvet, et haec sancta Dei Evangelia. 

Turn producto per Pontificem signo crucis super reconciliatum, surgit reconciliatus et discedit. 

Si vero reconciliatus fuerat haeresiarcha, seu praecipuus auctor alicujus haeresis, omissa promissione 
praecedente, facit sequentem, genuflexus coram Pontifice cum mitra in faldistorio ante altare sedente, 
dicens: 

Ego N. cognoscens veram Catholicam, et Apostolicam Fidem, anathematizo hie publice omnem 
haeresim, praecipue illam de qua hactenus exsisti infamatus, quae astruere conatur hoc, vel illud. 
Consentio autem sanctae Romanae Ecclesiae; et Apostolicae Sedi ore et corde profiteor me credere 
sic, vel sic, et eamdem Fidem tenere, quam sancta Romana Ecclesia auctoritate Evangelica et 
Apostolica tenendam tradit. Jurans hoc per sanctam homousion, id est, ejusdem substantiae 
Trinitatem; per sancrosancta Evangelia Christi; eos autem, qui contra Fidem hanc venerint, cum 
dogmatibus et sectatoribus suis aeterno anathemate dignos esse pronuntio. Et si ego ipse (quod absit) 
aliquando contra haec aliquid assentiri, aut praedicare praesumpsero, canonum severitati subjaceam. 

Et mox ambas manus extensas, digitas non disjunctis, ponit super librum Evangeliorum, quern 
Pontifex ante se apertum tenet, dicens: 

Sic me Deus adjuvet, et haec sancta Dei Evangelia. 

Turn producto per Pontificem signo crucis super reconciliatum, surgit ipse reconciliatus et discedit. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE ITINERATIONE PRAELATORUM 


Praelatus incipiens iter agere, antequam equum asendat, inchoat hanc Antiphonam: 

In viam pacis. 

Canticum Zachariae. Lucae l.g. 

Benedictus Dominus Deus Israel: * quia visitavit et fecit redemptionem plebis suae. 

Et erexit cornu salutis nobis: * in domo David pueri sui. 

Sicut locutus est per os Sanctorum, * qui a saeculo sunt, prophetarum ejus. 

Salutem ex inimicis nostris, * et de manu omnium, qui oderunt nos. 

Ad faciendam misericordiam cum patribus nostris: * et memorari testamenti sui sancti. 

Jusjurandum, quod juravit ad Abraham patrem nostrum, * daturum se nobis. 

Ut sine timore, de manu inimicorum nostrorum liberati, * serviamus illi. 

In sanctitate et justitia coram ipso, * omnibus diebus nostris. 

Et tu puer, Propheta Altissimi vocaberis: * praeibis enim ante faciem Domini parare vias ejus. 

Ad dandam scientiam salutis plebi ejus, * in remissionem peccatorum eorum. 

Per viscera misericordiae Dei nostri: * in quibus visitavit nos oriens ax alto. 

Illuminare his, qui in tenebris, et in umbra mortis sedent: * ad dirigendos pedes nostros in viam pacis. 
Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Deinde dicit totam Antiphonam, et alia sequentia: 

In viam pacis et prosperitatis dirigat nos omnipotens et misericors Dominus, et Angelus Raphael 
comitetur nobiscum in via, ut cum pace, salute, et gaudio revertamur ad propria. 

Kyrie, eleison. 

Christe, eleison. 

Kyrie, eleison. 

Pater noster, reliqua secreto. 

V. Et ne nos inducas in tentationem. 

R. Sed libera nos a malo. 

V. Salvos fac servos tuos. 

R. Deus meus, sperantes in te. 

V. Mitte nobis, Domine, auxilium de sancto. 

R. Et de Sion tuere nos. 

V. Esto nobis, Domine, turris fortitudinis. 

R. A facie inimici. 

V. Nihil proficiat inimicus in nobis. 

R. Et filius iniquitatis non apponat nocere nobis. 

V. Benedictus Dominus die quotidie. 

R. Prosperum iter faciat nobis Deus salutarium nostrorum. 

V. Vias tuas, Domine, demonstra nobis. 

R. Et semitas tuas edoce nos. 

V. Utinam dirigantur viae nostrae. 

R. Ad custodiendas justificationes tuas. 

V. Erunt prava in directa. 

R. Et aspera in vias planas. 

V. Angelis suis Deus mandavit de te. 

R. Ut custodiant te in omnibus viis tuis. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, qui filios Israel per maris medium sicco vestigio ire fecisti, quique tribus Magis iter ad te, Stella 
duce, pandisti; tribue nobis, quaesumus, iter prosperum, tempusque tranquillum: ut, Angelo tuo 
sancto comite, ad eum quo pergimus locum, ac demum ad aeternae salutis portum pervenire feliciter 
valeamus. 

Deus, qui Abraham puerum tuum de Ur Chaldaeorum eductum, per omnes suae peregrinationis vias 
illaesum custodisti, quaesumus, ut nos famulos tuos custodire digneris; esto nobis, Domine, in 
procinctu suffragium, in via solatium, in aestu umbraculum, in pluvia, et frigore tegumentum, in 
lassitudine vehiculum, in adversitate praesidium, in lubrico baculus, in naufragio portus; ut te duce 
quo tendimus, prospere perveniamus, et demum incolumes ad propria redeamus. 

Adesto, quaesumus, Domine, supplicationibus nostris, et viam famulorum tuorum in salutis tuae 
prosperitate dispone; ut inter omnes viae et vitae hujus varietates tuo semper protegamur auxilio. 

Praesta, quaesumus, omnipotens Deus, ut familia tua per viam salutis incedat, et bead Joannis 
praecursoris hortamenta sectando, ad eum, quern praedixit, secura perveniat, Dominum nostrum 
Jesum Christum Filium tuum, qui tecum vivit et regnat in unitate Spiritus Sancti Deus, per omnia 
saecula saeculorum. R. Amen. 

Turn dicit Pontifex: 

V. Procedamus in pace. 

R. In nomine Domini. 

Et discedunt. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


ORDO AD RECIPIENDUM PROCESSIONALITER 
PRAELATUM, VEL LEGATUM 


Cum Praelatus, vel Legatus, civitatem aliquam vel oppidum insigne est ingressurus, processio Cleri 
ex more loci ordinata cum Cruce procedit illi obviam extra portam urbis, et cum Legatus, sive 
Praelatus, advenerit, Praelatus ejus loci indutus amictu, stola, pluviali, et mitra pretiosis, sive primam 
dignitatem habens, indutus superpelliceo, et pluviali pretioso, offert venienti crucem osculandam, 
quam Legatus seu Praelatus ex equo, vel, si maluerit, descendens in terram super tapetem stratum 
genuflexus devote osculatur. Turn, si intrans est Episcopus, vel major, aut Presbyter vel Episcopus 
Cardinalis, Cantores incipiunt, et prosequuntur Antiphonam: 

Sacerdos, et Pontifex, et virtutum opifex pastor bone in populo, sic placuisti Domino. 

Vel dicatur Responsorium. 

Ecce Sacerdos magnus, qui in diebus suis placuit Deo. * Ideo jure jurando fecit ilium Dominus 
crescere in plebem suam. V. Benedictionem omnium gentium dedit illi, et testamentum suum 
confirmavit super caput ejus. * Ideo jure jurando fecit ilium Dominus crescere in plebem suam. V. 
Gloria Patri, et Filio, et Spiritui Sancto. * Ideo jure jurando fecit ilium Dominus crescere in plebem 
suam. 

Si vero Legatus recipiendus sit Diaconus Cardinalis, cantatur Responsorium: 

Fidelis namque, et prudens dispensator in magni patris familias domo constitutus erat; * Ut conservis 
suis mensuram tritici erogaret. V. Pro salute, et augmento gregis sibi commissi cura pervigili 
sollicitus erat. * Ut conservis suis mensuram tritici erogaret. 

Si autem duo, vel plures reciperentur Legati, etiam si non essent Episcopi, vel Presbyteri Cardinales, 
cantatur Antiphona: 

Vos estis cives Sanctorum, et domestici Dei, superaedificati supra fundamentum Apostolorum, et 
Prophetarum. 

In porta autem urbis consueverunt Magistratus illius obviare Legato, vel Praelato primo intranti, ac 

ilium benigne suscipere, et associare, ac baldachinum super eum deferre. Incepta Antiphona, 
processio, quae locum habere debet immediate ante crucem Praelati, nisi intersint Canonici 
Cathedralis Ecclesiae, ordine suo progreditur, et cantantur post dictas Antiphonas, seu Responsoria, 
alia Cantica, vel Hymni, prout magis placebit, usque ad Ecclesiam majorem seu principalem loci. Si 
vero processioni intersint Canonici Ecclesiae Cathedralis, illi soli possunt ire post crucem Legati 
immediate ante eum. Equitantes vero omnes equitare debent ante processionem; togati vero debent 
Legatum, seu Praelatum sequi. 

Cum Praelatus, seu Legatus, descenderit, et intrat portam majoris, seu principalis Ecclesiae, Praelatus 
Ecclesiae, seu majorem dignitatem habens, indutus, ut supra, detecto capite, offert illi aspersorium, 
cum aqua benedicta, quod Praelatus, seu Legatus accipiens aspergit primo seipsum, deinde alios. 
Turn idem Praelatus Ecclesiae, seu primam dignitatem habens, offert ei naviculam, aliquo alio 
Sacerdote superpelliceo induto thuribulum porrigente, et Legatus, seu Praelatus imponit incensum, et 
statim Praelatus Ecclesiae, seu dignitatem habens, incensat ipsum Praelatum, seu Legatum stantem 
cooperto capite, more consueto. Deinde procedunt ad altare majus Ecclesiae, et ibi super faldistorio 
ante infimum gradum altaris parato procumbit, et orat Praelatus, seu Legatus. Interim vero Praelatus 
Ecclesiae, seu dignitatem majorem habens, stans in cornu Epistolae altaris versus ad orantem detecto 
capite, dicit: 

V. Protector noster aspice, Deus. 

R. Et respice in faciem Christi tui. 

Cum omnibus sequentibus, si receptus sit Praelatus, aut Legatus, Episcopus vel Presbyter Cardinalis. 
Si vero sit Diaconus Cardinalis, omisso Versu praecedente, dicit sequentes tantum: 

V. Salvum fac servum tuum. 

R. Deus meus, sperantem in te. 

V. Mitte ei, Domine, auxilium de sancto. 

R. Et de Sion tuere eum. 

V. Nihil proficiat inimicus in eo. 

R. Et filius iniquitatis non apponat nocere ei. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, qui facis mirabilia magna solus, praetende super hunc famulum tuum, 
et cunctas congregationes illi commissas, Spiritum gratiae salutaris, et ut in veritate tibi complaceat, 
perpetuum ei rorem tuae benedictionis infunde. Per Christum Dominum nostrum. R. Amen. 

His dictis, Cantores cantant aliquam Antiphonam eis magis placentem de Sancto Patrono Ecclesiae 
cum Versiculo de eodem Sancto. Et cum dicitur Versiculus, surgens Praelatus vel Legatus ascendit 
ad altare osculaturque illud in medio, deinde procedit ad cornu Epistolae, ubi stans, ad ipsum altare 
versus, cantat Orationem de dicto Sancto ; deinde ad medium altaris revertitur, ubi stans dat 

benedictionem solemnem populo, dicens: 

Sit nomen Domini benedictum, etc. 

Qua data, facit promulgari per unum ex suis, sive ex beneficiatis Ecclesiae indulgentias, quas ipse 
interessentibus concedit; deinde Praelatus Ecclesiae, et alii, dimissis paramentis, associant ilium 
diversorium suum. Cum vero novus Praelatus ad Ecclesiam suam veniens recipitur, loco Orationis 
praedictae Omnipotens sempiterne Deus, etc. dicitur sequens Oratio: 

Oremus. 

Deus, omnium fidelium Pastor et rector, famulum tuum N., quern Ecclesiae tuae praeesse voluisti, 
propitius respice; da ei, quaesumus, verbo et exemplo, quibus praeest, proficere, ut ad vitam una cum 
grege sibi credito perveniat sempiternam. Per Christum Dominum nostrum. R. Amen. 


Introductio 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


RITUS SERVANDUS IN CORONATIONE IMAGINIS BEATAE 

MARIAE VIRGINIS 


Pontifex indutus pluviali albi colons et mitra, pergit ad altare, praecedente Clero, ibique sistens in 
piano Cruci profunde inclinat: deinde ascendit super predellam et, deposita mitra, coronas super 
mensam altaris positas benedicit, dicens: 

Sub tuum praesidium confugimus, Sancta Dei Genetrix, nostras deprecationes ne despicias in 
necessitatibus nostris; sed a periculis cunctis libera nos semper, Virgo gloriosa et benedicta. 

V. Adjutorium nostrum in nomine Domini. 

R. Qui fecit coelum et terram. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, cujus clementissima dispensatione cuncta creata sunt ex nihilo, 
Majestatem tuam supplices deprecamur: ut has Coronas pro ornatu Sacrae Imaginis Unigeniti Filii tui 
Domini nostri Jesu Christi, et ejusdem Genetricis Beatissimae Virginis Mariae fabricatas bene + 
dicere, et sanct + ficare digneris. Per eumdem Christum Dominum nostrum. R. Amen. 

Si una tantum corona benedicenda sit, loco praedictae orationis dicatur sequens: 

Omnipotens sempiterne Deus, cujus clementissima dispensatione cuncta creata sunt ex nihilo, 
Majestatem tuam supplices deprecamur; ut hanc Coronam pro ornatu Sacrae Imaginis Beatissimae 
Virginis Mariae fabricatam bene + dicere, et sanct + ficare digneris. Per Christum Dominum 
nostrum. R. Amen. 

Pontifex deinde sedens imponit incensum in thuribulo, illud more solito benedicens: turn surgens 
aspergit coronas aqua benedicta, et illas thurificat. 

Inde, accepta mitra, descendit, et ante Altare genuflexus intonabit Antiphonam: 

Regina coeli, laetare, alleluia: 

quia quern meruisti portare, alleluia, 
resurrexit sicut dixit, alleluia. 

Ora pro nobis Deum, alleluia. 

Quam cantores modulatis vocibus prosequentur. 

Interim Pontifex surgens, et mitra omatus paratos gradus ascendet. Ante Sacram Imaginem mitram 
deponit, et accepta una ex Coronis accedat propius, et Caput Imaginis D. N. Jesu Christ eadem 
Corona omabit dicens: 

Sicuti per manus nostras coronaris in terris; ita et a Te gloria, atque honore coronari mereamur in 
coelis. 

Quando alia Corona benedicenda non sit, absoluta Antiphona Regina coeli, Pontifex, omissa 
praedicta formula, Sicuti per manus, etc., pro coronatione Imaginis pueruli Jesu, accipit Coronam 
benedictam, et sequentem tantum recitat formulam: 

Sicuti per manus nostras coronaris in terris, ita et per Te a Jesu Christo filio Tuo gloria, atque honore 
coronari mereamur in coelis. 

His expletis, Pontifex descendet cum mitra, et ante Altare, deposita mitra, imponet thus in thuribulo, 
eoque benedicto, Sacram Imaginem stans triplici ductu thurificabit. 

Deinde subdet: 

V. Corona aurea super caput ejus. 

R. Expressa signo sanctitatis, gloria honoris, et opus fortitudinis. 

V. Coronasti Earn, Domine. 

R. Et constituisti Earn super opera manuum tuarum. 

Oremus. 

Praesta, misericors Pater, per invocationem Genetricis Unigeniti Filii tui Domini nostri Jesu Christi, 
quern pro salute generis humani, integritate Virginis Mariae servata, carnem sumere voluisti, 
quatenus precibus ejusdem Sacratissimae Virginis, quicumque eamdem misericordiae Reginam, et 
gratiosissimam Dominam nostram coram hac Imagine suppliciter honorare studuerint; et de 
instantibus periculis eruantur, et in conspectu divinae Majestatis tuae de commissis, et omissis 
veniam impetrent, ac mereantur in praesenti gratiam quam desiderant adipisci, et in futuro perpetua 
salvatione cum electis tuis valeant gratulari. Per eumdem Christum Dominum nostrum. R. Amen. 

Turn intonabit Hymnum: 

Te Deum laudamus. 

Te Dominum confitemur. 

Te aeternum Patrem * omnis terra veneratur. 

Tibi omnes Angeli, * tibi coeli et universae potestates. 

Tibi Cherubim et Seraphim * incessabili voce proclamant: 

Sanctus, 

Sanctus, 

Sanctus * Dominus Deus Sabaoth. 

Pleni sunt coeli et terra * majestatis gloriae tuae. 

Te gloriosus * Apostolorum chorus, 

Te Prophetarum * laudabilis numerus, 

Te Martyrum candidatus * laudat exercitus. 

Te per orbem terrarum * sancta confitetur Ecclesia. 

Pattern * immensae majestatis. 

Venerandum tuum verum * et unicum Filium. 

Sanctum quoque * paraclitum Spiritum. 

Tu Rex gloriae * Christe. 

Tu Pattis * sempiternus es Filius. 

Tu ad liberandum suscepturus hominem, * non horruisti Virginis uterum. 

Tu, devicto mortis aculeo, * aperuisti credentibus regna coelorum. 

Tu ad dexteram Dei sedes * in gloria Pattis. 

Judex crederis * esse venturus. 

Te ergo, quaesumus, tuis famulis subveni, * quos pretioso sanguine redemisti. 

Aeterna fac cum Sanctis tuis * in gloria numerari. 

Salvum fac populum tuum, Domine, * et benedic haereditati tuae. 

Et rege eos, * et extolle illos usque in aeternum. 

Per singulos dies * benedicimus te. 

Et laudamus nomen tuum in saeculum, * et in saeculum saeculi. 

Dignare, Domine, die isto * sine peccato nos custodire. 

Miserere nostri, Domine, * miserere nostri. 

Fiat misericordia tua, Domine, super nos; * quemadmodum speravimus in te. 

In te, Domine, speravi; * non confundar in aeternum. 

V. Dominus vobiscum. 

R. Et cum spiritu tuo. 

Oremus. 

Deus, cujus misericordiae non est numerus, et bonitatis infinitus est thesaurus: piissimae Majestati 
tuae pro collatis donis gratias agimus, tuam semper clementiam exorantes; ut, qui petentibus postulata 
concedis, eosdem non deserens, ad praemia futura disponas. Per Christum Dominum nostrum. R. 
Amen. 

Si Pontifex Missam celebrare voluerit, post Orationem Placeat, intonat in gratiarum actionem 
hymnum Te Deum, etc., et postea fidelibus adstantibus solemniter benedicit; deinde, publicata 
Indulgentia, si a Summo Pontifice concessa fuerit, juxta verba in Litteris Apostolicis expressa, 
Pontifex recitat more solito, Evangelium S. Joannis. 

Si per triduum aut per octiduum solemnitas protrahatur, hymnus Te Deum, ultima tantum functionum 
die cantabitur. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ET CORONATIONE REGIS 


Cum Rex est coronandus Episcopi regni ad civitatem, ubi coronatio fieri debet, convocantur. Rex 
triduanum jejunium devote peragit per hebdomadam praecedentem, videlicet quarta, et sexta Feria, et 
Sabbato. Dominica vero proxima sequenti coronatur, qua ipse Rex se ad communionem parat. 
Ecclesia vero ipsa Metropolitana, sive Cathedralis, ubi solemnitas celebrabitur, paretur, et ornetur, 
quo melius fieri poterit. Ad altare majus parantur ea, quae consueta sunt parari, Pontifice celebrante; 
et credentia juxta altare cum rebus opportunis. Super altare ponitur gladius, corona, et sceptrum Regi 
danda, et oleum Catechumenorum, bombyx ad ligandum, et extergendum brachium Regis, et inter 
scapulas post unctionem, fascia ad ligandum bombycem in brachio. Paratur in Ecclesia in loco 
competenti thalamus, sive suggestum pro Rege, in quo sit regalis sedes omata, et thalamus ipse sit 
ornatus pannis sericeis, et aulaeis. Sed advertendum est, quod altitudo thalami non sit major quam 
gradus supremus altaris. Paratur etiam in loco convenienti tentorium, sive papilio, sub quo Rex 
vestes regales, pro regni consuetudine, quae ibidem pro eo parantur, suo tempore recipit. Et si 
Regina etiam simul est coronanda, paratur pro ea alius thalamus, non longe a regio, sed illo 
aliquantulum humilior; et ita sunt situandi thalami, ut inde possint videri altare, et Pontifex 
celebrans. Parantur etiam ante altare, hinc et inde, sedes, pro numero Episcoporum coronationi 
interessentium. 

Die autem Dominica, qua Rex benedicendus, et coronandus est, omnes Episcopi conveniunt mane in 
Ecclesia, in qua hoc fieri debet; et Metropolitanus sive Pontifex, ad quern spectat, parat se solemniter 
cum ministris, Missam celebraturus, paramentis tempori convenientibus. Episcopi vero induuntur 
supra rochettum (vel supra superpelliceum, si sint Religiosi) amictu, stola, pluviali albo, et mitra 
simplici. Quibus omnibus paratis, Metropolitanus in faldistorio ante medium altaris posito sedet cum 
mitra, et Episcopi parati hinc et inde, super sedibus pro eis paratis, quasi in modum coronae sedentes, 
sibi assistunt. 

Interim Rex, vestibus militaribus indutus, cum suis Praelatis domesticis non paratis, ac Baronibus, 
Nobilibus, et aliis venit ad Ecclesiam; et cum fuerit prope presbyterium, duo priores Episcopi ex 
paratis veniunt ei obviam, et cum mitris capita illi aliquantulum inclinantes, ipsum inter se medium, 
bireto deposito, usque ante Metropolitanum deducunt, cui Rex caput inclinans, humilem reverentiam 
exhibet, qua facta, prior Episcoporum deducentium stans, detecto capite, versus ad Metropolitanum, 
dicit intelligibili voce: 

Reverendissime Pater, postulat sancta mater Ecclesia catholica, ut praesentem egregium militem ad 

dignitatem regiam sublevetis. 

Interrogat Metropolitanus: 

Scitis ilium esse dignum, et utilem ad hanc dignitatem? 

Ille respondet: 

Et novimus, et credimus eum esse dignum, et utilem Ecclesiae Dei; et ad regimen hujus regni. 
Metropolitanus dicit: Deo gratias. 

Tunc sedet Rex medius inter duos Episcopos deducentes, congruenti spatio a Metropolitano, ita ut illi 
faciem vertat; ipsi etiam deducentes Episcopi, senior ad dexteram, alius ad sinistram Regis se 
collocant, ita ut et ipsi ad alterutrum facies vertant. Quibus sic sedentibus, postquam aliquantulum 
quieverint, Metropolitanus, coronandum Regem admonet, dicens: 

Cum hodie per manus nostras, optime Princeps, qui Christi Salvatoris nostri vice in hac re fungimur 
(quamvis indigni) sacram unctionem, et Regni insignia sis suscepturus; bene est, ut te prius de onere, 
ad quod destinaris, moneamus. Regiam hodie suscipis dignitatem, et regendi fideles populos 
commissos curam sumis. Praeclarum sane inter mortales locum, sed discriminis, laboris, atque 
anxietatis plenum. Verum, si consideraveris, quod omnis potestas a Domino Deo est, per quern 
Reges regnant, et legum conditores justa decernunt; tu quoque de grege tibi commisso ipsi Deo 
rationem es redditurus. Primum, pietatem servabis, Dominum Deum tuum tota mente ac puro corde 
coles; Christianum religionem ac fidem Catholicam, quam ab incunabulis professus es, ad finem 
usque inviolatam retinebis, eamque contra omnes adversantes pro viribus defendes. Ecclesiarum 
Praelatis, ac reliquis Sacerdotibus condignam reverentiam exhibebis. Ecclesiasticam libertatem non 
conculcabis. Justitiam, sine qua nulla societas diu consistere potest, erga omnes inconcusse 
administrabis, bonis praemia, noxiis debitas poenas retribuendo. Viduas, pupillos, pauperes, ac 
debiles ab omni oppressione defendes. Omnibus te adeuntibus benignum, mansuetum, atque 
affabilem, pro regia tua dignitate te praebebis. Et ita te geres, ut non ad tuam, sed totius populi 
utilitatem regnare praemiumque benefactorum tuorum, non in terris, sed in caelo exspectare videaris. 
Quod ipse praestare dignetur, qui vivit et regnat Deus, in saecula saeculorum. R. Amen. 

Rex electus accedit ad Metropolitanum, et coram eo, detecto capite, genuflexus, facit hanc 
professionem, dicens: 

Ego N. Deo annuente, futurus Rex N. profiteor, et promitto coram Deo et Angelis ejus deinceps 
legem, justitiam et pacem Ecclesiae Dei, populoque mihi subjecto pro posse et nosse, facere ac 
servare, salvo condigno misericordiae Dei respectu, sicut in consilio fidelium meorum melius potero 
invenire. Pontificibus quoque Ecclesiarum Dei, condignum et canonicum honorem exhibere; atque 
ea, quae ab Imperatoribus, et Regibus Ecclesiis collata, et reddita sunt, inviolabiliter observare. 
Abbatibus, Comitibus et Vasaliis meis congruum honorem, secundum consilium fidelium meorum 
praestare. 

Deinde ambabus manibus tangit librum Evangeliorum, quern Metropolitanus ante se apertum tenet, 
dicens: 

Sic me Deus adjuvet, et haec sancta Dei Evangelia. 

Postea Rex electus Metropolitani manum reverenter osculatur. 

His expeditis, illo genuflexo manente, Metropolitanus, deposita mitra, surgit et stans versus ad ipsum 
coronandum, dicit competenti voce sequentem Orationem, quam etiam dicunt omnes Pontifices 
parati, similiter sine mitris stantes; dicunt etiam omnia alia benedictionem et coronationem ipsam 
concernentia, voce submissa, Metropolitanum tamen in omnibus observantes, et imitantes. 

Oremus. 

Omnipotens sempiterne Deus, Creator omnium, Imperator Angelorum, Rex regum, et Dominus 
dominantium, qui Abraham fidelem servum tuum de hostibus triumphare fecisti, Moysi, et Josue 
populo tuo praelatis multiplicem victoriam tribuisti, humilemque David puerum tuum regni fastigio 
sublimasti, et Salomonem sapientiae pacisque ineffabili munere ditasti, respice, quaesumus, Domine, 
ad preces humilitatis nostrae, et super hunc famulum tuum N. quern supplici devotione in Regem 
elegimus, bene + dictionum tuarum dona multiplica, eumque dexterae tuae potentia semper, et ubique 
circumda; quatenus praedicti Abrahae fidelitate firmatus, Moysi mansuetudine fretus, Josue 
fortitudine munitus, David humilitate exaltatus, Salomonis sapientia decoratus, tibi in omnibus 
complaceat, et per tramitem justitiae inoffenso gressu semper incedat; tuae quoque protectionis galea 
munitus, et scuto insuperabili jugiter protectus, armisque coelestibus circumdatus, optabilis de 
hostibus sanctae crucis Christi victoriae triumphum feliciter capiat, terroremque suae potentiae illis 
inferat, et pacem tibi militantibus laetanter reportet. Per Christum Dominum nostrum, qui virtute 
sanctae crucis tartara destruxit, regnoque diaboli superato, ad coelos victor ascendit, in quo potestas 
omnis, regnique consistit victoria, qui est gloria humilium, et vita salusque populorum, qui tecum 
vivit et regnat in unitate Spiritus Sancti Deus, per omnia saecula saeculorum. R. Amen. 

Post haec Metropolitanus cum mitra procumbit supra faldistorium, Rex vero ad ejus sinistram in 
terram se prosternit, aliis Praelatis paratis ante sedes suas similiter procumbentibus. Tunc cantores 
incipiunt, et prosequuntur Litanias, choro respondente. 

LITANIAS 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancte Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 
Omnes sancti beatorum Spirituum ordines, orate pro nobis. 
Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 
Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 
Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastiane, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 

Omnes sancti Monachi, et Eremitae, orate pro nobis. 

Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine. 

Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 

Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 

Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores, te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et veram concordiam donare digneris, te rogamus, audi 
nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitatem Ecclesiae revocare, et infideles universos ad Evangelii lumen 
perducere digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Metropolitanus surgit, et accepto baculo Pastorali in sinistram manum, super electum Regem 
prostratum dicit: 

Ut hunc electum in Regem coronandum bene + dicere digneris. R. Te rogamus, audi nos. 

Secundo dicit: 

Ut hunc electum in Regem coronandum bene + dicere, et conse + crare digneris. R. Te rogamus, audi 
nos. 

Producendo semper super eum signum crucis. Idem dicunt, et faciunt Episcopi parati, genuflexi 
tamen permanentes. Quo dicto, Metropolitanus redit ad accubitum, cantoribus resumentibus et 
perficientibus Litanias. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Quibus finitis, Metropolitanus, deposita mitra surgit, illo prostrato, atque Episcopis, deposita mitra, 
genuflexis manentibus, versus ad coronandum, dicit: 

Pater noster. 

V. Et ne nos inducas in tentationem. 

R. Sed libera nos a malo. 

V. Salvum fac servum tuum, Domine. 

R. Deus meus sperantem in te. 

V. Esto ei, Domine, turris fortitudinis. 

R. A fade inimici. 

V. Nihil proficiat inimicus in eo. 

R. Et filius iniquitatis non apponat nocere ei. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Praetende, Domine, hunc famulo tuo dexteram coelestis auxilii; ut te toto corde perquirat, et quae 
digne postulat, consequi mereatur. 

Actiones nostras, quaesumus, Domine, aspirando praeveni, et adjuvando prosequere; ut cuncta nostra 
oratio et operatio a te semper incipiat, et per te coepta finiatur. Per Christum Dominum nostrum. R. 
Amen. 

Post haec Metropolitanus sedet, accipit mitram, et electus Rex coram eo genuflectit; et 
circumstantibus Praelatis, paratis cum suis mitris, in modum coronae, Metropolitanus intingit 
pollicem dexterae manus in oleum Catechumenorum, et inungit in modum crucis illius brachium 
dexterum, inter juncturam manus, et juncturam cubiti, atque inter scapulas, dicens hanc orationem: 

Deus, Dei Filius, Jesus Christus Dominus noster, qui a Patre oleo exsultationis unctus est prae 
participibus suis, ipse per praesentem sanctae unctionis infusionem, Spiritus Paracliti super caput 
tuum bene + dictionem infundat, eamdemque usque ad interiora cordis tui penetrare faciat; quatenus 
hoc visibili et tractabili oleo, dona invisibilia percipere, et temporali regno justis moderationibus 
peracto, aeternaliter cum eo regnare merearis, qui solus sine peccato Rex regum vivit, et gloriatur 
cum Deo Patre in unitate Spiritus Sancti Deus, per omnia saecula saeculorum. R. Amen. 

Oremus. 

Omnipotens sempiterne Deus, qui Hazael super Syriam, et Jehu super Israel per Eliam, David quoque 
et Saulem per Samuelem prophetam in Reges inungi fecisti, tribue, quaesumus, manibus nostris opem 
tuae benedictionis, et huic famulo tuo N. quern hodie licet indigni, in Regem sacra unctione 
delinimus, dignam delibutionis hujus efficaciam et virtutem concede: constitue, Domine, principatum 
super humerum ejus, ut sit fords, justus, fidelis, providus, et indefessus regni hujus, et populi tui 
gubernator, infidelium expugnator, justitiae cultor, meritorum et demeritorum remunerator, Ecclesiae 
tuae sanctae, et fidei christianae defensor, ad decus, et laudem tui nominis gloriosi. Per Dominum 
nostrum Jesum Christum Filium tuum, qui tecum vivit et regnat in unitate Spiritus Sancti Deus, per 
omnia saecula saeculorum. R. Amen. 

Quo facto, Metropolitanus mica panis abstergit pollicem, et lavat manus, surgit cum mitra, descendit 
ante altare, ubi deposita mitra stans cum suis ministris, facit Confessionem, Rex vero electus ad 
partem se retrahit, et genuflexus cum suis Praelatis domesticis idem facit. Similiter et Episcopi, 
parati sine mitris stantes, bini et bini, Confessionem dicunt. Finita Confessione, Metropolitanus 
ascendit ad altare, et procedit in Missa more solito usque ad Alleluia sive ultimum Versum Tractus, 
vel Sequentiae exclusive, Praelatis paratis juxta suas sedes stantibus, vel sedentibus, prout tempus 
requirit. Interim schola inchoat Introitum, et prosequitur in Missa; et Rex a suis ducitur in sacristiam, 
vel sub papilione ad hoc parato, ubi inter scapulas, et brachium inunctum bombyce bene abstergitur, 
et induitur regalibus indumentis, ex more regni. Paratus itaque Rex, et ornatus, procedit cum suis 

Praelatis, Baronibus, et aliis ad eminentem et ornatum thalamum, in Ecclesia sibi praeparatum, et ibi 
super aliquo faldistorio ornato, genuflexus incumbens, audit Missam, quam Praelati sui non parati 
circumstantes etiam genuflexi legunt usque ad Alleluia sive ultimum Versum Tractus, vel Sequentiae 
exclusive. Missa dicitur de die, et cum Oratione diei dicitur pro ipso electo Rege, sub uno Per 
Dominum, haec Oratio: 

Quaesumus, omnipotens Deus, ut famulus tuus N. Rex noster, qui tua miseratione suscepit regni 
gubernacula, virtutum etiam omnium percipiat incrementa, quibus decenter ornatus, et vitiorum 
monstra devitare, et ad te, qui via, veritas et vita es, gratiosus valeat pervenire. Per Dominum 
nostrum Jesum Christum Filium tuum, qui tecum vivit et regnat in unitate Spiritus Sancti Deus, per 
omnia saecula saeculorum. R. Amen. 

Graduali cantato, Metropolitanus sedet ante altare cum mitra in faldistorio, et Rex a suis associatus 
medius inter priores Praelatos paratos ad Metropolitanum reducitur; cui facta reverentia, ut prius, 
genuflectit coram eo. Tunc Metropolitanus accipit gladium, quern unus ministrorum sibi porrigit de 
altari, et ilium evaginatum tradit in manus Regis, dicens: 

Accipe gladium de altari sumptum per nostras manus, licet indignas, vice tamen, et auctoritate 
sanctorum Apostolorum consecratas, tibi regaliter concessum, nostraeque bene + dictionis officio in 
defensionem sanctae Dei Ecclesiae divinitus ordinatum: et memor esto ejus, de quo Psalmista 
prophetavit, dicens: Accingere gladio tuo super femur tuum, potentissime: ut in hoc per eumdem vim 
aequitatis exerceas, molem iniquitatis potenter destruas, et sanctam Dei Ecclesiam, ejusque fideles 
propugnes, ac protegas; nee minus sub fide falsos, quam christiani nominis hostes exsecreris, ac 
dispergas: viduas, et pupillos clementer adjuves ac defendas; desolata restaures, restaurata conserves: 
ulciscaris injusta, confirmes bene disposita; quatenus haec agendo, virtutum triumpho gloriosus, 
justitiaeque cultor egregius, cum mundi Salvatore sine fine regnare merearis. Qui cum Deo Patre, et 
Spiritu Sancto vivit et regnat Deus, per omnia saecula saeculorum. R. Amen. 

His expeditis, ensis a ministris in vaginam reponitur et Metropolitanus accingit ense Regem, dicens: 
Accingere gladio tuo super femur tuum, potentissime; et attende, quod Sancti non in gladio, sed per 
fidem vicerunt regna. 

Et mox Rex accinctus surgit, et eximit ensem de vagina, illumque viriliter vibrat; deinde super 
brachium sinistrum tergit, et in vaginam reponit; ac iterum coram Metropolitano genuflectit. Tunc ei 
corona imponitur, quam omnes Praelati parati, qui adsunt, de altari per Metropolitanum sumptam 
manibus tenent, ipso Metropolitano illam regente, capiti illius imponente, ac dicente: 

Accipe coronam regni, quae, licet ab indignis, Episcoporum tamen manibus capiti tuo imponitur. In 
nomine Pa + tris, et Fi + lii, et Spiritus + Sancti, quam sanctitatis gloriam, et honorem, et opus 
fortitudinis, significare intelligas, et per hanc te participem ministerii nostri non ignores. Ita ut sicut 
nos in interioribus pastores, rectoresque animarum intelligimur, ita et tu in exterioribus versus Dei 
cultor, strenuusque contra omnes adversitates Ecclesiae Christi defensor assistas, regnique tibi a Deo 
dati, et per officium nostrae benedictionis in vice Apostolorum, omniumque Sanctorum, regimini tuo 
commissi utilis exsecutor, proficuusque regnator semper appareas; ut inter gloriosos athletas, 
virtutum gemmis ornatus, et praemio sempiternae felicitatis coronatus cum Redemptore, ac Salvatore 

nostro Jesu Christo, cujus nomen, vicemque gestare crederis, sine fine glorieris. Qui vivit, et imperat 
Deus cum Patre, et Spiritu Sancto in saecula saeculorum. R. Amen. 

Postea Metropolitanus dat ei adhuc genuflexo sceptrum, dicens: 

Accipe virgam virtutis, ac veritatis, qua intelligas te obnoxium mulcere pios, terrere reprobos, 
errantes viam docere, lapsis manum porrigere, disperdere superbos, et revelare humiles; et aperiat tibi 
ostium Jesus Christus Dominus noster, qui de semetipso ait: Ego sum ostium: per me si quis 
introierit, salvabitur; qui est clavis David, et sceptrum domus Israel, qui aperit, et nemo claudit; 

claudit, et nemo aperit. Sitque tibi ductor, qui educit vinctum de domo carceris, sedentem in tenebris, 
et umbra mortis: et in omnibus sequi merearis eum, de quo David propheta cecinit: Sedes tua, Deus, 
in saeculum saeculi: virga directionis, virga regni tui, et imitando ipsum, diligas justitiam, et odio 
habeas iniquitatem, quia propterea unxit te Deus, Deus tuus, et exemplum illius, quern ante saecula 
unxerat oleo exsultationis, prae participibus suis, Jesum Christum Dominum nostrum, qui cum eo 
vivit et regnat Deus, per omnia saecula saeculorum. R. Amen. 

Tunc Regi surgenti discingitur ensis, et in vagina datur alicui, qui eum ante Regem immediate portat. 
Et Metropolitanus cum aliis Praelatis paratis deducit Regem, sceptrum in manu, et coronam in capite 
ferentem, medium inter se a dextris, et digniorem Praelatum paratum a sinistris Regis incendentem, 
ad solium supra thalamum, et adjuvante eum digniore Praelato praedicto, inthronizat Regem in solio, 
dicens: 

Sta,et retine amodo locum tibi a Deo delegatum, per auctoritatem omnipotentis Dei, et per 
praesentem traditionem nostram, omnium scilicet Episcoporum, ceterorumque Dei servorum; et 
quanto clerum sacris altaribus propinquiorem perspicis, tanto ei potiorem in locis congruis honorem 
impendere memineris; quatenus mediator Dei et hominum, te mediatorem cleri et plebis permanere 
faciat. 

Deinde Metropolitanus, deposita mitra, stans versus ad altare inchoat, schola prosequente, Hymnum: 

Te Deum laudamus. 

Te Dominum confitemur. 

Te aeternum Patrem * omnis terra veneratur. 

Tibi omnes Angeli, * tibi coeli et universae potestates. 

Tibi Cherubim et Seraphim * incessabili voce proclamant: 

Sanctus, 

Sanctus, 

Sanctus * Dominus Deus Sabaoth. 

Pleni sunt coeli et terra * majestatis gloriae tuae. 

Te gloriosus * Apostolorum chorus, 

Te Prophetarum * laudabilis numerus, 

Te Martyrum candidatus * laudat exercitus. 

Te per orbem terrarum * sancta confitetur Ecclesia. 

Patrem * immensae majestatis. 

Venerandum tuum verum * et unicum Filium. 

Sanctum quoque * paraclitum Spiritum. 

Tu Rex gloriae * Christe. 

Tu Patris * sempiternus es Filius. 

Tu ad liberandum suscepturus hominem, * non horruisti Virginis uterum. 

Tu, devicto mortis aculeo, * aperuisti credentibus regna coelorum. 

Tu ad dexteram Dei sedes * in gloria Patris. 

Judex crederis * esse venturus. 

Te ergo, quaesumus, tuis famulis subveni, * quos pretioso sanguine redemisti. 

Aeterna fac cum Sanctis tuis * in gloria numerari. 

Salvum fac populum tuum, Domine, * et benedic haereditati tuae. 

Et rege eos, * et extolle illos usque in aeternum. 

Per singulos dies * benedicimus te. 

Et laudamus nomen tuum in saeculum, * et in saeculum saeculi. 

Dignare, Domine, die isto * sine peccato nos custodire. 

Miserere nostri, Domine, * miserere nostri. 

Fiat misericordia tua, Domine, super nos; * quemadmodum speravimus in te. 

In te, Domine, speravi; * non confundar in aeternum. 

Qui totus dicitur. Quo incepto, Metropolitanus accedit ad dexteram Regis, ibi continuo manens usque 
ad finem Hymni; et eo finito, Metropolitanus stans ut prius ad dexteram Regis, sine mitra, dicit super 
ilium: 

V. Firmetur manus tua, et exaltetun dextera tua. 

R. Justitia, et judicium praeparatio sedis tuae. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, qui victrices Moysi manus in oratione firmasti, qui quamvis aetate languesceret, infatigabili 
sanctitate pugnabat: ut dum Amalech iniquus vincitur, dum prof anus nationum populus subjugatur, 
exterminatis alienigenis, hereditati tuae possessio copiosa serviret, opus manuum tuarum pia nostrae 
orationis exauditione confirma; habemus et nos apud te, sancte Pater, Dominum salvatorem, qui pro 
nobis manus suas extendit in cruce, per quern etiam precamur, Altissime, ut tua potentia suffragante, 
universorum hostium frangatur impietas, populusque tuus, cessante formidine, te solum timere 
condiscat. Per eumdem Christum Dominum nostrum. R. Amen. 

Oremus. 

Deus, inenarrabilis auctor mundi, conditor generis humani, confirmator regni, qui ex utero fidelis 
amici tui Patriarchae nostri Abrahae praeelegisti Regem saeculis profuturum, tu praesentem insignem 
Regem hunc cum exercitu suo, per intercessionem beatae Mariae semper Virginis, et omnium 
Sanctorum, uberi bene + dictione locupleta; et in solium regni firma stabilitate connecte: visita eum, 
sicut visitasti Moysen in rubo, Josue in praelio, Gedeonem in agro, Samuelem in templo, et ilia eum 
siderea bene + dictione, ac sapientiae tuae rore perfunde, quam beatus David in psalterio et Salomon 
filius ejus, te remunerante, percepit de coelo. Sis ei contra acies inimicorum lorica, in adversis galea, 
in prosperis sapientia, in protectione clypeus sempiternus. Et praesta, ut gentes illi teneant fidem, 

proceres sui habeant pacem, diligant charitatem, abstineant se a cupiditate, loquantur justitiam, 
custodiant veritatem, et ita populus iste sub ejus imperio pullulet, coalitus benedictione aeternitatis, ut 
semper tripudiantes maneant in pace, ac victores. Quod ipse praestare dignetur, qui tecum vivit et 
regnat in unitate Spiritus Sancti Deus, per omnia saecula saeculorum. R. Amen. 

Quibus finitis, Metropolitanus cum Praelatis paratis redit ad sedem suam vel faldistorium, prope 
altare, et (nisi sit coronanda Regina) dicitur Alleluia, sive ultimus Versus Tractus, vel Sequentiae, 
Evangelium, et alia usque ad Offertorium inclusive. Quo dicto, Metropolitanus residet in faldistorio 
suo ante medium altaris cum mitra, et Rex a suis Praelatis et Baronibus associatus venit ante 
Metropolitanum, coram quo genuflexus, detecto capite, offert ei aurum, quantum sibi placet, et 
manum Metropolitani recipientis osculatur. 

Deinde ad solium suum revertitur. Metropolitanus lavat manus, surgensque accedit ad altare, et 
prosequitur Missam usque ad Communionem. 

Cum Secreta diei, dicitur Secreta pro Rege, sub una conclusione Per eumdem Dominun nostrum. 
Secreta. 

Munera, Domine, quaesumus, oblata sanctifica, ut et nobis Unigeniti tui Corpus et Sanguis fiant; et 
Regi nostro ad obtinendam animae corporisque salutem, et ad peragendum injunctum officium, te 
largiente, usquequaque proficiant. Per eumdem Dominun nostrum Jesum Christum Filium tuum, qui 
tecum vivit et regnat in unitate Spiritus Sancti Deus, per omnia saecula saeculorum. R. Amen. 

Pax datur Regi per primum ex Praelatis paratis, cum instrumento ad hoc ordinato. Postquam 
Metropolitanus se de Corpore et Sanguine, quern totum sumere debet, communicaverit, Rex, detecto 
capite de thalamo suo accedit ad altare, coram quo, in supremo gradu, genuflectit, et Metropolitanus 
conversus ad Regem, ipsum communicat. Rex, priusquam communionem sumat, osculatur manum 
dexteram Metropolitani, et sumpta communione, ex calice de manu Metropolitani se purificat, et 
purificatus ad thalamum suum revertitur. Metropolitanus vero ablutionem sumit, et accepta mitra, 
lavat manus, et perficit Missam. 

Cum Postcommunio diei, dicitur Postcommunio pro Rege, sub una conclusione Per Dominum. 
Postcommunio. 

Haec, Domine, oblatio salutaris, famulum tuum N. Regem nostrum ab omnibus tueatur adversis; 
quatenus et ecclesiasticae pacis obtineat tranquillitatem, et post hujus temporis decursum ad aeternam 
perveniat haereditatem. Per Dominum nostrum Jesum Christum Filium tuum, qui tecum vivit et 
regnat in unitate Spiritus Sancti Deus, per omnia saecula saeculorum. R. Amen. 

In fine Metropolitanus dat benedictionem solemnem, ut supra; qua data, singuli ad sua revertuntur. 

De Benedictione et Coronatione Reginae 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ET CORONATIONE REGINAE 


Si vero tunc Regina benedicenda sit, coronanda, quam primum, ipso Rege inthronizato, et orationibus 
expletis, Metropolitanus cum praelatis paratis ad altare reversus in falistorio sedet. Rex de solio suo 
surgens, cum conitiva sua, coronam in capite, et sceptrum in manu gestans, ante altare ad 
Metropolitanum proficiscitur, et facta ei reverentia, stans, detecto capite, petit Reginam benedici, et 
coronari, sub his verbis: 

Reverendissime Pater, postulamus, ut Consortem nostram nobis a Deo conjunctam benedicere, et 
corona Reginali decorare dignemini, ad laudem, et gloriam Salvatoris nostri Jesu Christi. 

Deinde ad solium suum revertitur. 

Tunc Regina, quae in aliquo loco ad partem in Ecclesia a principio steterat, a duobus Episcopis 
paratis, non his, qui Regem deduxerunt, sed primis post eos, crine soluto, et capite velato, in vestibus 
suis communibus ad Metropolitanum ante altare deducitur; et facta Metropolitano reverentia, coram 
illo genuflectit, et ejus manum osculatur. 

Tunc surgit Metropolitanus cum mitra, et in faldistorio procumbit. Regina vero ad ejus sinistram in 
terram se prosternit; et inchoantur, ac perficiuntur Litaniae. 

LITANIAS 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancti Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 
Omnes sancti beatorum Spriituum ordines, orate pro nobis. 
Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 
Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 
Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastine, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 

Omnes sancti Monachi, et Levitae, orate pro nobis. 

Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine. 

Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 

Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 

Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores , te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et unitatem largiri digneris, te rogamus, audi nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitetem Ecclesiae revocare, et infideles universos ad Evangelii lumen 
perducere digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare, et conservare digneris, te rogamus, audi nos. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Quibus finitis, Metropolitanus, deposita mitra, surgit, et stans versus ad illam ante se genuflexam, 
dicit sequentem Orationem intelligibili voce; quam etiam, et alia sequentia adstantes Praelati parati 
submissa voce dicunt: 

Oremus. 

Omnipotens sempiterne Deus, hanc famulam tuam N. coelesti bene + dictione sanctifica, quam in 
gubernationem regni Reginam eligimus; tua ubique sapientia earn doceat et confortet, atque Ecclesia 
tua fidelem famulam semper agnoscat. Per Dominum nostrum Jesum Christum Filium tuum, qui 
tecum vivit et regnat in unitate Spiritus Sancti Deus. 

Deinde, extensis manibus ante pectus, dicit: 

Per omnia saecula saeculorum 
R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine 
sancte, Pater omnipotens, aeterne Deus, honorum cunctorum auctor, ac distributor, benedictionumque 
omnium largus infusor, tribue super hanc famulam tuam Reginam bene + dictionis tuae copiam; et 
quam humana electio sibi praeesse gaudet, tua supernae electionis et benedictionis infusio accumulet. 
Concede ei, Domine, auctoritatem regiminis, consilii magnitudinem, sapientiae, prudentiae, et 

intellects abundantiam, religionis ac pietatis custodiam; quatenus mereatur benedici et augmentari in 
nomine, ut Sara; visitari et foecundari, ut Rebecca; contra omnium muniri vitiorum monstra, ut 
Judith; in regimine regni eligi, ut Esther, ut, quam humana nititur fragilitas benedicere, coelestis 
potius initimi roris repleas infusio. Et quae a nobis eligitur, et bene + dicitur in Reginam, a te 
mereatur obtinere praemium aeternitatis perpetuae. Et sicut ab hominibus sublimatur in nomine, ita a 
te sublimetur fide et operatione. Illo etiam sapientiae tuae earn rore perfunde, quern beatus David in 
repromissione, et filius ejus Salomon percepit in locupletatione. Sis ei, Domine, contra cunctorum 
ictus inimicorum lorica, in adversis galea; in prosperis sapientia; in protectione clypeus sempiternus. 
Sequatur pacem, diligat charitatem, abstineat se ab omni impietate; loquatur justitiam, custodiat 
veritatem, sit cultrix justitiae et pietatis, amatrix religionis. Vigeatque praesenti bene + dictione in hoc 
aevo annis plurimis, et sempiterno sine fine aeternis. 

Quod sequitur, dicit submissa voce legendo, ita tamen, quod a circumstantibus audiatur. 

Per Dominum nostrum Jesum Christum Filium tuum, qui tecum vivit et regnat in unitate Spiritus 
Sancti Deus, per omnia saecula saeculorum. 

R. Amen. 

Qua praefatione expleta, sedet Metropolitanus, et accepta mitra, inungit in modum crucis cum oleo 
Catechumenorum illius brachium dexterum, inter juncturam manus, et juncturam cubiti, atque inter 
scapulas, dicens: 

Deus Pater aeternae gloriae sit tibi adjutor; et Omnipotens benedicat tibi: preces tuas exaudiat; vitam 
tuam longitudine dierum adimpleat: benedictionem tuam jugiter confirmet: te cum omni populo in 
aeternum conservet: inimicos tuos confusione induat: et super te Christi sanctificatio, atque hujus olei 
infusio floreat; ut, qui tibi in terris tribuit benedictionem, ipse in caelis conferat meritum Angelorum; 
ac benedicat te, et custodiat in vitam aeternam Jesus Christus Dominus noster, qui vivit et regnat 
Deus, in saecula saeculorum. 

R. Amen. 

Quo facto, surgit Regina, et a suis ducit ad sacristiam, seu papilionem, ubi Rex regales vestes indutus 
est, ibi et ipsa induitur vestibus reginalibus, quibus induta reducitur ad Metropolitanum adhuc cum 
mitra in faldistorio sedentem, qui imponit illi ante se genuflexae coronam, dicens: 

Accipe coronam gloriae, ut scias te esse consortem Regni, populoque Dei semper prospere consulas; 
et quanto plus exaltaris, tanto amplius humilitatem diligis, et custodias, in Christo Jesu Domino 
nostro. 

Et mox dat ei sceptrum, dicens: 

Accipe virgam virtutis, ac veritatis, et esto pauperibus misericors, et affabilis; viduis, pupillis, et 
orphanis, diligentissimam curam exhibeas; ut omnipotens Deus augeat tibi gratiam suam, qui vivit et 
regnat in saecula saeculorum. 

R. Amen. 

Quo facto surgit Regina, et Episcopi parati qui ipsam ad altare deduxerunt, earn associant usque ad 
suum thalamum, ubi sedet in solio suo, matronis ejus ipsam comitantibus; deinde dicit Alleluia, sive 
ultimus Versus Tractus, vel Sequentiae, Evangelium, et Offertorium. Quo dicto, Regina cum Rege a 


http://members.aol.com/liturgialatina/pontificale/121.htm (5 of 6)2006-09-16 21:36:53 


De Benedictione et Coronatione Reginae 


suis tantum associati, vadunt ad offerendum Metropolitano, in faldistorio ante medium altaris sedenti, 
de auro quantum volunt, et manum altaris sedenti, de auro quantum volunt, et manum Metropolitani 
recipientis osculantur; deinde revertuntur ambo ad thalamum suum, et proceditur in Missa usque ad 
communionem. 

Data pace Regi et Reginae, per primum ex Praelatis paratis, cum instrumento ad hoc ordinato, Rex et 
Regina a suis tantum associati descendunt de thalamis, et veniunt ad altare, ubi in supremo gradu 
genuflectunt; et percepta communione, Metropolitanus ponit ambas hostias consecratas super 
patenam, et conversus ad Regem et Reginam, eos communicat. 

Rex, priusquam communionem sumat, osculatur manum dexteram Metropolitani, turn simili modo 
communicat Reginam, quae similiter ejus manum osculatur, et succesive ambos ex calice suo 
purificat, qui purificata ad thalamos suos revertuntur, eo ordine, quo venerunt. Metropolitanus vero 
ablutionem sumit; et accepta mitra, lavat manus, perficitque Missam, et in fine dat benedictionem 
solemnem. Qua data, Rex et Regina vadunt ad palatium suum, et Metropolitanus, atque alii Praelati 
omnes deponunt, vestes sacras, et ad propria quisque revertitur. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ET CORONATIONE REGINAE SOLIUS 


Si autem, Rege jam pridem coronato, Regina sols, ut conjux illius, coronanda sit, parantur duo 
thalami, et alius locus, in quo Regina a principio officii usque ad tempus coronationis exspectat. 
Vocantur omnes Praelati regni, atque omnia alia fiunt, quae supra pro coronatione Regis ordinata sunt. 

Die autem statuto, Metropolitano, et Praelatis in Ecclesia constitutis, et se vestientibus, Rex vestibus 
regalibus indutus cum corona in capite, et sceptro in manu, ense praecedente, a suis associatus venit 
ad Ecclesiam, et ascendit thalamum suum; et Metropolitanuo, ac Praelatis omnibus paratis, incipitur 
Missa, more solito, et continuatur usque ad Alleluia, sive ultimum Versum Tractus, vel Sequentiae 
exclusive. Turn Rex coronam, et sceptrum ferens descendit de thalamo suo, et Metropolitano in 
faldistorio ante altare cum mitra sedente, stans, detecto capite, petit ab eo Reginam benedici, et 
coronari, sub his verbis: 

Reverendissime Pater, postulamus, ut Consortem nostram nobis a Deo conjunctam benedicere, et 
corona Reginali decorare dignemini, ad laudem, et gloriam Salvatoris nostri Jesu Christi. 

Deinde ad thalamum suum revertitur; et Regina, quae usque tunc in aliquo loco ad partem in Ecclesia 
steterat, a duobus priorisbus Praelatis paratis, crine soluto, et capite velato, ducitur ad 
Metropolitanum ante altare sedentem, et facta ei reverentia, coram eo genuflectit, et ejus manum 
osculatur. Tunc surgit Metropolitanus, et cum mitra procumbit supra faldistorium. Regina vero ad 
ejus sinistram se in terram prostemit, et inchoantur Litaniae prout supra et perficiuntur, atque omnia 
alia fiunt, quae supra in coronatione Reginae dicta sunt, usque ad Offertorium, ad quod poterit Rex 
cum Regina procedere, vel Regina sola, prout Regi placebit. 

Facta communione per Metropolitanum, communicatur Regina. 

Deinde perficitur Missa, et in fine Metropolitanus dat benedictionem solemnem, etc. 

De Benedictione et Coronatione Reginae ut Regni Dei 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ET CORONATIONE REGINAE UT REGNI 

DEI 


Si vero Regina coronanda est, ut regni Domina, et absque Rege, tunc paratur thalamus unus in 
Ecclesia; vocanti Praelati regni et omnia omnia similiter fiunt, quae supra pro coronatione Regis 
ordinata sunt. Die statuto, conveniunt in Ecclesia, in qua coronatio fieri debet; ubi Metropolitanus, 
aut alius, ad quern spectat, cum Episcopis aliis parat se, et sedent ante altare, ut supra dictum est. 
Interim Regina consuetis vestibus induta, cum suis Praelatis, Baronibus, et Matronis, et aliis 
domesticis venit ad Ecclesiam; et cum fuerit prope presbyterium, duo priores Episcopi parati veniunt 
ei obviam, et cum mitris capita illi aliquantulum inclinantes, ipsum inter se mediam usque ad 
Metropolitanum deducunt, cui Regina caput inclinans, humilem reverentiam exhibet; qua facta, prior 
ipsorum deducentium, detecto capite versus ad Metropolitanum, dicit: 

Reverendissime Pater, postulat sancta mater Ecclesia catholica, ut praesentem circumspectam 
mulierem ad dignitatem reginalam sublevetis. 

Interrogat Metropolitanus: 

Scitis illam esse dignam, et utilem ad hanc dignitatem? 

Ille respondet: 

Et novimus, et credimus earn esse dignam, et utilem Ecclesiae Dei; et ad regimen hujus regni. 
Metropolitanus dicit: Deo gratias. 

Tunc sedet Regina media inter ipsos Episcopos deducentes, congruenti spatio a Metropolitano, ita ut 
illi faciem vertat; ipsi etiam deducentes Episcopi, senior ad dexteram, alius ad sinistram Reginae se 
collocant, ita ut et ipsi ad alterutrum facies vertant. Ipsis sic sedentibus, postquam aliquantulum 
quieverint, Metropolitanus coronandam Reginam admonet, dicens: 

Cum hodie per manus nostras, circumspecta mulier, qui Christi Salvatoris nostri vice in hac re 
fungimur (quamvis indigni) sacram unctionem, et Regni insignia sis susceptura; bene est, ut te prius 
de onere, ad quod destinaris, moneamus. Regiam hodie suscipis dignitatem, et regendi fideles 
populos tibi commissos curam sumis. Praeclarum sane inter mortales locum, sed discriminis, laboris, 
atque anxietatis plenum. Verum, si consideraveris, quod omnis potestas a Domino Deo est, per quern 
Reges regnant, et legum conditores justa decernunt; tu quoque de grege tibi commisso ipsi Deo 
rationem es redditura. Primum, pietatem servabis, Dominum Deum tuum tota mente ac puro corde 

coles; Christianum religionem ac fidem Catholicam, quam ab incunabulis professa es, ad finem usque 
inviolatam retinebis, eamque contra omnes adversantes pro viribus defendes. Ecclesiarum Praelatis, 
ac reliquis Sacerdotibus condignam reverentiam exhibebis. Ecclesiasticam libertatem non 
conculcabis. Justitiam, sine qua nulla societas diu consistere potest, erga omnes inconcusse 
administrabis, bonis praemia, noxiis debitas poenas retribuendo. Viduas, pupillos, pauperes, ac 
debiles ab omni oppressione defendes. Omnibus te adeuntibus benignam, mansuetam, atque 
affabilem, pro regia tua dignitate te praebebis. Et ita te geres, ut non ad tuam, sed totius populi 
utilitatem regnare praemiumque benefactorum tuorum, non in terris, sed in caelo exspectare videaris. 
Quod ipse praestare dignetur, qui vivit et regnat Deus, in saecula saeculorum. 

R. Amen. 

Regina electa accedit ad Metropolitanum, et genuflexa facit hanc professionem, dicens: 

Ego N. Deo annuente, futura Regina N. profiteor, et promitto coram Deo et Angelis ejus, deinceps 
legem, justitiam et pacem Ecclesiae Dei, populoque mihi subjecto pro posse et nosse, facere ac 
servare; salvo condigno misericordiae Dei respectu, sicut in consilio fidelium meorum melius potero 
invenire. Pontificibus quoque Ecclesiarum Dei, condignum et canonicum honorem exhibere; atque 
ea, quae ab Imperatoribus, et Regibus Ecclesiis collata, et reddita sunt, inviolabiliter observare. 
Abbatibus, Comitibus et Vasaliis meis congruum honorem, secundum consilium fidelium meorum 
praestare. 

Deinde ambabus manibus tangit librum Evangeliorum, quern Metropolitanus coram ea super genibus 
apertum tenet, inferiori parte libri Reginae versa, dicens: 

Sic me Deus adjuvet, et haec sancta Dei Evangelia. 

Et postea Regina electa Metropolitani manum reverenter osculatur. Quo facto, Metropolitanus surgit, 
et cum mitra procumbit in faldistorio. Regina vero ad ejus sinstram in terram se prostemit. 

Et cantores incipiunt, schola prosequente, Litanias. 

LITANIAS 

Kyrie, eleison. 

Christe, eleison. 

Kyrie, eleison. 

Christe, audi nos. 

Christe, exaudi nos. 

Pater de coelis Deus, miserere nobis. 

Fili Redemptor mundi Deus, miserere nobis. 

Spiritus Sancti Deus, miserere nobis. 

Sancta Trinitas unus Deus, miserere nobis. 

Sancta Maria, ora pro nobis. 

Sancta Dei Genitrix, ora pro nobis. 

Sancta Virgo virginum, ora pro nobis. 

Sancte Michael, ora pro nobis. 

Sancte Gabriel, ora pro nobis. 

Sancte Raphael, ora pro nobis. 

Omnes sancti Angeli, et Archangeli, orate pro nobis. 
Omnes sancti beatorum Spriituum ordines, orate pro nobis. 
Sancte Joannes Baptista, ora pro nobis. 

Sancte Joseph, ora pro nobis. 

Omnes sancti Patriarchae, et Prophetae, orate pro nobis. 
Sancte Petre, ora pro nobis. 

Sancte Paule, ora pro nobis. 

Sancte Andrea, ora pro nobis. 

Sancte Jacobe, ora pro nobis. 

Sancte Joannes, ora pro nobis. 

Sancte Thoma, ora pro nobis. 

Sancte Jacobe, ora pro nobis. 

Sancte Philippe, ora pro nobis. 

Sancte Bartholomaee, ora pro nobis. 

Sancte Matthaee, ora pro nobis. 

Sancte Simon, ora pro nobis. 

Sancte Thadaee, ora pro nobis. 

Sancte Mathia, ora pro nobis. 

Sancte Barnaba, ora pro nobis. 

Sancte Luca, ora pro nobis. 

Sancte Marce, ora pro nobis. 

Omnes sancti Apostoli, et Evangelistae, orate pro nobis. 
Omnes sancti Discipuli Domini, orate pro nobis. 

Omnes sancti Innocentes, orate pro nobis. 

Sancte Stephane, ora pro nobis. 

Sancte Laurenti, ora pro nobis. 

Sancte Vincenti, ora pro nobis. 

Sancte Fabiane et Sebastine, ora pro nobis. 

Sancte Joannes et Paule, ora pro nobis. 

Sancte Cosma et Damiane, ora pro nobis. 

Sancte Gervasi et Protasi, ora pro nobis. 

Omnes sancti Martyres, orate pro nobis. 

Sancte Silvester, ora pro nobis. 

Sancte Gregori, ora pro nobis. 

Sancte Ambrosi, ora pro nobis. 

Sancte Augustine, ora pro nobis. 

Sancte Hieronyme, ora pro nobis. 

Sancte Martine, ora pro nobis. 

Sancte Nicolae, ora pro nobis. 

Omnes sancti Pontifices, et Confessores, orate pro nobis. 
Omnes sancti Doctores, orate pro nobis. 

Sancte Antoni, ora pro nobis. 

Sancte Benedicte, ora pro nobis. 

Sancte Bernarde, ora pro nobis. 

Sancte Dominice, ora pro nobis. 

Sancte Francisce, ora pro nobis. 

Omnes sancti Sacerdotes, et Levitae, orate pro nobis. 

Omnes sancti Monachi, et Levitae, orate pro nobis. 

Sancta Maria Magdalena, ora pro nobis. 

Sancta Agatha, ora pro nobis. 

Sancta Lucia, ora pro nobis. 

Sancta Agnes, ora pro nobis. 

Sancta Caecilia, ora pro nobis. 

Sancta Catharina, ora pro nobis. 

Sancta Anastasia, ora pro nobis. 

Omnes sanctae Virgines et Viduae, orate pro nobis. 

Omnes Sancti et Sanctae Dei, intercedite pro nobis. 

Propitius esto, parce nobis, Domine. 

Propitius esto, exaudi nos, Domine. 

Ab omni malo, libera nos, Domine. 

Ab omni peccato, libera nos, Domine. 

Ab ira tua, libera nos, Domine. 

A subitanea et improvisa morte, libera nos, Domine. 

Ab insidiis diaboli, libera nos, Domine. 

Ab ira, et odio, et omni mala voluntate, libera nos, Domine. 

A spiritu fornicationis, libera nos, Domine. 

A fulgure et tempestate, libera nos, Domine. 

A flagello terraemotus, libera nos, Domine. 

A peste, fame, et bello, libera nos, Domine. 

A morte perpetua, libera nos, Domine. 

Per mysterium sanctae incarnationis tuae, libera nos, Domine. 

Per adventum tuum, libera nos, Domine. 

Per nativitatem tuam, libera nos, Domine. 

Per baptismum, et sanctum jejunium tuum, libera nos, Domine. 

Per crucem, et passionem tuam, libera nos, Domine. 

Per mortem, et sepulturam tuam, libera nos, Domine. 

Per sanctam resurrectionem tuam, libera nos, Domine. 

Per admirabilem ascensionem tuam, libera nos, Domine. 

Per adventum Spiritus Sancti paracliti, libera nos, Domine. 

In die judicii, libera nos, Domine. 

Peccatores , te rogamus, audi nos. 

Ut nobis parcas, te rogamus, audi nos. 

Ut nobis indulgeas, te rogamus, audi nos. 

Ut ad veram poenitentiam nos perducere digneris, te rogamus, audi nos. 

Ut Ecclesiam tuam sanctam regere, et conservare digneris, te rogamus, audi nos. 

Ut Domnum apostolicum, et omnes ecclesiasticos ordines in sancta religione conservare digneris, te 
rogamus, audi nos. 

Ut inimicos sanctae Ecclesiae humiliare digneris, te rogamus, audi nos. 

Ut Regibus, et Principibus christianis pacem et unitatem largiri digneris, te rogamus, audi nos. 

Ut cuncto populo christiano pacem et unitatem largiri digneris, te rogamus, audi nos. 

Ut omnes errantes ad unitetem Ecclesiae revocare, et infideles universos ad Evangelii lumen 


http://members.aol.com/liturgialatina/pontificale/123.htm (4 of 10)2006-09-16 21:37:12 



De Benedictione et Coronatione Reginae ut Regni Dei 


perducere digneris, te rogamus, audi nos. 

Ut nosmetipsos in tuo sancto servitio confortare, et conservare digneris, te rogamus, audi nos. 

Ut mentes nostras ad coelestia desideria erigas, te rogamus, audi nos. 

Ut omnibus benefactoribus nostris sempiterna bona retribuas, te rogamus, audi nos. 

Ut animas nostras, fratrum, propinquorum et benefactorum nostrorum ab aeterna damnatione eripias, 
te rogamus, audi nos. 

Ut fructus terrae dare, et conservare digneris, te rogamus, audi nos. 

Ut omnibus fidelibus defunctis requiem aeternam donare digneris, te rogamus, audi nos. 

Metropolitanus surgit, et accepto baculo Pastorali in sinistra, super illam dicit: 

Ut hanc electam in Reginam coronandam bene + dicere digneris. R. Te rogamus, audi nos. 

Secundo dicit: 

Ut hanc electam in Reginam coronandam bene + dicere, et conse + crare digneris. R. Te rogamus, 
audi nos. 

Producendo semper super eum signum crucis. Idem dicunt, et faciunt Episcopi parati, genuflexi 
tamen permanentes. Quo dicto, Metropolitanus redit ad accubitum, cantoribus resumentibus et 
perficientibus Litanias. 

Producendo semper super Reginam signum crucis. Idem dicunt, et faciunt Episcopi parati, genuflexi 
tamen permanentes. Quo dicto, Metropolitanus redit ad accubitum, cantoribus Litanias resumentibus, 
et perficientibus. 

Ut nos exaudire digneris, te rogamus, audi nos. 

Fili Dei, te rogamus, audi nos. 

Agnus Dei, qui tollis peccata mundi, parce nobis Domine. 

Agnus Dei, qui tollis peccata mundi, exaudi nos Domine. 

Agnus Dei, qui tollis peccata mundi, miserere nobis. 

Christe, audi nos. 

Christe, exaudi nos. 

Kyrie, eleison. 

Christe, eleison. 

Kyrie, eleison. 

Quibus finitis, Metropolitanus, deposita mitra surgit, Regina prostrata manente, et dicit super earn 
intelligibili voce Orationem sequentem, quam adstantes Episcopi, etiam sine mitris in locis suis 
stantes, submissa voce pronuntiant. 

Oremus. 

Omnipotens sempiterne Deus, hanc famulam tuam coelesti bene + dictione sanctifica, quam in 
gubernationem regni Reginam eligimus; tua ubique sapientia earn doceat et confortet, atque Ecclesia 
tua fidelem famulam semper agnoscat. Per Dominum nostrum Jesum Christum Filium tuum, qui 
tecum vivit et regnat in unitate Spiritus Sancti Deus. 

Turn surgit Regina, et coram Pontifice genuflectit. Deinde Pontifex mediocri voce, extensis manibus 
ante pectus, dicit Praefationem: 

Per omnia saecula saeculorum 
R. Amen. 

V. Dominus vobiscum. 

R. Et cum spiritu tuo. 

V. Sursum corda. 

R. Habemus ad Dominum. 

V. Gratias agamus Domino Deo nostro. 

R. Dignum et justum est. 

Vere dignum et justum est, aequum et salutare, nos tibi semper, et ubique gratias agere, Domine 
sancte, Pater omnipotens, aeterne Deus, honorum cunctorum auctor, ac distributor, benedictionumque 
omnium largus infusor, tribue super hanc famulam tuam Reginam bene + dictionis tuae copiam; et 
quam humana electio sibi praeesse gaudet, tua supernae electionis et benedictionis infusio accumulet. 
Concede ei, Domine, auctoritatem regiminis, consilii magnitudinem, sapientiae, prudentiae, et 
intellects abundantiam, religionis ac pietatis custodiam; quatenus mereatur benedici et augmentari in 
nomine, ut Sara; visitari et foecundari, ut Rebecca; contra omnium muniri vitiorum monstra, ut 
Judith; in regimine regni eligi, ut Esther, ut, quam humana nititur fragilitas benedicere, coelestis 
potius initimi roris repleas infusio. Et quae a nobis eligitur, et bene + dicitur in Reginam, a te 
mereatur obtinere praemium aeternitatis perpetuae. Et sicut ab hominibus sublimatur in nomine, ita a 
te sublimetur fide et operatione. Illo etiam sapientiae tuae earn rore perfunde, quern beatus David in 
repromissione, et filius ejus Salomon percepit in locupletatione. Sis ei, Domine, contra cunctorum 
ictus inimicorum lorica, in adversis galea; in prosperis sapientia; in protectione clypeus sempiternus. 
Sequatur pacem, diligat charitatem, abstineat se ab omni impietate; loquatur justitiam, custodiat 
veritatem, sit cultrix justitiae et pietatis, amatrix religionis. Vigeatque praesenti bene + dictione in hoc 
aevo annis plurimis, et sempiterno sine fine aeternis. 

Quod sequitur, dicit submissa voce legendo, ita tamen, quod a circumstantibus audiatur. 

Per Dominum nostrum Jesum Christum Filium tuum, qui tecum vivit et regnat in unitate Spiritus 
Sancti Deus, per omnia saecula saeculorum. 

R. Amen. 

Quae Praefatione cum sua conclusione expleta, sedet Metropolitanus, et accepta mitra, intingit 
pollicem dexterae manus in oleum Catechumenorum; et inungit in modum crucis illius brachium 
dexterum Reginae, inter juncturam manus, et juncturam cubiti, atque inter scapulas, dicens: 

Deus Pater aeternae gloriae sit tibi adjutor; et Omnipotens benedicat tibi: preces tuas exaudiat; vitam 
tuam longitudine dierum adimpleat: benedictionem tuam jugiter confirmet: te cum omni populo in 
aeternum conservet: inimicos tuos confusione induat: et super te Christi sanctificatio, atque hujus olei 
infusio floreat; ut, qui tibi in terris tribuit benedictionem, ipse in caelis conferat meritum Angelorum; 
ac benedicat te, et custodiat in vitam aeternam Jesus Christus Dominus noster, qui vivit et regnat 
Deus, in saecula saeculorum. 

R. Amen. 

Quo facto, surgit Regina, et ad partem suam retrahit, ubi Praelati sui domestici ei assistunt. 
Metropolitanus vero mica panis abstergit pollicem, et lavat manus, deinde accedit ante altare, et 
deposita mitra, cum suis ministris, facit Confessionem. Idem faciunt Episcopi parati juxta sedes suas 
sine mitris stantes. Facta Confessione, Metropolitanus ascendit ad altare, osculatur, incensat, et 
procedit in Missa usque ad Alleluia exculusive, sive ultimum Versum Tractus, vel Sequentiae, si 
dicitur, more consueto. Regina vero ducitur a suis ad sacristiam, vel papilionem, ubi accepit vestes 
regiales. Deinde redit cum illis ad thalamum, ubi manet usque ad dictam Graduale: non tamen sedet 
in solio, sed super aliquod scabellum sibi paratum genuflexa procumbit audiens Missam. Missa 
dicitur de die, et cum Oratione diei, dicitur pro ipsa electa Rege, sub uno Per Dominum, haec Oratio: 

Quaesumus, omnipotens Deus, ut famula tua N. Regina nostra, quae tua miseratione suscepit regni 
gubernacula, virtutum etiam omnium percipiat incrementa, quibus decenter ornata, et vitiorum 
monstra devitare, et ad te, qui via, veritas et vita es, gratiosa valeat pervenire. Per Dominum nostrum 
Jesum Chnistum Filium tuum, qui tecum vivit et regnat in unitate Spiritus Sancti Deus, per Omnia 
saecula saeculorum. 

R. Amen. 

Graduali cantato, Metropolitanus sedet ante altare in faldistorio cum mitra, et Regina a suis associata, 
media inter priores duos Praelatos paratos ad Metropolitanum reducitur; cui facta reverentia, ut prius, 
genuflectit coram eo. Tunc imponitur ei corona, quam omnes Episcopi parati, qui adsunt, de altari per 
Metropolitanum sumptam manibus tenent, ipso Metropolitano illam regente, et capiti illius 
imponente, ac dicente: 

Accipe coronam regni, quae, licet ab indignis, Episcoporum tamen manibus capiti tuo imponitur. In 
nomine Pa + tris, et Fi + lii, et Spiritus + Sancti, quam sanctitatis gloriam, et honorem, et opus 
fortitudinis, significare intelligas, et per hanc te participem ministerii nostri non ignores. Ita ut sicut 
nos in interioribus pastores, rectoresque animarum intelligimur, ita et tu in exterioribus vera Dei 
cultrix, strenuaque contra omnes adversitates Ecclesiae Christi defensatrix assistas, regnique tibi a 
Deo dati, et per officium nostrae benedictionis in vice Apostolorum, omniumque Sanctorum, regimini 
tuo commissi utilis exsecutrix, proficuaque regnatrix semper appareas; ut inter gloriosos athletas, 
virtutum gemmis ornata, et praemio sempiternae felicitatis coronata, cum Redemptore, ac Salvatore 
nostro Jesu Christo, cujus nomen, vicemque gestare crederis, sine fine glorieris. Qui vivit, et imperat 
Deus cum Patre, et Spiritu Sancto in saecula saeculorum. 

R. Amen. 

Et mox dat ei sceptrum in manum, dicens: 

Accipe virgam virtutis, ac veritatis, et esto pauperibus misericors, et affabilis; viduis, pupillis, et 
orphanis, diligentissimam curam exhibeas; ut omnipotens Deus augeat tibi gratiam suam, qui vivit et 
regnat in saecula saeculorum. 

R. Amen. 

Tunc surgunt omnes, et Metropolitanus cum omnibus Episcopis paratis deducit Reginam, coronam in 
capite et sceptrum in manu ferentem, mediam inter se et digniorem Episcopum paratum, supra 
solium, ubi stans cum mitra, una cum eodem digniore Episcopo inthronizat earn in solio, dicens: 

Sta,et retine amodo locum tibi a Deo delegatum, per auctoritatem omnipotentis Dei, et per 
praesentem traditionem nostram, omnium scilicet Episcoporum, ceterorumque Dei servorum; et 
quanto clerum sacris altaribus propinquiorem perspicis, tanto ei potiorem in locis congruis honorem 

impendere memineris; quatenus mediator Dei et hominum, te mediatricem cleri et plebis permanere 
faciat. 

Deinde Metropolitanus, deposita mitra, stans versus ad altare inchoat, schola prosequente, Hymnum 

Te Deum laudamus. 

Te Dominum confitemur. 

Te aeternum Patrem * omnis terra veneratur. 

Tibi omnes Angeli, * tibi coeli et universae potestates. 

Tibi Cherubim et Seraphim * incessabili voce proclamant: 

Sanctus, 

Sanctus, 

Sanctus * Dominus Deus Sabaoth. 

Pleni sunt coeli et terra * majestatis gloriae tuae. 

Te gloriosus * Apostolorum chorus, 

Te Prophetarum * laudabilis numerus, 

Te Martyrum candidatus * laudat exercitus. 

Te per orbem terrarum * sancta confitetur Ecclesia. 

Patrem * immensae majestatis. 

Venerandum tuum verum * et unicum Filium. 

Sanctum quoque * paraclitum Spiritum. 

Tu Rex gloriae * Christe. 

Tu Patris * sempiternus es Filius. 

Tu ad liberandum suscepturus hominem, * non horruisti Virginis uterum. 

Tu, devicto mortis aculeo, * aperuisti credentibus regna coelorum. 

Tu ad dexteram Dei sedes * in gloria Patris. 

Judex crederis * esse venturus. 

Te ergo, quaesumus, tuis famulis subveni, * quos pretioso sanguine redemisti. 

Aeterna fac cum Sanctis tuis * in gloria numerari. 

Salvum fac populum tuum, Domine, * et benedic haereditati tuae. 

Et rege eos, * et extolle illos usque in aeternum. 

Per singulos dies * benedicimus te. 

Et laudamus nomen tuum in saeculum, * et in saeculum saeculi. 

Dignare, Domine, die isto * sine peccato nos custodire. 

Miserere nostri, Domine, * miserere nostri. 

Fiat misericordia tua, Domine, super nos; * quemadmodum speravimus in te. 

In te, Domine, speravi; * non confundar in aeternum. 

Qui totus dicitur. Quo incepto, Metropolitanus accedit ad dexteram Reginae, ibi continue manens 
usque ad finem Hymni. Finito hymno, Metropolitanus stans, ut prius, juxta Reginam sine mitra, dicit 
super illam: 

V. Firmetur manus tua, et exaltetur dextera tua. 

R. Justitia, et judicium praeparatio sedis tuae. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, qui victrices Moysi manus in oratione firmasti, qui quamvis aetate languesceret, infatigabili 
sanctitate pugnabat: ut dum Amalech iniquus vincitur, dum prof anus nationum populus subjugatur, 
exterminatis alienigenis, hereditati tuae possessio copiosa serviret, opus manuum tuarum pia nostrae 
orationis exauditione confirma; habemus et nos apud te, sancte Pater, Dominum salvatorem, qui pro 
nobis manus suas extendit in cruce, per quern etiam precamur, Altissime, ut tua potentia suffragante, 
universorum hostium frangatur impietas, populusque tuus, cessante formidine, te solum timere 
condiscat. Per eumdem Christum Dominum nostrum. 

R. Amen. 

Quibus finitis, Metropolitanus cum Episcopis paratis revertitur ad sedem suam, vel ad faldistorium 
prope altare, et dicitur Alleluia, sive ultimus Versus Tractus, vel Sequentiae, Evangelium, et alia 
usque ad Offertorium inclusive. Quo dicto, Metropolitanus sedet in faldistorio ante medium altaris 
cum mitra, et Regina a suis Praelatis, Magnatibus, et aliis associata venit ante Metropolitanum, coram 
quo genuflexua, offert ei aurum, quantum sibi placet, et manum Metropolitan! recipientis osculatur. 
Deinde ad solium suum revertitur. Metropolitanus lavat manus, surgit et accedit ad altare, et 
prosequitur Missam usque ad Communionem. 

Cum Secreta diei, dicitur Secreta pro Regina, sub una conclusione Per eumdem Dominum nostrum. 
Secreta. 

Munera, Domine, quaesumus, oblata sanctifica, ut et nobis Unigeniti tui Corpus et Sanguis fiant; et 
Reginae nostrae ad obtinendam animae corporisque salutem, et ad peragendum injunctum officium, 
te largiente, usquequaque proficiant. Per eumdem Dominun nostrum Jesum Christum Filium tuum, 
qui tecum vivit et regnat in unitate Spiritus Sancti Deus, per omnia saecula saeculorum. 

R. Amen. 

Pax datur Reginae per primum ex Praelatis paratis, cum instrumento ad hoc ordinato. Postquam 
Metropolitanus se communicaverit de Corpore et Sanguine, Regina sine corona, et sine sceptra, de 
thalamo suo accedit ad altare; genuflectit in supremo gradu altaris, et Metropolitanus conversus ad 
Reginam, earn communicat. Regina, antequam sumat Sacramentum, osculatur manum dexteram 
Metropolitan!, et sumpta communione, ex calice de manu Metropolitan! se purificat, et purificata ad 
thalamum suum revertitur cum suis, ut venit. Metropolitanus vero ablutionem sumit, et accepta mitra, 
lavat manus, et perficit Missam. 

Cum Postcommunio diei, dicitur Postcommunio pro Regina, sub uno Per Dominum. 

Postcommunio. 

Haec, Domine, oblatio salutaris, famulam tuam N. Reginam nostram ab omnibus tueatur adversis; 
quatenus et ecclesiasticae pacis obtineat tranquillitatem; et post hujus temporis decursum ad aeternam 
perveniat haereditatem. Per Dominum nostrum Jesum Christum Filium tuum, qui tecum vivit et 
regnat in unitate Spinitus Sancti Deus, per omnia saecula saeculorum. 

R. Amen. 

In fine Metropolitanus dat benedictionem solemnem; qua data, omnes vadunt in pace. 


Introductio 


Index Generalis 


Index Alphabeticus 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE ET CORONATIONE REGIS IN 

CONSORTEM ELECTI 


Cum autem Regina jam pridem, ut regni domina, benedicta et coronanta, deinde consortem sibi 
elegerit, quern postea statuerit coronari, ad diem ordinatam vocantur omnes Praelati regni; parantur 
duo thalami, atque omnia alia ordinantur, prout supra in coronatione Regis posita sunt. Die autem 
statuto, Metropolitano, et Praelatis in Ecclesia constitutis, et se vestientibus, Regina reginalisbus 
vestibus induta cum corona in capite, et sceptro in manu, a suis associata, venit ad Ecclesiam, et 
ascendit thalamum suum. Illis autem paratis, et suo ordine sedentibus, ut supra in coronatione Regis 
ordinatum est, Regina de thalamo suo descendens cum corona in capite, et sceptro in manu venit 
coram Metropolitano, a quo, facta ei reverentia, petit Regem consortem suum benedici, et coronari, 
sub his verbis: 

Reverendissime Pater, postulamus ut Consortem nostrum a Deo nobis conjunctum benedicere, et 
corona regali decorare dignemini, ad laudem, et gloriam Salvatoris nostri Jesu Christi. 

Deinde ad thalamus suum revertitur. Interim Rex vestibus militaribus indutus venit ad Ecclesiam, a 
suis Praelatis domesticis non paratis, et Comitibus, Magnatibus regni, et aliis associatus. Qui cum 
venerit prope presbyterium, duo priores Episcopi ex paratis ei obviam veniunt, et cum mitris capita 
illi aliquantulum inclinantes, ipsum, bireto deposito, usque ante Metropolitanum deducunt; coram 
quo Rex caput inclinans humilem ei reverentiam exhibet. Qua facta, prior Episcoporum deducentium 
stans, detecto capite, versus ad Metropolitanum, voce intelligibili dicit: 

Reverendissime Pater, postulat sancta mater Ecclesia catholica, ut praesentem egregium militem ad 
dignitatem regiam sublevetis. 

Et omnia alia suo ordine fiunt, prout habetur supra sub prima rubrica de benedictione, et coronatione 
Regis, usque ad rubricam, de coronatione Reginae, quae hie omittitur, cum sit prius coronata. 

Pontificale Romanum - De Benedictione Novi Militis 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BENEDICTIONE NOVI MILITIS 


Miles creari, et benedici potest quacumque die, loco et hora; sed si inter Missarum solemnia creandus 
est, Pontifex in eo habitu, in quo Missam celebravit, aut illi interfuit, in faldistorio ante medium 
altaris stans, vel sedens, prout convenit, finita Missa, id peragit. Si autem extra divina, in stola supra 
rochettum, vel si sit regularis, supra superpelliceum id faciat. Et primo ensem, quern aliquis coram 
eo genuflexus evaginatum tenet, stans, detecto capite, benedicit, si non sit benedictus, dicens: 

V. Adjutorium nostrum in nomine Domini. 

R. Qui fecit coelum et terram. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Exaudi, quaesumus, Domine, preces nostras, et hunc ensem, quo hie famulus tuus circumcingi 
desiderat, majestatis tuae dextera dignare bene + dicere, quatenus esse possit defensor Ecclesiarum, 
viduarum, orphanorum, omniumque Deo servientium, contra saevitiam paganorum, atque 
haereticorum; aliisque sibi insidiantibus sit terror, et formido. Per Christum Dominum nostrum. R. 
Amen. 

Oremus. 

Bene + die, Domine sancte, Pater omnipotens, aeterne Deus, per invocationem sancti nominis tui, et 
per adventum Jesu Christi Filii tui Domini nostri, et per donum Sancti Spiritus Paracliti, hunc ensem, 
ut hie famulus tuus, qui hodierna die eo tua pietate praecingitur, visibiles inimicos conculcet, 
victoriaque per omnia potitus, semper maneat illaesus. Per Christum Dominum nostrum. R. Amen. 

Deinde dicit, stans ut prius: 

Benedictus Dominus Deus meus, qui docet manus meas ad praelium: * et digitos meos ad bellum. 
Misericordia mea, et refugium meum: * susceptor meus, et liberator meus. 

Protector meus, et in ipso speravi: * qui subdit populum meum sub me. 

Gloria Patri, et Filio, et Spiritui Sancto. 

Sicut erat in principio, et nunc, et semper, et in saecula saeculorum. Amen. 

V. Salvum fac servum tuum, Domine. 

R. Deus meus, sperantem in te. 

V. Esto ei, Domine, turris fortitudinis. 

R. A facie inimici. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Domine sancte, Pater omnipotens, aeterne Deus, qui cuncta solus ordinas et recte disponis, qui ad 
coercendam malitiam reproborum, et tuendam justitiam, usum gladii in terris hominibus tua salubri 
dispositione permisisti, et militarem ordinem ad populi proteetionem institui voluisti, quique per 
beatum Joannem militibus ad se in deserto venientibus, ut neminem concuterent, sed propriis contend 
essent stipendiis, dici fecisti; clementiam tuam, suppliciter exoramus, ut sicut David puero tuo 
Goliam superandi largitus es facultatem, et Judam Machabaeum de feritate gentium nomen tuum non 
invocantium triumphare fecisti; ita et huic famulo tuo, qui noviter jugo militiae colla supponit, pietate 
coelesti vires et audaciam ad fidei et justitiae defensionem tribuas, et praestes ei fidei, spei, et 
charitatis augmentum: et da tui timorem pariter et amorem, humilitatem, perseverantiam, 
obedientiam, et patientiam bonam, et cuncta in eo recte disponas, ut neminem cum gladio isto, vel 
alio, injuste laedat: et omnia cum eo justa et recta defendat: et sicut ipse de minori gradu ad novum 
militiae promovetur honorem, ita veterem hominem deponens cum actibus suis, novum induat 
hominem: ut te timeat et recte colat, perfidorum consortia vitet, et suam in proximum charitatem 
extendat, praeposito suo in omnibus recte obediat, et suum in cunctis juste officium exsequatur. Per 
Christum Dominum nostrum. R. Amen. 

Turn ensem aqua benedicta aspergit. 

Si autem ensis sit prius benedictus, omnia praedicta ornittuntur. Post haec Pontifex sedens, accepta 
mitra, ensem nudum novo Militi ante se genuflexo, in manum dexteram dicens: 

Accipe gladium istum in nomine Pa + tris, et Fi + lii, et Spiritus + Sancti, et utaris eo ad defensionem 
tuam, ac sanctae Dei Ecclesiae, et ad confusionem inimicorum crucis Christi, ac fidei christianae; et 
quantum humana fragilitas permiserit, cum eo neminem injuste laedas: quod ipse praestare dignetur, 
qui cum Patre et Spiritu Sancto vivit et regnat Deus, per omnia saecula saeculorum. R. Amen. 

Deinde ensis in vaginam reponitur, et Pontifex cingit Militem novum ense, dicens: 

Accingere gladio tuo super femur tuum, potentissime; et attende, quod Sancti non in gladio, sed per 
fidem vicerunt regna. 

Ense igitur accinctus Miles novus surgit, et ensem de vagina educit, et evaginatum ter viriliter vibrat, 
et super brachium sinistrum tergit, et in vaginam reponit. 

Tunc Pontifex dat novo Militi osculum pacis, dicens: Pax tecum. 

Et iterum ensem evaginatum in dexteram accipiens, Militem novum ante se genuflexum cum ipso 
ense evaginato ter super scapulas leviter percutit, interim semel tantum dicens: 

Esto miles pacificus, strenuus, fidelis, et Deo devotus. 

Deinde reposito ense in vaginam, Pontifex manu dextera dat novo Militi leviter alapam, dicens: 
Exciteris a somno malitiae, et vigila in fide Christi, et fama laudabili. 

Et Milites adstantes imponunt novo Militi calcaria; et Pontifex sedens cum mitra, dicit Antiphonam: 

Speciosus forma prae filiis hominum, accingere gladio tuo super femur tuum, potentissime. 

Surgit Pontifex, et versus ad novum Militem stans, et detecto capite, dicit: 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, super famulum tuum, qui hoc eminenti mucrone curcumcingi 
desiderat, gratiam tuae bene + dictionis infunde, et eum dexterae tuae virtute fretum, fac contra 
cuncta adversantia coelestibus amari praesidiis, quo nullis in hoc saeculo tempestatibus bellorum 
turbetur. Per Christum Dominum nostrum. R. Amen. 

His dictis, novus Miles osculatur manum Pontificis; et depositis ense, et calcaribus, vadit in pace. 

De Creatione Militis Regularis 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE CREATIONE MILITIS REGULARIS 


Cum Summus Pontifex committit aliquem creari in Militem ordinis Militaris, Pontifex, cui creatio 
hujusmodi commissa est, in primis imponit ei habitum ilium, quo Milites illius ordinis, quern intendit 
profiteri, uti consueverunt. Deinde recipit ab eo adhuc genuflexo professionem, per tales emitti 
solitam, votorum, secundo illius ordinis instituta. 

Pontificale Romanum -Ordo ad Recipiendum Processionaliter Imperatorem 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


ORDO AD RECIPIENDUM PROCESSIONALITER 

IMPERATOREM 


Quando Imperator venit ad aliquam urbem, vel oppidum insigne, Clerus urbis obviam venit ei 
processionaliter, ut dictum est superius de receptione Praelati, vel Legati; tamen extra portam 
aliquantulum magis remote, quam Praelato, et Legato fieri solet. Imperator ex equo, vel (quod magis 
convenit) descendens in terra super tapete stratum genuflexus osculatur ibidem crucem, et sub 
baldachino ducitur usque ad Ecclesiam. Processio praecedit immediate Imperatorem, et is qui 
gladium Imperatoris praefert, equitat immediate post Praelatum processionis. Si vero Legatus 
Apostolicus Imperatorem reciperet, aut cum eo urbem intraret, vel alias secum iret, vel equitaret; ille 
qui gladium Imperatori praefert, et alius crucem Legati portans, simul ire debent. Crux Legati, quia 
debetur ei latria, erit a dextris, gladius Imperatoris a sinistris. Interim dum procedunt ad Ecclesiam, 
cantatur Antiphona. 

Ecce mit to Angelum meum, qui praeparabit viam tuam ante faciem meam. 

Et post Antiphonam praedictam cantantur Hymni, vel alia Cantica devota, prout magis placebit. Cum 
imperator descendent, et intrat Ecclesiam, Praelatus Ecclesiae, accepto aspersorio, aspergit eum, 
deinde alios in genere, et procedunt usque ad altare majus, coram quo Imperator genuflectit super 
faldistorio ibidem sibi parato. Praelatus vero Ecclesiae ascendit ad cornu Epistolae altaris ubi stans 
versus ad orantem, detecto capite, dicit: 

V. Deus, judicium tuum Regi da. 

R. Et justitiam tuam filio Regis. 

V. Salvum fac N. Imperatorem nostrum. 

R. Deus meus, sperantem in te. 

V. Mitte ei, Domino, auxulium de sancto. 

R. Et de Sion tuere eum. 

V. Nihil proficiat inimicus in eo. 

R. Et filius iniquitatis non apponat nocere ei. 

V. Fiat pax in virtute tua. 

R. Et abundantia in turribus tuis. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Pontificale Romanum -Ordo ad Recipiendum Processionaliter Imperatorem 


Oremus. 

Deus, in cujus manu sunt corda Regum, inclina ad preces humilitatis nostrae aures misericordiae tuae, 
et Imperatori nostro famulo tuo N. regimen tuae sapientiae appone, ut, haustis de tuo fonte consiliis, 
et tibi placeat, et super omnia regna praecellat. 

Praetende, Domine, quaesumus, famulo tuo N. Imperatori nostro dexteram coelestis auxilii, ut te toto 
corde perquirat, et quae digne postulat, assequi mereatur. Per Christum Dominum nostrum. R. 

Amen. 

Deinde si Praelatus sit Episcopus, vel major, stans ante altare benedicit solemniter populo dicens: Sit 
nomen Domini benedictum, etc. 

Intellige, si non sit praesens Legatus, quia benedicet Legatus, si sit praesens ibi. Qua benedictione 
data, depositis sacris vestibus, associat Imperatorem usque ad ejus hospitium. Si autem Praelatus ipse 
non sit Episcopus, vel major, finitis Orationibus praedictis, depositis vestibus sacris, associat, ut 
supra. 

Pontificale Romanum - Ordo ad Recipiendum Processionaliter Regem 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


ORDO AD RECIPIENDUM PROCESSIONALITER 

REGEM 


Quando Rex ad aliquam urbem aut oppidum insigne venit, Clems processionaliter obviam vadit ei 
extra portam, ubi Rex ex equo, vel (quod magis convenit) descendens in terra super tapete stratum 
genuflexus osculatur crucem, quae per Praelatum sibi porrigitur. Deinde sub baldachino ducitur 
usque ad Ecclesiam ordine supradicto. Interim cantatur Responsorium: 

Elegit eum Dominus, * Et excelsum fecit ilium prae Regibus terrae. V. Glorificavit eum in conspectu 
Regum, et non confundetur. * Et excelsum fecit ilium prae Regibus terrae. V. Gloria Patri, et Filio, et 
Spiritui Sancto. * Et excelsum fecit ilium prae Regibus terrae. 

Deinde cantantur Hymni, vel alia Cantica magis placentia. Cum Rex Ecclesiam intrat, Praelatus, 
accepto aspersorio, aspergit eum, deinde alios in genere, et procedunt usque ad altare majus, coram 
quo Rex genuflectit super faldistorio 

parato, et orat. Praelatus vero ascendit ad cornu Epistolae altaris, ubi stans versus ad orantem, 
detecto capite, dicit: 

V. Deus, judicium tuum Regi da. 

R. Et justitiam tuam filio Regis. 

V. Salvum fac Regem nostrum, Domine. 

R. Deus meus, sperantem in te. 

V. Mitte ei, Domine, auxilium de sancto. 

R. Et de Sion tuere eum. 

V. Nihil proficiat inimicus in eo. 

R. Et filius iniquitatis non apponat nocere ei. 

V. Fiat pax in virtute tua. 

R. Et abundantia in turribus tuis. 

R. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, cui omnis potestas et dignitas famulatur, da huic famulo tuo Regi nostro N. prosperum suae 

dignitatis effectum, in qua te semper timeat, tibique jugiter placere contendat. Per Christum 
Dominum nostrum. R. Amen. 

Deinde Praelatus, si sit Episcopus, vel major, accedit ad medium altaris, et ibi populo solemniter 
benedicit. Turn sacris dimissis vestibus, Regem usque ad hospitium comitatur. 

Pontificale Romanum - Ordo ad Recipiendum Processionaliter Principem Magnae Potentiae 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


ORDO AD RECIPIENDUM PROCESSIONALITER PRINCIPEM 

MAGNAE POTENTIAE 


Quando Princeps magnae potentiae ad aliquam urbem aut insigne oppidum venit, Clems 
processionaliter ei obviam venit extra portam. Ubi Princeps ex equo, vel (quod magis convenit) 
descendens in terra super tapete stratum genuflexus osculatur crucem, quae per Praelatum sibi 
porrigitur. Deinde sub baldachino ducitur usque ad Ecclesiam ordine consueto. Interim cantatur 
Responsorium: 

Posui adjutorium super potentem, et exaltavi electum de plebe mea. * Manus enim mea, auxiliabitur 
ei. V. Inveni David servum meum, oleo sancto meo unxi eum. * Manus enim mea, auxiliabitur ei. V. 
Gloria Patri, et Filio, et Spiritui Sancto. * Manus enim mea, auxiliabitur ei.. 

Deinde cantantur Hymni, vel alia Cantica magisi placentia. Cum Princeps Ecclesiam intrat, 
Praelatus, accepto aspersorio, aspergit eum, deinde alios in genere, et procedunt usque ad altare 
majus, coram quo Princeps genuflectit super faldistorio ibidem sibi parato, et orat. Praelatus vero 
ascendit ad comu Epistolae altaris, ubi stans versus ad orantem, detecto capite, dicit: 

V. Salvum fac Principem nostrum, Domine. 

R. Deus meus, sperantem in te. 

V. Mitte ei, Domine, auxilium de sancto. 

R. Et de Sion tuere eum. 

V. Nihil proficiat inimicus in eo. 

R. Ft filius iniquitatis non apponat nocere ei. 

V. Fiat pax in virtute tua. 

R. Et abundantia in turribus tuis. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, cui omnis potestas et dignitas famulatur, da huic famulo tuo Principi nostro N. prospemm suae 
dignitatis effectum, in qua te semper timeat, tibique jugiter placere contendat. Per Christum 
Dominum nostmm. R. Amen. 

Deinde Praelatus, si sit Episcopus, vel major, accedit ad medium altaris, et ibi popul solemniter 
benedicit. Turn, sacris dimissis vestibus, Principem usque ad hospitium comitatur. 

Pontificale Romanum - Ordo ad Recipiendum Processionaliter Imperatricem vel Reginam 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


ORDO AD RECIPIENDUM PROCESSIONALITER 
IMPERATRICEM, VEL REGINAM 


Quando Imperatrix, vel Regina, ad aliquam urbem aut insigne oppidum venit, Clems processionaliter 
ei obviam venit extra portam. Imperatrix, vel Regina, ex equo, vel (quod magis convenit) descendens 
in terra super tapete stratum genuflexa osculatur cmcem, quae per Praelatum sibi porrigitur. Deinde 
sub baldachino ducitur usque ad Ecclesiarn ordine consueto. Interim cantatur Responsorium: 

Ista est speciosa inter filias Jerusalem. * Sicut vidistis earn plenam charitate, et dilectione in 
cubilibus, et in hortis aromatum. V. Ista est speciosa, quae ascendit de deserto, deliciis affluens. * 
Sicut vidistis earn plenam charitate, et dilectione in cubilibus, et in hortis aromatum. V. Gloria Patri, 
et Filio, et Spiritui Sancto. * Sicut vidistis earn plenam charitate, et dilectione in cubilibus, et in 
hortis aromatum. 

Deinde cantantur Hymni, vel alia Cantica magis placentia. Cum Imperatrix, vel Regina Ecclesiarn 
intrat, Praelatus accepto aspersorio aspergit earn, deinde alios in genere, et procedunt usque ad altare 
majus, coram quo Imperatrix, vel Regina genuflectit super faldistorio ibidem sibi parato, et orat. 
Praelatus vero ascendit ad cornu Epistolae altaris, ubi stans versus ad orantem, detecto capite, dicit: 

V. Salvum fac ancillam tuam, Domine. 

R. Deus meus, sperantem in te. 

V. Mitte ei, Domine, auxulium de sancto. 

R. Et de Sion tuere earn. 

V. Nihil proficiat inimicus in ea. 

R. Et filius iniquitatis non apponat nocere ei. 

V. Fiat pax in virtute tua. 

R. Et abundantia in turribus tuis. 

V. Domine, exaudi orationem rneam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, cujus providentia in sui dispositione non fallitur, ineffabilem clementiam tuam supplices 
exoramus, ut sicut Esther Reginam Israeliticae plebis causa salutis ad Regis Assueri thalamum, 
regnique sui consortium transire fecisti, ita hanc famulam tuam Christianae plebis salutis gratia ad 
gratiam tuam transire facias, ut tibi super omnia jugiter placere desideret, et, te inspirante, quae tibi 
placita sunt toto corde perficiat, et dexterae tuae potentia illam semper hie et ubique circumdet. Per 
Christum Dominum nostrum. R. Amen. 

Deinde Praelatus, si sit Episcopus, vel major, accedit ad medium altaris, et ibi solemniter populo 
benedicit. Turn, sacris dimissis vestibus, Imperatricem, vel Reginam, usque ad hospitium comitatur. 

Ordo ad Recipiendum Processionaliter Principissam Magnae Potentiae 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


ORDO AD RECIPIENDUM PROCESSIONALITER 
PRINCIPISSAM MAGNAE POTENTIAE 


Principissa magnae potentiae recipitur processionaliter eo modo, et ordine, prout supra de 
Imperatrice, vel Regina, dictum est, hoc solo excepto, quod loco Orationis, Deus cujus providentia, 
etc., dicitur haec sequens Oratio: 

Oremus. 

Quaesumus, omnipotens Deus, ut hanc famulam tuam ubique sapientia tua doceat et confortet; atque 
earn Ecclesia tua fidelem semper agnoscat. Per Christum Dominum nostrum. R. Amen. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE OFFICIO QUOD POST MISSAM SOLEMNEM PRO 

DEFUNCTIS AGITUR 


In exsequiis alicujus Summi Pontificis, S.R. E. Cardinalis, seu Metropolitani, aut Episcopi proprii, 
seu Imperatoris, Regis, vel Ducis magni, aut Domini loci, finita Missa, ordinantur in loco, ubi 
absolutiones fieri debebunt, in capite loci, in medio, unum faldistorium pro illo, qui celebravit, et in 
quatuor angulis quatuor scabella, videlicet, in quolibet angulo unum scabellum. 

Subdiaconus accipit crucem processionalem; unus Acolythus accipit thuribulum cum igne, et 
naviculam cum thure, et cochleari; alius Acolythus vas aquae benedictae cum aspersorio, et duo alii 
Acolythi duo candelabra cum luminaribus ardentibus capiunt. Interim Praelatus, qui celebravit, apud 
faldistorium prope altare deponit planetam, et, si placet, poterit deponere dalmaticam, et tunicellam, 
et accipit pluviale nigrum, et mitram simplicem, et quatuor alii Praelati (si adsint) accedent ad 
sacristiam, vel alium locum convenientem, et propinquum, ubi quilibet eorum accipit super 
rochettum, vel, si sit Regularis, supra superpelliceum, amictum, stolam, pluviale nigrum, et mitram 
simplicem, si ea uti possunt; sin minus biretum, et omnes sic parati accedunt apud Praelatum 
celebrantem paratum, cum quo vadunt ad castrum doloris, seu feretrum, aut sepulturam, vel alium 
locum, in quo absolutiones fieri consueverunt, hoc ordine: 

Praecedant duo Acolythi, unus cum thuribulo, et navicula incensi; alius cum vase aquae benedictae, 
et aspersorio; turn duo alii Acolythi cum duobus aliis candelabris, et candelis accensis, in quorum 
medio erit Subdiacontis, qui in Missa cantavit Epistolam, paratus deferens crucem; post eum duo 
juniores Praelati, deinde duo seniores, et quilibet eorum penes se habebit unum Capellanum 
superpelliceo indutum, qui mitra sibi serviat, et unum scutiferum, qui cereum accensum portet. 
Ultimo loco incedet Praelatus qui Missam celebravit, ad sinistram habens Diaconum paratum, qui 
eum comitetur; et post eum Capellani superpelliceis induti. Si vero non adsint quatuor Praelati, loco 
deficientium parantur digniores Canonici Ecclesiae, vel alii in dignitate constituti supra superpellicea 
pluvialibus nigris; et ordine supradicto procedunt ad locum absolutionis, ubi cum fuerint, locantur 
hoc ordine: Thuriferarius cum Acolytho deferente aquam benedictam subsistunt in capite loci a parte 
dextera. Acolythi vero ceroferarii, ac Subdiaconus cum cruce vadunt ad pedes loci, et Subdiaconus 
cum cruce collocabit se in medio eorum. Junior Praelatus sedebit in scabello in angulo castri doloris 
ad pedem dexterum; alius post eum in angulo ad humerum sinistrum; tertius in angulo ad pedem 
sinistrum; quartus qui erit senior, in angulo ad humerum dexterum loci. Celebrans vero sedebit in 
faldistorio in capite loci in medio, ita ut crucem directe respiciat. 


http://members.aol.com/liturgialatina/pontificale/140.htm (1 of 7)2006-09-16 21:39:07 



Pontificale Romanum - De Officio pro Defunctis agitur 


Omnibus sic ordinatis, surget celebrans, detecto capite, omnibus similiter surgentibus, et incipiet in 
tono Lectionis, absolute Orationem: 

Non intres in judicium cum servo tuo, Domine, quoniam nullus apud te justificabitur honmo, nisi per 
te omnium peccatorum ei tribuatur remissio; non ergo eum tua, quaesumus, judicialis sententia 
premat, quern tibi vera supplicatio fidei Christianae commendat, sed gratia tua illi succurrente, 
mereatur evadere judicium ultionis, qui dum viveret insignitus est signaculo sanctae Trinitatis. Qui 
vivis et regnas in saecula saeculorum. R. Amen. 

Qua finita, omnes sedent coopertis capitibus, et Cantores incipiunt Responsorium: 

Subvenite, Sancti Dei, occorrite, Angeli Domini: Suscipientes animam ejus: * Offerentes earn in 
conspectu Altissimi. V. Suscipiat te Christus, qui vocavit te: et in sinum Abrahae Angeli deducant te. 
* Suscipientes. V. Requiem aeternam dona ei, Domine. R. Et lux perpetua luceat ei. * Offerentes. 

Tunc duo Acolythi cum thuribulo, et navicula, et aqua benedicta, et aspersorio accedent ad angulum 
dexterum capitis, ubi est dignior Praelatus; et se ad ejus dexteram collocabunt. Incepto Versiculo: 
Requiem aeternam, etc. Acolythus dabit naviculam Diacono, et ipse accedet cum thuribulo ante 
dictum digniorem Praelatum, qui ministrante Diacono naviculam, imponit thus in thuribulum; finito 
Responsorio, Chorus cantat: 

Kyrie, eleison. 

Christe, eleison. 

Kyrie, eleison. 

Et dum dicitur primum Kyrie, eleison, surgunt omnes, detectis capitibus, et ultimo Kyrie, eleison, 
dicto, praedictus dignior Pratlatus dicit voce intelligibili: 

Pater noster. 

Quod secrete complet, et interim, accepto aspersorio cum aqua benedicta de manu Diaconi, aspergit 
sepulturam, seu lectum mortuorum, circumcirca ambulans, incipiens a sua parte dextera, tertio 
aspergens quamlibet lecti partem lateralem, Diacono a dextris comitante, et fimbrias pluvialis 
sublevante, et dum transibit ante alios Praelatos, illos salutabit, et similiter cruci reverentiam faciet 
transiens ante illam ad pedes lecti. Postquam cum aspersorio circumierit lectum, et ad locum suum 
redierit, ibidem ab eodem Diacono capiet thuribulum, et lectum similiter circumcirca thurificabit, 
tertio in qualibet parte laterali thuribulum ducens, et cum redierit post thurificationem ad locum 
suum, ante scabellum stans intelligibili voce dicet Versiculos: 

V. Et ne nos indocas in tentationem. 

R. Sed libera nos a malo. 

V. A porta inferi. 

R. Erue, Domine, animam ejus. 

V. Requiescat in pace. 

R. Amen. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Deus, cui omnia vivunt, et cui non pereunt moriendo corpora nostra, sed mutantur in melius: te 
supplices deprecamur, ut suscipi jubeas animam famuli tui N. per manus sanctorum Angelorum 
tuorum deducendam in sinum amici tui Abrahae patriarchae, resuscitandamque in novissimo judicii 
magni die, et quidquid vitiorum, diabolo fallente, contraxit, tu pius et misericors abluas indulgendo. 
Per Christnm Dominum nostrum. R. Amen. 

Qua finita, omnes sedent cum mitra, et Chorus cantat Responsorium. 

Qui Lazarum resuscitasti a monumento foetidum: * Tu eis, Domine, dona Requiem, et locum 
indulgentiae. V. Qui venturus es judicare vivos, et mortuos, et saeculum per ignem. * Tu eis. V. 
Requiem aeternam dona eis, Domine. R. Et lux perpetua luceat eis. * Tu eis. 

Tunc duo Acolythi cum thuribulo, et navicula, et aqua benedicta, et aspersorio accedunt ad secundum 
digniorem Praelatum sedentem in angulo ad sinistrum pedem, et se ad ejus dexteram collocabunt. 
Incepto Versiculo: Requiem aeternam, etc. Acolythus dabit naviculam Diacono, et ipse accedet cum 
thuribulo ante dictum secundum digniorem Praelatum, qui, ministrante Diacono naviculam, imponet 
thus in thuribulum; finito Responsorio, Chorus cantat: 

Kyrie, eleison. Christe, eleison. Kyrie, eleison, ut supra. 

Et dum dicitur primum Kyrie, eleison, surgunt omnes, detectis capitibus, et ultimo Kyrie, eleison, 
dicto, praedictus secundus dignior Praelatus dicit voce intelligibili: 

Pater noster, quod secrete complet. 

Et interim accepto aspersorio cum aqua benedicta de manu Diaconi, aspergit sepulturam, seu lectum, 
circumcirca ambulans, incipiens a sua parte dextera, tertio aspergens quamlibet lecti partem 
lateralem, Diacono a dextris comitante, et fimbrias pluvialis sublevante, et dum transibit ante alios 
Praelatos, illos salutabit, et similiter cruci reverentiam faciet, transiens ante illam ad pedes lecti. 
Postquam cum aspersorio circumierit lectum, et ad locum suum redierit, ibidem ab eodem Diacono 
capiet thuribulum, et lectum similiter circumcirca thurificabit, tertio in qualibet parte laterali 
thuribulum ducens, et cum redierit post thurificationem ad locum suum, ante scabellum stans 
intelligibili voce dicet Versiculos: 

V. Et ne nos inducas in tentationem. 

R. Sed libera nos a malo. 

V. A porta inferi. 

R.. Erue, Domine, animam ejus. 

V. Requiescat in pace. 

R. Amen. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Fac, quaesumus, Domine, hanc cum servo tuo N. defuncto misericordiam, ut factorum suorum in 
poenis non recipiat vicem, qui tuam in votis tenuit voluntatem: ut sicut hie eum vera fides junxit 
fidelitim turmis, ita illic eum tua miseratio societ choris angelicis. Per Christum Dominum nostrum. 

R. Amen. 

Qua finita, omnes similiter sedent cum mitra, et Chorus cantat Responsorium: 

Domine, quando veneris judicare terram, ubi me abscondam a vultu irae tuae? * Quia peccavi nimis 
in vita me a. V. Commissa mea pavesco, et ante te erubesco: dum veneris judica re, noli me 
condemna re. * Quia peccavi. V. Requiem aeternam dona eis, Domine: et lux perpetua luceat eis. * 
Quia peccavi. 

Tunc duo Acolythi cum thuribulo, et navicula, et aqua benedicta, et aspersorio accedent ad tertium 
digniorem Praelatum sedentem in angulo ad sinistrum pedem, et se ad ejus dexteram collocabunt. 
Incepto Versiculo: Requiem aeternam, etc. Acolythus dabit naviculam Diacono, et ipse accedet cum 
thuribulo ante dictum tertium digniorem Praelatum qui, ministrante Diacono naviculam, imponet thus 
in thuribulum; finito Responsorio, Chorus cantat: 

Kyrie, eleison. Christe, eleison. Kyrie, eleison, ut supra. 

Et cum dicitur primum Kyrie, eleison, surgunt omnes, detectis capitibus, et ultimo Kyrie, eleison, 
dicto, praedictus tertius dignior Praelatus dicit voce intelligibili: Pater noster. 

Quod secrete complet, et interim, accepto aspersorio cum aqua benedicta de manu Diaconi, aspergit 
sepulturam, seu lectum circumcirca ambulans, incipiens a sua parte dextera, tertio aspergens 
quamlibet lecti partem lateralem, Diacono a dextris comitante et fimbrias pluvialis subievante, et dum 
transibit ante alios Praelatos, illos salutabit, et similiter cruci reverentiam faciet, transiens ante illam 
ad pedes lecti. Postquam cum aspersorio circumierit lectum, et ad locum suum redierit, ibidem ab 
eodem Diacono capiet thuribulum, et lectum similiter circumcirca thurificabit, tertio in qualibet parte 
laterali thuribulum ducens, et cum redierit post thurificationem ad locum suum, ante scabellum stans 
intelligibili voce dicet Versiculo s: 

V. Et ne nos inducas in tentationem. 

R. Sed libera nos a malo. 

V. A porta inferi. 

R. Erue, Domine, anirnam ejus. 

V. Requiescat in pace. 

R. Amen. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Inclina, Domine, aurem tuam ad preces nostras, quibus misericordiam tuam supplices deprecamur, ut 
animam famuli tui N. quam de hoc saeculo migrare jussisti, in pacis ac lucis regione constituas, et 
Sanctorum tuorum jubeas esse consortem. Per Christum Dominum nostrum. R. Amen. 

Qua finita, omnes similiter sedent cum mitra. et Chorus cantat Responsorium. 

Ne recorderis peccata mea, Domine, * Dum veneris judicaire saeculum per ignem. V. Dirige, Domine 
Deus meus, in conspectu tuo viam meam. * Dum veneris. V. Requiem aeternam dona eis, Domine: et 
lux perpetua luceat eis. * Dum veneris. 

Tunc duo Acolythi cum thuribulo, et navicula, et aqua benedicta, et aspersorio accedent ad quartum, 
et juniorem Praelatum sedentem in angulo ad dexterum pedem, et se ad ejus dexteram collocabunt. 
Incepto Versiculo, Requiem aeternam, etc. Acolythus dabit naviculam Diacono, et ipse accedet cum 
thuribulo ante dictum quartum digniorem Praelatum, qui, ministrante Diacono naviculam, imponet 
thus in thuribulum; finito Responsorio, Chorus cantat: 

Kyrie, eleison. Christe, eleison. Kyrie, eleison, ut supra. 

Et cum dicitur primum Kyrie, eleison, surgunt omnes detectis capitibus, et ultimo Kyrie, eleison, 
dicto, praedictus quartus Praelatus dicit voce intelligibili: Pater noster. 

Quod secrete compiet, et interim accepto aspersorio cum aqua benedicta de manu Diaconi, aspergit 
sepulturam, seu lectum, circumcirca ambulans, incipiens a sua parte dextera, tertio aspergens 
quamlibet lecti partem lateralem, Diacono a dextris comitante, et fimbrias pluvialis sublevante, et 
dum transibit ante alios Praelatos, illos salutabit, et similiter cruci reverentiam faciet transiens ante 
illam ad pedes lecti. Postquam enim aspersorio circumierit lectum, et ad locum suum redierit, ibidem 
ab eodem Diacono capiet thuribulum, et lectum similiter circumcirca thurificabit tertio in qualibet 
parte laterali thuribulum ducens, et cum redierit post thurificationem ad locum suum, ante scabellum 
stans intelligibili voce dicit Versiculos: 

V. Et ne nos inducas in tentationem. 

R. Sed libera nos a malo. 

V. A porta inferi. 

R. Erue, Domine, anirnam ejus. 

V. Requiescat in pace. 

R. Amen. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Absolve, quaesumus, Domine, animam famuli tui N. ab omni vinculo delictorum, ut in resurrectionis 
gloria inter Sanctos et Electos tuos resuscitatus respiret. Per Christum Dominum nostrum. R. Amen. 

Qua finita, omnes similiter sedent cum mitra, et Chorus cantat Responsorium: 

Libera me, Domine, de morte aeterna, in die ilia tremenda: * Quando coeli movendi sunt, et terra. * 
Dum veneris judicare saeculum per ignem. V. Tremens factus sum ego, et timeo, dum discussio 
venerit, atque ventura ira. * Quando coeli movendi sunt et terra. V. Dies ilia, dies irae, calamitatis et 
miseriae, dies magna, et amara valde. * Dum veneris judicare saeculum per ignem. V. Requiem 
aeternam dona eis, Domine: et lux perpetua luceat eis. * Libera me, Domine. 

Tunc duo Acolythi cum thuribulo, et navicula, et aqua benedicta, et aspersorio, accedent ad dexteram 
Praelati, qui Missam celebravit. Incepto Versiculo: Requiem aeternam, etc. Acolythus dabit 
naviculam Diacono, et ipse accedet cum thuribulo ante dictum Praelatum, qui, ministrante Diacono 
naviculam, imponet thus in thuribulum; finito Responsorio, Chorus cantat: 

Kyrie, eleison. Christe, eleison. Kyrie, eleison, ut supra. 

Et cum dicitur primum Kyrie, eleison, surgunt omnes, detectis capitibus, et ultimo Kyrie, eleison 
dicto, praedictus Praelatus dicit voce intelligibili 
Pater noster. 

Quod secrete complet, et interim accepto aspersorio cum aqua benedicta de manu Diaconi, aspergit 
sepulturam, seu lectum, circumcirca ambulans, incipiens a sua parte dextera, tertio aspergens 
quamlibet lecti partem lateralem, Diacono a dextris comitante, et fimbrias pluvialis sublevante, et 
dum transibit ante alios Praelatos, illos salutabit, et similiter cruci reverentiam faciet transiens ante 
illam ad pedes lecti. Postquam cum aspersorio circumierit lectum, et ad locum suum redierit, ibidem 
ab eodem Diacono capiet thuribulum, et lectum similiter circumcirca thurificabit, tertio in qualibet 
parte laterali thuribulum ducens, et cum redierit post thurificationem ad locum suum, ante 
faldistorium stans intelligibili voce dicet Versiculos: 

V. Et ne nos inducas in tentationem. 

R. Sed libera nos a malo. 

V. A porta inferi. 

R. Erue, Domine, animam ejus. 

V. Requiescat in pace. 

R. Amen. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Absolve, quaesumus, Domine, animam famuli tui N. ut defunctus saeculo tibi vivat, et quae per 
fragilitatem carnis humana conversatione commisit, tu venia misericordissimae pietatis absterge. Per 
Christum Dominum nostrum. R. Amen. 

Deinde dicit idem Pontifex benedicens lectum: 

V. Requiem aeternam dona ei, Domine. 

R.. Et lux perpetua luceat ei. 

Turn duo ex cantoribus dicunt alta voce: 

Requiescat in pace. R. Amen. 

Quo dicto, Praelati ipsi qui mitris utuntur, illas recipiunt, et omnes eo ordine, quo venerunt, 
revertuntur ad sacristiam, vel alium locum idoneum, ubi deponunt sacras vestes, et ad propria quisque 
revertitur. 

Absolutiones istas quatuor vel quinque non semper in omnibus exsequiis fieri convenit, sed tantum in 
primis exsequiis, quae fieri solent post obitum. 

In exsequiis vero anniversariis non debent fieri hujusmodi quatuor absolutiones, sed una tantum per 
Praelatum celebrantem, post Missam, vel si adesset castrum doloris, vel alius locus, quo eundum 
esset ad absolvendum. Celebrans solus paratus, ut supra, praecedente cruce cum omnibus ministris 
superius narratis, et sequentibus cum suis Capellanis accedat ad castrum doloris, et ibidem dispositis 
ministris, ut supra dictum est, stans ante suum faldistorium in capite lecti, dicit Orationem: Non intres 
in judicium cum servo tuo, etc., in tono praedicto; qua finita, sedet, et Chorus cantat Responsorium: 
Libera me, Domine, etc., et Kyrie, eleison, ut supra. 

Praelatus vero imponit incensum, ac aspergit, et incensat lectum ordine, quo supra dictum est, et 
demum dicit unam ex quinque praefatis Orationibus, quam maluerit, et in fine dicto Responsorio, 
Requiem aeternam, etc., ordine, quo venit, revertitur ad sacristiam, vel alium locum deputatum, et 
ihidem depositis paramentis, recedit ad propria. Quod similiter servarj poterit etiam in primis 
exsequiis, ubi commode quatuor Praelati, qui post Missam, ut supra dictum est, absolvant, haberi non 
poterunt. 

PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE SCRUTINIO SEROTINO QUO ANTIQUI UTEBANTUR 
ANTEQUAM ELECTUS IN EPISCOPUM CONSECRARETUR 


Scrutinii serotini ordo hie erat: Sabbato ante Dominicam ad consecrandum Electum statutam, hora 
vespertina Metropolitanus residebat super faldistorium in atrio Ecclesiae, vel in alio solito, vel quo 
maluerat loco paratum. Et Suffraganei Episcopi duo ad minus ad hoc specialiter convocati, a dextris 
et sinistris ejus super faldistoria similiter residebant, parati supra rochettum, vel (si essent Regulares) 
supra superpelliceum, amictu, alba, cingulo, stola, pluviali coloris tempori convenientis, mitra, 
baculum pastoralem in sinistra, et libros Pontificales ante se tenentes. 

Tunc Archipresbyter, vel Archidiaconus Ecclesiae, ad quam in crastino consecrandus erat Electus, vel 
alius juxta morem Ecclesiae, paratus amictu, alba, cingulo, et pluviali, vel casula, si moris erat, 
deductus medius inter duos Canonicos ejusdem Ecclesiae, veniebat coram Metropolitano, et flexis a 
remoto genibus, a Metropolitano benedictionem petebat, dicens in tono Lectionis: Jube, domne, 
benedicere. 

Respondebat Metropolitanus sedens eodem tono voce minori: Nos regat et salvet coelestis conditor 
aulae. 

Deinde idem Archipresbyter, vel Archidiaconus, stirgens appropinquabat se paululum, et iterum 
genuflectens benedictionem simili modo petebat, dicens: Jube, domne, benedicere. 

Et Metropolitanus respondebat: Nos Dominus semper custodiat atque gubernet. 

Tertio propinquius Metropolitano genuflexus coram illo tertiam benedictionem petebat, dicens: Jube, 
domne, benedicere. 

Respondebat Metropolitanus: Gaudia coelorum det nobis rector eorum. 

Benedictione itaque completa, interrogabat eum Metropolitanus coram se genuflexum: Fili mi, quid 
postulas? 

Respondebat Archidiaconis: Ut Deus, et Dominus noster concedat nobis pastorem. 

Interrogatio: Est de vestra Ecclesia, vel de alia ? 

Respondebat: De nostra. 

Interrogatio: Quid vobis complacuit in illo? 

Respondebat: Modestia, humilitas, patientia, et ceterae virtutes. 

Interrogatio: Habetis decretum? 

Respondebat: Habemus. 

Metropolitanus dicebat: Legatur. 

Tunc proferebatur, et legebatur decretum, hoc modo: 

Reverendissimo in Christo Patri Domino N. Metropolicae sedis dignitate conspicuo, Capitulum N. 
Ecclesiae totius devotionis famulatum. Credimus non latere vestram celsitudinem, quod nostra 
Ecclesia suo sit viduata pastore. Qua siquidem solatio proprii destituta rectoris, ne grex dominicus 
perfidorum luporum morsibus pateret, et ne improbi fieret praeda raptoris, communi voto atque 
consensu elegimus nobis in Pontificem N. Presbyterum nostrae Ecclesiae, (vel N. Ecclesiae, si non sit 
de ipsa) virum utique prudentem, hospitalem, moribus ornatum, castum, sobrium, et mansuetum, 

Deo, et hominibus per omnia placentem, quern ad celsitudinis vestrae dignitatem deducere 
curavimus, unanimiter postulantes, et obsecrantes a vestra reverendissima paternitate nobis ilium 
Pontificem ordinari; quatenus, auctore Domino, nobis velut idoneus pastor praesse valeat, et 
prodesse: nosque sub ejus sacro regimine Domino semper militare condigne possimus. Ut autem 
omnium nostrum vota in hanc electionem convenire noscatis, huic Canonico decreto propriis 
munibus roborando nos subscripsimus. 

Et quilibet scribens dicebat: Ego N. scripsi, et subscripsi, et sic de aliis. 

Lecto decreto, prosequebatur Metropolitanus, et dicebat: Videte, ne aliquam promissionem vobis 
fecerit, quia simoniacum, et contra Canones est. 

Respondebat: Absit. 

Et Metropolitanus dicebat: Ducatur. 

Tunc Archidiaconus, vel Archipresbyter, exhibito dicto Decreto ipsi Metropolitano, revertebatur cum 
Canonicis sicut venerant ad vestiarium, et ibi deponebant vestes. Accensis autem cereis, Electus 
adhuc jejunus, pluviali albi coloris supra superpelliceum paratus, ducebatur processionaliter coram 
Metropolitano, praecedentibus eum Canonicis Ecclesiae, ad quam erat Electus, Archidiacono, et 
Archipresbytero Ecclesiae Metropolitanae hinc et inde ipsum deducentibus, qui stans convenienter 
remotus a Metropolitano, flexis genibus, petebat intelligibili voce benedictionem dicens: Jube. 
domne, benedicere. 

Metropolitanus sedens, in eodem tono, voce timori dicebat: Lux de luce Patris sacro vos lumine 
lustret. 

Deinde surgens, et procedens paululum, iterum genua flectebat, dicens: Jube, domne, benedicere. 

Metropolitanus respondebat: Protegat et salvet nos Christus conditor orbis. 

Rursum surgens adhuc paululum appropinquans et genuflectens, dicebat tertio: Jube, domne, 
benedicere. 

Metropolitanus respondebat: Sedibus a superis veniat benedictio nobis. R. Amen. 

Tunc interrogabat eum coram se genuflexum Metropolitanus: Fili mi, quid postulas? 

Respondebat Electus: Reverendissime Pater, confratres mei elegerunt me (licet indignum) sibi esse 
pastorem. 

Interrogatio: Quo honore fungeris? 

Respondebat: Presbyteratus, vel tabs. 

Interrogatio: Quot annos habes in Presbyteratu? 

Respondebat: Decern, vel tot. 

Si vero forsan ipsa die, vel infra breve tempus fuerat ab eo in Presbyterum ordinatus, respondebat: Tu 
scis, Domine. 

Interrogatio: Habuisti conjugium? 

Respondebat: Minime. Si forte habuerat, et per ipsum Consecratorem ejus electio examinata, et 
confirmata fuerat, tunc respondebat: Tu scis, Domine. 

Interrogatio: Disposuisti domui tuae? 

Respondebat: Disposui. 

Interrogatio: Qui libri leguntur in Ecclesia tua? 

Respondebat: Pentateuchus, Prophetae, Evangelium, Epistolae Pauli, Apocalypsis, et reliqui. 
Interrogatio: Nosti Canones? 

Respondebat: Doce me, Domine. 

Vide, cum Ordinationes feceris, certis temporibus facias, jejunio primi, quarti, septimi, et decimi 
mensis. Bigamos, sive spurios, aut curiales, aut de servili conditione ad sacros Ordines non 
promoveas. A simoniaca vero haeresi te omnino custodias. Debitur tamen tibi edictum de scrinio 
nostro, qualiter debeas conversari. Vide autem, ne aliquam promissionem propterea feceris, quia 
simoniacum, et contra Canones est. R. Absit. 

Metropolitanus dicebat: Tu videris. Quia ergo omnium in te vota conveniunt, hodie abstinebis, et 
eras, Deo annuente, consecriberis. R. Praecepisti, Domine. 

Sed si expediebat, Metropolitanus dispensabat cum illo, ut comederet, et deputabat ei aliquem 
discretum de sua Ecclesia confessorem, cui consecrandus peccata sua confitebatur, et mox 
consecrando ad terram prostrato, Metropolitanus sedens cum mitra incipiebat, schola prosequente, 
Antiphonam (cum cantu): 

Confirma hoc, Deus, * quod operatus es in nobis, a templo sancto tuo, quod est in Jerusalem. 

Psalmus 67: 

Exsurgat Deus, et dissipentur inimici ejus, * et fugiant qui oderunt eum, a facie eius. 

Sicut defecit fumus, deficiant: * sicut fluit cera a facie ignis, sic pereant peccatores a facie Dei. 

Et justi epulentur, et exsultent in conspectu Dei: * et delectentur in laetitia. 

Cantate Deo, psalmum dicite nomini ejus: * iter facite ei, qui ascendit super occasum: Dominus 
nomen illi. 

Exsultate in conspectu eius: * turbabuntur a facie ejus, patris orphanorum, et judicis viduarum. 

Deus in loco sancto suo: * Deus qui habitare facit unius moris in domo. 

Qui educit vinctos in fortitudine, * similiter eos, qui exasperant, qui habitant in sepulcris. 

Deus cum egredereris in conspectu populo tui, * cum pertransires in deserto: 

Terra mota est, etenim coeli distillaverunt a facie Dei Sinai, * a facie Dei Israel. 

Pluviam voluntariam segregabis, Deus, hereditati tuae: * et infirmata est, tu vero perfecisti earn. 
Animalia tua habitabunt in ea: * parasti in dulcedine tua pauperi, Deus. 

Dominus dabit verbum evangelizantibus, * virtute multa. 

Rex virtutum dilecti, dilecti: * et speciei domus dividere spolia. 

Si dormiatis inter medios cleros, pennae columbae deargentatae, * et posteriora dorsi eius in pallore 
auri. 

Dum discernit coelestis reges super earn, nive dealbabuntur in Selmon: * mons Dei, mons pinguis. 
Mons coagulatus, mons pinguis: * ut quid suspicamini montes coagulatos? 

Mons, in quo beneplacitum est Deo habitare in eo: * etenim Dominus habitabit in finem. 

Currus Dei decern millibus multiplex, millia laetantium: * Dominus in eis in Sina in sancto. 
Ascendisti in altum, cepisti captivitatem: * accepisti dona in hominibus: 

Etenim non credentes, * inhabitare Dominum Deum. 

Benedictus Dominus die quotidie: * prosperum iter faciet nobis Deus salutarium nostrorum. 

Deus noster, Deus salvos faciendi: * et Domini, Domini exitus mortis. 

Verumtamen Deus confringet capita inimicorum suorum: * verticem capilli perambulantium in 
delictis suis. 

Dixit Dominus: ex Basan convertam, * convertam in profundum maris: 

Ut intingatur pes tuus in sanguine: * lingua canum tuorum ex inimicis, ab ipso. 

Viderunt ingressus tuos Deus, * ingressus Dei mei: Regis mei qui est in sancto. 

Praevenerunt principes conjuncti psallentibus, * in medio juvencularum tympanistriarum. 

In ecclesiis benedicite Deo Domino, * de fontibus Israel. 

Ibi Benjamin adulescentulus, * in mentis excessu. 

Gloria Patri, et Filio, * et Spiritui Sancto. 

Sicut erat in principio, et nunc, et semper, * et in saecula saeculorum. Amen. 

Principes Juda, duces eorum: * principes Zabulon, principes Neptali. 

Manda, Deus, virtuti tuae: * confirma hoc Deus, quod operatus es in nobis. 

A templo tuo in Jerusalem, * tibi offerent reges munera. 

Increpa feras arundinis, congregatio taurorum in vaccis populorum: * ut excludant eos, qui probati 
sunt argento. 

Dissipa gentes, quae bella volunt: venient legati ex Aegypto: * Aethiopia praeveniet manus ejus Deo. 
Regna terrae, cantate Deo: * psallite Domino: 

Psallite Deo, qui ascendit super coelum coeli, * ad Orientem. 

Ecce dabit voci suae vocem virtutis, date gloriam Deo super Israel, * magnificentia ejus, et virtus ejus 
in nubibus. 

Mirabilis Deus in sanctis suis, Deus Israel ipse dabit virtutem, et fortitudinem plebi suae, * 
benedictus Deus. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Deinde repetebatur Antiphona. Qua dicta, Metropolitanus, deposita mitra, surgebat, et stans versus 
ad consecrandum prostratum dicebat: 

V. Salvum fac servum tuum, Domine. 

R. Deus meus sperantem in te. 

V. Esto ei, Domine, turris fortitudinis. 

R. A facie inimici. 

V. Nihil proficiat inimicus in eo. 

R. Et filius iniquitatis non apponat nocere ei. 

V. Domine, exaudi orationem meam. 

R. Et clamor meus ad te veniat. 

V. Dominus vobiscum. 

R. Et cum spiritu tuo. 

Oremus. 

Omnipotens sempiterne Deus, miserere huic famulo tuo N. et dirige eum secundum tuam clementiam 
in viam salutis aeternae, ut, te donante, tibi placita cupiat, et tota virtute perficiat. 

Actiones nostras, quaesumus, Domine, aspirando praeveni, et adjuvando prosequere, ut cuncta nostra 
Oratio et operatio a te semper incipiat, et per te coepta finiatur. Per Christum Dominum nostrum. R. 
Amen. 

Deinde Metropolitanus, detecto capite, crucem ante se habens, benedicebat populo, dicens: Sit nomen 
Domini, etc. Qua data, singuli ad propria revertebantur. 

Die Dominica, qua consecratio fieri debebat, parabantur Ecclesia, et Capellae, credentia, paramenta, 
et omnia alia supra in principio consecrationis Electi posita. Deinde veniebant Metropolitanus, 
Electus, et Episcopi assistentes ad Ecclesiam, et in Capellis suis se induebant, ut supra. 

Quibus paratis, et Metropolitano in faldistorio ante altare sedente, adducebatur Electus medius inter 
assistentes Episcopos, et, facta reverentia Metropolitano, senior assistentium Episcoporum stans, 
deposita mitra, dicebat: 

Reverendissime Pater, postulat sancta mater Ecclesia Catholica, ut hunc praesentem Presbyterum ad 
onus Episcopatus sublevetis. 

Metropolitanus dicebat: Scitis ilium esse dignum? 

Respondebat Episcopus: Quantum humana fragilitas nosse sinit, et scimus, et credimus ilium dignum 
esse. 

Metropolitanus respondebat: Deo gratias. 

Tunc omnibus sedentibus, ut supra dictum est, Metropolitanus intelligibili voce, et assistentes 
Episcopi submissa voce faciebant examinationem suprascriptam, videlicet Antiqua Sanctorum, etc. et 
omnia alia suo ordine, prout supra, sunt ordinata, usque ad finem examinis. Quo completo, et manu 
Metropolitani per Electum osculata, idem Electus ante Metropolitanum genuflexus ante se habens 
schedulam scriptam jurabat, et praestabat 

fidelitatis debitae solitum juramentum Metropolitanu in hunc modum: 

Ego N. Ecclesiae N. vocatus Episcopus, promitto in conspectu omnipotentis Dei, atque totius 
Ecclesiae, quod ab hac hora in antea fidelis et obediens ero perpetuo more praedecessorum meorum 

beato N. sanctae Ecclesiae N. nominando Ecclesiam Metropolitanam, et vobis Domino meo N. Dei 
gratia ejusdem Ecclesiae Archiepiscopo, vestrisque successoribus canonice intrantibus, prout est a 
sanctis Patribus institutum, et Ecclesiastica, ac Romanorum Pontificum commendat auctoritas. Non 
ero in consilio, aut consensu,vel in facto, ut vitam perdatis, aut membrum, aut capiamini mala 
captione. Consilium, quod mihi per vos, aut per litteras, vel per nuntium credituri estis, ad damnum 
vestrum, me sciente, nulli pandam. Vocatus ad Synodum veniam, nisi praepeditus fuero canonica 
praepeditione. Vos quoque, et nuntios vestros, ac Ecclesiae N. nominando Ecclesiam 
Metropolitanam, quos certos esse cognovero, in eundo, stando, et redeundo, honorifice tractabo, et in 
suis necessitatibus adjuvabo; possessiones vero ad mensam mei Episcopatus pertinentes non vendam, 
neque donabo, neque de novo infeudabo, vel aliquo modo contra jus, vel consuetudinem Ecclesiae 
meaae alienabo; vobis vel vestris successoribus inconsultis. 

Deinde librum Evangeliorum, quern Metropolitanus coram eo apertum super genibus tenebat. Electus 
ambabus manibus supra scripturam tangebat, dicens: Sic me Deus adjuvet, et haec sancta Dei 
Evangelia. 

Quo facto, sigillum suum litterae juramenti hujusmodi pro majori illius robore appendebat, seu 
appendi faciebat, et earn Metropolitano tradebat. 

Tunc, deposita mitra, surgebat Metropoiitanus, et faciebat Confessionem, et procedebatur in omnibus 
et per omnia, prout supra ordinatum est, usque Ad multos annos, inclusive. 

Quo per Consecratum dicto, Metropolitanus tradebat Consecrato edictum scriptum hujusmodi tenoris. 
Dilecto nobis fratri, et Coepiscopo N. salutem in Domino sempiternam. Quoniam, ut credimus, 
divino te nutu vocante, Capitulum N. Ecclesiae unanimiter elegerunt rectorem, et ad nos usque 
perducentes petierunt Episcopum consecrari. Et ideo, auxiliante Domino, testimonium illis 
reddentibus de conscientia tua, ob utilitatem ipsius Ecclesiae, per manus nostrae impositionem te 
Episcopum consecravimus. Amodo, frater carissime, scias te maximum pondus suscepisse laboris, 
quod est sarcina regiminis animarum, et commodis servire multorum, omniumque fieri minimum, 
atque ministrum, et pro credito tibi talento in die examinis, et judicii rationem redditurum. Nam si 
Salvator noster dicit: Non veni ministrari, sed ministrare: et animam suam posuit pro ovibus suis: 
quanto magis nos inutiles servi summi patrisfamilias debemus maximo cum sudore incumbere, oves 
Dominicas a summo nobis Pastore consignatas ad ovile Dominicum, suffragante divina gratia, absque 
morbo, vel macula perducere? Exhortamur ergo dilectionem tuam, ut fidem, quam in exordio tuae 
consecrationis breviter, lucideque digessimus, illibatam, et inviolabiliter custodias; quia fides 
omnium virtutum fundamentum est. Scimus quod ab infantia sacris es litteris eruditus, et canonicis 
institutis edoctus; attamen breviter ad te nobis dirigendus est sermo. Ordinationes ergo cum feceris, 
secundum Canones, atque Apostolicam Ecclesiam, aptis temporibus fac, id est, mensis primi, quarti, 
septimi, et decimi. Vide, ut manus cito nemini imponas, neque communices peccatis alienis; 
bigamos, vel curiales, aut servum cujuslibet ad sacrum Ordinem nequaquam promoveas, nee 
neophytum, ne secundum Apostoli sententiam in superbiam elatus, in judicium incidat diaboli: sed 
eos in sacrosancta Ecclesia ordinare stude, qui aetatem habeant maturitatis, et apud Deum, et homines 
fideliter vixerint, et deinceps vivere studeant. Et hoc cavendum est tibi, et quasi venenum pestiferum 
rejiciendum, ne avaritia surripiat cor tuum; ut per quodlibet munus acceptum manus impositionem 
alicui tribuas, et in simoniacam haeresim, quam Salvator noster omnimode detestatur, in praeceps 

ruas. Memento quia gratis accepisti, gratis et da; secundum enim Vatis eloquium: Qui projicit 
avaritiam, et excutit manus suas ab omni munere, iste in excelsis habitabit, munimenta saxorum 
sublimitas estis, panis ei datus est, aquae ejus fideles sunt, Regem in decore videbunt oculi ejus. 
Temetipsum mitem, castumque custodias. In habitaculum tuum aut raro aut numquam mulieri sit 
ingressus. Omnes puellas, et virgines Christi aut aequanimiter ignora, aut aequanimiter dilige, nee de 
praeterita castitate confidas, quia neque Samsone fortior, nee Davide sanctior, nee Salomone poteris 
esse sapientior. Quando autem ob animarum lucrum visitationis causa in Collegium, vel infra septa 
ingressus fueris ancillarum Dei, non solus introeas, sed tales tecum adhibe socios, de quorum 
contubernio non diffameris: quia oportet Episcopum irreprehensibilem esse, et testimonium habere 
bonum ad omnes; ut ne quis ex eo scandalum sumat; scandalizanti enim unum de pusillis scimus 
quanta animadversio a Domino comparetur. Praedicationi insta; verbum Dei plebi tibi commissae 
affluenter, et melliflue, ac distincte, in quantum rore coelesti perfusus fueris, praedicare non desinas. 
Scripturas divinas saepius lege: immo (si potest fieri) lectio sancta in manibus tuis maximique in 
pectore tuo semper inhaereat, ipsam vero lectionem oratio interrumpat; ad instar namque speculi 
anima tua in ipsam sedulo respiciat; ut vel quae incorrecta sunt corrigat, vel qui pulchra sunt, amplius 
exornet. Disce quod sapienter doceas, amplectens eum qui secundum doctrinam est, fidelem 
sermonem, ut possis exhortari in doctrina sana, et eos qui contradicunt, arguere. Permane in his, quae 
didicisti et credita sunt tibi eloquia divinae dispensationis. Paratus semper esto ad satisfactionem. Nee 
confundant opera tua sermonem tuum, ne, cum in Ecclesia tua loqueris, tacitus quilibet respondeat: 
Cur ergo ipse non facis, quod jubes? Recognosce, magister, qui turgidum ventrem ferre videris, 
quomodo mihi de jejuniis praedicas? Furta, atque perjuria possunt citiam detestari latrones, et 
avaritiam cupidi. Vita igitur tua irreprehensibilis fiat: in ipsa filii tui regulam sumant ex ipsa quidquid 
in eis minus correctum fuerit corrigant; ex ipsa videant, quod diligant; cernant, quod imitari festinent; 
ut ad exemplum tuum omnes fideli studio vivere compellantur. Sit erga subjectos tuos sollicitudo 
laudabilis. Exhibeatur cum mansuetudine disciplina, cum discretione correctio. Iram benignitas 
mitiget, benignitatem zelus exacuat: ita et alterum ex altero condiatur, ut nee immoderata ultio ultra 
quam oportet, affligat, neqtie iterum frangat rectorem remissio disciplinae. Itaque boni te dulcem, 
pravi asperum sentiant correptorem in qua videlicet correptione hunc esse ordinem noveris 
observandum, ut personas diligas, et vitia persequaris, ne, si aliter agere fortasse volueris, transeat in 
crudelitatem correctio, et perdas per irremissam iram, quos emendare per discretionem debueras. Sic 
enim vulnera convenit te abscindere, ut non facias ulcerari, quod sanum esse videtur; neque si plus, 
quam res exegerit, ferrum incisionis impresseris, noceas, cui prodesse festinas. Nee dicimus, ut in te 
delinquentibus non te ostendas ultorem, et vitia nutriri pemiittas sed hortamur, ut in judicio semper 
misericordia misceatur, ut possis cum Propheta fiducialiter dicere: Misericordiam et judicium cantabo 
tibi, Domine. Sit in te pastoris pietas, amabilisque dulcedo, et secundum canonicas regulas severa 
districtio, videlicet, ut innocenter viventes leniter foveas, et inquietos, perfidosque feriendo a 
pravitate compescas. Nullius faciem in judicio aspicias, ut nee divitem potentia sua apud te extollere 
possit, nee pauperem propter paupertatem humilitatemque ipsius, exasperatio tua de re quam 
suggerat, humiliorem reddat. Substantiam Ecclesiae, quam ad dispensandum suscipis, fideliter, ac 
discrete erogare ne dissimules. Scias te alienum esse dispensatorem, ut in te dominicum impleatur 
eloquium dicens: Fidelis servus et prudens, quern constituit Dominus super familiam suam, ut det illis 
escam in tempore. Hospitalitatem sectare. Misericordem, prout vires suppetunt, pauperibus te exhibe; 
quia qui obturat aurem ad clamorem eorum, ut non exaudiat, ipse clamabit, et non exaudiatur. 

Viduae, orphani, pupillique te benignissimum pastorem, ac tutorem se habere gaudeant. Oppressis 
defensio tua subveniat. Illis autem, qui opprimunt, vigor tuus efficaciter contradicat. Et ita cuncta, 

Deo adjuvante, praemunias, ut lupus saeviens, sequacesve illius adhuc in carne vitam agentes, hue 

illucque debacchantes, et animas innocentium laniare capientes, in ovile dominicum ingrediendi, ad 
perdandas animas locum non habeant. Nullus te favor extollat, nulla adversitas atterat, id est, ut nec 
in prosperis cor tuum elevatur, neque in adversis in aliquo dejiciatur; sed omnia, et in omnibus caute 
et cum discretione agere te volumus, ut absque reprehensione ab omnibus vivere comprobaris. Sancta 
Trinitas fraternitatem tuam sua protectione incolumen custodiat, ut dum tali moderamine in Deo 
nostro onus, quod suscepisti, peregeris, iti die aeternae retributionis, eo dicente, audire mereris: Euge, 
serve bone et fidelis, quia super pauca fuisti fidelis, supra multa te constituam, intra in gaudium 
Domini tui. Quod ipse tibi praestare dignetur, qui cum Patre, et Spiritu Sancto vivit et regnat Deus in 
saecula saeculorum. Amen. 

Quo tradito, ibunt omnes, quilibet ad locum suum ad se exuendum. 

De Barba Tonenda 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE BARBA TONENDA 


Quando primo Clericis barbae tondentur, dici debet, Pontifice sedente cum mitra, Antiphona: 

Sicut ros Hermon, qui descendit in montem Sion, sic descendit super te Dei benedictio. 

Psalmus 132. 

Ecce quam bonum, et quam jucundum: * habitare fratres in unum! 

Sicut unguentum in capite: * quod descendit in barbam, barbam Aaron. 

Quod descendit in oram vestimenti ejus: * sicut ros Hermon, qui descendit in montem Sion. 

Quoniam illi mandavit Dominus benedictionem: * et vitam usque in saeculum. 

Gloria Patri, et Filio: * et Spiritui Sancto. 

Sicut erat in principio, et nunc, et semper: * et in saecula saeculorum. Amen. 

Quo expleto, repetitur tota Antiphona Sicut ros. 

Qua finita, Pontifex, deposita mitra surgit, et stans versus ad ilium, dicit: 

Oremus. 

Deus, cujus providentia omnis creatura incrementis adulta congaudet, preces nostras super hunc 
famulum tuum, juvenilis aetatis decore laetantem, et primis auspiciis attondendum exaudi, ut in 
omnibus protectionis tuae munitus auxilio, aevoque largiore provectus, coelestem bene + dictionem 
accipiat, et praesentis vitae praesidiis gaudeat et futurae. Per Dominum nostrum Jesum Christum 
Filium tuum, qui tecum vivit et regnat in unitate Spiritus Sancti Deus, per omnia saecula saeculorum. 
R. Amen. 

De Officio Psalmistatus 


PONTIFICALE ROMANUM 

JUSSU EDITUM A BENEDICTO XIV ET LEONE XIII RECOGNITUM ET CASTIGATUM 


DE OFFICIO PSALMISTATUS 


Psalmista, id est Cantor, potest sola jussione Presbyteri Officium suscipere cantandi, dicente sibi 
Presbytero: 

Vide, ut quod ore cantas, corde credas, et quod corde credis, operibus comprobes. 

Et si Episcopus Clericos ordinans haec faciat, bene facit. 


Si Officium Psalmistatus collatum olim fuerit degredando, post degredationem a prima Tonsura, si 
velit, Pontifex dicit: 

Quia quod ore cantasti, corde non credidisti, nee opere implevisti; ideo cantandi officium in Ecclesia 
Dei a te amovemus. 

